
VRUĆI RAZLOMCI 16/1X/2013 


Učiteljica Smilja je nas rulju u školi ispitivala gradivo. 
Ona je izvela pred ploču onog Kanu Štetu. Onda je uča 
uzela kredu i pisala je po ploči. Na ploči je pisalo: sedan 
plus jedna polovina minus jedna četvrtina jednako je. 
Onda je uča Smilja dala kredu Kani Šteti i rekla je: "Evo, 
sad izvoli to rješi!“ Kane je pitao: "Kojo da rješim?“ Uča 
je rekla: “Kako kojo? Pa razlomačku jednačbu! Znači, 
sedan plus jedna polovina minus jedna četvrtina jedna- 
ko je — koliko?“ Kane Šteta je prvo se malo češkao po 
bradi. Onda je on slegnijo sa ramenima i rekao je: “Jebe 
mi se koliko je!“ 


Učiteljica Smilja je dignila obe ombrve put gori. Onda 
je ona rekla: "Dobro, to je interesantan odgovor! Da 
vidimo imal kakvih drugih razmišljanja... Aj probaj 

ti, Sandra!“ Onda je ona pederica Sandra ustala se iz 
klupe i pitala je: “Šta ja?“ Uča Smilja je rekla: “Pa probaj 
rješit jednačbu! Znači, sedan plus jedna polovina minus 
jedna četvrtina jednako je — koliko?“ Pederica Sandra 
je malo produmala i rekla je: “I meni se jebe koliko je!“ 
Uča je rekla: “Dobro, još jedan interesantan odgovor... 
Šta smo, znači, iz ovoga naučili?“ Mi smo svi u razredu 
šutili i čekali smo. Učiteljica Smilja je rekla: “Naučili 
smo da su Kane i Sandra zreli da skupa vježbaju razlo- 
mačke jednačbe!“ 


Onda je uča izvela pred ploču onog Rina Sajlu. Ona 
je uzela kredu i napisala je na ploči: četri minus dvi 
četvrtine plus jedna polovina jednako je. Onda je ona 
Rinu dala kredu i rekla je: “Evo, izvoli to rješi!“ Rino 


2151 


Sajla je piljio u ploču sa lakšom tupajom. Onda je on 
primištao se sa noge na nogu i češkao se po vrhu ćiveri- 
ce. Uča Smilja je zakolutačila sa očima i rekla je: “Dobro, 
pa nije to tako teško, jebemu sveca! Znači, četri minus 
dvi četvrtine plus jedna polovina jednako je — koliko?“ 
Rino Sajla je rekao: “Boli me neka stvar koliko je!“ Uča je 
rekla: “Okej, Rino, al mi smo već učili kako se zove neka 
stvar!“ Rino je rekao: “Boli me penis koliko je!“ 


Učiteljica Smilja je rekla: “Dobro, interesantan od- 
govor! Da vidimo imal kakvih drugih razmišljanja... Aj 
probaj ti, Niveska!“ Onda je ona tuljanica Niveska 
skočila se iz klupe. Uča je njoj rekla: “Znači, četri minus 
dvi četvrtine plus jedna polovina jednako je — koliko?“ 
Tuljanica Niveska je rekla: “Mene boli vagina koliko 
je!“ Uča Smilja je rekla: “Okej, još jedan interesantan 
odgovor... Šta smo, znači, iz ovoga naučili?“ Mi rulja 

u razredu smo šutili i čekali smo. Onda je učiteljica 
rekla: “Naučili smo da su Rino i Niveska, isto kao Kane 
i Sandra, zreli da skupa vježbaju razlomačke jednačbe! 
Al da ih pritom ne bi bolili penis i vagina moraju — šta?“ 
Rino Sajla i tuljanica Niveska su uglas rekli: “Moramo 
koristit zaštitu!“ 


Onda je mene mama prodrmala po ramenima i podvi- 
knila je: “Aj probudi se više! Zakasnićeš u školu!“ Tu sam 
se ja probudijo u svojoj krevi. Mama je raširila koltrine 
na ponistri i rekla je: “Diži se, linguzo, moraš u školu!“ 
Onda je ona okrenila se prema meni i pitala je: “Šta si 

se tako cili opotija? Al si štagod grubo sanja, sinak?“ Ja 
sam klimnijo sa glavom. Mama je pitala: “A šta si sanja, 
mišu?“ Ja sam rekao: “Da u školi imamo spolni odgoj!“ 
Mami je uletilo čudilo: “Na bava kua? Pa jel to malo rano 


da već u trećem razredu imate spolni odgoj?“ Ja sam 
rekao: “Ako je tačno ovo šta san sanja, onda nije!“ 


Mama je mene pitala: “I? Jel bilo strašno?“ la sam 
rekao: “Koma i užas! Plus ima masu matematike!“ 
Mama je sjela do mene na krevu i rekla je: “Znan, sinak, 
al ne zaboravi da u školi imaš i vjeronauk! Tako da moš 
bit kul! Najvažnije je znat da se nikad ne tribaš upuštat 
u spolni odgoj bez zaštite!“ Meni je uletijo nekužitis: 
“Kako to misliš, zaštite?“ Mama je rekla: “Pa sve šta na 
spolnom odgoju naučiš, na vjeronauku ćeš se odučit! 
Bereš, mišu?“ Ja sam rekao: “Berem, mama! Samo ima 
tu jedan problem!“ Mama je pitala: “Koji problem?“ Ja 
sam rekao: “Jebe se meni za vjeronauk!“ 


Onda je tata mamu prodrmao po ramenima i viknijo 
je: “Alo, alo! Probudi se, ženska glavo! Dereš se ka da 
te kolju!“ Tu je mama iznebušena se probudila u krevi. 
Tata je njoj nadvijo se iznad face i pitao je: “Šta je bilo? 
Al si imala noćnu moru?“ Mama je protrljala oči i rekla 
je: “loš gore od toga!“ Ona je pridigla se na kušinu i 
rekla je: “Sanjala san da Robi u školi ima spolni odgoj! 
Ustvari san sanjala da je on sanja da ga ima! Totalni 
iznered!“ Tata je pitao: “Pa jel bilo tako strašno da si 
morala urlikat?"“ Mama je rekla: “Kako nije strašno, 
čoviče! Znaš šta mi je dite reklo?“ Tata je pitao: “Šta?" 
Mama je rekla: “Da mu se jebe za vjeronauk!“ Tata je zi- 
nijo: “N bava kua? Pa ne mogu virovat!" Mama je rekla: 
“A bolje ti je viruj! Eto do čega dovodi nastava spolnog 
odgoja!“ Tata je rekao: “Jarče pasu, koja strava! Dobro 
da ti mali mazgov nije reka da ga boli neka stvar za 
vjeronauk!“ Mama je pitala: “Koja stvar?“ Tata je rekao: 
“Evo ova!“ 

Onda je mama puntala tatu sa nogom u bedro i arlau- 
knila je: “Pusti mi ruku, manijače! Puštaj mi ruku, debilu 
jedan debilski!“ Tu je tata u šoku se probudijo u krevi. 
Mama je njega cipala di god je stigla i vikala je: “Beštijo 
jedna, kako moš bit tako divlji! Aj se ličit, jebate! Viš 

da se ideš fatat i drpat i dok spavaš!“ Tata je protrljao 
oči i rekao je: “Sori, mačak! Nešto san sanja pa san se 
zanija! Nije bilo namjerno!“ Mama je njega gurnila od 
sebe. pitala je: “A šta si sanja, bolesniče? Biće neke 
kurbetine?“ Tata je rekao: “Neš virovat! Sanja san da 
Robi ima spolni odgoj u školi!“ Mama je zinila: “Molin?“ 
Tata je rekao: “Ustvari san sanja da si ti sanjala da je 

on sanja da ga ima! Bereš? Konplicirano je zapopizdit!“ 
Mama je složila mrgudnu facu. Onda je ona rekla: “Nije 
mi to drago! Ne bi ti to sanja bezveze! Nego biće njušiš 
opasnost!“ Tata je rekao: “Pa to ti i govorin!“ Mama 

je rekla: “Mislin, u ovoj zemlji se svaki put desi da se 
ostvare naši najgori snovi!“ Tata je rekao: “Pa to tii 
govorin, mačak!“ 


Onda su mama i tata uspravili se na kušinima i piljili 
su isprid sebe. Onda je mama rekla: “Meni je to teški 
horor, majkemi! Ako ih danas u školi uče spolni odgoj, 
onda će ih sutra još učit i ćirilicu!“ Tata je rekao: 
“Misliš?“ Mama je rekla: “Trista posto! Tako ti to ovde 
ide, mic po mic!“ Tata je rekao: “E, al tu će se bogami 
malo zajebat! Ovi naš nikako ne može savladat ni 
latinicu, a kamoli će ćirilicu!“ Mama je rekla: “A dobro 
i govoriš, jebate! Možda se sekiramo bezveze!“ Tata 
je rekao: “Naravski da se sekiramo bezveze! Jer šta 
ima veze kakvo oni gradivo Robiju tumače ako njemu 
ništa živo ne ide u glavu! Pa siti se da taj ima više asi 
nego predmeta!“ Mama je rekla: “A je, čoviče! Triba poć 
od toga da nan je dite glupo ka maca! Kad skužiš da ti 


je sin totalni imbećile, onda dolaziš do skroz drugih 
zaključaka!“ Tata je pitao: “Do kojih zaključaka?“ Mama 
je rekla: “Pa da mi se jebe i za spolni odgoj i za cilo 
njegovo školovanje!“ Tata je rekao: “Znan, mačak, al 
pitanje je koliko ti se jebe?“ Mama je rekla: “Pa dosta 
mi se jebe!“ Tata je rekao: “I meni isto!“ 


I onda su mama i tata pristupili spolnim aktivnostima 
pred budnim dječakom. 


Robi K. (lita) 


SVITLO NA KRAJU TINELA" 1/X/2013 


Moj dida sa Šolte i oni njegov frend barba Tonino 

su sidili u kužini od mog dida i drinkali su po bićerin 
orahovice. Plus su oni badali sa pijatića po malo pance- 
te i sira iz uja. Onda su oni zapalili po španjulet i kucnili 
su se sa bićerinima. Onda su oni šutili. Onda je barba 
Tonino rekao: “Čak i ako čovik ne brije dvista posto 

na religiju, nije rečeno da se čuda ne događaju!“ Moj 
dida je pitao: “O kojin čudima govoriš? Ja, naprimjer 
primjera, ne virujen u to čudo da ću sa penzijon izdurat 
do kraja miseca!“ Barba Tonino je rekao: “Govorin o 
čudu u Međugorju!“ Dida je rekao: “Daj, Tonino, nemoj 
me jebat najranije ujutro!“ Barba Tonino je rekao: “A 

ne triba kod ti stvari imat predrasude, jebemu sveca! 
Šta bi nama falilo da nan se desi neko čudo?“ Dida je 
rekao: “A je, dobro in je čudo zapopizdit! Zasvitlija in 
kipić i onda in je Gospe rekla da mole i poste! Pa koja 
je to poruka, molinte lipo? A mi ovde ka ljudi pijemo 
orahovicu, ždrokamo sir i pancetu, pušimo španjulete... 
Jel bi ti sad rađe postija i molija?“ 


Barba Tonino je rekao: “E, al ne smiš to samo tako 
gleat! Nego moraš malo uzet u obzir i cilu simbolič- 
nost!“ Dida je pitao: “Koju simboličnost?“ Barba Tonino 
je rekao: “Pa gleaj! Ako kipić zasvitli u mraku, onda je 
to neka bežična struja u điru! Znači, spoj Gospe i Tesle! 
Razumiš?“ Dida je rekao: “Ne razumin!“ Barba Tonino 
je rekao: “Gospe je iz Međugorja, a Tesla je Srbin iz 
Like! Bereš?“ Dida je rekao: “Ne beren!“ Barba Tonino 
je rekao: “Pa hrvacko-srpsko prijateljstvo, čoviče 
božji! Brastvo i jedinstvo, prika! Prirodni savez! To je 


* Povodom vijesti da je 2157 
vidjelici Vicki iz Međugorja 
zasvijetlio Gospin kip. 


ta poruka!“ Moj dida je zakolutačijo sa očima i rekao 
je: “Tonino, jebemu jarca, al Gospe je Židovka!“ Barba 
Tonino je dignijo ombrve i rekao je: "Nemoj me jebat?“ 
Dida je rekao: “A tako piše u svetin knjigama! Viš kako 
ti jedan detaljčić sjebe cilu komcepciju!“ Barba Tonino 
je raširijo ruke i rekao je: “Svi su dobrodošli u bracku 
zajednicu naroda i narodnosti!“ 


Onda su moj dida i barba Tonino sipnili si još po bićerin 
orahovice. Onda su oni mumali malo sira i pancete i 
šutili su. Onda je barba Tonino rekao: “Zašto bi, reci ti 
meni, miljon turista usrid zime dolazilo u Međugorje, 
a niko na Šoltu?“ Dida je rekao: “Koji će kurac zimi 
dolazit na Šoltu?“ Barba Tonino je rekao: “Pa to ti i go- 
vorin, čoviče!“ Dida je zapiljio se barba Toninu drito u 
facu. Barba Tonino je dignijo kažimprst i rekao je: “E, al 
ako bi Gospe kojin slučajen i ovdi zasvitlila, onda je to 
druga pisma! Znači, trajekti puni rulje iz cilog svita šta 
se nonstop iskrcavaju na naš otok...“ Dida je žmirnijo 
sa očima i rekao je: “Znači, aparpmani rasprodani cilu 
godinu, seandesipet eura za noć, a pošto iman dva, to 
je stopedes eura svaki dan...“ Barba Tonino je rekao: 
“Znači, prodaja domaćeg vina ide leva-leva, moraš ga 
vodnit da napriraviš količinu šta će je popit tržište...“ 
Dida je rekao: “Znači, pakujemo maslinovo u bočice od 
dva deca i dajemo ga po zlato, na etiketi piše Marijino 
ulje, ekstradjevičansko...“ Barba Tonino je rekao: 
“Znači, naručiš iz Kine dva-tri šlepera sa krunicama, 
križićima i sličicama Isusove matere, otvoriš banak i 
dižeš neviđeni keš...“ Dida je rekao: “Znači, nema više 
čekanja čuda da ti penzija dotekne do kraja miseca...“ 
Barba Tonino je rekao: “Znači, rušin staru pojatu i na 
njenon mistu dižen eskluzivni risort, a na ulazu veliki 


napis sa neonskin slovima...“ Dida je pitao: “Šta će 
ti pisat, majketi?“ Barba Tonino je rekao: “Go spa i 
velnes!“ 


Sutra ujutro su moj dida i barba Tonino ugibali u župni 
ured kod onog don Jakova. Oni su rekli: “Faljenisus, ve- 
lečasni!“ Don Jakov je rekao: “Sloboda narodu!“ Onda 
je don Jakov sipnijo svakom po bićerin travarice. On je 
rekao: “Onda, ekipa? Kojin dobrom?“ Barba Tonino je 
njemu rekao: “Reci ti nama, velečasni, zašto bi miljon 
turista usrid zime dolazilo u Međugorje, a niko na 
Šoltu?“ Don Jakov je rekao: “Koji će kurac zimi dolazit 
na Šoltu?“ Moj dida je uletijo: “Pa to ti mi i govorimo, 
čoviče!“ 


Don Jakov je dignijo ombrve i zapiljio se didi i barba 
Toninu drito u face. Barba Tonino je rekao: “E, al ako bi 
kojin slučajen neki Gospin kipić i ovdi zasvitlija, onda je 
to druga pisma!“ Moj dida je rekao: “Znači, trajekti puni 
vjernika iz cilog svita šta se iskrcavaju na naš otok...“ 
Don Jakov je žmirnijo sa očima i rekao je: “Znači, baren- 
ko sedan misa dnevno i prihod od lemozine ne manji od 
tri soma eura, pa puta tristašezdespet...“ Barba Tonino 
je rekao: “Znači, siguran dotok keša za obnovu crkve i 
župnog ureda...“ Don Jakov je rekao: “Znači, velečasni 
za dat zadnju pomast više ne jurca po otoku sa raskla- 
panin sitroenom, nego piči sa audijen, ili još bolje sa 
mečkom ce klase...“ Dida je rekao: “Znači, na crkvenon 
zemljištu, tamo ispod groblja, dižemo svetište i 
aparpmansko naselje sa pet zvizdica, u vlasništvu župe, 
razumi se...“ Don Jakov je rekao: “Znači, usrid svetišta 

i aparpmanskog naselja, dižemo eskluzivni risort, sa 
malon kapelicon, razumi se, a na ulazu napis sa velikin 

neonskin slovima...“ Barba Tonino je pitao: “Šta će ti 
pisat, majketi?“ Don Jakov je rekao: “Go spa i velnes!“ 


Onda su ekipa u župnom uredu ulili si još po bićerin 
travarice i kucnili su se. Onda je don Jakov rekao: “E, 

al kome bi ovde mogla Gospe zasvitlit, čoviče? Koliko 
ja znan, na ovon otoku nema ni Tesle ni Vicke!“ Barba 
Tonino je isprsijo se i rekao je: “Al ima mene! Šta meni 
fali?“ Don Jakov je rekao: “Daj, Tonino, nemoj me jebat! 
U zadnji sto godin vidija san te u crkvi tačno jedan 

put, i to kad smo ti ženi činili misu za sprovod!“ Barba 
Tonino je rekao: “Moja pokojna Lucija se svaki dan 
molila Gospi, to da znaš! Držala joj je kipić na kreden- 
ciji, nonstop je klečala ispod! Eno ga i danas tamo, to 
čuvan u znak sjećanja!“ Don Jakov je rekao: “Ne tribaš 
mi to govorit, ka da ja ne znan da je pokojna Luce bila 
svetica! Al nisi ti ona, jebaga bog! Nemaš ti tu snagu 
vire da ti Gospe zasvitli!“ Barba Tonino je rekao: “Kurac 
neman! Kod mene je snaga vire takva da ću užgat 
kamen, a kamoli neću Gospu! Kad je mogla Vicka iz 
Međugorja, bogami ću moć i ja!“ Don Jakov je rekao: 
“Ma daj, čoviče, pa Vicka sere gelere! Opiturala je 
Gospin kip sa onom fosforocentričnom piturom i onda 
farba ekipu, razumiš, prodaje čuda pod bubrige!“ Dida 
je nagnijo se prema don Jakovu i rekao je: “Velečasni, a 
šta ti mi drugo govorimo?“ 


Naveče su moj dida i barba Tonino i don Jakov sidili 
utiho u mrakuši. Mrakuša je bila u tinelu od barba 
Toninove kuće. Oni ekipa su nacalili se jedan do drugog 
na trosjedu i gledali su prema kredenciji. Kredencija 

je isto bila u mrakuši. Onda je moj dida šapnijo: “Ajde, 
jebate, oš zasvitlit više!“ Barba Tonino je šapnijo: 


“Polako, čoviče, imaj malo vire!“ Dida je šapnijo: “A evo 
virujen već tri kvarta od ure!“ Barba Tonino je šapnijo: 
“Mora se stoposto smračit da bi djelovalo, jebaga led! 
Ne može bit čuda bez strpljenja!“ Don Jakov je šapnijo: 
"Možda si u snagu vire triba ulit malo razrjeđivača?“ 
Barba Tonino je šapnijo: “Nisan, piše u upustvima da ne 
triba!“ Dida je šapnijo: “A u kua, ova bi molitva mogla 
trajat do ujutro!“ Onda je barba Tonino rekao: “Čekaj 
malo, eno je tamo počelo svitlit... Jel se to meni čini il 
je tamo počelo svitlit?“ Dida je rekao: “Izgleda da je, 
jebate patak, viš da je sve više žućkasto i zelenkasto...“ 
Borba Tonino je cijuknijo: “Svitli, čoviče, pari lanterna! 
Jesan li ja, ljudi, lud il ono svitli?“ Dida je cijuknijo: “Nisi 
lud, Tonino! Ovo je hepi end! Ovo je svitlo na kraju 
tinela!“ 


Onda su moj dida i barba Tonino na trosjedu si dali po 
gimi fajv. Onda je barba Tonino drmnijo don Jakova 

sa laktom i rekao je: “Onda, velečasni? Šta sad kaeš, 
a?" Don Jakov je vrtijo sa glavom i rekao je: “Ne znan, 
ekipa, malo san isto skeptičar..." Dida je rekao: “Šta si 
sad skeptičar, koji klinac?“ Don Jakov je rekao: "A neam 
pojma... Jel vi mislite da bi ovo kod rulje moglo proć 

ka Gospin kipić koji svitli zbog čuda božjeg?“ Barba 
Tonino je rekao: “Šta ne bi prošlo, jebate? Pa jel svitli 

ili ne svitli?“ Don Jakov je rekao: “Ma svitli, ne može 

se reć da ne svitli! Ono, nije baš ni da blišći, nego više 
onako lagano svjetluca!“ Dida je rekao: “Eto! Di je onda 
problem?“ Don Jakov je rekao: “Problem je šta to nije 
Gospe, nego kipić druga Tita!“ 


Robi K. (Illa) 

DOLI ĆIRILICA!" 14/X/2013 


Oni veliki ekiposi iz našeg portuna su skupili se u 
prizemlju. Oni su stajali ispred oglasne table i beštimali 
su. Ona Domazetka je vikala: “Ja ovo ne mogu virovat, 
majkemi isukrstove! Da nan višaju ćirilične napise 
usrid portuna, pa to je za obolit na živce! Nije in dosta 
Vukovar, nego su se sad natakarili i na naš portun!“ 
Ona Plazibatka je vikala: “Sramota! Cila se ova zemlja 
pretvara u jednu velikosrpsku... da ne kažen šta!" Onaj 
Kragić je viknijo: “Jeben ih sve u glavu dvojezično!“ Onaj 
Šegvić je viknijo: “Nisan ja krvarija za ovu državu zato 
da me sad siluju sa ćirilicon!“ Onaj barba Mario je pitao: 
“A disiti to krvarija, Šegviću, majketi? Jel dok si u tinelu 
gleda dnevnik?“ Šegvić je rekao: "Hrvatski dnevnik je 
nekad bilo teže izdržat nego agresiju JNA!“ 


Onda je onaj barba Jole pitao: “A ko je ovo ćirilično 
sranje ovde obisija?“ Plazibatka je rekla: “Nije moga 
niko drugi nego Bezmalinović! On je prestavnik 
stanara!“ Kragić je viknijo: “Pa di je on sad, jebenlimu 
prči irudove?“ Onda je Šegvić zalaufao se na treći 

kat po Bezmalinovića. Onda je za dvi minute on se 
vratijo sa Bezmalinovićem u prizemlje. Onda je barba 
Jole dreknijo: "Bezmalinoviću, jesil ti ovo obisija na 
oglasnu tablu?“ Bezmalinović je slegnijo sa ramenima i 
rekao je: "lesan!" Domazetka je skriknila: “Pa šta si nas 
naša prcat sa ćiriličnim napisima, jebati konj strinu!?“ 
Bezmalinoviću je uletilo teže čudilo: “Sa kojin ćiriličnim 
napisima, ljudi? Otkud van ta spika?“ Plazibatka je 
viknila: “Aj ne pravi se tudum, Bezmalinoviću! A šta 

je ovo ovde?“ Bezmalinović je pogledao na oglasnu 
tablu i rekao je: “To je račun za vodu!“ 


Onda je Šegvić mrgaški stavijo ruke na kukove i 

rekao je: “Vidimo i mi da je račun za vodu, nismo 

slipi! Al zašto je na ćirilici?“ Kragić je uletijo: “lesil ti, 
Bezmalinoviću, neki velikosrbin? II neki malohrvat?“ 
Bezmalinović je opet se zapiljio u oglasnu tablu i rekao 
je: “Pa nije ovo, ljudi, na ćirilici! Koji van je klinac?“ 
Kragić je rekao: “Nego na čemu je, molinte lipo? Nisan 
ja nepismen, jebate, čista ćirilica! Evo pogleaj ovi dio 
ovde!“ Bezmalinović je nagnijo se i rekao je: “Ali to su 
brojevi, čoviče božji!“ Kragić je rekao: “Pa šta onda da 
su brojevi?“ Bezmalinović je rekao: “Kako šta onda? 
Koliko ja znan, brojevi su isti i na latinici i na ćirilici!“ 
Domazetka je njemu unila se u facu i rekla je: “Pa kad 
su isti na latinici i na ćirilici, kako ti znaš da ovi nisu na 
ćirilici?“ 


Bezmalinović je stajao ukipan isprid oglasne table. 
Onda je on rekao: “A je, jebate, dobro govoriš..." Rulja 
oko njega su značajski klimali sa glavama. Onda 

je Bezmalinović rekao: “O materin jeben! To su mi 

oni četnici iz Vodovoda poslali! Ma pogleaj ti koja 

je to banda!“ Kragić je vrtijo sa glavom i rekao je: 
“Nemoš virovat, čoviče! Da se ovakve stvari događaju 
u samostalnoj i suverenoj Hrvackoj!“ Šegvić je 

rekao: “Za koju smo mi prolili hektolitre krvi!“ Barba 
Mario je uletijo: “Jebiga, Šegviću, viš da krv nije 
voda!“ Plazibatka je rekla: “Ako nan šalju račune na 
ćirilici, možda nan i truju vodu! Ja se ne bi začudila!“ 
Kragić je rekao: “Ne bi ni ja!“ Onda je Domazetka 
rekla: “Slušajte svitu, ja san pristojna građanka i želin 


pošteno plaćat svoje račune! Al nema šanse da ću ih 
platit ako mi ji šalju na ćirilici! Mene ka Hrvaticu du- 
boko vriđa kad dobijen račun na agresorskom pismu!“ 
Šegvić je rekao: “Drugin ričima, platićemo in kurac!“ 
Onda su svi ekiposi skočili i strgnili su račun za vodu sa 
oglasne table. Onda su iscipali ga na komadićei itnili 
ga na pod. Onda su skakali i gazili su po njemu. Plus 

su drečali: “Doli ćirilica! Doli guba agresorska! Živila 
Hrvacka!“ 


Sutra su rulja iz portuna svi skupili se u prizemlju. Oni 
su šutili i piljili su u oglasnu tablu. Na oglasnoj tabli je 
bijo izvišen račun za vodu. Pored računa za vodu je bila 
obavijest. Na obavjesti je pisalo: 


“Poštovani stanari, 
Preko Vašeg predstavnika, g-dina Bezmalinovića, 
Uprava Vodovoda informirana je o negodovanju koje 
ste izrazili smatrajući da smo Vam račun za mjesečnu 
potrošnju vode isporučili na ćiriličnome pismu. 
Pokušali smo g-dinu Bezmalinoviću predočiti činjenicu 
da je račun izražen u brojevima, a da su brojevi, prema 
našim spoznajama, jednaki i na latiničnome i na ćiri- 
ličnom pismu. Međutim, g-din Bezmalinović ustrajao 
je na optužbi držeći da, ukoliko su brojevi jednaki na 
latinici i ćirilici, postoji opravdana sumnja kako su 
oni na Vašem računu izraženi ćirilicom. Nakon što je 
pomno razmotrila slučaj, Uprava Vodovoda odlučila 
je uvažiti argumente g-dina Bezmalinovića. Stoga 
Vam ispostavljamo novi račun. Kao što ćete zapaziti, u 
odnosu na stari račun, gdje je stajalo da trošak mje- 
sečne potrošnje vode u Vašem ulazu iznosi “1750 kn', 
na novom računu, na hrvatskome jeziku i s latiničnim 
slovima, stoji da taj trošak iznosi “tisuću osamsto i 

pedeset kuna. Nadamo se da je time nesporazum 
otklonjen i da ćemo ubuduće uspješno surađivati. 
S osobitim štovanjem, 

Uprava Vodovoda“ 


Ekiposi su piljili u oglasnu tablu i šutili su. Onda je 
barba Jole rekao: “Koji je ovo kurac, Bezmalinoviću?“ 
Bezmalinović je slegnijo sa ramenima i rekao je: “Račun 
za vodu!“ Šegvić je rekao: “Vidimo da je račun za vodu, 
nismo slipi! Al zašto je na latinici?“ Bezmalinović je 
rekao: “Kako zašto? Pa tili smo da bude na latinici!“ 
Kragić je rekao: “Znan, jebaga jarac, al zašto je na 
ćirilici bija 1750 kn/ a nalatinici je “tisuću osamsto i pe- 
deset kuna'?" Domazetka je rekla: “Kužin da se latinica 
i ćirilica razlikuju, al baš za sto kuna...“ Bezmalinović je 
rekao: “U Vodovodu kažu da je to trošak prevođenja!“ 


Robi K. (lila) 


NEZNAMNI POČINITELJI 28/X/2013 


Sva živa sreća šta je moj dida sa Šolte došao kod nas 
doma u goste. Tako je on mene spasijo od teškog 
tamburanja. Dida je uletijo između mene i tate i viknijo 
je: "Dok san ja gost u ovoj kući, mog unukića neće niko 
cipat!“ Tata je mavao sa rukama i arlaukao je: “Kurac 
neću! Zubešmu razvalit! Rebrašmu polomit!“ Dida je 
gurao tatu unazad i dreknijo je: “Samo priko mene 
mrtvog!“ Tata je njemu viknijo: “Ma šta braniš malu 
pantaganu, jebate jarac! Pa nema pet dana da je dobija 
asa iz matuše! | sad još jednog! Zalipišmu takve dvi 
peščurine da će mu mozak izletit kroz uši!“ Ja sam pu- 
štao suzice i cvilijo sam: “Pa kad mi je učiteljica zadala 
težak zadatak, tata!“ Tata je zadrečao: "Moj ti je klinac 
bija težak! Nego ti ništa ne učiš! | plus si glup ka maca!“ 
Onda je moja mama uletila: “A koji ti je bija zadatak, 
sine?“ Ja sam rekao: "Koliko su dvi četvrtine od osan!“ 
Mama je pitala: “I? Šta si ti odgovorija?“ Ja sam rekao: 
“Odgovorija san da ja o tome ništa ne znan!“ 


Tata je opet zalamatao sa rukama i viknijo je: “Eto 

viš! Propalico jedna propaličarska! Glavušti odvidat, 
bubrigešti odvalit!“ Dida je njega gurao i rekao je: “Daj 
udalječi mi se od unuka, čoviče! Ne moraš odma ić na 
nasilje!“ Tata je dreknijo: “Kurac ne moran! Viš da je 
retardiran, jebate irud! Svaki bi debil zna da je rezultat 
šest!“ Mama je rekla: “Misliš četri?“ Tata je pitao: “Šta 
četri?“ Mama je dignila livu ombrvu i rekla je: "Rezultat 
je četri, a ne šest!“ Tata je porumenkijo po obrazima. 
Onda je on rekao: “Šta sad to ima veze, jebate led? Šta 
si se ti mene uvatila?“ Mama je rekla: “Ništa! Samo 

kostatiram na koga nan se mali moga uvrgnit!“ Tata 

je viknijo: “Jel ti to oš reć da san ja kriv šta je klipan 
popija asa?!“ Mama je rekla: “Neću! Samo kostatiram 
da dvi četvrtine od osan nisu šest nego četri! Znači, 

da si pogrešan odgovor!“ Tata je zaškarpunijo se ka 
grancigula i dreknijo je: “Pa jel ovde ja iden u školu il 
on? Jel ti oš reć da san ja triba vježbat zadatke, a ne 
pantagana koju ti i tvoj ćaća nonstop branite?“ Mama 
je rekla: “Neću! Samo kostatiram da, za razliku od svog 
ćaće, Robi nije reka pogrešan rezultat!“ Tata je zarežao: 
“Nego šta je reka, majketi?“ Mama je rekla: “Ja o tome 
ništa ne znan!“ 


Tata je skljokao se na hotelju i rekao je: “Ne mogu 
virovat! Debil dobije asa u dnevnik, a ja iznin govno! 
Koja familija, čoviče!“ Onda je moj dida rekao: “Dečko je 
popija asa zato šta tuka od učiteljica ne zna normalno 
postavljat pitanja! Moj unukić uopće nije tako loš iz 
matuše!“ Tata je rekao: “A je, ka fetus je dosta sličija na 
Ajnštajna! Al je baš uoči poroda malo rebambija!“ Mama 
je rekla: “Zna se i na koga!“ Dida je rekao: “Tuka ne zna 
ispitivat, eto di je problem! Evo, ja ću sad Robiju po- 
stavit super složeni matematički zadatak i dajen ruku 
da će ga moj unukić rješit!“ Mamai tata su zapiljili se u 
dida sa lakšom tupajom. Dida je meni rekao: “Šta kaeš, 
unukiću, a? Oćemol jednoga?“ Ja sam rekao: “Ajmo!“ 
Onda je dida rekao: “Pazi ovako... Recimo naprimjer 
primjera da kilometar autoceste košta jedno dvajs 
miljona kuna! | recimo naprimjer primjera da ti ka mini- 
star prometa daš izgradit pedes kilometri autoceste! 
Samo šta ne ispostaviš cjenu od dvajs miljona, nego 
odtries miljona po kilometru! Jel me dosad pratiš?“ 

Ja sam rekao: “Pratin te!“ Dida je rekao: “E, a sad od 


lovuše šta je viška otprilike pola podiliš prijateljima i 
poslovnim partnerima, a otprilike pola ostaviš sebi! 
Složeni matematički zadatak glasi — koliko si đengi 
stavija sebi u žep?“ Ja sam najprvo se malo češkao po 
ćiverici i dumao sam. Onda sam ja rekao: “Ja o tome 
ništa ne znan!“ Dida je pljesnijo sa rukama i rekao je: 
“Eto! Ispravan odgovor!“ 


swe. wa 


hotelji. Mama je sjela na trosjed isto sa zinutim ustima. 
Onda je tata rekao: “Dobro fosilac i govori, jebate ćuk! 
Dicu nan kažnjavaju sa asima kad reknu da ništa ne 
znaju, a ovima šta ne znaju kako su opljačkali narod 
niko ništa!“ Mama je rekla: “Još ih i nagrade! Najlakše 
se na nevinoj mladeži švogavat! A banda nan krade 

iz očiju, jebain pas sve živo i neživo!“ Tata je vrtijo sa 
glavušom i rekao je: “Onon muktašu u Gospodarskoj 
komori nestane četrdes miljona kuna, a on govori da 

o tome ništa ne zna! 1? Ko mu je zbičija asa?“ Mama je 
vrtila sa glavušom i rekla je: “Sanader mrkne po države, 
a macimudani šta su mu bili liva i desna ruka govore 
da o tome ništa nisu znali! | di su in asi, moliću lipo?“ 
Tata je rekao: “Doveli su nas na prosjački štap, čoviče! 
Dobro je ovi narod živ kraj toliko neznamnih počini- 
telja!“ Mama je rekla: “A oni kažnjavaju dičicu u školi, 
jebate avijon! I plus ih roditelji doma idu cipat!“ Tata 

je rekao: “U Hrvackoj tribaš odrast i doć na vlast da bi 
moga ništa ne znat!“ Dida je dignijo kažimprst prema 
uzgor i rekao je: “Ka šta je napisa Džordž Maksvel — 
neznanje je moć!“ 


Onda je moj tata rekao: “Samo znaš šta, je bi sve te 
neznamlice strelja po kratkon postupku! Ono, bez 


milosti!" Mama je rekla: “Ma šta strelja? Ja bi ji sve 
obisila za bandere, da ih rulja može razgledavat! | plus 
bi in za opomenu oko vrata obisila table di piše “Ja o 
tome ništa ne znan"! Onda je dida rekao: “Dobro, ne 
moramo se sad odma palit na ljutu diktaturu! Dosta 

bi bilo pustit pravnu državu da radi svoj posal! Znači, 
optužnice, suđenja i poslat bandu u Mitrovicu!“ Tata 

je rekao: “Misliš u Lepoglavu?“ Dida je rekao: “Mislin 

u Mitrovicu! Zašto u Lepoglavu?“ Tata je rekao: “Zato 
šta je Lepoglava najveći zatvor u nas!“ Dida je rekao: 
"Okej, Lepoglava je dosta velika! Al poznato je da je u 
Jugoslaviji najveći zatvor oduvik bila Mitrovica!“ Tata 
je rekao: “Alo, fosilac, u kakvoj Jugoslaviji?! Nema ti 
Jugoslavije pusto vrimena, moj miki!“ Didi je uletilo 
čudilo: “Zašto je ne bi bilo?“ Mama je podviknila: “Zato 
šta je išla u pizdu materinu, eto zašto! Već kvarat 
stoljeća živimo u Hrvackoj!“ Dida je rekao: “N bava kua? 
Ja o tome ništa ne znan!“ 


Robi K. (illa) 


VRUĆI REFERENDUM* 11/X1/2013 


Ja sam za stolom u kužini pisao domaći iz matuše. Na 
drugom kraju stola su sidili moja mama i ona Kragićka. 
Mama i Kragićka su kikoćale se i pile su kavicu. Onda 
su one malo olajavale onu Bezmalinovićku. Onda su 
olajavale onu Gospodnetićku. Onda su olajavale onu 
Domazetku. Onda su olajavale onu Plazibatku. Onda 
sam ja njih pitao: “A kako ćete glasat na referendumu 

o braku?“ Mama i Kragićka su okrenile se prema meni 
sa dignutim ombrvama. Onda je mama mene pitala: “A 
zašto to mladog gospodina zanima?“ Ja sam rekao: “Ne 
zanima mene, nego onu sestru Melitu šta nam u školi 
drži vjeronauk!“ Mama je rekla: “A zašto nju zanima, za 
gospu blaženu? Pa to su privatne stvari!“ Ja sam rekao: 
“Zato šta je rekla da će zdimit ase svima kojima roditelji 
na referendumu glasaju protiv!“ U kužini je prvo uletila 
tišinčuga. Onda je mama fljasnila sa rukom po stolu i 
podviknila je: “E pa znaš šta ti reci toj švori! Kad joj je 
brak tako napet šta se koju pizdu materinu nije udala!“ 


Samo onda je Kragićka meni rekla: “A ne slušaj ti mamu, 
malac! Šta bi bezveze popija asa, jebaga led? Nego ti 
lipo švori kaži da će ti roditelji na referendumu zaokru- 
žitza i gotova priča!“ Tu je mama zapiljila se u Kragićku 
sa lakšom zbunjozom. Kragićka je njoj mignila i rekla je: 
“Šta, pa normalno je da piše u ustavu da je brak životna 
zajednica muškarca i žene! Zar nije?" Mama je rekla: "A 
bome da je! Jerbo žena muškarcu u takvoj zajednici pere 
šporke bičve i mudante...“ Kragićka je rekla: “I šumpre- 
šaje mu i pegla košulje...“ Mama je rekla: “I čisti za njim 

čike u čikopelnici...“ Kragićka je rekla: “I kuva mu, i 
pere sude, i tegli doma vagon spize...“ Mama je rekla: “| 
briše za njim dasku od zahoda posli pišanja...“ Kragićka 
je rekla: “I sluša ga kako rutaje posli obida...“ Mama je 
rekla: “A vrlo često zna i prdnit...“ Kragićka je rekla: “I 
rinta za njega ka zadnja stoka po cili dan...“ Mama je 
rekla: “I gleda ga kako prosipa pivo po trosjedu kad 
gleda utakmicu...“ Kragićka je rekla: “I sluša ga kako joj 
svako malo govori da je glupa tuka...“ Mama je rekla: “| 
da su joj se obisile sise...“ Onda je Kragićka okrenila se 
prema meni i rekla je: “I zamisli sad takvi horor, mladi 
gospodine, da je na njegovom mistu žena! A?“ 


Tu je meni uletilo tupilo od nekuženja. Ja sam njih 
pitao: “Kako to mislite?“ Mama je meni rekla: “Pa lipo 
mislimo, sinak! Zamisli da san ja ka žena u životnoj 
zajednici sa nekim kome ne moran prat šporke bičve 
i mudante...“ Kragićka je rekla: “Niti mu šumprešavat 
i peglat košulje...“ Mama je rekla: “Niti čistit za njim 
čike u čikopelnici...“ Kragićka je rekla: “Niti brisat za 
njim dasku od zahoda posli pišanja...“ Mama je rekla: 
“Niti mu kuvat, prat sude i teglit doma vagon spize...“ 
Kragićka je rekla: “Niti ga slušat kako rutaje posli 
obida...“ Mama je rekla: “Niti bižat u drugi kraj stana 
kad digne livu nogu i prdne...“ Kragićka je rekla: “Niti 
rintat za njega po cili dan ka zadnja stoka...“ Mama je 
rekla: “Niti ga gledat kako prosipa pivo po trosjedu kad 
urla uz utakmicu...“ Kragićka je rekla: “Niti ga slušat 
kad mi govori da san glupa tuka...“ Mama je rekla: “I da 
su mi se obisile sise...“ Onda je Kragićka okrenila se 
prema meni i rekla je: “Pa ko bi to moga izdrža, bogte 
dragi jeba!? A, malac?“ 


Mamai Kragićka su piljile meni drito u facu. Ja sam 
začepijo lambrnju od težeg iznereda. Onda su mama 

i Kragićka kucnile se sa ćikarama od kave i bacile su 
revijski kes. Mama je zakikoćala se: “To bi bilo prosto 
nezamislivo, je li, mila?" Kragićka se kikoćala: “Strava 

i užas!“ Mama se kikoćala: “Groza i jeza!“ Kragićka se 
kikoćala: “Koma i ršum!“ Ja sam nastavijo sa domaćim 
jer pošto mi je bijo nekužitis maksimus. Onda je moja 
mama nagnila se prema Kragićki i šapnila je: “Ostaje 
još ta sitnica oko seksa...“ Kragićka je njoj šapnila: 
"Dobro si to rekla, mila, sitnica!“ Mama je pokazala sa 
palcom i kažimprstom i šapnila je: “Ovolipacka sitnica, 
mila, ne veća!“ Kragićka je šapnila: “Znan tačno o 

čemu pričaš, mila! Govorimo o mikronima!“ Mama je 
šapnila: “A tajming dva minuta dobre vage! Ustvari to 
nije seks, mila, nego komedija zabune! Ono, crtani film!“ 
Kragićka je još jače se nagnila prema mami i šapnila 

je: "Tila bi ti oko toga neke stvari pobliže objasnit, mila! 
Al ne mogu ovako prid ditetom!“ Mama je pogledala 
prema meni i šapnila je Kragićki: “Ajmo mi u sobu, mila! 
Papan ionako ima posla oko domaćeg!“ 


Moja mama i Kragićka dugo nisu izlazile iz spavaće. Ja 
sam završijo sa domaćim iz matuše i prešao sam na 
domaći iz hrvackog. Mama i Kragićka još nisu izlazile 
iz sobe. Ja sam prešao sa domaćeg iz hrvackog na 
domaći iz prirode. Mama i Kragićka još nisu izlazile iz 
sobe. Ja sam prešao sa domaćeg iz prirode na domaći 
iz vjeronauka. Samo onda je doma došao moj tata sa 
posla. Tata je ugibao u kužinu i rekao je: “Šta ima? Šta 
se radi?“ Ja sam rekao: “Radi se domaći iz vjeronauka!“ 
Tata je rekao: “Oho, jaka stvar! A di je mama?“ Ja sam 
slegnijo sa ramenima i rekao sam: “Neam pojma!" Tata 

je složijo facu sa čudilom. On je rekao: “Pa jel tuka 
skuvala štagod za obid? Mislin, jel se ovdi računa da ću 
ja doć gladan sa posla?“ Ja sam slegnijo sa ramenima 
kao da neam blage. Tata je dignijo livu nogu i prdnijo je. 


Onda sam ja pitao: “A tata, a kakoš ti glasat na refe- 
rendumu o braku?“ Tata je rekao: “Jebe mi se i za njih 

i za njihov referendum!“ Ja sam rekao: “Okej, onda 

ću tako reć u školi...“ Tata je zinijo: “Ma komeš reć u 
školi?“ Ja sam rekao: “Onoj sestri Meliti iz vjeronauka!“ 
Tata je rekao: “Šta se to nju brige, jebate ćuk?“ Ja 

sam rekao: “Sestra Melita kaže da će zbičit ase svima 
kojima roditelji na referendumu zaokruže protiv!" Tata 
je zlamenovao se i rekao je: “Čoviče božji, koji teror! 
Pa jel ona zna da nema luđe istospolne zajednice od 
dvanest apostola?“ Ja sam rekao: “Ne znan, pitaću 
je...“ Tata je uletijo: “Nemoj, nemoj! Još samo fali da ja 
ispadnen kriv šta si propalitet u školi!“ Ja sam slegnijo 
sa ramenima. Tata je pitao: “A jesil o tome priča sa 
mamom?“ Ja sam klimnijo sa glavom. Tata je rekao: “I? 
Šta ona kaže?“ Ja sam rekao: “Ne mogu to reć tebi, 
nego sestri Meliti!“ Tata je rekao: “Pa dobro, pizdamu 
strinina, valjda moš na sekund zamislit da san ja sestra 
Melita i da te pitan! Je li, klipsone?“ Ja sam zapiljio se 
tati drito u ćunku. Onda sam ja rekao: “Mogu!“ Tata 

je raširijo ruke: “Pa?“ Ja sam rekao: “Pa pitaj!“ Tata je 
zakolutačijo sa očima. Onda je on sklopijo ruke na prsi. 
Onda je namistijo piskavi glas i pitao je: “Robi, ovčice 
božja, kako će tvoji roditelji glasat na referendumu?“ 
Ja sam rekao: “Tati se jebe za referendum, a mama se 
jebe sa Kragićkom!“ 


Robi K. (illa) 


ZA DOM 25/X1/2013 


Nama je ona učiteljica Smilja u školi tumačila gradivo 
iz pristojnog ponašanja. Ona je nacalila se isprid ploče 
i govorila je: “Sad kad je naša Hrvacka ušla u Evropsku 
uniju, dico, sad je najvažnije da ne smite na javnin 
mistima vikat za dom...“ Mi svi u razredu smo viknili: 
“Spremni!“ Uča je govorila: “...jerbo ako budete vikali 
za dom...“ Mismo viknili: “Spremni!“ Uča je govorila: “... 
optužiće vas da širite macizam i fašizam, jer pošto je 
za dom...“ Mi smo viknili: "Spremni!" Uča je govorila: 
“...bijo službeni pozdrav u macifašističkoj Endeha, 
tamo je za dom...“ Mi smo viknili: "Spremni!" Uča je 
govorila: “...bilo ka dobrojutro, ljudi bi došli u dućan 
kupit kruv i mliko i pozdravili bi se sa za dom...“ Mi smo 
viknili: "Spremni!“ Uča je govorila: “...ili bi biskupi na 
misi umisto sa faljen isus i marija vjernicima govorili 
za dom...“ Mi smo viknili: “Spremni!" Uča je govorila: 
“ili bi učenici u razredu učiteljicu dočekivali sa za 
dom..." Mi smo viknili: “Spremni!“ Uča je govorila: “...ili 
bi ustaše pohapsili Židove, Srbe i Rome, pa ih nakrcali 
u kamijone i vozili u logore, sve uz parolu za dom...“ Mi 
smo viknili: “Spremni!“ Uča je govorila: “...jer pošto su 
ustaše bili guba i macifašisti ka i Švabe, šta je Švabama 
bija zig hajl to je ustašama bija za dom...“ Mi smo 
viknili: "Spremni!" Uča je govorila: “...samo šta se ona 
škovaca Pavelić tija razlikovat od Hitlera, iša se malo 
pravit puvander, pa je umisto zig hajl smislija za dom...“ 
Mi smo viknili: Spremni!“ Uča je govorila: “...jaka mu 
je bila razlika za popizdit, tu je umislija da je neki baja, 
a bija je kurac od ovce, da prostite, virija je Hitleru iz 
dupeta, ne može za dom...“ Mi smo viknili: “Spremni!“ 

Uča je govorila: “...učinit od tebe čovika ako si govno, a 
jesi bija najveće govno ako su sa uzvikom za dom...“ Mi 
smo viknili: "Spremni!“ Uča je govorila: “...ustaše klali 
sve živo i neživo, ako su čak i dicu vodili u Jasenovac, 
ovako malu dicu ka šta ste vi, samo zato šta nisu bili 
Hrvati, jer pošto je za dom...“ Mi smo viknili: “Spremni!“ 
Uča je govorila: “...vridija samo za Hrvate, a svi drugi 
su bili ljucke nule koje triba satrat i istribit, naročito 
komuniste i pedere, za njih je za dom...“ Mi smo 

viknili: “Spremni!“ Uča je govorila: “...značija stravu 

i užas, mrkli mrak, srića živa da su na kraju partizani 
skašili ustaše i dobili rat, pa je za dom..." Mi smo 
viknili: "Spremni!" Uča je govorila: “...posta zabranjeni 
pozdrav, kai u cilon civiliziranon svitu, pogotovo u 
Evropskoj uniji, samo meni je malo čudno šta kad god 
ja iden reć za dom...“ Mi smo viknili: "Spremni!" Uča 

je govorila: “...vi uletite i dovršite umisto mene, ka da 
san ja betežna, božemiprosti, i ne znan sama reć za 
dom...“ Mi smo viknili: “Spremni!“ Uča je govorila: “...to 
me maksimalno jebe, moran van kazat, ono, to mi je za 
popizdit, jer pošto van ja iden objasnit da je za dom...“ 
Mi smo viknili: “Spremni!“ Uča je govorila: “...štetno i 
opasno govorit, a ovako ispada da tu nešto skamdira- 
mo, ono, jebame bog ako neću ispalit na živce, pa ne 
može se usrid razreda skamdirat za dom...“ Mi smo 
viknili: “Spremni!“ Uča je govorila: “...trese se cila škola, 
pizdamu materina, ja mislim da vi mene oćete sjebat ka 
šta su navijači sjebali onog Šimunića šta je iša reć za 
dom...“ Mi smo viknili: “Spremni!“ Uča je govorila: “...a 
onda je tries iljada ljudi na stadijonu uletilo sa drekom 

i spizdilo ga, jerbo da je sam za sebe reka za dom...“ Mi 
smo viknili: “Spremni!“ Uča je govorila: “...ko bi ga bija 
čuja, niko živ, moga je govorit koliko je god tija, a ovako 


je ispalo da sa za dom...“ Mi smo viknili: “Spremni!“ Uča 
je govorila: “...rajca cili stadijom, ka šta će sad ispast 
da ja rajcan cili razred, a ja samo iden objasnit da je za 
dom...“ Mi smo viknili: “Spremni!“ Uča je govorila: “... 
jedna grozna i užasna parola, samo to niko neće skužit 
uz ovoliku buku, ka šta su Šimuniću navijači došli glave, 
tako će meni moji učenici, je li, bando ustaška, oćete 
da svi misle da za dom...“ Mi smo viknili: "Spremni!" 
Uča je govorila: “...skupa vičemo i skamdiramo, a ne 
da van ja tumačin kako je za dom...“ Mi smo viknili: 
“Spremni!“ Uča je govorila: “...jedna ukurcu parola koju 
je ukurcu vikat, ja mislin da ona tuka od direktorice 
već zove panduriju, javlja in da eno ona luda Smilja 
usrid razreda sa učenicima arlauče za dom...“ Mi 
smo viknili: “Spremni!“ Uča je govorila: “...cila škola 
odzvanja, kaže in tuka, pa to je čista jeza, ljudi moji, 
dođite luđakinju uhapsit, pa ne može se u školi urlikat 
za dom...“ Mi smo viknili: “Spremni!“ Uča je govorila: 
“...i doće pandurija da me hapsi, jebate irud, staviće mi 
lisice, možda mi i puknit koju peščurinu, jerbo da san 
ja glupa ustašica šta učenike rajca da skamdiraju za 
dom...“ Mi smo viknili: “Spremni!“ Uča je govorila: “...a 
ja ću uzalud objašnjavat da nikog ja nisan rajcala, nego 
san samo maloj stoki išla rastumačit da je za dom...“ 
Mi smo viknili: “Spremni!“ Uča je govorila: “...ustaški 
pozdrav koji se ne smi vikat, zar ne kužite da se banda 
učenička oće rješit učiteljice, kazaću murcima, ka šta 
su se navijači išli rješit Šimunića kad je reka za dom...“ 
Mi smo viknili: “Spremni!“ Uča je govorila: “...al kurac, 
odvešće me pandurija u lisicama na sud, tamo će me 
debil od suca pitat da jesan li ja učiteljica ili Tompson, 
da zašto san ja nagovarala učenike da viču za dom...“ 
Mi smo viknili: “Spremni!“ Uča je govorila: “...a ja ću 

cvilit da nisan, da nije mi to ni u ludilu palo na pamet, 
nego san išla male pantagane poučit šta znači za 
dom...“ Mi smo viknili: “Spremni!“ Uča je govorila: “...al 
sudac će reć da jel ja to njega prcan u glavu, da kakvo 
je to poučavanje kad cili razred skamdira za dom...“ 
Mi smo viknili: “Spremni!“ Uča je govorila: “...al kako 
drukčije, zacendraću ja, pa jel viš kakvo je ovo vrime 
došlo, šjor sudac, nemoš ti više danas reć za dom...“ 
Mi smo viknili: "Spremni!" Uča je govorila: “...a da ti 
ne odzdravi cili razred, ili cili stadijon, ili cila zemlja, 
akošmo iskreno, dosta je da tiho šapneš za dom...“ Mi 
smo viknili: “Spremni!“ Uča je govorila: “...i kompletna 
Hrvacka zaurla, čoviče božji, ma šta da šapneš, dosta 
je da pomisliš za dom...“ Mi smo viknili: “Spremni!“ Uča 
je govorila: “...i cila se Hrvacka raspameti, miljon rulje 
udre u skamdiralo, a posli najebu samo učiteljice i 
nogometaši, u ovoj su zemlji zgazili privatnost, moj šjor 
sudac, više niko ne može reć za dom...“ Mi smo viknili: 
“Spremni!“ Uča je govorila: “...bez masovne podrške, al 
debilni sudac će reć da to su mi masu tanki argumenti, 
da mora mi spucat kaznu istu ka i Šimuniću koji je vika 
za dom...“ Mi smo viknili: “Spremni!“ Uča je govorila: 
“...i sad ima platit dvajsipet soma kuna, pa otkud meni 
dvajsipet soma kuna, čoviče božji, nisan ja fudbalerka 
nego prosvjetna jadnica, jebate led, jedva se skrpan do 
kraja miseca, još me kolje i kredit u švicarcima, a osin 
svega je moja pedagoška dužnost upozorit đake da je 
za dom...“ Mi smo viknili: “Spremni!“ Uča je govorila: “... 
bolesni ustaški pozdrav šta se ne smi govorit, e onda 
je to dvi godine zatvora, reće sudac, tako je to kad se 
nema keša, plus još godinu dana jerbo se za dom...“ Mi 
smo viknili: “Spremni!“ Uča je govorila: “...skamdiralo 
u sklopu obrazovnog procesa, molin, arlaukniću ja, 


pa ja ću u zatvoru umrit, jarče pasu, meni van dođe 
slabo čin vidin žicu, pa kakva je ovo država, zagospu 
blaženu, jel ovo Endeha di prosjetne radnike šalju u 
logore kad idu đacima objasnit da je za dom...“ Mi smo 
viknili: Spremni!“ Uča je govorila: “...isti kurac ka i zig 
hajl, pazite malo šta pričate, reće sudac, oćetel da van 
zdimin još godinu dana zbog vriđanja hrvacke državno- 
sti i tvrdnje da je za dom...“ Mi smo viknili: “Spremni!“ 
Uča je govorila: “...isti kurac ka i zig hajl, tu ću se ja itnit 
na kolina i raskrivit, nemojte, nemojte, šjor sudac, ja ću 
u zatvoru skviknit trista posto, nema šanse da preživin, 
meni će tamo srce prepuknit od bola i nesriće, smilujte 
se šjor sudac, zar nije tragedija da jedna učiteljica u 
najboljin godinama trune na robiji i čeka smrt...“ Mi 
smo viknili: “Fašizmu!“ 


Robi K. (Illa) 

OPUS GEJ" 16/X11/2013 


Ona sestra Melita je nama u školi tumačila gradivo iz 
vjeronauka. Ona je nas rulju iz razreda na kraju sata 
pitala: “Jel ima neko da mu je nešto nejasno u vezi sa 
Blaženom Divicom i bezgrešnim začećem?“ Onda 

je ona pederica Sandra dignila ruku. Sestra Melita 

je rekla: “Izvoli Sandra! Šta ti nije jasno?“ Sandra je 
pitala: “Jel istina da ona gospoja Markić prodaje pilule 
protiv začeća?“ Sestra Melita je zinila: “Molin?! Ko ti 

je to reka?“ Sandra je rekla: "Rekla mi je moja mama!“ 
Sestra Melita je zaškarpunila se po faci ka grancigula. 
Onda je ona naperila sa prstom prema Sandri i rekla 

je: “Prvo i prvo, Sandra, ti si još previše mala da bi 
znala šta su to pilule protiv začeća! A drugo i drugo, to 
su laži i klevete iz žute štampe koje ne želin slušat na 
satu vjeronauka!“ Pederica Sandra je rekla: “Nisan ja 
to čula od žute štampe nego od moje mame!“ Sestra 
Melita je podviknila: “E pa onda reci materi da je jedna 
đikača šta širi klevete i laži! | plus toga govori prid 
ćeron stvari koje mala curica ne može razumit!“ Samo 
onda je ona tuljanica Niveska rekla: “A dajte, sestro 
Melita, pa danas svaka učenica iz trećeg razreda tačno 
zna šta su pilule protiv začeća!“ Onda je ona balibanica 
Lidija uletila: “Dobro si joj rekla, Sandra! Nismo mi više 
u srednjen vjeku da curice od devet godina ne bi mogle 
znat šta je kontracefcija!“ Ona Nela Svinjogojstvo je 
rekla: “Nemamo mi bezveze smartfone i ajfone!“ Mala 
Teica je rekla: “I fejsbuke i tvitere!“ Tuljanica Niveska 


* Povodom otkrića da se firma 

Željke Markić, predsjednice 
konzervativno-katoličke 

udruge U ime obitelji - koja 

se bori protiv kontracepcije 

i zalaže za ukidanje prava na 

abortus - bavila prodajom 21 81 
pilula protiv začeća. 


je rekla: “Samo je pitanje jel gospoja Markić dila pilule 
protiv začeća il ih ne dila?“ Pederica Sandra je rekla: 
“Dila ih trista posto! Moja mama kaže da je kupila četri 
kutije od njene firme!“ Sestra Melita je njoj podviknila: 
“Tvoja mama je jedna bolesnica i alapača! Vidi se kakva 
joj je briga o obitelji kad takve stvari govori prid 
ćeron!“ Pederica Sandra je rekla: “Moja mama kaže da 
ako gospoja Markić kune se u obitelj i malu dičicu, a 
ovamo prodaje pilule protiv začeća, onda je ona živi 
zločimac!“ Onda je sestra Melita svom forcom zveknila 
sa dnevnikom po klupi i dreknila je: “Dosta je bilo, da 
vas više nisan čula! Ovo je sat vjeronauka! Neću da 
više čujen nikakve priče koje nemaju veze sa crkvom i 
evanđeljem! Jel to jasno?“ Samo onda je moj drug Dino 
uletijo: “A šta bi bilo da je pri dvi iljade godina neka 
Markićka švercala medicinu po Betlehemu i Svetoj 
zemlji, a? Pa da je Blažena Divica popila pilulu protiv 
bezgrešnog začeća? A, šta onda?“ Onaj Rino Sajla je 
rekao: “Onda mi sad ne bi imali sat vjeronauka, nego bi 
vani žogali na balun!“ Sestra Melita je iskobečila oči i 
zinila je sa ustima. Onda je onaj Kane Šteta rekao Rinu 
Sajli: “A štaš ti žogat na balun, jadni sinko, kad nemaš 
dvi čiste! Moš samo igrat livo smetalo!“ Rino Sajla je 
rekao: “Nije moj cilj da zaigran u prvoj ekipi, nego da 
naučin pravila!“ Kani je uletila zbunjoza: “Šta bi mora 
znat pravila ako neš igrat?“ Rino je njemu rekao: “Jerbo 
ću se kad porasten udat za nogometaša!“ Tu smo mi 
svi ekipa u razredu klimali sa glavušama i govorili smo 
da onda okej. Sestra Melita je još luđe zinila sa ustima. 
Onda je ona Rinu rekla: “Koja ti je to umobolna spika, 
jebate? Zašto bi se ti uda za nogometaša?“ Rino Sajla 
je rekao: “Kako zašto? Da malo šarate po smartfonu 
i ajfonu onda bi znali da su nogometaši puni lovuše!“ 


Sestra Melita je rekla: “Znan to, čoviče, al ti si muškić! 
Nemoš se ti ka muškić udavat za muškog!" Rino je 
rekao: “Moja mama kaže da zašto bi se samo mulice 
udavale za nogometaše! Da ne misli ona ostat cili život 
siromašna samo zato šta je umisto ćeri rodila sina!“ 
Sestra Melita je raširila ruke i gledala je priko cilog 
razreda. Onda je ona nas pitala: “Dico, jel vama ovo 
normalno?“ Mi smo svi klimali sa glavušama i govorili 
smo da normalno da je normalno. Sestra Melita je 
zlamenivala se i skriknila je: “Pa kakvi je ovo razred, za 
gospu blaženu?! Jel ovo neki Opus gej?!“ Rino Sajla 

je rekao: “Opus gej je okej!“ Sestra Melita je viknila: 
“E nije okej, debilu jedan! Sad ti fino u ustavu piše da 

je brak zajednica između muškarca i žene! Pa se lipo 
moš slikat sa svojin nogometašem!“ Rino je rekao: “E, 
znan! Zato moja mama i kaže da je gospoja Markić 
jedna zločimka!“ Sestra Melita je dreknila: “Šta su se 
te vaše mame uvatile gospoje Markić?! To je jedna 
divna osoba! A one su jedne bolesnice i grješnice! 

Sve šta van se ja mučin objasnit na vjeronauku, one 
doma automacki poseru!" Onda je mala Teica rekla: 
“Nisu naše mame grješnice, nego je grješnica gospoja 
Markić!“ Sestra Melita je viknila: “Ama zašto bi ona bila 
grješnica, jebaga irud?“ Onda je Nela Svinjogojstvo re- 
kla: “Moja mama kaže da kad je neko na čelu udruge U 
ime obitelji, a vamo prodaje pilule protiv začeća, da je 
to isto ka da si u udruzi za zaštitu ljuckih prava, a vamo 
si šefica Jasenovca!“ Sestra Melita je pitala: “Šefica 
čega?“ Nela Svinjogojstvo je rekla: “Jasenovca!“ Sestri 
Meliti je uletilo čudilo: “Šta je to Jasenovac?“ Pederica 
Sandra je rekla: “Eto ga na! Nastavnica vjeronauka, 

a ne zna šta je Jasenovac! Pa o čemu mi pričamo...“ 
Sestra Melita je slegnila sa ramenima i rekla je: “Ali 

nije mi to u nastavnom programu! To nema veze sa 
vjeronaukom i crkvom!“ Balibanica Lidija je njoj rekla: 
“E pa da se malo služite sa smartfonom i ajfonom onda 
bi znali da je Jasenovac bija najveći kontracefcijski 
logor u Hrvackoj!“ Tuljanica Niveska je njoj rekla: “Nije 
kontracefcijski, Lidija, nego komcentracijski!“ Lidija 
je rekla: “Komcentracijski, ispričavan se!“ Moj drug 
Dino je rekao: “Ustaše su u Jasenovcu zatvarali Srbe, 
pedere, Židove i komuniste! Sve piše na smartfonu i 
ajfonu!“ Kane Šteta je rekao: “Igzaktli! Za vrime rata 
su u Jasenovcu pribekili mali miljon logoraša!“ Ja sam 
rekao: “igzaktli! Moj dida kaže da su imali radnu normu 
da pribeke dvista logoraša dnevno! Kad bi ih pribekili 
dvistapedes, onda je to bija prebačaj norme! A kad bi 
ih pribekili stopedes, onda je to bija pobačaj norme!“ 
Sestra Melita je raširila ruke i pitala je: “Okej, al kakve 
to ima veze sa vjeronaukom i crkvom, moliću lipo?“ Ja 
sam rekao: “Crkva je protiv pobačaja!“ 


Robi K. (illa) 


RENT-A-SENTA KLOZ 30/XI11/2013 


Tata je u primaćoj sidijo u hotelji i čitao je novine. 
Mama je sidila na trosjedu i krpala je Damjanine gege. 
Onda smo u primaću ugibali ja i moja mala sestra 
Damjana. Ja i Damjanica smo držali se za ruke i ukipali 
se kod stolića. Onda sam ja mami i tati rekao: “Mi dva 
smo došli nešto pitat!“ Mama je badala sa iglom po 
gegama i promrmorila je: “Pa pitajte, šta tu stojite ka 
drvene marije!“ Onda sam ja pitao: “Kaće više taj Dida 
Mraz?“ Tata je spustijo novine i pitao je: “Koji Dida 
Mraz?“ Ja sam rekao: “Kako koji? Oni šta dici nosi 
darove!“ Tata je je nagnijo se prema naprid u hotelji i 
rekao je: “Slušaj me dobro, sine! Dida Mraz je jedna 
komunistička izmišljotina! Ovo je poštena hrvacka 
katolička kuća i neće mi se ovdi širit nikakva komu- 
njarska i ugomostalgičarska propagamda! Jel to svima 
jasno?!“ Ja sam pitao: “Pa ko onda dici nosi poklone?“ 
Tata je naslonijo se nazad u hotelju i rekao je: "Sveti 
Nikola, razumi se!“ 


Ja i Damjanica smo stajali ukipani kod stolića. Onda 
sam ja tati rekao: “Čekaj malo, a jel se ti sićaš šta si mi 
reka kad je triba doć Sveti Nikola?“ Tata je opet dignijo 
novine pred ćunku i rekao je: “Neam blage, zašto bi se 
ja triba svega sićat...“ Ja sam rekao: “Reka si — citiran 
- daje Sveti Nikola jedna katolička izmišljotina i da je 
ovo jedna poštena komunistička kuća, a ne kaptolska 
jazbina di će se širit crkvena propagamda!“ Tata je po- 
rumenkijo po obrazima i rekao je: “Ma nemoj?“ Ja sam 
rekao: “Ma moj! A kad san ja pita da ko onda dici nosi 
darove, reka si da ih nosi Dida Mraz!“ Tata je spustijo 

novine i rekao je: “E, i šta onda?“ Ja sam pitao: “Pa 
zašto sad govoriš da poklone nosi Sveti Nikola, a prije 
si govorija da će ih donit Dida Mraz?“ Tata je slegnijo 
sa ramenima i rekao je: “Zato šta san u međuvremenu 
prominija mišljenje, normalna stvar!“ 


Meni i Damjanici je uletila zbunjoza. Ja sam tatu pitao: 
“A zašto je to normalna stvar?“ Tata je rekao: “Pa ne 
mogu stalno imat isto mišljenje, jebemu mater! Kako 
čovik sazriva, tako minja uvjerenja! Bereš?“ Ja sam re- 
kao: “Ne berem!“ Tata je rekao: “Evo, do prije nikidan 
ja san bija teški ljevičar i komunjeros! Ono, crkva mi je 
išla maksimalno nakurac! A sad san ljuti obiteljaš i sto- 
žeraš! Brijen samo na vjeru i domovinu! Kad mi neko 
spomene Dida Mraza padne mi mrak na oči!“ Ja sam 
trepućao od nekužitisa. Tata je meni rekao: “Moraš se 
nonstop razvijat, sine! Moraš vatat trendove! Da bi čo- 
vik preživija u današnjen svitu triba minjat stavove ka 
bičve!“ Onda je mama tati dobacila sa trosjeda: “Baj d 
vej, bičve bi moga malo češće minjat! Kuća mi smrdi ka 
kolera od tvojih nogu!“ Ja sam pitao: “Pa oćel onda doć 
Sveti Nikola?“ Tata je rekao: “Sveti Nikola je bija šesti 
prosinca, to svi znaju! Nema šanse da ponovo dolazi! 
Još se eventualno moga pojavit za Božić, ali Božić je 
već proša!“ Ja sam rekao: “A tad se ovoj kući virovalo 

u Dida Mraza?“ Tata je rekao: “Igzaktli! Viš kako si ti 
jedna tatina pametnica!“ 


Onda je Damjana mene potegnila za ruku i rekla je: 
“Mala ništa ne razumi!“ Ja sam okrenijo se prema njoj i 
rekao sam: “Kad je triba doć Sveti Nikola tata je reka 

da ne postoji Sveti Nikola nego Dida Mraz! Sad kad 
triba doć Dida Mraz tata kaže da ne postoji Dida Mraz 


nego Sveti Nikola! A Sveti Nikola više ne može doć 

jer pošto je već proša!“ Damjanica je pitala: “I šta to 
znači?“ Tata se nakeserijo: “Znači da tata ima dobar 
osjećaj za tajming, he-he-he...“ Mama se nakeserila: 
“Tata minja uvjerenja na ekonomskim osnovama, he-he- 
he...“ Tata se nakeserijo: “Najvažnije je znat uskladit 
svjetonazor sa kućnim budžetom, he-he-he...“ Ja sam 
opet okrenijo se prema Damjani i rekao sam: “Znači 
ništa od poklona!“ Damjanica je pitala: “A moja barbi- 
ka?“ Mama je rekla: “Bojin se, ćerce, da je barbika pala 
ka žrtva ideološkog rata!“ 


Samo onda je neko pozvonijo na vrata. Mama je 
odgibala u hodnik da će otvorit. Onda je ona za minut 
se vratila na vrata od primaće i rekla je: “Ovi gospodin 
triba Robija i Damjanu!" Gospodin je bijo u čizmama i 
crvenom kaputiću. Plus je ima nalipljenu bilu bradu i 
crvenu kapu sa pumpunom. Ja i Damjanica smo pljesnili 
sa rukicama i cijuknili smo: “Dida Mraz!!!“ Dida Mraz 

je raširijo ruke i rekao je: “Evo mene sa poklonima!“ Ja 

i Damjana smo skakućali i pljeskali smo od revijskog 
hepinesa. Tata je u hotelji zinijo sa ustima. Dida Mraz je 
rekao: “Skužajte šta nisan uša niz dimnjak! Ove novije 
zgrade su malo zajebane! A glupo je da se provlačin 
kroz ventilaciju il kamalizaciju!“ 


Mama je piljila u njega sa raskobečenim očima. Dida 
Mraz je nas mališe pitao: “Onda? Oćetel da van darove 
stavin pod borić il da van ih odma dam?“ Ja i Damjanica 
smo cijukali: “Odma! Odma!“ Dida Mraz je skinijo vriću 
sa leđa i rekao je: “Evo onda, jedan paketić za mladića, 
a jedan za curicu!“ Ja sam u roku munja otvorijo svoj 
paketić i skriknijo sam: “Jessss!!! Sonijev plejstejšn tri 

ultra slim! Baš kakvog san tija!" Damjana je u roku hitno 
otvorila svoj paketić i skriknila je: "Jessss!!! Barbika u 
vjenčanici sa roza boršicon! Baš kakvu san tila!" Dida 
Mraz je smjehuckao se i češkao je bradu. Mama je kod 
vrata zlamenovala se i mrmorila je: “Ujmeoca isina 
iduva...“ Tata je dignijo se iz hotelje i prošapućao je: 
"Ženo, oćul ja ovo opet minjat uvjerenja?“ 


Onda je Dida Mraz rekao: “Eto! Želin van ugodan dani 
doviđenja!“ Mama je njemu rekla: “Stanite sekund, mo- 
gli ste barenko popit bićerin orahovice!“ Dida Mraz je 
rekao: “Joj ne bi, fala! Iman još masu posla!“ Onda je tata 
rekao: “Ma samo jedan bićerin! Pa moramo van zafalit 
šta ste nan iz čista mira obradovali dicu!“ Dida Mraz je 
odmahnijo sa rukom i rekao je: “Ma ništa, čoviče! Fala 
vama šta ste se koristili uslugama Veb šop portala Rent- 
a-Senta Kloz!“ Tata je zinijo: “Čega?" Dida Mraz je rekao: 
“Veb šop portala Rent-a-Senta Kloz!“ Mama je zamucka- 
la: “Znači ovo, znači ovo... nije besplatno?“ Dida Mraz se 
nakeserijo: “He-he, dobra baza!“ Onda je on šapnijo: “Da 
ne čuju mališi, al svi mi dobro znamo da je Dida Mraz šta 
dici besplatno nosi poklone komunistička izmišljotina!“ 
Mami i tati je uletila turbo tupaja. Dida Mraz je šapnijo: 

“Sad je više elektro kapitalistički đir! Uđeš na internet, 
izabereš poklone, ućukaš broj kartice i Senta Kloz ti 
dođe na kućnu uslugu!“ Tata je zastenjao: “Ja da san uša 
na internet i ućuka broj kartice? Ma kad to?“ 


Moji mama i tata su piljili si u face sa ošamutom na 
kvadrat. Ja sam na trosjedu drndao po plejstejšonu. 
Damjanica je na hotelji igrala se sa barbikom. Onda 
je Dida Mraz rekao: “Aj isto bi moga trgnit jednu 
orahovicu! Lipo je ovde kod vas di vlada ljubav, mir i 


sloga! Bogami san se ja u ovon poslu nagleda svakakvi 
obitelji!“ Mama je pitala: “Kakvih obitelji?“ Dida Mraz 
je rekao: “Baš danas san ima slučaj dva portuna dalje! 
Mulac je maznija ćaći karticu dok je ovi udrija pižolot, 
otiša u internet kafe, kupija lola sebi dar priko veba, 
pa brzinski vratija ćaći karticu u takujin! | onda je ispa 
ršum kad san ja doma donija poklon! Al jebešga, već 
je bilo plaćeno! Ne može Veb šop portal Rent-a-Senta 
Kloz snosit odgovornost za narušene obiteljske 
odnose!“ Mama i tata su zaškarpunili se po facama ka 
grancigule. 


Onda je mama odmahnila glavom i rekla je: “Ne bi to 
naš Robi!“ Tata je vrtijo sa glavom i rekao je: “Nema 
šanse!“ Mama je rekla: “Je da je pinku nestašan, al ipak 
ne bi moga počinit takvi zločin! To je dečko odgojen 

u katoličkom duhu!“ Tata je rekao: “I plus san mu ja 
detaljno objasnija da je Dida Mraz komunistička izmi- 
šljotina!“ Mama je okrenila se prema Dida Mrazu i rekla 
je: “Znate, mi smo van teški vjernici!“ Tata je rekao: “Mi 
smo van oni ludaši od gospoje Markić!“ Mama je Dida 
Mraza pitala: “A jestel vi miljon posto sigurni da niste 
greškom pozvonili na kriva vrata?“ Tata je rekao: “Ja bi 
isto reka da je u điru neki nesporazum!“ Dida Mraz je 
rekao: “Pa mogu časkon provjerit, jebemu miša! Evo 

tu mi je ispis iz registra uplata!“ Onda je on izvadijo iz 
vriće mac papira i listao je. Onda je on rekao: “Evo, tu 
je vaše prezime! Tačno piše, sonijev plejstejšn tri ultra 
slim, plus barbika u vjenčanici, plus usluga Senta Kloza, 
ukupno dva soma i dvista kuna!“ Mama je skriknila: 
“Dva soma i dvista kuna?!?“ Tata je arlauknijo: “Dva 
soma i dvista kuna!?!“ Dida Mraz je rekao: “Je! Plaćeno 
šesti prosinca, na Svetog Nikolu!" 


Robi K. (Illa) 

NASTAVNA UDBA" 3/1/2014 


Ona učiteljica Smilja je stala isprid ploče i rekla je: 
“Idemo sad malo provjerit kako ste savladali gradivo 

iz hrvacke povjesti šta smo ga zadnji put učili! Aj ti 
prvi, Robi!“ Ja sam u roku odma skočijo se iz klupe. Uča 
je meni rekla: “Reci nam, mladiću, kako se zva prvi 
hrvacki kralj?“ Ja sam počeškao se po ćiverici i rekao 
sam: “Zva se... zva se... ajme kako ono...“ Uča je rekla: 
“Ajmo, ajmo. pa to znaju i prvašići!“ Ja sam rekao: “Jeli 
Tuposlav?“ Učiteljica Smilja je zakolutačila sa očima 

i rekla je: “Čoviče božji! Da mi je skužit kakve brokve 
tebi u glavi rastu, dala bi misečnu plaću! Ajde ti, Dino!“ 
Onda je moj drug Dino u roku odma skočijo se iz klupe. 
Uča je pogledala u njega i rekla je: “Isto pitanje!" Dino 
je svrbijo se po rukavu i pitao je: “Koje pitanje?“ Uča 

je podviknila: “Kako se zva prvi hrvatski kralj?“ Dino je 
rekao: “A nije Tuposlav?“ Uča je rekla: “Nije!“ Dino je 
rekao: “Onda je Tupomir!“ 


Učiteljica Smilja je fljasnila se sa rukom po čelu i rekla 
je: “Pa kojin ja to debilima tumačin gradivo, za gospu 
blaženu... Oba ste zaslužili da van zavidan po asa u 
dnevnik!“ Ja i moj drug Dino smo gledali u nju sa stra- 
vom. Onda je uča Smilja uzdahnila i rekla je: “Samo da- 
nas san previše dobre volje da bi zbičila dva asa! Nema 
šanse, mogu jednog uvr glave...“ Onda je ona malo 

se šetkala isprid ploče i rekla je: “Znači, šta? Znači, 
jednom od vas ću zdimit asa u dnevnik, a drugi će proć 
lišo! Jel može tako?“ Meni i Dinu je uletijo lakši ošamut. 
Uča je gledala u nas i češkala se po bradi. Onda je 

ona rekla: “Samo kako izabrat, jebemu jarca? Kome 

da upišen negativnu ocjenu, a kome da udilin milost? 
Oba ste mi jednako nesinpatični!“ Ja i Dino smo šutili i 
rumenkili smo se po obrazima. Onda je učiteljica Smilja 
rekla: “A ništa, zaigrajte časkon na par-dišpar!“ Dino 

je zinijo: “Molin?“ Ja sam zinijo: “Molin?“ Uča je rekla: 
“Šta molite? Rekla san da zaigrate na par-dišpar! Pašmo 
vidit koji će od vas dva bit Perković, a koji Mustač!“ 


Meni i Dinu je uletilo tupilo od nekuženja. Onda sam 
ja rekao: “Pardon, učiteljice, al meni je ime Robi, a moj 
drug se zove Dino! Nemamo mi šta bit neki Perkovići 
i Mustači!“ Dino je pitao: “Ko su uopće ti Perković i 
Mustač?“ Uča Smilja je nakeserila se i rekla je: “Nije 
važno! To san rekla samo zbog usporedbe!“ Dino 

je rekao: “Kako nije važno ako će zbog njih neko od 
nas fasovat negativnu ocjenu?“ Uča je slegnila sa 
ramenima i rekla je: “Okej, ionako utvrđivamo gradivo 
iz hrvacke povjesti! Znači, oni su oba bili udbaši! | onda 
je sud jednog kaznija, a drugog nije! Isto ka šta će 
jedan od vas popit asa, a drugi neće! Kapito?“ Ja sam 
pitao: “A jesul oni isto igrali na par-dišpar?“ Uča je 
rekla: “Neam blage! Ja san prosjetno osoblje, ne bi se 
tila mišat u rad sudbene vlasti!“ 


Onda sam ja pitao: “A šta su to udbaši?" Učiteljica 
Smilja je rekla: “Udbaši su oni šta su radili za zloglasnu 
Udbu!“ Dino je pitao: “A šta je to zloglasna Udba?“ 
Uča je rekla: “Udba je bila tajna pandurija u zlogla- 
snoj Jugoslaviji!“ Ja sam pitao: “A šta je to zloglasna 
Jugoslavija?“ Uča je rekla: “Jugoslavija je bila tamnica 
naroda u kojoj smo živili prije nego šta je naš narod 
izvojeva državnu samostalnost!“ Dino je pitao: “A 
zašto je bila tamnica naroda?“ Uča je rekla: “Zato šta 


si Hrvat?“ Uča je rekla: “Zato jerbo je Udba sve živo 
špijunirala i progonila!“ Ja sam pitao: “A jel se zbog 
Udbe u samostalnoj Hrvackoj ne smi reć da nisi Hrvat?" 
Uča je rekla: “Nikako! U samostalnoj Hrvackoj to nije 
stvar Udbe, nego uljudbe!“ Dino je pitao: “A jesul u 
Jugoslaviji učiteljice smile đake pitat kako se zva prvi 
hrvatski kralj?“ Uča Smilja je rekla: “Naravski da nisu! 
To je cila baza! Udbaši bi ih odma prijavili i prosjetno 
osoblje bi moglo teško najebat!" Ja sam pitao: “Pa šta 

je onda falilo takvoj Jugoslaviji?“ 


Onda je učiteljica Smilja podviknila: “E sad bi bilo 
dosta! Jel ovde ispitivam ja vas il vi mene? Ajmo, ekipa, 
odigrajte na par-dišpar da vidimo komešmo spičit asa 
i gotova priča!“ Onda je Dino pitao: “Pa jel vi mislite da 
je to pravedno? Da oba ne znamo gradivo, a da samo 
jedan popije asa?“ Uča je rekla: “Nisan rekla da je pra- 
vedno, nego da san danas nešto dobre volje!“ Ja sam 
pitao: “Znači da ste pravedni samo kad ste loše volje?“ 
Uča je rekla: “Gleaj, miki! Ako ću ja bit skroz pravedna, 
onda obojici moran zavidat negativnu ocjenu! Jel van 
tako možda draže?“ Dino je pitao: “Možetel možda 

bit toliko dobre volje da ne zavidate nijednog asa?“ 
Uča Smilja je rekla: “E pa ne mogu, jebešga! Samo san 
djelomično dobre volje!“ Dino je pitao: “A zašto samo 
djelomično?“ Ja sam Dinu rekao: “Zato šta su se samo 
podrpali, a ne i kresnili!“ 


Tu je učiteljica Smilja zinila sa ustima i rekla je: "Molin?!“ 
Ja sam šutijo i gledao sam u plafonjeru. U razredu je 

uletila mrkla tišinčuga. Uča je meni podviknila: “Šta ti 
to brbotaš, jebate irud?!“ Ja sam rekao: “Samo kažen 
da, ako ja popijen asa, onda ću morat ić kod direktorice 
da joj objasnin zašto je učiteljica danas djelomično 
dobre volje!“ Uča Smilja je nacalila ruke na kukove i 
pitala je: “A kako bi to ti moga znat, majketi?“ Ja sam 
rekao: “Tako šta mi je poznato da ste se sinoć oko 
ponoć i kvarat, u metalik golfu šta je bija parkiran iza 
Zlajinog nebodera, registarskih oznaka ST 327-LM, 
divljački žvalili i drpali sa onim nastavnikom Baćom 

iz tjelesnog!“ Uči je u roku hitno ruknilo crvenilo po 
vratu i po obrazima. Ja sam rekao: “Uz napomenu da 

je nastavnik Baćo u službenom braku sa Bosiljkom P. 
(35), zubotehničarkom rodom iz Ciste Prove!“ Uča je 
turbo se zaškarpunila po ciloj faci. Ja sam rekao: “Uz 
napomenu da nastavnik Baćo i Bosiljka P. imaju u braku 
dvoje raznospolne dice, Mirelu P. (8) i Tibora P. (11), 
oboje školskog uzrasta!“ 


Učiteljica Smilja je zableušila se u mene sa raskobeče- 
nim očima. Onda je ona skriknila: “A đubre jedno malo, 
dabili đubre! Jel ti to mene špijuniraš?!" Ja sam rekao: 
“Bože sačuvaj! Baš mene briga kako vi provodite 
slobodno vrime!“ Uča je koljački piljila u mene. Ja sam 
isto gledao njoj drito u facu. Onda je ona pitala: “Di 
si ti uopće bija sinoć u ponoć i kvarat?“ Ja sam rekao: 
"Spava san u postelji dubokin snom! Di bi drugo bija?“ 
Uča Smilja je arlauknila: “Pa kako onda moš pričat 
takve bljezgarije?!“ Ja sam rekao: “Javija mi je Mustač!“ 


Robi K. (lita) 


RADNI RUČAK 27/1/2014 


Tata je došao doma sa posla. On je odgibao u banj za 
oprat ruke. Mama je u kužini namištala stol za obid. 

Ja sam mami pomagao dodat perune i žlice. Moja 

mala sestra Damjana je dodavala salvete. Onda smo 
mi obitelj sili za stol dašmo žnjopat. Tata je zavrnijo 
rukave od košulje i trljao je ruke. Mama je sa kacijolom 
vadila leću iz teće u pijate. Ja i Damjanica smo puvali 

u pijate da nam se brže oladi. Onda je tata pitao: “A jel 
imamo još štagod za žvaknit uz leću?“ Mama je rekla: 
“Nemamo!“ Tata je rekao: “Nismo ni juče imali ništa uz 
kupus!“ Mama je rekla: “Nećemo ni sutra! Samo šta 
sutra neće bit ni kupusa ni leće!“ Tata je pitao: “Zašto, 
jebemu jarca?“ Mama je rekla: “Žalin slučaj, ekipa! 
Nemamo više u kući ni dinara!“ 


Tata je zaustavijo žlicu sa lećom u zraku i rekao je: 
“Misliš, ni kune?“ Mami je uletila zbunjoza: “Šta kune?“ 
Tata je rekao: “Nemoš reć da nemamo u kući ni dinara, 
nego da nemamo ni kune! Pošto dinara više nema!“ 
Mama je rekla: “Pa ja i govorin da ih nema, glupsone!“ 
Tata je rekao: “Mislin, dinara općenito više nema! Ne 
postoje, razumiš! A kune postoje, al ih mi više nema- 
mo!“ Mama je rekla: “A jel ti to neka razlika?“ Tata je 
rekao: “Razlika je šta dinare ne možemo ni imat, a kune 
možemo, al ih nemamo!“ Mama je značajski se okrenila 
prema tati i pitala je: “Oprosti, di ovi razgovor vodi?“ 
Tata je slegnijo sa ramenima i rekao je: “Nigdi ne vodi! 
Di bi vodija?“ Mama je rekla: “Jel ti to oš kazat da ja 
nisan dobra Hrvatica?“ 

Tata je progucao guc leće i rekao je: “Zašto bi ja to 

iša kazat?“ Mama je viknila: “Zato šta me ispravljaš 

da ne govorin dinare nego kune! Šta to znači? Jel 

znači da si ti jedna velika Hrvatina, a ja da san neka 
Jugoslavenkuša i komunjara?!“ Tata je rekao: “Ama ne 
znači, samo san te iša bezveze ispravit, ono, čisto lin- 
gvinistički...“ Mama je itnila žlicu u pijat i rekla je: “Znaš 
šta ja ne razumin? Ne razumin zašto se u ovoj zemlji 
svaki ekonomski problem mora pritvorit u nacijonalni 
iideomološki! Ja to ne mogu skužit, majkemi irudove!“ 
Tata je rekao: “Ni ja! Uopće ne berem o čemu ti pričaš!“ 
Mama je dreknila: “Kako ne bereš!? Ja ti govorin da 
smo ostali bez šoldi, da nan je kućni budžet prisušija, a 
ti mi ovdi prid dicon jebeš jugokomunističku mater! Pa 
di to ima, čoviče!? Jel tako razgovara pristojan muž sa 
svojon ženom?!“ 


Tata je rekao: “Iskjuz mi, ja ti majku nisan spominja!“ 
Mama je rekla: “Nisan rekla majku nego mater, kad 
smo kod lingvinistike...“ Tata je podviknijo: “Jebešmi 
m-a-t-e-r ako si ti normalna!“ Mama je viknila: “Ja 
nisan normalna? Ja?! Pa jel ti sebe čuješ, čoviče božji? 
Ponašaš se ka neki ustašinjo!“ Tata je zinijo: “Ja da san 
ustašinjo? Ja?!“ Mama je dreknila: “Nisan ja kriva šta 
smo dekintoza, papane! Ako smo ostali bez đengi, ne 
moran ja zato odma bit Jugoslavenkuša i velikosrkinja!“ 
Tata je zalemnovao se i govorijo je: “Ujmeoca isina 
iduva...“ Mama je vrtila sa glavom i rekla je: “Nema 
šanse, to je uvik ista šema! Čim ekonomska situacija 
zaškripi, odma se broji ko je koliki Hrvat, odma udri 
lov na jugokomunjare, odma okreni priču na četnike i 
udbaše...“ Tata je opalijo čudilo: “Ama šta ti drobiš, za 
gospu bleženu...“ Mama je nagnila se prema njemui 


rekla je: “Aj objasni mi, molinte lipo, šta bi bilo da san 
ti rekla da doma nemamo ni kune? A? Jel bi ti onda 
ekonomska situacija možda bila bolja?“ Tata je rekao: 
“Pa bila bi tačnija, akošmo pošteno!“ 


Mama je arlauknila: “Eto viš! Inzistiraš! Inzistiraš, 

gubo gubava! Nije ti važno šta nan je likvidnost 
ukurcu, šta smo financijski potaracani, šta nan je kriza 
izila zadnje unutrašnje resurse, nego ti je važno šta 

ti žena nije dobra Hrvatica! Pa idi slušat Tompsona i 
lovit zmije, debilčino!“ Tata je zarežao: “Šta bi iša lovit 
zmije kad san jednu oženija!“ Mama je stisnila oči i 
prosikćala je: “E pa onda pripazi šta jedeš! Možda ti 

je zmija sipnila malo otrova u leću!“ Tata je odgurnijo 
pijat prema teći i rekao je: “Dobro, oš mi sad objasnit 
koji je tebi kurac?“ Mama je rekla: “A ti se to praviš da 
ne razumiš, je li? Okej, miki, evo ti usporeni film! Ja ti 
kažen da doma nemamo ni dinara, i onda čekan da ti 
ka normalan čovik kažeš: Ajme majko, šta ćemo sad... 
ili: A u pizdu strininu, pa to je grozno... Ali ne! Sve šta 
ti imaš reć je: Ne kaže se dinar, nego kuna... Pa ubij se, 
majmune!“ 


Tata je opet primaknijo pijat sa lećom i rekao je: “Ovo 
nema smisla! Sa tobon se ne može ljucki razgovarat!“ 
Onda je on složijo kilersku facu i nastavijo je sa žnjo- 
panjem. Mama je drobila mrvice od kruva po tavajolu. 
Ona je uzdahnila i rekla je: “Lipo mi je moj ćaća govo- 
rija za tebe, samo ga ja glupača nisan slušala! Reka mi 
je, čuvaj se ćerce, dižgracjana je to familja, po svojte 
mu je bilo u domobranima... svaka mu je pivala!“ Onda 
je tata rekao: “Ako ti je ćaća tako famozan, šta ga sad 
kad je ljuta kriza ne nazoveš?“ Mama je pitala: "Zašto 

da ga nazoven?“ Tata je rekao: “Pa ćer si mu, jebiga! 
Ako smo ostali bez celera, moga bi nan on posudit koji 
dinar!“ 


Mama je okrenila se prema njemu i rekla je: “Misliš koju 
kunu?“ Tati je uletila zbunjoza: “Šta kunu?“ Mama je 
rekla: “Nemoš reć da bi nan moj ćaća moga posudit 
koji dinar, nego koju kunu! Pošto dinara više nema!“ 
Tata je rekao: “Tvoj ćaća da ih nema?“ Mama je rekla: 
“Mislin, dinara općenito više nema! Ne postoje, razumiš! 
Postoje samo kune, kojih mi nemamo, al ih moj ćaća 
možda ima!“ Tata je značajski dignijo livu ombrvu i pitao 
je: “Oprosti, di ovi razgovor vodi?" Mama je slegnila sa 
ramenima i rekla je: “Nigdi ne vodi! Di bi vodija?“ Tata je 
rekao: “Jel ti to oš kazat da ja nisan dobar Hrvat?“ 


Mama je misila kuglicu od kruva i rekla je: “Zašto bi ja to 
išla kazat?“ Tata je viknijo: “Zato šta me ispravljaš da ne 
govorin dinare nego kune! Šta to znači? Jel znači da si ti 
jedna velika Hrvatuša, a ja da san neka Jugoslavenčina 
i komunjara?!“ Mama je rekla: "Ama ne znači, samo san 
te išla bezveze ispravit, ono, čisto lingvinistički...“ Tata 
je itnijo žlicu u pijat i rekao je: “Znaš šta ja ne razumin? 
Ne razumin zašto se u ovoj zemlji svaki ekonomski 
problem mora pritvorit u nacijonalni i ideomološki! Ja 
to ne mogu skužit, majke mi irudove!“ Mama je rekla: 
“Ni ja! Uopće ne berem o čemu ti pričaš!“ Tata je dre- 
knijo: “Kako ne bereš!? Ja ti govorin da smo ostali bez 
šoldi, da nan je kućni budžet prisušija, da je situacija 
takva dašmo morat ić u nova zaduživanja, a ti mi ovdi 
prid dicon jebeš jugokomunističku mater! Pa di to ima, 
čoviče?! Jel tako razgovara pristojna žena sa svojin 
mužem?!" 


Onda sam ja uletijo: “Dragi gledaoci, saborska raspra- 
va o teškoj gospodarskoj situaciji ni posli četrdesosam 
sati nije završila...“ Damjana je uletila: “O danjem ra- 
zvoju događaja izvjestićemo vas sa lica mista u našim 
narednim informativnim emisijama...“ Ja sam rekao: “A 
sad sljede sport i vremenska prognoza...“ Damjanica je 
rekla: “Nakon bloka reklama saznajte od koga su danas 
naši rukometaši popušili u Danskoj...“ 


Robi K. (illa) 

GOLI I BOSNI" 10/11/2014 


Moja mama je na trosjedu u primaćoj kačkala miljetić. 
Tata je sidijo u hotelji i gledao je dnevnik. Ja sam na 
tapetiću igrao se sa robokapima. Tata je nagnijo se 
prema televiziji i rekao je: “Čoviče, kako ih je ova ekipa 
revijski napucala, svaka čast...“ Mama je šutila i kačkala 
je. la sam šutijo i igrao sam se. Tata je stisnijo šake 

na naslonu od hotelje i rekao je: “Jebešmi mater, da 

san ja sad u Bosni iša bi sa bovanima jurišat na zgradu 
vlade! Stavija bi maramu priko ćunke i palija bi bandu sa 
morotovljevin koktelima! Ono, sorija bi sve živo i neživo, 
mamicuin lupešku!“ Mama je kačkala i rekla je: “Ali nisi 
u Bosni, mišu, nego si u Hrvackoj! Tačnije, u primaćoj!“ 


Tata je rekao: “E znan, to me i jebe... Al da san u Bosni, 
ono, popizdija bi od bisa, časna rič! Iša bi na barikade, 
razumiš, napija bi se krvi pokvarenoj i korumpiranoj vla- 
sti! Ne bi me niko živ moga zaustavit!" Mama je rekla: “A 
možda da kupiš kartu za autobus i otpičiš do Sarajeva? 
Ili barenko do Mostara? Pa da se malo švogaš, mišu, a?“ 
Tata je rekao: “Ko će mi dat lovušu za bus, ženska glavo! 
Neman u žepu ni celera!“ Mama je rekla: “N bava kua? 
Ma nemoj mi reć da nemaš đengi ni za običnu auto- 
busnu kartu?“ Tata je rekao: “A šta se sad ti praviš luda, 
jebaga patak! Znaš i sama da se ne sićan kad san zadnji 
put primija plaću!“ Mama je zadila konac u iglu i rekla 

je: “Ha, znači da je situacija u Hrvackoj deboto ista ka 

u Bosni...“ Tata je rekao: “Ne da je deboto ista, nego 

je trista posto ista!“ Mama je tatu pogledala koljački i 
dreknila je tuta forca: “Pa šta onda ne ideš itat bovane 
na splisku općinu, papane?!“ 


* Povodom uličnih protesta 2201 
u Bosni i Hercegovini. 


Tata je okrenijo se prema njoj sa zinutim ustima. Mama 
je viknila: “Šta me sad gledaš, klipsone?! Umisto šta 
sidiš doma u papučama, gledaš televiziju, grickaš slane 
štapiće i govoriš šta bi radija da si u Bosni, idi lipo ka 
čovik isprid Banovine i napij se bandi krvi! Sori ini 
zapali sve živo i neživo! Razbojnici su to zaslužili!“ Tata 
je zarumenkijo se po faci i gledao je mamu sa čudilom. 
Onda je on rekao: “Pa ne mogu sam, jebemu jarca... 
Mislin, da ja sad iden sam tamo arlaukat i gađat općinu 
sa stinama uvatili bi me ka redikula! Ono, mislili bi da 
san uteka iz ludare! Fali mi mnoštvo, razumiš!“ Mama 
je rekla: “E. miki, a zamisli koje mnoštvo Hrvata sad sidi 
isprid televizije u papučama i sere svojin ženama istu 
stvar!“ Tata je pitao: “Koju stvar?“ Mama je rekla: “Pa 
da ne mogu oni sami ić jebat mater vlasti, nego da in 
fali mnoštvo! Bereš li ti to, ogromno mnoštvo se žali da 
in nedostaje mnoštvo!" 


Tata je skupljao usta i dumao je. Onda je on mami re- 
kao: “Dobro ti govoriš, jebate led! Tu triba samo neko 
prvi počet!“ Mama je rekla: “Naravski da triba! Samo 
ko?“ Tata je rekao: “Šta sad mene gledaš?“ Mama 

je rekla: “Pa nisan ja govorila da bi išla sa bovanima 
jurišat na klasnog neprijatelja!“ Tata je mamu gledao 
drito u facu. Onda je on rekao: “Dobro ti kažeš, jebate 
dragi irud! Devedesdevet posto rulje misli da triba 
skašit onih jedan posto guzonja šta nas gaze! Samo 
šta svaki od devedesdevet posto rulje čeka da neko 
drugi počne!“ Mama je rekla: “Eto, sve si skužija!“ Tata 
je zaškarpunijo se i podviknijo je: “Neću ja to više trpit, 
čoviče! Neko mora počet! A kad počne, isti sekund će 
proradit radnička solidarnost!" Onda je on skočijo se 
iz hotelje i rekao je: “Iden zvat Jolu i Maria, znan da su 


oni nadrkani ka i ja!“ Onda je tata otpičijo u hodnik na 
telefon. Ja sam mamu pitao: “Mama, šta se događa?“ 
Mama je rekla: “Tata ti od pizdunčića i pasivnog proma- 
trača postaje revolucionarni subjekt!“ 


Tata je poslje telefonijade obuka stare rebe i jaketu. 
Plus je nabijo na glavu vunenu kapu. Plus je uzeo čekić 
i francuski ključ i stavijo ih je u žep od jakete. Onda 

su za kvarat od ure kod nas doma došli oni barba Jole 
ibarba Mario. Barba Jole je nosijo crne cvike i mavao 
je sa bezbol palicom. Barba Mario je na glavuši imao 
motorističku kacigu. Plus su mu iz žepa od reba virile 
dvi velike kacavide. Onda su oni sili za stol u kužinu. 
Tata je njima sipnijo po bićerin travarice da drmnu prije 
akcije. Mama je u primaćoj kačkala miljetić. Ja sam na 
tapetiću igrao se sa robokapima. 


Ekipa u kužini su kucnili se sa bićerinima. Moj tata je 
rekao: “Onda, ruljo, oćemol in jebat mater?“ Barba 
lole je rekao: “Nego šta! Guzonje će konačno ositit 
radničku osvetu!“ Tata je rekao: “Dosta je više bilo 
tlačenja, marnicuin lupešku! Doveli su nas na prosjački 
štap, stoka korumpirana!“ Barba Mario je rekao: “Triba 
bandi konačno pokazat zube! Šta bi oni Bosanci bili 
bolji od nas!“ Tata je odmahnijo sa rukom i rekao je: 
“Ma kurac su oni bolji, gori su trista puta...“ Barba Jole 
je rekao: “Nemoj mi samo Bosance spominjat, to je svit 
na svoju ruku, ono, ne bi tija šta grubo reć, al stoj dalje 
od mene...“ Barba Mario je rekao: "Nema tu kulture, 
čoviče, to je sve sišlo sa brda, do juče su ovce čuvali...“ 
Tata je rekao: “Pogleaj samo šta su u Mostaru zapalili! 
Zgradu hadezea, molinte lipo! Od svega si naša palit 
baš zgradu hadezea! Ma daj, čoviče...“ Barba Jole je 

rekao: “To ka ono, nabrijani smo na vladajuću klasu, a 
vamo ćemo sprcat Hrvate! Ka da mi ne kužimo koja je 
to taktika..." Barba Mario je rekao: “Dobro je pokojni 
Franjo govorija da se triba podilit i gotovo! Nema sa 
njima sriće, ekipa, virujte vi meni...“ Tata je rekao: “Kad 
smo kod Bosančerosa, jestel čuli onaj novi o Muji i 
Hasi...“ Onda sam ja mamu pitao: “Mama, šta se doga- 
đa?“ Mama je rekla: “Revolucionarni subjekt postaje 
revolucionarni insekt!“ 


Robi K. (lila) 


OSMI TI MART 10/111/2014 


Moja mama je pičila po Zari. Ona je muvala se oko 
višalica sa robom i razgledala je bluze i jakete. Onda 

je do nje dogibala prodavačica sa crvenom kosom. 
Prodavačica je pitala: “Gospođo, jel van mogu kako 
pomoć?“ Mama je rekla: “A evo, tila bi nać neku jaketicu 
koju bi mi muž moga uzet za Osmi mart!“ Prodavačica 
je rekla: “Skužajte, al proša van je Osmi mart! Bija je 
prekjuče!“ Mama je odmahnila sa rukom i rekla je: “A 
moj van muž uvik malo kasni! Takvi je, nonstop ga jebe 
tajming! Sićan se kad smo bili mlađi, nije nikad na vrime 
doša na rendes! Dogovorimo se u osan uri, a on dođe 
preksutra u ponoć!“ Prodavačici je uletila lakša zbu- 
njoza. Mama je rekla: “A prije tri miseca su mu susidi 
skoro stukli kosti jerbo je iša slavit Novu godinu na 
pravoslavni Božić!“ 


Prodavačica je blekasto se nakeserila i rekla je: “Ako 
vas zanima jaketica, mogu van preporučit jednu iz 
nove kolekcije! Famooozna je!“ Onda je ona skinila sa 
višalice jednu zelenu jaketu i dodala je mami. Mama je 
rekla: “Aaaajme šta je smišna! Aaaajme koje ludilo od 
jaketice!“ Prodavačica je rekla: “Prva liga je, gospođo! 
Prima kvaliteta!“ Mama je pitala: “A pošto košta?“ 
Prodavačica je rekla: “Nije puno! Sedansto kuna!“ 
Mama je zamislila se: “A ne znan sama... Nisan sigurna 
da bi mi se mužu baš ova svidila!“ Prodavačica je rekla: 
“Ha, pa najglavnije je da se svidi vama!" Mama je rekla: 
“A nije, nije! Ipak će mi to muž uzet! On uvik pazi da mi 
uzme samo ono šta mu je po volji! To je njemu zakon, 
ono, nom plus ultra!“ Prodavačica je rekla: “Dobro, a 

šta van je uzeja lani za Osmi mart?“ Mama je rekla: 
“Uzeja mi je sto kuna iz takujina!“ 


Prodavačica je tiltala od nekužitisa. Mama je nagnila 

se prema njoj i rekla je: “Kužite, šinjorina? Lani je on 
meni za Osmi mart uzeja sto kuna iz takujina, a sad san 
ja njemu iz takujina uzela karticu, otišla na bankomat i 
digla soma kuna! Kapito?“ Prodavačica je iskobečila oči 
i promrmorila je: “Čoviče..." Mama je vrtila po rukama 
zelenu jaketu i rekla je: “E sad, bi li mi se mužu svidila 
baš ova jaketica od sedansto kuna, ne znan baš...“ 
Prodavačica je rekla: “Naravski da ne bi! Imamo jednu 
masu bolju o devesto dvajs kuna!" Mama je rekla: “Ajme 
super! Jel je mogu vidit?“ Prodavačica je u roku odma 
skinila sa višalice jednu ljubičastu jaketu i rekla je: “Evo 
je! Ova je meni turbo dizel!" Mama je sklopila ruke na 
prsi i cijuknila je: “Aaaasti mande koja smišna jaketica! 
Ova mi je čista genza!“ Prodavačica je rekla: “Ajte je 
časkon probajte, gospođo!“ Onda je složila kilersku facu 
i dodala je: “Da vidimo oćel van mužu bit po volji!“ 


Onda je moja mama obukla ljubičastu jaketu i stala 

je prid ogledalo. Onda je ona okrićala se i gingala je 
sa guzovima i sa bokovima. Onda je pitala: “Kako mi 
stoji?“ Prodavačica je rekla: “Ludilo van stoji, gos- 
pođo! Ka salivena! Nema greške da bi van se mužu 
ova najviše svidila!“ Mama je gledala se u ogledalo i 
rekla je: “I meni se čini! Ja mislin da će mi je sigurno 
uzet!“ Prodavačica je rekla: “Trista posto! To je čovik 
od ukusa!“ Mama je počeškala se po bradi i rekla je: 
“Znači devesto dvajs kuna... A jel možda imate nešto da 
mi muž uzme za onih osandes kuna šta ostaje? Nekih 
žvaka ili čokoladica?“ Prodavačica je rekla: “Nemamo 


žvaka, al imamo novih marama, famooozne su! Evo ova, 
naprimjer, baš van se slaže sa jaketicom...“ Onda je 
prodavačica uzela sa police jednu lila maramu i dodala 
je mami. Mama se rascmoljila: “Aaaasti miša, popizdiću 
kako je šesna!“ Prodavačica je rekla: “Ta van je sto 
kuna! Al ako van ja mužu dan popust od dvajs posto, 

to van je sve skupa tačno soma kuna! A?“ Mama je 
zatrepćala sa očima i rekla je: “Računajte da mi muž to 
uzima!" 


Onda je prodavačica odgibala do blagajne i zamotala 
je jaketu i maramu u ukrasni papir sa rozim fjokićom. 
Mama je njoj kešnila soma kuna. Prodavačica je 

njoj dala paket i rekla je: “Evo, gospođo! | sritan van 
Osmi mart!“ Mama je rekla: “Puno fala! Baš ste me 
obradovali!“ Prodavačica je rekla: “Moran reć da van 
je muž jedan vrlo pažljiv muškarac!“ Mama je rekla: 
"Slažen se! Možetel me sad i poljubit u njegovo ime?“ 
Prodavačica je rekla: “Naravski! Samo bez jezika!“ 
Mama je rekla: “Pa to i kažen!“ Onda je prodavačica 
cmoknila moju mamu u oba obraza. Plus joj je rekla: 
“Da se smin maknit iz dućana, sad bi skočila do cvjećar- 
ne uzet van koji cvit!“ Mama je rekla: “A ne triba, fala, 
ima ko će! Muž mi svake godine donese ružu i čestita 
Osmi mart na deseti travnja!“ 


Mama je posli ručka u kužini prala suđe i posuđe. Tata 
je za stolom pušijo duvan i čitao je novine. Onda je tati 
zvrcnijo mobitel. Tata je pogledao na ekran i skočijo 
je: "Šta je ovo, jebate?! Poslali mi iz banke esemes da 
san u minusu soma kuna!“ Mama je šutila i prala je 
suđe i posuđe. Tata je sa ošamutom gledao u mobitel 

i viknijo je: “Pa ovo je neka greška, jebate jarac! Ženo, 

jel ti vidiš ovo? Kakva je ovo pizdarija?!" Onda je mama 
itnila spužvu u lavandin i rekla je: “Ne mogu virovat, 
majkemi! Radin na poslu ka stoka, gaze me ka beštiju, a 
onda dođen doma da ti kuvan ručak, pa ti peren sude, 
pa ti peren bičve, pa ti peglan košulje, pa ti fregajen 
kuću, pa praznin za tobom čikopelnice, pa brišen za 
tobom kad se pišaš oko šolje... i ti sad još oćeš da 
vodin računa o tvom računu na banki! Pa satraćeš me, 
čoviče božji! Jesan li ja u ovoj kući zadnja štraca, samo 
zato šta san žena?“ Tata je zlamenovao se sa zinutim 
ustima i rekao je: “Ujmeoca isina... Samo san reka da 
su u banki nešto sjebali i da san u minusu soma kuna, a 
ti odma udrila muško-žensku spiku!“ Mama je rekla: “E 
pa žaj mi je, al ja na ti minus gledan iz ženskog kuta!“ 
Tata je pitao: “Šta to znači?“ Mama je rekla: “Znači da 
me boli kurac!“ 


Robi K. (illa) 


DOMOVINSKI ODGOJ 24/11/2014 


Ona učiteljica Smilja je stala isprid ploče i rekla je: 
"Dico, danas ćemo učit o domovinskom ratu! Moran 
odma na početku izrazit ushit, sriću i zadovoljstvo šta 
je to ušlo u nastavni plan i program trećaša! Nikad 

nije previše rano da mi ka ponosni Hrvati usvojimo to 
gradivo!“ Onda je uča pljesnila sa rukama i pitala je: 
“Jel možda neko od vas zna šta je to bija domovinski 
rat?“ Svi rulja u razredu su šutili i vrtili su sa glavušama 
kao da nemaju blage. Uča je pitala: "Šta? Baš niko?“ 
Onda sam ja dignijo ruku. Uča je rekla: “Izvoli Robi!“ Ja 
sam rekao: “Jel to bija rat di su naši uz pomoć savezni- 
ka satrali Njemce i ustaše?" 


Učiteljica Smilja je mene blido pogledala. Onda je ona 
stavila ruke na kukove i pitala je: “A molinte lipo, od 
koga si to čuja?“ Ja sam rekao: “Od mog dida sa Šolte!“ 
Uča je rekla: “E pa dida ti se malo zajeba, mladiću! Biće 
čovik ostarija, pa je mrvicu propuva!“ Ja sam rekao: 
“Sori, učiteljice, al moj dida nije propuva!“ Uča je rekla: 
“Okej, ako nije propuva, onda je mislija na neki drugi 
rat!“ Ja sam pitao: “Na koji drugi rat?“ Uča Smilja je 
rekla: “Na drugi svjecki rat! Ti je rat bija prije domovin- 
skog rata!“ Ja sam pitao: “Pa koga su onda naši satrali 
u domovinskom ratu?“ Uča je rekla: “Satrali su Srbe 
i četnike!“ Ja sam pitao: "A ko su nam bili saveznici?“ 
Uča je rekla: “Njemci i ustaše!“ 


Ja sam zblantao se u uču Smilju sa lakšom zbunjozom. 


Samo onda je moj drug Dino rekao: “Čekajte malo, 
učiteljice, zar oni već nisu bili satrani u drugom 

svjeckom ratu?“ Onda je onaj Kane Šteta rekao: “E 
stvarno, jebate! Ako su naši satrali Njemce i ustaše u 
drugom svjeckom ratu, a posli toga je doša domovinski 
rat, kako su ih onda mogli imat za saveznike?“ Ona 
tuljanica Niveska je uletila: “Možda ih nisu satrali sve! 
Nego su neke satrali, a neke su ostavili da in posli budu 
saveznici!“ Ona Nela Svinjogojstvo je pitala: “Kako su 
birali koje će satrat, a koje će ostavit za saveznike?“ 
Onaj Rino Sajla je rekao: “Možda su in dali igrat na 
par-dišpar?“ 


Učiteljica Smilja je dvaput pljesnila sa rukama i rekla 
je: “Dico, molinvas lipo nemojte konplicirat život! Ovo 
je tribalo bit jednostavno gradivo, da skužimo ko je 
agresor a ko žrtva, a ne da sad tu idemo do stoljeća 
sedmog...“ Samo onda je ona balibanica Lidija uletila: 
“A di su onda bili Srbi i četnici?“ Uča je pitala: “Kad?“ 
Balibanica Lidija je rekla: “Pa u drugom svjeckom ratu!“ 
Uča Smilja je počeškala se po bradi i malo je dumala. 
Onda je ona rekla: “Četnici su bili skupa sa Njemcima i 
ustašama! A Srbi su bili skupa sa našim Hrvatima, znači 
protiv Njemaca, ustaša i četnika!“ Onda je mala Teica 
pitala: “Zašto onda moja mama govori da su mog dida 
u domovinskom ratu uhapsili Taljani?“ 


Učiteljica Smilja je okrenila se prema njoj i rekla je: 
“Teice, dušo, didu ti nikako Taljani nisu mogli uhapsit 

u domovinskom ratu! Možda su ga jedino mogli 
uhapsit u drugom svjeckom ratu!“ Kane Šteta je pitao: 
“A jesul Taljani bili Njemci, ustaše ili četnici?“ Uča 
Smilja je podviknila: “Taljani su bili Taljani! Samo su 

bili u kompi sa Njemcima, ustašama i četnicima! A to 
znači protiv Hrvata i Srba!“ Ona pederica Sandra je 


pitala: “A jesul onda posli u domovinskom ratu bili u 
kompi sa Hrvatima i Srbima?“ Moj drug Dino je njoj 
rekao: “A glupa si ka tava, Sandra! Kako će bit u kompi 
sa Hrvatima i Srbima ako su Hrvati bili protiv Srba!“ 
Pederica Sandra je pitala: “Kad?“ Dino je rekao: “Pa 

u domovinskom ratu!“ Kane Šteta rekao: “Možda je 
po Taljana išlo sa Srbima, a po sa Hrvatima!“ Nela 
Svinjogojstvo je pitala: “Kako su birali koji će sa koji- 
ma? Jesul igrali na par-dišpar?“ 


Uča Smilja je zveknila sa dnevnikom po klupi i viknila je: 
“jel više bilo dosta?!“ Ja sam njoj rekao: “Ovo gradivo 
je zapopizdit teško, učiteljice! Ja ne kužim ništa živo!“ 
Uča je dreknila: “Zato šta smo sve zakonplicirali sa 
tvojin didom i drugim svjeckim ratom! Odsad se 
držimo samo domovinskog rata i gotovo! Jel to svima 
jasno?!“ Mi smo svi u razredu umirili se i začepili 

smo labrnje. Uča je podviknila: “I da se više uopće ne 
spominju Taljani i Njemci, pošto su to sad naši dragi 
turisti! Jel i to jasno?“ Mi smo svi šutili i klimali smo 
sa glavušicama. Uča je rekla: “Okej! Znači, vratimo se 
na početak! U domovinskom ratu su Srbi i četnici išli 
okupirat našu zemlju, a onda su...“ Dino je uletijo: “...a 
onda su ih Hrvati i ustaše satrali! Jel tako?“ 


Učiteljica Smilja je značajski se okrenila prema njemu. 
Ona je zarežala: "Otprilike!“ Ja sam uletijo: “Za razliku 
od drugog svjeckog rata, di su Hrvati i Srbi satrali 
četnike i ustaše! Jel tako?“ Uča je značajski zapiljila 

se prema meni i zarežala je: “Otprilike! Onda je Dino 
uletijo: "Šta znači da će u sljedećem ratu Hrvati i 
četnici satrat Srbe i ustaše!“ Uča je iskobečila oči i 
zinila je sa ustima. Onda je tuljanica Niveska rekla: “A 

zašto Hrvati uvik moraju pobjedit? Možda će baš Srbi 

i ustaše satrat Hrvate i četnike!“ Samo uča je na nju 
arlauknila: “Niveska, kakvo je to nedomoljubno pona- 
šanje?! Za koga ti navijaš? Neću da čujen takve stvari u 
ovom razredu!“ 


Tuljanica Niveska je u roku odma zablindirala gubicu. 
Moj drug Dino se mrgaški smjehuckao. Učiteljica 
Smilja je naperila kažimprst prema njemu i rekla je: “A 
ti se, pametnjakoviću, ne keseri! Otkud tebi pravo da 
govoriš da će bit novog rata? Jeli, klipsone?!“ Dino je 
raširijo ruke i rekao je: “Pa ubra san da je to princip lige 
prvaka! Igra svak protiv svakoga i na kraju se zbroje 
punti!“ Ja sam rekao: “Naravska stvar! A nemoš preki- 
nit natjecanje napola!“ Uča je podviknila: “E pa slušajte 
me dobro, papani, to van je malo degenerična logika! 
Prvo i prvo, više nikad ne smi bit rata! A drugo i drugo, 
ako ga i bude, onda je turbo nemoguća kombinacija da 
Hrvati skupa sa četnicima ratuju protiv Srba i ustaša! 
Gotova priča!“ Onda sam ja rekao: “A zašto onda na 
Šolti mom didi ka Hrvatu jebu četničku mater?“ Uča 

je zableušila se u mene sa težim ošamutom. Ekipa u 
razredu su isto gledali sa čudilom. Ja sam rekao: “I to 
samo zato šta je bija u partizanima!“ 


Onda je Rino Sajla pitao: “Ko su sad partizani, je- 

bate noj?“ Kane Šteta je rekao: "Nikad čuja!“ Nela 
Svinjogojstvo je rekla: “Biće neki turisti, ka Njemci i 
Taljani!“ Učiteljica Smilja je i dalje stajala ukipana isprid 
ploče sa namušenom facom. Onda je balibanica Lidija 
nju pitala: “Stvarno, učiteljice, a ko su bili partizani?“ 
Uča je gledala koljački prema meni i podviknila je: “Jel 
vidiš sad šta si napravija, debilu? Jesmol mi na ovom 


satu tribali govorit o domovinskom ratu il o partizani- 
ma?“ Ja sam rekao: “Moj dida kaže da su partizani bili 
odlučujući faktor u domovinskom ratu!“ Uča se napeči- 
la: “A po čemu to, majketi?“ la sam rekao: “Po tome šta 
su nedostajali!“ 


Robi K. (tila) 

VESELA TELEVIZIJA T/\V/2014 


Mama je bila kupila ona zrnca i ispekla je punu teću 
kokica. Onda je ona isula kokice u kafenu zdjelu i odnila 
ih je na stolić u primaću. Onda je ona ispekla punu tavu 
sjemenki. Onda je ona isula sjemenke u žutu zdjelu i 
odnila ih je na stolić u primaću. Tata je nju pitao: “Kako 
se ovo tačno zove, mišu? Sjemenke ili košpice?“ Mama 
je rekla: “Ja mislin, mačak, da ti je to isti kurac!“ Tati je 
uletila lakša zbunjoza: “Šta bi to imalo značit?“ Mama 
je rekla: “Imalo bi značit da je dobro za grickanje!“ 


Onda su mama i tata dali si po gimi fajv zbog dobre 
baze. Onda su oni sili na trosjed isprid stolića i šteknili 
su televiziju. Ja i moja mala sestra Damjana smo igrali 
se na tapetiću. Ja sam vodijo bitku sa robokapima. 
Damjanica je barbiki oblačila vjenčanicu. Mama i tata 
su piljili u televiziju i pljeskali su sa rukama. Mama 

je rekla: “Oala koja napetost, čoviče! Ovo mi je veća 
drama od ijedne sapunice! Jel i tebi, mačak?“ Tata 

je rekao: “Napeto je do ludila, mišu! Nemoš prestat 
gledat!“ Mama je žvaknila jednu kokicu i rekla je: “Meni 
se već sad blago pripišalo od iščekivala!“ Tata je rekao: 
“I ja san pod streson, mišu! Ne znan oćul od uzbuđenja 
uspit dočekat rezultate!“ 


Mama je njemu rekla: “Pa pokripi se malo sa kokicama 
i sjemenkama! Jel znaš da imaš u frižideru i jednu 
pivicu?“ Tata je rekao: “Ne bi je tija odma načet! 

Ne znan oćel mi jedna pivica bit dosta dok dođu 
rezultati!“ Mama je rekla: “Mogla bi ako udreš malo 
discipline, mačak! Moš je drinkat na bićerine!“ Onda 

je tata pogledao prema tapetiću i doviknijo je: "Robi, 
Damjana! Aj dođite i vi sa nama čekat rezultate!“ Ja 
sam rekao: “A ne da mi se! Loto mi je masu dosadan!“ 
Tati je uletilo čudilo: “Koji loto, jebate patak?“ Mami 

je isto uletilo čudilo: “Kakvi te loto spopa, sinak?“ Ja 
sam pitao: “Pa koje to rezultate čekate?“ Tata je rekao: 
“Rezultate suđenja za genocid!“ 


Ja sam piljio u roditelje sa tupilom od nekuženja. Tata je 
meni rekao: “Šta blejiš tako? Nemoj mi reć da ne znaš 
šta je genocid?“ Mama je dignila livu ombrvu i rekla 

je: “Pa ideš već u treći razred, sinak! Nije normalno da 
dečko od devet godina ne zna šta je genocid!“ Tata je 
rekao: “Ne samo da bi to mora znat, nego bi već moga 

i prakticirat!“ Ja sam složijo mrgašku facu i rekao sam: 
“Naravski da znam!“ Mamai tata su značajski gledali u 
mene. Ja sam rekao: “Genocid je kad učiteljica Smilja 
da kontrolni iz matuše i svi u razredu popiju ase!“ 


Mama se nakeserila: “Je, malac, al to ti je preneseno 
značenje...“ Tata je rekao: “To ti je više, ka ono, fingu- 
rativno tumačenje... Al moraš znat tačnu definiciju!“ Ja 
sam pitao: “Koju definiciju?“ Tata je rekao: “Definicija 
glasi — genocid je ono šta su Srbi nama Hrvatima 
napravili u ratu! Tačka! Amen!“ Meni je opet uletijo 
nekužitis. Plus je onda i Damjanica dignila glavu sa 
zblentozom. Mama je tatu pitala: “Šta nas sad oboje 
blido gledaju?“ Tata je rekao: "A neam pojma koji in 

je klinac!“ Mama je rekla: “Ovako odoka mi se čini 

da je Damjana previše mala da bi to razumila, a da je 
Robi previše veliki da bi u to povirova!“ Tata je rekao: 
"Jebiga bože, nismo mi krivi šta imamo dicu pogrešnog 
uzrasta!“ 


Onda sam ja pitao: “A kakvi se onda rezultati čekaju?“ 
Tata je rekao: “Pa problem je šta Srbi govore da je ge- 
nocid ono šta su Hrvati napravili njima u ratu! Bereš? A 
ne ono šta su oni napravili nama!“ Mama je rekla: “Sad 
je to sukob dvi teorije! Razumiš, sinak? | onda mora 

sud odlučit koja je ispravna!“ Tata je rekao: “Tako da mi 
sad u teškoj napetosti čekamo rezultate!“ Ja sam pitao: 
"A šta ako su obe teorije ispravne?“ 


Mama je zinila: “Kako to misliš?“ Ja sam rekao: “Pa 
možda je genocid i ono šta su Srbi napravili Hrvatima 
iono šta su Hrvati napravili Srbima!“ Tata je naperijo 
kažimprst u mene i podviknijo je: “Mali, nemoj srat! 
Neće mi niko u ovoj kući govorit da smo mi genocidni!“ 
Ja sam rekao: “Dobro, reka san možda...“ Tata je dre- 
knijo: “Nema tu nikakvog možda! Ne može međunarod- 
no pravo podnit dvi različite teorije genocida, čoviče 
božji! Koja ti je to glupa neznanstvena spika?“ Mama 

je rekla: “A da ne govorimo da se ne može dovodit 

u pitanje istina o domovinskom ratu! To ste valjda 
dosad naštrebali u školi!“ Ja sam uletijo: “Učiteljica 
Smilja je jednom rekla da istina ima dva lica!“ Tata je 
opet nanišanijo sa kažimprstom i rekao je: “Slušaj me, 
frzelinu, saću ti parabolizirat filozofa Hajdenauera! Ako 
istina o domovinskom ratu ima dva lica, računa se ono 
lice priko kojeg ti neću zalipit trisku!“ 


Onda su roditelji meni rekli da odjebem u skokovima 
i igram se sa robokapima. Oni su nastavili buljit u 
televiziju i čekat rezultate. Plus su grickali kokice i 
sjemenke u teškoj napetosti. Samo mene je pukla 
žešća znatiželjnost. Zato sam ja pitao: “A zašto su ti 
rezultati uopće važni?“ Tata je zarežao: “Aj ne pizdi 

više! Rušiš mi komcentraciju!" Samo mama je njemu 
rekla: “Ma skuliraj se, mačak, pa moramo ditetu 
objasnit!“ Onda je ona okrenila se prema meni i rekla 
je: “Važni su, malac, jer pošto se mora znat ko je u ratu 
bija čija žrtva!“ Ja sam pitao: “Zašto se mora znat?“ 
Mama je rekla: “Zato šta je to najvažnije! Da se opet 
pozovemo na Hajdenauera — ko nije mučenik, ostaje 
vječni učenik!“ 


Ja sam izbečijo oči kao da ne kužim bože tebe. Mama 
je počeškala se po ćiverici i rekla je: “Kako da ti to 
objasnim... Jel se sićaš kad si se ono lani brčija prid 
mulicama iz razreda i pokaziva in ožiljak na kolinu?“ Ja 
sam rekao: “Sićan se!“ Mama je pitala: “I šta si in tačno 
reka?“ Ja sam rekao: “Reka san in — pogleajte kako san 
odera kolino, ima mi ožiljak skoro pet centi!“ Mama je 
rekla: “Eto! Puvanderija si se da si ljuta žrtva i ranjenik! 
Normalna stvar! | šta si in još reka?“ Ja sam rekao: 
"Reka san — to me je onaj Kane Šteta gurnija, pa san pa 
niza skale! Jerbo je Kane teško govno i kurbin sin!“ 


Tata je uletijo: “Eto viš! Tačno si locira ko je agresor, a 
ko žrtva! I gotova priča!“ Ja sam rekao: “Ali nije bila 
gotova priča! Pošto san doda da san ja posli Kanu zdi- 
mija sa bovanom u glavu, pa on ima ožiljak na čelenki!“ 
Mama je cijuknila: “Nemoj me jebat da si to reka?“ Ja 
sam rekao: “Jesan!“ Tata je rekao: “Stvarno si glup, u 
pičku materinu! Ne znaš se ponašat pred porotom!“ 
Mama je vrtila sa glavom i govorila je: “Gospe blažena, 
koji degenerik...“ Ja sam pitao: “Šta? Zar nije bolje 
iznit punu istinu?“ Tata je podviknijo: "A zašto je bolje, 
majketi?“ Ja sam njemu mignijo i rekao sam: “Zato šta 
Kane Šteta nije Srbin!“ 


Onda su roditelji kikoćali se na trosjedu. Plus su govo- 
rili: "Aj dobro, nije nan mali totalni krelac... još ima dvi 
čiste u mozgu...“ Onda su oni opet piljili u ekran i čekali 
su rezultate. Ja sam dogibao do njih i pogledao sam u 
televiziju. Onda sam ja rekao: “Šta je ovo na programu, 
jebate? Zvjezde plešu?“ Mama je rekla: “Igzaktli! A 
posli će bit neka serija!“ Ja sam pitao: “Pa kaće bit 
rezultati?“ Tata je rekao: “Ha, toš malo sačekat! Tek su 
advokatski timovi iznili dokaze! Sad sud zasjeda, pa će 
onda donit odluku! Računa se za oko godinu dana!“ Ja 
sam skriknijo: “Za godinu dana?! A vi se već namistili 
isprid televizije?“ Mama je rekla: “Naravski! Čim sud 
donese odluku prikiniće se program i daće izvanredne 
vijesti! Pašmo saznat rezultate!“ 


Ja sam gledao u roditelje sa turbo ošamutom. Onda 
sam ja rekao: “Zašto bi iko normalan sidija isprid 
televizije godinu dana?!" Roditelji su prvo malo se 
meškuljozili. Onda je mama uzela tatu za ruku i rekla je: 
“Pa da saznamo presudu, već smo ti objasnili! Mene ova 
nada i napetost baš pune sa nekom životnom forcom! 
Jeli tebe, mačak?“ Tata je pomilkijo mamu po ruki i 
rekao je: “Je, mišu! Masu je bolje bit nabrijan, navijat 

za Hrvacku i virovat u povoljne rezultate ako nas je 

već zadesila ovakva sudbina!“ Mama je rekla: “Ja bez 
nabrijanosti uopće ne bi preživila ovo šta nas čeka!“ Ja 
sam podviknijo: “Ama koja vas sudbina čeka, jebate? 
Da godinu dana visite isprid televizije?“ Tata je rekao: 
“Ne, glupsone! Nego da godinu dana jedemo samo 
kokice i sjemenke!“ 


Robi K. (illa) 

USKRŠNJI RUČAK 21/1V/2014 


Mi obitelj smo na uskrs pičili sa trajektom kod mog 
dida na Šoltu. Tata je na trajektu mami rekao: “Ne 
mogu virovat da nas je staro prdilo zva kod sebe na 
uskrs...“ Mama je rekla: “I to da će ispeć za ručak 
janjčića u škrovadi...“ Tata je vrtijo sa glavom i rekao je: 
“Neam pojma, majkemi, skroz mi je to čudno...“ Mama 
je vrtila sa glavom i rekla je: “Nešto je tu maksimalno 
sumnjivo...“ Onda sam ja pitao: “Šta je tu sumnjivo?“ 
Mama je rekla: “Pa to u vezi dide i uskrsa!“ Ja sam pitao: 
“Šta u vezi dide i uskrsa?“ Tata je rekao: “Pa čudno je, 
jebiga! Pošto ti dida baš i nije sa bogom na ti!“ Ja sam 
pitao: “Šta to znači?“ Tata se nakeserijo i rekao je: 
“Znači da ti je dida sa bogom na Tito!“ 


Mi smo se poslje penjali uza skale prema didovoj kući. 
Tata je nosijo u ruki dvi maslinove grančice. Mama 

je u borši nosila blagoslovljene sirnice. Moj dida je 

nas dočekao u dvoru navr skala. Dida je rekao: “O, vi 
bogami dobro uranili!“ Tata je njemu rekao: “A i nismo 
baš! Već je deboto podne!“ Dida je rekao: “Ne mislin to, 
nego ste došli deset dana ranije!“ Tati je uletila zbunjo- 
za: “Kako, čoviče? Pa reka si nan da dođemo na uskrs!“ 
Dida je rekao: “Aj nemoj me jebat, zete! Ka da ti ne znaš 
da ja uskrs slavim prvi maja!“ 


Tata je ukipao se nasrid dvora sa zinutim ustima. Dida 
je njega fljasnijo po ramenu i rekao je: “Srića, zete, šta 
znan da si ti malo berlav, pa san stavija peć janjčića 
deset dana ranije!“ Tata je vrtijo sa glavom i rekao je: 
“Koji si ti stari brumaš!“ Dida se keserijo: “Aj priznaj da 

te zajeben kad oću!“ Tata je rekao: “Je, bogami, dosta 
si nestašan u zadnje vrime!“ Dida je rekao: “Al kad te 
buden zva na Šoltu za božić, nemoj mi po običaju ka- 
snit!" Tata je rekao: “Dobro, šta sad bucaš? Prvo si me 
napa da san doša ranije, a onda govoriš da po običaju 
kasnim!“ Dida je rekao: “Aj nemoj me jebat, zete! Ka da 
ti ne znaš da ja božić slavim dvajsdeveti novembra!“ 


Mama je ugibala u kužinu da namisti stol za obid. Tata 
i dida su u dvoru drinkali po bićerin travarice. Onda je 
mama iz kužine doviknila: “Čako, šta je ovo? Jel ti ovo 
križ?" Dida je doviknijo: “Koji križ?“ Mama je doviknila: 
“Ovo šta visi na zidu! Di je bila slika druga Tita!“ Dida je 
doviknijo: “Aaa, misliš na krst!“ Mama je doviknila: “Ne 
mislim na krst, nego na križ!“ Dida je doviknijo: “Kako, 
jebemu sveca? Lipo san reka don Jozi da mi da krst!“ 
Mama je provirila sa glavom kroz vrata i rekla je: “E pa 
nije ti da krst, nego križ!“ Dida je rekao: “Dobro sad, 
isti kurac! Ajmo mi navalit na janjetinu!“ 


Onda smo mi obitelj u kužini navalili na žnjopu. Čulo 
se samo mumanje i hrskanje. Po stolu su frcale košči- 
ce od janjčića. Plus je bilo mlade kapulice i pituranih 
jaja. Onda je moj dida u po žnjope rekao: “U, jebemu 
miša, zaboravili smo se pomolit prije obida!“ Tata 

je sa punim ustima rekao: “Je, tribali smo se uzet za 
ruke oko stola pa da odnekud zatrešti kozaračko 
kolo!" Dida je njega pogledao sa strogoćom i rekao 
je: “Ja jesan brumaš, zete, al nisan toliko ispaljen da 
se zajebavan sa molitvom!“ Onda je mama stala sa 
mumanjem i rekla je: “Čako, šta se dešava?“ Dida je 
slegnijo sa ramenima i rekao je: “Ništa se ne dešava, 
šta bi se dešavalo...“ Mama je rekla: “Dešava se! 


Odjednom si iz čista mira zabrija na boga i religiju! Šta 
se dešava?“ 


Onda je moj dida obrisao se sa šudarom oko usta. 
Onda je on rekao: “Vidiš, ćerce, ja san skužija da neću 
još previše dugo! Star sam i nemoćan, boli me svaka 
žunta! Već mogu izist maksimalno po kila janjetine, a 

do juče san moga satrat kil bez problema! Pa računan, 
kad jednom partim, možda stvarno ima neki život posli 
toga, razumiš... Ono, ako bog ipak postoji, mislin, šta 
me košta...“ Tata se nakeserijo: "He-he, prpa, brale, a?“ 
Mama se nakeserila: “Vuna, kićo, he-he-he...“ Dida je 
rekao: “A uvik se sitin i šta mi je zet lani govorija! Nije 
stvar u tome jeli boga ima ili ga nema, nego jeli u njega 
viruješ ili ne viruješ! Znači, ako viruješ onda ga ima!“ 
Mamai tata su bacili još žešći cerek. Dida je rekao: 
“Znači, ako ti bog triba, onda viruješ! Prosta logika!“ 


Tata je izbacijo košćicu iz usta i rekao je: “He-he, 
navuka si se na život posli smrti! A, fosilac? Malo si se 
usra, je li?“ Dida je promrmorijo: “A jebešga, gadna su 
vrimena...“ Tata je složijo puvandersku facu i rekao je: 
“Zbogom ideali! Odjahala crvena konjica!“ Dida je re- 
kao: “A onda računan i ovako! Ako ću možda živit i posli 
smrti, zašto bi ostavlja kuću i zemlju ćeri i blesavom mi 
zetu? Koji je toliko munjen da ne zna ni na vrime doć 
na vjerske blagdane!“ Tu je za stolom uletila tišinčuga. 
Onda je mama pitala: “Šta to sad znači?“ Dida je rekao: 
“Znači da san napisa oporuku!“ 


Mamai tata su se ukipali na katrigama sa obišenim 


ustima. Onda je dida iz kredencije izvadijo zelenu 
fasciklu. Onda je on nju stavijo na stol i rekao je: “Evo, 

tu piše da kad ja umren cilo ovo šoltansko imanje, 
znači kuća i dvor, plus maslinik i vinograd, sve to 
ostaje meni!“ Mama je zinila: “Kako misliš, tebi?“ Dida 
je rekao: “Pa lipo, meni! Tačno kako san reka!“ Tata je 
graknijo: “Pa bićeš mrtav, jebate dragi irud!“ Dida je 
rekao: “E znan, al ima ta caka sa zagrobnin životom! 
Bereš? Zašto bi ja u tom zagrobnon životu bija ka 
zadnji goljo, bez igdi ičega?“ Mamai tata su piljili u 
dida sa iskobečenim očima. Dida je raširijo ruke i rekao 
je: “Jebeš takvi život posli smrti akoš bit beskućnik!“ 


Onda je mama odskočila od stola i dreknila je: “Čoviče, 
koji stari sebičnjak! Jebešmi mater ako se neću izrigat!“ 
Tata je zlamenovao se i rekao je: “Ne mogu virovat 

da postoji takvi engoizam!“ Mama je viknila: "Pari da 
umisto ćeri imaš pantaganu! Može te bit sramota, 
kenjac jedan stari!“ Tata je naperijo kažimprst prema 
didu i rekao je: “Samo znaš šta, fosilac! Nema šanse da 
ti ta oporuka prođe na sudu! Nou ćens!“ Dida je rekao: 
“E znan, to mi je reka i advokat...“ 


Tata je rekao: “Eto viš! Uzalud ti vjerski fanatizam! Moš 
komotno vratit Tita na zid!“ Dida je rekao: “Al postoji 
ta caka sa klauzulom!“ Mama je pitala: “Kojom klauzu- 
lom?“ Dida je rekao: “Kaže advokat da se može dodat 
klauzula da imovinu čuva država dok se ja ne vratim!“ 
Mama je arlauknila: “Odakle da se vratiš, bolesniče 
jedan bolesni?!“ Dida je raširijo ruke i rekao je: “A to je 
sad stvar vire, jebešga! Sve je u božjin rukama!“ 


Mama je u šoku skljokala se nazad na katrigu. Roditelji 
su gledali u dida sa ošamutom na kvadrat. Dida je 
složijo skuliranu facu i lupkao je sa prstima po zelenoj 


fascikli. Onda je tata njemu rekao: “A nisi promislijo da 
ti mi možemo čuvat imovinu... mislin, dok se ne vra- 
tiš...“ Dida je počeškao se iza uva i rekao je: “Ne znan 
jel mogu u vas imat povjerenja, jebemu jarca! Bojin se 
da ćete sve ovo prodat nekim Rusima, pa ću u drugon 
životu ostat bez išta!“ Mama je dreknila: “A u hrvacku 
državu imaš povjerenja, je li!? Nonstop sereš da je 
ustaška, a sad joj odjednom viruješ!“ Dida je rekao: 
“Ko je spominja hrvacku državu?“ Tata je pitao: "Nego 
koju?“ Dida je rekao: “Zna se koju, he-he...“ 


Mama je opet skočila iz katrige i viknila je: 
“Jugoslaviju?! Jel to opet pizdiš o Jugoslaviji, muku 

ti rudovu?! Pa tebe, čoviče, triba otpremit drito u 
ludaru! Tebi nema pomoći!“ Dida je slagnijo sa rameni- 
mai rekao je: “Ne kužim, jebate? U čemu je problem?“ 
Tata je vrtijo sa glavom i rekao je: “A stvarno si neke 
stvari konačno utuvi u glavu, klipsone! Jugoslavije ti 
nema već više od dvajs godina!“ Dida je nanišanijo sa 
prstom prema njemu i rekao je: “Nije stvar u tome jeli 
boga ima ili nema, zete, nego je li u njega viruješ ili ne 
viruješ!“ 


Robi K. (tita) 

POTROŠAČKE KOŠARE 5/V/2014 


Moja mama je išla u Konzuma da će kupit spizu. Skupa 
sa mamom su išle ona Domazetka i ona Plazibatka 

iz portuna. One tri su najprvo šetale po Konzumu i 
stavljale su spizu u košare. Onda su posli one sa dru- 
gom ruljom čekale red na blagajni. Prva je na blagajnu 
došla moja mama. Mama je u košari imala kruv, mliko, 
par feta mortadele, par feta gauda sira, četri mala 
masla i dva jogurta. Blagajnica je sve to vadila jedno 
po jedno i tukla je na kasu. Onda je ona na kraju rekla: 
“Osandesosan kuna!“ Mama je njoj dala đenge i rekla je: 
“Izvolte!“ Blagajnica je uzela lovušu i gledala je u mamu 
sa čudilom. Onda je ona njoj rekla: “Gospođo, dali ste 
mi pedes kuna!“ 


Mama je rekle: “E, i?“ Blagajnica je rekla: “A račun 

van je osandesosan kuna!“ Mama je rekla: “E, i?“ 
Blagajnica je podviknila: “Pa ne možete, gospođo, sa 
pedes kuna platit račun od osandesosan kuna!“ Mama 
je pitala: “Zašto ne mogu?“ Blagajnica je zakolutačila 
sa očima i rekla je: “Zato šta van fali još triesosan 
kuna, eto zašto!“ Mama je rekla: “Al ja iman samo 
pedes kuna!“ Blagajnica je rekla: “E, a šta ja tu mogu! 
Moraćete neke stvari vratit!“ Mama je pitala: “Koje 
stvari da vratin ako mi je sve ovo nužno i neophodno?“ 
Blagajnica je rekla: “Neam pojma, to vi odlučite! 
Naprimjer primjera ovu mortadelu i gaudu!" Mama 

je rekla: “Pa ne mogu mi dica marendat samo kruv 

i jogurt, jebemu sveca! Moran in dat bar po feticu 
mortadele i sira!“ Blagajnica je rekla: “A nije baš da 

je ovo po fetica! Ovde ima barenko po triesipet deki!“ 

Onda je mama je dreknila: “To su dica u razvoju, tuko! 
Šta tebe boli kurac koliko moja dica mogu izist!?“ 
Blagajnica je nagnila se prema njoj i rekla je: “Ne ide 
se u dućan sa pedes kuna ako doma imaš slonove!“ 


Moja mama je ćopila se za kišobran da će možda bla- 
gajnicu puntat u ćivericu. Samo onda je ona Plazibatka 
uletila: “Ja ću platit razliku za gospođu!“ Blagajnica 

je značajski dignila livu ombrvu prema njoj. Mama je 
Plazibatki rekla: “Ajme nemoj, Plazibatka, to mi je sad 
teška neugoda...“ Plazibatka je njoj rekla: “Daj ne davi, 
mila! Pa vratićeš mi, za gospu blaženu!“ Onda je blagaj- 
nica složila kilersku facu i vadila je stvari iz Plazibatkine 
košare da ih tuče na kasu. Plazibatka je u košari imala 
kruv, mliko, barilinu manistru, podravkinu konšervu u 
tubi i teglicu sa šugom ala bolonjez. Blagajnica je na 
kraju zveknila u botun na kasi i rekla je: “"Osandesosam 
kuna!“ Plazibatki je uletila lakša zbunjoza: “Isto ka 
njoj?“ Blagajnica je rekla: “A evo, isto!“ Plazibatka je 
njoj dala đenge i rekla je: “Izvolte!“ Blagajnica je uzela 
lovušu i gledala je u Plazibatku sa čudilom. Onda je ona 
njoj rekla: “Gospođo, dali ste mi sto kuna!“ 


Plazibatka je njoj rekla: “Igzaktli! Znači, vi meni vraćate 
dvanes kuna!“ Blagajnica je zarežala: “Gospođo, samo 
je vaš račun osandesosan kuna! A rekli ste platit razli- 
ku i za gospođu prije vas, koja je ostala dužna triesosan 
kuna! To van je ukupno stidvajsišes kuna!“ Plazibatka 
je rekla: “E, i?“ Blagajnica je podviknila: “Ne možete sa 
sto kuna platit račun od stodvajsišes kuna!“ Plazibatka 
je rekla: “Al ja iman samo sto kuna!“ Blagajnica je 

rekla: “E pa žalin slučaj! Moraćete neke stvari vratit!“ 
Plazibatka je slegnila sa ramenima i rekla je: “Nou frks! 


Samo šta da vratin?“ Blagajnica je rekla: “Naprimjer 
primjera ovu teglicu sa šugom! Ona van je oko tries 
kuna i ispašće van deboto tačno!“ Plazibatka je rekla: 
“Pa to je šug ala bolonjez, jebaga jarac! Ako vratin šug, 
koji će mi onda klinac manistra? Aj reci?“ Blagajnica je 
zinila u nju sa težim ošamutom. Plazibatka je rekla: “A 
na drugu stranu, ako vratin manistru, koji će mi kurac 
šug ala bolonjez? Ne znan jel vi to radite namjerno, al 
stavljate me pred problem koji se ne može rješit!“ 


Blagajnica je zinila da će Plazibatku poslat u trokurac. 
Samo onda je ona Domazetka uletila: “Ja ću platit razliku 
za gospođu!“ Blagajnica je nju pogledala krvoločki. 
Plazibatka je Domazetki rekla: “Ajme nemoj, Domazetka, 
to mi je koma od neugode! Vratiću ja i šug i manistru, 
nek ide cili obid u pizdu strininu!“ Moja mama je rekla: 
“Ma kakvi, Plazibatka, rađe ću ja vratit mortadelu i 
gaudu! Neće mi dici ništa bit ako marendaju kruv sa 
jogurtom!“ Samo Domazetka je rekla: "Ama nema 
govora, ženske! Lako ćemo se mi posli namirit, za gospu 
blaženu!“ Onda je ona klimnila prema blagajnici da vadi 
joj stvari iz košare za račun. Domazetka je u košari imala 
kruv, mliko, kalodont, deteržent za robu i nivein sapun. 
Blagajnica je to jedno po jedno tukla na kasu. Onda je 
ona na kraju rekla: “Evo ga, osandesosan kuna!“ 


Onda je Domazetka nju pogledala sa stisnutim očima. 
Blagajnica je porumenkila po obrazima. Domazetka 

je njoj rekla: “Slučajno, a? Treći put?“ Blagajnica je 
blekasto se nakeserila: “A evo, je malo neobično...“ 
Domazetka je zarežala: “Jebeš nas u glavu, jeli?“ 
Blagajnica je zamuckala: “Nisan ja, majkemi, nego kasa 
tako računa...“ Samo rulja u redu su svi počeli gunđavit 


i grintavit. Jedan barba je doviknijo: “Kakva van je to 
pizdarija, jebenlivan mliko materino!?“ Drugi barba je 
doviknijo: “Može vas bit stid i sram, tako pravocirat ovi 
narod!“ Jedna teta je doviknila: “Oš da ti sad nabijemo 
tu kasu na glavu, kravetino debela?!“ Jedna bakica 

je pitala: “Šta je bilo? Šta se događa?“ Jedna teta je 
viknila: “Naštimali su kasu za četvrti maja, eto šta je 
bilo!“ Druga teta je viknila: “Svaki in je račun osande- 
sosan kuna za druga Tita!“ 


Onda je jedan prema blagajnici dreknijo: “Jeben tebe i 
druga ti Tita!“ Blagajnica je zaškarpunila se i slegla se 
iza kase. Onda je drugi dreknijo: "Ovo je jugokomuni- 
stički dućan! Ovo je uvreda hrvackom narodu!“ Onda 
je jedna arlauknila: “Jesmo li mi zato u ratu krvarili, piz- 
dalivan matertina jugočetnička!?“ Bakica je zakreštala: 
“Komunjare jedne! Beštije! Dabogda van crne vrane oči 
iskopale!“ Jedan je urliknijo: “Reci ti svom Todoriću da 
ide u Beograd otvarat Konzum! Nek odjebe na Dedinje! 
A ne ovde usrid Splita vriđat hrvacki narod!“ Jedna 
je viknila: “Jeba vas sve drug Tito u dupe!“ Jedan je 
dreknijo: “Jesmo li mi zakurac puškama oslobodili ovu 
zemlju?! Jesmo li zakurac ginili na čukama?!“ Drugi 
je arlauknijo: “Nećete nama u hrvackom kapitalizmu 
nabivat jugokomunističke račune! Bando crvena!“ 
Blagajnica je cijuknila: “Ama nisan ja, ljudi, nego kasa... 
Samo onda je moja mama nju zveknila sa kišobranom 
po tintari. 


Onda je Domazetka iz zaleta puntala sa nogom kasu 
i strovalila je na pod. Onda je Plazibatka zafrljacnila 
teglu sa šugom ala bolonjez u frižider sa sladoledom 
i skršila ga je. Onda je bakica itnila košaru u policu sa 


keksima i čokoladama. Onda su neki barbe strmopizdili 
stalažu sa bocama od ulja i sa sokovima. Onda su neke 
tete razbivale škartoce sa brašnom i cukromi itale su ih 
po Konzumu. Onda su neki barbe sa limekama piva sorili 
frižider sa smrznutim mesom. Onda su neke tete kre- 
hale u zid tegle sa kompotima i sa kiselim kukumarima. 
Onda je neki barba sa upaljačem užga policu sa novina- 
ma i sa žutom štampom. Onda je žuta štampa počela se 
dimit i gorit. Onda je plamen sa žute štampe prešao na 
lakove za kosu i šampone. Onda je cili Konzum pretvo- 
rijo se u veliku buktinju. Onda je mama urliknila i skočila 
se sa kušina u postelji. 


Tata je njoj rekao: “Šta ti je, mišu? Već po ure se dernjaš 
u snu! Ali si imala noćnu moru?“ Mama je protrljala oči 

i rekla je: “Asti iruda, koji horor!“ Tata je nju pomilkijo 

po leđima i rekao je: “Cila si se opotila, jebate! Šta si to 
sanjala, mišu?“ Mama je okrenila se prema njemu i rekla 
je: "Nemoš virovat, čoviče! Sanjala san da san sa frendi- 
cama branila Hrvacku!“ Tata je rekao: “Nemoj me jebat?“ 
Mama je rekla: “Časna rič! Bilo je strašno!“ Tata je rekao: 
"A od koga ste je branili?“ Mama je rekla: “Od jugokomu- 
nista i titoista!“ Tata je rekao: “A u pičku materinu, ti su 
najgori!“ Mama je obrisala znoj sa čela i rekla je: “Bija je 
živi užas! Borba na život i smrt“ Tata je mamu pomilkijo 
po kosi i rekao je: “Mogu mislit! Al uopće ne sumnjan 

da ste ih satrali!“ Mama je pitala: “Kako znaš?“ Tata 

se nasmješkao: “Zato šta si se probudila u slobodnoj 

i samostalnoj Hrvackoj!“ Mama je rekla: “A je, jebate, 
dobro govoriš...“ Tata je rekao: “Sad se moš mirno obuć 
iskočit do Konzuma kupit nam nešto za marendu!“ 


Robi K. (Illa) 

RONILAČKA PRIČA" 18/V/2014 


Moj dida sa Šolte je došao kod nas u Split. Naveče su 
veliki sidili u primaćoj i gledali su vjesti na televiziji. 
Moja mama je zlamenovala se i govorila je: “Gospe 
moja, ovo je strašno! Jadni ljudi, nemoš virovat koji 
užas!“ Tata je vrtijo sa glavom i govorijo je: “Horor na 
kvadrat!“ Onda je moj dida skočijo se iz hotelje i rekao 
je: “la ovo ne mogu dalje gledat! Opet ću grubo sanjati!“ 
Tata je njega pitao: “A šta si to sanja, majketi?“ Dida je 
odmahnijo sa rukom i rekao je: “Ma ne mogu niti pričat! 
Previše je straobalno!“ Tata je rekao: “Ajde, jebate, šta 
si takvi! Biće ti lakše ako ispričaš!“ Onda je dida rekao: 
“Sanja san da je cili Split poplavija!“ Mama je uletila: “N 
bava kua? Baš cili?“ Dida je rekao: “Tuto kompleto! Sve 
živo pod vodom! Jedino malkice viri vrh Svetog Duje, 
ito bez križa! A Marjan pari otok u daljini, ono, moš 
jedino trajekton do njega, ka za na Šoltu!“ Mama je 
rekla: “I?“ Tata je rekao: “I?“ Onda je dida pričao: 


| ništa, ja i moj unukić ronimo. Ronimo mi dva, ronimo 
ulicama Splita. Ono, tili bi doronit do rive. Al odjednom 
skužin da san se izgubija. Ono, gledan okolo i neam 
pojma di san. Sve mi je nepoznato, jebate irud. Pitan ja 
unukića: “Robi, jel ti znaš di smo?“ Robi kaže: “Neam 
blage!“ Pa u kojen smjeru da dalje ronimo, bogte dragi 
jeba? Tata je pitao: “Pa jeste konačno izronili? Mislin, 
da uzmete zraka?“ Dida je rekao: “Zete, tija si da ti 
pričan šta san sanja, a sad pizdiš! Neću se valjda u snu 
brigat oko kapaciteta pluća! Oš ti dalje pričat?“ Tata je 
rekao: “Sori, ispričavan se, aj nastavi...“ Onda je dida 
dalje pričao: 

u Hrvatskoj. 


I ništa, ronimo mi dva dalje, ono, turbo nam je iznered. 
Neamo dvi čiste di smo, razumiš. Srića živa ugledan 

ja jednog pandura u ronilačkon odjelu. Onda mi dva 
brže bolje doronimo do njega. Murcu uleti teško 
čudilo. Pita on nas: “Otkud vi dva? Tako stari čovik i 
tako malo dite, a rone sami! Imate li koga od rodbine?“ 
Onda njega moj unukić pita: “Koji će nan kurac iko od 
rodbine?“ Kaže murac: “Pa šta ja znan, da van posudi 
peraje!“ Kažen ja njemu: “Nemamo mi nikog! Ćeri 

zet su mi se već utopili!“ Mama je uletila: “A govnaru 
jedan stari, kako te nije sram...“ Tata je rekao: “Jedva 
si čeka da nas podaviš, staro prdilo...“ Dida je rekao: 
“Ne mogu ja planirat šta ću sanjat, čoviče! Tili ste da 
van pričan, a ja san lipo reka da je san straobalan! Al 
ako nećete slušat, nema problema...“ Mama je rekla: 
“Aj, aj. nastavi, ispričavamo se...“ Onda je dida dalje 
pričao: 


I ništa, posli tih formalnosti ja pandura u ronilačkon 
odjelu pitan: “Skužajte šjor murac, jel nan možete 

reć kako da ja i moj unukić najbrže doronimo do rive?" 
Kaže murac: “Koji ćete klinac na rivi? Svi živi su utekli 
prema Marjanu i Mosoru!“ Ja njemu kažen: “I mi ćemo, 
al moran prvo na rivu svratit u banku!“ Pita mene 
murac: “Štaš u banki po ovon kijametu, čoviče?“ Ja 
njemu kažen: “Triban pod hitno dignit onih pedes iljada 
eura štednje! Neću da mi to nestane u poplavi!“ Tata 
je uletijo: “Imaš pedes iljada eura štednje?!“ Dida je 
rekao: “Zete, nonstop me jebeš i prekidaš!“ Tata je 
rekao: “Sori, samo provjeravan kolika je tačno cifra!“ 
Dida je rekao: “Cifra je tolika da je ti nemoš ni sanjat!“ 
Tata je rekao: “Okej, ispričavan se, aj nastavi...“ Onda 
je dida dalje pričao: 


Znači, pitan ja pandura koji nan je najbliži put do rive. 
kaže meni murac: “Tu produžite ravno ronit kroz Žrtava 
fašizma, onda skrenite livo kad dođete na kraj ulice 
iodma ste posli dvista metri na rivi! Nema šansi da 
promašite!“ Ja ga pitan: “Znači, najpri ravno?“ Murac 
kaže: “Je, roniš drito kroz Žrtava fašizma još barenko 
kilometar!“ Ja ga opet pitan: “Ovo di smo sad je, znači, 
Žrtava fašizma?“ Murac kaže: “Naravski!“ Ja ga pitan: 
“A zašto onda tamo stoji tabla Ulica Domovinskog 
rata?“ Murac se zblanta: “Di stoji tabla?“ Ja mu kažen: 
“Eno tamo! Piše da je ovo Ulica Domovinskog rata!“ 
Murac se okrene i kaže: “Vidi stvarno, jebate irud!“ 


Tu uleti zbunjoza na kvadrat. Kaže meni murac: “Neam 
pojma šta je ovo! Ovo su sto posto neki vandali 
napravili! Otkad znan za sebe ovde je bila Ulica Žrtava 
fašizma!“ Ja ga pitan: “Kuda ćemo mi dva sad ronit? 
Mislin, nastavimo li ronit kroz Ulicu Domovinskog rata, 
nećemo doć na rivu, nego u neki logor ili bunker, šta ja 
znan...“ Kaže murac da ovo je neka teška zajebancija, 
daide on zvat načelnika pandurije. I zove ti on priko 
vodootpornog mobitela i kaže: “Alo, načelniče! Neko 
je maka Ulicu Žrtava fašizma!“ Načelnik pita: “Kad 

je maka?“ Kaže murac: “Ne znan kad, ja san tek sad 
vidija! Tu stoji neka tabla da je to Ulica Domovinskog 
rata!“ Samo onda načelnik drekne: “Šta me sad jebeš 
sa tim, pizdaliti materina! Viš da je poplava, majmune, 
organiziran evakuaciju stanovništva, spašavan živote, 
u luđen san elementu od Vučića, a ti me prcaš u glavu 
sa nekon ulicon!“ Murac zacijuče: “Pa tu su mi dva 
zalutala ronioca, ne znan kako ću ih usmjerit...“ Al 
načelnik drekne: “Boli me kurac kakoš ih usmjerit! Zovi 
gradonačelnika, on je zadužen za ulice!“ 

I ništa, zove pandur gradonačelnika. Samo javi mu se 
tajnica i kaže: “Žaj mi je, gospodin Baldasar nije tu!“ 
Pita nju murac da di je. Kaže tajnica: “Iša je sa onin 
ustašama iz bojne Rafael vitez Boban obać spomenik 
šta su ga nikidan skupa otvorili!“ Pita je murac: “Kako 
je moga po ovakvon vrimenu, jebate patak? Sve 

živo je poplavljeno!“ Govori mu tajnica: “Gospodin 
Baldasar kaže da se on među ustašama osjeća ka 

riba u vodi! Oćetel mu ostavit kakvu poruku?“ Kaže 
joj murac: “Recite mu da su neki vandali makli Ulicu 
Žrtava fašizma!“ Samo kaže tajnica: “Nisu van nju makli 
vandali, šjor, nego općina!“ Murac se zblane: “Nemoj 
me jebat?! Ma kad to?“ Kaže tajnica: “Ima jedno dvajs 
godina!“ 


I ništa, mi tri ti tu ronimo posrid Ulice Domovinskog 
rata ine možemo doć sebi. Ono, ukomirani smo, razu- 
miš. Murac se prikrsti priko ronilačkog odjela i kaže: 
“Bože dragi, jel to moguće da su u Splitu makli Ulicu žr- 
tava fašizma?“ A onda neko rekne: “Moguće je!“ tu ti 
neki tip u ronilačkom doroni do nas. Kaže on: “Moguće 
je. moguće! Ja san tek prekjuče sazna! Popizdija san do 
daske!“ Murac ga pita: “Skužajte, a ko ste vi?" Tip mu 
kaže: “Kako ko san? Krstiš se i obratiš Bogu dragom, a 
kad on doroni do tebe onda se praviš lud!“ Murac tu 
obisi usta i zacvili: “Bože dragi!“ Ja i unukić isto zinemo: 
“Bože dragi!“ Tata je kolutao sa očima i govorijo je: 
“Bože dragi...“ Mama je vrtila sa glavom: “Bože dragi, 
kakvog kretenčinu imam za ćaću...“ Samo Bog dragi je 
nastavijo pričat: 


Dođen ja prekjuče u Split, ono, oću popit kavu na rivi, 
sunčani je dan, fenomenalno vrime, nisan bija još od 


pri rata. Pičin ja nizbrdo prema rivi, računan da se 

samo triban stombrcat niz Žrtava fašizma i doli san. Al 
nikako skužit di je ulica, jebate led. Gledan okolo, nema 
je nigdi. Zaustavin nekog čovika, otprilike ovdi di smo 
mi sad. Pitan ja njega: “Skužajte šjor, di je Ulica Žrtava 
fašizma?“ Kaže on: “Mislite Ulica Domovinskog rata?“ 
Kažen ja: “Mislin Žrtava fašizma!“ Kaže on: “E pa to van 
je sad Domovinskog rata!“ Pitan ja: “A di se primistila 
Žrtava fašizma?“ Kaže on: “Nigdi! Općina je ukinila 

još prije dvajs godina!“ Viknen ja: “Nemoj me jebat, 
čoviče?! Pa šta su in koji kurac smetale žrtve fašizma?“ 
Kaže on: “To ja ne znan! Ai ne bi se tija mišat!“ Kažen ja: 
“I sad Split više nema Ulicu Žrtava fašizma?“ Kaže on: 
"Nema!" Kažen ja: “E nek ga onda voda nosi!“ ' 


Robi K. (lita) 

KOCKARKA I BLUDNIK 2/Vi/2014 


Moja mama je išla ispovidit se u Gospe od Cukra. Ona 
je ušla unutra i ugibala je u ispovjedačnicu. U ispovje- 
dačnici je već bijo onaj fra Ive iza drvene mriže. Kad je 
mama sila na katrigu fra Ive je iza mriže rekao: “Onda? 
Šta imamo za prijavit od grija? Jel bilo šta seksa izvan 
braka?“ Mama je rekla: “Bože sačuvaj!“ Fra Ive je pitao: 
“A bludnih misli?“ Mama je rekla: “Ni slučajno!“ Fra Ive 
je rekao: "Šta si onda došla? Da mi rekneš da si bešti- 
mala boga i takve gluposti?“ Mama je rekla: “Prokinila 
san sina šakom u glavu!“ 


Fra lve je rekao: “Robija? Ooo, baš šteta...“ Mama 

je rekla: “Krehnila sa ga takvon forcom da mu je isti 
sekund krv šiknila na nos!“ Fra Ive je rekao: “N bava 
kua? A zašto?“ Mama je rekla: “Zato šta priča svakakve 
bljezgarije!“ Fra Ive je pitao: “Kakve bljezgarije?“ 

Mama je nagnila se prema drvenoj mriži. Onda je ona 
šapnila: “Jel možete to zamislit, velečasni, doša mi 

je doma sa spikom da sestra Melita ima seksualske 
odnose!“ Fra Ive je podviknijo: “Molin?!“ Mama je rekla: 
“Časna rič! | to sa jednin popom!“ Fra Ive je zinijo: “Sa 
kojin popom?“ Mama je rekla: “To van ne bi smila reć!“ 


Fra Ive je rekao: “Moraš reć, glupsonice, pošto si došla 
na ispovjed! Ovdi ne smiš ništa tajit!“ Mama je uzdah- 
nila. Onda je ona opet nagnila se prema drvenoj mriži i 
šapnila je: “Jel možete to zamislit, velečasni, mali debil 
je reka da sestra Melita ima seksualske odnose sa 
vama!“ Fra Ive je skriknijo: “Sa mnom?! Muko irudova! 
Pa to je totalna izmišljotina!“ Mama je rekla: “E znan, 

zato ga i jesan puntala šakom! Ne bi ga valjda zvekla da 
govori istinu!“ 


Fra Ive je rekao: “Dobro je šta si ga ošajdarila! Bog je 
na tvojoj strani! Tribala si ga i nogom prokinit! Tribala 
si mu oba oka izbit!“ Mama je rekla: “Provala san ja, al 
uspija je uteć, malo govno! Stigla san ga samo uvatit 
za kragnu i iskidat mu jaketicu kad se otrga!“ Fra Ive je 
rekao: “Neka si mu je strgala! Još je lišo proša, kurbin 
sin!“ Mama je rekla: “E znan, al jaketica je trista kuna!“ 


Fra [vi je uletila lakša zbunjoza. On je pitao: “Pa šta 
onda?“ Mama je rekla: “Pa ja bogami neman trista kuna 
za kupit mu novu!“ Fra Ive je rekao: “Ko ga jebe, nek 
ide gol! Zašto bi mu kupovala novu jaketu ako govori 
takve šporkarije?“ Mama je rekla: “Zato šta je mala 
pantagana rekla da će ako ne dobije novu jaketu sve 
ispričat onoj Domazetki iz prizemlja!“ Fra Ivi je opet 
uletila tupaja. On je pitao: “Čekaj malo, di ovo vodi?“ 


Mama je opet nagnila se prema drvenoj mriži i rekla je: 
“Kako ne kužite, velečasni! Kad mali gubaš to ispriča 
Domazetki, Domazetka ga neće ošajdarit, jer pošto 
ona nije tolika vjernica ka ja! Nego će Domazetka to 
ispričat onoj Plazibatki, onda će Plazibatka to ispričat 
onoj Kragićki, onda će Kragićka to ispričat onoj 
Bezmalinovićki, onda će Bezmalinovićka to ispričat 
onoj Gospodnetički, onda će Gospodnetićka itakoda- 
lje, itakodalje... A sve će one doć u nedilju na misu kad 
budete govorili o ćudoređu i kršćanskin vrlinama!“ 


Fra Ive je vrtijo sa glavom i mrmorijo je: “Bogte dragi 
jeba!" Mama je rekla: “Ja bi malom šporkaćunu zauvik 


začepila gubicu, al ko će ga uvatit...“ Fra Ive je približijo 
se drvenoj mriži i rekao je: “Znači, ako san dobro ubra, 
ja bi sad tebi triba dat trista kuna zato da ti sin ne bi 
okolo širija neistine da ja iman seksualske odnose sa 
sestrom Melitom?“ Mama je rekla: “Ne znan, velečasni, 
kako bi drukčije mogli spasit vašu čast, da ne govorin o 
ugledu crkve u cjelini...“ Fra Ive je zarežao: “Jel ti kužiš, 
beštijo, da je ovo šta činiš teški grij?“ Mama je rekla: “A 
zašto san se drugo došla ispovidit?“ 


Naveče je fra Ive budan ležao u postelji. On je prevrtao 
se na kušinu sa jedne na drugu stranu. Onda je stenjao: 
“Gospe moja, šta san ja bogu zgrišija...“ Onda je sestra 
Melita dignila glavu sa drugog kušina i pitala je: “Šta je, 
mišu? Šta si tako snervan?“ Fra Ive je rekao: “Ne mogu 
virovat na šta san spa, čoviče! Da u najboljin godinama 
moran plaćat seks!“ Sestri Meliti je uletilo čudilo: 
“Meni da ga moraš plaćat?“ Fra Ive je rekao: “Ne tebi, 
nego Robijevoj materi!“ Sestra Melita je cijuknila: 
“Molin?!“ Fra Ive je rekao: “Danas mi je došla na ispo- 
vjed i ja san joj za odrišenje grija pljunija trista kuna!“ 


Sutra je sestra Melita nama u razredu držala sat vje- 
ronauka. Ona je stajala isprid ploče i govorila je: “Svi 
koji kažu da je čovik posta od majmuna su najobičniji 
majmuni! A postaće ljudi tek pošto savladaju gradivo 
iz vjeronauka!“ Ona Nela Svinjogojstvo je pitala: “lel 
to znači da čovik ipak postaje od majmuna?" Sestra 
Melita je rekla: “Može se i tako reć! Al zato jer viruje 
evanđelju, a ne Darvinu!“ Onaj Kane Šteta je pitao: “Ko 
je Darvin?“ Sestra Melita je rekla: "Darvin je jedan 
obični majmun koji je diza evoluciju protiv crkve!“ 
Onda je zvonilo. Svi rulja su jurnili vanka na veliki 

odmor. Sestra Melita je rekla: “Robi, ti malo ostani! 
Iman nešto s tobon razgovarat!“ 


Posli škole sam ja dogibao doma do kuće. Mama je za 
špaherom kuvala tingul od pilećih krilca. Ona je mene 
pitala: “Šta ima novo u školi?“ Ja sam rekao: “Dobija 
san peju iz vjeronauka!“ Mama je rekla: “Na bava kua? 
Pa to je super!“ Ja sam rekao: “Prva liga! Pogotovo 
jerbo nisan ništa zna!“ Mami je uletila zbunjoza: “Kako 
to?“ Ja sam rekao: “Lipo! Sestra Melita ima novi đir, da 
ti peju ako ništa ne znaš!“ Mama je pitala: “A o čemu 
to ništa nisi zna?“ Ja sam rekao: “O tome da san dobija 
novu jaketicu!“ Mama je u roku munja tiltala sa očima. 
Ja sam njoj unjeo se u facu i rekao sam: “I o tome da mi 
mater doma govori da petkom ide sa frendicama na 
kavu, a završi kod onog barba Tibora šta ima vulkani- 
zersku radnju!“ 


Mama je ukipala se nasrid kužine i škarpunila se po 
obrazima. Onda je ona podviknila: “Šta ti to govoriš, 
blesane?" Ja sam rekao: “Ne govorin ja, nego sestra 
Melita!“ Mama je pitala: “A otkud njoj ta bolesna spi- 
ka?“ Ja sam rekao: “Od fra Ive! Izgleda da barba Tibor 
svake nedilje ide na ispovjed!“ Mama je dreknila: “To 
je najgnjusnija neistina koju san u životu čula!“ Ja sam 
rekao: “To govori i sestra Melita! Kaže da čisto sumnja 
da će mi tata u to povirovat!" Mama je skočila: “Ne 
misli mu valjda to ispričat?“ Ja sam rekao: “Ne misli! 
Nego misli daš joj pod hitno vratit nekih četristo kuna 
šta ti je posudila!“ 


Mama je piljila u mene sa iskobečenim očima. Plus 
je bila ljubičasta u faci. Plus je sa rukama stiskala 


pregaču. Plus je skupljala usta i škripućala je sa zubima. 
Onda je ona zaglumila da fljaska se po čelu i rekla je: 
“Asti miša, to san skroz zaboravila!“ Onda je mama 
odgibala u hodnik po takujin i izvadila je đenge. Onda 

je vratila se i rekla je: “Evo, daj to sutra sestri Meliti i 
reci joj da smo sad kvit! Ako ti baš bude gušt složit je 

u trokurac, učini to u sebi!“ Ja sam rekao: “Nou frks! A 
sad da rješimo problem nove jaketice...“ 


Robi K. (lila) 

VIJESTI IZ BRAZILA 16/Vi/2014 


Oni veći mrgaši iz ulice su skupili se kod zidića. Oni 

su bili u kockastim dresovima i drinkali su pivušu. Mi 
manji smo dogibali do njih da slušamo spiku o balunu. 
Onaj Mišo Juma je govorijo: “Suca Nišimuru bi tribalo 
obisit za jaja!“ Onaj Šera Blajburger je govorijo: “A 
posli toga bi ga tribalo polit sa benzinon i zapalit nasrid 
Peristila!“ Onaj Bešo Tablet je govorijo: “Nišimura 

je đubre, govno i neprijatelj hrvackog naroda! Ja kad 
vidin takve face bude mi žaj šta više nema Aušvica i 
Jasenovca!“ Mišo Juma je rekao: “Ukra nan je dobivenu 
tekmu, jebenlimu mamicu srpsku!“ Bešo Tablet je 
rekao: “| ja isto!“ Šera Blajburger je rekao: “| ja isto!“ 
Onda sam ja uletijo: “Nišimura je Japanac!" 


Veći mrgaši su okrenili se prema meni i dignili su 
ombrve. Onda je Mišo Juma meni rekao: “Šta ti, mali, 
sereš?“ Ja sam ukočenijo se i rekao sam: “Ništa, samo 
kažen da je Nišimura Japanac!“ Šera Blajburger je 
pitao: “Pa šta onda?“ Ja sam se blekasto nakeserijo: 
“Pa, ono, mislim, nemoš Japancu jebat mamicu srpsku... 
Šera Blajburger je rekao: “Zašto ne bi moga? Jel ćeš mi 
ti možda zabranit?“ Ja sam rekao: “Ma neću, nego, ono, 
nema Japanac srpsku mamicu...“ Bešo Tablet je pod- 
viknijo: “A kako ti, pizdunčiću, znaš odakle je Nišimuri 
mater, a? Jesil mu možda gleda u krsni list?“ Mišo Juma 
je rekao: “Ja san čuja da mu je mater iz Les Kov Ca!“ 
Šera Blajbureger je rekao: “Zar to nije u Kini?“ 


Onda su veći mrgaši otkinili od smijade. Plus su davali 
si po gimi fajv od dobre brume. Ja sam raširijo ruke 

i rekao sam: “Samo san tija kazat da bi bilo sigurnije 
Nišimuri jebat japansku mamicu!“ Mrgaši su opet 
dignili ombrve prema meni. Mišo Juma je pitao: “Zašto, 
čoviče?“ Ja sam rekao: “Pa ako je on Japanac, skoro 

je stoposto da mu je i mater japanska!“ Mišo Juma je 
rekao: “Šta si ti mali tako zabrija, jebate patak? Mislim, 
Nišimura je teška škovaca i zločinac, al nemoš ga opet 
ić vriđat na nacijonalnoj osnovi!“ Ja sam pitao: “Nego na 
kojoj?“ Mišo Juma je rekao: “Na internacijonalnoj!“ 


Tu su veći mrge opet odvalili kes. Meni je uletila tupaja 
od nekuženja. Šera Blajburger je mene pitao: “Dobro, 
kakvi ti je to nakaradan odnos prema sportu, klipsone? 
Jesil ti ikad čuja da nogomet ne triba služit za podjele 

i razdore, nego za zbližavanje ljudi i naroda?“ Ja sam 
rekao: “Čuja san!“ Šera Blajburger je rekao: “E, pa šta ti 
onda smeta kad mi zbližavamo Srbe i Japance!?"“ 


Veliki su na zidiću zacenili od smijade. Ja sam piljio u njih 
sa teškim ošamutom. Onda je Bešo Tablet meni rekao: 
“Aj, papane, objasni mi jedne stvar... Ako bi ti Nišimuri 
jeba mamicu japansku, kome bi onda tribalo jebat 
mamicu srpsku?“ Ja sam slegnijo sa ramenima i rekao 
sam: “Pa šta ja znan... Nekom Srbinu?“ Bešo je okrenijo 
se prema ekipi i rekao je: “Eto viš! Dečko je napižđen 
na Srbe! Pun je mržnje i isključivosti!“ Šera Blajburger 
je rekao: “Doša je na naš zidić širit šovinizam i rasizam!“ 
Mišo Juma je rekao: “Mi ravnopravno jebemo mamicu 
srpsku pripadnicima svih naroda, rasa i vjeroispovjesti, 
bez ikakve razlike, a on bi samo Srbima! Minira nam 
koncepciju!“ Bešo Tablet je meni dreknijo: “Di ti je 
tolerancija, majmune?!" Šera Blajburger je rekao: “Saš 
od svakog dobit po kacot zbog govora mržnje!“ 


Ja sam u roku munja okrenijo se da ću brisnit. Samo 
onda je naišao onaj Piple d Smajling Fejs. Piple d 
Smajling Fejs je bijo malo veći mrgaš od velikih mr- 
gaša. Plus je imao crnu majicu na špaline i frizuru od 
milimetra. On je dogibao do zidića i rekao je: “Šta je, 
ekipa? Jestel to možda išli kacotavat Robija?“ Mrgaši 
su zaledili se od teške vune. Piple je gledao koljački 
irekao je: “Ko mi takne Robija, moga bi dobit dvi po 
zubima!“ Mrge su vrtile sa glavušama i mrmorili su ma 
kakvi, ma nismo mi, ma nema govora. Piple d Smajling 
Fejs je mene pomilkijo po ćiverici i rekao je: “Nisan ja 
ratova za Hrvacku zato da mi neko mog frenda tambu- 
ra! Jel tako, viteže?“ Ja sam rekao: “Tako je!“ 


Onda je Mišo Juma rekao: “Ma nismo ga takli, Piple, 
majkemi! Samo smo odvalili malo žešću spiku o 
balunu!“ Šera Blajburger je uletijo: “Je, časna rič! 

Ono, pizdili smo na nepošteno i nepravedno suđenje!“ 
Onda je Piple d Smajling Fejs podviknijo: “Srali ste 

po Nišimuri?! Nemoj mi samo reć da ste srali po 
Nišimuri!?“ Veći mrgaši su iskobečili oči. Bešo Tablet 
je zinijo: “Šta je sad, čoviče? Ali ti je i Nišimura frend?“ 
Piple je rekao: “Nije važan Nišimura, nego je važan 
princip!“ Šera Blajburger je pitao: “Koji princip?“ Piple 
d Smajling Fejs je naperijo sa prstom prema ekipi 

i rekao je: “Svakom ko se buni protiv nepoštenog i 
nepravednog suđenje tribalo bi jebat mamicu srpsku!“ 
Na zidiću je uletila mrkla tišinčuga. Onda je Mišo 

Juma zamuckao: “Zašto, jebate?“ Piple se nakeserijo: 
“Takvima je krivo šta su naši generali pušteni iz Haga!“ 


Robi K. (Ilta) 

NEVOLJE SA STRANCIMA 1/Vll/2014 


Moj dida sa Šolte je sidijo u dvoru iza kuće i pušijo je 
španjulet. Plus je iz bićerina drinkao malu travaricu. 
Onda je dida rekao: “Sićan se ka sad onog dana kad me 
komandir čete posla u izvidnicu...“ Mama je fljasnila se 
po čelu i rekla je: “Ajme majko, krenija je...“ Tata je za- 
kolutačijo sa očima i rekao je: “Muko irudova, samo ne 
opet...“ Samo nije ih moj dida šljivio ni dva posto. Plus 
sam ja njega slušao u turbo napetosti. Dida je govorijo: 
“I šuljan ti se ja polako kroz šumu, cili napet, šmajser mi 
uruci, ono, otvorija ja četvoro oči. | odjednon čujen 

di nešto šuška. Šta sad šuška, jebate patak? Šta ima 
šuškat usrid prazne šume, čoviče božji? Sakrijen se ja 
nabrzihen iza grmića i ćirin kroz granje. | onda ti iman 
šta vidit, moj sinko — ide njemačka patrola! Jebate dragi 
irud!“ 


Ja sam zinijo sa ustima i rekao sam: “I1?“ Dida je govorijo: 
“Mislin se, di ću ja sad sam protiv cile njemačke patrole! 
Neman šanse, čoviče! Mora bi se vratit i obavjestit četu 
da neprijatelj nadire kroz šumu. Al kurac, buden li se iša 
vraćat, ćuće me di šuškam, bereš! Al ne mogu ni ostat 
iza grmića, razumiš, jerbo ćirin kroz granje i vidin di 
njemačka patrola ide drito na mene. Šta ću sad, jarče 
pasu?!“ Ja sam zinijo: “1?“ Dida je govorijo: “I otkočin 

ti ja oni šmajser, pomolin se bogu u kojeg ne virujen, 
stisnen zube, i onda ti ja, moj sinko, iskočin iz grmića 
drito prid njemačku patrolu! Švabe zinile u čudu, jebate 
led, gledaju me u šoku. A ja svon forcon dreknen: Cimer 
fraj! Apartmanen, bite! Sve klimatiziren, pogled na 
more! Ekstra klasa, povoljna cjena!“ 

Mama je vrtila sa glavom i mrmorila je: “Koji kreten, u 
pizdu materinu...“ Tata je vrtijo sa glavom i mrmorijo 
je: “Stari kenjac je propuva trista na sat...“ Ja sam mog 
didu pitao: “I jesi onda Švabe uhapsija?“ Dida je rekao: 
"Drža san ih u zarobljeništvu deset dana! Plus su morali 
platit kad san ih pustija!“ Ja sam pitao: “A zašto si ih 
pustija?“ Dida je rekao: “A jebiga, unukiću, imaš onu 
ženevsku konvenciju i slična sranja... Osin toga, moraš 
ih određeni broj pustit, da bi ima koga hapsit dogodine! 
Bereš?“ Ja sam gledao u dida sa lakšom zbunjozom. 
Dida je rekao: “Nema ti Švaba u beskrajnin količinama, 
unukiću! Da ih sad idemo sve streljat, potrošili bi ji za 
koju godinu! | di smo onda?“ 


Onda su se uza skale u didin dvor popeli jedan barba 

i jedna teta. Barba je nosijo dvi velike borše i imao 

je karirane bermude. Teta je imala slamnati šešir i 
cvike za sunce. Barba je rekao: “Bok, ljudi! Kakstekaj?“ 
Dida je rekao: “Molin?“ Tata je rekao: “Molin?“ Onda 
je teta rekla: “Prosim lepo, morti se kod vas more 
znajmit apartmanček?“ Dida je rekao: “Molin?“ Tata je 
rekao: “Molin?“ Onda je barba ispustijo borše i rekao 
je: “Mi bumo šteli jenega lepeg apartmančeka! Ak ga 
imate! Znajmili ga bumo na jeno deset dana! Kaj, se ne 
razmemo? A-par-tman-ček!“ Onda je moj dida rekao: 
“Aaaa, apartmani... Jes, jes, ovkors! Bite, bite! De luks 
apartmanen! Sve klimatiziren, pogled na more! Ekstra 
klasa!“ 


Onda je dida pozvao barbu i tetu da sidnu za stol. Plus 
je on njima sipnijo po bićerin travarice za velkam. Onda 
su ekipa za stolom se kucnili. Barba i teta su veselo 

se smjehuckali. Onda je teta pitala: “A kak stojite 


zcenami?“ Dida je pitao: “Molin?“ Barba je rekao: 
“Cena! Penezi, nofci! Kolko penezi iščete za apatman- 
ček?“ Dida je rekao: “A čujte, to van košta osandes 
eura po danu! S tin da imate toplu vodu, klimu, ful 
komfor, sve živo i neživo!“ Barba je klimnijo sa glavom 

i rekao je: “le, tak smo si nekak i mislili! To je okej, 
srčeko, kaj ne?“ Teta je klimnila sa glavom i rekla je: “Je, 
dušica, to je čist okej!“ Dida je rekao: “Al ako ste turisti 
iz Evropske unije, onda je sto eura!“ 


Barba i teta su gledali u dida i žmirkali su sa očima. 

Dida je cili kul trgnijo guc travarice. Onda je barba 
rekao: “No, pa mi bumo zeli taj od osamdes eura! 

Kaj ne, srčeko?“ Teta je klimnila sa glavom i rekla 

je: “Je, dušica, taj nam je čist dosta!“ Dida je dignijo 

livu ombrvu i rekao je: "Ovako odoka kad vas gledan, 
reka bi da ste vi ipak turisti iz Evropske unije!" Barba 

je rekao: “Ne, pa mi smo tu iz Zagreba! Seli smo se v 
avto vu Črnomercu i dopelali se sim za tri vure!" Teta 

je blekasto se nakeserila: “Si smo tu naš svet! Domači!“ 
Dida je zamavao sa kažimprstom i nasmjehuljio se: “Je, 
ekipa, alne morete mene zajebat! Ka da ja ne znan da 
je Zagreb lani uša u Evropsku uniju!“ Barba je pitao: “Pa 
kaj onda?“ Dida je rekao: “Onda sto eura!“ 


U dvoru je najprvo uletila tišina. Onda je barba rekao: 
“Jezuš marija, ja to niš ne razmeml! Pa si živi su vu 
Evropskoj uniji, vrakmu mater! | Šolta je vu Evropskoj 
unijil“ Dida je nagnijo se prema njemu i rekao je: “Šolta 
je, prika, u pizdi materinoj! Bogu iza leđa! Nemamo ti 
mi veze sa Evropon!“ Onda je moj tata uletijo: “Je, šjor, 
tu van je fosilac skroz u pravu! Ovo van je teška bal- 
kanska gudura!“ Mama je uletila: “Ovde van primitivni 

lokalni živalj samo gleda kako da odere strenđere sa 
zapada!“ Teta je mrmorila: “Isusek, isusek...“ Barba je 
rekao: “Al ja to nemrem razmeti, vrakmu mater! Ak su 

si koji se dopelaju sim iz Evropske unije, zakaj odma 

ne velite da je cena apartmančeka sto eura?“ Dida je 
rekao: “A nisu svi, prika, nemoj tako! Da ste kojin sluča- 
jen došli iz Bosne, Srbije, Makedonije il neke druge od 
brackih republika, sad bi plaćali osandes eura po danu... 
Nego, oš ti uzet taj apartman il neš?" 


Poslje su barba i teta raspremali stvari u apartmanu. 
Barba je u bjesnoći vadijo mudantine iz kufera i itao ih 
je u ormar. Onda je izvadijo masku i peraje i zafrljacnijo 
ih je u kantunal. Onda je izvadijo šugamane za plažu i 
itnijo ih je na krevet. Teta je njemu rekla: "Nemoj, Bane, 
da se srdiš, molim te...“ Barba je podviknijo: “Kako 
neću da se srdim, sunce ti jebem kalaisano!“ Teta je 
raširila ruke i rekla je: “Pa nisam mogla da očekujem 
ovako nešto, jebote! Uopšte ne razumem ovaj svet, 
keve mi!“ Barba je rekao: “Pa zašto se praviš pametna 
kad ne razumeš, pička mu lepa materina! Ti si me 
naterala da zbog lične sigurnosti glumimo Hrvate!“ 


Robi K. (lila) 


SLUČAJ STEPINAC" 14/Vll/2014 


Mi smo bili kod mog dida na Šolti. Dida je u dvoru sidijo 
nalingeštulu i čitao je novine. Tata je sidijo za stolom i 
popravljao je sa kacavidom šuko šteker. Mama je sidila 
do njega i čistila je fažolete. Ja sam sidijo na podu u 
dvoru i slagao sam nogometne slije. Dida je okrenijo 
stranicu od novina i vrtijo je sa glavom. Onda je on 
rekao: “Ja ne razumin, majkemi, šta se svi pale na ovog 
Stepinca! Pa on je bija dobar sa ustašama!“ Ja sam dida 
pitao: “Ko je Stepinac?“ Dida je rekao: “Neki pop šta je 
bija dobar sa ustašama!“ 


Samo onda je mama podviknila: “Čako, nemoj mi trovat 
dite! Akoš ti u svojoj glavi uzgajat svakakve bolesne 
bljuzge, samo izvoli! Al maloga pusti na miru!“ Dida je 
rekao: “Okej. okej! Onda mu ti objasni ko je Stepinac!" 
Onda je moj tata pokazao sa kacavidom prema meni i 
rekao je: “Stepinac je, sine, bija jedan kardinal šta su ga 
hapsili komunisti! | zato ga sad u Vatikanu oće proglasit 
svecem!“ Dida je rekao: “Kurac bi ga komunisti hapsili da 
nije bija dobar sa ustašama!“ Mama je dreknila: “Čako!“ 


Dida je slegnijo sa ramenima u lingeštulu i rekao je: 
“Okej, okej! Samo san napomenija!“ Onda sam ja pitao: 
"A ko su komunisti i ustaše?“ Mama je zakolutačila sa 

očima. Tata je zastenjao: "Ajme majko mila...“ Dida je 

okrenijo se prema meni i rekao je: “Za komuniste neću 
ništa govorit, jerbo još čuvan člansku iskaznicu, eno je 

u ladici uz orden rada sa srebrnin mačevima, pa bi neko 

moga reć da nisan objektivan! Al za ustaše mogu kazat 

samo sve najgore...“ Ja sam pitao: “Koje najgore?“ 


* Povodom inicijative 
da se kardinal Stepinac kće 2253 
proglasi svecem. 


Dida je rekao: “Da su đubrad, škovace, govna, barbari, 
fašisti, krvoloci, asasini, kurbini sinovi, smradovi, 
lupeži, imbecili, zlotvori, gubaši, izdajice, kvislinzi, 
razbojnici, pizduni, siledžije, bagra, crnokošuljaši, 
šporkaćuni, petokolonaši, gaštrapani, pantagane, ko- 
ljači... i općenito govoreći zadnja stoka koja je pošteni 
svit stavljala u logore i zatvore!“ Mama je nalaktila se 
na stolu i držala je glavušu u rukama. Tata je tuckao se 
po ćelenki sa drškom od kacavide. Dida je rekao: “A 
imaju i još jednu važnu karakteristiku!“ Ja sam pitao: 

“Koju?“ Dida je dignijo kažimprst i rekao je: “Stepinca 
nisu stavili u zatvor!“ 


Mama je skočila od stola i viknila je: “A daj, čoviče, 
stvarno lupaš bljezgarije!“ Dida je raširijo ruke: “Šta 
san sad krivo reka?“ Tata je njemu rekao: “Nemoš cili 
svit tumačit priko ustaša i partizana, jebemu mater! 
Moraš jednom izać iz tog filma!“ Dida je rekao: “Nije 
to bija film, zete, nego bitka na Neretvi! | ne tumačin 
jacili svit, nego Stepinca!“ Mama je rekla: “Za cili svit 
je Stepinac dobar, samo je tebi ukurcu!“ Dida je rekao: 
“Ako je cili svit ukurcu, normalno da mu je Stepinac 
dobar! Al bolje je bit u zavadi sa cilin svitom, nego sa 
samin sobom, ka šta reče sveti Pavao Korinćanima!“ 
Neko je rekao: "II je to reka Sokrat tovarima?“ 


To je bio onaj don Jakov. Don Jakov je popeo se kod 
nas u dvor i dao si sa didom po gimi fajv. Don Jakov je 
njemu rekao: “Doša san vidit oćemol gledat tekmu kod 
mene u župnon dvoru il kod Tonina u konobi!“ Dida 

je rekao: “Reka je Tonino da je očistija slane srdele 

i izvadija sir iz uja!" Don Jakov je rekao: “O, pa ajmo 


onda kod njega!“ Dida je rekao: “Evo, samo da sa ovon 
mladosti dovršin diskusiju o Stepincu!“ Don Jakov 

je rekao: “Uuu, zajebana tema...“ Mama je zločesto 

se nakeserila i rekla je: "Baš smo čaki tumačili da će 
Stepinac postat međunarodno priznati svetac, a da će 
on ostat propuvala komunjara u šoltanskoj vukojebini!“ 
Tata je složijo lukavu facu i pitao je: “Šta vi o tome mi- 
slite, don Jakove?“ Don Jakov je rekao: “Njemačka ima 
Klozea i Milera, Argentina Mesija, a Hrvacka Stepinca! 
Jaka nogometna nacija za popizdit!“ 


Onda su dida i don Jakov kucnili se sa travaricom šta je 
dida sipnijo u bićerine. Don Jakov je sijo za stol i rekao 
je: “Generalno rečeno, jeben ja sveca šta ga Vatikan 
mora proglasit svetin! Mislin, koji je to đir? Tribaš bit 
svetac sam od sebe! Ka moja pokojna mater, naprimjer 
primjera! Ona je bila svetica!“ Dida je klimnijo sa 
glavom i rekao je: “Je, bog joj da duši pokoj...“ Mama i 
tata su raskobečili oči i zinili su sa ustima. 


Don Jakov je okrenijo se prema njima i rekao je: “Kad mi 
je ćaća poginijo u partizanima, mogla me ostavit radit 
u polju, da kopan vinograd, polivan kukumare i gnjojin 
masline! Al rekla je — idi ti sine u sjemenište, biće doma 
jedna usta manje! | tako san ti ja. zafaljujući svetici, 
posta pop!“ Don Jakov je lupnijo se sa rukom po žepu 

i rekao je: “Svaki misec legne plaćica, nediljon malo 
drobin pizdarije na misi, a ostalo vrime se družin sa 
frendovima, gledan utakmice i igran briškulu i trešetu!“ 
Tata je vrtijo sa glavom i rekao je: “Čoviče, ovi otok je u 
teškoj komi...“ Mama je rekla: “Ovi otok je otplovija od 
svita...“ 


Don Jakov je njima rekao: “Čemu čuđenje, ekipa? 
Upravo van objašnjavan da san ja među popima isto šta 
i Stepinac među svecima!“ Mama i tata su piljili u njega 
sa težim ošamutom. Don Jakov je rekao: “Kad god vidin 
stado u crkvi pomislin da iman i ovce i novce!“ Dida je 
rekao: “Stepinac je bija malo drugi đir! On je ima i ovce 

i jasenovce!“ Onda sam ja uletijo: “Šta su to jasenovci?" 
Dida je rekao: “Unukiću, reče se u jednini i sa velikin 
slovom!“ Ja sam rekao: “Pardon! Šta je to Jasenovac?“ 


Mama i tata su zaledili se na katrigama. Dida je meni 
rekao: “Nemoj me jebat da to ne znaš?“ Ja sam slegnijo 
sa ramenima i rekao sam: “Pa ne znan!“ Don Jakov 
je opalijo čudilo: “Stvarno, malac? Ne znaš šta je 
Jasenovac?“ Ja sam rekao: “Nikad čuja!“ Dida je pitao: 
"Nemaš nikakvog pojma šta se tamo događalo?“ la sam 
rekao: “Neam blage!“ Don Jakov je pitao: “Nikad nisi 
baš ništa načuja o Jasenovcu?“ Ja sam rekao: “Nikad!“ 
Dida je rekao: “Aj zakleti se na mater!“ Ja sam rekao: 
“Majkemi mile!“ Don Jakov je okrenijo se prema didi i 
rekao je: “Dobar je mali, jebate, skroz je dobar...“ Dida 
je rekao: “Je, je, moglo bi bit od njega nešto...“ Don 
Jakov je rekao: “Ne samo da ga zanima sve o Stepincu, 
nego ga još i imitira!“ 


Robi K. (tila) 


POČETAK ŠKOLE 8/1X/2014 


Nama je u školi bijo prvi dan škole. Ona učiteljica 
Smilja je stala isprid ploče i rekla je: "Draga dico, 
dobrodošli na prvi dan škole! Ja san vas došla samo 
pozdravit, a onda ću prepustit katedru sestri Meliti iz 
Gospe od Cukra da van održi sat vjeronauka!“ Onda je 
ona tuljanica Niveska pitala: “Skužajte, učiteljice, a šta 
je to katedra?“ Uča Smilja je rekla: “Katedra je misto 

di neko velik i pametan dođe da nešto sere malima i 
glupima!“ 


Tu smo se mi u nju zableušili sa lakšom tupajom. Uča 

je rekla: “U svakon slučaju, pošto je crkva postala 
glavni faktor u našem društvu, normalno je da prvi sat 
u školi bude iz vjeronauka!“ Onda je ona balibanica 
Lidija pitala: "Skužajte, učiteljice, a šta je to faktor?“ 
Uča je rekla: “Nisan rekla faktor, nego glavni faktor!“ 
Balibanica Lidija je pitala: “Šta je to glavni faktor?“ 
Učiteljica Smilja je rekla: “Glavni faktor je neko toliko 
velik i pametan da nonstop nešto sere malima i glupi- 
ma! A sad pozivan sestru Melitu da preuzme katedru...“ 
Onda je u razred ugibala ona sestra Melita iz Gospe od 
Cukra. Uča Smilja je rekla doviđenja i izgibala je vanka. 
Sestra Melita je stala isprid ploče i rekla je: “Draga 
dico, dobrodošli na prvi dan škole, odnosno na prvi sat 
vjeronauka! Današćemo obnovit gradivo od prošle go- 
dine i malo popričat o tome da su pederi bolesnici i da 
je abortus ubojstvo!“ Onda je ona Nela Svinjogojstvo 
pitala: "Skužajte, sestro, a šta je to abortus?" Sestra 
Melita je rekla: “Abortus je ubojstvo! To smo već rekli!“ 


2257 


Onda sam ja pitao: “Jel to onda znači da je i sat vjerona- 
uka abortus?“ Sestri Meliti je uletilo čudilo: “Zašto bi to 
značilo?!“ Ja sam rekao: “Zato šta mene ubija u pojam!“ 


Sestra Melita je piljila u mene sa tupitisom na kvadrat. 
Onda je moj drug Dino uletijo: “A zar nije vjeronauk 
izborni predmet?“ Sestra Melita je njemu rekla: 
"Normalno da je izborni predmet! Jel to možda neki pro- 
blem?“ Dino je rekao: “Nije problem, nego jel to znači da 
mi onda možemo sami dobrovoljno izabrat oćemol ić na 
vjeronauk il nećemo?“ Sestra Melita je rekla: “Normalno 
da možete! Al ko normalan u ovoj zemlji ne bi iša na 
dobrovoljni vjeronauk?“ Ja sam rekao: “Ja ne bi!“ Moj 
drug Dino je rekao: “Ne bini ja!“ 


Sestra Melita je skriknila: “Zašto, jebate?" Ja sam 
rekao: “Zato šta nisan vjernik! | plus iman dokaz da bog 
ne postoji!“ Sestra Melita je zinila: “Kakvi dokaz?!“ Ja 
sam rekao: “Da bog postoji, mi sad ne bi išli u školu!“ 
Dino je rekao: “A pogotovo nam ne bi škola počela sa 
satom vjeronauka!“ Sestra Melita je rekla: “E tu ste 

se malo zajebali, momci! Čudo božje je u tome šta on 
nije stvorija samo stvari koje nam se sviđaju! Bog je 
naprimjer primjera stvorija i lava i tigra, koji vas mogu 
rastrgati izist, pa to ne znači da ne postoji!“ Ja sam 
rekao: “E pa ako je takvi, onda je bog ljuti neprijatelj!“ 
Dino je rekao: “Onda ko ga jebe!“ Ja sam rekao: “Bolje 
mu se držat dalje od mene! Skupa sa svojin zvirima!“ 
Dino je rekao: “Nema šanse da ću takvom bolesniku još 
ić na vjeronauk!“ 


Sestra Melita je zaškarpunila se po faci ka grancigula. 
Ona je pogledala krvoločki u mene i Dina i rekla je: 


“Nastavite li govorit takve bljezgarije, iz ovih stopa 
ćete mi letit iz razreda!“ Ja sam zamavao sa prstom 
irekao sam: “A ne, ne... Nećemo mi letit iz razreda 
zato šta vi tako oćete! Nego zato jer pošto je vjero- 
nauk izborni predmet, a mi smo dobrovoljno izabrali 
danam ne triba!“ 


Sestra Melita je stavila ruke na kukove i rekla je: “E 

pa onda izvolte napustit učionicu! | samo da znate 
dašte se oba frigat u paklu!“ Dino je rekao: “Ka bog! U 
paklu nema vjeronauka!“ Onda smo mi dva skupljali 
knjige i bilježnice iz klupe. Sestra Melita je streljala 
sa očima drugu ekipu i pitala je: “Jel ima možda još 
neko u razredu da misli ka ova dva antikrista? Da 
čujen? Jel ima možda još takvih koje su doma odgajali 
komunjare i četnici?!“ Onda su svi rulja u razredu 
dignili ruke u zrak. 


Sestra Melita je zagingala se na petama kao da ljos- 
niće na leđa. Ona je cijuknila: “Šta je sad ovo, jebate 
patak?!“ Onaj Kane Šteta se nakeserijo: “He-he, 
izgleda da u razredu nema zainteresiranih za nastavu 
vjeronauka...“ Onaj Rino Sajla je uletijo: “Izgleda da je 
ovi razred bogu iza leđa...“ 


Sestra Melita je podviknila: “Pa ne može cili razred 

ne pohađat vjeronauk, za gospu blaženu! To bi u 
Hrvackoj bija totalni presedan!“ Onda je ona pederi- 
ca Sandra pitala: “Skužajte, sestro, a šta je to pre- 
sedan?“ Sestra Melita je dreknila: “Presedan je kad 
usrid katoličke zemlje cili jedan razred izvede mučki 
napad na svetu mati crkvu!“ Onda je mala Teica rekla: 
“Skužajte, sestro, al ja mislin da crkva nama nije sveta 


mati!“ Sestra Melita je zarežala: “Ma nemoj?! Nego 
šta je?“ Teica je rekla: “Moj tata kaže da crkva je jedna 
klerofašistička jazbina!“ 


Onda je Nela Svinjogojstvo uletila: “A moj kaže da 

je crkva najveći mrak šta postoji!“ Balibanica Lidija 

je rekla: “A moj kaže da crkva nas tira u srednji vjek!“ 
Tuljanica Niveska je rekla: “A moj kaže da crkva nas 
samo truje sa mržnjom prema drugima i drugačijima!“ 
Kane Šteta je rekao: “A moj kaže da ako buden sluša 
pope i biskupe, biću zatucan i glup ka maca!“ Rino 
Sajla je rekao: “A moj kaže da ko šta radi, crkva slavi 
zlotvore i ustaše!“ Dino je rekao: “A moj kaže da ako ću 
ić na vjeronauk, bolje da me odma žvajzne kamijon u 
glavu!“ Pederica Sandra je rekla: “A moj kaže da ako mi 
već u školi moraju oprat mozak, bolje da mi ga ne peru 
sa šporkom svetom vodicom!“ 


Onda je sestra Melita svom forcom urliknila i dignila 
je glavu sa kušina. Ona je bila sva mokra od znoja po 
vratu i po spavaćici. Sestra Melita je zastenjala: “Muko 
irudova, šta je ovo bilo...“ Onda je na kušinu do njenog 
skočijo se onaj fra Ive u pižami. Fra Ive je nju pitao: “Šta 
se desilo, mišu? Ali si štagod grubo sanjala?“ Sestra 
Melita je držala se za čelo i rekla je: “Nemoš virovat 
koji horor, mačak! Sanjala san da mi je cili razred odbija 
ić na vjeronauk! Usrid katoličke Hrvacke!“ Fra Ive je 
rekao: “N bava kua?“ Sestra Melita je jeckala: “Časna 
rič! Da viš šta su sve kenjali protiv crkve!“ Fra Ive je 
rekao: “Nemoj zajebavat?“ Sestra Melita je tulila: 
“Živa strava, mačak! Ne mogu doć sebi, majkemi!“ Fra 
Ive je nju zagrlijo priko droba i rekao je: “Aj smiri se, 


mišu! Utiraj se ovdi uz mene pa će to proći! Štipniću te 
dvaput za guzu i sve će bit okej!“ 


Sestra Melita je uvukla se fra Ivi u zagrljaj. Onda je 

ona zacvilila: “Ajme ko će sad od straja zaspat, mačak! 
Opet će mi male škovace srat po kršćanskin vridnosti- 
ma!“ Fra Ive je rekao: “Šta te kuri bolac šta ti se dešava 
u snu, mišu! Skužila si da je na javi sve obratno!“ Sestra 
Melita je rekla: “Znan, mačak, al sve isto ne mogu 
takve stvari sanjat! To znači da san negdi teška grišni- 
ca!“ Fra Ive je rekao: “A šta bi ja triba reć, mišu? Da viš 
kakve ja noću iman košmare!“ Sestra Melita je pitala: 
“Koje košmare, mačak?“ Fra Ive je rekao: “Sanja san 

da se ja ka svećenik, čovik posvećen celibatu, valjan 
po postelji sa razočaranon švorom!“ Sestra Melita je 
rekla: “Nemoj me jebat?“ 


Robi K. (Illa) 

DOLĆE GARBO“ 22/1X/2014 


Moj dida sa Šolte je došao kod nas doma u posjetu. 

Tata i dida su sidili u primaćoj i gledali su televiziju. Na 
televiziji su neki barbe i tete pričali o precjedničkim 
izborima. Mama je u kužini namištala stol za večeru. Ja 
sam na tapetiću igrao se sa robokapom. Onda je tata 
didu pitao: “Šta ti kaeš, fosilac? Jesil ti više za Kolindu ili 
si više za Lignju?“ Dida je rekao: “A malo su mi previše 
slični, jebate led! Pogleaj ih, molinte, pare brat i sestra!“ 
Tata je rekao: “A baš! Pari da su ih negdi klomirali!“ Dida 
je rekao: “A baš! Pari da ih štancaju u nekon labaratori- 
jumu!“ Tata je rekao: “A baš! Najbolje će bit na izborima 
zatvorit oči i zaokružit naslipo, pa ko ispadne!“ Dida 

je rekao: “A ne znan... Nekako mi je kad sve zbrojin 
Kolinda ipak malo kompletnija!“ Tata je rekao: “Jel? A 
šta fali Lignji?“ Dida je rekao: “Fale mu sise!“ 


Tu su tata i dida razvalili se od smijade i dali si po gimi 
fajv. Samo onda je mama uletila u primaću i dreknila 
je: “To san vas čula, da znate! Takve bljezgarije mi ovde 
nećete pričat!“ Tata je opalijo čudilo: “Šta je sad, ma- 
čak? Šta smo krivo rekli?“ Mama je viknila: “Dosta! Ako 
ćete imat tu bolesnu seksističku spiku, morete odma 
poć u birtiju i tamo nastavit balit! Ali u ovoj kući bogami 
nećete!“ Dida je raširijo ruke i rekao je: “Ne razumin te, 
ćerce, pa nismo ništa grubo kazali...“ Mama je dreknila: 
“Jeste, čula san vas! Rugate se precjedničkoj kandidatici 
zato šta ima sise!“ Dida je rekao: “Nije tačno! Mi se 
rugamo precjedničkom kandidatu zato šta nema sise!“ 
Tata je rekao: “Tako je! Skroz si nas obratno ubrala, 
mačak!“ 

predsjedničkih izbora. 


Mama je zveknila sa kuhinjskom krpom po zidu i 
podviknila je: “Znan ja dobro vas muške gubaše! Čim 
se neka ženska javi za neku funkciju, odma krene priča 
o sisama, guzicama i te stvari! Može vas bit sram!“ Tata 
je rekao: “Ne kužim te, mačak! Mi dva ovde zagovara- 
mo žensku stvar, a ti popižđuješ!“ Mama je arlauknila: 
“Pa šta je zagovaraš priko sisa, majmune?! Šta ne 
zagovaraš žensku stvar priko pameti i sposobnosti, 
naprimjer primjera?! Je li, klipsone?“ Tata je rekao: 
“Znan, mišu, al ako se pojave dva kandidata šta su skroz 
isti po pameti i sposobnosti, onda čovik mora uzet 
u obzir i druge detalje! Pa imaju kandidati valjda još 
nekih prednosti osim pameti i sposobnosti!“ Mama je 
viknila: "Zašto bi ti sise bile prednost, papane?“ Onda 
je dida uletijo: “Pardon, al ja nisan spominja sise ka 
Kolindinu prednost! Nego ka Lignjin nedostatak!“ 


Mama je škarpunila se po faci od huje i zarežala je: “Ne 
mogu virovat, majkemi, kakve šovinističke bljuzge 
ovde prosipate...“ Tata je njoj rekao: “A i zašto ne bi 
bile prednost? Misliš da bi ja tebe izabra za zakonitu 
suprugu da nisi imala sise?“ Mama je unila se njemu 
u facu i dreknila je: “A misliš da bi ja tebe izabrala za 
muža da nisan bila glupača?!“ Onda je dida uletijo: “E, 
to si mu dobro rekla, ćerce! Al siti se da san ti ja to na 
vrime govorija, prije nego si se udala! Samo me nisi 
tila slušat!“ Mama je didi rekla: “Ti se ne javlja, kenjac 
stari! Znan ja dobro kakvi si ti ekspert za izbore!“ Dida 
je pitao: “Šta mi fali, jebate?“ Mama je rekla: “Nemoj 
mi se tu pravit blesav! Svaki put kad ideš glasat na 
listiću prekrižiš sve istaknute kandidate! Onda napišeš 
rič 'Tito' i zaokružiš je!“ Dida je dignijo bradu i rekao je: 
“Nemoj mi molinte Tita mišat sa ovon buranijom! Tito je 


bija velik!“ Mama je prosikćala: “A je! ima sise, debilu?“ 
Dida je dignijo prst u zrak i rekao je: “Da je ima sise bija 
bi ogroman!“ 


Mama je stisnila oči i zapiljila se koljački u tatu i didu. 
Onda je ona rekla: “Okej, ondašmo ovako! Spomenu 

li se još jednom sise, večera ide u škovace! Jel to 
jasno?“ Tati i didi je uletijo teži oššamut. Onda je tata 
pitao: “A šta ima za večeru?“ Mama je rekla: “Dolće 
garbo od teleće jetrice! Sa pire kumpirom i salatom 
od poma i mocarele!“ Tata je rekao: “Asti iruda..." Dida 
je rekao: “To mi zvuči previše dobro...“ Tata je rekao: 
“Nisan jia dolće garbo barenko godinu dana...“ Dida je 
rekao: “Ni ja...“ Mama je prekrižila ruke priko limuna i 
smjehuckala se njima drito u face. Onda je tata stavijo 
ruke na kukove i rekao je mami: “Oš mi molinte reć koja 
je poruka ove priče? Jel da mi ostanemo gladni?“ Dida 
je rekao: “Nije lipo tirat ljude da biraju između gladi i 
slobode govora!“ 


Mama je dignila livu ombrvu i rekla je: “Poruka je da ja 
u ovoj kući neću dopustit nikakvu seksističku spiku 
prema ženama! | da razlika u spolu među precjednič- 
kim kandidatima nije bitna!“ Tata je rekao: “Nismo mi 
rekli da je bitna, nego da je jedina!“ Dida je pokazao 
rukom na televiziju i rekao je: “Po čemu se, molinte 
lipo, ova dva proliva razlikuju osin šta su muško i 
žensko?“ Onda sam ja sa tapetića dobacijo: “I šta će 
onaj koji dobije izbore četri godine živit na državnoj 
sisi!" Tata je skočijo i viknijo je: “Ovo se ne važi! Mali 
govnar je spomenija sisu samo zato šta ne voli dolće 
garbo!“ Mama je rekla: “E, al sad si je i ti spomenija! 
Žalin slučaj...“ Dida je podviknijo: “To je bija citat! To se 


isto ne važi!“ Mama se nakeserila i rekla je: “Okej, okej, 
večera je na stolu...“ 


Posli su se veliki u kužini zafastali u dolće garbo i 
pire. Ja sam do njih mumao fetu kruva i paštete. Tata 
je mljackao i rekao je: “Čoviče, koji revijski gušt! Kad 
njupaš ovako božanstveni dolće garbo tačno osjećaš 
kako te kuri bolac ko će bit precjednik države!“ Mama 
je rekla: “Ili precjednica!" Tata je napunio usta i rekao 
je: “Slažen se! Ili precjednica! Oću reć, uz ovakvu 
prvoligašku spizu čoviku se živo jebe oće li kandidati 
na izborima imat ili neće imat... nije važno!“ Onda sam 
ja pitao: “A zašto bi država uopće morala imat precjed- 
nika?“ Mama je dodala: “Ili precjednicu!“ la sam rekao: 
“Ili precjednicu!“ 


Tu su se mama i tata značajski zagledali u mene. Onda 
je tata rekao: “Čoviče, pa to nije nimalo glupo pitanje! 
Viš kako nekad kruv i pašteta znaju pozitivno djelovat 
na možđane! Šta ti o tome misliš, fosilac?“ Dida je 
dignijo ćunlu iz pijata i rekao je: “O kojem? Skužajte, 
zadubija san se u dolće garbo pa nisan pozorno sluša!“ 
Tata je rekao: “Da Hrvacka ne bi tribala bit država koja 
ima precjednika!“ Mama je dodala: “Ili precjednicu!“ 
Tata je rekao: “Ili precjednicu!“ Dida je obrisao usta 

sa šudarom i rekao je: “Sa tim bi se moga samo djelo- 
mično složit!“ Tata je pitao: “Kako misliš, djelomično?“ 
Dida je rekao: “Pa prvi dio iskaza mi je okej! Al za drugi 
nisan siguran!“ Tati je uletila zbunjoza: “Koji prvi dio 
iskaza, jebate?“ Dida je rekao: “Da Hrvacka ne bi 
tribala bit država... | tačka!“ 


Robi K. (lila) 


IZLET U ZAGREB 27/X/2014 


Ja sam bijo u spavaćoj. Onda sam ja zašuškao jorgan 
priko mamine i tatine postelje. Onda sam ja stao na 
podan kreveta. Onda sam ja ukočijo se u stavu mirno. 
Onda sam ja stavijo desnu ruku na prsi. Onda sam 

ja ispružijo dlan priko srca. Onda sam ja tako ukipan 
gledao drito u postelju i rekao sam: “Fala ti, najdraži 
naš, za sve šta si učinija za nas...“ Onda sam ja tako 
ukipan dignijo bradu i još jače sam rekao: "Hrvacka 
mladež će uvik bit na tvom putu! Hrvacka mladež nikad 
neće zaboravit tvoje ogromno i veličanstveno djelo...“ 
Onda je mama sa vrata od spavaće rekla: “Šta ti to 
izvodiš, jebate patak?“ Ja sam okrenijo se prema njoj 

i rekao sam: “Treniran, mama!“ Mama je zinila: "Šta 
treniraš, čoviče božji?“ Ja sam rekao: “Treniran pristoj- 
no ponašanje!“ 


Mama je zableušila se u mene sa tupajom na kvadrat. 
Onda sam ja njoj rekao: “Učiteljica Smilja nas vodi sa 
školom na izlet u Zagreb! A u Zagrebu ćemo posjetit 
grob prvog hrvackog presjednika!“ Mama je pitala: 
“Kojeg precjednika? Tuđmana?“ Ja sam klimnijo sa 
glavom i rekao sam: “Uča je rekla da doma dobro 
izvježbamo kakošmo se tamo pristojno ponašati! | ja 
sad treniran!“ 


Onda je moja mama zlamenovala se i rekla je: 
"Ujmeoca isina iduha... | sad ti je moja i ćaćina postelja 
grob Franje Tuđmana?“ Ja sam klimnijo sa glavom. 
Mama je podviknila: “Pa šta nisi moga ić trenirat u 
zahod, jebaga led?! Ili, štajaznan, na balkon isprid 


2267 


škancije sa starin postolima?“ Ja sam slegnijo sa 
ramenima i rekao sam: “Neam blage, ovo mi je bilo 
najzgodnije...“ Mama je gledala u postelju i vrtila je 

sa glavušom. Onda je ona rekla: “Znaš šta ću ti ja reć, 
sinak... Malo ti je prazan ovi grob!“ Ja sam rekao: “Je 
klinac!“ Onda sam ja otklopijo jorgan. Ispod jorgana je 
ležao Damjanin plišavi medo. 


Mama je cijuknila: “Muko irudova! Muko irudova!“ 
Onda je ona okrenila se prema meni i rekla je: “Ti si se 
bogami dobro pripremija za trening!“ Samo onda je na 
vratima od spavaće pojavio se tata. Tata je pitao: "Šta 
se to ovde događa?“ Mama je njemu rekla: “Izgleda 
da nan je sinčić spavaću sobu pritvorija u presjednički 
apartman! Odnosno tojest bolje rečeno u mauzolej!“ 
Tata je piljio u nju sa teškim nekužitisom. Mama je 
pokazala sa rukom na plišavog medu i rekla je: “A ovi 
tamo na postelji ti je, ako nisi zna, pokojni vrhovnik!“ 
Tata je dignijo ombrve i skupijo je usta. Onda je on 
rekao: “Od Robija me više ništa ne može iznenadit! Al 
priznajen da se malo čudin Damjanici!“ Mami je uletila 
zbunjoza: “Zašto Damjanici?“ Tata je rekao: “Zašto je 
medi iskopala oči?“ 


Onda je mama tati objasnila da učiteljica Smilja će nas 
trećaše vodit na izlet u Zagreb. Plus dašmo u Zagrebu 
posjetit grob prvog hrvackog presjednika. Plus da ja 
sad vježbam pristojno ponašanje isprid mamine i tatine 
kreve. Onda je tata rekao: “Eeee, šta bi ja da da san u 
svoje vrime moga ić na izlet u Zagreb i posjetit grob 
Franje Tuđmana...“ Mama je njega pitala: “Kad to u 
svoje vrime?“ Tata je rekao: “Pa tamo negdi dvedespr- 
ve-druge-treće... Samo nije bilo šoldi, jebešga!“ Mama 


je rekla: “Al Tuđman je umra tek devedesdevete!“ Tata 
je rekao: “Pa to ti i govorin! Bija je cili niz otežavajućih 
faktora!“ 


Onda je tata mene zagrlijo priko ramena i rekao je: “Al 
sad škola besplatno vodi đake na grobove velikana! To 
ja zoven angažiranim obrazovanjemi Jel tako, sinak?“ 
Ja sam rekao: “Plaća se samo puti spavanje!“ Tata je 
rekao: “A jel?“ Mama je pitala: “Koliko?“ Ja sam rekao: 
“Soma kuna!“ Mama je zakolutačila sa očima i skriknila 
je: “O srceliti irudovo!“ Tata je pitao: “A kad se ide?" Ja 
sam rekao: “U nedilju!“ Tata je rekao: "Već u nedilju? 
Ajmo onda skupa trenirat, jebate! Vrime će začas 
proletit!“ 


Onda smo jai tata stali jedan kraj drugog na podan 
kreveta. Onda smo mi oba ukočenili se u stavu mirno. 
Onda smo mi oba stavili po desnu ruku na prsi. Onda 
sam ja tati rekao: “Čekaj malo, tajo, to je neispravno!“ 
Tata je rekao: “Šta je sad? Zašto me dekomcentriraš?“ 
Ja sam rekao: “Pa nemoš tako stavljat ruku na prsi!“ 
Tata je pitao: “Nego kako?" Ja sam rekao: “Tribaš 
ispružit dlan priko srca! A ne stisnit šaku u šipak!" Tata 
je rekao: “E, al ja ovako vježbam kako ću ti dat soma 
kuna za izlet u Zagreb!“ 


Ja sam u roku odma složijo popišanu facu. Onda sam 

ja zacendrao: “Svi u razredu će posjetit grob prvog 
hrvackog presjednika, samo ja neću!“ Mami je uletilo 
čudilo: “Odakle in lova, čoviče božji?“ Ja sam rekao: 
"Dica branitelja imaju popust od osandes posto!“ Mama 
je rekla: “Jebešga, sinak, ti ne spadaš u tu kategoriju!“ 
Ja sam pitao: “Zašto ne spadan?“ Mama je zločesto 


pogledala u tatu i rekla je: “Zato šta ti ćaća nije ratova 
za Hrvacku!“ Ja sam okrenijo se prema tati i pitao sam: 
“A zašto nisi?“ Tata je zapiljio se u luster i rekao je: “Ima 
san nekog važnijeg posla!“ Ja sam pitao: “Koji je bija 
važniji posal od ratovanja za Hrvacku?“ Tata je malo 
dumao i rekao je: “Ne ratovat za Hrvacku!“ 


Ja sam opet namistijo musavu facu i zacendrao sam: 
“Al učiteljica Smilja kaže da može se izlet platit u četri 
rate!“ Tata je zamavao sa rukama i podviknijo je: “Daj, 
klipsone, oladi malo! Stvarno mi se skini s neke stvari! 
Pa ko si u današnje vrime može priuštit soma kuna?!“ 
Onda je plišavi medo rekao: “A baš!“ 


Ja i mama i tata smo se pogledali sa raskobečenim 
očima. Onda smo mi svi tri se zapiljili u plišavog medu. 
Onda smo opet se pogledali među sobom. Onda je 
tata pitao: “Šta je ovo bilo?“ Mama je rekla: “Ne znan, 
malo je skeri!“ Tata je rekao: “Parilo mi se ka da je 
medo nešto reka!“ Mama je rekla: “I meni isto!“ Tata 
je rekao: “Ako je medo nešto reka, onda je to stvarno 
skeri!“ Onda sam ja nagnijo se priko postelje i pitao 
sam: “Medo, jesi ti nešto reka?“ Plišavi medo je rekao: 
“Reka san da ti ćaća dobro kaže da je soma kuna za izlet 
u Zagreb previše!“ Ja sam pitao: “Zašto, jebate?“ Medo 
je rekao: “Za tu lovu moš doć do Dedinja!“ 


Robi K. (lita) 


NESTAŠNE OLOVKE 10/X1/2014 


Mi smo u školi pisali kontrolni iz prirode. Ja i moj drug 
Dino smo sidili u prvoj klupi. Učiteljica Smilja je sidila 

u svojoj. U razredu je bila mrkla tišinčuga i dumaona. 
Onda je meni ispala olovka na pod. Onda sam ja slegnijo 
se po nju. Onda sam ja ispod klupe usput poćirijo u roza 
mudante od učiteljice Smilje. Onda sam ja uspravijo se 
nazad za klupu i nastavijo sam pisat kontrolni. Onda je 
Dinu ispala olovka na pod. Onda je on slegnijo se po nju. 
Onda je on ispod klupe usput poćirijo u roza mudante 
odučiteljice Smilje. Onda je on uspravijo se nazad za 
klupu i nastavijo je pisat kontrolni. Onda je meni ispala 
olovka na pod. Onda sam ja slegnijo se po nju. Onda 
sam ja ispod klupe usput iša poćirit u roza mudante od 
učiteljice Smilje. Samo tamo je bila učina glava. Uča je 
šapnila: “Oš da drugi put obučen crvene?“ 


Ja sam ukočenijo se od ošamuta i šapnijo sam: “Molin?!“ 
Učiteljica Smilja je ispod klupe šapnila: “Kažen, ako 

ti se ne sviđaju moje roza mudante, mogu drugi put 
obuć crvene! Naprimjer primjera kad budemo pisali 
kontrolni iz matuše!“ Ja sam šapnijo: “Ne kužim o 

čemu pričate! Samo san se slegnija po olovku!“ Uča je 
šapnila: “E znan, već sedmi put..." Ja sam rekao: “Nisan 
ja kriv šta je olovka okrugla pa se lako otkotrlja!“ Uča je 
šapnila: “Sram te bilo, magarče jedan! Moš tako doma 
materi virit u mudante!“ Ja sam šapnijo: “Kad ona ima 
neke glupe bile! Velike su joj ka jastučnica!“ 


Učiteljica Smilja je šapnila: “N bava kua? A zašto?" Ja 
sam šapnijo: “Govori da su joj te najjeftinije! A kad 


22T1 


već nema đengi za kupit si nešto fensi šmensi, onda 
bolje da su joj malo veće, jerbo da joj griju leđa!“ Uča je 
šapnila: “Ajme koja šteta! Tako šesna ženica, a nosi bile 
pumpašice! U njima ti uvik guzica pari ka vrića kumpi- 
ra!“ Ja sam šapnijo: “To joj kaže i moj tata! Reka joj je 

da ne može takva hodat okolo i glumit udovicu palog 
branitelja!“ Uča je šapnila: “Zašto udovicu, jebate?“ Ja 
sam šapnijo: “Da kad navuče takve mudante ponaša 

se ka da joj je muž mrtav!“ Uča je šapnila: “Ćaća ti je 
žešći komad kretena!“ Ja sam šapnijo: “To mu je imama 
rekla!“ 


Onda je učiteljica Smilja malo se nagnila prema meni i 
šapnila je: “Reci materi da ima joj skroz smišnih mudan- 
ti na rasprodaji u Emezete! Ovake iste ka moje, prva 
liga su, vidija si! Moš dobit pakovanje od pet komada 
za dvista kuna! Ama ništa, džaba!“ Ja sam šapnijo: “Jel 
sve budu roze il su u raznim bojama?" Uča je šapnila: 
“Pastelnim!“ Samo onda je ispod klupe odjednom poja- 
vila se Dinova glava. Uča je njemu šapnila: "Šta ti radiš 
ovde?“ Dino je šapnijo: “Ispala mi je olovka!" Uča je 
šapnila: “Po osmi put!“ Dino je šapnijo: “Tija san dodat 
da je moja mama našla u Ćajna Šopu iste mudante ka 
vaše! Samo šta daju osan komada za dvista kuna!“ Uča 
Smilja je šapnila: “Nemoj me jebat?!“ 


Dino je šapnijo: “Časna rič! Mama je kupila dva paka i 
sad nosi ljubičaste!“ Uča je šapnila: “Ljubičaste su bez 
danjeg najsmišnije! Te su mi fejvorit!"“ Dino je šapnijo: 
“Plus mama kaže da su u Ćajna Šopu stavili i ređipete 
na rasprodaju! Moš dobit tri ređipeta za stopedes 
kuna! Imaju ćipku i nalju Viktorija Sikret!“ Uča je 
šapnila: “Viktorija Sikret?! Nemoj me jebat?!" Dino je 


šapnijo: “To doduše šiju u Hon Kongu, pa samo nalipe 
etiketu!“ Uča Smilja je šapnila: “Šta me kuri bolac di ih 
šiju ako piše Viktorija Sikret! Jel imaju četvorku?“ Dino 
je šapnijo: “Ne znan! Mama mi nosi tricu! Kai ja!“ 


Učiteljica Smilja je šapnila: “Šta ka i ti? Pa ne nosiš 
valjda ti ređipet?“ Dino je šapnijo: “Ne nosin! Al nosin 
doma tricu iz kontrolnog iz prirode!“ Uča je šapnila: “A 
jel? Obično si nosija asa!“ Dino je šapnijo: “E, al ako sad 
ne dobijen tricu moga bi skočit do direktorice i reć joj 
daje učiteljica pitala mog školskog kolegu jel mu paše 
da ona obuče crvene mudante za kontrolni iz matuše! 
Ko zna kako će se to svatit!“ Uča Smilja je šapnila: “Aj, 
aj, ne moraš se odma itat sa ucjenama! Za informaciju 
o Ćajna Šopu zaslužija si i četvorku! Al ako ti je trica 
dosta, molin lipo!“ Dino šapnijo: “Dosta je!" Onda 

sam ja šapnijo: “A ja?“ Uča je šapnila: “Šta ti?“ Ja sam 
šapnijo: “Meni je mama udovica palog branitelja!“ Uča 
je šapnila: “Isto trica?“ Ja sam šapnijo: “Može!“ 


Onda je Dino šapnijo: “Oćemol se sad vratit u normalu? 
Mogla bi nas zabolit leđa!“ Učiteljica Smilja je šapnila: 
“A šta je to normala, pitan ja vas?“ Ja sam šapnijo: “Pa 
šta ja znan... Da nastavimo pisat kontrolni?“ Dino je 
šapnijo: “Ja san sta kod pitanja koje su boje na hrvackoj 
zastavi!“ Uča je šapnila: “Eto viš! Zemlja je u turbo 
katastrofi, narod gladuje, ustaše luduju, imamo dvista 
miljona nezaposlenih, sve ide u tri pizde materine, 
presjednik države je ljuta lažovčina, premijer moronči- 
na, šef opozicije fašista na kvadrat... a oni dicu u školi 
uče o hrvackoj zastavi! Pa jel to normala, pitan ja vas?!“ 
Ja sam šapnijo: “A dobro, ostanimo onda ispod klupe!“ 
Uča je šapnila: “Naravska stvar! Tu smo u oazi žute 

štampe! Govorimo o sisama, guzicama i di se šta ima 
jeftino kupit!“ 


Onda je Dino šapnijo: "Okej, samo dokad ćemo tako? 
Nešmo valjda cilo školovanje provest ispod klupe? 
Mislin, malo me vuna dašmo kad odrastemo bit teški 
tudumi!“ Ja sam šapnijo: “A je, stvarno, neko bi osnovno 
gradivo ipak morali naučit! Naprimjer primjera koje su 
boje na zastavi!“ Učiteljica Smilja je šapnila: “Bez brige! 
Više se o hrvackoj zastavi može naučit kad ti padne 
olovka na pod, nego kad se štreba iz knjiga!“ Ja sam 
šapnijo: "Šta se može naučit?“ Uča je šapnila: “Bolje je 
nosit roza mudante nego gaće na štapu!“ 


Robi K. (illa) 


TELEFONIJADA 24/X1/2014 


Nama je doma kod kuće zazvonijo telefon. Moj tata je 
dignijo sluju i rekao je: “Ko smeta?“ To je bijo moj dida 
sa Šolte. Dida je kroz sluju rekao: “Di si, zete? Šta se 
radi?“ Tata je rekao: “A evo, priča se na telefon! Drago 
mi je čut da si dobre volje!“ Dida je rekao: “Šta ne bi 
bija dobre volje! A biću još bolje! Jel ti znaš, zete, da 

je za pet dana dvajsdeveti novembra?" Tati je u roku 
munja udrilo crvenilo u facu. Onda je on didi rekao: 

“A jel ti znaš da je za dvajs dana četrnesti prosinca?“ 
Dida je malo dumao i rekao je: “Pa šta mi se jebe za 
četrnesti prosinca?“ Tata je dreknijo: “A šta se meni 
jebe za dvajsdeveti novembra?!“ Onda je on tuta forca 
zalupnijo sa slujom. 


Onda je za po minuta opet zazvoncao telefon. Tata je 
rekao: “To je opet stari debil! Ja se neću javljat! Pun 

mi ga jekua!“ Onda je moja mama dignila sluju i rekla 
je: “Ko smeta?“ Dida je njoj kroz sluju rekao: “A di ti je 
muž?“ Mama je rekla: “Eno ga nešto grinta u kužini! 
Neće dati se javi na telefon!“ Dida je njoj rekao: “Aj 
molinte izvini mu se u moje ime! Izletilo mi je, jebemu 
miša! Stvarno ga nisan tija uvridit!“ Mama je pitala: “A 
sa čin si ga to uvridija?“ Dida je rekao: “Zaboravija san 
da on slavi dvajsdeveti novembra po julijanskom kalen- 
daru!“ Onda je mama tuta forca zalupnila sa slujom. 


Onda je za po minuta opet zazvoncao telefon. Mama 
je rekla: “To je opet stari kretineto! Nema šanse da 
mu se ja javljam! Pun mi ga je kufer!“ Onda sam ja 
dignijo sluju i rekao sam: “Ko smeta?" Neki barba je 

kroz sluju rekao: “Zoven iz Elektrodalmacije! Ovo je 
zadnje upozorenje da niste platili račune za utrošak 
električne energije! Ne uplatite li zaostala dugovanja 
do dvajsdeveti studenog ištekaćemo vam struju!“ Ja 
sam doviknijo prema kužini: “Mama! Tata! Ovo je za 
vas!“ Tata je iz kužine doviknijo: “Reka san da neću više 
slušat ta sranja o dvajsdeveti novembru! Pošalji pizdu- 
na u trokurac!“ Ja sam rekao u telefon: “Moj tata van 
kaže da idete u trokurac!“ Onda sam ja poklopijo sluju. 


Onda je za po minuta opet zazvoncao telefon. Tata 

je zalaufao se iz kužine i rekao je: “E saće me čut, 
majkemi irudove!“ Onda je on zgrabijo sluju i dreknijo 
je: “Slušaj me dobro, fosilac! Jeben u glavu tebe i tvoju 
Jugoslaviju! Jel ti to sad kjaro?!“ Onda je barba kroz slu- 
ju rekao: “E kad si tako brezobrazan, nešmo ti isključit 
struju dvajsdeveti studenog, nego iz ovih stopa! Jel to 
sad tebi kjaro, papane?!“ Tata je zinijo: “Molin?“ Barba 
je podviknijo: “I nemoj ti mene vriđat sa Jugoslavijom, 
majmune! Jerbo san ja hrvacki branitelj i proliva san krv 
za ovu zemlju! Saš patit u mraku, gubo!“ Onda je barba 
zalupnijo sa slujom. Tata je rekao: “Šta je ovo, bogte 
jeba?“ Ja sam rekao: “Biće opet Elektrodalmacija!“ 


Onda je za po minuta opet zazvoncao telefon. Tata je 
nabrzihen dignijo sluju i zacvilijo je: “Ajme skužajte, 
molinvas, bija san malo nagal! Nisan tija nikog uvridit, 
časna rič! Došlo je do nesporazuma!“ Dida je njemu 
kroz sluju rekao: “Bome da je došlo do nesporazuma, 
zete! Ja san skroz smetnija da ti slaviš dvajsdeveti 
novembra po julijanskom kalendaru! Nisan ni ja tebe 
tija uvridit, majkemi! Znaš i sam da ja poštujen svačije 
vjerske običaje!“ Tati je uletijo teži ošamut. Onda je on 


rekao: “Čoviče božji, pa di se ti gasiš? Saće mi zbog 
tebe isključit struju!“ Dida je rekao: “Onda nije pravo 
pitanje di se ja gasin, nego di se ti gasiš!“ Onda je tata 
svom forcom zalupnijo sa slujom. 


Onda je za po minuta u opet zazvoncao telefon. Mama 
je tati rekla: “Akoš se sad javit, nemoj isti sekund počet 
divljat! Možda je opet Elektrodalmacija!“ Tata je rekao: 
“A možda ti je i ludi ćaća!“ Mama je rekla: “Jebiga bože, 
nemoš unaprid znat!“ Onda je tata sa vunom dignijo 
sluju i šutijo je. Iz sluje se isto samo čula tišina. Tata je 
dalje šutijo i kašljucnijo je. Iz sluje se isto čulo samo 
kašljuckanje. Onda je tata pitao: “Alo, jel ima nekog?“ 
Iz sluje se čulo: “Ima!“ Tata je pitao: “A ko je?“ Dida 

je kroz sluju rekao: “Nije Elektrodalmacija!“ Tata je 
urliknijo: “Pa dobro koja je tebi pizda materina, bolesni 
starče?!" Samo dida je već zalupnijo sa slujom. 


Onda je za po minuta opet zazvoncao telefon. Tata 

je uvatijo se za glavu i rekao je: “Ja ovo više ne mogu 
podnit!" Mama je rekla: “Ni ja!“ Onda sam ja dignijo 
sluju i pitao sam: “Ko zove?“ Neki barba je kroz sluju 
rekao: “Elektrodalmacija! Maloprije je zva moj kolega, 
pa ste ga poslali u trokurac!“ Ja sam rekao: “Nisan ga ja 
posla nego moj tata! Al tata je mislija da je na telefonu 
moj dida! Malo se zajeba!“ Barba je rekao: “Dobro, i 
kolega se malo zaletija kad van je reka dašmo van 
odma isključit struju!“ Ja sam rekao: “Znači nećete?“ 
Barba je rekao: “Naravski da nećemo! Kolega je hrvacki 
branitelj pa je malo tanak sa živcima! Ustvari je lud ka 
kurac!“ Ja sam rekao: “I moj tata je lud ka kurac!“ Barba 
je rekao: “Okej, onda smo to izgladili!“ Ja sam rekao: 
“Okej! Glavno da nam ne ištekate struju!“ Barba je 

rekao: “Ištekaćemo van je samo ako ne platite zaostala 
dugovanja do dvajsosmi studenog!“ Ja sam rekao: 
"Kako? Pa maloprije je bilo do dvajsdevetog!“ Barba je 
rekao: “Praznikom ne radimo!“ 


Robi K. (lila) 


USPAVANA NASTAVA 8/X11/2014 


Ona učiteljica Smilja je ugibala u razred. Nama rulji 

je tu uletilo žešće čudilo. Čudilo nam je bilo zato 

jer pošto smo po rasporedu sati mi tribali imat sat 
vjeronauka. A vjeronauk ne tumači učiteljica Smilja 
nego ona sestra Melita iz Gospe od Cukra. Uča Smilja 
je itnila dnevnik na klupu i rekla je: “Sestra Melita je 
dobila visoku fibru i nije mogla doć na nastavu! Nadan 
se da joj je samo gripa, a ne upala pluća! Tako da za 
danas ništa od vjeronauka!“ Mi smo piljili u nju i šutili 
smo. Uča je rekla: “Znači, današćemo umisto sata 
vjeronauka imat seksualski odgoj! Učićemo šta su to 
kurac i pička, te kako se ljudi jebu!“ 


Onda je onaj Rino Sajla doviknijo: “Ajme majko, to nan 
je masu dosadno!“ Onda je Kane Šteta rekao: “Stvarno, 
jebate, to je živa tlaka! Pilana na kvadrat!“ Učiteljica 
Smilja je gledala u nas sa razrogačenim očima. Ona 
pederica Sandra je rekla: “Masu nan je zanimljivije 

učit kako su tri kralja obišli divicu Mariju u Betlehemu 
kad se rodija mali Isus!“ Ona tuljanica Niveska je 
dobacila: “I šta je sve Isus reka kad je drža propovijed 
na Maslinskoj gori!“ Nela Svinjogojstvo je rekla: “I kako 
je sa tri ribe uspija nahranit cili kvart!“ Onda je onaj 
flomić Boban rekao: “Meni je još od svega najdraže 
kako je sveti Paval drža poslanicu Korinćanima!“ Uča 
Smilja je zlamenovala se u teškom šoku i mrmorila je: 
“Ujmeoca, isina, iduha...“ 


Onda je mene moj drug Dino krehnijo sa laktom u 
rebra. Dino je meni šapnijo: “Glupsone, zaspa si na 

nastavi!“ Ja sam prenijo se iza sna i šapnijo sam: “Ali 
jesan?“ Dino je šapnijo: “Naravski da jesi! | to usrid 
sata vjeronauka!“ Ja sam šapnijo: “Nisan valjda propu- 
stija nešto važno?“ Dino je rekao: “Sestra Melita je baš 
tumačila da je ambortus ubojstvo!“ Ja sam pitao: “Šta 
je to ambortus, jebate?“ Dino je šapnijo: “Pa sad san ti 
reka, klipsone! Ubojstvo! Pazi malo na nastavi, napeto 
je ka krimić!“ Ja sam klimnijo sa glavom i opalijo sam 
teški komcentritis. Sestra Melita je isprid ploče mavala 
sa rukama i objašnjavala je gradivo. Samo onda sam ja 
opet zaspa. 


Učiteljica Smilja je sidila u zbornici. Ona je žalila se 
onoj učiteljici Marijeli od bekavaca. Uča Smilja je njoj 
rekla: “Oni moj razred je totalno bolestan, časna rič! 
Svu normalnu dicu masu više zanima jebačina nego 
biblija! A njima skroz obratno, čoviče! Biblija in je trista 
puta draža od jebačine! Nemoš virovat!“ Uča Marijela 
je rekla: “A štajaznan, mila, to su ti te nove generacije! 
Nonstop vise na smartfonima i ajfonima, to više bog ne 
može razumit šta in je u glavi...“ Uča Smilja je rekla: “Još 
ja tuka išla da ću in popularno pristupit, a oni me posra- 
li! Ono, ušla san malo tabloidno u gradivo, ka, držaću 

in malo žuću nastavu da in privučen pažnju, razumiš!“ 
Učiteljica Marijela je rekla: “Možda si se mrvu prena- 
glila kad si in išla odma tumačit šta su to kurac i pička! 
Tribala si počet sa penisom i vaginom!“ Uča Smilja je 
pitala: “Šta ti je to vagina?“ Uča Marijela je rekla: “Kako 
ne znaš šta je vagina, pička mu materina?!“ 


Onda je mene Dino krehnijo sa laktom u rebra i šapnijo 
je: “Glupsone, opet si zaspa na nastavi!“ Ja sam prenijo 
se iza sna i šapnijo sam: “Ali jesan?“ Dino je šapnijo: 


“Naravski da jesi! Nastaviš li ovako, prespavaćeš cili 
sat vjeronauka! Šteta je, čoviče, postaje sve napetije!" 
Ja sam pitao: “Jel bilo još ubojstava?“ Dino je šapnijo: 
“Nije! Al sestra Melita je baš tumačila da su hobosek- 
sualci teški duševni bolesnici!“ Ja sam pitao: “Ko su to 
hoboseksualci, jebate?“ Dino je šapnijo: “Pa sad san 
tireka, papane! Duševni bolesnici!“ Ja sam šapnijo: 
“Znači, hoboseksualci sa ambortusom su poremećeni 
ubojice?“ Dino je šapnijo: “Izgleda! Ko zna kako će 

to završit! Biće mrtvih ka u priči!“ Ja sam klimnijo sa 
glavom i nastavijo sam pratit nastavu. Sestra Melita je 
mavala sa rukama isprid ploče i objašnjavala je gradivo. 
Samo onda san ja opet zaspa. 


Onda je sestra Melita skočila se sa kušina i skriknila 

je. Onda je na kušinu do nje trgnijo se onaj fra Ive. Fra 
Ive je nju pitao: “Šta je bilo, mišu? Al si štogod grubo 
sanjala?“ Sestra Melita je trljala se po očima i rekla 

je: “Muko irudova, živa strava!“ Fra Ive je pitao: “Koja 
strava?“ Sestra Melita je rekla: “Sanjala san da mi je 
jedan učenik zaspa na satu vjeronauka!“ Fra lve je 
pitao: “Koji učenik?“ Sestra Melita je rekla: “Robi!“ Fra 
Ive je rekao: “Pa šta oko njega praviš dramu! Taj i kad 
je budan nije pri sebi!“ Sestra Melita je rekla: “E znan, 
al kad je zaspa onda je on sanja da san se ja razbolila! 

I da in je umisto vjeronauka ona Smilja držala sat 
seksualskog odgoja!“ Onda je fra Ive arlauknijo: “Jesi ti 
normalna, ženska glavo?! Pa jel ti znaš da se ni u snu ne 
smi desit da seksualski odgoj uđe u škole!? Pogotovo 
umisto vjeronauka!“ 


Sestra Melita je zacijukala: “Al nisan to ja sanjala, nego 
Robi!“ Fra Ive je podviknijo: "Nemoj se sad vadit! Ti si 

sanjala da je Robi sanja! Sama si rekla!“ Sestra Melita 
je zacendrala: “Otkud san ja u snu mogla znat šta će 
debil sanjat? Mala pantagana me zajebala!“ Onda je 
sestra Melita zabila glavu u kušin i raspekmezila se. 
Onda je fra Ive nju zagrlijo i rekao je: “Aj, aj, nemoj sad 
plakat! Biće sve okej...“ Sestra Melita je naslonila se 
njemu na rame i rekla je: “Ja sad od straja više ne smin 
zaspat! Jerbo bi opet mogla u snu počinit grij!“ Fra Ive 
je nju milkijo po kosi i rekao je: “A viš i sama našta sliči 
ovo društvo, mišu! Čim se kler malo uspava, oni odma 
uvedu seksualski odgoj u školu! Nećemo više oka 
sklopit i gotovo!“ 


Onda su sestra Melita i fra Ive zagrljeni ležali na kušini- 
ma. Onda je sestra Melita pogledala u fra Ivu i rekla je: 
“Tek je jedan i po u noći, mačak! Šta ćemo radit u po- 
stelji do ujutro?“ Fra Ive se nakeserijo: “He-he-he, kad 
već nije preporučljivo zaspat, najbolje nan je prepustit 
se meditaciji i duhovnosti...“ Samo onda je mene neko 
krehnijo po ramenu. Ja sam trgnijo se iza sna i vidijo 
sam isprid sebe mrgudnu facu od sestre Melite. Sestra 
Melita je dreknila: “Jel ti to meni spavaš na satu vjero- 
nauka?! A, klipsone?“ Ja sam skočijo se iz klupe i rekao 
sam: “Nema šanse!“ Sestra Melita se napečila: “Nego 
šta si činija sa glavom na klupi, majketi?“ Ja sam rekao: 
“Malo san meditira!“ Sestra Melita je zinila: “Meditira?! 
Sad me još i brumaješ, je li?!“ Ja sam dignijo kažimprst 
i rekao sam: “Ka šta reče sveti Paval Korinćanima — tek 
kad čovik meditira može nać odgovore na najdublja 
pitanja!“ Sestra Melita je pitala: “Koja pitanja?“ Ja sam 
rekao: “Šta su to kurac i pička, te kako se ljudi jebu?“ 


Robi K. (Illa) 


BOŽIĆNI RUČAK* 24/X11/2014 


Mama je u kužini kod lavandina brisala suđe i posuđe. 
Tata je sidijo za stolom i čitao je novine. On je rekao: 
“Onda? Šta ćemo za ovi božić imat na meniju? Tuku ili 
prasca?“ Mama je rekla: “A ne znan, mišu! Zavisi kako 
glasači odluče!“ Tata je spustijo novine i značajski je 
pogledao u mamu. Onda je on pitao: “Koji glasači?“ 
Mama je rekla: “Pa ti, Robi i Damjanica! Ko drugi?“ Tata 
je pitao: “A ti?“ Mama je rekla: “Pa dobro, i ja! lako 

ćuja stoposto glasat za ono šta mi je lakše spremit!“ 
Tata je opet dignijo novine. Onda je on rekao: “A ne 
znan, isto mi je to malo prekonplicirano! Organizirat 
cile izbore za odlučit se između tuke i prasca! Neam 
pojma...“ Mama je rekla: “A slušaj, mišu, ne možemo na 
meniju imat i tuku i prasca! Moramo izabrat! A nema 
boljeg načina da se odlučimo od demokrackog glasa- 
nja!“ Tata je opet spustijo novine i pitao je: "A oćel nam 
kandidati prije izbora prestavit svoje programe?“ 


Onda je mama značajski pogledala u tatu. Ona je 

rekla: “Ti nisi normalan, majkemi!“ Tata je rekao: “Šta 
ne bi bija normalan? Pa ne mogu ka tudum izlazit na 
biralište! Moran tačno znat kakvi je koji kandidat da bi 
moga glasat po savjesti!“ Mama je rekla: “Tuka ti je sa 
mladin kumpirima, a prasac sa kiselin zeljem! To je sve 
šta moraš znat!“ Tata je pitao: “A francuska?“ Mama 

je rekla: “Francuska ide i uz tuku i uz prasca! Promisli 
malo šta ti je draže i moš pristupit biralištu!“ Tata je 
rekao: “Čekaj malo, pa neću valjda glasat za ono šta mi 
je draže?" Mama je zinila: “Nego zašta?“ Tata je rekao: 
“Ali gleaj, mišu! Mi sad idemo birat kogašmo istranširat 

predsjedničkih izbora. 


sa nožem, pa ga uvaljat u sol i par, pa ga dvi ure peć u 
škrovadi na dvista stupnjeva! Jel bi ti tila da se to desi 
onom koji ti je draži?" Mama je počeškala se po glavi i 
rekla je: “Stvarno, jebate! To je da čovik poželi pobjedu 
oba kandidata!“ 


Onda smo malo poslje mi obitelj pristupili glasanju. 
Mama je stavila na stolić u primaćoj praznu kutiju 

od postoli. Onda smo mi svi unutra ubacili papiriće 

sa našim kandidatima. Onda je tata poslje izvadijo 
papiriće da izračuna rezultate. Tata je rekao: "Dva 
glasa za tuku, dva za prasca! Nerješeno!“ Mama je 
rekla: “Nemoj me jebat?! Nerješeno? A ja bi dala ruku 
u vatru da će prasac odnit pobjedu!“ Tata je zapiljio se 
u nju i rekao je: “Nisi valjda bila takva tuka da si glasala 
za prasca?“ Mama je njemu rekla: “Nisi valjda bija takvi 
prasac da si glasa za tuku?“ Onda je tata okrenijo se 
prema Damjanici i rekao je: “Nisi valjda, zlato tatino, 
bila takva tuka da si glasala za prasca?“ Onda je mama 
okrenila se prema meni i rekla je: “Nisi valjda, srce 
mamino, bija takvi prasac da si glasa za tuku?“ Onda 
sam ja pitao: “Šta se događa kad je nerješeno?“ Tata je 
rekao: “A ništa! Idemo u drugi izborni krug!“ 


Onda smo mi obitelj pristupili drugom izbornom krugu. 
Tata je poslje iz kutije za postole izvadijo papiriće da 
izračuna rezultate. On je rekao: “Dva glasa za prasca, 
dva za tuku! Opet nerješeno!“ Mama je rekla: “Nemoj 
me jebat?!“ Ja sam pitao: “Šta se radi kad je nerješeno 
u drugom krugu?“ Mama je rekla: “A ništa! Ide se u 
treći krug!“ Tata je vrtijo sa glavom i rekao je: “To nema 
smisla, ruljo! Opet ćemo svi glasat isto! Biće nonstop 
nerješeno!“ Mama je rekla: “A jebiga bože, tu nema 


pomoći! Demokracija je procedura!“ Tata je rekao: “E 
znan! Tako možemo do smrti bit u proceduri! Držiš se 
demokracije i umreš od gladi!“ Mama je češkala se 

po bradi i rekla je: “Problem je šta imamo parni broj 
birača! Jedino...“ Tata je pitao: “Šta jedino?“ Mama je 
rekla: “Jedino da možda damo pravo glasa i dijaspori?“ 
Tata je naperijo kažimprst prema mami i rekao je: 
“Bravo, mišu! Dijaspora je rješenje!“ 


Onda je moj tata nazvao na telefon mog didu sa Šolte. 
Tata je njemu rekao: “Bog, fosilac! Iman za tebe jedno 
pitanje!“ Dida je priko telefona rekao: “Pucaj, mladiću!“ 
Tata je rekao: “Da sad moraš izabrat, šta bi rađe ima 

na božićnom meniju, tuku ili prasca?“ Dida je rekao: 
“Jel ti to, zete, mene zajebavaš?“ Tata je rekao: “Šta bi 
te zajebava, čoviče? Ovo je najozbiljnija stvar!“ Dida 

je rekao: “Aaaa, kužim! To je onda neka zajebancija 

na ono dvoje!“ Tata je pitao: “Na koje dvoje?“ Dida se 
nakeserijo: “Na tuku i prasca!“ Tata je podviknijo: “Ama 
nije zajebancija, jebaga led! Nego ne možemo nikako 
izabrat! Stalno nan ispada nerješeno, pa smo odlučili 
dat pravo glasa i dijaspori!“ Dida je pitao: “A zašto bi 
dijaspora sudjelovala u izborima ako nije pozvana na 
obid, moliću lipo?“ Tata je malo produmao i rekao je: 
"Pa evo, sad si pozvan!“ Dida je rekao: “Aj baš ti fala! 
Rado ću se odazvat iako božić ne jeben ni dva posto!“ 
Tata je pitao: “Zaštoš se onda odazvat?“ Dida je rekao: 
“Zato šta ne jeben ni post!“ 


Tata je rekao: “Okej! Oćemol onda pristupit telefon- 
skom glasanju?“ Dida je rekao: “Može! Sigurno ti ovo 
nije neka zajebancija na ono dvoje?“ Tata je pitao: “Na 
koje dvoje?“ Dida je rekao: “Dobro, nije važno!“ Tata je 


rekao: “Fajn! Ja ću ti znači sad pročitat izborno pitanje, 
a ti mi onda priko telefona reci odgovor! Jel važi?“ 
Dida je rekao: “Nou frks!“ Tata je rekao: "Okej, znači 
ovako... Kao glavno jelo na božićnom meniju biram: 
pod a — tuku, pod be — prasca. Koji je tvoj odgovor?“ 
Dida je rekao: “Beeeeee...“ Tata je rekao: “Molin?“ 
Dida je rekao: “Beeeeee...“ Tata je pitao: “Šta se tako 
beljiš, koji kurac?" Dida je rekao: “Ko bira između tuke i 
prasca, zete, mora bit ovca!“ 


Robi K. (Illa) 


PANIKA U PORTUNU 6/1/2015 


Masu rulje iz portuna su skupili se isprid vrata od onih 
Bezmalinovića sa drugog kata. Iznutra je čula se teška 
skrika i drečaona. Plus su drmala se vrata i tresli su 

se zidovi. Bezmalinovićka je Bezmalinoviću arlaukala: 
“Jebati pas oca i mater! Časna rič ću ti odvalit glavu 

sa tavom ako ne prestaneš srat! Pogleaj se našta 
sličiš, stoko jedna brezobrazna!“ Bezmalinović je 
Bezmalinovićki urlikao: “Ma štaš ti odvalit, pičkaliti 
materina vlaška! Prokiniću te nogom u drob ako ne 
umukneš! Pluća će ti izletit na usta kad te žvajznen!“ 
Onda je iznutra se čulo revijsko kršenje i lomljaona. 
Bezmalinovićka je Bezmalinoviću skrikala: “Aj dođi, 
jebenliti krvavu nedilju! Ovin ću te nožem proparat, 
škovaco jedna! Isti si razbojnik ka i ćaća ti! Evo, ovi 

će ti nož presudit, kurbin sine!“ Bezmalinović je 
Bezmalinovićki drečao: “Baci ti nož, dramfuljo vlaška! 
Ista si štraca ka i mater ti! Jebešmi sve živo ako te 
neću itnit kroz balkon! Evo, iz ovih stopa ću te itnit sa 
balkona, kurbina ćeri!“ 


Rulja isprid vrata su gledali se i vrtili su sa glavama od 
šoka i nevjerice. Ona Domazetka je rekla: “Ovo nije 
normalno, ljudi! Ovdi će neko zaginit!“ Ona Plazibatka 
je rekla: “Samo je pitanje ko će koga prvi pribekit!“ 
Onda je onaj barba Mario zvonijo Bezmalinovićima na 
vrata. Samo nisu Bezmalinovići ništa čuli od skrike i 
vikaone. Bezmalinovićka je Bezmalinoviću arlaukala: 
“Miči se od mene, debilu jedan debilni! Nabiš ti ovu 
mikrovalsku na glavu, majkemi, i onda ću je uključit 

na trista stupnjeva! Mozak ću ti spržit, pizdaliti mile 


2287 


matere!“ Bezmalinović je Bezmalinovićki drečao: 
“Baci tu mikrovalnu, kurbetino! Kunen ti se da ću te 
puntat sa kristalskom vazom! Oba ću ti oka iskopat, 
dramfuljo! U traumu ću te otpravit, jebati konj cilu 
rodbinu!“ Onda je onaj barba Jole lupao sa šakom 
po vratima od Bezmalinovića. On je vikao: “Alo, 
Bezmalinovići, otvorite vrata!“ Onda je moj tata 
zalupao sa šakom po vratima i viknijo je: “Dajte, ljudi, 
koji van je kurac! Idite se klat negdi u šumu, a ne usrid 
pristojnog portuna!“ 


Samo nisu Bezmalinovići ništa čuli od vike i drečaone. 
Onda je nešto skršilo se u zid šta je sličilo na mikro- 
valsku. Bezmalinović je Bezmalinovićki vikao: “Falila si, 
degašice! A znaš šta, kravetino, a saću uzet onu ručnu 
granatu šta mi je ostala iz rata! Jebame bog ako te 
neću natirat da je progutaš! Nema tebi lika do smrti!“ 
Bezmalinovićka je Bezmalinoviću skrikala: “Oćeš 
kurac! Oćeš kurac! Misliš da je ja već nisam uzela? A 
vidi je, majmune! Aj dođi, paš ti utirat bombu u gujicu 
i odvrnit osigurač! Odletićeš u tri pizde materine!“ 
Rulja u portunu su uzalud zvonili i lupali su po vratima. 
Ona Kragićka je rekla: “Ovo više nema smisla, ljudi! 
Ovdi će bit krvi do kolina!“ Onda je onaj barba Jole za- 
laufao se i svom forcom je prokinijo sa nogom u vrata. 
Kad su se vrata otvorila svi rulja iz portuna su uletili u 
stan od Bezmalinovića. Bezmalinovići su u primaćoj 
sidili na trosjedu isprid televizije i grickali su čips. Ona 
Domazetka je raskobečila oči prema njima i pitala je: 
“Šta vi to radite, za gospu blaženu?!“ Bezmalinovićka 
je rekla: “Evo cilu veče gledamo tv-duel presjedničkih 
kandidata!“ Bezmalinović je rekao: “Samo smo malo 
pojačali ton! Ali van smeta?“ 


Svi rulja su ukipali se sa teškim ošamutom u primaćoj 
od Bezmalinovića. Plus su piljili u televiziju sa zinutim 
ustima. Onda je barba Mario rekao: “A stvarno ste 
mustre, Bezmalinovići! Cili portun pristojno gleda 
turske sapunice ili Siesaj Majami, a vi raspalili ovo 
dvoje degenerika!“ Kragićka je vrtila sa glavom i 

rekla je: “Pogleaj samo koji je to iznered na ekranu, 
jebate ćuk! Pa eksplodiraće van televizija, čoviče 
božji!“ Domazetka je rekla: “Strašno! Ovo bi tribalo 
bit zabranjeno za dicu i mladež ispod trispet godina!“ 
Plazibatka je okrenila se prema Bezmalinovićima i 
rekla je: “A mi već digli cilu paniku, čoviče! Mislili smo 
da se to vi dva koljete!“ Bezmalinovićka je rekla: “Mi 
dva? Šta ti je, ženska glavo?! Pa jel ti mi dva sličimo 
na manijake?!" Moj tata je rekao: “E znan, al nije van 
mrsko svom forcom pojačat ton kad su manijaci 

na televiziji! Umisto da gledate turske sapunice ka 
normalan svit!“ Bezmalinović je rekao: “A jebiga bože, 
triba se čovik pripremit za izbore!“ Barba Jole je rekao: 
“Kakoš se to pripremit, majketi? Jel tako štaš saznat 
oćel ova onog žbeknit sa nožem il će ovi onu itnit kroz 
balkon?“ Bezmalinović je rekao: “Moraš vidit koliki je 
ko monstrum da bi moga glasat za manje zlo!“ 


Onda je barba sa televizije rekao: “Dragi gledaoci, 
završeno je večerašnje sučeljavanje presjedničkih 
kandidata! Želimo vam ugodnu veče i ostanite dalje uz 
naš program!" Onda je Bezmalinovićka rekla: “Gotovo! 
Aj bogu fala! Nego, kad smo se ovako lipo svi skupili, 
mogli bi i popit neko pićence, a?“ Rulja u primaćoj 

su klimali sa glavama kao da vrlo rado da zašto ne. 
Onda je Bezmalinović dignijo se iz trosjeda i rekao je 
Bezmalinovićki: “Aj ja ću gostima natočit po orahovicu, 


2289 


a ti malo stišaj ton na televiziji! Viš da se dreči bezve- 
ze!“ Bezmalinovićka je Bezmalinoviću rekla: “Kurac ću 
ga ja stišat! Nisan ga ja ni pojačala!“ Bezmalinović je 
Bezmalinovićki rekao: “Ne, nego ga je pojačala moja 
pokojna strina! Ide mi na ganglije kad se praviš glupa!“ 
Bezmalinovićka je Bezmalinoviću dreknila: “O jebati 
pas oca i mater! Časna rič ću ti odvalit glavu sa tavom 
ako ne prestaneš srat!“ Bezmalinović je Bezmalinovićki 
arlauknijo: “Ma štaš ti odvalit, pičkaliti materina 
vlaška! Prokiniću te nogom u drob ako ne umukneš!“ 
Rulja u primaćoj su zaledili se od strave i horora. Onda 
je Bezmalinovićka nanišanila sa daljinskim u televiziju i 
ugasila je. Onda je ona namignila prema ekipi i rekla je: 
“Grozan je ovi program! Same reprize!“ 


Robi K. (tita) 


LIKOVNI ODGOJ" 19/1/2015 


Učiteljica Smilja je stojala isprid ploče i tumačila je 
gradivo. Ja sam sa kemijskom učiteljicu Smilju crtao 
na klupi. Moj drug Dino je u klupi do mene ćiribimbijo 
šta ja radim. On je pitao: “A zašto joj je tako veliki nos?“ 
la sam šutijo i crtao sam. Dino je pitao: “A zašto su 

joj tako velike uši?“ Ja sam šutijo i crtao sam. Dino je 
pitao: “A zašto joj je tako velika brada?“ Ja sam šutijo 
icrtao sam. Dino je pitao: “A zašto ima tako veliku 
kapu na glavi?“ Onda je ona Nela Svinjogojstvo šta 
sidi isprid nas okrenila se da vidi šta mi radimo. Onda 
je ona skriknila: “Učiteljice! Robi crta Muhameda na 
klupi!“ 


Uča Smilja je tuta forca raskobečila oči. Onda je ona 
u roku munja itnila se na pod ispod svoje klupe. Drugi 
rulja u razredu su isto odma seitnili po podu. Plus 

su pokrivali glavuše sa pernicama i sa čitankama. 
Meni i mom drugu Dinu je uletijo nekužitis totalikus. 
Učiteljica Smilja je sa poda ispod klupe zadrečala: 
“Odma da si to izbrisa, majmune! Isti sekund! Samo 
mi još fali da uleti ekipa sa kalašnjikovima i pobije 

po razreda!“ Dinu je uletilo čudilo: “Kojih po razreda, 
jebate?“ Uča je dreknila: "Svakako krivu polovicu!“ 


Onda je ona tuljanica Niveska šta sidi u klupi do Nele 
Svinjogojstvo malo se podigla sa poda i provirila je na 
našu klupu. Njoj je najprvo uletila lakša zbunjoza. Onda 
je ona ustala na noge i viknila je: “A stvarno si teška 
glupsonica, Nela! Zašto bi Muhamed ima šubaru sa ko- 
kardom?“ Onda je učiteljica Smilja izvirila sa frizurom 


* Povodom terorističkog 2291 
napada na redakciju 
Charlie Hebdoa. 


iznad svoje klupe. Plus su joj bili upitnici u očima. Drugi 
rulja su isto sklonili pernice i čitanke i digli su glavuše. 
Niveska je rekla: “I zašto bi iznad pisalo SMILJA?“ 


Onda je uča Smilja skočila se na noge. Ona je zakre- 
štala: “Molim?!“ Tuljanica Niveska je zaledila se kraj 
svoje klupe. Ja i moj drug Dino smo žmirkali prema 
plafonjerama i žvakali smo usne. Onda je učiteljica 
zalaufala se priko cilog razreda do mene i Dina. Onda 
je ona piljila u klupu sa zinutim ustima. Uča Smilja je 
meni prosikćala: “O muku ti irudovu! Jel ti to sa ovon 
škrabotinom oš reć da san ja četnik?!“ la sam gledao u 
plafonjeru i šutijo sam. Učiteljica Smilja je stavila ruke 
na kukove i rekla je: “Pa ko si ti, škovaco jedna mala, da 
mene crtaš ka četnika?!“ Dino je dignijo bradu i rekao 
je: “Je suis Charlie!“ 


Poslje smo ja i Dino sidili u kamcelariji od one direk- 
torice. Dića je lupkala sa penkalom po stolu i dizala je 
livu ombrvu. Ja i Dino smo spustili glave i gledali smo 
u parketić. Dića je rekla: “Znači, ti šaraš pizdarije po 
klupi, a ti si Šarli?“ Mi smo gledali u parketić i šutili 
smo. Direktorica je nanišanila sa penkalom u mene i 
pitala je: “Dobro, kakve ti to brokve imaš u glavi kad 
svoju učiteljicu crtaš ka četnika, a?“ Ja sam samo 
brojao crte na parketu i držao sam začepljenu labrnju. 
Dića je rekla: “Mislin, je da je glasala za Josipovića, al 
opet nemoš reć da je baš četnik... Više je to neki polu- 
četnik... Ono, neka guba jugoslavenska, ne znan uopće 
kako bi se to moglo nacrtat...“ Ja sam rekao: “Teško!“ 


Dića je rekla: “Opa, znači nismo skroz mutavi? Imatel 
još šta dodat u svoju obranu?“ Onda je moj drug Dino 


uletijo: "Učiteljica Smilja je nama zavidala jedinice iz 

svih predmeta!“ Dića je pitala: “Pa zašto bi zbog toga 
bila četnik?“ Ja sam rekao: “Tako su i četnici sa svojim 
jedinicama napadali Hrvacku!" Direktorica se nakese- 
rila: “A znaš šta, miki, to ti je malo nategnuta teorija! 
Moraćeš smislit nešto bolje!“ Onda je Dino opet uletijo: 
“Šta se sad zbog nje diže tolika frka? A kad je Robi nacrta 
vas, niko se nije bunija!“ 


Dića je zaustavila penkalu u zraku i dignila je i desnu 
ombrvu. Onda je ona zinila: “Mene?! A di me to nacrta?“ 
Dino je počeškao se iza uva i rekao je: “Kraj ulaza u muški 
zahod!“ Dića je raširila oči for gas i rekla je: “Ona ženska 
sa velikin sisama?! To san znači ja?“ Ja sam slegnijo sa 
ramenima i klimnijo sam glavom. Dića je sa obe ruke 
pokrila usta. Ona je gledala u menei cijuknila je: “Asti 
miša? Nemoj reć da su mi stvarno tako... Biće to neki 
tvoj umjetnički doživljaj, a?“ Ja sam nagnijo se prema njoj 
irekao sam: “Šta se mene tiče, to je ljuti realizam!“ 


Poslje su dića i učiteljica Smilja raspravljale se u kantu- 
nu od zbornice. Dića je uči rekla: “Žaj mi je, mila, al ne 
mogu ja sad toj dici dat ukor il ih izbacit iz škole! Rekli bi 
da in zakidamo slobodu govora!“ Uča se zaškarpunila: 
“Koju slobodu govora, za gospu blaženu?!" Dića je rekla: 
“A jebiga bože, svi kažu da je sloboda govora glavna 
tekovina naše civilizacije!“ Uča Smilja je prosikćala: 
“Koja tekovina?! Jel to da nas vriđaju i štracave?!“ Dića 
je rekla: “A kako je tek meni? Mene su nacrtali sa 
ogromnim fenomenalnim sisama šta izgledaju genijalno! 
Pa šta sad ja tu mogu?“ Uča je podviknila: “Al nisu te 
nacrtali ka četnika, papanice!“ Dića je rekla: “Pa nisan ja 
glasala za Josipovića!“ 

Onda je učiteljica Smilja usrid zbornice viknila: “E znala 
san! Majkemi san znala da će ovako bit kad ona tvoja 
Kolinda i njeni ustaše dođu na vlast! Svi će van postat 
četnici! | dicu ste sa tim otrovali!“ Rulja u zbornici su 
okrećali se prema njima sa nekuženjem. Dića je uču 
ćopila za ruku i rekla je: “Aj, aj, nemoj sad dramit! Viš 
da mi uznemiravaš osoblje! Nego ajmo mi u razred 
pogledat ti crtež, pašmo onda odlučit!“ Uča je rekla: 
"Nema više crteža! Ofregala san ga isti sekund!" Dića je 
zinila: “Nemoj me jebat da si ga izbrisala?“ Uča je rekla: 
"Naravski da jesan!“ Dića je fljasnila se sa rukom po 
čelu i rekla je: “Ajme majko! Tek sad će uletit problemi!“ 
Uča Smilja je pitala: “Koji problemi?“ 


Problemi su uletili kroz vrata od zbornice. Problema 
je bilo dvojica. Problemi su imali maske na facama i 
kalašnjikove u rukama. Ekipa u zbornici su udrili u ciku 
i skriku. Plus su neki itnili se na pod i pokrili su glavuše 
sa dnevnicima. Prvi problem je naperijo kalašnjikov 
drito u učiteljicu Smilju i arlauknijo je: “Jesil ti, gospođo, 
izbrisala oni crtež na Robijevoj klupi? Pivaj, tico!“ Uča 
Smilja je treskala sa bradom i zajeckala je: “J-j-j-j- 
jesan...“ Prvi problem je viknijo: “E ondaš, kravo, iz 
ovih stopa popit metak u ćelenku! Alah je velik!“ Drugi 
problem je viknijo: “Alah je velik!“ 


Učiteljica Smilja je skljokala se na kolina i rascmoljila 
se: “Ali k-k-k-kako? N-n-n-ništa ne raz-z-z-zumin...“ 
Prvi problem je dignijo kažimprst uzrak i rekao je: “U 
svetin knjigama lipo piše! Ko zabranjuje školarcima 
da slobodno crtaju nastavno osoblje, ode mu glava!“ 
Drugi problem je viknijo: “Alah je velik!“ Uča Smilja je 
cijuknila: “Ali zašto?“ Prvi problem je zarežao: “Zašto 


je Alah velik?“ Uča je zacvilila: “Ne, nego zašto mi ode 
glava?“ Prvi problem je rekao: “Zato, kravo, šta misliš 
da učiteljica može bit važnija od Muhameda!“ 


Robi K. (lila) 

VERBALNE MAŠKARE 83/11/2015 


Čim dođe veljača mi ekipa idemo u maškare. U maš- 
karama se mi preoblačimo u razne likove. Onda tako 
zamaškarani zvonimo rulji na vrata i žičamo lovušu. Ja 
imoj drug Dino smo pozvonili kod onih Bezmalinovića. 
Kad je Bezmalinović otvorijo vrata ja i Dino smo rekli: 
“Jel imate šta za maškare?“ Bezmalinović je rekao: 
“Možda i iman! Al di su van maske i kostimi?“ Dino je 
pitao: “Kakve maske i kostimi?“ Bezmalinović je piljio 

u nas sa lakšim čudilom. On je rekao: “Gledan vas, al 
nikako ne mogu skužit u šta ste se zamaškarali!“ Ja sam 
rekao: “Ja san se preobuka u Srbina, a moj drug Dino u 
Bosanca!“ Bezmalinoviću je uletilo tupilo od nekuženja. 
On je nama rekao: “Pa izgledate skroz isto ka inače!“ 
Dino je dignijo livu ombrvu i pitao je: “Jel to možda neki 
problem?" 


Bezmalinović je ukočenijo se na vratima. Ja sam uletijo: 
“Jel se u ovoj kući možda misli da Srbi i Bosanci izgleda- 
ju drukčije od Hrvata?“ Dino je pitao: “Jel ovde možda 
žive neki rasisti i šovimisti?“ Bezmalinović je isprsijo 
sei viknijo je: “Nisan ja nikakvi rasist i šovimist! Nego 
neću davat lovušu za maškare koje nisu maškare!“ 

Dino je rekao: “Kako nismo, čoviče, pa rekli smo ti da 
jesmo!“ Bezmalinović je rekao: “Ne važi se ono šta vi 
rečete, nego ono šta ja vidin! Da ste se malo potrudili 

i stavili maske il obukli neke kostime, dobili bi svaki 

po deset kuna! Ovako ništa!“ Ja sam pitao: “Kakve 
kostime, jebate?" Bezmalinović je rekao: “Pa šta ja 
znan, mogli ste se naprimjer primjera zamaškarat u 
Petra Pana! Il u Robokapa! II u tovara, medvida, žirafu, 

meni sve isto!“ Ja sam nagnijo se prema Bezmalinoviću 
i rekao sam: “Znači, tovaru i medvidu bi da po deset 
kuna, a Srbinu i Bosancu ne daš?“ 


Bezmalinović je meni rekao: “Šta si ti mali tako nadrkan, 
a? Po čemu bi ja to, majketi, moga znat da si ti Srbin?“ 
Ja sam rekao: “Pa reka san ti da jesan!“ Bezmalinović 

je podviknijo: “Al nemoš ić u verbalne maškare, jebaga 
patak! Moraš se stvarno pritvorit u nekog drugog! 
Nemoš doć nekome na vrata i reć - evo me, ja san 

to ito, a izledaš isto ka inače! Di je tu smisao?“ Ja 

sam rekao: “Smisao je da nam daš po deset kuna!" 
Bezmalinović je rekao: “Daću ti kurac, a ne deset kuna!“ 
Dino je rekao: “Bravo, Bezmalinoviću! Priznaj da je 

to teški gušt!“ Bezmalinović je pitao: “Kojo je gušt?“ 
Dino je rekao: “Poslat Srbina u kurac!“ Bezmalinović je 
raskobečijo oči od kome i horora. On je nanišanijo sa 
kažimprstom u Dina i rekao je: “Ti si jedan pravokator, 
gubo mala! Smista mi odjebi od vrata!" Ja sam uletijo: 
“Svaka čast, Bezmalinoviću! Vidi se da guštaš reć 
Bosancu da odjebe! Ja bi ga na tvom mistu još i posla 

u pizdu materinu!“ Bezmalinović je dreknijo: “Idite 

oba u pizdu materinu!“ Onda je on svom forcom nama 
zalupnijo vrata isprid nosa. 


Onda je ona Bezmalinovićka dotrčala u hodnik do 
Bezmalinovića. Ona je njega pitala: “Šta je to bilo, 
mačak? Kakva je to dreka?“ Bezmalinović je rekao: “Bili 
su na vratima ona dva degenerika Robi i Dino! Digli 

su mi živce for gas!“ Bezmalinovićka je pitala: “Pa šta 
se desilo?“ Bezmalinović je rekao: “Jednom san reka 
da odjebe, drugog san složija u kurac, a onda san oba 
posla u pizdu materinu!" Bezmalinovićka je zinila: “A 


zašto, čoviče božji?“ Bezmalinović je rekao: “Zato 

šta su rekli da su Srbin i Bosanac!“ Bezmalinovićka je 
stavila obe ruke na usta i cijuknila je: “Ajme nisi valjda! 
Pa nismo mi takvi ljudi, za gospu blaženu! Nemoš dicu 
vriđat na nacijonalnoj osnovi!“ Bezmalinović je rekao: 
“Ama nisan ih vriđa na nacijonalnoj osnovi, ženska gla- 
vo! Nego su rekli da su u maškarama, razumiš! Išli su mi 
prodat spiku da su se zamaškarali u Bosanca i Srbina!" 
Bezmalinovićka je pitala: “Pa jel jesu?“ Bezmalinović je 
rekao: “Nisu, u tome i je baza!“ Bezmalinovićka je rekla: 
"Znači, posla si ih u kurac i u pizdu materinu zato šta su 
Hrvati?“ 


Bezmalinović je fljasnijo se po čelu i viknijo je: “O jeben 
te u glavu glupu! Ti mi još više dižeš nerve od ona dva 
bolesnika!“ Bezmalinovićka je rekla: “Pa kad te ništa 

ne razumin, papane! Skužila san samo da si izbeštima 
dicu kad su rekli da su Srbin i Bosanac! To rade zadnji 
dikani i hadezeovci!“ Bezmalinović je viknijo: “Ma nisan 
zato, glupsonice, oćul ti sto puti ponavljat! Nego su me 
pantagane išle zajebavat da su se u njih zamaškarali, 
bereš? A nisu u maškarama, izgledaju isto ka inače!“ 
Bezmalinovićka je rekla: “E pa nisu dica kriva šta su 
Srbi, Bosanci i Hrvati skroz isti! Šta bi ti tija, da stave 
rogove na glavu da bi in povirova?“ Bezmalinović je 
zlamenovao se i govorijo je: “Ujmeoca, isina, iduha...“ 
Bezmalinovićka je rekla: “Bolje bi ti bilo da ih uvatiš ako 
su još u portunu i daš in po deset kuna! Inače će okolo 
srat da si zadnji rasist i šovimist! | to s punin pravom!“ 
Bezmalinović je raširijo ruke: “Kako ja mogu bit rasist i 
šovimist kad san oženija Bosanku?“ Bezmalinovićka je 
njemu unila se u facu i rekla je: “A ko je Bosanki malo- 
prije reka da jebe je u glavu glupu?“ 


Tu je Bezmalinović smrza se trista smista. Onda je 

on u roku munja otvorijo vrata da uvati mene i Dina 

u portunu. Samo mi dva smo stajali drito isprid vrata. 
Bezmalinović je rekao: “Aj fala bogu da ste još tu! 

Evo van po deset kuna, samo nemojte ić okolo pizdit 
gluposti i šporkarije! Jel to kjaro?“ Dino je vrtijo sa 
glavom i rekao je: “Ne znan baš jel to dosta...“ Ja sam 
rekao: “Ne znan ni ja...“ Bezmalinović je rekao: “Okej! 
Evo svakom po dvajs kuna, bando razbojnička! | da vas 
više ne vidin!“ Onda je on meni i Dinu tutnijo đenge 

u ruke. Ja sam rekao: “Aj fala lipa! A jel može sad 
nešto i za maškare?“ Bezmalinović je zinijo: “Šta za 
maškare?“ Onda je Bezmalinovićka uletila: “A zašto 
si, mačak, govorija da se dica nisu zamaškarala? Baš 
imaju famozne kostime!“ Bezmalinović se zableušijo 
u nasi viknijo je: “Stvarno, jebate! Priobukli ste se u 
Supermena i Betmena! Ne mogu virovat!“ Dino je pi- 
tao: “Šta je tu čudno?“ Bezmalinović je rekao: “Čudno 
je šta ste maloprije bili Srbin i Bosanac!“ Ja sam nagnijo 
se prema njemu i rekao sam: “Oš reć da Supermen i 
Betmen nisu?“ 


Robi K. (tita) 


IZVJEŠTAJ SA KRUNIDBE" 16/11/2015 


Sikjuriti jedan je približijo voki ustima i rekao je: “Orao 
jedan ovdi! Orao dva, jel sve ide po planu?“ Sikjuriti 

dva je rekao u voki: “Sve je pod kontrolom, Orao jedan! 
Presjednica se baš uputila prema bini di će se obavit 
krunidba!“ Sikjuriti jedan je rekao: “Jel joj rulja maše sa 
zastavicama?" Sikjuriti dva je rekao: “Mašu, mašu! Sve 
kako je meštar Krešo režira!“ Sikjuriti jedan je rekao: 
“Ako koga vidiš da ne maše, odma ga legitimiraj!“ Sikjuriti 
dva je rekao: “Već san jednog ubra bez zastavice i zapisa 
mu podatke!“ Sikjuriti jedan je rekao: “Moš mu komotno 
usput puknit dvi triske! Koji je on kurac da ne maše?!“ 
Sikjuriti dva je rekao: "On je od presjednice muž!“ 


Sikjuriti jedan je rekao u voki: “Aj dobro, onda se kontro- 
liraj... Orao tri, jel kod tebe sve ide po planu?“ Sikjuriti 
trije rekao u voki: "Sve je idealno, Orao jedan! Vrime je 
sunčano, na nebu nema ni oblačka!“ Sikjuriti jedan je 
podviknijo: “Ne gledaj u nebo, bog ga jebo! Gledaj oko 
sebe!“ Sikjuriti tri je pitao: “Šta oko sebe?“ Sikjuriti jedan 
je rekao: "Sve oko sebe, papane! Jel delegacija iz Srbije 
pod kontrolom?“ Sikjuriti tri je rekao: “Je, je, pare skroz u 
redu!“ Sikjuriti jedan je rekao: "Aj dobro! Drže li se dalje 
od Klema i Glogoškog?" Sikjuriti tri je rekao: “Distanca 
je veća od pedes metri! Kako je meštar Krešo i režira!“ 
Sikjuriti jedan je rekao: “Okej! Nikako ne želimo da se 
Klemu i Glogoškom nešto desi!“ Sikjuriti tri je pitao: “Ali 
goste nisu razoružali na granici?“ 


Sikjuriti jedan je rekao: "Ne pametuj, Orao tri! 
Promatraj i ne pizdi... Orao dva, jel kod tebe i dalje sve 

po planu?“ Sikjuriti dva je rekao: “Je, je! Presjednica 
baš prolazi kroz špalir sastavljen od hrvackih povjesnih 
postrojbi!“ Sikjuriti jedan je rekao: “E tu posebno 
obrati pažnju, Orao dva!“ Sikjuriti dva je pitao: “Na šta 
tačno da obratin pažnju, Orao jedan?“ Sikjuriti jedan 
je rekao: “Jesul se možda među hrvacke povjesne 
postrojbe uvukli partizani?“ Sikjuriti dva je rekao: 
“Kolko mogu vidit, nisu!“ Sikjuriti jedan je rekao: “Dobro 
je! Zna san da će se usrat, pičke... Pretpostavljan da 
nema ni ustaša?“ Sikjuriti dva je rekao: “Nema ih među 
povjesnim postrojbama! Al dosta je ustaša u publici!“ 
Sikjuriti jedan je rekao: “Odlično! Znači sve ide po 
protokolu!“ 


Onda je Sikjuriti tri viknijo u voki: “Pozor, pozor! U 
vip-loži zamjećena veća količina sumnjivaca! Ponavljam, 
u vip-loži zamjećena veća količina sumnjivaca!“ Sikjuriti 
jedan je pitao: “Kakvih sumnjivaca, Orao tri?“ Sikjuriti 
tri je rekao: “Kradljivaca, zelenaša, siledžija, dilera i 
ubojica!“ Sikjuriti jedan je rekao: “Dobro, to je nor- 
malno! Nismo u samostanu, nego na krunidbi hrvacke 
presjednice!“ Sikjuriti tri je pitao: “Šta rade lupeži i ubo- 
jice na krunidbi hrvacke presjednice?“ Sikjuriti jedan 

je dreknijo: "Šta tebe boli kurac, Orao tri?! Naše je da 
vodimo brigu o sigurnosti, a ne o državnom protokolu! 
Oš da te sutra pošaljen na disciplinsku?" Sikjuriti tri je 
rekao: “Neću!“ Sikjuriti jedan je rekao: “E pa onda se 
skomcentriraj na državne neprijatelje, a ne na lupežei 
ubojice! Jel to jasno?“ Sikjuriti tri je rekao: “Jasno!“ 


Onda je Sikjuriti jedan rekao u voki: “Orao dva, jel kod 
tebe i dalje sve u redu?" Sikjuriti dva je rekao: “Sve je 
prva liga! Presjednica se upravo penje na binu! Haljina 


joj je iste boje ka svečani tapet, pa mi se malo gubi iz 
vida! Ne zna se tačno di završava dekor, a di počinje 
presjednica!“ Sikjuriti jedan je rekao: “To smo smislili 
zbog sigurnosnih razloga! Jel joj ona lapača iz ustav- 
nog suda već predala štafetu?“ Sikjuriti dva je pitao: 
“Misliš lentu?" Sikjuriti jedan je rekao: “Naravski da 
mislin lentu! Šta san drugo reka?“ Sikjuriti dva je rekao: 
“Ništa! Reka si lentu!“ Sikjuriti jedan je pitao: “A kako 

se presjednica drži?“ Sikjuriti dva je rekao: “Dobro 

je! Čini mi se da hoda malo gobavo, al sve u svemu je 
okej!“ Sikjuriti jedan je pitao: “Zašto je gobava, jebate?“ 
Sikjuriti dva je rekao: “Zasad je dobila samo kič! Fale 
još dva slova da ima i kičmu!“ 


Sikjuriti jedan je dreknijo u voki: “Orao dva! Rekli smo 
da nema zajebancije dok smo na dužnosti! Oš i ti na 
disciplinsku?“ Sikjuriti dva je rekao: “Pardon, ispri- 
čavan se...“ Samo onda je Sikjuriti tri uletijo: “Pozor, 
pozor! U vip-loži uočena tri do četri ratna zločinca! 
Ponavljam, tri do četri ratna zločinca uočena u vip-loži!“ 
Sikjuriti jedan je zarežao: “Koji je tebi kurac, Orao tri?! 
Jel tebe pere neka paranoja?!“ Sikjuriti tri je pitao: 
“Zašto bi me prala paranoja?“ Sikjuriti jedan je rekao: 
“Ako je rat završija, kako može bit ratnih zločinaca, 
jebemu mater?!“ Sikjuriti tri je rekao: “Pa šta ja znan, 
ugleda san ih u vip-loži tri do četri komada...“ Sikjuriti 
jedan je viknijo: “Ugleda si ugledne građane, papane! 
Ako je rat proša, onda sui ratni zločinci prošlost!“ 
Sikjuriti tri je rekao: “Aaaa, sad berem! Znači ovi u loži 
su dio hrvackih povjesnih postrojbi!“ 


Sikjuriti jedan je zakolutačijo sa očima. Samo onda 
je Sikjuriti četri rekao u voki: “A ja ka da ne postojim, 

a?“ Sikjuriti jedan je rekao: “Orao četri! Oprosti šta 
smo te malo zanemarili! Javi svoju lokaciju!“ Sikjuriti 
četri je rekao: “Evo me sa snajperom na zvoniku crkve 
svetog Marka!“ Sikjuriti jedan je pitao: “I? Kakva je 
odozgo situacija?“ Sikjuriti četri je rekao: “Sve je pod 
kontrolom! Baš držin Milanovića na nišanu!“ Sikjuriti 
jedan je zinijo u voki: “Zašto ga držiš na nišanu, bogte 
jeba?“ Sikjuriti četri je rekao: “Onako, iz zajebancije!“ 
Sikjuriti jedan je rekao: “Dobro, onda može!“ Samo 

tu je Sikjuriti dva uletijo: “A meni si maloprije reka da 
nema zajebancije dok smo na dužnosti!“ Sikjuriti jedan 
je rekao: “Ti si na dužnosti, Orao dva, a Orao četri 

je na zvoniku! Lipo ti je čovik reka!“ Sikjuriti dva je 
rekao: “Krehne li mu zvono, pa slučajno povuče okidač, 
ostaćemo bez premijera!“ Sikjuriti četri je rekao: “Bez 
brige, Orao dva! Čak i da ga zdimim, Milanović će ostat 
promašeni slučaj!“ 


Onda je Sikjuriti tri viknijo u voki: “Pozor, pozor! 
Opasni predmet u vip-loži! Ponavljam, opasni predmet 
u vip-loži! Izgleda da je eksplozivna naprava!“ Sikjuriti 
jedan je pitao: “Kakva eksplozivna naprava, Orao tri?“ 
Sikjuriti tri je rekao: “Ne znan tačno, al vidin da je u 
nekoj boci! Moga bi bit molotovljev koktel!“ Sikjuriti 
jedan je skriknijo u voki: “Hitno interveniraj, Orao tri! 
Akcija! Onesposobi terorista i uzmi mu oružje! Sprječi 
masakr i krvoproliće! Spasi presjednicu od zlotvora! 
Brže, Orao tri, brže! Akcija!“ Sikjuriti tri je rekao: 
“Nije, nije molotovljev koktel! Neki je papan izvadija 
šampanjac!“ 


Sikjuriti jedan se zagrcnijo: “Šampanjac?“ Sikjuriti tri 
je rekao: “Je, je, maše lola sa bocom od šampanjca! 


Saću mu je pod hitno oduzet!“ Sikjuriti jedan je viknijo: 
“Čekaj malo, klipsone! Nemoš čoviku uzet bucu šam- 
panjca ka da je eksplozivna naprava, jebemu mater! 
Parićemo nesposobni debili!“ Sikjuriti tri je rekao: 
“Kurac ne mogu! Sa ovin se može ubit par desetaka 
Srba! Uključujući premijera Vučića!“ Onda je Sikjuriti 
dva uletijo: “Nemoj me jebat da je premijer Vučić 
Srbin?“ Sikjuriti četri je rekao: "Ozbiljno se priča da 
je!“ Sikjuriti jedan je rekao: “Čoviče, ti Srbi su stvarno 
bolesni! Pošalju nam Srbina u Zagreb na krunidbu!“ 
Sikjuriti dva je rekao: “Nemoš virovat...“ 


Onda je Sikjuriti tri viknijo: “Alo, šta da ja radin sa 
ovom bocom šampanjca? Pukne li, otiće sve u pizdu 
materinu! Umisto krunidbe imaćemo masovnu grobni- 
cu!“ Sikjuriti jedan je pitao: “Pa kakvi je to šampanjac, 
jebaga dragi jarac? Jel to neki tekući eksploziv?“ 
Sikjuriti tri je rekao: “Šampanjac je skroz normalan, al 
na vrhu boce nije obični čep!“ Sikjuriti jedan je pitao: 
“Nego kakvi?“ Sikjuriti tri je rekao: “Merčep!“ 


Robi K. (tila) 

IZLET U SARAJEVO 23/1/2015 


Jai moj dida smo sidili za stolom u kužini. Dida je iz 
kutije za postole vadijo stare slike di su on i baka. Onda 
smo ja i dida to gledali. Tata je sidijo na drugom kraju 
stola i čitao je novine. Mama je kraj sudopera brisala 
suđe i posuđe. Dida je meni rekao: “A na ovoj sliki smo 
jai pokojna ti baba u Sarajevu! Kod Principovog mosta!“ 
Ja sam pitao: “Kakvi je to Principov most?“ Dida je 
rekao: “To je most kod kojeg je naš Gavrilo ubija onog 
Ferdinanda!“ Meni je uletila lakša zbunjoza: “Ko je ubija 
koga?“ Onda je tata uletijo: “Šta sidiš na ušima, jebaga 
patak! Pa sad ti je dida reka da je oni Gavrilo ubija 

našeg Ferdinanda!“ Dida je njemu rekao: “Pardon, zete! 
Ja san reka da je onog Ferdinanda ubija naš Gavrilo! 
Nemoj me molinte krivo citirat!“ Tata je rekao: “Pa šta 
ja drugo govorin nego da je našeg Ferdinanda ubija oni 
Gavrilo?“ 


Onda je moj dida podviknijo: “Eto viš! Zbog ovakvih 
pizdarija nastanu svjecki ratovi!“ Tata je spustijo 
novine i zapiljio se u dida sa čudilom. Dida je njemu 
viknijo: “Samo se ti pravi blesav! Tako ljudi bezveze 
drobe gluposti u kužini, petljaju se u tuđe razgovore, 

a posli se čude kad bude šest miljona mrtvih!“ Tata 

je rekao: “O čemu ti govoriš, čoviče?“ Dida je njemu 
pripritijo sa prstom: “Ko krivo tumači prošlost, ona mu 
se vrati ka tragedija!“ Tata je rekao: “Šta odma dižeš 
paniku, jebate led! Samo san ponovija tvoje riči da je 
oni Gavrilo ubija našeg Ferdinanda!“ Dida je dreknijo: 
“Nisan ja to reka, majmune! Nego da je naš Gavrilo ubi- 
ja onog Ferdinanda!“ Samo onda je mama zveknila sa 

tećom po lavandinu i viknila je: “Dosta je više! Dosta!" 
Onda je ona okrenila se prema nama i rekla je: "Odsad 
će se u ovoj kući povjest tumačit bez pridjeva!“ Tata i 
dida su začepili labrnje. Mama je rekla: “Znači, Gavrilo 
je ubija Ferdinanda i točka! Samo gole činjenice bez 
sudova i komentara! Jel to sad svima jasno?“ Moj tata 
i moj dida su zableušili se u nju i šutili su. Onda sam ja 
dida pitao: “A dida, a ko je ova klempava djevojčica na 
sliki do tebe i bake?“ Dida je pogledao i rekao je: “la bi 
kaza da ti je to glupa mater kad je bila mala, al ne smin 
koristit pridjeve!“ Mama je zarežala: “I bolje ti je da ih 
ne koristiš!" Dida je rekao: “Znači, unukiću, to na sliki 
je glupača od matere ti!“ 


Onda je tata nastavijo čitat novine. Mama je gunđala 
sebi u bradu i nastavila je brisat suđe i posuđe. Ja i dida 
smo dalje gledali slike šta ih je on vadija iz kutije za 
postole. Dida je rekao: “A ovo smo ja i pokojna ti baba 
isto u Sarajevu! Samo na Baščaršiji!“ Ja sam pitao: “A 
kakva je ono iza kuća sa okruglim krovom i velikim stu- 
pom?“ Dida je rekao: “Džamija!“ Ja sam pitao: “Šta je 
to džamija?“ Dida je zinijo: “Nemoj me jebat da ne znaš 
šta je džamija?“ Ja sam slegnijo sa ramenima. Onda 

je mama uletila: “Kako će znat, čoviče! Ka da je dite u 
Splitu moglo vidit džamiju!“ Dida je rekao: “A dobro i 
govoriš! Kad živimo u zemlji di svi moraju bit isti! Ovo 
pari vojna kasarna, a ne država! Samo šta umisto ofici- 
rai podoficira komandiraju biskupi i nadbiskupi!" Onda 
je moja mama dogibala do stola i rekla je: “Džamija je, 
sinak, misto di se ljudi mole bogu!“ Ja sam pitao: "Zar 
se ne mole bogu u crkvi?“ Mama je rekla: “Pa mole se! 
Al mole se i u džamiji!“ Tata je uletijo: “Neki se mole 

i u sinagogi!“ Ja sam pitao: “Kako to?“ Dida je rekao: 


“He-he, oni odozgo je uveja višepartijski sistem...“ 
Mama je viknila: “Čako!“ Tata je dreknijo: “Čako!“ 


Onda je moj dida stavijo ruku na usta i da je mot ka 

da neće se on više mišat. Mama je nagnila se prema 
meni i rekla je: “Vidiš, sinak, neki se ljudi mole bogu u 
crkvi, a neki u džamiji! To je najnormalnija stvar! Oni 
šta se mole u crkvi se zovu kršćani, a oni šta se mole 

u džamiji su muslimani!“ Ja sam pitao: “Jel to znači da 
ima dva boga?“ Mama je rekla: “Ne znači! Isti je bog, al 
mu se mole na različitin mistima! | na različite načine!“ 
Ja sam zavrtijo sa glavom i rekao sam: “To ne kužim!“ 
Tata je rekao: “A jebiga, sine! Svako ima pravo na svoje 
običaje!“ Ja sam pitao: “Zašto im bog ne kaže da se svi 
mole na istom mistu?“ Onda je dida dignijo prst u zrak 
i rekao je: “Jedino objašnjenje je da bog ne postoji!“ 
Mama je dreknila: “Čako!“ Tata je viknijo: “Čako!“ Dida 
je rekao: “Šta, jebate? Da postoji, sigurno bi zaveja 
nekog reda!“ Mama je zakreštala: “Ti misliš da jebog 
ka drug Tito, klipsone! U njegovo vrime se smila slušat 
samo jedna misa!“ Dida je raširijo ruke i rekao je: “A 
kad san maloprije spomenija višepartijski sistem, rekli 
ste mi da začepin!“ Mama je prosikćala: “Pa i triba si 
začepit, a ne govorit da bog ne postoji!“ Dida je rekao: 
“U slučaju da bog postoji, stoposto je ateist!“ Ja sam 
pitao: “Šta je to ateist?“ Dida je rekao: “Bog koji misli 
svojom glavom! Sad san ti reka!“ 


Onda je tata njemu rekao: “Okej! Onda ti sad malcu 

objasni i razliku između kršćana i muslimana! Aj baš da 
te vidin!“ Moj dida je okrenijo se prema meni i rekao je: 
“Ukratko, unukiću, cila stvar je u tome šta kršćani briju 
na Isusa Krista, a muslimani na poslanika Muhameda!“ 

Ja sam pitao: “Na koga?“ Dida je mene značajski 
pogledao i pitao je: “Nemoj mi reć da nisi čuja za 
poslanika Muhameda?“ Ja sam rekao: “Nisan!“ Tata je 
rekao: “Ajme majko, Robi, pa ti stvarno nemaš veze s 
mozgom!“ Mama je vrtila sa glavom i rekla je: “Ne bi 
se čudila da papan nije čuja ni za Isusa!“ Ja sam rekao: 
“Jesan! To je oni barba šta ima krunu od trnja na glavi!“ 
Dida je rekao: “E pa Muhamed ti je nešto vrlo slično!“ 
Ja sam pitao: “Jel i on na glavi ima krunu od trnja?“ Dida 
je rekao: “Nema, on ima turban!“ Ja sam pitao: “Šta je 
to turban?“ Dida je rekao: “E jebiga, unukiću, tebi sve 
triba nacrtat!“ Samo onda su mama i tata skupa skočili 
prema didi: “Nemoj crtat! Nemoj crtat! Jesi ti poludi- 
ja?! Nemoj crtat!“ 


Robi K. (Illa) 


BIK KOJI SJEDI" 2/111/2015 


Mi rulja iz dvora smo u parkiću napravili indijanski 
šator od starih lancuna. Mi smo u šator unili toma- 
havke i lukove i strele. Plus smo oko glava stavili trake 
izataknili pera. Plus smo na obraze nalipili nalje sa 
crvenim kockicama. Onda smo mi isprid indijanskog 
šatora zapalili logorsku vatru. Onda smo mi ekiposi 
plesali oko vatre i mavali smo sa tomahavkima. Dok 
smo plesali mi smo pivali: “Uja-uja-ujaaaaa... Uja-uja- 
ujaaaaa... Uja-uja-ujaaaaa...“ Onda je u parkiću pojavio 
se barba iz pandurije. Murac je podviknijo: “Koji je ovo 
kurac?!“ 


Ja sam dignijo desnu ruku uzrak i rekao sam: “Haug!“ 
Onaj Kane Šteta je isto dignijo desnu ruku i rekao je: 
“Haug!“ Murac je rekao: “Nemojte mi se tu majmunirat! 
Negolipo pitan kakvi je ovo cirkus?! Pa ne može se, 
čoviče, nelegalno dizat šator i palit vatra na javnoj 
površini!“ Kane Šteta je okrenijo se prema meni i rekao 
je: "Zeleni Oblak, jel ovo veliki bjeli čovjek poslati na nas 
plavi mundir? Jel ovo plavi mundir imati za pojas vatreni 
štap?“ Ja sam njemu rekao: “Izgleda da tačno, Šareno 
Dupe! Izgleda da veliki bjeli čovjek preko plavi mundir 
nas htjelo otjerati sa naš teritorij!" Onda je onaj Rino 
Sajla dignijo tomahavk i rekao je: “Žuti Konj se spremiti 
za skidanje plavom mundiru skalp!“ Murac je drknijo: 
“Dosta preseravanja, reka san! Ajde hitno gasi tu vatru 
imiči šator, jerbo ću vas sve privest u stanicu!“ Samo 
onda je moj drug Dino izgibao iz šatora. Dino je naniša- 
nijo sa prstom prema murcu i doviknijo je: “Veliki bjeli 
čovjek nemati šta radi kod indijanski šator!“ Murac je 

njega pitao: “A zašto si ti u imvalidskim kolicima?“ Dino 
je rekao: “Ja biti Bik Koji Sjedi!“ 


Onda je barba iz pandurije tiltao sa očima. Onda je on 
okrenijo se na peti i otpičio je. Kane Šteta je zamavao 
sa tomahavkom i viknijo je: “Ha-ha, plavi mundir se 
usralo od Šareno Dupe!“ Rino Sajla je viknijo: “Hvala ti, 
veliki Manitu, šta dati snage Žuti Konj da otjeraše plavi 
mundir!“ Moj drug Dino je meni rekao: "Zeleni Oblak, 
molinte rekneš Šareno Dupe i Žuti Konj da smirilo 
živce! Veliki bjeli čovjek možda išlo po pojačanje!“ Ja 
sam dignijo bradu i rekao sam: “Naši djedova i očeva 
se borila za ova zemlja u sveti domovinski rat! Veliki 
bjeli čovjek neš nas otjerat sa naša zemlja ni sa trista 
plavi mundiri!“ Onda smo mi ekipa zamavali sa toma- 
havkima i skakali smo oko logorske vatre. Dino je isto 
vrtijo se okolo u imvalidskim kolicima. Dok smo plesali 
mi smo pivali: “Uja-uja-ujaaaaa... Uja-uja-ujaaaaa... 
Uja-uja-ujaaaaa...“ 


Barba iz pandurije je sakrijo se iza borića i pričao je na 
mobitel. Murac je rekao u sluju: “A ne znan, šefe, sve 
mi je to malo sumnjivo... Digli su šator na javnoj povr- 
šini, zapalili isprid vatru, nacrtali šahovnice na obraze, 
dreče i urliču... Sve je skroz isto ka u Savskoj, samo šta 
su maloljetni!“ Onda je sluja nešto govorila. Murac je 
rekao: “A neam blage koji su, šefe, nisan ih se usudija 
legitimirat! Ja bi reka da su neki njihov podmladak! 
Evo baš sad kriče da su in didovi i ćaće ginili u domo- 
vinskom ratu!“ Sluja je opet nešto govorila. Murac 

je rekao: “Kako jel dile iste stavove ka oni u Savskoj? 
Normalno da dile! Ja san ih pristojno pozdravija i pita 
da koji kurac tu rade, a oni svi dignili desnice uzrak! 


Ako to nisu jasni stavovi, ja ne znan šta su!“ Onda je 
sluja nešto govorila. Murac je rekao: “Dobro, dobro! 
Neću se mišat, al ću držat situaciju na oku!“ 


Samo onda su u parkić isprid našeg indijanskog šatora 
dogibali jedna teta sa nikrofonom i crvenom frizurom i 
jedan barba sa kamerom. Teta je zagledala se u kameru 
i popravila je rimel iznad livog oka. Onda je ona rekla 
nikrofon: “Dragi gledaoci, javljamo se eskluzivno uživo 
sa lica mista di je grupa spliskih učenika na simbolistič- 
ki način odlučila poduprit prosvjed branitelja i ratnih 
imvalida iz Savske ulice u Zagrebu! U znak solidarmosti 
sa njima, podigli su šator i zapalili vatru ovde u parkiću, 
akoliko zasad možemo vidit odlučno podržavaju sve 
njihove zahtjeve! Eto, dragi gledaoci, braniteljski bunt 
se poput požara širi Hrvackom i zahvaća najmlađe 
generacije!“ Moj drug Dino je mene pitao: “Zeleni 
Oblak, šta to bjela skvo drobiti u dugi štap?“ Ja sam 
rekao: “Ne znan, Bik Koji Sjedi! Zeleni Oblak ne slušalo, 
nego gledalo u sise od bjela skvo!“ Rino Sajla je rekao: 
“Žuti Konj još nikad viditi tako dobra sise!“ Kane Šteta 
je rekao: “Možda Šareno Dupe oteti bjela skvo za 
dojenje mlado od bizoni?“ 


Onda su teta sa nikrofonom i barba sa kamerom 
dogibali prema nama. Teta je rekla u nikrofon: “Saćemo, 
dragi gledaoci, malo popričat sa ovin mladin pro- 
svjednicima! Dobar dan, momci!“ Ja sam dignijo desnu 
ruku uzrak i rekao sam: “Haug!“ Kane Šteta je isto 
dignijo desnicu uzrak i rekao je: “Haug!“ Teta je rekla: 
“Evo, dragi gledaoci, ova mladež nas je pozdravila sa 
starim hrvackim pozdravom! Odma se vidi da su svin 
srcem uz branitelje iz Savske!" Onda je ona pružila 

nikrofon prema Dinu i pitala je: “A zašto si ti, mladiću, 
u imvalidskim kolicima? Jel u znak solidarmosti?" Dino 
je rekao: “la biti Bik Koji Sjedi!“ Teta je pitala: “Jel i vi 
tražite ostavku ministra Matića?“ Dino je pitao: “Ko 
biti ministru Matić?“ Ja sam pitao: “Jel on biti veliki 
bjeli čovjek?“ Teta je rekla: “Pa je, sigurno da je...“ Ja 
sam rekao: “Mi svako veliki bjeli čovjek nabiti nakurac!“ 
Teta je okrenila se prema kameri i zacvrkućala je: “Eto, 
dragi gledaoci, i ovi dječaci traže ostavku ministra 
branitelja!“ Rino Sajla je nagnijo se prema nikrofonu i 
rekao je: “A Žuti Konj nabiti i bjelu skvo!“ 


Barba iz pandurije je virijo iza borića i pričao je na 
mobitel. Murac je rekao u sluju: “Je, je, šefe, stoposto 
su in podmladak! Nema greške, evo baš daju izjave za 
televiziju!“ Onda je sluja nešto pitala. Murac je rekao: 

“Ne mogu tačno čut šta govore! Al reka bi da su nabili 
nakurac komunjare na vlasti!“ Onda je sluja nešto 
govorila. Murac je rekao: “Razumin, šefe, odma ću in 
odnit marendu! Oćel svakom po burek bit okej?“ Sluja 
je opet nešto govorila. Murac je rekao: “I po kolu? Jel 
mislite da in je kola drža od sprajta?“ Sluja je nešto 
dreknila. Murac je rekao: "Okej, okej, odniću in baksu 
kole! | pitaću jel in još šta triba!“ Sluja je nešto govorila. 
Murac je rekao: “Je, je, to mi je totalno jasno! Ako se ko 
pojavi na protuprosvjedu, slomiću mu pičku!“ 


Samo onda je u parkiću skupilo se masu velike rulje. 
Oni su gledali u naš indijanski šator i vikali su: “Bravo, 
ekipa! Jebite četnicima mater! Hrvacka do Zemuna!“ U 
rulji je pojavila se i ona učiteljica Smilja. Ona je nami- 
stila punđu i govorila je teti u nikrofon: “To su sve moji 
đaci, moji anđeli, i mogu komotno reć svin gledaocima 


da san ponosna na njih!“ Onda je onaj fra Ive iz Gospe 
od Cukra rekao u nikrofon: “Nek dragi bog blagoslovi 
injih i cilu Hrvacku!" Onda su rulja opalili skamdiralo: 
“Bravo, dico! Doli komunjare! Smrt Jugoslavenima! 
Živija domovinski rat! Nećemo ćirilicu! Za dom spre- 
mni!“ Nama ekipi je uletijo iznered na kvadrat. Onda 
smo mi skupili tomahavke i uletili smo u šator. Kane 
Šteta je rekao: “Šareno Dupe ne razumilo kurca tebe!" 
la sam rekao: “Zeleni Oblak isto!“ Rino Sajla je rekao: 
“Žuti Konj još misliti na sise od bjela skvo!“ Onda je 
Dino dignijo kažimprst uzrak i rekao je: “Zato sve 
skužiti Bik Koji Sjedi! Veliki bjeli čovjek poslalo fašisti 
na nas indijance!“ Kane Šteta je uzdahnijo: “Manitu, 
pomozi!“ 


Onda je u šator uletijo barba iz pandurije sa dvi bile 
kese. Murac je rekao: “Evo, ekipa, donija san van 
svakom po burek i kolu!“ Mi smo zableušili se u njega 
sa tupilom od nekuženja. Murac je rekao: “Šta je 
čudno? Pa neće pravna država pustit da na nelegalnom 
prosvjedu budete gladni i žedni!“ Onda je Dino murcu 
rekao: “Plavi mundir! Rekni veliki bjeli čovjek da makne 
oni fašisti iz parkić!“ Murac je rekao: “Ha, pa nisu to 
fašisti! To su mirni građani koji van daju podršku dok 

vi dajete podršku našin braniteljima iz Savske!“ Ja sam 
stavijo dlan priko srca i rekao sam: “Zeleni Oblak ne 
došlo u parkić igrati se na branitelji, nego igrati se na 
indijanci!“ Kane Šteta je rekao: “Šareno Dupe isto! Mi 
podiglo šator i zapalilo logorska vatra zato da igrati se 
na indijanci! A onda veliki bjeli čovjek na nas poslalo 
tri ustaška bojna!“ Murac je zinijo: “Nemoj me jebat 

da se igrate na indijanaca?!“ Rino Sajla je rekao: “Šta 
falilo indijanci? Za Žuti Konj to najvećo gušt!“ Barba iz 

pandurije je zakolutačijo sa očima i rekao je: “O jebate 
dragi irud, šta ću sad reć šefu... Pa zašto se igrate na 
indijanaca ako svi oće da podupirete branitelje?“ Bik 
Koji Sjedi je rekao: “Kad veliki bjeli čovjek skupljalo 
crna legija, neko mora bit crvena banda!“ 


Robi K. (lila) 


KAMATE KID 17/11/2015 


Moj dida sa Šolte je došao kod nas u Split da napravi 
preglede. Dida je rekao da njega boli svaka žunta. 
Dida je sidijo za stolom u kužini. Ja sam sidijo didi na 
kolinu. Tata je sidijo prikoputa i čitao je novine. Mama 
je za špaherom kuvala kavicu. Dida je rekao: “Boli me 
u prsi, boli me u drob, boli me u leđa, ja ne znan koji 

mi je klinac! Neman force za dignit čašu vode!“ Mama 
jerekla: “A i kašlješ dosta grubo, čakol Biće si se malo 
i priladija!“ Dida je rekao: “To šta kašljen mi je najma- 
nje! Ti kašalj me drži još otkad san uvatija nazeb na 
igmanskom maršu!“ Tata je rekao: "Ako je otad, biće 
da imaš rat na plućima!“ 


Dida je pogledao koljački prema tati. Tata je keserijo 
se iza otvorenih novina. Mama je keserila se kod 
špahera. Onda je malo posli dida sitijo se da mora 

još nešto napravit. On je odgibao u hodnik i zavrtijo 

je telefon. Kad je neko se javio dida je rekao u sluju: 
“Alo? Jel to Spliska banka? Tija bi samo provjerit sta- 
nje na računu!“ Onda je sluja nešto govorila. Tata je 
naćulijo uši iza novina. Dida je rekao: “Kako ne mogu 
priko telefona? Pa ja san star i bolestan čovik, ženska 
glavo! Ne mogu u ovakvom stanju činit sto kilometri 
za doć na banku i onda tri ure čekat red!“ Sluja je opet 
nešto govorila. Mama je naćulila uši kraj špahera. 
Dida je podviknijo u sluju: “Al samo oću provjerit jel 
mi onih deset iljada eura još na mistu! | kolike su mi 
na to kamte!“ Sluja je opet nešto govorila. Onda je 
dida poklopijo telefon i dreknijo je: “Jeben tebe i tvoju 
banku!“ 

Onda je dida ugibao nazad u kužinu. On je raširijo ruke 
i rekao je: “Nemoš virovat, čoviče! U doba interneta 

i tviterneta ti moraš ić na noge u banku za provjerit 
stanje na računu! Ova zemlja je crna Afrika!“ Mama je 
zacvrkućala: “Pa nije to strašno, čako! Ja ću te otpratit!“ 
Tata je zacvrkućao: “Poću i ja sa vama, da van pravim 
društvo!“ Dida je rekao: “O, šta smo ljubazni! To oćete 
vidit kolko iman đengi na banki, a?“ Tata je rekao: “Imaš 
deset iljada eura!“ Dida je zinijo: “Kako znaš?!“ Tata je 
rekao: “Pa sad si reka na telefon!“ Didi je uletila zblen- 
toza: “Ma viš ti koji zajeb, jebate! Skroz san posenilija, 
čoviče! Stanje mi se naglo pogoršava!“ Mama je njemu 
rekla: “Ajmo mi prošetat do banke, čako! Prijaće ti 
friški zrak!“ Dida je vrtijo sa glavom i rekao je: “Ne 
znan, majkemi, oćul to moć u ovakvom stanju!“ Mama 
je rekla: “Ma daj, čako, skroz si okej! Viš da nemaš ni 
fibru!“ Dida je rekao: “Pusti ti fibru! Nego nije lako 
hodat kad ti se zeti ćer uvuku u gujicu!“ 


Mama jeišla da će nešto grubo reć didi. Samo onda je 
zazvoncao telefon. Tata je odgibao u hodnik i dignijo je 
sluju. Sluja je rekla: “Jeste vi sa ovog broja zvali hitnu 
pomoć?“ Tata je zinijo: “Hitnu pomoć? Nismo!“ Sluja 
je podviknila: “Šta nisi, seronjo! Vidimo na displeju 

da si maloprije zva sa ovog broja i podjebava nas ka 
da pričaš sa bankom!“ Tata je zamuckao: “Ali nisan 

ja, čoviče...“ Sluja je dreknila: “Mi ovde spašavamo 
ljucke živote, majmune! Nemoš se sa nama zajebavat! 
Napravi to još jednom i poslaću ti doma panduriju!“ 
Tata je spustijo slušalicu i požutijo je po faci. Onda 

je on ugibao nazad u kužinu i nacalijo se isprid dida. 
Onda je on njemu rekao: “Oš mi sad majketi objasnit 
zašto si takvi monstrum?“ Didi je uletilo čudilo: “Kakvi 


monstrum?“ Tata je zarežao: “Zašto si nazva hitnu 
pomoć i glumija da pričaš sa bankom?“ Dida je raširijo 
ruke i rekao je: “Pretpostavija san da bi ti moglo doć 
slabo kad čuješ da iman deset iljađa eura na banki!“ 


Tata je stavijo ruke na kukove i napečijo se: “E pa 

vidiš, nije mi došlo slabo!“ Mama je isto stavila ruke na 
kukove i rekla je: “Jebe se nama za tvoje šolde!“ Tata je 
rekao; “Makar su nas pridavila dva kredita!“ Mama je 
rekla: “Makar Robi ide u školu u probužanim patikama!“ 
Tata je rekao: “Makar već tri miseca nisan dobija plaću!“ 
Mama je rekla: “Makar meso jedemo samo nediljom i 
blagdanom!“ Onda je dida dignijo glavu prema lusteru 

i rekao je: “Ko izađe na balkon i naglas otpiva “Od 
Vardara pa do Triglava' dobiva deset posto ušteđevine! 
Dajen časnu partizansku!“ 


Tu je u kužini uletila mukla tišinčuga. Dida je gledao u 
luster i lupkao je sa prstima po stolu. Mama i tata su 
piljili u njega i šutili su. Dida je gledao u luster i tiho 

je zvižduckao. Mama i tata su piljili u njega i šutili su. 
Mama je možda mislila: “Možda bi stari kenjac stvarno 
da soma eura za glupu pismicu?“ Tata je možda mislijo: 
“Šta fali par minuti glumit redikula za toliku lovušu?“ 
Dida je gledao u luster i zvižduckao je. Ja sam češkao 
se po ćiverici sa nekužitisom. Onda je tata pitao: “Jel 
za dvoglas dupla lova?“ Dida je rekao: “Nije! Al ako se 
doda i 'Hej Slaveni' ide još deset posto!“ Onda je opet 
uletila tišinčuga. Mama i tata su piljili u dida i grickali 
su usne. Dida je gledao u luster i cokćao je sa jezikom. 
Onda je mama rekla: “Dva i po soma za obe pisme! 'Hej 
Slaveni' je pizdarija i po!“ Dida je rekao: “Dogovoreno!“ 
Tata je pitao: “Kako znamo da nas neš zajebat?“ Dida 

je mašijo se za žep i rekao je: “Odma vadin knjižicu i 
potpisujen ček!“ Onda su za pet minuti mama i tata 
stajali na balkonu. Oni su se zagrlili i razdrevili: “Oood 
Vardaaaraa paaado Triiiglaavaaaaa... Oood Đerdaaapaa 
paaado Jaaadraanaaaaa...“ 


Rulja iz zgrade su izlazili na balkone sa teškim čudilom 
i izneredom. Ja i dida smo nacalili se na katrige u 
kužini i slušali smo. Mama i tata su zagrljeni drevili se 
tuta forca. Rulja na balkonima su zlamenovali se od 
šoka i ošamuta. Onda su oni pritili sa šakama prema 
našem balkonu i vikali su grube riči. Mama i tata su 
kričali: “"Juuugoslaaviiijoooo-o-juuugoslaavilijoooo...“ 
Onda je didi potekla suzica iz livog oka. Ja sam njega 
pitao: “Zašto plačeš, dida? Jel zato šta mama i tata lipo 
pivaju?“ Dida je mene pomilkijo po glavušici i rekao je: 
“Nije, nije, unukiću! Nego zato šta san ispunija zavjet 
šta san ga da pokojnoj ti baki dok je ležala na samrtnoj 
postelji!“ Ja sam pitao: “Koji zavjet?“ Dida je rekao: “Da 
ću tri kvarta ušteđevine ostavit za crne dane, a samo 
kvarat potrošit na kurve!“ 


Robi K. (lita) 


KRATKA PLOVIDBA 31/111/2015 


Moj dida sa Šolte je nas doma u Split zvao na telefon. 
Tata je dignijo sluju i rekao je: “Alo? Ko smeta?“ Dida 

je priko telefona zaviknijo: “Zete! Jesi ti čuja da se 
raspala Jugoslavija?“ Tata je zinijo: “Molin?!“ Dida je 
rekao: “Jugoslavija! Da se raspala? Jesi ti čuja tu vjest?“ 
Tata je zakolutačijo sa očima i rekao je: “Čuja san, čuja! 
Prije jedno dvajsipet godina!“ Dida je uzdahnijo: “U, 
jebate jarac! A ja prije jedno dvajsipet minuti! Čoviče, 
po stare dane stalno kaskam za događajima...“ Tata 

je didu pitao: “I ko ti je to tako friško javija, majketi?“ 
Dida je rekao: “A ludi Tonino, ko će drugi! Trevija san 

ga maloprije, taman kad se ukrcava na kajić!“ Tata 

je pitao: “1?“ Dida je rekao: “I ja ga pitan da di će po 
ovakvoj tramuntani na more! Potopiće ti se kajić, 
čoviče božji, kažen mu ja, viš da su valovi od priko po 
metra! A on govori da jebe mu se za valove, da mora 
onić hitno bacit mrižu ako je u moru ostala barenko 
još koja srdela! Kako će ti more ostat bez srdela, kažen 
mu ja, ne budi lud čovik, sačekaj koju uru da padne 
tramuntana pa onda isplovi! Kurac, nema se vrimena, 
govori on meni, jerbo da se raspala Jugoslavija i da 
stoposto više neće bit ni srdela! Ko se raspa, pitan ja 
njega? Jugoslavija, kaže meni Tonino, nema šanse da 
srdele to prežive! Da ne govorimo o drugin stvarima 

ka šta su bratstvo, mir, solidarnost, socijalna pravda, 
besplatno školstvo, besplatno zdravstvo i slično! O, 
kad san ja to čuja, majko božja...“ Tata je uletijo: “Čekaj 
malo, zašto bez Jugoslavije ne bi bilo srdela? To nikako 
ne beren!“ Dida je rekao: “Kako ne bereš, zete?! Jel bi 
bilo afričkog slona bez Afrike? Jel bi bilo azijskog tigra 

bez Azije? Jel bi bilo sijamske mačke bez Sijama? E, ista 
ti je stvar i sa jadranskom srdelom!“ Tata je rekao: “Eto, 
sam si reka da je srdela jadranska! Nije jugoslavenska, 
jebaga led!“ Dida je rekao: “A di je Jadran, moliću lipo?“ 
Tata se nakeserijo: “A ne znan sad, he-he-he... Šta ti 
misliš?“ Dida je rekao: “Šta ja iman mislit, koji kurac! 
Zna se tačno di je Jadran! | zašto ti mene, zete, nonstop 
prikidaš? Sad san zaboravija di san sta...“ Tata je rekao: 
“Sta si kad ti je Tonino reka da je Jugoslavija otišla u tri 
pizde materine!“ Dida je rekao: “Nije mi to reka, nego 
da se raspala!“ Tata je rekao: “Dobro, ista stvar...“ Dida 
je podviknijo: “Nije ista stvar, zete! Jerbo ako se ras- 
pala, to znači da je otišla u sedan pizdi materinih, ako 
računamo i Kosovo!“ Tata je rekao: “Okej, okej... | šta je 
onda bilo?“ Dida je rekao: “A šta će bit, osta san u šoku, 
čoviče!“ Tata se smjehuckao: “A jel? He-he-he...“ Dida 
je rekao: “Ono, noge su mi se odsikle! Totalno san se 
zaledija! Ka da me neko sa mokrin šugamanom opizdija 
po glavi!“ Tata se keserijo: “N bava kua?“ Dida je rekao: 
“Časna rič! Kad san to čuja, mislija san da ću umrit na 
licu mista!“ Tata je pitao: “Pa zašto nisi? Mislin, kad ti 
se već namistila tako zgodna prilika...“ Dida je rekao: 
“Skužija san da me Tonino jebe za prvi aprila!“ 


Robi K. (lila) 


DESETI TRAVNJA 12/1V/2015 


Mi obitelj smo bili za vikend kod mog dida na Šolti. 
Mama je za stolom u dvoru gulila kumpire za stavit ih 
peć u škrovadu sa telećim bržolama. Dida je sidijo u 
lingeštulu i čitao je novine. Tata je za stolom drinkao 
malu travaricu i rješavao je križaljku. Ja sam na zidiću 
vadijo slinčoke iz nosa i pravijo sam kuglice da ih 
požnjopam. Onda je dida iza raširenih novina mom 
tati rekao: “A molinte, zete, slušaj ovu vjest...“ Tata je 
dignijo glavu sa križaljke. 


Onda je moj dida čitao iz novina: “Gradsko pogla- 
varstvo Splita, na čijem čelu je Ivo Baldasar, član 
socijaldemokratske partije, položilo je jučer, desetoga 
travnja, vijenac na spomenik poginulim pripadnicima 
jedinice HOS-a, nazvane po ustaškome ratnom zločin- 
cu Rafaelu Bobanu. Gradonačelnik Baldasar izjavio je 
da, iako pripada stranci lijevoga centra, ne vidi ništa 
problematično u činjenici da je vijenac položen baš 
desetoga travnja, na godišnjicu osnivanja fašističke 
NDH. Također mu nije sporno ni to što su okupljeni 
pred spomenikom, predvođeni jednim svećenikom, 
uzvikivali ustaški pozdrav Za dom spremni. Pozivam 
svih da se okrenemo budućnosti, izjavio je gradona- 
čelnik, sve ideološke podjele među Hrvatima za mene 
su stvar prošlosti, a ovim činom odajemo zasluženu 
počast poginulim hrvatskim braniteljima.“ 


Tata je raširijo oči prema didu i rekao je: “Zajebavaš 


me? Ne mogu virovat da je esdepeovac iša položit 
vjenac na ustaški spomenik na deseti travnja!? To pari 

ka neka karikatura!“ Dida je rekao: “A ne zajebajen 
te, zete! Evo piše u novinama!“ Mama je dignila glavu 
sa kumpira i rekla je: “Pa to je strašno!“ Tata je rekao: 
“Ne da je strašno, nego je mrkli mrak!“ Mama je rekla: 
“Čoviče, ovo onda već i službeno postaje fašistička 
država!“ Tata je rekao: “I to zaslugom ljevičara, moliću 
lipo!“ Mama je rekla: “Ljudi moji, došlo je gore vrime 
nego ikad! Ne sićan se ni da se pod onim krivoustim 
ljigavcem smija službeno obilježavat dan osnutka 
Endehazije!“ Tata je rekao: “Ma kakvi! Da je to kome 
devedesetih palo napamet, Franjo bi ga lično i per- 
sonalno posla u sto pizdi materinih!“ Mama je rekla: 
“Igzaktli! Hadezeovci su mogli slavit deseti travnja 
antifašiste!“ Tata je rekao: “Pa jel taj Baldasar puknut 
u glavu, bogte jeba? Jel on na nekim teškim drogama?“ 
Mama je didu pitala: “Šta još pišu u novinama?“ 


Onda je dida dalje čitao iz novina: “Jedini častan 
postupak nakon ovakve drske provokacije bio bi 

da gradonačelnik Ivo Baldasar podnese neopozivu 
ostavku. Nevjerojatno je da netko tko se predstavlja 
socijaldemokratom predvodi ovu tragičnu civilizacij- 
sku regresiju, te bez imalo stida nanosi ljagu čitavome 
gradu. Jer Split će nakon ovoga biti obilježen kao 
mračna zabit na karti Europe, neofašistička prčvarnica 
koju treba izbjegavati i gdje se otvoreno pljuje po 
standardima koje je uljuđeni svijet odavno usvojio. 
Zgroženo možemo ustvrditi i to da je Baldasarovim ne- 
čuvenim činom zabijen zadnji čavao u lijes takozvane 
hrvatske ljevice. Neshvatljivo da nitko iz vrha SDP-a na 
sramotni postupak nije reagirao, premda je dan nakon 
polaganja vijenca u slavu NDH u gradu boravio premijer 


Zoran Milanović, te zajedno sa splitskim gradonačelni- 
kom obišao gradilište u trajektnoj luci. Hoće li možda 
sljedeći potez iz esdepeovske političke kuhinje biti da 
deseti travnja, dan osnutka zloglasne kvislinške NDH, 
proglase državnim praznikom?“ 


Tata je rekao: “Ma vidi ti Slobodne Dalmacije šta se 
raspištoljila, jebate patak!“ Mama je rekla: “Svaka in 
čast! Ja potpisujen sve šta su napisali!“ Tata je rekao: 
“Ija isto! Tog Baldasara triba pod hitno poslat u tro- 
kurac! Bolesnik nan je od grada napravija minhensku 
pivnicu iz triestreće!“ Mama je rekla: “II zagrebačku 
birtiju iz četresprve, ista stvar!“ Tata je rekao: “Srića 
tih novinara, jebate! Inače bi nan u Splitu već logore 
počeli otvarat! Ko šta prdne protiv ustaša, zdekuju 
ga u Buhenvald na Kopilici!“ Mama je rekla: “Tačno 
tako! Nezavisni mediji su zadnja nada u borbi protiv 
fašističkog nasilja!“ Tata je didi rekao: “Aj, fosilac, čitaj 
šta dalje pišu...“ 


Onda je moj dida dalje čitao iz Slobodne Dalmacije: “U 
ime humanističkoga dijela splitske javnosti, sa ovih 
stranica gradonačelniku Baldasaru možemo uputiti 
samo jednu poruku: Srami se, gubo jedna fašistička! 
Kako te nije stid cijelome gradu navlačiti ustašku 
uniformu! Još prije godinu dana je jedan naš kolega na 
sajtu Peščanik napisao da si debil, pa smo mislili da 
pretjeruje. Ali nije pretjerivao! Ti si, Baldasaru, debil 
na kvadrat! Samo što u tom debilizmu ima opakog 
sistema!“ Tata je fljasnijo sa rukom po stolu i dreknijo 
je: “Bravo! Tako triba! To se zove angažirano novinar- 
stvo!“ Mama je dignila šaku uzrak i viknila je: “Svaka 
čast! Izasrali su ga nom plus ultra! Potpisujen svaku 

rič!“ Tata je rekao: “Jebešmi mater ako se od sutra neću 
pretplatit na Slobodnu!“ Mama je didi rekla: “Aj, čako, 
čitaj dalje, čitaj dalje...“ 


Onda je dida dalje čitao iz novina: “A najstrašnija stvar 
u cijelom ovom opskurnom skandalu je što su ga 
novine potpuno prešutjele. To se posebno odnosi na 
splitsku Slobodnu Dalmaciju, list koji se nekoć dičio 
svojom antifašističkom tradicijom. Osim protokolarne 
informacije, plasirane kao da je najnormalnija stvar na 
svijetu da službeno gradsko izaslanstvo polaže vijenac 
desetoga travnja — na dan uspostave zločinačke 

NDH — i to pred spomenikom jedinici koja je nazvana 
po čuvenome ustaškom koljaču, ovo glasilo se prema 
događaju koji predstavlja dosad nezabilježeni civiliza- 
cijski sunovrat ni na koji način nije odredilo, nojevski 
zabijajući glavu u pijesak i drhteći pred autoritetom 
političke vlasti. Čak je i razgovor s gradonačelnikom 
Baldasarom, u kojem ovaj baljezga kako je deseti 
travnja isti kao i svaki drugi datum, objavljen samo na 
internetskom portalu lista, a ne i na novinskim strani- 
cama. Ta krotka medijska suglasnost, to novinarsko 
salutiranje, ta izvještajna normalizacija veličanja 
fašizma, ono je što istinski ledi krv u žilama.“ 


Mama je objesila usta i promucala je: “Šta je sad ovo, 
jebate?“ Tata je najprvo zakolutačijo sa očima. Onda je 
on vrtijo sa glavom i rekao je: “Šta šta je? Stari kenjac 
nas prca u glavu, eto šta je! Jebe nas sve u šesnajst!“ 
Mama je rekla: “Ne mogu virovat da je staro prdilo cili 
ovi komentar izmislija...“ Samo moj dida je dalje čitao iz 
novina: “I budući da ovdašnja štampa ostaje staloženo 
nijema pred obrednom reafirmacijom ustaštva, pred 


sumanutom gestom kojom oficijelna vlast priređuje 
rođendansko obilježavanje kvislinške tvorevine, 
možemo se prekrstiti, održati opijelo, prekriti kovčeg 
nacionalnom zastavom i konstatirati kako humanistički 
angažirano novinarstvo u Hrvatskoj više ne postoji!“ 
Mama i tata su piljili u njega sa teškim ošamutom. 

Onda je dida dignijo kažimprst uzrak i rekao je: “Ali uvik 
će bit humanistički angažiranih čitalaca!“ 


Robi K. (Illa) 

RODITELJSKI SASTANAK 26/IV/2015 


Nama u školi je bijo roditeljski. Naši mame i tate 

su sidili u našim klupama. Ona učiteljica Smilja je 
pozvala na roditeljski i onu direktoricu. Uča Smilja je 
roditeljima rekla: “Sa nama je danas i uvažena gospoja 
profesorica direktorica, jerbo van mora iznit jednu 
važnu imformaciju! A sad dajen rič uvaženoj gospoji 
profesorici direktorici!“ Onda je dića nacalila se isprid 
ploče i namistila je direktorsku facu. Onda je ona 
rekla: “U sklopu obaveznog nastavnog programa ovog 
prolića smo planirali učenike odvest na izlet! Ustvari je 
to više ka stručna radna eskurzija, jer pošto će đaci na 
ti način usvojit važno gradivo!“ Naši roditelji su piljili 
unjuišutili su. Dića je zavezala prste u grop i rekla je: 
“Ministarstvo obrazovanja će snosit veći dil troškova 
izleta, al svejedno će u jednom dilu morat partipici... 
partiti... particifirat i roditelji!“ Onda je Dinov tata 
pitao: “U kolikom dilu?“ Dića je rekla: “U dilu od osan- 
sto kuna!“ 


Tu je u razredu nastao živi ršum i iznered. Tata od one 
pederice Sandre je doviknijo: “Jeben vas i osamsto 
kuna! Nou ćens, darling!" Mama od Rina Sajle je viknila: 
"Možete komotno odjebat u skokovima!“ Tata od Nele 
Svinjogojstvo je rekao: “Malo mi je šta iman kredit 

u švicarcima, nego ću još dizat i kredit za školarce!“ 
Mama od Kane Štete je dreknila: “Jel van to besplatno 
obrazovanje, bando jedna lupeška?!“ Tata od male 
Teice je doviknijo: “U ovoj državi je doša teški luksuz 
slat dicu u školu! Miljon puta mi je jeftinije ostavit ćer 
doma i odgojit je da se uda za nogometaša!“ Mama od 

balibanice Lidije je rekla: “Tako je! Ako ova država ne 
jebe svoju omladinu, ima ko će!" Tata od Kane Štete je 
zveknijo sa šakom po klupi i viknijo je: “la bogami nisan 
skupija šest gelera na ratištu za ovakvu Hrvacku! Može 
vas bit sram!“ Onda je direktorica rekla: “Na izlet se ide 
u Vukovar!“ 


Tu je u razredu uletila teška tišinčuga. Dića je streljala 
sa očima po mamama i tatama. Roditelji su skupljali 
usta i gledali su u plafonjere. Direktorica je stavila 
ruke na kukove i rekla je: “Jel to možda u ovon razredu 
ima neko od roditelja šta svon ditetu ne želi omogućit 
da se pokloni u Vukovaru? A?“ Mamei tate su držali 
začepljene labrnje i iznutra su grickali usne. Dića je 
dignila livu ombrvu i glasnije je rekla: “Jel možda ima 
neko kome je puno dat pišljivih osansto kuna da mu 
dite vidi di se prolivala krv za hrvacku slobodu? A? Da 
čujen?" 


U razredu je bila mrkla tišinčuga. Onda je mama od 
one tuljanice Niveske rekla: “Ja bi to glatko uplatila, 
bez greške, al bojin se da bi moja Niveska baš tad 
mogla dobit upalu pluća!“ Dića je zinila: “Kakvu upalu 
pluća?“ Niveskina mama je rekla: “Vrlo opasnu! Ja san 
joj sto puti rekla — nemoš, ćerce, u tankoj majičici ić 
vanka, navućeš plauritu i di smo onda! A ona onda još 
igra na graničara, cila se opoti, bude sva u goloj vodi i 
posli je bura lipo naprobiva! Ja ću od toga više izludit, 
majkemi isukrstove! | šta sad, da ja uplatin osansto 
kuna, a onda mi ćer dobije upalu pluća i ne može ić 
na izlet?“ Dića je podviknila: “Ali izlet je tek za misec 
dana!“ Niveskina mama je dignila bradu i rekla je: 
“Moja Niveska je već sad lagano prehlađena!“ 


Direktorica je ukočenila se isprid ploče sa zinutim 
ustima. Samo onda je mama od one balibanice Lidije 
rekla: “Mojoj Lidiji će za misec dana najvjerovatnije 
umrit baba! Tojest mater od ćaće joj! Bog joj da 

pokoj!“ Dići je uletila zbunjoza: “Šta pokoj? Ali je već 
umrla?“ Lidijina mama je rekla: “Nije još, al mogla bi 
jušto pred izlet! Neće dite moć putovat ako će morat 

ić na sprovod! Nije lipo da izostane, ipak joj je to baba!“ 
Direktorica je prosikćala: “Skužajte, gospojo, a kako vi 
znate da će van svekrva umrit?“ Lidijina mama je rekla: 
“Pa neće valjda živit vječno, jebemu mater! lovako mi se 
pustih godina popela navr glave!“ Dića je podviknila: “Al 
kako znate da će umrit baš pred izlet?“ Lidijina mama je 
dignila bradu i rekla je: “Moja svekrva je već sad lagano 
prehlađena!“ 


Direktorica je iskobečila oči tuta forca. Samo onda 

je moj tata uletijo: “Mom malom bi se moglo desit da 
mu umre dida! Tojest ćaća od matere mu! Bog mu da 
pokoj!“ Dića je graknila: “Šta je ovo, neka epidemija? 
Jeli vaš punac već lagano prehlađen?“ Moj tata je 
rekao: “Nije! Njemu je zdravlje odlično! Taj vam ka 
ništa potakja vinograd i posiče masline! Juče je na 
Šolti cili dan okopava mladu kapulicu! Drži se trista 
puti bolje od mene!“ Dića je pitala: “Pa zašto bi onda 
umra?“ Moj tata je rekao: “Staro prdilo je mom malom 
reka — Robi, kad budete išli na izlet na Tjentište, ja ću 
ti dat lovušu za put! Tamo ti je dida bija ranjen, to je 
znamenito misto di se uvik ide na eskurzije, pa će dida 
snosit troškove! | sad kad mu Robi kaže da ne ide se 
na izlet na Tjentište, nego u Vukovar, fosilcu će garant 
puknit srce! Nema šanse da on to preživi!“ Dića je 
zarežala: “Dobro će ga đava i odnit!“ Moj tata je rekao: 

“To i ja govorin! Al moraće mali bit na sprovodu, jebiga! 
Ipak mu je to dida!“ 


Onda je Dinov tata rekao mom tati: “Ja ti se unaprid 
ispričavan šta moj mali neće moć doć na posljednji 
ispraćaj!“ Moj tata je rekao: “E znan, biće na izletu!“ 
Dinov tata je rekao: “Neće! Nego će ležat u hitnoj, cili 
zagipsan!“ Dića je uletila: “Zašto u hitnoj?“ Dinov tata 
je rekao: “Duga je to priča... Sad kad se vratin doma 

ja ću svome malom sav razdragan reć da ide na izlet u 
Vukovar, a on će odma počet pizdit, znan ja Dina, reće 
da koji će klinac u Vukovaru, da šta se ne ide na izlet 

u Veneciju il Firencu, da Vukovar je zadnja vukojebina 
di nema ništa, kako nema ništa, reću ja njemu, tamo ti 
je nacijonalna povjest, magarče, tamo su ti pale teške 
žrtve za hrvacku državu, al on će opet počet srat, znan 
ja Dina, reće da kuri njega bolac za hrvacku državu, da 
oće onić u disko a ne obilazit spomenike, tu će meni 
past mrak na oči, znan ja sebe, prvo ću ga poslat u 
pičku materinu jugokomunističku, onda će on ić nešto 
balit, a onda ću ga isprokidat, najprvo šakama pa onda 
nogama, reću mu — evo, sunce ti jeben četničko, jel ti 
sad draža Venecija od Vukovara, jel ti draži disko od 
hrvacke države!? Tako ću ga natamburat da će barenko 
tri miseca ležat u bolnici! Nema teorije da taj ozdravi 
do izleta!“ 


Direktorica Smilja je ukipala se od šokomicina. Onda je 
uča Smilja uletila: “Ljudi moji, pa stvarno nema smisla 
da po učenika ide u Vukovar, a po ne ide, kad je gradivo 
obavezno za svih!“ Moj tata je rekao: “Nisu dica kriva 
šta će bit izložena bolestima, nasilju i obiteljskim 
tragedijama!“ Uča je zakukala: “Znan, al tako neće 


savladat nastavni plan i program!“ Onda je mama od 
Rina Sajle pitala: “Kakvi je to nastavni plan i program di 
roditelji moraju platit po osansto kuna?“ Tata od Nele 
Svinjogojstvo je zavrtijo sa glavom i rekao je: "Seren 
se ja na takvu državu koja nije u stanju o svon trošku ni 
dici oprat mozak!“ 


Onda je učiteljica Smilja uzela priručnik sa stola i rekla 
je: “Evo, tu lipo piše — u sklopu nastave domovinskog 
odgoja učenici moraju obić barem jedno misto ma- 
sovnog stradanja u domovinskom ratu!“ Lidijina mama 
je pitala: “Pa jel ima neko jeftinije misto masovnog 
stradanja, za gospu blaženu?“ Niveskina mama je 
rekla: “Tako je! Ne mora baš sve bit na najvišen nivou, 
ono, de luks kategorija! | plus pesto kilometara daleko! 
Valjda ima neko misto masovnog stradanja sa dvi 
zvjezdice!“ Onda je tata od male Teice dobacijo iz 
zadnje klupe: “A da dica odu na izlet u Loru?“ Tu je u 
razredu opet uletila ljuta tišina. Plus su svi se značajski 
okrenili prema Teicinom tati. Teicin tata je raširijo ruke 
i rekao je: “Šta? Lora je dvi autobusne stanice odavde! 
Znači, ukupni trošak deset kuna!“ 


Tata od Kane Štete je rekao: "Čekaj malo, jel to ono di 
su naši pribekili njihove...“ Samo onda je direktorica 
podviknila: “To ne dolazi u obzir! Lora nije u nastavnom 
planu i pogromu! Pardon, programu!“ Dinov tata je 
rekao: “Dobro, pa nećemo sad mistima masovnog 
stradanja gledat u zube... Mislin, ako je cjena prihvat- 
ljivija...“ Dića je dreknila: “Ne dolazi u obzir! Lora ne 
spada u gradivo domovinskog odgoja! | ne samo to! 

U priručniku ministarstva jasno piše da, citiran, 'u 

ono šta učenici moraju saznat o Vukovaru mora bit 

uključeno i ono šta učenici ne smiju saznat o Lori'! 
Kapito? E pa sad vi ka savjesni građani ove zemlje 
odlučite di će van dica na izlet!“ 


Roditelji su gledali u diću i uču i dumali su. Onda je 

moj tata rekao: “Znači, koliko san ja skužija, imamo na 
stolu poželjnu destinaciju za osansto kuna i nepoželjnu 
destinaciju za deset kuna! Jel tako?“ Dinov tata je 
rekao: “Tako je! | sad triba vidit oćemol dat prednost 
ekonomskoj računici il kvaliteti nastave!“ Rinova mama 
je rekla: “Bogami bi se ja u ovoj krizi uvik založila za 
oštro rezanje troškova!“ Lidijina mama je rekla: “| ja bi! 
Ako ja mogu kupovat vešte u seknd hend šopu, bogami 
može i moja ćer ić na jeftinije eskurzije!“ Moj tata je 
rekao: “A osim cjene, ima tu i nekih drugih prednosti...“ 
Dića je pitala: “Kakvih drugih prednosti?“ Tata je rekao: 
“Ako odu u Loru, male su šanse da nan se dica vrate sa 
izleta!“ 


Robi K. (illa) 


OBORITA RIBA 26/V/2015 


Mi obitelj smo u nedilju bili kod mog dida na Šolti. Dida 
jekad smo došli nama rekao: “Danas ćemo se nakusat 
oborite ribe i nalokat domaćeg vina! Kad je bal, nek je 
maskenbal!“ Roditelji su samo blekasto žmirkali sa oči- 
ma. Posli je moj dida iza kuće naložijo gradele. Onda je 
on na gradele stavijo velike lubine i komarče da cvrče. 
Plus su tu bile dvi trlje i jedan pic. Dida je sa grančicom 
od ružmarina mazao ribu sa maslinovim uljem. Tata 

je do njega drinkao bićerin travarice i šnjofkao je dim 
sa gradela. Tata je rekao: “Oala koji gušt, jebate! Ovo 
će bit kraljevska gozba!“ Dida je rekao: “Za kralja ne 
jamčin, al gozba će bit stoposto!“ Tata je gledao ribu 
di se peče i rekao je: “A stvarno si nabavija vrhunske 
komade, čoviče! Šta je to reć? Jel to možda nešto 
slavimo?“ Onda je dida dignijo svoj bićerin travarice i 
rekao je: “Danas slavimo viru u lipše i bolje sutra!“ Tati 
je uletijo ošamut od zbunjoze. On je rekao: “Molin?!“ 
Dida je samo smjehuckao se i drinknijo je guc travarice. 
Tata je njega pitao: “Otkad si ti to, majketi, posta takvi 
optimist?“ Dida je rekao: “Nisan ti ja, zete, nikakvi 
optimist! Sa dvista godina u gujici ja mogu bit samo 
ljuti realist! Šta ti je nejasno?“ Tata je raširijo ruke: 
“Nejasno mi je zašto bi u cilon ovon sranju i užasu iko 
normalan virova u bolje sutra?“ Dida je rekao: “Zato 
šta je sutra 25. maja, rođendan najvećeg sina naših 
naroda i narodnosti!“ 


Tata je piljio u dida sa razrogačenim očima. Dida je 


njemu rekao: “Sta? Jel ti to nije dosta realistično?“ 
Tata je šutijo i stiskao je bićerin u ruki. Dida je rekao: 

“Računan, bolje da to proslavimo danas, kad se mo- 
žemo svi lipo okupit! Sutra je radni dan, pa mi je malo 
bezveze pravit feštu! A i Robi mora u školu!“ Tata je 
dalje šutijo i grickao je donju usnu. Dida je dignijo 
bradu i rekao je: “Al ako neko ne želi slavit rođendan 
Maršala, molin lipo! Ima u frižideru parizera i paštete!“ 
Tata je koljački stisnijo oči i zarežao je: “Znači, došli 
smo dotle da u samostalnoj i demokrackoj Hrvackoj 
slavimo rođendan jednog diktatora?“ Dida je rekao: 

“Ne znan zašto bi iko normalan dvor u mojoj kući na 
Šolti zva samostalnom i demokrackom Hrvackom! To 
san ja sve sam svojin rukama izgradija!“ Tata je rekao: 

“Znaš ti dobro šta ja govorin! Namistija si nan trapulu! 
Prvo nas namamiš sa ribom i gradelama, a onda skuži- 
mo da smo došli na slet! Samo još štafeta fali! Osjećan 
se ka žrtva komunističkog terora!“ Dida je pitao: “Jel 
to oš reć da si ogladnija? Pa lipo san ti reka da imaš 
parizera u frižideru!“ Tata je podviknijo: “Kurac ću tijist 
parizer kraj ovih lubina i komarči!“ Dida je raširijo ruke 
i rekao je: “Nemoš, zete, imati jak apetit i jaka uvjere- 
nja! Čovik se mora odlučit! To ti je uvik ili-ili!“ 


Onda je moja mama iz dvora doviknila: “Čako, oćul 
iznit salatu na stol?“ Dida je njoj doviknijo: “Iznesi, 
ćerce! Evo dolazi i riba!“ Onda smo posli mi svi sidili za 
stolom u dvoru. Dida je dignijo čašu sa vinom uzrak i 
rekao je: “Živija Dan mladosti, 25. maja! Neka je sritan 
rođendan pokojnom Maršalu!“ Mi smo svi dignili čaše 
uzrak. Onda smo tuta forca navalili na žderanciju. Tata 
je sebi izvadijo veliku komarču na pijat. Tata je udrijo 
mumanje i u sebi je mislijo: “Pizdi ti, pizdi, staro prdilo, 
al ja ću te isto zajebat... Nemoš ti komtrolirat šta 

je meni u glavi... Jeben ja tebe i tvog Maršala... Evo, 


njupam pečenu komarču i mislin sve najgore o drugu 
Titu... Koje je to bilo đubre od čovika... Zaveja je tešku 
tiraniju i strahovladu... | saću mu ja slavit rođendan, 
kako ne, malo morgen... Tito je bija najveći diktator šta 
ga je ova zemlja ikad dala... Šta diktator, bija je najgori 
krvolok i zločimac... Kad se sitin koliko je samo nevi- 
nog svita pobija na Blajburgu...“ Onda je dida rekao: 
“Premalo!“ Tata je zinijo: “Šta premalo?“ Dida je rekao: 
“Premalo mi je kvasine u salati! Moraću još malo dolit!“ 
Onda je dida dolijo jedan curak kvasine u salatu. Tata 
jezafastao se sa komarčom i u sebi je mislijo: “Ha-ha, 
nabijen ti Tita nakurac, ha-ha... Lipo san te sprca, stara 
partizančino, jeden ti ribu i u sebi ti gadin Maršala, 
ha-ha... Tito je bija škovaca na kvadrat... Takvog zlo- 
tvora svit nije vidija... Bija je agent Konimterne, bandit 
na čelu crvene bande... Niko nije smija prdnit dok 

su on i njegovi komunjerosi vladali... Koliko je samo 
nevinog svita posla na Goli otok...“ Onda je dida rekao: 
“Premalo!“ Tata je zinijo: "Šta premalo?“ Dida je rekao: 
"Premalo nan je jedna boca vina! Aj Robi trkni u kužinu i 
donesi još jednu botilju!“ 


Onda sam ja donijo botilju iz kužine. Dida je sebi sipnijo 
učašui iksao je. Onda je on obrisao usta sa šudarom 
irekao je: “E, ovo je bogami bija bogovski ožder! Fala 
ti, druže Tito, šta smo se ovako lipo najili tebi u čast!“ 
Tata je ćućao glavu od komarče i kolutačijo je sa očima. 
Onda je dida zapalijo španjulet i rekao je: “Jedino šta 
pokojnom Maršalu malkice zamjeran je šta u njegovo 
vrime nisi smija glasno reć šta misliš!“ Tata je zakočijo 
sa ćućalom i porumenkijo je po faci. Dida je nagnijo 

se prema njemu u rekao je: “A sad je skroz drugačije! 
Jel tako, zete?“ Tata je njega pitao: “Šta sa tim oš reć?“ 

Dida je rekao: “Ništa! Samo komstatiran da diktatori 
umiru, a pizde su vječne!“ Tata je složijo krvoločku 
facu i išao je da će nešto viknit. Samo onda je neko se 
pojavio u dvoru. To je bijo jedan barba u pandurskoj 
uniformi. Murac je rekao: “Dobar dan! Imamo dojavu 
da se u ovoj kući slavi rođendan druga Tita!“ 


Tu su svi za stolom začepili lambrnje. U dvoru je 
uletila mrkla tišinčuga. Onda je moj tata zamuckao: 
“Di? Ovde? Nema šanse! Neko vas je krivo informira!“ 
Murac je rekao: “Aj, aj, vidin da van je krcat stol sve- 
čane spize! Samo još fali štafeta za 25. maja!“ Tata je 
cijuknijo: “Ma kurac! Ovo je najnormalniji obid, čoviče! 
Pa danas. i nije 25. maja!“ Murac se zbunijo: “Dobro, 
mislija san, pošto je danas nedilja, da ste malo uranili...“ 
Tata je podviknijo: “Osin toga, nećemo valjda slavit 
rođendan tom zlotvoru! On je bija jedan krvavi diktator 
i zločimac! Za ovin stolom su svi za nezavisnu i demo- 
kracku Hrvacku!“ Murac je rekao: "Okej, okej! Onda 
ću ja vratit ovu orahnjaču doma...“ Tata se zableušio: 
“Koju orahnjaču?“ Murac je rekao: “Moja žena Lucija 
van je poslala štrucu orahnjače! Da se malo zasladite 
za Dan mladosti! Al ako vama nije fešta...“ Onda je 
moj dida murcu rekao: “Ferdo, stavi tu orahnjaču na 
stol, a onda lipo sidi i uzmi si jednog lubina! Aj dok je 
još topal!" Murac je didi rekao: “Neću, fala, žurin kući 
na obid! Znate da Lucija za praznik uvik ispeče janjčića 
u škrovadi! A prije toga još moran i odvest van zeta u 
stanicu!“ Tati je uletijo turbo ošamut: “Mene? U stani- 
cu? A zašto?“ Murac je rekao: “Nisan te ja tira da sereš 
protiv druga Tita!“ 


Robi K. (illa) 


MIRU SVITU" 8/Vi/2015 


Mi smo u školi imali sat vjeronauka. Nama je sat vje- 
ronauka umisto one sestre Melite držao onaj fra Ive iz 
Gospe od Cukra. Fra Ive šetkao isprid ploče i govorijo 
je: “Mi hrvacki katolici moramo bit do groba zahvalni 
Svetom Ocu šta nas je počastija svojin posjetom i 

doša na niti dvista kilometri od Međugorja!“ Mi rulja 

iz razreda smo mirovali u klupama i trljali smo oči da 

ne zaspemo. Fra Ive je govorijo: “Ako znamo da je 

Sveti Otac samo jedan jedini za cili svit, iako znamo 
kolikački je ti svit, tojest da svit ima miljone i biljone 
itriljone kilometri, onda ako Sveti Otac dođe na niti 
dvista kilometri od Međugorja, to takorekuć znači 

da je doša drito u Međugorje, samo šta je malo striša 
centar i završija u užoj okolici!“ Onda je fra Ive okrenijo 
se prema razredu i pitao je: “A šta je bila glavna poruka 
Svetog Oca na misi koju je drža u okolici Međugorja? 
Da čujen? Ajmo ti šta si se skvrčija u zadnjoj klupi do 
Robija!“ 


Ja sam okrenijo se u klupi prema Dinu. Samo Dino je 
imao sklopljene oči i kunjao je. Dok je kunjao Dino je 
iza trafike sidijo na zidiću do Svetog Oca. Oni dva su 
drinkali po sprajt i kopali su nosove sa prstom. Onda 

je Sveti Otac sa svojom adidaskom munijo Dina u 
najkicu i rekao je: “Aj, Dino, trgni se! Viš da te oni fratar 
proziva!“ Dino je pitao: “Šta on oće, koji kurac?“ Sveti 
Otac je rekao: “Oće da mu rekneš koja mi je bila glavna 
poruka kad san drža misu u Sarajevu!" Dino je rekao: 
“Pa šta mu ti ne kažeš?“ Sveti Otac je rekao: “Jebiga 
bože, tebe je pita! Mene ne šljivi dva posto!“ Dino je 


* Povodom posjeta 2339 


pape Franje Sarajevu. 


pitao: “Pa koja ti je bila glavna poruka?“ Sveti Otac je 
dignijo kažimprst sa slinčokom uzrak i rekao je: “Mir 

u svitu!“ Dino se raskeserijo: “Mir u svitu? Brumaješ 
me?“ Sveti Otac je pitao: “Šta fali miru u svitu?“ Dino 
je rekao: “Pa ništa, samo to mi je, ono, ka za malu dicu! 
Kad rekneš mir u svitu, to je isto ka da kažeš pomfri u 
tavi, ili balun u branki, ili cviće u pitaru, il mortadela u 
sendviču... Jel moš ti koji put smislit nešto malo luđe?“ 
Sveti Otac je rekao: “Aj ne pizdi, nego se trgni, jerbo će 
ti oni blesavi fratar zavidat asa!“ 


Onda je moj drug Dino skočijo se iz klupe i rekao je: 
“Mir u svitu!“ Fra Ive je pitao: “Šta mir u svitu?" Dino 
je rekao: “To je bila glavna poruka Svetog Oca na 
misi u Sarajevu!“ Fra Ive je iskobečijo oči i dreknijo je: 
“Sarajevu?! Kakvom Sarajevu?!“ Dino je ukipao se na 
mistu i piljio je u fra Ivu sa vunom na kvadrat. Fra Ive 
je stavijo ruke na kukove i zarežao je: “Oš nan sad, mo- 
linte lipo, objasnit šta je to Sarajevo? Pošto mi ostali 
za to nikad nismo čuli!“ Dino je najprvo češkao se iza 
livog uva i grickao je donju usnu. Onda je on rekao: 
“Sarajevo je najbliži ajrodrom kraj Međugorja!“ Onda 
je fra Ive raširijo usta u kes i rekao je: “Bravo, mladiću! 
Sidi!" Dino je u roku odma siju nazad u klupu. Fra Ive 
je nastavijo sa šetkanjem isprid ploče i govorijo je: 
“Znači, mir u svitu! Za nas hrvacke katolike je ogromna 
i velika stvar šta je Sveti Otac u svojoj misnoj poruci 
govorija isto ono šta je rekla i Majka Božja kad se 
prvi put ukazala dičici u Međugorju!“ Onda je on 
okrenijo se prema razredu i pitao je: “Jel to znači da 
Sveti Otac svin srcen podržava ukazanje Majke Božje 
u Međugorju? Da čujen? Ajmo ti šta si se skvrčija u 
zadnjoj klupi do Dina!“ 


Dino je okrenijo se u klupi prema meni. Samo ja sam 
imao sklopljene oči i kunjao sam. Dok sam kunjao ja 
sam iza trafike sidijo na zidiću do Svetog Oca. Mi dva 
smo drinkali po sprajt i kopali smo nosove sa prstom. 
Onda je Sveti Otac sa svojom adidaskom munijo 

mene u najkicu i rekao je: “Aj, Robi, trgni se! Viš da 

te oni fratar proziva!“ Ja sam pitao: “Šta on oće, koji 
kurac?“ Sveti Otac je rekao: "Oće da mu kažeš jel ja 
podržavan ukazanje Majke Božje u Međimurju!“ Ja sam 
pitao: “"Kakvom Međimurju?“ Sveti Otac je rekao: “U 
Međugorju, pardon!“ Ja sam rekao: “Pa šta to tebe ne 
pita?“ Sveti Otac je rekao: “A viš da me papan ignorira! 
Biće zato šta san isusovac! Ti franjevci znaju bit masu 
nadrkani! Sto puti san se pokaja šta san uzeja ime 
Franjo!“ la sam pitao: “Pa jel jesi?“ Sveti Otac je pitao: 
“Šta jel jesan?“ Ja sam rekao: “Jel podržavaš ukazanje 
Majke Božje u Međugorju?“ Sveti Otac je rekao: 
“Naravski da ne podržavan!“ Ja sam cijuknijo: “Zašto, 
jebate?" 


Sveti Otac je rekao: “Zato šta je to cirkus, eto zašto! 
Nije vira neki hokus-pokus i čara-bara! Poglavar 
katoličke crkve je ozbiljan čovik, a ne neki cirkusant!“ 
Ja sam rekao: “E znan, al ako ja to reknem fra Ivi, on 

će mi bez mislit se zavidat asa iz vjeronauka!“ Sveti 
Otac je rekao: “To je vrlo moguće! Lud je ka kupus!“ Ja 
sam pitao: “Pa šta da radin?“ Sveti Otac je drinknijo 
guc sprajta i rekao je: “Toš ti odlučit! Samo moraš 
znat da je laganje jedan od težih grija!“ Onda sam ja 
podviknijo: “Lako je tebi govorit! Neš ti dobit asa, nego 
ja!“ Sveti Otac je rekao: “Jebiga, mladiću, nema prave 
vire bez iskušenja!“ Onda sam ja pogledao sa tugicom 
i zacvilijo sam: “Pa šta nemoš samo jednom podržat 

ukazanje Majke Božje, jebaga patak? Samo dok se ja 
spasim od negativne ocjene, pa se onda vrati na staru 
spiku!“ Sveti Otac je rekao: “Nema šanse! Ja za takve 
cirkuse ne dajen svoj blagoslov!“ Ja sam rekao: “A vi u 
crkvi ste totalno ukurcu, majkemi! Nije okej da zbog 
ratova među klerom stradaju nevini đaci! Osin toga, 
kako ti moš bit siguran da se Majka Božja nije ukazala 
u Međugorju?“ Sveti Otac je rekao: “Aj, Robi, nemoj 
zajebavat! Koja to budala može povirovat da Majka 
Božja šalje dici poruke ka da je poštanska službenica?“ 
Ja sam rekao: “A koja budala može povirovat da malo 
dite sidi sa Svetim Ocem na zidiću i da zajedno piju 
sprajt i kopaju nosove?“ Sveti Otac je rekao: “Aj ne 
pizdi, nego se trgni, jerbo će ti oni fratar spičit asa bez 
da išta rekneš! Zato jer si zaspa na satu!“ 


Onda sam ja skočijo se iz klupe i rekao sam: “Tačno je!“ 
Fra Ive je pitao: “Šta je tačno?“ Ja sam rekao: “Tačno 
je da Sveti Otac svin srcen podržava ukazanje Majke 
Božje u Međugorju!“ Fra Ive je uskliknijo: “Bravo, mla- 
diću!“ Sveti Otac je na zidiću vrtijo sa glavom i rekao je 
Dinu: “Ma vidi ti lažovčine, jebate dragi irud!“ Dino je 
rekao: “He-he. nemoš virivat koji pizdek! Utiraje se fra 
Ivi turbo dizel!“ Sveti Otac je rekao: “Taj bi za ne dobit 
asa proda i rođenu mater!“ Dino je rekao: “A kamoli da 
neće Svetog Oca!“ Sveti Otac je rekao: “Znaš šta, iden 
ja ća iz ove priče! Riga mi se, časna rič! Ustvari mi cili 
ovi Balkan ide maksimalno nakurac!“ Dino je njemu 
rekao: “Nemoj još poć, sad bi tribala uletit i Majka 
Božja!“ Sveti Otac je zinijo: “Ko bi triba uletit?“ Dino je 
rekao: "Majka Božja! Obično se oko ove ure ukaže iza 
trafike!“ Sveti Otac je podviknijo: “Šta sad ti sereš, za 
boga miloga?!“ Samo onda je iza trafike izvirila Majka 


Božja. Sveti Otac je piljio u nju sa raskobečenim očima. 
Majka Božja je raširila ruke i rekla je: “Jesul momci za 
još po jedan sprajt?“ 


Robi K. (Illa) 

TOALETNA PRIČA* 29/Vi/2015 


Mama je u dvoru od didine kuće na Šolti gulila kum- 
pire. Tata je sa kacavidom i kombinirkama popravljao 
šuko šteker. Ja sam na stolu igrao se sa ljubičastim 
kamioncinom. Onda sam ja roditelje pitao: “A zašto 
san ja dobija ime Robi?“ Mamai tata su zapiljili se u 
mene sa čudilom. Mama je rekla: “Ha, pa morali smo te 
nekako nazvat, sinak...“ Tata se nakeserijo: “Kad se već 
desila ta tragedija da se rodiš, bilo bi malo bezveze da 
ostaneš bezimen!“ 


Ja sam rekao: “Kužim, al zašto baš Robi?“ Tata je rekao: 
“A zašto, zašto... Mater ti se palila na Roberta De Nira, 
eto zašto!“ la sam pitao: “Ko je Robert De Niro?“ Tata 
je rekao: “Neki glupi glumac! Ono, komad debila!“ 
Mama je njemu podviknila: “Aj ti ne pizdi! Da je bilo po 
tebi, mali bi se zva Pamela!“ Tata je rekao: “Al nije bilo 
po meni!“ Mama je rekla: “Možda zato jerbo ti je dite 
imalo pišu!“ Onda sam ja uletijo: “To nikako ne kužim! 
Zašto mater da sinu ime po glumcu na kojeg se pali?“ 
Tata je rekao: “To pitaj Sikmunda Fjorda, nemoj mene... 
Mama je meni rekla: “Ne brini se, sinak! Ti si ispa sve 
skroz obratno od De Nira!“ Ja sam rekao: “E znan, al 
isto mi je malo koma dobit ime po glupom glumcu!“ 
Mama je nagnila se prema meni i rekla je: “A zamisli 
kako je tek zagrebačkoj zračnoj luci! Ona će dobit ime 
po Franji Tuđmanu!“ 


Ja sam rekao: “N bava kua? Prvi put čujen da će se 
zagrebački aerodrom zvat isto ka didin zahod!“ Mama 


*  Nakonodluke da se 2345 
zračna luka u Zagrebu 
nazove po Franji Tuđmanu. 


je zinila: “Molin?!“ Tata je zinijo: “Molin?!“ Ja sam rekao: 
“Aparpman B!“ 


Onda su mama i tata u roku munja skočili se od stola 

i zalaufali su se prema didinom aparpmanu B. Kad su 
ugibali u aparpman B oni su pogledali prema vratima 
od zahoda. Tamo je sa crnim flomasterom pisalo “WC 
dr. Franjo Tuđman“. Mama i tata su zlamenovali se i 
govorili su: “Ujme oca, isina, iduha...“ Onda je sa vrata 
od aparpmana B nakašljao se moj dida. Roditelji su hića 
okrenili se prema njemu. Dida je zamavao sa kažimpr- 
stom i rekao je: “Svaka pristojna hrvacka kuća mora 
imat neki spomen na prvog hrvackog presjednika! A jel 
ima u kući važnije prostorije od zahoda?“ 


Mama je zapiljila se koljački u dida i rekla je: "Jebešmi 
mater, čako, ako si ti normalan!“ Dida je raširijo ruke i 
rekao je: “Šta bi ja bija nenormalan ako vodin računa o 
redu i higijemi?“ Tata je podviknijo: “Kakvom redu i hi- 
gijemi, čoviče božji?! Koje su ti to bolesne spike?“ Dida 
je nasmjehuljio se i rekao je: “Gleaj malo, zete... Kad 

ti u aparpman ulete domaći gosti, koji su uvik šporki i 
neredni, bogami će dobro pazit da ne seru previše po 
Franji Tuđmanu! Jel bereš? Nego će polako, umjereno, 
na peci bokune! A ne bi se čudija da više puta ulete u 
more i obave posal u morskin dubinama!“ Roditelji su 
gledali u dida sa razrogačenim očima. Dida je rekao: 

“A ako ne skuže sami, ja ću ih upozorit! Lipo ću in reć 

— gospodo, u ovon de luks aparpmanu možete uživat 
punu slobodu, samo nemojte previše srat po prvom 
hrvackom presjedniku! Normalno da će se ljudi toga 
držat! | onda nećemo za njima tri dana čistit, odštopa- 
vat kamalizaciju i te stvari! Jel kužiš taktiku, zete?“ Tata 


je pitao: “A šta kad ti ulete stranci?“ Dida je rekao: “Za 
goste iz Evropske unije je predviđen aparpman A!“ 


Onda su mama i tata u roku munja istrčali iz aparpma- 
na Bi zalaufali su se u aparpman A. Kad su ugibali u 
aparpman A oni su pogledali prema vratima od zahoda. 
Na vratima je sa crnim flomasterom pisalo “WC dr. 
Angela Merkel“. Roditelji su zaledili se od strave i horo- 
ra. Dida je odiza njih rekao: “Ovo nema veze sa higije- 
mom! Ovo je u znak solidarnosti sa herojskom borbom 
grčkog naroda protiv kapitalističkog ugnjetavanja!“ 


Posli smo mi obitelj sidili u dvoru i šutili smo. Mama 
i tata su davali si mote i beljili se kao da moj dida je 
malo udren u glavu. Samo onda je u didin dvor dogibao 
jedan barba u uniformi od pandurije. Dida je njemu 
rekao: “O Grgo, otkud ti? Aj sidi! Jesi za bićerin trava- 
rice?" Murac Grgo je rekao: “Fala ti lipa, al ne pijen dok 
san na dužnosti!“ Dida je rekao: “Pa šta bi kod mene 
dolazija po dužnosti?“ Murac Grgo je rekao: “A jebiga 
bože, dobija san protiv tebe kaznenu prijavu!“ Didi je 
uletila zbunjoza: “Kakvu kaznenu prijavu?“ Murac Grgo 
je rekao: “Anonimnu! Za remećenje javnog reda i mira!“ 
Dida je rekao: “N bava kua? A zbog čega?“ Murac 
Grgo je rekao: “Zbog zahoda!“ Dida je opalijo čudilo: 
“Kakvog zahoda, jebate patak?“ Murac Grgo je rekao: 
“Aj, aj, nemoj mi sad prodavat spiku da u kući nemaš ni 
zahoda!“ Dida je rekao: “Iman, iman... Da buden preci- 
zan, iman jednog zeta i par klozeta!“ 


Mamai tata su ukočenili se na katrigama. Murac Grgo 


je didi rekao: “Okej, saš mi odgovorit na par pitanja 
da tu stvar raščistimo!“ Dida je rekao: “Pucaj!“ Murac 

Grgo je pitao: “Jel tačno da imaš dva zahoda, od kojih 

si jednog nazva WC dr. Franjo Tuđman, a drugog WC 

dr. Angela Merkel?“ Dida je rekao: “Tačno je! Jedan je u 
aparpmanu B, a drugi u aparpmanu A!“ Murac Grgo je 
pitao: “A zašto si narečenin zahodima da baš ta imena?" 
Dida je rekao: “U slučaju ovog drugog, u znak soli- 
darnosti sa herojskom borbom grčkog naroda protiv 
kapitalističkog ugnjetavanja!“ Murac Grgo je pitao: “A 
u slučaju prvog?“ Dida je rekao: “U znak solidarnosti 

sa zagrebačkom zračnom lukom!“ 


Onda je moj tata uletijo: “Skužajte, šjor pandur, al 
kakve veze imaju privatni zahodi sa javnim redom i 
mirom?“ Murac Grgo je odbrusijo: “Ti se ne mišaj, pa- 
metnjakoviću! Ovo se ne tiče zeta, već klozeta!“ Tata 
je u roku keks začepijo lambrnju. Onda je murac Grgo 
pitao dida: “A jel tačno da ste na Dan državnosti imali 
svečano otvorenje zahoda?“ Dida je rekao: “Tačno je!" 
Mama je cijuknila: “Čako!? Jel to moguće?! Pa koji ti 
je kurac?!“ Murac Grgo je pitao: “A jel tačno da su na 
svečanosti prisustovali stari Tonino i don Joso iz župe 
Srca Isusova? I da nije bija pozvan prestavnik hrvacke 
pandurije, iako se služija domaći pršut i sir?" Dida je 
rekao: “Tačno je! Ispričavan se zbog propusta!“ Murac 
Grgo je rekao: “I bolje ti je! A jel tačno da je don Joso 
posli marende blagoslovija oba zahoda?“ Dida je rekao: 
“Tačno je!“ Murac Grgo je pitao: “A jel tačno da je prije 
blagoslova popija znatniju količinu alkoholnih napita- 
ka?“ Dida je rekao: “Tačno je! Reka je da ne može on 
oba zahoda poškropit sa sveton vodicom bez barenko 
dva žmula bevande!“ 


Onda je mama fljasnila se po čelu i skriknila je: "Ajme 
majko, ovo je strava i užas...“ Tata je zastenjao: “Ja 


ću se izrigat od gnjusa, časna rič..." Mama je rekla: 
"Napravićete humano djelo, šjor pandur, ako ovog sta- 
rog grezuna smista zbajbučite u pržun! A bogami i don 
Josu!“ Onda je dida nagnijo se prema murcu i rekao 

je: “Ako smo gotovi sa ispitivalom, jesi za malo sira i 
pršuta šta je ostalo od Dana državnosti?“ Samo murac 
Grgo je dignijo se od stola i rekao je: “A ne, ne, prika! 
Prije togaš mi pokazat di ti je taj aparpman B!“ Dida je 
zatrepćao sa očima i pitao je: "Štaš tamo, čoviče? Pa 
reka san ti da je sve tačno!“ Murac Grgo je nakeserijo 
se i rekao je: “Moran prije marende sastavit zapišnik!“ 


Robi K. (Illa) 

GRČKANJE NA MULIĆU" 13/V11/2015 


Mama je ležala u lingeštulu na didinom muliću i čitala 
je novine. Mama je imala ljubičasti kostim i šešir na 
plavo-bile rige. Tata je navr mulića zadivao ešku na 
tunju. Onda je on itnijo tunju u more da možda uvati 
špara ili glamca. Mama je gledala u novine i mislila je: 
“Majko irudova, ovi Cipras izgleda ka avijon! Šta avijon, 
izgleda ka Apolon, pari da je grčki kip oživija!" Mama 
je uzdahnila i mislila je: “Sladak je ka cukar, čoviče, cili 
je za stavit u kornet i polizat...“ 


Tata je sa desnom rukom držao krenu od tunje. Sa 
kažimprstom od live je on kopao nos. Mama je mislila: 
“Kako mu se samo zubi lipo cakle! Ima ludilo od osmje- 
ha! | oči ka dva maruna! A još kad obuče ovu bilu košu- 
ljicu i crni sako! Kladila bi se da mu je dupence tvrdo ka 
brački mramor... Mmmmm!" Tata je zapalijo španjulet 
ivirkao je priko mulića za vidit oćel naletit koji špar ili 
glamac. Mama je gledala u novine i mislila je: “Za reć 
pravo, nije mu ni oni motorista loš! Motorista je isto 
turbo faca, al ima malo conkulastu glavu! Cipras mi je 
trista puti napetiji! Cipras je, ono, njam-njam-njam...“ 


Tata je primistijo tunju u livu ruku i sa desnom je 
promiša jaja. Mama je mislila: “A vidi onog mog na 
mulu, bogte dragi jeba! Miša jaja ka zadnji vlaj, a 
drobina mu ispala priko mudantina! Dlake mu rastu 

iz ušiju! Nos mu pari krepana pantagana! Izgleda ka 
raskuvana grdobina iz brujeta! Gospe moja, kako je 
život nepravedan...“ Onda je tata mami doviknijo: “Alo, 

darling, šta ima novo u novinama?“ Mama je rekla: 
“Evo baš čitan o situaciji u Grčkoj!“ Tata je rekao: “I? 
Jesil šta zaključila?“ Mama je rekla: “Zaključila san da 
je situacija složena!“ 


Tata je mislijo: “Ma zaključila si ti moj kurac! Kužiš se 
svjecku politiku ka ja u ribolov!“ Mama je mislila: “I ne 
samo šta je šestan ka slika, šta je cili za stavit u kornet 
i polizat, nego je još i uzdrma svjecki poredak! Diže 
revoluciju, druka za socijalizam, vodi mase, pregovara 
sa moćnicima! Napija se krvi bankarima i krupnon 
kapitalu! A šta radi oni moj kretineto? Lovi glamce na 
muliću! Čoviče! Miša jaja i lovi glamce! Gospe moja, 
šta san ja bogu zgrišila...“ Tata je mislijo: “Pogleaj samo 
kako se raskravila na onom lingeštulu, jebate prasac! 

I glava joj nonstop kljucka put doli! Glupa si ti ka tava, 
darling, toliko se razumiš u politiku i situaciju u Grčkoj 
daš svaki sekund zaspat!“ Mama je mislila: “Da san na 
mistu one Merkelice, bogami bi ja sa Ciprasom prego- 
varala do iznemoglosti... Mmm-mmmmm...“ 


Onda je mama sklopila oči i skliznila je sa glavom u 
lingeštul. Onda je jedan barba sa žutom kosom otvorijo 
vrata i rekao je: “Gospođo Merkel, doša je gospodin 
Cipras na pregovore!“ Mama je rekla: “Šta, već je stiga? 
Slušaj me dobro, Hans, ovo su tako sudbonoski važni 
pregovori dašmo ih ja i gospodin Cipras morat vodit u 
četri oka! Znači, oću totalnu izolaciju!“ Hans je klimnijo 
sa glavom i rekao je: “Naravska stvar, gospođo Merkel!“ 
Mama je pitala: “Jel mi ovi ljubičasti kostim za plažu 
okej i za pregovore!“ Hans je dignijo palac i rekao je: 

“Nom plus ultra!“ Mama je rekla: “Aj baš si srce, Hans!“ 
Hans je rekao: “Zi hajl!" Mama je rekla: “Zi hajl!“ 


Onda je Hans izgibao vanka. Onda je u mamin ured 
ugibao Cipras u biloj košuljici i crnom sakou. Mama je 
raširila ruke i cijuknila je: “Gospodine Cipras! Tako mi 
vas je drago vidit! Moran primjetit da mi izgledate prva 
liga!“ Cipras je rekao: “Zafaljujen, gospođo Merkel! | 

vi ste danas ka bonbončić! Ti ljubičasti kostim van je 
pluskvamperfa!“ Mama je porumenkila po obrazima i 
pitala je: “Jestel možda za čašicu šerija prije pregovo- 
ra?“ Cipras je rekao: “Može jedan kraći šeri! Al ja bi isto 
da se šta prije bacimo na posal!“ Mama je sipala šeri u 
bićerine i rekla je: “Okej, nou frks! Za početak mi kažite 
koliki van je trenutno dug?“ Cipras je nasmješkao 

se i rekao je: “Trenutno mi je dug taman koliko triba!“ 
Mama se rascmoljila: "Ajme, šta je to famoooznooo..." 


Onda je tata prodrmao mamu po ramenu. Tata je 
rekao: “Probudi se, ženska glavo! Nemoš spavat na 
plaži, udriće ti sunce u glavu!“ Samo onda je isprid 
tate pojavio se Hans. Hans je rekao: “Žaj mi je, šjor, al 
ne možete unutra! Gospođa Merkel vodi sudbonoske 
pregovore sa gospodinon Ciprasom u četri oka!“ Tata 
je rekao: “Molin? Daj odjebi, čoviče! Moran probudit 
ženu, na ovu žegu će je puknit sunčanica!“ Samo Hans 
je isprsijo se isprid tate i dreknijo je: “Ne može! Halt! 
Gospođa Merkel je tražila totalnu izolaciju! Curik! 

Aj briši odavde!“ Tata je viknijo: “Ma koja ti je pizda 
materina, nacisto jedan?! Di da brišen?“ Hans je rekao: 
“Idi mišat jaja i lovit glamce!“ 


Mama je popravljala ljubičasti kostim i rekla je: “Bilo 
je veliko zadovoljstvo pregovarat sa vama, gospodine 
Cipras!“ Cipras je rekao: “I meni sa vama, gospođo 
Merkel! Oćemol sutra bacit drugu rundu pregovora?“ 

Mama je rekla: “Ovkors, ovkors! Pregovaraćemo svaki 
dan narednih nekoliko decenija!“ Cipras je rekao: 
“Odlično! Baš san tako i planira!" Mama je rekla: “Jestel 
možda za čašicu šerija prije odlaska?“ Cipras je rekao: 
“Može jedan kraći šeri! A onda žurin da imformiran 
grčki narod sa razvojen situacije!“ Mama je sipala šeri 
u bićerine i rekla je: “Aj, u zdravlje! Pašmo sutra opet 
provjerit koliki van je dug!“ Cipras je nasmješkao se 
i rekao je: “Biće mi dug taman koliko triba!“ Mama se 
rascmoljila: “Ajme, šta je to famoooznooo...“ 


Onda je tata opet prodrmao mamu po ramenu. E ali 
Hans je isti sekund njemu dreknijo: “Halt! Curik! Ne 
možeš unutra! Gospođa Merkel je sad zauzeta!“ Samo 
onda je mama rekla: “Pusti ga, Hans! Gospodin Cipras 
je upravo otiša!“ Tata je mami unijo se u facu i rekao 
je: “Diži se, ženska glavo! Po ure te ne mogu probudit! 
Fasovaćeš sunčanicu! Mozak će ti prokuvat!“ Mama 
je napola otvorila oči i vidila je kroz trepavice tatinu 
ćunku. Nos mu je i dalje sličijo na krepanu pantaganu. 
Mama je mislila: “Dok sanjam, socijalizam se čini tako 
blizu! Moš ga rukama opipat!“ Onda je opet mislila: “Al 
na javi me grije žarko kapitalističko sunce! | to tako 
jako da će me stoposto morat vodit na hitnu!“ Tata je 
nešto govorijo i mavao je sa rukama. Još su mu više 
narasle dlake iz ušiju. Mama je mislila: “Šta sad činit, 
jebate? Izgorit il se prilagodit?“ Tata je mamu drmao 
za oba ramena i govorijo je: “Probudi se, tuko! Dobićeš 
opekotine!“ Drob mu je bija ka tisto za krafne. Drob 
mu je landara priko mudantina. Mama je sklopila oči i 
viknila je: “Hans! Miči mi ovu gubu odavde!“ 


Robi K. (lila) 


PARADA" 25/VIl/2015 


Toni Šilo je rekao: “Tata, oš me vodit na paradu?“ Tata 
od Tonija Šila je rekao: “Daj, sine, ne trkeljaj gluposti! 
Jesil ti pri sebi?“ Toni Šilo je rekao: “Al meni je parada 
turbo napeta, tata!“ Tata od Tonija Šila je rekao: “Ama 
to ti je sranje od parade, glupsone! Viš da ji je cili svit 
odjeba! Samo degenerici mogu sa četri puškice i dva 
pokvarena tenka glumit oružanu silu!“ Toni Šilo je 
rekao: “A zašto onda Karnu tata vodi na paradu?“ Tata 
od Tonija Šila je rekao: “N bava kua? Pa Karnin tata je 
pametan čovik! Čudi me da bi se on bavija tim pizda- 
rijama!“ Toni Šilo je rekao: “E pa bavi se! | vodi sina na 
paradu!“ Tata od Tonija Šila je rekao: “To mi je teška 
nevjerica, časna rič! Da bi on putova stotine kilometri 
zbog nekog vojnog kretenizma? Jesi to stoposto sigu- 
ran?“ Toni Šilo je rekao: “Trista posto!“ Tata od Tonija 
Šila je rekao: “A ne znan sad, ako Karnu vodi ćaća, onda 
ćuija razmislit...“ 


Karna je rekao: “Toni Šilo ide sa tatom na paradu! Oš i 
ti mene vodit. tata?“ Karnin tata je rekao: “Normalno 
da oni idu na paradu, jer pošto je tata od Tonija Šila 
glup ka top! Na paradi će bit među bližnjima!“ Karna 

je pitao: “Pa oćemol i mi ić?“ Karnin tata je rekao: “Mi 
nećemo, ovkors!“ Karna je pitao: “A zašto?“ Karnin 

tata je rekao: “Zato šta nije svaki tata glup ka top ka 
tata od Tonija Šila! Kapito?“ Karna je rekao: “A onu 
Mirandu vodi mama!“ Karnin tata je rekao: “N bava? 
ide i Mirandina mama? Jel to ona sa velikim limunima?“ 
Karna je rekao: “Je!“ Karnin tata je rekao: “Onda idemo! 
Šta nan fali učinit jedan lipi izlet!" Karnina mama je iz 

parade u Zagrebu. 


kužine doviknila: “To san te čula, majmune!“ Karnin 
tata je pitao: “Kojo si čula?“ Karnina mama je rekla: 
“Čula san te di se ponašaš ka zadnji drkadžija!“ Karnin 
tata je njoj rekao: “Pa šta sad oćeš? Da ja zbog tvojih 
imsinuacija ne vodin maloga na paradu?“ Karnina 
mama je rekla: “Ne, nego oću reć da iden i ja sa vama!“ 
Karnin tata je pitao: “Zašto, jebate?“ Karnina mama je 
rekla: “Zato šta i Mirandu vodi mama!“ 


Miranda je rekla: “Karnu ne vodi samo tata na paradu, 
nego mu ide i mama!“ Mirandina mama je rekla: “Ako 
Karnina mama brije na vojsku i uniforme, tvoja mama 
ne brije! Meni je militari luk fakd ap!“ Miranda je rekla: 
"Al meni se ide na paradu, mama! Aj pliz, vodi me, pliz, 
pliz!" Mirandina mama je rekla: “Ali zašto, zlato? Pa ti 
si jedna smišna ženskica! Šta će ti te muške bljuzge!“ 
Miranda je rekla: “Pa kad mi je gula! Tila bi vidit pilote i 
tenkiste!“ Mirandina mama je rekla: “Pilote i tenkiste? 
Muko irudova... Pa neće ti piloti i tenkisti dat kruva, 
ćerce! Ti bi već pomalo tribala gledat nogometaše, 
pivače i menažere!“ Miranda je rekla: “Tata od Rizle 

je nogometaš!“ Mirandina mama je rekla: “Nemoj me 
jebat? Od onog malog za klempavin ušima?“ Miranda 
je klimnula sa glavom i rekla je: “Baš je potpisa ugovor 
za Sen Žerminal Sporting Aktivo!" Mirandina mama je 
rekla: “Nemoj me jebat?!" Miranda je rekla: “Malo je 

u komi jer se razveja od Rizline mame, al vodi Rizlu na 
paradu!“ Mirandina mama je rekla: “Pa sad, ako ti je 
baš tako napeto vidit pilote i tenkiste, možda bi i mogli 
poć... 


Rizla je rekao: “Čak i Mirandu mama vodi na paradu! 
Zašto mi ne idemo, tata?“ Rizlin tata je rekao: “Zato šta 


iman posla!“ Rizla je pitao: “Kako moš imat posla kad 

si lani osta bez posla?“ Rizlina mama je uletila: “Nemoj 
pravocirat tatu, Rizla! Znaš da svaku veče skuplja 
plastične boce iz komtejnera! | ne spominji Mirandinu 
mater jerbo je ona jedna obična raspuštenica, šupjača 

i kurbetina!“ Rizla je rekao: “I tata od Šarenog skuplja 
plastične boce iz komtejnera, pa isto vodi Šarenog 

na paradu!“ Rizlin tata je rekao: “Odakle mu lovuša, 
čoviče?“ Rizla je rekao: “Pa besplatan je prevoz, tata!“ 
Rizlin tata je rekao: “Kužin, al kako mu se da gubit 

vrime na pizdarije?“ Rizla je rekao: “Lukav je tata od 
Šarenog! Računa, ako ide pun bus rulje na plus četrde- 
set, svak će ponit barenko po jednu plastičnu bocu sa 
vodom! A di će posli rulja sa praznim bocama, a?“ Rizlin 
tata je rekao: “Jebate dragi jarac! Pa to onda na paradu 
ide putujući komtejner!“ Rizla je rekao: “A šta ti ja 
drugo govorin!“ Rizlin tata je rekao: “Idemo onda i mi! 
Nećemo pustit da nam ćaća od Šarenog zapiša tržište!“ 


Šareni je rekao: “Rizla mi je reka da ga tata vodi na 
paradu!“ Tata od Šarenog je rekao: “Ne tribaš se ti 
povodit za Rizlom! Njemu ćaća skuplja plastične boce 
po komtejnerima!“ Šareni je rekao: “Ne povodin se ja 
za Rizlom, nego za Tajanom! Ona isto ide sa roditelji- 
ma!“ Tata od Šarenog je rekao: "Pa šta to mene briga?“ 
Onda je mama od Šarenog uletila: “A šta si tako 
bešćutan, jebate led! Mali ti oće reć da mu je ta Tajana 
napeta! Viš da ti se dite zatelebalo!“ Tata od Šarenog 
je pitao: “A šta bi mene triba zanimat njegov seksualski 
život?“ Mama od Šarenog je rekla: "E znan, tebe ne 
zanima ni tvoj seksualski život!“ Tata od Šarenog 

je rekao: “Pa kad si tako osjetilna, onda ga ti vodi na pa- 
radu!" Mama od Šarenog je rekla: “E da znaš da i oću!“ 

Tata od Šarenog je okrenijo se prema Šarenom i rekao 
je: “Eto, sine, mama ti nema dobar seksualski život, pa 
će te vodit da skupa gledate ti kurac od parade!“ Šareni 
je rekao: “Tajanina mama kaže da to nije kurac od 
parade, nego skroz obratno!“ Tata od Šarenog je pitao: 
“Kako obratno?“ Šareni je rekao: "Parada od kurca!“ 


Tajana je rekla: “Šarenog na paradu vodi mama, al ja bi 
rađe išla sa tatom!“ Tajaninoj mami je uletilo čudilo: “A 
šta ti mami fali?“ Tajana je rekla: “Ti si rekla da je to pa- 
rada od kurca!“ Onda je Tajanin tata podviknijo: “Tajana! 
Neću da se u ovoj kući govore šporke riči!“ Tajana je 
zacvilila: “Ali nisan to ja rekla, nego mama...“ Tajanin 
tata je dreknijo: “Dosta! Nauči se pristojno govorit! Sto 
puti san ti reka da se ovoj kući ne kaže parada, nego 
mimohodi Jel to sad zauvik jasno?“ Tajana je tiltala sa 
očima. Tajanin tata je rekao: “I dobro ti je mama rekla 
da je to mimohod od kurca! Samo degenerici mogu sa 
četri puškice i dva pokvarena tenka glumit oružanu 
silu!“ Tajanina mama je rekla: “Narod gladuje, a oni 
troše lovu na vojne cirkuse! Nemoš virovat!“ Tajanin 
tata je rekao: “Samo u ljutin diktaturama se priređuju 
par... vojni mimohodi!“ Tajana je rekla: “Al obećala san 
Želi Jeki da ću i ja ić!" Tajanina mama je pitala: “Kojem 
Želi Jeki? Onom šta mu ćaća ima benzinsku i lanac 
dućana?“ Tajana je klimnila i rekla je: “I dva kafića u 
centru!“ Tajanina mama je porumenkila i nakeserila se: 
“Dobro, pa neš sad valjda Želu Jeku razočarat samo zato 
šta je vani ljuta diktatura...“ Tajanin tata se nakeserijo: 
“Poćemo i mi sa tobom da upoznamo roditelje od 
mladića...“ Tajanina mama je rekla: “Obuće ti mama onu 
ljubičastu vešticu da se lipo uparadiš za mimohod!“ 


Žele Jeka je rekao: "Meni se tamo uopće ne ide!“ Tata 
od Žele Jeke je rekao: “Meni se tamo uopće ne ide!“ 
Mama od Žele Jeke je rekla: “Meni se tamo uopće ne 
ide!“ Žele Jeka je rekao: “Al svi živi idu!“ Tata od Žele 
Jeke je rekao: “Al svi živi idu!“ Mama od Žele Jeke je 
rekla: “Al svi živi idu!“ Žele Jeka je rekao: “Bolje je onda 
i nama poć!“ Tata od Žele Jeke je rekao: “Bolje je onda i 
nama poć!“ Mama od Žele Jeke je rekla: “Bolje je onda 
i nama poć!“ Žele Jeka je rekao: “Na paradu!“ Tata od 
Žele Jeke je rekao: "Na paradu!“ Mama od Žele Jeke je 
rekla: “Na paradu!“ 


I tako je njih dvista iljada otišlo iz Krajine. 


Robi K. (tita) 

ORBAN BAJRAM 15/1X/2015 


la sam mali dečko. Ja živim sa svojim roditeljima i 
sestricom u našem toplom domu. Moji roditelji se zovu 
Adult Hitler i Eva Braon. Roditelji naveče side u prima- 
ćoj i gledaju na televiziji imformativne programe. Adult 
Hitler je piljio u ekran i rekao je Evi Braon: “Isto mi je 
skroz nejasno da ih svugdi ima osim u Hrvackoj! Pa šta 
smo mi, jebate irud? Jesmol mi možda gubavi?“ Eva 
Braon je klimnila sa glavom i rekla je: “Zaobilaze nas 

ka da smo zadnja govna, čoviče božji! Ka da će od nas 
dobit kugu! Ima brezobraznog svita, to je čudo jedno!“ 
Adult Hitler je žmirkao sa očima i rekao je: “Nemoš vi- 
rovat! Svugdi puni kolodvori rulje sa kesama i valižama, 
svugdi parkovi nakrcani sa gladnon dičicon i nesritnin 
roditeljima, svugdi ljudske mase probivaju granične 
prelaze, svugdi gužva i kaos, a samo u Hrvackoj — ni- 
kog!“ Eva Braon je dodala: “Osin turista!“ Adult Hitler 
je rekao: “Ko šiša turiste! Oni putuju jer in se oće, a 

ne jer in se mora!“ Eva Braon je dodala: “A oni kojima 

se mora nas ne jebu za suvu šljivu! Ka da smo zadnje 
štrace!“ Adult Hitler je zamavao sa daljinskim i rekao 
je: “Nešto nečuveno! Krvavo smo se borili za ovu drža- 
vu, iljade ljudi je za nju poginilo, a oni se ponašaju ka da 
ne postoji!" Eva Braon je rekla: “Grozno su neodgojeni! 
Čovik se pita jel Hrvacka takva da je neće ni izbjeglice 
il su izbjeglice takve da neće ni Hrvacku!“ Adult Hitler 
je podviknijo: “Ima ih čak u Srbiji i Makedoniji, i to 
masu, a kod nas nijedan! Ej, prika, Srbija i Makedonija 
su in bolje od od nas! Pa kakvi su to ljudi?“ Onda sam ja 
uletijo: “Dida kaže da je sve to Jugoslavija!“ Evi Braon je 
uletilo čudilo: “Kakva sad Jugoslavija? Šta ti to znači?“ 

Ja sam rekao: “Znači da čim su ušli u Srbiju i Makedoniju, 
onda su došli i kod nas!“ Adult Hitler je rekao: “Jaka ti je 
logika za popizdit! Aj pogleaj kroz ponistru i pokaži mi 
jednoga!“ Ja sam rekao: “Dida kaže da nije Jugoslavija 
mala ka Hrvacka da se vidi sa ponistre!“ Eva Braon je 
podviknila: “Jeben tebe i tvoga dida! Igraj se tamo i ne 
seri!" Onda sam ja zamuknijo i nastavijo sam se igrat sa 
robokapom na tapetiću. Adult Hitler je vrtijo sa glavom 
prema televiziji i rekao je: “I šta ćemo sad sa onin 
sporskin dvoranama šta smo ih za njih pripremili? Šta 
ćemo sa praznin vojarnama i izbjegličkim kampovima? 
Jel to sad znači da je cila naša humanitrajna priprema 
bila zakurac?“ Eva Braon je rekla: “A još ja glupača 
umisila i razvukla dvista metri jufke! Eno mi se kiseli u 
frižideru!“ Adult Hitler je opalijo čudilo: “Šta će ti dvista 
metri jufke, jebate jarac?“ Eva Braon je rekla: “Pa tila 
san ispeć veliku pitu sa sirom da dočekan jadne ljude 
na kolodvoru! Mogu samo zamislit koliko su gladni! 
Tila san izrazit velkam i dobrodošlicu, ono, pokazat in 
da san prema njima turbo humanitrajna! A onda oni ne 
dođu! Zavidali su mi klamfu trista smista!“ Adult Hitler 
je rekao: “Koja stoka, bogte dragi jeba!" Onda sam ja 
uletijo: “Pa moš za nas ispeć pitu sa sirom, mama?" Eva 
Braon je rekla: “Jesil ti pri sebi, glupsone? Ko će nama 
izist pitu od dvista metri jufke? To je tribalo bit za dva 
vagona izbjeglica!“ Adult Hitler je meni dobacijo: “Al 
mogli bi ti sa dvista metri jufke začepit labrnju!“ Tu sam 
ja zamuknijo i nastavijo sam se igrat sa robokapom na 
tapetiću. Adult Hitler je itnijo daljinski na stolić i rekao 
je: “Jel to oni misle da je naša ekonomija tako jadna da 
će ovde bit gladni kruva?“ Eva Braon je rekla: "Jel misle 
da će ako dođu iz svoje vukojebine u Hrvacku spast 

sa konja na magarca?“ Adult Hitler je rekao: “Il možda 


misle da smo mi neki divljaci štašmo ih odavde protirat 
ka Srbe u Oluji?“ Eva Braon je rekla: “Jel misle da smo 
mi neki fašisti šta na stadijonima viču Za dom spre- 
mni?“ Onda je Adult Hitler podviknijo: "E znaš šta! Sad 
da dođu, ja bi ih majkemi sve vratija odakle su došli!“ 
Eva Braon je rekla: “I ja isto! Podigla bi na granici 
žičanu ogradu od sedan metri!“ Adult Hitler je rekao: 
“Šta žičanu ogradu? Betonski zid bi sagradija! Reka bi 
in — aj brišite u pizdu materinu odavde!“ Eva Braon je 
viknila: “Idite nazad u Siriju i Tunguziju, a ne ovu mladu 
državu šporkavat i rasturat!“ Adult Hitler je rekao: 
“Nismo mi za nju ginili zato da neko drugi uživa plodove 
naše borbe!“ Eva Braon je dreknila: “Sve za Hrvacku, 
Hrvacka ni za koga!“ Adult Hitler je dreknijo: “Nađite si 
drugu državu di ćete boga molit!" Eva Braon je viknila: 
“Jerbo će van naši graničari sa kalašnjikovima čestitat 
Orban bajram!“ Onda je Adult Hitler dignijo desnu ruku 
uzrak i rekao je: “Okej! To je rješeno!“ Eva Braon je isto 
dignila desnicu uzrak i rekla je: “Slažen se! Rješeno!“ 
Onda su moji roditelji dali si sa desnicama po gimi fajv. 
Onda su oni sili nazad u kauči hotelju i sa daljinskim su 
prominili program. Onda sam ja roditelje pitao: “Znači, 
vi bi otirali jadne izbjeglice samo zato šta nisu došli u 
nas?“ Eva Braon je okrenila se prema meni kao da sam 
lit tupson i rekla je: “Nego šta! Neka odjebu u skoko- 
vima!“ Ja sam rekao: “To nikako ne kužim, časna rič!“ 
Adult Hitler je zavrtijo sa glavušom i rekao je: "Kako ne 
kužiš, papane! Time šta su zaobišli Hrvacku, izbjeglice 
su se pokazale ka ozbiljna prijetnja našem načinu 
života!“ Ja sam pitao: “A kakvi je to naš način života?“ 
Eva Braon je rekla: “Takvi da bi odavde tribalo odselit!“ 


Robi K. (lila) 

MEĐU IZBAMA 21/1X/2015 


Jai moj drug Dino smo otpičili u frentu. Prije nego šta 
smo zbrisnili od kuće mi smo roditeljima mrknili svaki 
po dvista kuna. Onda smo mi na kolodvoru kupili karte 
za bus. Onda smo mi dva ukrcali se u bus za Zagreb. 
Kod Dugopolja je nama kondukter uzimao karte i pitao 
je: “A di ćete vi dva malca tako sami?“ Moj drug Dino 
je rekao: “Idemo kod tetke u Zagreb!“ Kondukter je 
dignijo livu ombrvu i rekao je: “Isto mi je malo čudno 
da tako mali dečkići putuju sami bez roditelja!“ Ja sam 
rekao: “Roditelji su nas ispratili do na spliski kolodvor, 
atetka će nas dočekat na zagrebačkom kolodvoru!“ 
Kondukter je zavrtijo sa glavom i rekao je: “E znan, al 
šta ako van se nešto desi u međuvremenu?“ Moj drug 
Dino je rekao: “U meduvremenu nan se može desit 
samo glupi kondukter!“ 


Na kolodvoru u Zagrebu je bijo mali miljon izba. Ja i 

moj drug Dino smo odma uštekali se među njih. Rulja iz 
Zagreba su nama govorili: “Uelkam refjudžiz! Uelkam, 
uelkam!“ Plus su nam davali sendve i bočice sa vodom. 
Onda smo mi sa izbama pičili prema drugom busu. 
Jedna teta je rekla: “A vidi ova dva malca šta su smišni, 
bogati! Odakle ste vi, dica?“ Ja sam rekao: “No spik 
kroejša! Sori!“ Dino je rekao: “No spik kroejša! Veri 
sori!“ Druga teta je rekla: “Isusek, isusek, kak ste se tak 
mali dopelali od Afroazije do sim? Ste zmoreni, deca? 
Bute spili kod mene doma?“ Ja sam rekao: “No spik 
ingliš, sori!“ Dino je rekao: “No spik ingliš! Veri sori!“ 
Treća teta je mavala sa termosicom i govorila je: “Topla 

amprejuhica! Zemite si toplu amprejuhicu!“ Ja i Dino 
smo govorili: “No amprejuhica! Đermeni! Đermeni!“ 


Onda smo mi dva pičili dalje sa izbama. Onda je isprid 
nas stao jedan barba iz pandurije. Murac je rekao: 
“Alo vi dva! A di su van roditelji?“ Ja sam rekao: “No 
spik kroejša! Veri sori!“ Murac je nagnijo se prema 
nama i pečijo se: “Ro-di-te-lji? Tata und mama? Mam 
end ded?“ Onda je Dino složijo patničku facu i rekao 
je: “Maj ded iz ded!“ Ja sam klimnijo sa glavom i rekao 
sam: “Jes, jes, tata und mama ded! Kaput! Finito!“ Dino 
je rekao: “Morto maksimale!“ Murac je raskobečijo oči 
i zacvilijo je: “O majko božja, koja tragedija! Srce će 
mi puknit, časna rič! Najbolje da vas odma odveden 
u samostan Svete Karmele među siročad!“ Samo ja 
i Dino smo zamavali sa rukama i vikali smo: “No, no 
Karmela! Đermeni! Đermeni!“ 


Murac je rekao: “Pa ne možete se tako sami i malešni 
potucat po bilon svitu, dico božja!“ Ati ja i Dino smo 
kmečali: “Niks Karmela! Đermeni! Đermeni! Travel tu 
Đermeni!“ Murac je rekao: “Aj časkon se strpite dok 
nazoven šefa...“ Onda je murac ućukao broj na mobilni 
i rekao je: “Alo, Ranko, iman ovdi dva malca šta su in 
roditelji zaginili u ratu! Teška koma, čoviče, nemaju ni 
deset godina! Di ću sa njima?“ Onda je mobilni nešto 
pitao. Murac je rekao: “A šta ja znan odakle su, biće iz 
Iraka ili Sirije!“ Onda je murac okrenijo se prema namai 
pitao je: “Sirija or Iraki?“ Moj drug Dino je njemu rekao: 

“Siraki!“ Murac je opet okrenijo se u mobilni i rekao je: 

“Jedan je iz Sirije, a drugi iz Iraka!“ Samo već smo mi 
dva bili brisnili i zamišali smo se sa izbama. Onda smo 
mi sa izbama ugurali se u drugi bus. 


Drugi bus je nas iskipao na granici. Na granici smo 

mi čekali na kiši i teškoj promrzlici. Plus smo ja i Dino 
sa mlađom ekipom izba razvalili jednu paku na male 
branke. Ja sam bijo Mesi. Onda je dogibao jedan barba 
sa kamerom da nas snima dok igramo. Dino je njemu 
rekao: “Nemoj da bi ti palo napamet snimat me za 
televiziju!“ Ja sam njemu rekao: "Odjebi u skokovima 

sa tom kamerom!“ Samo onda je uletijo još jedan barba 
sa nikrofonom i rekao je: “Dragi gledaoci, evo ovdi smo 
naletili na dvi male izbjeglice šta govore hrvacki! To 

je baš živo čudo! Saćemo ih eskluzivno pitat izjave za 
program uživo!“ 


Jai Dino smo ukipali se od vune i piljili smo u kameru. 
Barba je nama tutnijo nikrofon pred ćunke i pitao je: 
"Šta je reć da vi ka izbjeglice znate hrvacki?“ Ja sam 
poćeškao se iza uva i rekao sam: “Tata nam je iz Iraka 

i Sirije, a mama je rodom iz Splita, pa je nas dva brata 
naučila spliski!“ Barba sa nikrofonom je pitao: “I kako 
ste završili ovdi u izbjeglištvu?“ Dino je rekao: “Morali 
smo uteć jerbo kod nas doma vlada teško nasilje i 
užas!“ Barba sa nikrofonom je pitao: “A roditelji?“ Ja 
sam rekao: “Roditelji su izvor nasilja i užasa!“ Barba sa 
nikrofonom je pitao: “Mislin, di su van sad roditelji?“ 
Tu smo ja i Dino se malo zakočili. Onda je Dino rekao: 
“Maj ded iz ded! Zaginili su u esploziji!“ Barba sa nikro- 
fonom je rekao: “Majko božja, pa to je strašno...“ Ja 
sam rekao: “Mamu su proparali geleri, a tatu je granata 
spičila drito u glavu!“ 


Tata je piljio u televiziju sa zinutim ustima. Mama je isto 


obisila usta i zlamenovala se sa desnom rukom. Onda 
je tata rekao: “Jel ti moš virovat ovo šta vidiš?“ Mama 


2367 


je vrtila sa glavušom i rekla je: “Ne mogu, majkemi...“ 
Tata je rekao: “Al ne bi onda oboje vidili isto! Znači 

da je istina!“ Mama je rekla: “A ja se glupača cili dan 
brigam da di je klipan nesta!“ Tata je podviknijo: “Šta 
klipan, čoviče?! To je monstrum na kvadrat! To je ratni 
zločimac, bogte jeba! Viš da vlastite roditelje ubiva! 

I to prid kamerama!“ Mama je opet zlamenovala se 

i rekla je: “Gospe moja, ko je to odgaja? Ja bogami 
nisan...“ Tata je zaškarpunijo se po faci i dreknijo je: “Pa 
ne mogu zamislit da mi je rođeno dite izraslo u takvu 
beštiju, bogte dragi jeba! Totalno san u šoku! U glavi 
mi je mrkli mrak!“ Mama je rekla: “Možda zato šta te 
spičila granata?“ 


Onda je za pet minuti moj tata na telefon nazvao 
Dinovog tatu. Tata je Dinovom tati rekao: “Slušaj, prika, 
iman dobru i lošu vjest!“ Dinov tata je rekao: “Aj prvo 
onu dobru!“ Tata je rekao: “Robi i Dino su živi i zdravi! 
Sad san ih vidija na televiziji!“ Dinov tata je rekao: 
“Nemoj me jebat?“ Tata je rekao: “Časna rič! Jel moš 
virovat da su se bolesnici prištekali među izbjeglice i 
vise na granici?“ Dinov tata je rekao: “Ne mogu!“ Tata 
je rekao: “E bolje ti je da viruješ! Prije pet minuti su no- 
vinaru potamko ispričali da su in roditelji zaginili u ratu! 
I onda lipo glume male siročiće iz Iraka i Sirije!“ Dinov 
tata je rekao: “O mater in jeben muslimansku!“ Tata je 
rekao: “Eto ti, prika! I sad igraju na male branke i čekaju 
da se sa ostalima probiju do Njemačke!“ Dinov tata je 
pitao: “A koja je loša vjest?“ Tata je rekao: “Slovenci i 
Mađari zatvaraju granice!“ 


Robi K. (Illa) 


LJUDI I BROJEVI 5/X/2015 


Mi smo u školi imali nastavu iz matuše. Na matuši 

mi đaci rješavamo teške zadatke i računice. Ona 
učiteljica Smilja je prozvala onu Nelu Svinjogojstvo 

da odgovara. Onda je uča Neli zadala zadatak: “Ako u 
Hrvacku u jednom danu uđe deset iljada izbjeglica, i 

ako od tih deset iljada njih tri iljade produži dalje za 
Sloveniju, a pet iljada za Mađarsku, koliko izbjeglica 
ostaje u Hrvackoj?“ Onda je onaj Rino Sajla doviknijo 

iz predzadnje klupe: “Ostaje ih pun kufer!“ Uča Smilja 
je naperila prst prema njemu i podviknila je: “Začepi, 
Rino! Nisan tebe pitala, nego Nelu!"“ Onda je Nela 
Svinjogojstvo rekla: “U Hrvackoj ostaje dvi iljade 
izbjeglica!“ Učiteljica je rekla: “Bravo, Nelice! Tačan 
odgovor!“ Onda je ona balibanica Lidija dobacila: “Al 
šta da Hrvacka radi sa dvi iljade izbjeglica?" Uča Smilja 
je njoj rekla: “To gradivo ne možemo obrađivat na satu 
matematike, nego na satu poznavanja prirode i društva! 
Sad se bavimo samo zbrajanjem, oduzimanjem i drugim 
računskim operacijama!“ 


Onda sam ja iz zadnje klupe rekao: “Isto je to malo 
bezdušno!“ Učiteljici Smilji je uletilo čudilo: “Šta je 
bezdušno?“ Ja sam rekao: “Pa bezdušno je da se sa 
jadnim izbjeglicama prave računske operacije!“ Onda 
je moj drug Dino uletijo: “Tako je! Izbjeglice su takođe 
ljudi! A ovde se o ljudima govori ka da su brojevi!“ Uča 
Smilja je počeškala se iza livog uva. Onda je ona rekla: 
“Slažen se! To ispada malo dehumano! Zato odsad 
nećemo govorit o ljudima ka da su brojevi, nego ćemo 
pričat o brojevima ka da su ljudi! Okej?“ 


2369 


Jai Dino smo gledali u uču sa težom zblentozom. Onda 
je ona prozvala onu pedericu Sandru da odgovara. 

Svi živi znaju da pederica Sandra je lumen za matušu. 
Uča Smilja je njoj postavila pitanje: “Ako u Hrvacku u 
jednom danu uđe deset iljada izbjeglica, a zna se da 

su to uglavnon Sirijci i Libijci, i ako od tih deset iljada 
njih pet iljada produži dalje za Sloveniju, a sedan iljada 
za Mađarsku, koliko izbjeglica ostaje u Hrvackoj?“ 
Pederica Sandra je najprvo malo dumala. Onda je ona 
složila ebete facu kao da ne kuži ništa živo. Uča je 
pitala: “Onda?“ Pederica Sandra je rekla: “Pa ispada da 
ih je izašlo više nego šta ih je ušlo!“ Učiteljica Smilja je 
rekla: "Nisan pitala koliko ih je izašlo i ušlo, nego koliko 
ih je ostalo!“ Pederica Sandra je rekla: “Pa nije osta nije- 
dan!“ Uča je rekla: “Bravo, Sandrice! Tačan odgovor!“ 
Pederica Sandra je pitala: “A ko su onda onih dvi iljade 
šta su otišli, a nisu ušli?“ 


Učiteljica Smilja je nasmješkala se isprid ploče. Ona je 
rekla: “To gradivo ne možemo obrađivat na satu mate- 
matike, nego na satu poznavanja prirode i društva! Sad 
se bavimo samo računskim operacijama! Govorimo 

o brojevima, a ne o njihovom etničkom sastavu!“ 
Pederica Sandra je pitala: “Šta je to etnički sastav?“ 
Onda je onaj Kane Šteta uletijo: “A stvarno si glupa, 
Sandra! Učiteljica ti oće reć da su onih dvi iljade viška 
Hrvati šta su se priobukli u Sirijce i Libijce i zbrisnili od 
užasa u svojoj zemlji!“ Uča je rekla: “Ispravo razmišljaš, 
Kane! lako to spada u poznavanje prirode i društva!“ 
Onda sam ja pitao: “A Srbi?“ 


Tu su svi rulja iz razreda okrenili se prema meni. Kane 
Steta je pitao: “Koji Srbi?“ Učiteljica Smilja je pitala: 


“Koji Srbi?" Ona tuljanica Niveska je rekla: “Moj tata 
kaže da Srba u Hrvackoj nema ni za jedan autobus! 
Prema tome, stasistički gledano, među one dvi iljade 
Hrvata ne može bit više od jednog ipo Srba!“ Ja sam 
rekao: “A moj tata kaže da sve izbjeglice u Hrvacku 
dolaze iz Srbije!“ Kane Šteta je pitao: “Pa šta onda?“ 
Uča je pitala: “Pa šta onda?“ Ja sam rekao: “Koliko 
među onih deset iljada izbjeglica šta su ušli u Hrvacku 
ima Srba šta su se priobukli u Sirijce i Libijce i zbrisnili 
od užasa u svojoj zemlji?“ 


Rino Sajla je rekao: “Stvarno, jebate...“ Mala Teica 

je rekla: “Možda su većina Sirijaca i Libijaca ustvari 
Hrvati i Srbi...“ Tuljanica Niveska je rekla: “Možda su 
svi...“ Onda je učiteljica Smilja uletila: “Aj nemojte, 
dico, puno fantazirat! Pitanje ti je skroz na mistu, Robi! 
Al ne možemo ga obrađivat na satu matuše, jerbo 

je to gradivo iz poznavanja prirode i društva!“ Nela 
Svinjogojstvo je pitala: “Zašto sva dublja pitanja o 
izbjeglicama spadaju u poznavanje prirode i društva?“ 
Kane Šteta je njoj rekao: “A stvarno si glupa kad to ne 
znaš! Zato šta izbjeglice upadaju u našu prirodu da 
nam kvare društvo!“ Moj drug Dino je Kanu pitao: “A 
jel onda Hrvati izlaze iz naše prirode da nam poprave 
društvo?“ 


Onda je učiteljica Smilja podviknila: “Dosta je bilo! 
Nemojte, dico, komplicirat život kad je situacija ionako 
složena! Ostanimo kod matematike! | predlažen 

da se rađe držimo Sirijaca i Libijaca dok vježbamo 
zbrajanje i oduzimanje! Hrvate i Srbe ćemo spominjat 
kad pređemo na operaciju djeljenja!“ Mala Teica je 
pitala: “A šta je sa operacijom množenja?“ Uča je rekla: 

"O množenju ćete učit kod sestre Melite na nastavi 
vjeronauka!“ Moj drug Dino je rekao: “Baš šteta! U 
množenju sam najjači!“ 


Učiteljica Smilja je Dinu rekla: “Okej, kad si tako pa- 
metan ondaš nam ti rješit sljedeći malo teži zadatak!“ 
Moj drug Dino je ustao se iz klupe. Uča je njemu zadala 
zadatak: “Ako u Hrvacku u jednom danu uđe deset 
iljada izbjeglica, i ako od tih deset iljada njih šest iljada 
odma ode u Sloveniju, a njih osan iljada u Mađarsku, za 
koliko godina će Hrvacka ostat bez stanovništva?" Ja 
sam uletijo: “A Srba već nema!“ Uča je meni dreknila: 
“Ti se, papane, ne mišaj! Ovo je zadatak za Dina!“ Dino 
je jauknijo: “Ali malo mi je pretežak, učiteljice!“ Uča je 
rekla: “E pa reka si da si najjači u množenju! Aj da te 
sad vidin!“ Dino je pitao: “Jel mi možete ponovit zada- 
tak?“ Uča Smilja je zakolutačila sa očima i ponovila je: 
“Znači, ako u Hrvacku u jednom danu uđe deset iljada 
izbjeglica, i ako od tih deset iljada njih osan iljada odma 
zbriše u Mađarsku, a njih šest iljada ode u Sloveniju, 
koliko će godina morat proć da Hrvacka ostane bez 
stanovništva?“ Dino je rekao: “Previše!“ 


Samo onda je balibanica Lidija pitala: “Ako svi odu, ko 
će izać na izbore?“ Tuljanica Niveska je rekla: “Mogu 
Hrvati glasat i iz dijaspore!“ Rino Sajla je rekao: “Kurac 
mogu kad su se već priobukli u Sirijce i Libijce!" Onda 
sam ja uletijo: “Alo, ekipa! Pa ne možemo na satu matu- 
še razglabat o izborima! To spada u poznavanje prirode 
i društva!“ Samo onda je učiteljica Smilja zakreštala: 
“E baš možemo! Evo sad tebi, pametnjakoviću, jedan 
zadatak!“ Ja sam se u roku odma dignijo iz klupe. Uča je 
meni zadala zadatak: “Ako od miljon Hrvata njih trista 


iljada glasa za HDZ, a dvista iljada za SDP, koliko će ih 
ostat neopredjeljeno?“ Ja sam malo produmao i rekao 
sam: “Maksimalno trista iljada!" Uča se nakeserila: 
“Žalin slučaj, krivi odgovor! Falija si za minimalno dvista 
iljada!“ Ja sam rekao: “Tih dvista iljada su opredjeljeni! 
Samo nemaju pravo glasa!“ Učiteljici je uletijo lakši 
iznered: “Kako nemaju pravo glasa? Ka naprimjer ko?“ 
Ja sam rekao: “Ka naprimjer ja!“ 


Tu je učiteljica Smilja odvalila od smijade. Ona je meni 
rekla: “Pa kakoš ti, klipsone, imat pravo glasa kad si 
još dite?“ Ja sam rekao: “Pa šta da san dite? Zašto dica 
ne bi mogla ić na izbore?“ Uča je rekla: “Kako zašto? 
Zato šta su dica još mala!“ Ja sam pitao: “Pa šta da su 
mala?“ Uča Smilja je rekla: “Kad si mali nemoš se kužit 
u politiku!“ Ja sam rekao: “Niko nije toliko mali da ne 
skuži koliki je Karamarko debil!“ 


Robi K. (lila) 

LIKARI I PREGLEDI 20/X/2015 


Moj dida sa Šolte je došao kod nas doma u Split da 
obavi likare i preglede. Dida je ujutro u kužini pio 
kavicu i pušijo je duvan. Isprid njega su na stolu bila 

tri lista papira. Ja sam na drugom kraju stola pio kakao 
imarendavao sam fetu kruva i marmelade. Onda je 
moj dida malo žešće hraknijo i pljunijo je na jedan list 
papira. Onda je on ti papir uredno presavijo i odnijo 

ga je bacit u kantu za škovace. Ja sam to sve gledao sa 
tupilom od nekuženja. Onda je dida vratijo se za stol. 
On je nastavijo pit kavicu i pušit duvan. Ja sam drinkao 
topli kakao i žnjopao sam kruv sa marmeladom. Onda 
je moj dida opet malo žešće hraknijo i pljunijo je na 
drugi list papira. Onda je on ti papir pažljivo presavijo 
iodnijo ga je bacit u kantu za škovace. Meni je opet 
uletila zbunjoza. Onda sam ja pitao: “Dida, šta to 
radiš?“ Dida je rekao: “Treniran glasanje!“ 


Ja sam piljio u dida sa raskobečenim očima. Dida je 

sijo nazad za stol i srknijo je guc kavice. On je meni 
rekao: “Šta se čudiš? Neću valjda nepripremljen izlazit 
na izbore! Izbori su praznik demokracije, čoviče!“ Ja 
sam pokazao sa prstom i pitao sam: “Onda su ti ti 
papiri ustvari izborni listići?“ Dida je rekao: “Igzaktli! 
Na njima se vježban prije svečanog čina!“ Ja sam 
rekao: “Znan, dida, al kad su izbori onda svi ljudi nađu 
kandidata na listiću i zaokruže ga sa kemijskom! A ti 
ga pljuneš!“ Dida je rekao: “Ha, pa nisan valjda debil da 
glasan ka svi ostali!“ Onda je on opet počeo skupljat 
usta kao da će hraknit. Ja sam dida pitao: “A jel pljuneš 
u onog kandidata za kojeg oš glasat, il u onog za 

kojeg neš?“ Dida je rekao: “Pljunen u onoga kojeg oću 
pljunit!“ Ja sam pitao: “A šta ako ti se pljuca raskeca na 
više kandidata?“ Dida je dignijo kažimprst i rekao je: “E 
zato triba trenirat, unukiću! Vježbati, vježbati i samo 
vježbati!“ 


Onda je mama iz primaće ugibala u kužinu i pitala je: 
"Šta to triba vježbat?“ Dida je zamavao sa ćikarom i 
rekao je: “Bogami se triba dobro uvježbat za napravit 
ovakvu kavu! Skuvala si je nom plus ultra, ćerce! Jušto 
po mom guštu!“ Mama je nasmjehuljila se i rekla je: “Aj 
baš mi je drago da ti prija!“ Onda je ona okrenila se 
prema meni i rekla je: “Aj ti, oškoprc, završi marendu 
paš ispratit dida u likara!“ Ja sam klimnijo sa glavom 
i navalijo sam na njupu. Onda je moj dida malo žešće 
hraknijo i pljunijo je na list papira. Onda je on ti papir 
pažljivo presavijo i odnijo ga je u kantu za škovace. 
Mama je piljila u njega sa ošamutom na kvadrat. Onda 
je ona pitala: “Čako, šta ti to radiš?" Ja sam uletijo: 
“Dida trenira glasanje!“ Mama je zinila: “Molin?!“ Dida 
je rekao: “Na ovin izborima su kandidati takvi da ji je 
bolje pljunit nego zaokružit sa kemijskom! Pa sad malo 
vježban!“ Mama je ukipala se na mistu i šutila je. Dida 
je nju pitao: “Šta? Jel ti tu nešto čudno?“ Mama je 
rekla: “Nije, nije! | ja san maloprije isto vježbala! Samo 
nisan imala papira, pa san ti pljunila u kavu!“ 


Tata je sa vrata od kužine doviknijo: “Onda ću ja rađe 
popit kakao! Ka i Robi!" Mama je slegnila sa ramenima 
kao da baš je briga. Dida je sa stravom gledao u ćikaru i 
mrgodijo se. Onda je tata njemu rekao: “A ti se, fosilac, 
nemoš tako pljuvački postavljat prema parlamentoznoj 
demokraciji! Ipak je tu malo dite!“ Ja sam uletijo: 


“Dida je samo trenira glasanje!“ Tata je meni rekao: 
“Normalni ljudi ne pljucaju po izbornom listiću, sine, 
nego ga ispune sa kemijskom!“ Dida je rekao: “Jebiga, 
zete, kad ne mogu sa kemijskom izrazit svoje osjećaje!“ 
Tata je podviknijo: “Ali ovakoš dobit nevažeći listić, 
glupsone! Izaćeš na izbore zato da si ukineš glas!“ Dida 
je raširijo ruke i rekao je: “Normalna stvar! Da je više 
pameti, svi bi si ovako ukinili glas!“ 


Tata je rekao: “Zašto, čoviče božji? Pa nije ti ovo više 
komunistička diktatura di imaš samo jednu partiju 

i velikog vođu! Sad napokon moš birat, jebaga irud!“ 
Dida je rekao: “E znan, al svako koga izaberen će me 
prcat u glavu, jel tako?“ Tata je rekao: “Dobro, ne kažen 
da neće...“ Dida je rekao: “E onda je bolje da mi je takvi 
nametnut, nego da ga ja sam biran! Izbori, zete, služe 
da mi budemo krivi šta nas prca vlast!" Samo onda 

je mama zveknila sa rukom po lavandinu i podviknila 
je: “Dosta je bilo glupe diskusije! Čako, idi sa Robijem 
u likara! | da više nisi okolo pljuca po papirima, jerbo 
će bit vraga!“ Dida je pitao: “Kakvog vraga?“ Mama je 
pogledala koljački i rekla je: "Možda bi ja mogla treni- 
rat glasanje dok kuvan obid, a za obid imamo šnicele u 
šugu sa pireom! Jel to jasno?“ Dida je rekao: “Jasno!“ 


Posli smo ja i moj dida sidili u ambulanti na pregledu. 
Ona medicinska je prvo didi izvadila krv iz desne ruke. 
Onda je ona njega obrisala sa vatom i rekla je: “Još 
ćemo van uzet mokraću i gotovi smo!“ Didi je uletila 
zbunjoza: “Kakvu mokraću?“ Medicinska je rekla: 
"Morate dat mokraću za analizu! Takvi je postupak!“ 
Dida je počeškao se po ćiverici i rekao je: “Tu ima mali 
problem... Moguće je da mi je ćer jutros pljunila u 

kavu!“ Medicinska je opalila lakše čudilo: “Pa šta onda?“ 
Dida je rekao: “Pa šta ja znan kako se to sad kemijski 
miša... Ne bi tija da u mom nalazu mokraće bude 
analiza od jedne bolesnice!“ 


Medicinska je zakolutačila sa očima i rekla je: “Dajte, 
šjor, nemojte me zajebavat! Idite tamo u zahod i 
napunite ovo!“ Onda je ona didi dala empruvetu. Dida 
je rekao: “Šta je ovo, jebate? Neću valjda pišat u 
empruvetu?“ Medicinska je rekla: “Kako nećete? Svi 
pišaju u empruvetu!“ Dida je rekao: “Pa znaš li ti koliki 
je meni kurac, ženska glavo?“ Medicinska je smista 
trznila se prema unazad. Dida je nastavijo: "Jedva san 
ga uspija unit u ambulantu, a saću pišat u empruvetu! 
Pa ovo je malešno i za mog unukića! Jel tako, unukiću?“ 
Ja sam klimnijo sa glavom. Medicinska je gledala u dida 
sa zinutim ustima. Dida je rekao: “Ne bi mi bila dosta 
ni demižana, a kamoli empruveta!“ Onda je medicinska 
rekla: “E pa žalin slučaj, nemamo u ambulanti demiža- 
nu!“ Dida je rekao: “Okej, onda mi dajte nešto drugo 
za popišat se!“ Medicinska je zarežala: “Naprimjer šta 
drugo?“ Dida je rekao: “Naprimjer glasački listić!“ 


Robi K. (llla) 


IZBORNA NOĆ* 9/X1/2015 


Moji mama i tata su sinoć sidili na trosjedu u turbo 
napetosti. Njima je bila luđa od uzbuđenja da vide ko 
će dobit na izborima. U primaćoj je bila uključena tele- 
vizija. Plus je bijo uključen radijo. Plus su bili uključeni 
portali na intermetu. Plus je tata stavijo mobitel na 
stolić da čuje kad javi se barba Mario sa vjestima sa 
terena. Barba Mario je bijo u izbornoj komisiji u našoj 
mjesnoj. Tata je muljao čips po ustima i rekao je: "Šta 
se više ne javlja koji kurac?“ Mama je rekla: “A ko zna, 
mišu, možda su vjesti nepovoljne!“ Tata je pitao: “Kako 
to misliš, nepovoljne?“ Mama je rekla: “Pa možda naši 
ne dobivaju!" Tata je rekao: "To je nemoguće! Jeba bi 
Mariu sve po spisku da mi to javi!“ Mama je rekla: “Eto, 
možda zato čovik ne zove!“ 


Samo onda je na stoliću zazvoncao mobitel. Tata ga 
je u roku munja šteknijo na spikerfon. Barba Mario je 
priko spikerfona rekao: “Prema ovin glasovima šta su 
ji dosad izbrojili, izgleda da naši vode za četri posto!“ 
Tata je cijuknijo: “Nemoj me jebat?! Znači, naši idu 
prema pobjedi?“ Barba Mario je rekao: “Tako zasad 
izgleda!“ Tata je okrenijo se prema mami i rekao je: 
“Ženo, naši vode za četri posto!“ Mama je rekla: “Čula 
san, klipsone, mobitel je uključen na spikerfon!“ Onda 
je barba na televiziji rekao: “Dragi gledaoci, prema 
prvim neslužbenim izlaznim anketama, naši imaju 
prednost od oko četri posto!“ Mama je rekla: “Viš, 
jebate, Mario ima dobre imformacije!“ Tata je rekao: 
"He-he, stara špijunčina je brži od televizije!“ 

parlamentarnih izbora. 


Onda su mamai tata ulili si po bićerin prošeka za 
kucnit se. Tata je rekao: “Sad je najvažnije da naši 
izdrže!“ Onda su oni gledali prenos u turbo napetosti. 
Na televiziji su bile puste tabele i grafikoni. Onda je 
za kvarat od ure na stoliću opet zazvoncao mobitel. 
Tata je šteknijo spikerfon i rekao je: “Mario, šta ima 
novo?“ Barba Mario je rekao: “Situacija se minja! | 
to drastično!“ Tata je pitao: “Kako drastično?“ Barba 
Mario je rekao: “Izgleda da su naši izjednačili! | čak 
poveli za dva posto!“ Tata je rekao: “N bava kua?! 
Znači, sad naši vode za dva posto?" Mama je uletila: 
“Onda bi naši mogli pobjedit?“ Barba Mario je rekao: 
“Tako zasad izgleda!“ Onda je barba na televiziji rekao: 
“Dragi gledaoci, prema najfriškijim izlaznim anketama, 
situacija se naglo promjenila! Naši su uspjeli izjednačit 
i čak imaju prednost od oko dva posto!“ 


Mama i tata su skakali na trosjedu i davali su si po 
gimi fajv. Tata je govorijo: “Koji preokret, jebat noj! 
San naši piče prema pobjedi, a do maloprije su gubili!“ 
Mama je njima sipnila još prošeka u bićerine. Onda 

su oni nastavili gledat prenos i stiskali su šake od 
napetosti. Na televiziji su neki barbe nešto govorili 
šta se nije moglo skužit. Onda je za kvarat od ure opet 
zazvoncao mobitel. Barba Mario je rekao: “Ovo je 
čisto ludilo, čoviče! Opet se sve priokrenilo!“ Tata je 
rekao: “Zajebavaš?!“ Barba Mario je rekao: “Časna rič! 
Sad su opet naši izjednačili i poveli za sedan posto!“ 
Tata je viknijo: “Nemoj me jebat?! Ženo, naši su uspili 
izjednačiti povest za sedan posto!“ Mama je rekla: 
“Čula san, klipsone, mobitel je uključen na spikerfon!“ 
Onda je barba na televiziji rekao: “Ovo je nevjero- 
vatno, dragi gledaoci, nikad napetijih izbora! Prema 


friškim izbornim anketama, situacija se opet totalno 
preokrenula! Nakon šta su gubili za dva posto, naši su 
izjednačili i sad vode za čak sedam posto!“ 


Mama i tata su skakali na trosjedu od hepinesa i itali 
su plišane kušine u zrak. Onda sam ja stao kraj stolića 
isprid roditelja i pitao sam: “Kako se to rezultati mogu 
totalno priokrićat, a stalno vode naši?“ Tata se nake- 
serijo: “Jebiga, sinak, kad imamo taj pobjednički men- 
talitet!“ Mama se nakeserila: “Naša politička uvjerenja 
su toliko jaka da smo uvik među onima šta dobivaju!“ 
Tata je rekao: “He-he, situacija se razvija tako da je 
uvik povoljna za nas!“ Ja sam pitao: “A ko smo to mi?“ 
Onda je barba Mario priko spikerfona rekao: “Mi smo 
pizde, Robi! Samo roditelji ti to neće otvoreno reć!“ Ja 
sam pitao: “Pa koliko vas ima?“ Barba Mario je rekao: 
“Dovoljno da uvik pobjedimo na izborima!“ 


Mama je u roku munja prikinila vezu na mobitelu. Plus 
je ona barba Mariu nešto šporko zabeštimala. Ja sam 
gledao u roditelje sa lakšim čudilom. Samo onda je 
opet zazvoncao mobitel. Tata je šteknijo ga na spiker- 
fon i dreknijo je: “Mario, pička mu materina! Dogovorili 
smo se da nan javljaš rezultate, a ne da drobiš pizdarije 
prid ditetom!“ Iz spikerfona se čulo: “Nije ovde nikakvi 
Mario, zete! Nego te zove punac sa Šolte!“ Ja sam 
cijuknijo: “Dida!“ Tata je rekao: “Šta sad ti oćeš, fosi- 
lac?“ Dida je priko spikerfona rekao: “Oću da mi neko 
objasni koji se ovo kurac događa na izborima!“ Mama 
je uletila: “A šta ti, čako, nije jasno?“ Dida je rekao: 
“Nije mi jasno ko sad ima predmost!“ Tata je rekao: “Ne 
kaže se predmost, nego prednost...“ Dida je rekao. “E 
bogami se kaže predmost...“ 

Dida je nakašljao se priko spikerfona i pitao je: “Drugin 
ričima, jel neko od vas zna oćel ovi Most sad ić u 
koaliciju sa ustašama ili sa domobranima?“ Mama se 
nakeserila: “Iće sa našima, čako, to se podrazumjeva!“ 
Tata se nakeserijo: “Sudbina zemlje će u svakon slučaju 
bit u najboljin rukama!“ Dida je rekao: “Aha, znači opet 
ste u pizdunskoj fazi, ka i kod svakih izbora!“ Tata je 
zarežao: “Slušaj me dobro, fosilac! Most može ić i sa 
ustašama i sa domobranima, al sigurno više ne može sa 
partizanima!“ Dida je rekao: “E pa to je malo problem! 
Jerbo se ovi moj susid već pakuje da će ujutro pičit 
prema Neretvi!“ Mami je uletila zbunjoza: “O čemu ti 
to trkeljaš, jebate led?“ Dida je rekao: “Moj susid kaže 
da ako bude iša sa ustašama, onda Most može ić iu 
zrak!“ Tata je pitao: “Koji ti je to susid, čoviče?“ Dida je 
rekao: “Jul Briner!“ 


Robi K. (lila) 


STRAH OD TERORA 23/X1/2015 


Ja sam sa namušenom facom trpao knjige i bilježnice u 
školsku boršu. Mama je meni motala u salvetu sendvu 
za marendu. Tata je za stolom čitao novine. la sam 
mami rekao: “A šta ako ja sad krenem u školu i stradam 
u krvoločkom terorističkom napadu?“ Mami je dignila 
ombrve i pitala jer: “Kako to misliš, mišu?“ Ja sam 
rekao: “Lipo mislin! Najnormalnije se zaputin u školu, 

a onda pukne bomba u podzemnoj i gotovo!“ Mama 

je rekla: “Jebiga, sinak, nema ti u Splitu podzemne!“ Ja 
sam rekao: “Okej, onda pukne na autobusnoj stani- 
ci!" Mama je rekla: “Škola ti je dvista metri od kuće, 
glupsone! Nisi toliki debil da ideš autobusom!“ Ja sam 
rekao: “Okej, onda pukne bomba drito isprid škole baš 
kad ja naiđen!“ Mama je pitala: “I?" Ja sam rekao: “I 
krehne tako jako da me ciloga raznese! Ono, glava mi 
odleti na jednu stranu, noge na drugu, ruke na treću...“ 
Tata je spustijo novine i pitao je: “A criva i te stvari?“ Ja 
sam rekao: “Criva mi šibnu uvis i zalipe se na ponistru 
na trećem katu!" Mama je zableušila se u mene i rekla 
je: “Zanimljivo!“ Ja sam podviknijo: “Šta zanimljivo?! 
Jel ti kužiš šta ti ja pričam?“ Mama je rekla: “Kužim da 
imaš neki kontrolni i da najrađe ne bi iša u školu!“ 


Onda je tata sklopijo novine i rekao je: “Eto kako strah 
od terora dovodi do neželjenih posljedica!" Mama 

je rekla: “Igzaktli! Skroz se zaustavi normalni i sva- 
kodnevni život!“ Tata je rekao: “Cili se sistem totalno 
zablokira!“ Mama je rekla: “Čak i redovna provjera 
znanja učenika u školi dođe u pitanje!“ Onda je tata 
okrenijo se prema meni i pitao je: “A iz čega, sinak, 

imaš kontrolni?“ Ja sam rekao: “Iz glupog hrvackog!“ 
Tata je pitao: “Pa jesi naučija gradivo?“ Ja sam rekao: 
“Jesan, časna rič! Znan sve živo!“ Tata je rekao: “Eto! 
Onda se nemaš čega plašit, mišu!“ Ja sam cijuknijo: 
"Kako neman?! Jebe se teroriste je li ja znan hrvacki 
ili ne znan!“ Tata je rekao: “Pa ne bi baš reka! Jerbo 
ako slučajno nisi naučija gradivo, pa dobiješ asa iz 
kontrolnog, onda ću te tako skrehat daš se cili raznit u 
komadiće! Glava će ti odletit na jednu stranu, noge na 
drugu, ruke na treću...“ Mama je dodala: “A criva će ti 
šibnit uvis i završit na tiramolu od onih Bezmalinovića 
na trećem katu!“ 


Poslje sam ja sa mojim drugom Dinom sidijo na zidiću 
iza škole. Mi dva smo pušili po duvan i šutili smo. Onda 
sam ja Dinu rekao: “Od onih terorista šta napadaju 
nevjernike, još su gori teroristi šta napadaju neznalice!“ 
Dino je rekao: “Znači, i tebi je tata zapritija da će te 
raznit u komadiće ako dobiješ asa iz kontrolnog?“ la 
sam klimnijo sa glavušom i gledao sam sa tugicom u 
vrh od patikica. Dino je ispuvao dim od duvana i rekao 
je: "“Čoviče, ovi svit je iša u trokurac! Di god se okreneš, 
samo nasilje!“ Ja sam rekao: “Nemoš se nigdi sklonit 
od terora!“ Samo dok smo mi dva dimili i pričali neko je 
kod mojih mame i tate pozvonijo na vrata. Mama je išla 
da će otvorit. Samo onda je kroz vrata jurnilo dvista 
specijalaca sa kacigama i oklopima. Oni su u roku mu- 
nja skočili na moje roditelje i itnili su ih na pod. Onda su 
savili im ruke na leđa i vezali su ih sa lisicama. Moj tata 
je urlikao: “Šta van je, ljudi?! Koji je ovo kurac?!“ Jedan 
specijalac je njemu dreknijo: “Začepi gubicu, teroristo!“ 
Tata je zastenjao: “O čemu ti pričaš, jebate?! Ovo je 
neki nesporazum!“ Specijalac je njemu rekao: “Toš 


objasnit u stanici, gubo gubava! Kad te dobro natam- 
buramo, brzoš propivat koga si tija raznit u komadiće!“ 
Onda su specijalci odgurali moje roditelje niz portun 
istrpali su ih u maricu. Mama je ronila suze i tulila je 
prema tati: “Ne mogu virovat da nas je mali prasac 
cinka panduriji!“ Tata je režao: “A platiće mi pantagana, 
čim nas ovi puste!" Mama je zacvilila: “Otkud ti znaš 

da će nas ovi ikad pustit?“ Onda je meni Dino na zidiću 
rekao: “Meni jedinica iz kontrolnog ne gine! Tata će mi 
doma stoposto odvidat glavu!“ Ja sam rekao: “I meni 
će moj! Zato san i izračuna — ako će me već skašit zbog 
jedinice, bolje da mi je jedinica protuteroristička!" 


Poslje smo mi ekipa sidili u razredu i pisali smo kontrol- 
ni izhrvackog. Ona učiteljica Smilja je hodala između 
klupa i govorila je: “Uvatim li koga da prepisuje, odma 
ću mu zdimit asa! Jel to jasno?“ Ja nisam zna nijedan 
odgovor na pitanja iz kontrolnog. Isto nije imao blage 
ni moj drug Dino. Isto nisu imali ni drugi rulja u razredu. 
Zato su svi zjakali u plafonjere i grickali su olovke. 
Samo je onaj Bešo Tablet stalno pisao. On je bijo turbo 
hepi išta zna odgovore na sva pitanja. Bešo Tablet je u 
odgovoru na prvo pitanje napisao: “Ako mi zavidaš asa, 
stićete Božja kazna!“ Onda je on odgovorijo na drugo 
kalašnjikovim!“ Onda je on odgovorijo na treće pitanje: 
“Iliš mi dat duju, ili letiš uzrak!“ Kad je odgovorijo na sva 
pitanja onda je Bešo potpisao se sa Bešlim Al Tableti. 
Onda je ona tuljanica Niveska dignila dva prsta i pitala 
je da jel može časkom u zahod. Učiteljica Smilja je njoj 
rekla da nema izlaženja u zahod dok traje kontrolni. 
Tuljanica Niveska je dignila se iz klupe i rekla je: “Žalin 
slučaj, učiteljice, al previše mi se piški!“ Uča je rekla: 

“Koliko god da ti se piški, nemoš u zahod dok je kontrol- 
ni!" Niveska je rekla: “Ali pukniće mi mjehur, učiteljice!“ 
Uča Smilja je dreknila: "Pa nek pukne, kuri me bolac!“ 
Tu smo mi svi ekipa slegnili se ispod klupa zbog eksflo- 
zije. Samo nije se čula eksflozija nego šištanje i prska- 
nje. Učiteljica Smilja je arlauknila: “Šta to radiš, kravo 
glupa?! Pišaš usrid razreda?!“ Tuljanica Niveska je 
šljapkala sa najkicama po lokvuši i rekla je: “Puka mi je 
mjehur!“ Uča je skriknila: “Nije ti puka mjehur, debilko, 
nego si se ispišala po parketu!“ Niveska je pitala: “Pa 
di je razlika?“ Uča je uvatila se za čelo i rekla je: “Ajme 
koja lokva, muko irudova! Izrigaću se, časna rič! Moran 
hitno izać odavde!“ Onda je učiteljica Smilja tuta forca 
izjurila iz razreda. Tuljanica Niveska je stisnila obe šake 
i dignila ih je visoko uzrak. Mi svi rulja smo viknili: “Alah 
je velik!“ 


Robi K. (lila) 


BEZVLAŠĆE POVJESNE 7/X1/2015 
ZBILJNOSTI 


Mi obitelj smo za vikend bili kod mog dida na Šolti. Tata 
i dida su za stolom drinkali po bićerin travarice. Plus 

su marendavali domaću pancetu sa mladim sirom i 
kapulom. Mama je kraj špahera rendala jabuke i valjala 
ih je u koru za štrudel. Moja sestra Damjana je sidila na 
podu i igrala se sa barbikom. Ja sam sidijo do nje i igrao 
sam se sa Kenom. Ja sam sa crnim flomićem Kenu crtao 
kukasti križ na čelu i mrtvačku glavu na ramenu. 


Onda je moj dida tati rekao: “Kod nas na Šolti ima i 
struje i vode! A kakva je situacija kod vas u Splitu?“ 
Tata je dignijo ombrve od blaže zblantoze i rekao 

je: “Isto! Sve normalno!“ Dida je pitao: “A jel imate u 
dućanima kruva, mlika i druge spize?“ Tata je rekao: 
“Imamo!“ Dida je pitao: “A je! van voze autobusi, taksiji 
iferate?“ Tata je rekao: “Voze! Ide čak i trajekt za 

na Šoltu!“ Dida je pitao: “A jel van svitle semafori na 
raskrsnicama?“ Tata je gledao u dida sa čudilom i 
rekao je: “Svitle!“ Dida je pitao: “A jel van rade banke, 
pošte i bolnice?“ Tata je rekao: “Rade!“ Dida je pitao: 
“A jel ideš svako jutro na posal?“ Tata je rekao: “Iden!" 
Dida je pitao: “A jesan li ja prvoga dobija penziju?“ Tata 
je rekao: “Otkud ja znan!“ Dida je rekao: “Jesan, dobija 
san je!“ Tata je rekao: “Okej, fajn, to mi je drago! Al šta 
mi oš reć sa ovom spikom?“ Dida je rekao: “Oću reć da 
su izbori bili prije misec dana i da od tada još uvik nije 
formirana vlada! Šta znači da vlast ne postoji! A sve 
štima, čoviče!“ Tata je piljio u dida sa nekužitisom. Dida 
je nanišanijo u njega sa komadićom pancete i rekao je: 
“Iz toga bi, zete, tribalo izvuć pouku!“ 

Tata je pitao: “Kakvu pouku, jebate patak?“ Dida je 
srknijo guc travarice iz bićerina. Onda je on rekao: 
“Gleaj, zete... Ako vlast ne postoji, a sve štima i život 
ide normalno, koji će nan onda kurac?“ Tata je pitao: 
“Koji će nan kurac ko?“ Dida je rekao: “Pa vlast, čoviče! 
Normalni svit bi ukinija ono šta mu ne triba! Ka šta na- 
primjer primjera ti imaš mozak, a ničemu ti ne služi! Da 
ti ga neki kirurg izvadi, ništa se ne bi prominilo, samo bi 
ti glava bila mrvu lakša!“ Tata je raširijo ruke i rekao je: 
“Fosilac, jebemu mater, rana je ura za vriđanje..“ Dida 
je rekao: “Okej, to san se malo zajebava, znaš ti mene... 
Al kužiš šta ti oću reć?" Tata je rekao: “Kužin, al kakoš 
ukinit vlast, jebaga irud? To ti se sad čini da je situacija 
normalna, al posli nekog vrimena bi u državi nastala 
anarhija!“ Dida je rekao: “Ha, onda možda triba ukinit i 
državu! Tako bi se stoposto izbjegla anarhija!“ Onda je 
mama uletila: “Dobro čako govori! Ne može bit anar- 
hije u nečemu šta ne postoji!“ Onda je tata zveknijo sa 
dlanom po stolu i viknijo je: “Hrvacka postoji!“ 


Tu su u kužini svi zamukli. Onda je mama rekla: “Oho, 
vidin ja da je meni bolje peć štrudel i gledat svoja po- 
sla!“ Tata je njoj zarežao: “I pazi da ti ne zagori!“ Dida 
je tati rekao: “Šta si ti tako nadrkan, zete? Nismo mi 
tili reć da Hrvacka ne postoji, nego da je to šta postoji 
više problem nego rješenje!“ Tata je podviknijo: “E pa 
meni nije problem!“ Dida je rekao: “E znan, zato san 
maloprije i spominja kirurga...“ Tata je nagnijo se prema 
didi da će mu nešto šporko zabeštimat. Samo onda je 
mama rekla: “Šta je ovo, čako, pa ne radi ti rerna!“ Dida 
je pitao: “Kako ne radi?“ Mama je škljocala sa botunima 
od špahera i rekla je: “Lipo, ne radi! Biće crkla!“ Dida 

je rekao: “Ne može crknit! Novi je špaher, nema mu ni 


trijes godina! Iden vidit da nije riknija osigurač!“ Samo 
onda je tata dignijo se od stola i šteknijo je prekidač od 
lustera. Tata je rekao: “Nisu crkli ni rerna ni osigurač! 
Nego je nestalo struje!“ Didi je uletilo čudilo. Onda je 
mama išla da će otvorit špinu na lavandinu. Mama je 
rekla: “A nema ni vode!“ Tata je dignijo kažimprst uzrak 
irekao je: “Aha! Znači počelo je!“ 


Onda su veliki sili nazad za stol sa uozbiljenim faca- 
ma. Dida je tatu pitao: “Misliš da je?“ Tata je rekao: 
“Naravski da je, čoviče! Saš malo vidit kako sve štima 
kad vlast ne postoji...“ Dida je ćoknijo komadić pancete 
ižvakao je sa nervozom. Tata je rekao: “Ne bi se čudija 
da je u dućanima već nestalo kruva i mlika, da su pre- 
stali vozit autobusi, taksiji i ferate, da na raskrsnicama 
ne svitle semafori, da ne rade banke, pošte i bolnice...“ 
Ja sam uletijo: “A jel ne radi ni škola?“ Tata je rekao: “Ti 
mali crtaj kukasti križ na Kenu i ne seri!“ Ja sam u roku 
odma začepijo labrnju. Tata je nagnijo se prema didi i 
rekao je: “A tek ćemo vidit, fosilac, oš sljedećeg prvog 
dobit penziju!" Dida je rekao: “Ne brine mene penzija, 
zete, nego to šta možda ne voze trajekti sa Šolte, pa 
ću te morat trpit i posli vikenda!“ Tata se nakeserijo: 
“A jebiga bože! Ti si pizdija da bi tribalo ukinit vlast u 
državi, pa sad gleaj štaš dobit! Nered, kaos, anarhiju i 
familiju na kostima! Bezvlašće povjesne zbiljnosti!“ 


Samo onda je neko pokucao na vrata od didine kuće. 
To je bijo onaj barba Serđo iz šoltanske pandurije. Mom 
tati su se kad ga je vidijo obisila usta. Barba Serđo je 
rekao: “Bog, ekipa! Doša san vas samo obavjestit da 
će struja i voda doć uskoro! Neki su radovi u điru, pa 
se sve sjebalo!“ Dida je njemo rekao: “Nou frks, Serđo! 

Aj popij sa nama bićerin travarice i maši se za malo 
pancete i sira!“ Tata je piljio u murca sa zinutim ustima. 
Barba Serđo je pogledao u njega i pitao je: “A šta ti 
tako blejiš u mene, čoviče božji? Jel ti to na meni nešto 
čudno?“ Tata je zamuckao: “Pa ne znan, ono... mislin... 
čudno mi je šta na kapi imate petokraku!“ Murac Serđo 
je rekao: “Ma nemoj? A šta bi to triba imat?“ Tata je 
promuckao: “Pa ne znan, ono... mislin... možda šahov- 
nicu?“ Murac Serđo je raskobečijo oči i okrenijo se 
prema didi. Onda je on rekao: "Šta to ovi tvoj zet drobi, 
bogte jeba?! Jel ovo neka ustaška propaganda?“ Dida 
je rekao: “Ma nije, Serđo! Čovik je malo zbunjen, ništa 
strašno!“ Murac Serđo je podviknijo: “Šta zbunjen, koji 
kurac!? Ne može mi usrid Šolte srat o šahovnici! Doša 
san sa najboljin namjerama, al vidin da ću morat hapsit!“ 
Dida je rekao: “Ma nemoj se žestit, Serđo! Viš da čovik 
spava i bunca u snu! Saću ga ja drmnit i probudit!“ 


Onda je dida drmnijo tatu po ramenu i probudijo ga 
je. Tata je trgnijo se u hotelji isprid televizije i okrećao 
se livo-desno. On je rekao: “Šta je bilo? Di san ovo?“ 
Dida je iz druge hotelje njemu rekao: "Zaspa si isprid 
televizije, klipsone! Hrčeš ka tovar! A i mrmljaš neke 
nebuloze! Biće si se natuka štrudela pa ti je došla mala 
snaga!“ Tata je štipao se po ruki i po obrazu da vidi je li 
trista posto budan. Onda je on didi rekao: “Ajme, fala 
kurcu da si me probudija!“ Dida je pitao: “Ali si štagod 
grubo sanja?“ Tata je trljao oči i rekao je: “Teški užas 

i horor! Ne bi virova kad bi ti ispriča!“ Dida je vrtijo sa 
glavom i rekao je: “A koja si ti mustra, zete! Kako moš 
zaspat usrid dnevnika, jebemu miša? Pa dnevnici su 
sad napetiji od sapunica! Tu su sto puta luđi obrati 
nego kad Hoze iznenada pojebe Esmeraldu i privari 


ženu sa rođenon joj sestrom, a žena mu se opet jebe 

sa rođakom Karlosom!“ Tata je uzdahnijo i rekao je: 
“Neam pojma, biće me ovi friški šoltanski zrak omami- 
ja... Dida je rekao: “Tebe izgleda uopće ne zanima je 

li ova država konačno dobila vladu!“ Tata je poskočijo: 
“Alije? Jel ima šta novo?“ Onda je sa live strane hotelje 
izvirijo murac Serđo i rekao je: “Ne samo da u Hrvackoj 
još nema vlasti, nego nema ni Hrvacke!“ 


Robi K. (illa) 

BOŽIĆNA ISPOVID 20/X11/2015 


Moja mama prije svakog Božića ode se ispovidit u 
Gospu od Cukra. Mama je ugibala u ispovidačnicu i 
zlamenovala se. U ispovidačnici je iza mrižice sidijo 
onaj fra Ive. Mama je rekla: “Faljen Isus i Marija!“ Fra 

Ive je zagrintao: “Oho, najdraže su mi ove šta se dođu 
ispovidit jednom godišnje...“ Mama je pitala: “Šta sad 
to znači?“ Fra Ive je rekao: “Znači da bi ti spisak grija 
moga bit veći od inozemnog duga Republike Hrvacke, 
eto šta znači! | da bi ova ispovid mogla trajat duže od 
pregovora oko nove vlade! Jel ti misliš da meni nadbi- 
skupija plaća prikovremene sate?“ Mama je rekla: “Ma 
šta san grišila, velečasni, sve je to malo i ništa... Ono, 
možda san par puti zabeštimala gospu i dragog boga, 
ništa više...“ Fra Ive je namistijo se na katrigi i rekao je: 
“Je, je, sad bi se tila škapulat sa par očenaša i zdravoma- 
rija, pa poć doma, a? Jako smo lukavi, gospođo!“ Mama 
je rekla: “Dobro, još mogu dodat i da san se par puti za- 
klela na gospu i dragoga boga, a nisan govorila istinu...“ 
Fra [ve je rekao: “A drugo vrime si molila krunicu i učila 
psalme, je li? Moran te upozorit, ćerce, da je laganje 

na sveton mistu najveći grij! Svevišnji prema takvima 
nema milosti!“ Onda je mama prošapćala: “Dobro, još 
mogu dodat i da san privarila muža...“ 


Tu je fra Ive značajski se okrenijo prema njoj. Onda je 
on rekao: “N bava kua? Privarila si muža?“ Mama je 
zacvilila: “Jesan, velečasni! Kajen se!“ Fra Ive je utiho 
rekao: “To je ozbiljan grij, jebate ćuk! To mi sad moraš 
sve natenane opisat!“ Mama je rekla: “Šta van iman 
opisivat, velečasni! Razrižite mi pokoru i ja ću molit 

dragog boga da mi oprosti ako ikako može!“ Fra Ive je 
rekao: “Ma nemoj? A šta ti misliš, da ti je dragi bog ka 
automat za kavu? Tiš ubacit grij u sitnin kovanicama, a 
on će ti odma isporučit odrišenje, je li? Ne ide to tako, 
ćerce! Detalji, detalji, detalji!“ Mami je uletila zbunjoza: 
“Šta imaju veze detalji, velečasni?“ Fra Ive je dignijo 
kažimprst uzrak i rekao je: “Istina leži u detalju! Da bi ti 
moga oprostit tako strašno zlodjelo, Svevišnjen moraš 
tačno opisat kako si se to jeb... kako si privarila muža!“ 
Mama je uzdahnila i rekla je: “Ajme majko, ne znan 
odakle da počnen...“ Fra Ive je rekao: “Za početak reci 
koliko si to puti napravila?“ Mama je poskočila: “Kako 
koliko?! Jednom! Šta van pada na pamet?!“ Fra Ive je 
rekao: “Dobro, mora san pitat...“ Mama je podviknila: 
“Ako san zgrišila u trenutku slabosti, ne morate se 
odma ponašat ka da san neka štraca i droljetina!“ Fra 
Ive je rekao: "Okej, okej, nemoj se bezveze žestit... Aj 
da sad čujen potanki opis grija!“ Mama je opet uzdah- 
nila i rekla je: “Ajme majko, ne znan odakle da počnen... 
Fra Ive je rekao: “Počni tako štaš mi reć sa kim si to 
privarila muža?" Mama je rekla: “Sa mašinom za robu!“ 


Tu je fra Ive opet se značajski okrenijo prema mami. 
Onda je on pitao kroz mrižicu: “Jel ti to, ćerce, mene 
zajebavaš?“ Mami je uletilo čudilo: "Zašto bi vas 
zajebavala, velečasni?“ Fra Ive je dreknijo: “Pa šta me 
onda prcaš sa mašinom za robu?! Jel ti misliš da je 
sveta ispovjed neka zajebancija?!" Mama je rekla: “Pa 
lipo van govorin, velečasni! Rekla san mužu da nan je 
crkla mašina za robu i da moramo kupit novu! A nije 
crkla, razumite? Šta on zna koji kurac jel mašina radi il 
ne radi, nije je nikad u životu upalija! | onda san sutra 
kad se vratija sa posla rekla da san uzela novu mašinu 


ida je doša meštar montirati! A to je bila ista mašina, 
rezumite? E, al ja san za te šolde, šta su se ka spizdile 
za novu mašinu, sebi kupila zelenu bundicu od brušene 
kože, razumite?“ Fra Ive je zlamenovao se iza mrižice 
igovorijo je: “Ujme oca, isina, iduha...* Mama je zacen- 
drala: “Ja san tu bundicu sinjavala u izlogu dva miseca, 
velečasni! Nisan više mogla izdržat, gospe mi blažene! 
Nikad mi bolesnik ne bi da da spucan soma ipo kuna za 
bundicu, nikad, nikad...“ Fra Ive je uletijo: “A seks izvan 
braka?“ Mama je pitala: “Šta seks izvan braka?“ Fra 

Ive je viknijo: “Pa rekla si mi da si privarila muža, tuko!“ 
Mama je rekla: “Je, i sad san vam opisala kako san ga 
privarila! | to samo jednom!“ Fra Ive je rekao: “Ja ovo 
ne mogu virovat, majkemi...“ Mama je rekla: “Dobro, 
dvaput, da ipak ne lažen na ispovidi! Na proliće je bilo 
sa peglom!“ Fra Ive je zinijo: “Sa peglom?“ Mama je 
rekla: “Je, rekla san mužu da nan je crkla pegla! | onda 
san mu prodala spiku da san kupila novu peglu, a to je 
bila ista, razumite, šta glupson zna kako pegla izgleda! 
Aja san ustvari kupila sebi parfem! Prva liga je, časna 
rič! Oušn blu!“ 


Fra Ive je šutijo iza mrižice i vrtijo je sa glavom. Onda je 
moja mama zaplakala tuta forca. Ona je kroz suze jec- 
kala: “Znan da san takla dno, velečasni, gadin se same 
sebe! Ponašan se prema mužu ka zadnja dramfulja i 
kučketina! Neću ga više nikad varat, divice mi Marije! 
Ako mu više ikad reknem da je u kući nešto crklo šta 
nije, dabogda me strila božja prostrilila! Izmoliću trista 
očenaša i zdravomarija, samo da mi dobri Isus oprosti 
grije! A možda je i bolje da se frigan u paklu kad san 
ovakva škovaca, jadna ti san... Fra Ive je uletijo: “Aj, 

aj, nemoj tu sad cendrat! Očekiva san dašmo na ovoj 

ispovidi konačno vodit malo življi dijalog, dašmo pričat 
o jeb... o seksu izvan braka i takve stvari, a ne da slušan 
pizdarije o biloj tehnici i kolonjskoj vodi!“ Mama je 
zacvilila: “Parfem, velečasni! Oušn blu!“ Fra Ive je uz- 
dahnijo i rekao je: “Majke mi isukrstove ako san ja igdi 
vidija dosadnijih vjernika od ovih u mojoj župi! To je sve 
bolesno od čednosti, čoviče božji, pare da svi glasaju 
za Most! Jebeš takvu župu di je najveći grij kupit si 
komad robe i kolonju! Ulazite mi u ispovidačnicu nevini 
i čisti ka Petrov u politiku!“ Mama je tulila: “Nemojte 
me tješit, velečasni, ja san spremna za pokoru...“ Onda 
je fra Ive pitao: “Nego, jel taj tvoj muž totalni imbećile 
kad nije skužija da pereš robu u staroj mašini?“ Mama 
je rekla: “Blagi bože, pa on ne zna kako mašina izgleda! 
Taj ne prilazi ničemu šta ima veze sa kućnim poslovima!“ 
Fra Ive je pitao: “A kako nije ubra da imaš novu zelenu 
bundicu?“ Mama je rekla: “On?! Nemojte me zajebavat, 
velečasni! Taj na ženu ne obraća pažnju! Mogu na sebe 
izlit dva deca oušn blua i neće to govnar primjetit! 
Prolazi kraj mene ka da san mašina za robu!“ Fra Ive je 
rekao: “U jebate irud... Dobro ti, ćerce, imaš strpljenja 
da se za takvog papana ipak lipo obućeš i namušćaš!“ 
Mama je rekla: “Ja?! Ne budite smišni, velečasni! Nisan 
valjda toliko šenila da ću se poć uređivat za tog kre- 
tenoida!“ Fra Ive je pitao: “Pa za koga onda?“ Mama je 
rekla: “Pa za ljubavnika!“ 


Robi K. (lila) 


NOVOGODIŠNJA BASNA 1/1/2016 


Ja sam sa mojim tatom išao kod onog barba Jakaše 

u mesnicu da kupimo gudinka. Nama je gudinko bijo 
potreban da ga mama ispeče u škrovadi za novu 
godinu. Prije toga su kod nas doma u kući bili dogovori 
i pregovori. Mama je u pregovorima pitala: “Oćemol 

za ovu novu godinu ispeć tuku ili prase?“ Tata je rekao: 
“Bolje prase! Neka tuka ostane na Pantovčaku!“ Tu je 
tata uvatijo se za drob od smijade. Mama je isto razva- 
lila turbo kes i rekla je da će se upišat od šege. Onda 
su mama i tata dali si po gimi fajv. Ja nisam kužijo bože 
tebe. 


Moj tata je u mesnici rekao: “Onda, Jakaša? Jesil mi 
ostavija gudinka?" Barba Jakaša je rekao: “Naravski da 
jesan! Čeka te cilo jutro! Baš je maloprije pita za tebe!“ 
Onda je barba Jakaša pokazao sa rukom prema kuki di 
je visijo gudinko. Barba Jakaša je rekao: “Šta kažeš? Jel 
može bit šesniji?“ Tata je rekao: “A u pene, pari mi malo 
velik!“ Barba Jakaša je rekao: "Šta velik, kurac, nema u 
njemu ni sedan kili! Pogleaj ga, čoviče, nema na njemu 
trunke biloga! Kad ga spržiš u škrovati, bićeti ka maslo!“ 
Tata je pitao: “A jel pravi domaći?“ Barba Jakaša je 
rekao: “Ne, nego smo ga dopremili iz Kanade!“ Tu je 
barba Jakaša rikavela od smijade. Onda je i moj tata 
blokao od smija. Onda su barba Jakaša i tata dali si po 
gimi fajv. Ja nisam kužijo bože tebe. 


Onda je barba Jakaša skinijo gudinka sa kuke. On je 


tatu pitao: "Oš da ti ga malo istranširam?“ Tata je 
rekao: “Sta ja znan, jebate? Jel misliš da triba?“ Barba 

Jakaša je rekao: “Pa nije da triba, nego bi mi ga čisto 
bija gušt cipnit par puti sa satarom! Onako, više iz 
sporta!“ Tata je rekao: “Ne znan oćel mi žena popizdit! 
A nisan ponija mobitel da je pitan!“ Barba Jakaša je 
rekao: “A da pitamo gudinka?“ Tata je nagnijo se prema 
gudinku i pitao je: “Gudinko, oš da te Jakaša par puti 
cipne sa satarom?“ Gudinko nije ništa govorijo. Tata 
je rekao: “Šta šuti, koji kurac?“ Barba Jakaša je rekao: 

*Izgleda da ne razumi hrvacki!“ Tu je barba Jakaša 
ligenzi od smijade. Onda je i moj tata odvalijo revijski 
kes. Onda su barba Jakaša i tata dali si po gimi fajv. Ja 
nisam kužijo bože tebe. 


Tata ja naprtijo gudinka na rame da dobaci ga do porta- 
paka od auta. Ja sam gibao kraj njega i kopao sam nos. 
Onda je naišao onaj barba Mario. Barba Mario je tati 
rekao: “Oooo, bogami ti je teška nevolja legla na kosti, 
a?“ Tata je rekao: “Sedan kili čiste vage!“ Barba Mario 
je rekao: “Ko će to sve noćas izist, bogte dragi jeba... 
Nego, šta kažeš na novog premijera?“ Tata je rekao: 
“Ne kažen ništa, nosin gudinka do portapaka!“ Barba 
Mario je rekao: “Dobro, jebaga patak, šta ti gudinko 
smeta da iskažeš svoje mišljenje o premijeru?“ Tata je 
značajski se okrenijo prema barba Mariu. Onda je on 
rekao: “Mislin da će novi premijer povest ovu zemlju u 
dobrom prascu!“ Tu je tata odvalijo od smijačine. Onda 
jeibarba Mario uvatijo se za drob od kesa. Onda su 
tata i barba Mario dali si po gimi fajv. Ja nisam kužijo 
bože tebe. 


Kad smo došli doma kod kuće tata je iskrenijo gudinka 
na stol. On je mami rekao: “Onda? Šta kažeš? Oćel bit 
okej?“ Mama je gledala u gudinka i rekla je: “Ajme šta 


je smišan! Samo mi se pari malo velik, a?“ Tata je rekao: 
“Šta velik, kurac, nema u njemu ni sedan kili! Panceta 
mu je tanja od centimetra! Kad ga spržimo u škrovadi, 
biće ka maslo!“ Mama je rekla: “A je, stvarno je šestan! 
Još mu i repica stoji uzgor!“ Tata je rekao: “Jakaša ga je 
tija istranširat, al mu nisan da!“ Mama je rekla: “Njemu 
samo da je cipat sa satarom!“ Tata je rekao: “A šteta 

bi ga bila unakazit! Jelda je vrhunski gudinko?“ Mama 
je rekla: “Prva liga! Govori šest jezika!“ Tata je dignijo 
kažimprst i rekao je: “Al hrvacki mu je najslabiji!“ Tu je 
tata riknijo od smijade. Onda je i mama odvalila upiš od 
kesa. Onda su mamai tata dali si po gimi fajv. Ja nisam 
kužijo bože tebe. 


Samo onda je u kužinu uletila moja mala sestra 
Damjana. Damjanica je vidila gudinka na stolu i ciju- 
knila je: “Gico! Ajme gušta, dobila san gicu!“ Mama i 
tata su zinili sa ustima od lakše zbunjoze. Damjana je 
pogledala prema lusteru i rekla je: “Fala ti, Dida Mraze, 
šta si mi donija gicu za novogodišnji poklon!“ Onda je 
mama nju pomilkila po kosici i rekla je: “Ma nije to, zla- 
to, tvoj novogodišnji poklon, nego naša novogodišnja 
večera!“ Damjana je skriknila: “Nije moj gico večera! 
Mala će se sad rasplakat!" Mama je nabrzihen rekla: 
“Dobro, nije, nije, mama se samo šalila...“' Tata je rekao: 
“Ma kakvi, zlato, samo nemoj plakat...“ Samo onda sam 
ja uletijo: “A seru ti mama i tata, Damjanice! Ne samo 
da suti tili gicu spržit u škrovadi, nego su se cilo vrime 
sa njim zajebavali i uspoređivali ga sa onim prascem!“ 
Damjana je pitala: “Kojim prascem?“ Onda sam ja njoj 
šapnijo na uvo. Damjanica je cijuknila: “Molin?! Gico, 
jel to istina?“ Gudinko je rekao: “Žiua istina!“ Damjana 
je pljesnila sa rukama i rekla je: “Gico! Pa ti pričaš!“ 

Gudinko je skočijo sa stola i rekao je: “Damjana! Pa ja 
pvričam!“ Onda su gudinko i Damjanica zagrlili se i dali 
si po gimi fajv. Mama i tata nisu kužili bože tebe. 


Roditelji su u šoku ukipali se u kužini. Onda je tata 
mamu utiho pitao: “Ženac, jel ti vidiš isto šta i ja?“ 
Mama je utiho rekla: “Vidin! A jel ti čuješ isto šta i ja?“ 
Tata je rekao: “Čujen!“ Mama je pitala: “Pa koji je ovo 
kurac?" Tata je rekao: “Neam pojma, jebate irud! Ova 
zemlja je postala čisto ludilo! Čovik normalno ode u 
mesnicu, a završi u Robijevoj basni!“ Mama je rekla: 
“Nemoš virovat, čoviče! Ovo mi je veći šok od posti- 
zbornih rezultata!“ Onda sam ja upitao: “A ko će sad 
završit u škrovadi, a?“ Tata je meni dobacijo: “Ti mala 
pantagano ne pizdi...“ Samo onda je neko kraj vrata od 
kužine rekao: “Nije lipo malom dečku govorit da ne 
pizdi!“ Neko drugi je rekao: “To je baš masu nepristoj- 
no!“ Kraj vrata od kužine su stojala dva dlakava mrgaša. 
Damjanica je mamii tati rekla: “Dozvolite da van 
prestavim gicine gorile! Ovo su Kiler i Surovi!“ Onda su 
Kiler i Surovi dali si po gimi fajv. Mama i tata nisu kužili 
bože tebe. 


Poslje su mama i tata parili se u škrovadi. Tata je rekao; 
"Muku ti isukrstovu, šta je vruće!“ Mama je rekla: 
“Gospe moja, cila san se opotila! A još su nabili ovih 

kumpira i kapule okolo, ne mogu se maknit ni rukama 

ni nogama!“ Onda sam ja provirijo kroz staklo od rerne. 

Ja sam doviknijo prema unutra: “Gospodo, oćetel mož- 

da da vas Jakaša par puti cipne sa satarom?“ Mamai 
tata su samo gledali iznutra sa stravom i hororom. Ja 

sam okrenijo se prema gudinku i rekao sam: “Izgleda 
da neće!“ Tata je u škrovadi stenjao: “Čoviče božji, pa 


totalno ćemo se ovde spržit! Skončaćemo ka u kreba- 
toriju!“ Mama je cvilila: “Ja san gotova, majkemi mile! 
Već mi se uvatila korica na ušima!" Onda je tata nekako 
izvukao ruku iz škrovade i zalupao je po vratima od 
rerne. Onda je gudinko dogibao do špahera. Iza njega 
su stajali Kiler i Surovi. Gudinko je otvorijo vrata od 
rerne ii pitao je: “Šta je bilo, gouspodo? Jel ima kakuih 
pvroblema?“ Tata je zacendrao: “Smilujte se, šjor gico! 
Škapulajte nas odavde, vruće je za popizdit!“ Gudinko 
je rekao: “Hm! Jedinou ako ste spvremni ispvričat se 
šta ste zajebauali ulast!“ Tata je cijuknijo: “Spremni 
smo, kako nismo!“ Mama je zacvilila: “Spremni smo 
trista posto!“ Gudinko je rekao: “Da čujen!“ Mamai 
tata su viknili iz škrovade: “Za doum spvremni!“? 


Robi K. (lila) 


* Hrvatski premijer u to 2401 
vrijeme s određenim teškoćama 
govori hrvatski jezik. 


ČIJI JE VEĆI?* 19/1/2016 


Mi mrgaši smo u drvarnici od naše zgrade imali takmi- 
čenje čiji je veći. Ja i moj drug Dino smo sramno ispali 

u četvrtfinalu. Dino je snuždijo se i rekao je: “Zima je u 
drvarnici zapopizdit, cili mi se smrza i uša u se! Jebeš 
takvi turnir kad uvjeti nisu regularni!“ Ja sam Dinu 
rekao: “A ja jutros zaboravija marendat! Bez marende 
su mi rezultati uvik duplo lošiji!“ Dino je meni rekao: 
“Meni na sobnoj temperaturi bude toliki da ga nemoš 
od straja gledat, čoviče! Ono, njihalo strave i užasa!“ Ja 
sam Dinu rekao: “Meni isto posli marende! Kad iden 
bacit piš ne smin ga ni pogledat! Mama mi uvik viče 

da štrapam oko šolje!“ Onda je onaj Rino Sajla nama 
dobacijo: “Molimo takmičare šta su ispali iz natjecanja 
da obustave spiku, jer pošto ometaju komcentraciju 
šampijona!“ 


Poslje četvrtfinala i polufinala u finalu su ostali onaj 
Kane Šteta i Rino Sajla. Kane je u drvarnici radijo 
čučnjeve za zagrijat se. Rino je skakućao naokolo i 
davao je ekipi po gimi fajv. Onaj Bešo Tablet je zaglu- 
mijo suca i mavao je sa redalicom. Onda je Kane Šteta 
zipnijo patent od reba i rekao je: “Okej, ekipa. sad se 
spremite na prizore teškog horora! Vidićete najnoviju 
balističku raketu M 270 ubojite razorne moći!“ Rino 
Sajla je njemu rekao: “Ali taj ti je balistički komarac 
pičkin dim prema mom raketnom sistemu S 300! 
Domet piša je tri metra, i to sa vitrom u čelo!" Kane 

je rekao: “La-la, samo se ti puvanderi, Rino! Kad vidiš 
moju pancirnu haubicu pašće ti mrak na oči! Jedino ne 
znan ućul je uspit izvadit bez dizalice!" Samo onda je iz 


*  Povodomutrke u 2403 


naoružavanju između 
Hrvatske i Srbije. 


portuna neko arlauknijo: “Iestel to opet doli, jebenlivan 
sunce žarko!?!“ To je bijo onaj Bezmalinović sa trećeg. 
Bezmalinović je dreknijo: “Sto puti san van reka da se 

u ovoj drvarnici ne igrate na Vučića i Kotromanovića! 
Slomiću van kosti kad vas uvatin!“ Onda smo mi rulja u 
roku munja brisnili iz drvarnice. 


Popodne smo mi obitelj doma kod kuće sidili za ruč- 
kom. Mama je sa kutlom izvadila juvicu u pijate. Mi smo 
puvali u žlice da se juvica oladi i srkućali smo. Onda 
je tata meni rekao: “Čujen da ste se jutros u drvarnici 
igrali na Vučića i Kotromanovića?“ Ja sam njega pitao: 
“Ko su Vučić i Kotromanović?“ Tata je rekao: “Aj, aj, ne 
pravi se blesav!“ Mami je uletila tupaja od nekužitisa. 
Ona je pitala: “Šta bi dečko bija blesav ako ne zna ko su 
dvi budale?“ Ali tata je samo odmahnijo rukom kao da 
mama je teži tupson za takve spike. Onda smo mi na- 
stavili puvat u žlice i srkućat juvicu. Onda je tata mene 
pitao: “I?" Ja sam rekao: “Šta i?“ Tata je pitao: “I kako si 
proša na turniru?“ Ja sam spustijo glavu prema pijatu i 
rekao sam: “Ispa san u četvrtfinalu!“ Tata je rekao: “N 
bava?! Pa kako, sine, jebemu miša?! Jesi moga malo 
jače trenirat?“ Ja sam piljio u pijat sa juvicom i šutijo 
sam. Onda je mama pitala: “Jel mogu ja znat o čemu se 
radi?“ Tata je rekao: “Nemoš!“ Ja sam rekao: “Nemoš!“ 
Mama je rekla: “Aaaa, mislin da san ubrala...“ Tata je 
pitao: “Šta si ubrala?“ Ja sam pitao: “Šta si ubrala?“ 
Mama je nakeserila se prema meni i rekla je: “Mali je 
sav na tatu!“ 


Ja sam se posli obida zablindirao u sobu u tugici i 
nesretnosti. Mama je u lavandinu prala suđe i posuđe. 
Tata je hodao gori-doli po kužini i vrtijo je sa glavom. 


Onje mami rekao: “Oš ga sad ti poć u sobu tješit, a?“ 
Mama je rekla: “Ja da ga iden tješit? A zašto, jebate 
irud?“ Tata je rekao: “Kako zašto? Pa viš da nan je dite 
u komi!“ Mama je rekla: “U komi je zato šta je degene- 
rik! Sad bi ga ja još tribala tješit šta je debil ala Vučić 

i Kotromanović, je li? Može bit sritan šta mu nisan 
zavidala trisku!“ Tata je rekao: “Nemoš tako, ženac! 
Nije to tako jednostavno!“ Onda je mama zatvorila 
špinu u lavandinu i rekla je: “Oš ti meni, molinte, 
jednom objasnit šta je vama muškima u glavi da se 

cili život takmičite kome je veća ona stvar?“ Tata 

je zaglumijo naivu: “Koja stvar?" Mama je približila 
kažimprst prema palcu i rekla je: “Ona sitna!“ 


Tata je gledao u mamu sa žzinutim ustima. Mama je 
rekla: “Počnete trku u djetinjstvu i ne stajete do 

smrti! Pa kakva ste vi to bolesna raca, čoviče božji?! 
Šta se malo ne takmičite kome je veći mozak?“ Tata 

je rekao: “Znan, ženac, al Robi je još mali! Nema on 
pamet odrasle osobe! Kako ne kužiš da mu je iznered 
u glavi!“ Mama je rekla: "Mali, veliki, svi ste vi muški 
isti! Ne minjate se do groba!“ Tata je rekao: “Nemoj 
pretjerivat, nije to tako jednostavno...“ Mama je rekla: 
“Jel ti, naprimjer primjera, misliš da je meni važno koliki 
je tebi kurac?“ Tata je porumenkijo po faci i zamuckao 
je: “Ne mislin...“ Mama je rekla: “Pa normalno da mi 
nije važno! To je zadnja stvar o kojoj bi vodila računa!“ 
Tata je rekao: “To je zato šta si pametna i obrazovana 
žena! Al Robi je još...“ Mama je uletila: “Naravski da 
san pametna i obrazovana žena! | šta se ti onda imaš 
brinit ako ti je mali kurac?“ Tata je podviknijo: “Meni 
daje mali kurac?!“ Mama je rekla: “Eto! O tome ti ja 
govorin!“ 

Poslje je tata u sobi sidijo do mene na krevi. On je 
mene zagrlijo i milkijo me je po kosici. Tata je rekao: 
“Nemoj ti meni bit tužan, mišu mali! Dogodine ćeš 
sigurno dogurat barenko do polufinala!“ Ja sam zacvili- 
jo: “Al Kane Šteta već sad ima balističku raketu M 270!“ 
Tata je rekao: “Imaćeš i ti pancirnu haubicu, sinak, ništa 
se ne brigaj! Samo nek ti još malo proradi pumbertet!“ 
Ja sam tatu pitao: “A jel ti to onaj Bezmalinović reka da 
smo imali turnir u drvarnici?“ Tata je rekao: “Nije, nego 
tata od Rina Sajle!“ Ja sam pitao: “Šta ti je tačno reka?“ 
Tata je rekao: “Reka mi je — čujen da ti je mali ispa u 
četvrtfinalu, primi moje saućešće!“ Ja sam cijuknijo: 
“Ajme majko..." Tata je mene tješkao: “Ma ko ga jebe, 
sinak! Svi znaju da je Rinov tata još gluplji od Rina! A 
usto je i Srbin!“ Onda sam ja tatu pogledao drito u 
facu. Onda sam ja pitao: “Tata, a šta ako mi nikad ne 
naraste?“ Tata je rekao: “Ama o čemu pričaš, mišu mali! 
Narašće ti trista posto, jerbo svima živima naraste! 
Samo šta nekome naraste malo prije, anekome malo 
kasnije!“ Mama je provirila kroz vrata i rekla je: “I 
nekome naraste malo više, a nekome malo manje!“ 


Naveče je tata sidijo u hotelji u primaćoj i gledao je 
dnevnik. Ja sam na tapetiću igrao se sa tenkićima. 
Mama je iz kužine doviknila: “lesul možda momci za 

po jednu bananu?“ Tata je rekao: “Sa tobom ne razgo- 
varamo!“ Ja sam rekao: “Sa tobom ne razgovaramo!“ 
Mama je rekla: “Dobro, samo sam pitala!“ Onda je onaj 
Vučić na dnevniku rekao: “Ako Hrvati nabave balističke 
rakete, bogami ćemo i mi Srbi da ih kupimo!“ Onda je 
onaj Kotromanović na dnevniku rekao: “Vučiću, ne budi 
nervozan! Nismo mi krivi šta su nam rakete veće od 
vaših!“ Onda je spikerica na dnevniku rekla: “Kao šta 


vidite, drage gledateljke, Hrvati i Srbi se nastavljaju 
drkat u naoružanju! Šta na to kaže naša vojna analiti- 
čarka iz kužine?“ Mama je iz kužine rekla: “Kažen da 
uvik počne sa šlicom, a završi sa genocidom!“ Tata je 
ušoku zinijo u ekran: “Šta se ovo događa, jebate led?“ 
Spikerica je rekla: “Sa tobom ne razgovaramo!" Mama 
jerekla: “Sa tobom ne razgovaramo!“ 


Robi K. (lila) 

USTAŠKA MLADEŽ 1/11/2016 


Mi rulja smo u školi mirno sidili u klupama. Onda je ona 
učiteljica Smilja ugibala u razred. Ona je imala čizme i 
opasač. Plus je na opasaču imala pištolj u futroli. Uča je 
stala isprid ploče i viknila je: “Za poglavnika i za dom..." 
Mi đaci smo svi viknili: “Spremni!“ Uča je opet viknila: 
“Za poglavnika i za dom...“ Mi smo viknili: “Spremni!“ 
Uča je još jednom dreknila: “Za poglavnika i za dom...“ 
Mi smo dreknili: "Spremni!" 


Onda je moj dida trgnijo se u hotelji i zastenjao je: 

“Šta je ovo, srceliti irudovo?!“ Mama je njemu rekla iz 
kužine: “Daj, čako, pa stvarno nemoš spavat u hotelji 
isprid televizije! Šta ne pođeš leć u postelju ka normal- 
ni čovik?“ Dida je pitao: “A di je Robi?“ Ja sam rekao: 

“Tu san, dida, na tapetiću!“ Dida je pitao: “Nisi u školi?“ 
Ja sam rekao: “Nisan, dida, igran se sa robokapom!"“ 
Dida je rekao: “To ti je pametno, unukiću! Ove današnje 
škole su ionako goli kurac!“ Mama je rekla: “Čako, 
nemoj molinte prid ditetom beštimat! | aj više u krevet, 
viš da su ti oči na po koplja!“ Dida je rekao: "Evo saću, 
samo da vidin dnevnik do kraja...“ 


Onda je učiteljica Smilja isprsila se i rekla je: “Ja i svi 
drugi nastavnici smo dobili naputak od ministra kultu- 
reibogoštovlja, gospodina profesora doktora Zlatka 
Hasanbegovića, da se učenicima ponudi dobrovoljački 
upis u ustašku mladež!“ Mi đaci smo gledali preda se 

i šutili smo. Uča Smilja je pitala: “Jel možda ima neko u 
ovom razredu ko se ne bi tija upisat u ustašku mladež?“ 
Mi rulja smo šutili. Učiteljica Smilja je rekla: “Dobro, 

znači svi ste upisani! Sa zadovoljstvon ću izvjestit gos- 
podina ministra profesora doktora Hasanbegovića da u 
mom razredu nema Srba, Židova, Cigana, Jugoslavena, 
Četnika, a bogami ni potomaka partizanskih zlikovaca! 
Jel tako, mladeži?“ Mi đaci smo svi viknili: “Tako je, 
učiteljice!“ Onda je ona tuljanica Niveska rekla: “Samo 
šta je Robijev dida bija u partizanima!“ 


Onda je dida trgnijo glavu iz hotelje i viknijo je: “O 
mater ti jeben ustašku, da ti jeben!“ Mama je iz kužine 
dreknila: “Čako! Prestani spavat isprid televizije! Viš da 
sanjaš gluposti i bališ bljezgarije!“ Onda je i moj tata 
provirijo u primaću i rekao je: “Šta je, fosilac, ali si opet 
sanja igmanski marš?“ Dida je pitao: “A di je Robi?“ Ja 
sam rekao: “Tu san, dida, igran se sa robokapom na 
tapetiću!“ Dida je rekao: “Znači, nisi u školi?“ Ja sam 
rekao: “Nisan, dida, nediljom nemamo škole!“ Dida 
je rekao: “Bolje da je nemate nikad! Škola je jedno 
klerofašističko leglo! Mrkli mrak!“ Mama je podviknila: 
“Čako! Molin te ka boga primisti se u sobu i idi leć! Viš 
da ti glava kljuca, čoviče božji!“ Dida je rekao: “Evo, 
evo saću, samo da završi dnevnik...“ 


Učiteljica Smilja je pogledala koljački u mene i rekla je: 
“Diži se, Robi! Jel to istina?“ Ja sam skočijo se iz klupe 

i zapiljio sam se u parket. Uča Smilja je meni viknila: 
“Pivaj, krembilu! Jel to moguće da ti ka član ustaške 
mladeži imaš dida partizana?“ Ja sam pitao: “Ko je član 
ustaške mladeži?“ Uča je dreknila: “Ti, majmune! Sad si 
se upisa prije pet minuti! Jel to još plus svega i sidiš na 
ušima na nastavi? Kako te nije sram nosit časnu iska- 
znicu ustaške mladeži i imat dida partizana?!“ Ja sam 
rekao: “Pardon, učiteljice, moj dida je poljoprivrednik 


sa Šolte! Ima dvajs maslina, dva vinograda i leut 

za lovit gire i gavune!“ Učiteljica Smilja je naperila 
kažimprst prema meni i zarežala je: “Nemoj ti meni 
srat! Ka da ja ne znan koliko je poljoprivrednika bilo 
među komunistima i partizanskim krvolocima! Saš mi 
za kaznu za domaći rad rukom prepisat cila Budakova 
Ognjišta!“ Ja sam zajauknijo: “Ajme majko!“ 


Dida je u hotelji skriknijo: “Ajme majko! Pa di se ova 
ustaška kurbetina gasi!?“ Mama je prosikćala: “Čako! 
Dizalicon ću te odnit u sobu, majkemi mile! Pa nemoš 
spavat u hotelji i vikat šporkarije prid dicom!“ Ali dida 
je samo protrljao oči i pitao je: “Robi, jesi tu?“ Ja sam 
rekao: “Tu san, dida!“ Dida je pitao: “Šta radiš? Jel 
možda prepisuješ Budakova Ognjišta?“ Ja sam rekao: 
“Ne prepisujen, dida! Igran se sa robokapom!“ Dida 

je rekao: “Tako je, unukiću! Nemoj ti smrad od knjige 
nikad uzet u ruke!“ Onda je mama rekla: “Čako! Molin 
te ka boga...“ Ali dida je samo odmahnijo sa rukom i 
nastavijo je gledat dnevnik. Mama je tati rekla: “Nemoš 
virovat koja tvrdoglavost! A pogleaj ga, već je zaspa...“ 
Tata je rekao: “Saće se umisto u postelju priselit na 
Sutjesku...“ 


Učiteljica Smilja je stala isprid mene i zakačila je obe 
ruke za opasač. Ona je meni rekla: “A kad prepišeš 
rukom cila Budakova Ognjišta, bogami ću predložit 
Nastavničkom zdrugu da te izbaci iz škole!“ Ja sam 
gledao u parket i šutijo sam. Uča je viknila: “Nismo 

se mi krvavo borili za samostalnu i nezavisnu državu 
Hrvacku zato da u njoj besplatno školujemo Srbe, 
Židove, Cigane, Četnike i Komuniste! Jel tako, ustaška 
mladeži?“ Svi rulja u razredu su viknili: “Tako je, 

učiteljice!“ Uča je dreknila: “A pogotovo nećemo trpit 
potomke partizanskih zločinaca! Sve ćemo ih mršnit 

iz škole!“ Samo onda je neko otvorijo vrata od razreda 
i cijuknijo je: “Ajme nemojte, Smiljo, ako boga znate...“ 
Neko drugi je zacvilijo: “Ne grišite dušu, učiteljice, ovo 
je jedan veliki nesporazum...“ To su bili moji roditelji. 


Uča Smilja je gledala u njih sa žešćim ošamutom. Ona 
je pitala: “Kakvi nesporazum?“ Moja mama je rekla: “Pa 
sve je ovo ispalo zato šta je Robijev dida zaspa u hotelji 
isprid televizije! Kužite? I sad bi nan mali moga letit iz 
škole!“ Uča je pitala: “A ko ste vi?" Tata se nakeserijo: 
“Mi smo tata i mama! Ono, pičke roditeljske... Morali 
smo ovako upast da škapulamo sina! Šta bi on mora 
stradat ako fosilac ima noćnu moru?“ Mama je rekla: 
“Glupo je da dite najebe samo zato šta mu dida sanja 
pizdarije!“ Učiteljica Smilja je opet zakačila ruke za 
opasač i rekla je: “Čekajte malol Jel vi to oćete kazat 
da su nastava i bogoštovlje u hrvackim školama pizda- 
rije?“ Tata je rekao: “Ma ne to! Nego da stari debilko 
kad zaspe svugdi vidi ustaški mrak! Senilac je totalna 
šteta!“ Uča je podviknila: “Znači, oćete reć da je izo- 
brazba ustaške mladeži nešto nestvarno? Da je možda 
gospodin ministar profesor doktor Hasanbegović 
neka utvara, je li?!" Mamai tata su piljili u uču sa turbo 
zblentozom. Onda je uča okrenila se prema meni i 
pitala je: “Robi, jel moguće da su ove dvi budale tvoji 
roditelji?“ 


Ja sam rekao: “Na žalost, moguće je!“ Učiteljica Smilja 
je rekla: “U, jebate, nije ti lako! Moraću razmislit da 

ti smanjim kaznu, da prepišeš samo pola Budakovih 
Ognjišta! A i Nastavnički zdrug će uzet u obzir 


olakotne okolnosti!“ Roditelji su zinili sa ustima od 
iznereda. Onda je moj tata mene pitao: “Zašto, sine, 
za mamu i tatu govoriš da su budale?“ Ja sam rekao: 
“Budale su svi koji misle da ovo moj dida sanja!“ 


Robi K. (illa) 

UVOD U LUSTRACIJU 22/11/2016 


Mama je rekla: “Jebate irud, ćaću će mi lustrirat!" Tata 
je rekao: “Molim?“ Mama je pokazala rukom prema 
novinama i rekla je: “Viš da donose zakon o lustraciji! 
Stoposto će mi čaku lustrirat!“ Tata je pitao: “Šta to 
znači lustrirat? Da će ga zdekovat u zatvor?“ Mama 
je rekla: “Ne nužno! Ovde piše da će sve suradnike 
zločimačkog komunističkog režima udaljit iz javnog 
života!“ Tata je rekao: “Šta onda? Poslaće ga na Šoltu 
da lovi ribu i uzgaja masline?" Mama je zarežala: “Nije 
ovo za zajebavat se!" Tata je rekao: "Pa ne zajebavan 
se, ženska glavo! Samo naglašavan koliko je stari 
komunjeros lukav! Niko mu ne može napravit ono šta 
već sam sebi nije učinija!“ 


Onda je zazvonijo telefon i tata je išao se javit. To je 
bijo moj dida. Dida je kroz sluju tatu pitao: “Zete, jesi 

ti čuja da ovi ludaši donose zakon o lustraciji?“ Tata je 
rekao: "Evo baš sad san sazna!“ Dida je rekao: “Sutra 
hitno dolazin u Split da se dobrovoljno prijavim da me 
lustriraju! Samo ne znan di ću se javit!“ Tata je rekao: 
“A ne znan ni ja, jebiga!“ Dida je rekao: “Aj raspitaj se di 
je Glavni ustaški stan! Da ne lutan po dana po gradu!“ 
Tata je pitao: “Šta si tako zapeja, čoviče božji? Moš bar 
sačekat da prvo donesu zakon!“ Dida je rekao: “Ne bi 
sad tija da oni lustriraju neke pizdunčiće, a mene ka 
velikog komunistu priskoče! Pošto san ja bija dušon i 
tilon uz partiju, red je da za svoje komunističke zločine 
pošteno najeben!“ Tata je rekao: “E znan, udaljiće te iz 
javnog života!“ Dida je rekao: “Tačno! Poslaće me na 
Šoltu da lovin ribu i uzgajan masline!“ Tata je rekao: “Ti 

već sto godina na Šolti loviš ribu i uzgajaš masline!" 
Dida je rekao: “Naravski! Al sad bi tija da se zna da to 
radin po kazni!“ 


Tata je spustijo sluju i rekao je mami: “Ćaća ti je lud 

ka kurac!“ Mama je dignila bradu i rekla je: “To šta je 
neko lud ka kurac nije razlog da ga se lustrira!“ Tata 

je rekao: “Možda i nije, al on sam oće da ga lustriraju! 
Govori da će se sutra poć dobrovoljno prijavit!“ Mama 
je podviknila: “Šta je njemu, jebate, jel on debil?!“ Tata 
je rekao: “Pa kažen ti da je! A i malo bi drukčije piva 

da ga, umisto na Šoltu, lustriraju na Goli otok!“ Samo 
onda je opet zazvonijo telefon. Kad je tata se javio dida 
je kroz sluju rekao: “Zete, aj pitaj mi ćer jel mi možda 
ona negdi spremila partijsku knjižicu! Bila je u ladici 
od kantunala, a sad je nema!“ Tata je pitao: “Šta će ti 
partijska knjižica?“ Dida je rekao: “Kako ću se ić javit u 
Glavni ustaški stan bez dokaza da san bija ljuti komu- 
nista?“ Tata se nakeserijo: “He-he, možda ti priznaju 
partijski staž ako dovedeš dva svjedoka?“ Dida je 
rekao: “Ko će danas nać dva svjedoka, jebate patak! To 
je sve poumiralo!“ Tata je rekao: “Dobro, pa valjda ima 
bar neko živ...“ Dida je tati utiho kroz sluju rekao: “Zete, 
dobro znaš da smo mi komunisti obavljali posal tako da 
ne bude preživjelih!“ 


Tata je poklopijo telefon i rekao je mami: “Čaća ti je 
lud ka kupus! Ne da bi ga tribalo lustrirat, nego ga 
sprašit u tamnicu i držat na kruvu i vodi!" Mama je 
podviknila: “Ma nemoj!? A šta onda ta ekipa ne lustrira 
svog Franju Tuđmana, a?!“ Tata je rekao: “O čemu ti 
pričaš? Kako bi to Tuđmanovi sljedbenici mogli lustri- 
rat Franju Tuđmana?“ Mama je rekla: “Moj ćaća je bija 


obični partizan i komunista, a Tuđman je bija general 

u generalštabu INA!“ Tata je pitao: “Pa šta sa tim oš 
reć?“ Mama je rekla: “Oću reć tri stvari! Pod jedan - 
jebamu pas mater komunističku! Pod dva — pizdalimu 
strinina komunistička! Pod tri — nabijenga nakurac 
komunistički!“ Tata je gledao u mamu sa raskobečenim 
očima. Samo onda je zazvonijo telefon. Tata je dignijo 
sluju. Dida je kroz sluju njemu rekao: “Zete, a je! ti znaš 
da je Tuđman bija general u komunističkoj JNA?“ Tata 
je odbrusijo: “Pa šta onda?“ Dida je rekao: “Tija bi tim 
povodom reć pet stvari! Pod jedan...“ Ali tata je tu 
poklopijo sluju. 


Onda je odma opet zazvonijo telefon. Samo sad je mama 
dignila sluju. Dida je kroz sluju rekao: “Nemoj ti meni, 
zete, poklapat slušalicu!“ Mama je njemu rekla: “Nije ti 
ovo kretenoid od zeta, nego ćer! | kakve su to, molinte, 
gluposti da se oš prijavit za lustraciju?!“ Dida je rekao: 
“Neću valjda pustit da lustriraju neke pizdunčiće, a mene 
ka velikog komunistu priskoče!“ Mama je podviknila: 
“Čako!“ Dida je rekao: "Šta čako? Pošteno je da najeben 
kad san ka član partije sudjelova u najgorim komunistič- 
kim zločinima!“ Mama je pitala: “U kojim to zločinima?“ 
Dida je rekao: “Pa znaš i sama, ćerce, kakve su se straš- 
ne stvari u komunizmu događale! Imali smo besplatno 
zdrastveno osiguranje, pa besplatno školstvo, pa su 
radnici sami upravljali tvornicama, pa si sa par godina 
staža moga rješit stambeno pitanje...“ Mama je rekla: 
“A je, čoviče, to su bile grozne grozote!“ Dida je rekao: 
“Užasni užasi! To zlo se više ne smi i neće ponovit!“ 


Onda je mama rekla: “Znan, čako, al šta će bit sa 
menom?“ Dida je pitao: “Sta sa tobon?“ Mama je rekla: 

“Pa svi će upirat prstom u mene, čoviče božji! Svi će 
govorit — eno, to je ćer od onog komunističkog zločim- 
ca šta su ga lustrirali! Biću obilježena ka da san gubava! 
Stoposto ću dobit i otkaz na poslu!“ Dida je rekao: 

“Viš, jebate, o tome nisan razmišlja...“ Mama je rekla: 

“Bome da nisi! Tiš na Šolti lovit ribu i uzgajat masline, a 
ćeri će ti prišit crvenu zvizdu na rukav!“ Onda je dida 
rekao: “Dobro, normalno da dica malo ispaštaju zbog 
roditeljskih grija! Ipak je ovo ustaški režim, nije zaje- 
bancija!“ Onda je mama skriknila: “A sram te bilo i stid, 
bezdušniče jedan! Kako moš to govorit?! Ako ne misliš 
na rođenu ćer, moš barenko povest računa o unucima!“ 
Dida je rekao: “Ako iko vodi računa o svom unukiću, 
onda san to ja!" Mama je viknila: “Ma nemoj!? Jesi ti 
uopće svjestan da bi, ako tebe lustriraju, ova ustaška 
banda mogla našeg Robija izbacit iz škole?!“ Dida je 
rekao: “A zašta drugo ja ovo radin?“ 


Robi K. (lila) 


IZLET U BLAJBURG 7/111/2016 


Učiteljica Smilja je u razredu hodala isprid ploče sa 
rukama na leđima. Ona je gibala se malo ulivo malo 
udesno i govorila je. Mi rulja u klupama smo slušali 

i šutili smo kao bubice. Učiteljica Smilja je rekla: 
“Zašto već sad, na početku ožujka, moramo pričat o 
izletu u Blajburg, koji će bit tek na početku svibnja?“ 
Učiteljica Smilja je rekla: “Najpri zato jer o Blajburgu 
triba uvik pričat, bez obzira koje je doba godine i kad 
se putuje na izlet!“ Učiteljica Smilja je pitala: “A zašta 
još?“ Učiteljica Smilja je odgovorila: “Zato jerbo će 
izlet u Blajburg svakog učenika koštat po iljadu ipo 
kuna! A pošto naša škola nudi roditeljima hiper ekstra 
povoljnu mogućnost da lovušu za izlet uplate u dvi 
rate, sad je krajnji čas da se tema Blajburga stavi na 
dnevni red!“ Učiteljica Smilja je rekla: “Šta to znači?" 
Učiteljica Smilja je rekla: "To znači da će roditelji 

imat hiper ekstra povoljnu mogućnost da uplate 
sedanstopedes kuna u ožujku, a sedansopedes kuna 
u travnju, da bi njihova dica u svibnju išla na izlet u 
Blajburg! To je masu lakše nego da u jednom šucu 
plaćaju iljadu ipo kuna!“ Učiteljica Smilja je pitala: “A 
jel možda u ovoj teškoj ekonomskoj situaciji i općoj 
neimaštini roditeljima preskupo plaćat soma ipo kuna 
da bi in dica išla na školski izlet u Blajburg?“ Učiteljica 
Smilja je rekla: “Naravski da nije! Najpri zato jer in 

se nudi hiper ekstra povoljna mogućnost da iznos 
uplate u dvi rate!“ Učiteljica Smilja je rekla: “A zašta 
još?“ Učiteljica Smilja je rekla: “A još i zato šta je 
soma ipo kuna ništa prema onoj cjeni koju su Hrvati 
platili u Blajburgu četrdespete!“ Učiteljica Smilja je 

rekla: “A šta ako bude roditelja koji će ipak reć da ne 
mogu odvojit soma ipo kuna ditetu za izlet?" Učiteljica 
Smilja je rekla: “Takvi roditelji ne samo da su lošeg 
imovinskog stanja, nego su i loši Hrvati!“ Učiteljica 
Smilja je rekla: “Zašto su loši Hrvati?“ Učiteljica Smilja 
je rekla: “Ne može bit dobar Hrvat onaj koji onemo- 
gućava rođenon ditetu da posjeti Blajburg!“ Učiteljica 
Smilja je rekla: “Triba li takvima uopće virovat kad kažu 
da su lošeg imovinskog stanja?“ Učiteljica Smilja je 
rekla: “Naravski da ne triba! Loši Hrvati ne samo da su 
jugokomunistička guba i ljucke štrace, nego su i velike 
lažovčine!“ Učiteljica Smilja je rekla: “A dobri Hrvati?“ 
Učiteljica Smilja je rekla: “Dobri Hrvati će otkinit od 
usta za dobrobit svog diteta! Oni će ako triba i posudit 
soma ipo kuna, i dignit kredit na banki, da bi rođenon 
ditetu omogućili ispravno obrazovanje!“ Učiteljica 
Smilja je rekla: "Može li bit ispravnog obrazovanja i 
bez da se ide na izlet u Blajburg?“ Učiteljica Smilja je 
rekla: “Naravski da ne može! Upoznavanje sa trage- 
dijom Hrvata u Blajburgu je temelj našeg obrazovnog 
sustava! Onaj ko ne prouči nesriću koja je zadesila naš 
narod, ne može imat sriću sa pozitivnim ocjenama u 
školi!“ Učiteljica Smilja je rekla: “Jel to znači da će dica 
od onih roditelja šta ne uplate iljadu ipo kuna za izlet u 
Blajburg automatski dobit jednice?“ Učiteljica Smilja je 
rekla: “Naravski da ne znači! Ne mogu dica bit kriva šta 
su in roditelji jugokomunistička guba i ljucke štrace!“ 
Učiteljica Smilja je pitala: “Šta će onda bit sa njima?“ 
Učiteljica Smilja je odgovorila: “Njih ćemo prvo pitat 
šta su vidili u Blajburgu, a kad reknu da nisu vidili ništa, 
jer pošto nisu išli na izlet, tek onda ćemo im zavidat 
ase u dnevnik!“ Učiteljica Smilja je rekla: “A šta ako se 
nađe i takvih roditelja koji će pitat zašto se ide na izlet 


u Blajburg, a ne ide se na izlet u Jasenovac?“ Učiteljica 
Smilja je rekla: “Takvima ćemo reć da lažu ka pasi! Jer 
pošto svaki učenik ima puno pravo i slobodu da ide i 
na izlet u Jasenovac!“ Učiteljica Smilja je rekla: “A kad 
se ide na izlet u Jasenovac?“ Učiteljica Smilja je rekla: 
“Posli kraja školske godine! | to bez pratnje nastavnog 
osoblja!“ Učiteljica Smilja je rekla: “Zašto bez pratnje 
nastavnog osoblja?“ Učiteljica Smilja je rekla: “Zato 
šta je nastavnom osoblju pun kurac jugokomunističke 
propagande koja izjednačava odgojno pedagošku 
ustanovu u Jasenovcu sa strašnim stratištem u 
Blajburgu!“ Učiteljica Smilja je rekla: “Zašto je stratište 
u Blajburgu bilo strašno?“ Učiteljica Smilja je rekla: 
"Zato jer su tamo partizanski krvoloci pobili tisuće 
i tisuće nevinih hrvackih civila!“ Učiteljica Smilja je 
pitala: “Je li među njima bilo i ustaša?“ Učiteljica Smilja 
je odgovorila: “Među partizanskim krvolocima nikad 
nije bilo ustaša!“ Učiteljica Smilja je pitala: "A među 
nevinim hrvackim civilima?" Učiteljica Smilja je rekla: 
“Svaki je ustaša ujedno i nevini hrvacki civil! To se lipo 
vidi ina današnjim primjerima!“ Učiteljica Smilja je re- 
kla: “Na kojim današnjim primjerima?“ Učiteljica Smilja 
je rekla: “Naprimjer primjera naš ministar kulture je ve- 
liki ustaša, al niko ne može osporit i da je nevini hrvacki 
civil!“ Učiteljica je rekla: “A koliko su civila u Blajburgu 
ubili partizanski krvoloci?“ Učiteljica Smilja je rekla: 
“Tisuće i tisuće i tisuće...“ Učiteljica Smilja je rekla: “Zna 
li se koliko tisuća?“ Učiteljica Smilja je rekla: “Ne zna 
se tačno, jerbo taj broj stalno raste! Iz godine u godinu 
je sve veći!“ Učiteljica Smilja je rekla: “Koliko veći?“ 
Učiteljica Smilja je rekla: "Masu veći! Sad se govori o 
stotinama tisuća, al nije rečeno da u dogledno vrime 
nećemo pričat o miljonima!“ Učiteljica Smilja je rekla: 


2421 


“Jel onda moguće da jednog dana ubijenih hrvackih 
civila u Blajburgu bude više od živih hrvackih civila u 
Hrvackoj?“ Učiteljica Smilja je rekla: “Naravski da je 
moguće! Zato je i važno da već u školskoj dobi posjeti- 
mo Blajburg, a ne da čekamo da nas tragedija preraste!“ 
Učiteljica Smilja je rekla: “A zašto ja sve ovo govorin 
ako Robi spava u zadnjoj klupi?“ Onda je mene moj 
drug Dino munijo sa laktom u rembra. Učiteljica Smilja 
je podviknila: “Zašto ja sve ovo pričam ako Robi spava 
u zadnjoj klupi?!“ Dino je mene opet zdimijo sa laktom. 
Ja sam trgnijo se u klupi i dignijo sam glavušu. Samo 
već je meni isprid face bila učiteljica Smilja i drečala 
je: "Sram te bilo i stid! Spavaš na nastavi dok ja govorin 
ozbiljne stvari! Saću ti zavidat jedinicu u dnevnik!“ Ja 
sam nju pitao: “Oćel to bit partizanska jedinica?“ Uči 
je uletila žešća zblentoza: “Šta ti to trkeljaš. majmune? 
Kakva bi to bila partizanska jedinica?“ Ja sam rekao: 

“Ona koja ubija učiteljice!“ 


Robi K. (Ita) 


DIDIN SPROVOD 21/111/2016 


Mi obitelj smo bili kod mog dida na Šolti. Dida je posli 
obida ubija oko u hotelji. Dida je sanjao svoj sprovod. 
Na sprovod je došlo masu rodbine i prijatelja. Dida je 
bijo zablindiran u kafenom lakiranom kapsilu. Mi obitelj 
smo ukipali se pored kapsila sa oklembešenim facama. 
Mama je sa bilim šudarom brisala oči i nos. Tata je pre- 
križijo ruke na jajima. Meni su za mojim didom curkale 
suzice žalosnice. Onda je isprid kapsila stao onaj didin 
frend sa Šolte barba Tonino. Barba Tonino je popravijo 
kravatu i držao je oproštajski govor. Barba Tonino je 
rekao: “Zbogom, najdraži druže! Tvoj odlazak nije samo 
ogromni gubitak za nas, tvoje najbliže drugove, nego 
iza cilu socijalističku federativnu Jugoslaviju! Ova 
zemlja ne pamti takvog hrabrog partizana, uzornog 
samoupravljača i prekaljenog komunistu! Svojom 
borbom za radničku klasu i za brastvo i jedinstvo svih 
naših naroda i narodnosti bija si uzor svima nama! Da i 
ne govorin koliko si učinija za prosparitet otoka Šolte 

i njegovih žitelja! Zato danas, dok se opraštamo sa 
tobon, ne plačemo samo mi, tvoji najbliži drugovi, nego 
plače cili otok i cila socijalistička Jugoslavija! A sad 
molin limenu glazbu da odsvira Konjuh planinom!“ 


Dida je trgnijo se iza sna i kriknijo je: “O jebate dragi 
irud!“ Mama je iz kužine pitala: “Šta je bilo, čako?“ Dida 
je protrljao oči i rekao je: “Nemoš virovat! Sanja san 

da san umra!“ Tata je dignijo glavu iz novina i rekao 

je: “N bava kua? Pa šta si se probudija?“ Dida je njega 
pogledao koljački i rekao je: “Zete, ti mi nekad sa tim 
tvojim grezim bazama znaš ić strašno nakurac!“ Tata 

je blekasto se nakeserijo i rekao je: “A nemoj se žestit, 
fosilac! Znaš da ja volin sve bacit na šalu i zezu! Osin 
toga, kažu da je dobro kad čovik sanja da je umra, jerbo 
si tako produži život!“ Dida je rekao: “E znan, al na 
sprovodu mi je oproštajski govor drža Tonino!" Mama 
je pitala: “Pa šta fali? Šjor Tonino ti je najbolji frend!“ 
Dida je rekao: “E znan, al nisan ja to tako planira!“ 
Tata je pitao: “Nego kako si planira?" Dida je rekao: 
“Planira san da ja Toninu držin govor na sprovodu! Još 
san ga preklani i napisa!“ Mama je iskobečila oči kraj 
sudopera i rekla je: “Ja ovo ne mogu virovat, majkemi! 
Šjor Tonino je isto godište ka i ti, oba ste stari ka 
biblija, družite se svaki dan, i ti si mu iša pisat govor 
za sprovod?!“ Dida je rekao: “Nema toga šta ja neću 
učinit za najboljeg prijatelja!“ Tata je rekao: “O jebate 
dragi irud!“ 


Dida je cilo popodne u nervozi šetuckao se po kući i 
po dvoru. Plus je svako malo zamišljeno piljio preda 
se. Mamai tata su njega ćiribimbili i migali su jedno 
drugom. Onda je poslje moj dida uzeo telefon i nazvao 
je barba Tonina. Dida je rekao: “Bog, Tonino! Šta ima?" 
Barba Tonino je rekao: “A evo ništa! Baš se spreman 
pofrigat šaku gavuna za laganu večericu!“ Dida je 
pitao: “A kako se osjećaš?“ Barba Tonino je rekao: “Da 
kucnen u drvo, ka bog! Nikad bolje!" Dida je pitao: “Al 
te više ne bole leđa?“ Barba Tonino je rekao: “Ništa, 
čoviče! Škina mi je uspravna ka čempres!“ Dida je 
pitao: “A bubrizi? Bija si se nešto žalija na bubrige?“ 
Barba Tonino je rekao: “To je isto prošlo! Biće me bila 
malo napuvala bura, al sad je sve prva liga!“ Dida je 
rekao: “Pa Filomena mi je rekla da si juče bija u ambu- 
lanti!“ Barba Tonino je rekao: "Pa bija san, al više onako, 


ka malo u posjetu..." Dida je pitao: “Šta ideš u likara ako 
te ništa ne boli?“ Barba Tonino je mrmorijo: “A šta iden, 
šta iden...“ Onda je on malo se nakašljao i didi je utiho 
rekao: “Ti si isto sinja onu doktoricu Rozitu, je li? Onu 
sa malo većin limunima?“ Dida je rekao: "E, i?“ Barba 
Tonino je rekao: “I svaki put kad ja nju vidin, digne mi 

se bimbo!“ Dida je zinijo: “Nemoj me jebat?!“ Barba 
Tonino je rekao: “Časna rič, čoviče! Svaki put! | ja onda 
oden jednom tjedno u ambulantu, najčešće pone- 
dilikom! Vidin doktoricu Rozitu, digne mi se bimbo i 
oden radostan kući! Razumiš?“ Dida je rekao: “Nemoj 
me jebat?! Pa meni se bimbo diže samo u dubokom 
sjećanju!“ Barba Tonino je rekao: “To je zato šta si 
previše star!“ Dida je podviknijo: “Ka da ti nisi previše 
starl?“ Barba Tonino je rekao: “Dobro, ne kažen da mi 
se bimbo digne bogzna koliko! Digne mi se minimalno, 
al se ipak digne!“ Dida je rekao: “O jebate dragi irud!“ 
Onda je on spustijo slušalicu sa popišanom facom. Moj 
tata je njega pitao: “I? Kakva je situacija sa Toninom?“ 
Dida je rekao: “Zabrinjavajuće dobra!“ 


Sutra je moj dida bijo u ambulanti. Dida je sidijo priko- 
puta od doktorice Rozite. Doktorica Rozita je stavila 
cvike navrh nosa i gledala je u nalaze. Onda je ona 
rekla: “Krv van je u redu, mokraća u redu, heboglobin 
odličan... meni se sve čini fajn!“ Dida je rekao: “Al ja se 
sve isto osjećan loše!“ Doktorica Rozita je pitala: “A 
kakve tačno tegobe ćutite?“ Dida je rekao: “Pa gledan 
vas cilo vrime ii... i... i ništa!“ Doktorica Rozita je pitala: 
“Kako mislite, ništa?“ Dida je rekao: “Pa lipo mislin! Baš 
vas pažljivo gledani... ono... ništa!“ Onda je doktorica 
Rozita naglo se nasmjehuljila i rekla je: “Aaaa, to je si- 
gurno zato šta van nisam pokazala moj novi ćipkovani 

ređipet!“ Moj dida je piljio u nju sa blagim ošamutom. 
Onda je doktorica Rozita skinila cvike i dignila se iz 
katrige. Onda je ona otkopčala botune od bilog mante- 
la. Onda su njoj iz mantela iskočili limuni u ćipkovanom 
ređipetu. Doktorica Rozita je isprsila se i rekla je: “A? 
Šta kažete?“ Moj dida je zaškarpunijo se po faci i rekao 
je: “Asti mande! Nešto se događa!“ Doktorica Rozita je 
rekla: “Bome da se događa! Tako i šjor Toninu uvik po- 
mogne terapija sa ređipetom!“ Dida je cijuknijo: “Asti 
mande! Nešto se stvarno događa!“ Doktorica Rozita je 
rekla: “Eto, tegobe su izlječene! Jel mogu još šta učinit 
za vas?“ Dida je rekao: “Govori mi šporke riči! Govori 
mi šporke riči!“ Onda je doktorica Rozita zatreskala 
sa limunima i podviknila je: "Doli Karamarko! Doli 
HDZ! Doli ustaška vlada!“ Dida je govorijo: “Još! Još!“ 
Doktorica Rozita je sa obe ruke poduvatila ćipkovani 
ređipet i napečila se prema naprid. Onda je ona gingala 
sa limunima i vikala je: “Doli fašisti! Doli banda ustaška! 
Karamarko je pederčina! Smrt NDH!“ Dida je sidijo na 
katrigi sa širom zinutim ustima. Onda je doktorica 
Rozita dignila ombrve i rekla je: “Asti miša! Pa vama 
je bimbo totalno skočija!“ Dida je rekao: “Je, jebate! 
Diga mi se ka pivac!“ Doktorica Rozita je stavila na nos 
cvike da bolje vidi. Onda je ona pljesnila sa rukama: 
“Asti maloga miša! Koji uspjeh domaće medicine! Još 
nikad nisan vidila tako starog čovika sa toliko dignutim 
bimbom!“ 


Onda je barba Tonino trgnijo se iza sna i kriknijo je: “O 
jebate dragi irud!“ 


Robi K. (ita) 


PISAC I HULIGAN" 3/1V/2016 


* 


Tata je stiskao šake iza leđa i u živčanosti je šetao po 
kužini. Ja sam sidijo za stolom i tunjavo sam gledao 
preda se. Mama je za lavandinom brisala suđe i posuđe. 
Tata je govorijo: “Dobit asa iz zadaće iz hrvackog, 
tačnije, dobit trećeg asa zaredom iz zadaće iz hrvackog, 
pa jebemu mater... to je stvarno... stvarno si teška 
kretenčina, sine!“ Mama je spremila obrisanu tavu u 
rernu od špakera i rekla je prema meni: “Nisi ti, Robi, 
kretenčina, nego si mamin mali miš!“ Tata je okrenijo se 
prema njoj sa žešćim čudilom. Ja sam isto zableušijo se 
u mamu sa zbunjozom. Onda je tata okrenijo se prema 
meni i podviknijo je: “Kretenu jedan kretenski!“ Mama je 
osmjehnila se prema meni i rekla je: “Mali mamin mišu!“ 


Onda je tata u roku odma dogibao do mame i dreknijo 
je: “Dobro, šta je tebi, ženska glavo?! Oćeš mi sjebat 
pedagošku koncefciju, je li? Jel tebi možda kul šta ti 

sin dobiva trećeg asa zaredom iz zadaće iz hrvackog?“ 
Mama je njemu rekla: “Da slučajno zna pisat sastave i da 
dobiva dobre ocjene iz zadaća, jednom bi možda moga 
postat i hrvacki pisac!“ Tata je rekao: “Pa šta fali? Tebi je 
draže da postane hrvacki huligan?" Mama je rekla: “Ako 
postane hrvacki pisac, velike su šanse da bi ga neko 
moga natamburat, ka šta su prije nekidan išli natam- 
burat onog Tomića!“ Tata je zinijo sa ustima. Mama je 
rekla: “A ako postane hrvacki huligan, onda će on bit 

taj koji tambura! Bereš?“ Tata je i dalje fiksirao maminu 
facu sa zinutim ustima. Mama je obrisala poklopac od 
teće i rekla je: “Meni je najvažnije da mi dite ne dobije 
po pički!“ 


Povodom fizičkog napada 2427 


na Antu Tomića i reakcije 
ministra kulture na taj čin. 


Tata je sijo za stol i pripalijo je španjulet. Onda je on 
nagnijo se prema meni i rekao je: “Vidiš, sine, kako ti 
je mama jedna kulturna žena! Uopće nema dileme na 
koga si se uvrga!“ Onda je mama rekla: “Ne samo da 
san kulturna, nego još i promičen politiku hrvackog 
ministra kulture!“ Tata je rekao: “O čemu ti pričaš, 
jebate led?“ Mama je rekla: “Pričan o tome da je 
ministar kulture, nakon šta su huligani išli natamburat 
pisca Tomića, izda saopćenje! A u tom saopćenju piše, 
citiran: Ovaj slučaj podsjeća na važnost odgovornosti 
za javno izgovorenu i/ili pisanu riječ!“ Tata se zblanijo: 
“Kako, molin?“ Mama je ponovila: “Ovaj slučaj podsje- 
ća na važnost odgovornosti za javno izgovorenu i/ili 
pisanu riječ!“ Tata je pitao: "Šta to oće reć?“ Mama 

je rekla: “Ministar oće reć da je pisac previše sra, pa 
je skroz normalno da su ga huligani išli natamburat!" 
Tata je pitao: “Pa zašto je sra?“ Mama je rekla: “A šta 
drugo pisci znaju radit?“ 


Tata je sidijo za stolom i dumao je. Onda je on rekao: 

“Znači, kad dođe do polemike između hrvackih huli- 
gana i hrvatckog pisca, tojest kad huligani idu piscu 
rascopat glavurdu, hrvacki ministar kulture je na stra- 
ni huligana?“ Mama je rekla: “Naravski! Jerbo hrvacki 
huligani provode državnu kulturnu politiku! Kapito?“ 
Tu je u kužini uletila tišinčuga. Tata je pripalijo novi 
španjulet. Onda je on okrenijo se prema meni i rekao 
je: “Okej, sinak, samo ti tako nastavi sa zadaćama iz 
hrvackog..“ Mama je meni rekla: “Sva srića da nemaš 
talenta za pisanje sastava...“ Tata je rekao: “Jerbo da 
imaš talenta, mora bi još imat kacigu, zaštitni prsluk, 
lovački nož, a možda i pištolj za samoobranu! A sve to 
košta!“ 


Onda sam ja uletijo: "Ko zna, ako buden malo vježba, 
možda ću se i naučit pisat sastave?“ Samo tata je 
podviknijo: “Nemoj vježbat! Štaš vježbat koji kurac! 

Svi živi znaju da su književnici štreberi i šmizle!“ Mama 
je rekla: “Bolje je, sinak, u životu bit siguran, nego 
pismen!“ Tata je rekao: “Kad opet budete pisali zadaću 
iz hrvackog, ti samo prepiši naslov šta van ga je zadala 
učiteljica, a ispod toga ništa! Predaj joj praznu zadaćni- 
cu!“ Ja sam pitao: “A ako me uča pita zašto mi je za- 
daćnica prazna?“ Mama je rekla: “Reci joj da taj slučaj 
podsjeća na važnost odgovornosti za javno izgovorenu 
ifili pisanu riječ!“ Tata je rekao: “Tako je! Uča će isti 
sekund skužit da si rođeni huligan! Možda će ti odma 
dat upute kako da provodiš državnu kulturnu politiku!“ 
Ja sam pitao: “Kakve upute?“ Tata je rekao: “Ako pisac 
vriđa ministra, puntaš ga šakom! Ako sere po vladi, 
cipaš ga nogama! A ako vriđa cilu državu, imaš pravo 
na korištenje bejzbol palice! | takodalje, i takodalje!“ 


Onda je mama rekla: “A ne znan, isto mi je malo bed da 
mi se dite školuje za huligana... Sigurno ima i drugih 
zanimanja kroz koja se može pokazat ljubav prema 
domovini!“ Ja sam uletijo: “Ja bi tija bit astronaut!“ Tata 
je rekao: “To je prva liga! Pa i naš premijer je astronaut, 
sinak, tačno se vidi da je pa s Marsa!“ Onda se moja 
mama raspekmezila: “A ja bi najviše volila da naš Robi 
postane likar!“ Tata je rekao: “To isto pruža široke 
mogućnosti! Ovo je zemlja u kojoj je najnormalnija 
stvar da jedan ginekolog postane ministar kulture!“ Tu 
je mami uletilo tupilo od nekuženja. Ona je tati rekla: 
"Skužaj, al ja san mislila da je naš ministar kulture 
povjesničar?“ Tata je rekao: “Naravski da je povjesni- 
čar! Al stoposto će postat i ginekolog!“ Mama je pitala: 

“Zašto, jebate?“ Tata je rekao: “Moga bi ti reć zašto, al 
prije toga te moran upozorit da taj slučaj podsjeća na 
važnost odgovornosti za javno izgovorenu i/ili pisanu 
riječ!" Mama je rekla: "Okej, upozorija si me! A sad reci 
zašto će postat ginekolog?“ Tata je rekao: “Zato šta 
ćemo ga sad svi skupa poslat u tri pizde materine!“ 


Robi K. (Illa) 


PLIŠANI ZEKO“ 1/V/2016 


Ja i moja sestra Damjana smo poravnali postelju u 
spavaćoj. Onda smo na lancun stavili crvenu dekicu. 
Onda je Damjanica po dekici prosula latice od margari- 
tela. Onda sam ja na dekicu stavijo kušinić sa kačkanim 
merlom. Onda je Damjanica na kušinić stavila plišanog 
zeku. Plišani zeko je ležao među laticama na dekici i 
kušiniću. 


Onda smo ja i Damjanica izgibali iz spavaće u kužinu 

do mame.i tate. Ja sam njima rekao: “Sad možete doć 

u spavaću vidit čudo božje!“ Mama je značajski dignila 
obe ombrve. Tata je dignijo samo livu. Onda je mama re- 
kla: "Aj baš da vidimo!“ Ja sam rekao: “Upad je samo pet 
kuna!“ Tata je rekao: “Pet kuna? Zar to nije malo previše 
za obično čudo božje?“ Ja sam rekao: “Za pametne 
ljude imamo eskluzivni popust, al vi niste među njima!“ 


Onda su mama i tata sipnili meni i Damjani po pet kuna 
i ugibali su u spavaću. U spavaćoj je plišani zeko ležao 
među laticama na dekici i kušiniću. Mama je stavila 
ruke priko usta i cijuknila je: “Aaaajme šta je ovo faaa- 
moooozno...' Tata je rekao: “Stvarno, jebate! Izgleda 
maksimalno đikanski!“ Mama je rekla: “Asti mande, šta 
je lipo! Čak ste nabrali i latice od margaritela!“ Onda 
je tata pitao: "A di je tu čudo božje?“ Mama je pitala: “1 
kako vam se zove plišani zeko?“ Ja i Damjanica smo 
rekli: “Sveti Leopold!“ 


Mama je u ljutom bjesnilu uletila nazad u kužinu. Ona 
je drečala: "Jebavan pas ćunku bezbožničku! Ić stavit 

izlaganja posmrtnih ostataka 
sv. Leopolda Mandića u 
aranžmanu Katoličke crkve. 


plišanog zeku da glumi svetog Leopolda! Pa kako vas 
nije sram, jebenlivan krvavu nedilju!“ Tata je išao za 
njom i govorijo je: “Dobro, mišu, pa šta sad ima veze...“ 
Mama je viknila: “Šta šta ima veze?! Oš da za ovo čuju 
susidi? Pa linčovaće nas, čoviče božji, spaliće nas ka 
vištice na lomači!“ Tata je rekao: “Aj skuliraj se, mišu, 
opet bolje da su dica stavila plišanog zeku nego prepa- 
riranog medvida ka u Macole!“ 


Mama je koljački piljila u tatu. Onda je ona prosikćala: 
“Ti nisi normalan, majke mi isukrstove!“ Tata je rekao: 
“Šta ne bi bija normalan? Ja pošteno priznajen da 

rađe gledan plišanog zeku nego nekog mrca!“ Mama 

je pitala: “Kojeg mrca?“ Tata je rekao: “Pa Leopolda, 

jebate!“ Mama je rekla: “Nije sveti Leopold obični 
mrtvac, papane!“ Tata je rekao: “Okej, neobičan je zato 
šta je malo manji od prosjeka! Pikolo kadaver! Al opet 
je totalni leš! | iljade ljudi ga dolaze gledat! Televizija 
prenosi! Kad uđeš u katedralu, pari da si uša u hladnja- 
ču od mesnice! Ja to ne kužin, časna rič! Zašto Hrvati 
vole gledat leševe?“ 


Mama je podviknila: “Ne gledaju u leš, debilu, nego 

u čudo božje!“ Tata je pitao: “Kako kadaver može 

bit čudo božje? Ne beren di je baza sa tim svetim 
Leopoldom?“ Mama je rekla: “Baza je u tome šta je 
Leopold umra, pa su ga onda pokopali, al on se i nakon 
skoro sto godina nije raspa, nego je osta cili u komadu 
ka da je živ! Razumiš? Eto, to je čudo božje!“ Onda sam 
ja uletijo: “Osim šta mu fali jedna ruka!“ Tata je meni 
rekao: “Dobro, sine, to je ionako bila ljevica! Nju ne 
računamo!“ Meni je uletila tupaja od nekuženja. Tata je 
dodao: “Ljevicu je crkva amputirala za svaki slučaj!“ 


Onda je Damjanica rekla: "Moj zeko ima obe šapice!“ 
Mama je skriknila: “Ne seri, Damjana!“ Samo tata je nju 
onda pitao: “Čekaj malo, da utvrdimo gradivo! Znači, 
kad umreš i ne raspadneš se, to je čudo božje? | zato 
sad Leopolda nose okolo u staklenoj vitrini?“ Mama je 
rekla: “Naravski! Jerbo se vjernici tribaju svojin očima 
osvjedočit u čudo!“ Tata je rekao: “Znan, mišu, al tako 
moš izložit i teglu kiselih paprika ili kukumara! Ako ih 
dobro ukiseliš, ako ti je kvasina prima kvalitete, neće ti 
se kukumari u tegli raspast dvista godina!“ 


Onda sam ja uletijo: “Dida u kisele kukumare stavi i 
grančicu koromača!“ Tata je meni rekao: “To sve ovisi 
o ukusu, sinak! Sigurno su i lešija malo začinili u onoj 
staklenoj vitrini! Tako mu sveti Leopold dođe ka neka 
katolička zimnica! Bereš?“ Meni je opet uletilo tupilo 
od nekužitisa. Mama je tuta forca iskobečila oči. Tata 
je dodao: “Kad nestane friških namirnica za prehranu 
vjerskih osjećaja, onda uzmeš teglu iz zimnice i servi- 
raš rulji nešto hladno!“ Mama je arlauknila: “Ali nije se 
tu ništa kiselilo, majmune! Sve je išlo prirodnin putem, 
zato se i radi o čudu božjem!“ Tata je rekao: “Dobro, 
ne kažen... Možda je sveti Leopold još za života iša na 
kvasinu! Normalno da se onda nije raspa kad je umra!“ 


Mama je išla da će tati reć neku šporkariju. Samo onda 
je zazvoncao telefon. Mama je dignila sluju i rekla 

je: “Ko smeta?“ To je bijo moj dida sa Šolte. Dida je 
mamu pitao: “Jesil ti, ćerce, vidila ovi cirkus sa svetim 
Leopoldom?“ Mama je zarežala: "Nemoj me, čako, i ti 
prcat sa svetim Leopoldom! Već su me dobro izludili 
ovi doma!“ Dida je rekao: “To je zato šta ne kuže koliki 
je to turistički potencijal!“ Mama je pitala: “O čemu ti 

to brbotaš, jebate led?“ Dida je rekao: “Pa viš da svi 
živi oće gledat tog mrca! Crkva samo objavi: Leši se 
vraća kući, i odma nastane histerija! Da nam je štagod 
takvo na Šolti, imali bi more turista! Rasproda bi 
aparpmane za cilu godinu!“ 


Mama se nakeserila: “Aj nek san i to dočekala od 
starog komunjare! Ne znan, čako, možda moš pitat one 
sa Kaptola da ti rentaju Leopolda na koji misec?“ Dida 
je rekao: “Ma oću klinac, jebe se meni za Leopolda! 
Iman ja drugi plan!“ Mama je pitala: “Koji plan?“ Dida je 
rekao: “Sićaš se onog grba Jugoslavije sa šest baklji šta 
mi ga je pokojni Lovre isklesa u mramoru? E, saću ja 

ti grb lipo stavit u staklenu vitrinu i izložit isprid kuće! 
Pašmo vidit koliko će ga rulje doć gledat! Očekujen 
stotine iljada! Možda i miljone!“ 


Mama je zakolutačila sa očima i rekla je: “A čako, čako, 
stvarno ti moran reć da da si iša na kvasinu! Nije 

ti, čoviče, Jugoslavija sveti Leopold!“ Dida je rekao: 
"Naravski da nije! On je lišina od svetinje! Neš ti kod 
njega čuda! Pičkin dim!“ Mama je podviknila: “Molinte 
lipo da pristojno govoriš o tim stvarima!“ Dida je rekao: 
“Okej, okej, omaklo mi se... Samo, jel tačno da je cilo 
čudo kod svetog Leopolda u tome šta je umra, al se 
nije raspa?“ Mama je rekla: “Tačno je!“ Dida je rekao: 
“E, a Jugoslavija se raspala, al nije umrla!“ 


Robi K. (lila) 


KAKO JE MOJ DIDA 2/V/2016 
PROSLAVIO PRVI MAJA 


Moj dida i njegov frend barba Tonino su dolazili sa 
Šolte u Split. Oni dva su se u luki iskrcali sa trajekta. 
Dida i barba Tonino su bili obučeni u popeglane modre 
veštite. Plus su imali bile košulje i kularine. Plus su im 
bile ulaštrane postole. Plus su im u gornjim žepima od 
jaketa bili zataknuti crveni garifuli. 


Dida i barba Tonino su pičili nogu prid nogu priko luke. 
Onda su oni vidili barbu u pandurskoj uniformi i dogi- 
bali su do njega. Moj dida je njemu rekao: “Skužajte, 
šjor murac, jel nan možete reć di je centralna proslava 
Prvi maja?“ Murac je pitao: "Čega?" Dida je rekao: 
“Prvi maja!“ Murac je gledao sa lakšom zbunjozom. 
Onda je on slegnijo sa ramenima: “To van stvarno ne bi 
zna reć!“ Barba Tonino je okrenijo se prema didi i rekao 
je: “Prvi put čujen za murca koji ne zna di je proslava 
Prvi maja!“ Murac je uletijo: “Ne znan ni da uopće 
postoji proslava Prvi maja!“ Barba Tonino je nagnijo se 
prema njemu i rekao je: “Tiše malo, mladiću! Budeš li to 
naglas govorija, jošćete izbacit iz partije!“ 


Barba iz pandurije je blejio u njih sa tupajom. Dida je 
njemu rekao: “Znamo da je proslava tu negdi u gradu! 
Al ne znamo tribamo li sad skrenit livo, priko Obale 
maršala Tita, ilišmo ić desno, uz Ulicu žrtava fašizma?“ 
Murac je najprvo zinijo sa ustima. Onda je on rekao: 
“Žalin slučaj, tu van stvarno ne mogu pomoć!“ Barba 
Tonino je pitao: “A zašto nemoš?“ Murac je rekao: 
“Zato šta ovo livo nije Obala maršala Tita, a ono desno 
nije Ulica žrtava fašizma!“ Dida je dignijo ombrve i 


2435 


rekao je: “U pičku materinu, Tonino! Nismo ni došli u 
Split, a već smo se izgubili!“ 


Barba Tonino je rekao: “Ako je ovo uopće Split!“ Dida je 
rekao: “O čemu ti pričaš, čoviče? Zašto ne bi bija Split?“ 
Barba Tonino je nagnijo se prema didi. Onda je on 

njemu šapnijo na uvo: “Pogleaj malo šta ovi pandur ima 
na kapi!“ Dida je pogledao i kriknijo je: “U, jebate!“ 


Murac je dalje piljio u njih da čudilom. Moj dida je 
isprsijo se prema njemu i rekao je: “Alo, mladiću, a di ti 
je petokraka?“ Murac je pitao: “Koja petokraka?“ Dida 
je rekao: “Kako koja, klipsone?! Pa jel ne vidiš da ti je na 
kapi šahovnica?“ Murac je raširijo ruke: “Nego šta će 
drugo bit nego šahovnica?“ Sad su dida i barba Tonino 
sa težim šokom piljili u murca. Onda je dida svom 
forcom viknijo: “Tonino, jebate irud! Pa ovi je ustaša!“ 
Barba Tonino je rekao: “A šta ti ja drugo govorin!“ Dida 
je rekao: “U pičku mile deve, Tonino, falili smo trajekt! 
Išli smo se pribacit sa Šolte u Split, a doplovili smo u 
NDH!“ 


Onda su za po ure moj dida i barba Tonino bili u pandu- 
rijskoj stanici. Njih su stavili da čekaju u neku kamcela- 
riju. Oni su sidili na katrigama i gledali su u zid. Na zidu 
je visila šahovnica. Barba Tonino je didi rekao: “Jel vidiš 
ti ovo, prika?“ Dida je rekao: “Vidin, Tonino, vidin!“ 


Onda je za još po ure u kamcelariju ugibao neki murac u 
civilu. On je mrgudno sijo za stol i listao je papire. Onda 
je murac dignijo glavu i rekao je: “Da čujen, gospodo! 
Kako se očitujete o optužbama?“ Barba Tonino je pitao: 
“Kakvin optužbama?“ Murac je rekao: “Aj, aj, nemojte 


se pravit blesavi! U zapisniku piše da ste govorili da je 
ovo NDH, a onda ste i nazočnog redarstvenika nazvali 
ustašom!“ Dida je rekao: “Ja? Nema šanse! Pa meni 

je ta rič skroz nepoznata!“ Murac je pitao: “Ne znate 
šta je to ustaša?“ Dida je rekao: “Ne znan šta je to 
redarstvenik!“ 


Onda je murac sklopijo papire i rekao je: "Ovako ćemo! 
Budete li mi i dalje glumili naivce, lipo ću vas zdekovat 
u pritvor dok van se pamet ne prosvitli! Jel može tako?“ 
Onda je barba Tonino rekao: "Čekajte malo, šjor murac, 
vidite da smo mi dva ljudi u godinama! Normalno 

da smo se malo zbunili!“ Murac je pitao: “Šta ste se 
zbunili?“ Barba Tonino je rekao: "Pa iskrcali smo se 

u Split, čoviče, a ono nigdi proslave Prvi maja, nigdi 
crvenih bandira, nigdi radosne pisme radnika i prole- 
tera, niko ne nosi crvene garifule, nema Obale maršala 
Tita, nema Ulice žrtava fašizma, a plus svega pandur 
nosi šahovnicu na tikvi! Šta bi ti pomislija, majketi?"“ 
Murac je rekao: “Pomislija bi da je sve normalno!“ Dida 
je rekao: “E viš, a ja san pomislija da smo se Tonino 

i ja na Šolti ukrcali na trajekt, a onda se iskrcali iz 
vremeplova!“ 


Barba iz pandurije je zavalijo se u katrigu i nakeserijo 
se. Onda je on pitao: “A jel vas ti vremeplov bacija 
prema unaprid ili prema unazad?“ Moj dida je rekao: 
“Ja bi reka prema unazad! Ustaše i NDH su stvar daleke 
prošlosti!“ Murac je nagnijo se prema naprid i rekao 
je: “E viš, tu ste se malo zajebali! Dopičili ste sa 
trajektom drito u sadašnjost! Samo šta ste izgleda na 
Šolti prespavali jedno kvarat stoljeća! A u tih kvarat 
stoljeća mi smo odjebali komunizam, zgazili radničku 


2437 


klasu, privatizirali društvenu imovinu i stvorili nezavi- 
snu hrvacku državu!“ Barba Tonino je rekao: “Nemoj 
me jebat? Jel to znači da je umra Đuro Pucar Stari?“ 
Murac je zabuljio se u njega sa zblentozom na kvadrat. 


Onda je moj dida nagnijo se prema murcu i rekao je: 
“Meni se isto čini, prika, da ti malo prebrzo zaključuješ! 
Ja bi reka da je ovo ipak daleka prošlost!“ Barba Tonino 
je rekao: “| ja isto! Jer ako ovo nije prošlost, zašto bi 
se ja sad ćutija ka mladić? Zašto bi se osjeća ka mladi 
komunista?“ Dida je rekao: “I ja isto! A ka mladi komu- 
nista, nema šanse da se ja zateknen u ustaškoj stanici 
bez četri štapina dinamita ispod jakete!“ Barba Tonino 
je rekao: “| ja isto!“ Onda su dida i barba Tonino ra- 
skopčali jakete od modrih veštita. Njima su za pojasom 
od gaća bili zataknuti štapi dinamita. Murac je poskoči- 
jo iz katrige i viknijo je: “Koji je ovo klinac, jebate?! Šta 
sad ovo znači?!“ Barba Tonino je rekao: “Znači da svi 
letimo u pičku materinu!“ Dida je viknijo: “Alah je velik!“ 


Onda je barba Tonino drmnijo mog didu po ramenu i 
rekao je: “Aj probudi se! Trajekt se već armiža u luki!“ 
Dida je trgnijo se i promumljao je: “Molin? Šta se deša- 
va?“ Barba Tonino je rekao: “Budi se, čoviče! Uplovija je 
trajekt, stigli smo u Split!“ Dida je pitao: “Jesi siguran 
da je to Split?“ 


Robi K. (Illa) 


GEJM OUVER 16/V/2016 


Ja sam ekipu pitao: “Ruljo, oćemol se igrat na kauboja 

i indijanaca il na ustaša i partizana?“ Onaj Kane Šteta 
je rekao: “Ako ćemo na kauboja i indijanaca, ja ću bit 
poglavica Rafael Vitez Boban!“ Onaj Rino Sajla je rekao: 
"A ja Poglavnik Koji Sjedi!“ Moj drug Dino je rekao: “Ja bi 
se igra na maćuhica i tratinčica!“ Tu smo svi pogledali u 
Dina i razvalili turbo kes. 


Onda smo mi odlučili igrat se na ustaša i partizana. 

Ja sam ekipu pitao: “Ko oće bit partizan?“ Rino Sajla 

je rekao: “Ja neću!“ Kane Šteta je rekao: “Neću ni 

ja!“ Dino je rekao: “Neću ni ja!“ Ja sam rekao: “Pa ne 
možemo svi bit ustaše, jebaga led! Ovo je ipak igra, a 
ne aktualna situacija!“ Kane je mene pitao: “Šta ti je to 
aktualna situacija?“ Ja sam rekao: “Neam blage, al moj 
tata stalno o njoj sere!“ 


Onda smo mi izvlačili šibice za vidit ko će bit ko. Kane 
Šteta i Rino Sajla su izvukli dvi najkraće. To je značilo 
da oni će bit partizani. Rino je rekao: “A u kua!“ Kane je 
rekao: “A u kua!“ Ja i moj drug Dino smo dali si po gimi 
fajv. Onda je Dino dignijo ruku i viknijo je: “Za dom!“ Ja 
sam viknijo: “Spremni!“ Rino je pitao: “Jel to igra već 
počela?“ Kane je rekao: “Saće, čim završi aktualna 
situacija!“ 


Poslje smo ja i Dino sa plastičnim mašinkama ležali 
iza grmića u parkiću. Mi smo kroz grmić ćiribimbili u 
okoliš. Samo Kane i Rina nigdi nije bilo. Ja sam Dina 
pitao: “Krilniče, jel ti di vidiš crvenu bandu?“ Dino je 

meni rekao: “Ne vidin, bojniče! Sakrili su se u mišju 
rupu! Vuna in je od crne legije!" Ja sam rekao: “E znan, 
al jebaće nan mater u glavnom stanu ako ih ne nađe- 
mo!“ Samo onda je neko iza nas rekao: “Alo vas dva! 
Šta to radite?“ 


To je bila ona tuljanica Niveska. Ja sam njoj rekao: “Ajde 
u kua, Niveska, živ san se usra! Skoro san ti sasuja 

rafal iz šmajsera u drob!“ Niveska je pitala: “A zašto 
ležite sa plastičnim mašinkama iza grmića?“ Dino je 
rekao: “Osmatramo okoliš! Tražimo one partizančine 
Rina i Kanu!“ Tuljanica Niveska je rekla: “Ha, pa eno van 
ih iza trafo stanice!“ Ja sam rekao: “Nemoj me jebat?“ 
Niveska je rekla: “Časna rič! Maloprije san ih vidila!“ 
Dino je rekao: “Ajme fala ti, Niveska! Čim završimo igru, 
za nagradu ću te podrpat po limunima!“ 


Onda smo ja i Dino utiho se šunjali prema trafo stanici. 
Kad smo dogibali skroz blizu onda smo čučnili iza 
zidića. Onda smo na moju zapovjed naperili mašinke 

i naglo iskočili. Samo iza trafo stanice nije bilo nikog 
živog. Ja sam Dina pitao: “Krilniče, vidiš li koga?“ Dino 
je rekao: “Ne vidin, bojniče!“ E ali onda je odiza nas 
Kane Šteta rekao: “Al mi vas vidimo, ustašinjosi!“ Rino 
Sajla je dreknijo: “Ruke uvis! Bacaj oružje!“ 


Jai Dino smo bacili mašinke. Onda smo mi okrenili se 
sa rukama uvis. Kane Šteta je nas držao na nišanu i 
keserijo se: “He-he-he, dolijala je banda ustaška!“ Rino 
Sajla je nišanijo i keserijo se: “Ne znan oćemol ih odma 
pobekit ilišmo ih prvo malo vodat priko kvarta po 
križnom putu!“ Samo odiza njih je keserila se i tuljanica 
Niveska. Dino je rekao: “O Niveska, jebenliti sve živo! 


Kako moš bit takva štraca i dramfulja!“ Rino je dignijo 
šmajser i podviknijo je: “Slušaj ti, ustašo, nemoj vriđat 
drugaricu Nivesku, jerboš te ucmekat na licu mista!" 
Kane je rekao: “Drugarica Niveska je naša ilegalka!“ 


Poslje su Kane Šteta i Rino Sajla vodili mene i Dina kroz 
kvart po križnom putu. Mi dva smo išli isprid sa rukama 
uvis. Oni dva su išli iza nas sa mašinkama i bacali su 
brume. Rino je govorijo: “Ajmo, ajmo, ustaške pičkice! 
Življe to malo, življe!“ Onda je iz Konzumove posluge 
taman izlazijo onaj Bezmalinović sa kesama od spize. 
Bezmalinović je pitao: “Alo, mladići, šta to radite?“ 
Kane je njemu rekao: “Evo taman smo zarobili ovu 
bandu ustašku!" Rino je rekao: “Možete in slobodno 
zavidat po trisku ako van je gušt!“ 


Samo Bezmalinović je zaškarpunijo se po faci i dreknijo 
je: “O jebavan pas mater partizansku!“ Rino i Kane su 
iskobečili oči for gas. Samo već je njih Bezmalinović 
gađao sa kapulama i kukumarima iz spize. Plus je 
zalaufao se prema njima i mavao je sa kruvon fran- 
cuzom. Rino i Kane su opalili bris. Bezmalinović je za 
njima arlaukao: “Razbojnici crveni! Nećete više srat po 
slobodnoj Hrvackoj, komunjare! Jebavas Tito u dupe, 
dabi vas jeba!“ Ja i Dino smo u roku munja opalili bris 
na drugu stranu. 


Samo zajeb je bijo šta nam je kod Kane i Dina ostalo 
naoružanje. Zato smo mi bižali i sakrivali se oko zgrade. 
Dino je uzdahnijo i rekao je: “Ovo je teška koma, čovi- 
če! Krilnik bez strojnice je ka sendvič bez majoneze!“ 
Onda smo mi šćućurili se kraj zida od balkona od one 
Plazibatke iz prizemlja. Ja sam Dinu rekao: “Nisan zna 

da je Bezmalinović onakvi ljuti ustaša!“ Dino je rekao: 
"Moja mama kaže da nije ni on zna do devedesprve!“ 
Samo onda je ona Plazibatka provirila kroz balkon i 
rekla je: “Alo vi dva! Šta tu radite?“ 


Ja i Dino smo dignili glavuše. Onda sam ja njoj rekao: 
“Sakrivamo se od partizana!“ Plazibatka je pitala: “Kojih 
partizana?“ Dino je rekao: “Od Kane i Rina! Oni su 
partizani i oće nas ucmekat!“ Plazibatka je rekla: “O 
materin jeben komunističku! Ne moš virovat da crvene 
škovace još harače okolo!“ Ja i Dino smo klimali sa gla- 
vama. Plazibatka je raširila ruke i rekla: “Pa šta je to sa 
ovon Hrvackom kad ne možemo očistit ti jugo smrad 
i ološ?! Jebaih Tito u dupe, dabi ih jeba!“ Ja i Dino smo 
opet klimali sa glavušama. Palzibatka je rekla: “Aj brzo 
uskočite u balkon! Neće vas tražit kod mene doma!“ 


Onda smo ja i Dino uskočili u Plazibatkin balkon. 
Plazibatka je otvorila vrata i rekla je: “Ajmo mi u 

kuću! Napraviću van po sendvič sa majonezom, a nek 
vas glupe partizančine traže okolo po kvartu! Još bi 
mogla nazvat i panduriju da ih skemba zbog širenja 
crvene propagamde!“ Dino je meni namignijo i rekao 
je: "Dobro je ispalo, bojniče! U igri ne stojimo najbolje, 
al aktualna situacija nan ide na ruku!“ Onda smo mi 
ugibali u primaću. Samo unutra su bili Kane Šteta i Rino 
Sajla sa naperenim mašinkama. Kane je rekao: “He-he- 
he, ko nan je to doša? Dolijali su nan ustašinjosi!“ Rino 
je rekao: “Ajmo, ajmo, ruke uvis, gubo crnokošuljaška!“ 


Ja i Dino smo zinili u teškom šoku. Onda sam ja 
viknijo: “Pa šta je ovo, jebate konj?! Imate cilu mrižu 
suradnika!“ Plazibatka je naslonila se na trosjed i 


blokavala je od smijade. Dino je njoj dreknijo: “Šta se 
ti ceriš, stara kravetino! Može te bit sram šta si nas 
ka sluga partizanskih zločinaca namamila u zasjedu!“ 
Rino Sajla je podviknijo: “Aj začepi gubicu, ustašo! 
Nemoj vriđat drugaricu Plazibatku!“ Kane Šteta je 
rekao: “Drugarica Plazibatka je prekaljena ilegalka!“ 
Plazibatka je naperila kažimprst prema Dinu i rekla 
je: "Saš dobit kurac, a ne sendvič od majoneze!“ 


Samo onda je sa Plazibatkine televizije začula se 
himna. Na ekranu je bijo mali miljon rulje sa zastava- 
ma. Plus je masu njih nosilo crne kape. Rino je pitao: 
“Šta je ovo na televiziji, jebate?“ Plazibatka je rekla: 
“Nisan sigurna, al sliči mi na prenos iz Blajburga!“ Kani 
je uletilo čudilo: “Otkud toliko rulje na Blajburgu?“ 
Rino je pitao: “I zašto su živi?“ Plazibatka je slegnila 
sa ramenima i rekla je: “Neam blage! Po mojoj raču- 
nici, u Blajburgu bi svi tribali bit mrtvi!“ Onda je na 
ekranu pojavio se jedan barba sa štroloćavim očima. 
On je koljački pogledao prema Plazibatki i rekao je: 
“Ti, stara kravetino, pripazi šta govoriš!“ 


Tu je svima u primaćoj uletijo iznered na kvadrat. 
Onda je štroloćavi barba upra sa prstom i rekao je: 

“A vi dva partizanska majmuna da ste odma oslo- 
bodili našeg krilnika i bojnika!“ Onda je cili počasni 
vod iza njega dignijo puške i dreknijo je: “Ruke uvis!“ 
Kane i Rino su u teškoj vuni bacili mašinke i dignili su 
ruke uvis. Ja i Dino smo u roku odma skupili naoru- 
žanje. Dino je nanišanijo i podviknijo je: “Ha, šta sad 
kažete, bando komunjarska?!“ Ja sam nakeserijo se 
i rekao sam: "Šta je, partizančići? Jebe vas aktualna 
situacija, a?“ 

Barba sa štroloćavim očima je smjehuckao se na tele- 
viziji i rekao je: “Dobar posao, bojniče i krilniče!“ Dino 
je njega pitao: "Šta sad? Da ih vodimo u Jasenovac?“ 
Štroloćavi barba je rekao: “Odma likvidiraj!“ Ja sam 
rekao: “Na zapovjed!“ Onda smo ja i Dino nanišanili sa 
šmajserima i arlauknili smo: “Pa-pa-pa-pa-pa-pa-pa...“ 
Kane Šteta i Rino Sajla su skljokali se na pod ka vriće. 
Plazibatka je brisnila prema kužini. Dino je dignijo 
mašinku uzrak i viknijo je: “Pobjeda!“ Ja sam viknijo: 
“Gejm ouver!“ 


Naveče sam ja cili hepi dogibao doma kod kuće. Ja sam 
uletijo u kužinu i pitao sam; “Mamac, šta imamo za ve- 
čeru?“ Tata je meni rekao: “Malo si zakasnija, bojniče!“ 
Mama je dignila bradu i rekla je: “Prema važećoj uredbi, 
imamo još tačno pet minuti da skupa izmolimo molitvu 
za domovinu, a onda gasimo sva svitla jerbo će počet 
policijski sat!“ la sam zinijo: “Koja molitva za domovinu, 
jebate? Koji policijski sat?“ Tata je rekao: “Aj šta se sad 
praviš blesav! Misliš da nan Plazibatka nije sve ispriča- 
la!“ Meni je uletila zbunjoza: “Čekaj malo! Jel to znači 
da ću ostat beze večere zato šta san se igra na ustaša 

i partizana?“ Mama je rekla: “Ne, klipsone, nego zato 
šta si pobjedija!“ 


Robi K. (lila) 


IZVJEŠTAJ SA IZLETA 30/V/2016 


Mi razred smo išli sa učiteljicom Smiljom na tri dana 
na izlet. Mi smo na izletu bili u dječjem odmaralištu 
u Baškoj vodi. Onda je poslje prvog dana ona mama 
od tuljanice Niveske nazvala Nivesku na mobilni. 
Niveskina mama je Nivesku pitala: “Kako si, zlato ma- 
mino? Jesi lipo jela, spavala, piškila, kakila i sve ostalo?“ 
Niveska je sa tunjavim glasom rekla: “Jesan, mama!“ 
Niveskina mama je pitala: “Pa zašto si onda tako 
tunjava, ljubice mamina?“ Niveska je rekla: “Pa niza- 
šta...“ Niveskina mama je rekla: “Ma daj, ljubice, pa moš 
mami reć, nemoj da se mama brine!“ Onda je Niveska 
zacendrala: “Sinoć smo imali parti! | onda je onaj Rino 
Sajla cilu veče plesa sa onom pedericom Sandrom!“ 
Niveskina mama je rekla: "Kako, jebate? Pa zar mi nisi 
prije izleta rekla da se ti i Rino Sajla šljivite?“ Niveska 
je rekla: “Pa šljivili smo se dok Rino nije reka da san 
ja tupamarosica!“ Niveskina mama je rekla: “N bava 
kua? A kome je to reka?“ Niveska je rekla: “Pa Sandri! 
Dok su plesali!“ Niveskina mama je pitala: “I onda je 
to pederica Sandra tebi rekla?“ Tuljanica Niveska je 
rekla: “Nije, nego ona balibanica Lidija!“ Niveskina 
mama je pitala: “Otkud ona to zna?“ Niveska je rekla: 
“Pa rekla joj je Sandra!" Onda je Niveskina mama kad 
je završila spiku sa Niveskom nazvala na mobilni onu 
balibanicu Lidiju. Niveskina mama je njoj rekla: “Lidija, 
je! tebi ona pederica Sandra rekla da je njoj Rino Sajla 
reka da je moja Niveska tupamarosica?" Balibanica 
Lidija je rekla: “Nije!“ Niveskinoj mami je uletilo čudilo: 
“Kako nije? Pa zašto si ti onda mojoj Niveski rekla 
da ti je Sandra rekla da joj je Rino to reka?“ Lidija je 

rekla: “Zato šta je Niveska prije toga meni rekla da je 
Kane Šteta reka maloj Teici da san ja raža!“ Niveskina 
mama je zinila: “Da si šta?“ Lidija je rekla: “Da san 
raža!“ Niveskina mama je pitala: “Otkud to Niveska 
zna?“ Lidija je rekla: “Ona kaže da joj je to rekla Teical!“ 
Niveskina mama je pitala: “Al zašto bi Kane iša to Teici 
govorit?“ Balibanica Lidija je rekla: “Zato šta je on sa 
Teicom cilu veče plesa na partiju, a svi znaju da smo se 
dotad ja i Kane šljivili!“ Niveskina mama je podviknila: 
“E znan, curo, al ako je moja Niveska tebi išla reć istinu, 
tojest da je Kane reka Teici da si ti raža, zašto si ti njoj 
išla uvalit laž, tojest da je Rino reka Sandri da je ona 
tupamarosica?“ Lidija je rekla: “Zato šta je i Niveska 
meni prodala brumu, ovkors! Samo zato da mi ogadi 
malu Teicu!“ Niveskina mama je pitala: “Zašto bi ti 
ona išla gadit Teicu?“ Balibanica Lidija je rekla: “Zato 
šta je tuljanica Niveska, kad je vidila da Rino Sajla cilu 
veče pleše sa pedericom Sandrom, otišla sa partija u 
škuribandu sa Robijem! A svi znaju da su se dotad Robi 
i Teica šljivili!“ Niveskinoj mami je uletilo čudilo: “Čekaj 
malo, a zašto je onda Teica plesala sa Kanom Štetom?“ 
Lidija je rekla: “Zato da se osveti Robiju šta je odveja 
Nivesku u škuribandu, ovkors!“ Onda je Niveskina 
mama kad je završila spiku sa balibanicom Lidijom 
opet nazvala Nivesku na mobilni. Niveskina mama je 
dreknila: “Niveska, pizdaliti strinina! Šta si radila sa 
Robijem u škuribandi?!“ Tuljanica Niveska je rekla: 
“Ništa, mama!“ Niveskina mama je rekla: “Nemoj mi 
lagat! Saću doć tamo i odvest te nazad doma! Pivaj, šta 
si činila sa onim malim debilom u škuribandi?“ Niveska 
se rascmoljila: “Ništa, mama, časna riči Samo smo išli 
skupa u škuribandu ćiribimbit onog Robijevog frenda 
Dina i onu Nelu Svinjogojstvol! Jer pošto su se oni bili 


sakrili iza jednog grmića!" Niveskina mama je pitala: 
“Nije te, znači, Robi navodija na bludne radnje i slično?“ 
Niveska je pitala: “Šta su to bludne radnje?“ Niveskina 
mama je rekla: “Ništa, nije važno... A šta su radili Dino 
i Nela Svinjogostvo u škuribandi? | zašto ste ih vi išli 
ćiribimbit?" Niveska je rekla: “Zato šta smo znali da će 
Dino i Nela bacit oser protiv pederice Sandre i onog 
Beše Tableta!“ Niveskinoj mami je uletila zbunjoza: 
"Zašto, jebate?" Niveska je rekla: “Pa svi znaju da su se 
Dino i Sandra bili šljivili, a onda je Sandra cilu veče na 
partiju plesala sa Rinom Sajlom, koji se dotad šljivio 
sa mnom!“ Niveskina mama je pitala: “A Bešo Tablet?“ 
Tuljanica Niveska je rekla: “Bešo Tablet se bijo šljivio 
sa Nelom Svinjogojstvo, a onda je cilu veče na partiju 
drinkao mirindicu iz iste slamke sa balibanicom Lidijom, 
koja se dotad šljivila sa Kanom Štetom, dok Kane nije 
cilu veče na partiju plesa sa Teicom, koja se dotad bila 
šljivila sa Robijom, dok Robi nije odgibao sa mnom u 
škuribandu!“ Niveskina mama je rekla: “Gospe moja, 
ko će to sve upratit... | onda?“ Niveska je rekla: “| 
ništa! Bilo je skroz logično očekivat da će Dino i Nela 
Svinjogojstvo u škuribandi iza grmića bacit oser protiv 
pederice Sandre i Beše Tableta! Zato smo Robi i ja i išli 
za njima da ih ćiribimbimo!“ Niveskina mama je pitala: 
“Pa jel jesu?" Niveska je pitala: “Šta jel jesu?“ Niveskina 
mama je rekla: “Jel jesu bacili oser?“ Tuljanica Niveska 
je rekla: “Jesu! Al ne protiv Sandre i Beše!“ Niveskina 
mama je pitala: “Nego protiv koga?“ Niveska je rekla: 
“Nela je Dinu pričala da vidila je učiteljicu Smilju kako 
se iza odmarališta drpa sa onim barbom sa recepcije! 
lako svi znaju se uča Smilja dotad bila šljivila sa onim 
nastavnikom Baćom iz tjelesnog!“ Niveskina mama je 
rekla: “O muku ti irudovu...“ Onda je Niveskina mama 

kad je završila spiku sa Niveskom nazvala na mobilni 
onu učiteljicu Smilju. Niveskina mama je arlauknila: 
“Šta se to kod vas događa, jebaga bog?! Jestel vi išli 
na izlet il u kažin?!“ Uča Smilja je rekla: “Malo je reć 
kažin, moja gospođo! Ovde se jebe svako sa svakin i 
svi su kontra svih! To još u životu nisan vidila! Stvari 
su eskalirale do gadljivosti!“ Niveskina mama je zinila: 
“Molin?! Šta vi to govorite?!“ Učiteljica Smilja je rekla: 
“Govorin da sve ide u tri pizde materine, eto šta govo- 
rin! Više niko ne razumi ko ga kome utiraje! Ne da je 
ovo teški kažin, nego je sodoma i gomora!“ Niveskina 
mama je cijuknila: “Ama šta to pričate, Smiljo?! Jeste 
vi pri sebi?!“ Uča Smilja je rekla: “Ja san ovde jedina pri 
sebi, gospođo, virujte mi! A zašto me zovete Smiljo?“ 
Niveskina mama je najprvo zamuknila i ukočenila 
se. Onda je ona pitala: “Razgovaran li sa Smiljom, 
učiteljicom trećeg a razreda?“ Iz mobilnog se čulo: 
"Razgovarate sa tajnicom hrvatske vlade!“ 


Robi K. (Illa) 


HRVACKA PROTIV 137/VI/2016 
HRVACKE 


Tata je sa kariranim šalom sidijo u hotelji isprid tele- 
vizije. Mama je u trosjedu kačkala miljetić. Ja sam na ta- 
petiću slagao domine i rušijo ih sa tenkićem. Samo tata 
je sa daljinskim stalno minjao programe na televiziji. 
Ekran je stalno ablendova ka žmigavac od škodilaka. 
Onda je mama njemu rekla: “Šta stalno priokrićeš, koji 
klinac?“ Tata je rekao: “Pa kad su mi oba programa 
napeta! Vamo mi je utakmica, a vamo su mi vjesti!“ 
Mama je rekla: "Pa odluči se više za jednog i onda miruj, 
čoviče božji! Nemoš cilo vrime drkeljit po daljinskom!“ 
Tata je rekao: “Ka da je to lako, jebate! Vamo bi moga 
past gol, a vamo bi mogla past vlada!“ 


Mama je rekla: “Ma oće ti vraga danas past vlada! 

Pari da padaju s Marsa, čoviče, to će trajat misecima! 
Možda i godinama! Svi ćemo ostarit dok oni uspiju 
aterirat!“ Onda sam ja sa tapetića pitao: “Šta to znači 
aterirat?“ Mama je rekla: “Aterirat znaći ić u pizdu 
materinu!“ Ja sam mamu pogledao sa težom zblento- 
zom. Tata je mami rekao: “Okej, onda ću pribacit na 
utakmicu! A padne li vlada dok ja gledam tekmu, čuvaj 
me se!“ 


Onda je tata gledao tekmu. Onda je njemu zazvoncao 
mobitel na stoliću. To je bijo onaj barba Mario. Barba 
Mario je tatu na mobitel pitao: “Jel gledaš vjesti?" Tata 
je rekao: “Nisan! Gledan utakmicu!“ Barba Mario je 
rekao: “A šteta, jebate konj! Da znaš kako je Petrov 
centrira, a onda Orešković spičijo sa livin volejom! 
Vrhunski! Falilo je milimetar da Karamarku uleti u 

rašlje!“ Tata je u paniki rekao: “Čekaj, jebate, pribaci- 
ću program! Mora bit usporena snimka!“ Barba Mario 
je rekao: “Pribaci, čoviče, teška je drama na terenu!“ 


Onda je tata gledao vjesti. Na vjestima je išla uspo- 
rena snimka kako Petrov centrira i Orešković puca sa 
livin volejom. Tata je fljasnijo sa rukama po kolinima i 
rekao je: “U, jebate, za dlaku je falija!“ Onda je mama 
iz trosjeda tati rekla: “Skužaj, jel te mogu nešto 
pitat?“ Tata je rekao: “Moš, samo kratko!“ Mama je 
pitala: “Jel bi ti bilo draže da padne gol il da padne 
vlada?“ Tata je rekao: “Zavisi!" Mama je pitala: “Od 
čega zavisi?“ Tata je rekao: “Pa zavisi od toga oćel gol 
past u našu il u tursku mrižu!“ Onda sam ja sa tapeti- 
ća pitao: “A u čiju mrižu pada vlada?“ Mama je rekla: 
“U američku, sine, u američku!“ 


Ja sam opet mamu gledao sa zblentozom. Tata je 
meni rekao: “Viš da te mater zajebava, sinak! Pusti tu 
glupsonicu!“ Mama je rekla: “A onda ti ditetu obja- 
sni!“ Onda je tata meni objasnio: “Na nogometnom 
programu igra Hrvacka protiv Turske, a na vjestima 
Hrvacka protiv Hrvacke!“ Ja sam pitao: “I za koga ti 
navijaš?“ Tata je rekao: “Za Hrvacku, ovkors! Viš da 
san navuka karirani šal!“ Ja sam rekao: “To kužim u 
nogometu! Al za koga si u vjestima?“ Tata je rekao: 

“Pa za Hrvacku, reka san ti!“ Ja sam rekao: “Znan, tata, 
al ako igra Hrvacka protiv Hrvacke, za koju ti Hrvacku 
navijaš?“ Tata se blekasto nasmjehuljijo i rekao je: “Za 
našu Hrvacku, ovkors!“ Meni je uletijo nekužitis na 
kvadrat. Mama je rekla: “Tata ti oće reć da je pička 
koja čeka koji će vitar zapuvat, samo se malo lipše 
izražava!“ 


Samo tata je gledao vjesti i nije mamu obadava dva 
posto. Onda je izvanka se čula teška drečaona i skam- 
diralo. Rulja su kroz ponistre vikali: “To Luka! Noga 

ti se pozlatila! Hrva-cka! Hrva-cka!“ Tata je skriknijo: 
*Jebate dragi irud! Pa je gol dok san ja gleda glupe 
vjesti!“ Onda je on u roku munja sa daljinskim pribacijo 
program. Na televiziji su se igrači valjali po travi od 
sriće. Tata je nabrzihen sa mobitelom nazvao barba 
Maria. Tata je njemu rekao: “Mario, zabija je Modrić 
gol!“ Barba Mario je rekao: “E znan, sad san vidija na 
televiziji!“ Tata je zinijo: “Kako, jebate? A meni si reka 
da pribacin na vjesti!“ Barba Mario je rekao: “Ha, dobar 
dribling, a? Maherska varka tilom i onda ga susidu kroz 
noge uvališ u mrižu! Jedan nula za mane!“ 


Tata je sa ošamutom itnijo mobitel na stolić i piljio je 

u televiziju. Mama je njega pitala: "Šta kaže Mario?“ 
Tata je rekao: “Kaže da je debil, eto šta kaže! Oćel više 
ta usporena snimka?“ Samo onda je opet zazvoncao 
mobitel na stoliću. Tata je skupijo ga i dreknijo je: 
“Mario, goni se u trokurac!“ E ali iz mobitela se čulo: 
“Nije ti ovo Mario, zete! Nego ćaća ti od žene sa Šolte! 
I moga bi se malo naučit pristojnosti!“ Tata je rekao: 
“Šta oćeš, fosilac?“ Iz mobitela se čulo: “Čuja san da 

je na utakmici pa gol! A ja gleda vjesti i čeka da padne 
vlada!“ Tata se zločesto nakeserijo: "Pa ko ti je kriv kad 
si glup!“ Iz mobitela se čulo: “He-he-he, nisan ja glup, 
nego ti! | nije ti ovo punac, nego Mario koji govori kroz 
šudar! Dva nula za mene!“ 


Tata je opet itnijo mobitel na stolić i buljio je u televi- 


ziju. Plus je on rekao: “Jebate dragi jarac, mene ovde 
svi zajebavaju!“ Onda je na utakmici sviralo pouvrjeme. 

Jedan barba sa nikrofonom je stajao uz aut liniju i 
čekao je igrače. Onda je on rekao: “Evo našeg Luke 
Modrića, dragi gledaoci, evo naše zlatne ljevice! Luka, 
šta nam moš reć o fenomenalnom golu šta si ga spičijo 
turskom vrataru?“ Luka je u nikrofon rekao: “Skužajte, 
ne mogu van sad davat izjavu! Žurin u svlačijonu, jerbo 
se hitno moran popišat!“ Barba sa nikrofonom je rekao: 
"Odlično, Luka, odlično! Oćel uz pišanje možda past 

i sranje?“ Luka je u odlasku rekao: "Pašće, pašće...“ 
Onda je on trkom odgibao prema svlačijoni. Barba na 
televiziji je okrenijo se prema tati i rekao je: “Eto, dragi 
gledaoci, i Luka Modrić predviđa da će u poluvremenu 
past vlada!“ 


Robi K. (illa) 


GOVNO I VITAMINI 27/Vi/2016 


Mi obitelj smo došli na malo duži đir kod mog dida na 
Šoltu. Dida je sa teškom gunđaonom šetkao po dvoru. 
Dida je rekao: “Još je okej kad dođete za vikend, to se 
još nekako može preživit! Al da mi se naserete tu cilu 
sedmicu, to mi je malo tu mač!“ Moja mama je rekla: 
“Jebiga, čako, kad nam je ispalo zgodno da možemo 
spojit praznike!“ Dida je pitao: “Koje praznike?“ Moj 
tata je rekao: “Dan antifašizma i Dan hrvacke državno- 
sti!“ Didi je uletilo čudilo: “Kakoš spojit Dan hrvacke 
državnosti sa Danom antifašizma, čoviče božji?! To je 
ka da ideš spajat vodu i ulje!" Mama i tata su piljili u 
dida sa zblentozom. Dida je rekao: “Ili, još tačnije, ka da 
ideš spojit govno i vitamine!“ 


Moj tata je namistijo mrgudsku facu. Onda je on dida 
pitao: “Šta je tu govno, a šta su vitamini?“ Dida je 
rekao: “A šta ti misliš, zete?“ Tata je rekao: “Ja mislin 
da ti u svojoj bolesnoj glavi misliš da je Dan hrvacke 
državnosti govno, a da je Dan antifašizma vitamin ce!“ 
Dida je rekao: “Nisan te ja pita šta misliš da ja mislin, 
nego šta ti misliš!“ Tata je rekao: “Mene kuri bolac! 
Meni je najvažnije da mi praznici padnu jedan za drugin 
da mogu spojit neradne dane!“ Dida je pitao: “A koji 
praznik dođe prije, a koji posli?" Mama je uletila: “Prvo 
je Dan antifašizma, a onda je Dan državnosti!“ Dida je 
rekao: “Znači, kad nastupi to govno od hrvacke držav- 
nosti, dani antifašizma su već prošlost?“ 


Tata je išao da će didi reć nešto grubo. Samo onda je 
u dvor se popeo onaj didin frend barba Tonino. Barba 

Tonino je rekao: “Ja doša na vitaminski napitak!“ Moja 
mama je zinila: “Kakvi vitaminski napitak?" Barba 
Tonino se nasmješkao: “Ma to je meni i ćaći ti tajna 
šifra! Mi dva uvik za Dan antifašizma drmnemo po 
travaricu!“ Onda je dida uletijo: “E, a sad odma mo- 
žemo drmnit po duplu! Jer pošto ovi moji govore da 
se spajaju praznici!“ Barba Toninu je uletilo čudilo: “N 
bava kua? A koji je drugi praznik?“ Dida je rekao: “Kažu 
da je Dan hrvacke državnosti!“ Barba Tonino je rekao: 
“Nemoj me jebat? To mi je baš čudno!“ Tata je njega 
pitao: “Šta ti je čudno?“ Barba Tonino je rekao: “Čudno 
mi je da se u lipnju slavi deseti travnja!“ 


Mama je išla da će barba Toninu reć nešto grubo. 
Samo onda je u dvor se popeo onaj don Joso. Don 

Joso je rekao: “Faljen Isus i Marija!“ Njemu je barba 
Tonino rekao: “O, velečasni, doša i ti na travaricu, a?“ 
Don Joso je rekao: “Bože moj, običaj je običaj!“ Barba 
Tonino je rekao: “A mi se taman dogovorili da odma 
trgnemo po duplu!“ Don Joso je rekao: “E znan, spojili 
su dva praznika!“ Barba Tonino je rekao: “Ti si već čuja? 
Ja baš govorin da mi je to skroz čudno!“ Don Joso je 
rekao: “A kome ne bi bilo čudno! Ako mene pitaš, to 

je isto ka da ideš spojit kruv i pišotu!“ Dida je rekao: 
“Nešto slično san i ja reka!“ Onda je moja mama uletila: 
“A dajte, velečasni, pa ne morate još i vi govorit takve 
šporkarije! Kruv i pišota, pa na šta to sliči?“ Don Joso je 
rekao: “Sliči na hostije!“ 


Mama i tata su tri dana imali nafunjene nosove. Oni dva 
su šetali uz more i olajavali su. Tata je mami rekao: “Ovi 
otok bi najbolje bilo minat da cili potone u more! Skupa 
sa stanovništvom! Tu nema niko normalan! Tu je čak i 


pop bolesnik!“ Mama je rekla: “Pop je turbo bolesnik!“ 
Tata je rekao: “I plus mrze sve šta počinje sa h!“ Mama 
je rekla: “Uključujući hostije!“ Tata je rekao: “A kad bi 
se napravija kvalitetan genocid, onda bi se kroz par 
generacija to ludilo možda izličilo!“ Mama je pitala: 
“Kako to misliš, kroz par generacija?“ Tata je rekao: “Pa 
možda je i naš Robi, priko ćaće ti i tebe, nasljedija te 
ludaške gene!“ Mama je zarežala: “Jel to oš reć da sani 
ja ludašica?“ Tata je rekao: “Okej, ti si se malo unorma- 
lila jerbo si se dobro udala!“ 


Mama je rekla: “Pa i Robi ipak odrasta u Splitu! To je 
jedna urbana sredina! Nije nonstop u ovoj otočkoj 
vukojebini da postane grezun!“ Kroz to vrime smo ja i 
moj dida vježbali kod njega u konobi. Ja sam didi rekao: 
“Kurac, dupe, govno, sranje!“ Dida je rekao: “Bravo, 
unukiću! Ajmo još jednom!“ Ja sam rekao: "Kurac, dupe, 
govno, sranje!“ Dida je rekao: “Aj još treća sreća!“ Ja 
sam rekao: “Kurac, dupe. govno, sranje!“ Dida je rekao: 
“Prva liga! Eto viš kako smo sa malo treninga proširili 
horizonte!“ Ja sam pitao: “Šta su to horizonti?“ Dida je 
rekao: “Neam blage, al masu je važno da budu široki!“ 


Kroz to vrime su mama i tata šetali uz more i olajavali 
su. Onda je mama rekla: “Ajme majko, eno ona dva 
udava!“ Prema njima su baš bili gibali oni don Joso i 
barba Tonino. Don Joso je rekao: “Faljen Isus i Marija!“ 
Mama je rekla: “Faljen Isus, velečasni!“ Don Joso je 
rekao: “Šta je reć da vas jutros nisan vidija na misi?“ 
Tata je porumenkijo po faci i rekao je: “Ma malo smo 
kasno zaspali, pa smo mrvu duže spavali!“ Don Joso je 
rekao: “A e, kužin, biće ste sinoć gledali oni proliv od 
utakmice!“ Barba Tonino je zavrtijo sa glavom i rekao 

je: “Koja katastrofa, čoviče...“ Don loso je rekao: “Tuga 
i žalost... Tata je uletijo: “A je, stvarno, naši su igrali 
očajno...“ Don Joso je rekao: “Al svejedno smo sašili 
Hrvate sa jedan nula!" Onda su barba Tonino i don Joso 
odgibali. Tata je nagnijo se prema mami i rekao je: “Jel 
viš šta ti ja pričam! Minat i potopit!“ 


Naveče je moj dida uvalijo se u hotelju za gledat 
dnevnik. Onda sam ja nacalijo se kraj ekrana i pitao 
sam: “Dida, jel može jedna recitacija?“ Dida je rekao: 
“Može, unukiću! Al brzinski, viš da gledan važan inter- 
vju na televiziji!“ Onda sam ja isprsijo se i rekao sam: 
“Kurac, dupe, govno, sranje!“ Dida je zinijo: “Molin?!“ 
Ja sam ponovijo: “Kurac, dupe, govno, sranje!“ Dida je 
podviknijo: “Šta to radiš, blesane?! Kako te nije sram?“ 
Meni je uletila zbunjoza: “Pa ti si me to učija!“ Dida je 
dreknijo: “Lažeš ka pas, pantagano mala!“ Samo onda 
je mama doviknila iz kužine: “Jesi, jesi, ti si ga učija 
svakakve šporkarije! Šta se sad praviš blesav!“ Dida 
je uljutoći skočijo se iz hotelje. Onda je on zapiljio se 
u mene i rekao je: “Robi, šta san te ja to tačno učija?“ 
Ja sam rekao: “Pa da govorin kurac, dupe, govno, 
sranje!“ Dida je rekao: “Dobro to, al ko te učija da, dok 
to govoriš, pokazuješ prstom na ekran di je faca od 
presjednice Hrvacke?“ 


Robi K. (illa) 


NARODI INAVODNOSTI 10/VIl/2016 


Ja i moj dida smo sidili na muliću i bacili smo tunje u 
more. Moja tunja je bila malo manja od didine. Plus sam 
ja za ešku nadijo komadić salama i speštanog kruva. 
Dida je za ešku nadijo meso iz pizdice i lupara. Moj dida 
misli da on će sa tom eškom uvatit veću ribu od mene. 
Na muliću prikoputa je neka ekipa itala se u morei 
prskala i skričala. Dida je gledao u njih krvoločki i rekao 
je: “Ovih Čeha ima ka žutih mrava! Svu će mi ribu rasti- 
rat!“ Ja sam rekao: “Bljak!“ Dida se okrenijo prema meni 
i rekao je: “Šta bljak?“ Ja sam rekao: “Pa ništa...“ Dida je 
pitao: “Jesil ti to, unukiću, iša nešto srat protiv Čeha?“ 


Ja sam šutijo i gledao sam u plovak od tunje. Dida je 

isto šutijo i gledao je u plovak od svoje tunje. Onda je 
on rekao: “Ne smi se neke narode mrzit više od ostalih 
samo zato šta su ovakvi ili onakvi ili šta se zovu ovako ili 
onako! To nije lipo!“ Ja sam mučao i gledao sam plovak 
di se ginga. Dida je rekao: “Sve ljude i narode triba mrzit 
podjednako!“ Dida je malo navuka slamnati kapelin i 
rekao je: “Kad ti ljudi idu nakurac, onda je najvažnije da 
čovik ima širinu i vodi računa o njihovoj ravnopravnosti!“ 
Dida je rekao: “Znači šta? Ne smiju se kod naroda pravit 
razlike, nego ih triba mrzit pravedno i multikurtularno! 
Svakog isto!" Dida je rekao: “Česi, Slovaci, Poljaci, 
Slovenci, Njemci, Francuzi, Makedonci, Srbi, Hrvati... 
meni su oni svi živa koma!“ Dida je rekao: “Al strogo 
pazin da mi svi budu podjednaka koma!“ 


Onda je moj dida izvuka tunju iz mora da nadije novu 
ešku. Onda sam i ja izvuka tunju da prominim ešku. 


2457 


Dida je rekao: “Ako naprimjer primjera sretnen nekog 
Slovenca, pa mi isti sekund skoče živci, odma se potru- 
din da sretnen i nekog Poljaka, da mi takođe skoče živci! 
Jerbo bi inače Slovenac moga pomislit da njega mrzin 
više od Poljaka!“ Dida je rekao: “A kad mi od Poljaka 
dođe slabo, šta prije iden srest nekog Danca, da mi 
takođe dođe slabo! Da ne misli Poljak da mi je on mrži 
od Danaca!“ Dida je rekao: “Sad, doduše, puno je lakše 
pošteno rigat na ljude dok je turistička sezona! Živa je 
istina da izvan sezone najčešće srećen Hrvate, pa onda 
ispada da mi baš Hrvati najviše idu na... neku stvar!“ Ja 
sam pitao: “Na koju stvar?“ Dida je rekao: “Nije važno!“ 
Ja sam pitao: “Zašto nije važno?“ Dida je rekao: “Ne 
pilaj. unukiću! Ne smin prid tobon govorit šporke riči, 
pizdamu materina!“ 


Onda je moj dida kad je nadija novu ešku opet bacijo 
tunju u more. Onda sam i ja ponovo itnijo svoju tunju u 
more. Dida je rekao: “Kod nas rulja najviše pravi razliku 
između Hrvata i Srba! | onda, naravska stvar, Hrvati 
mrze Srbe, a Srbi mrze Hrvate!“ Dida je rekao: “A 

prava je istina, unukiću, da su to sve ista govna! | onda, 
naravska stvar, s jedne strane govna mrze govna, a s 
druge govna mrze govna!“ Dida je rekao: “Pravit razliku 
između Srba i Hrvata, to je isto ka da ti moraš birat jel 
ti više ide na... neku stvar... mama ili tata!“ Dida je pitao: 
rekao: “Podjednako su mi gadljivi!“ Dida je rekao: “Eto 
viš! Znači, da skužiš koliko su narodi iste škovace samo 
tribaš zamislit da ti je mama Hrvatica, a tata Srbin!“ 
Onda je odiza nas neki glas rekao: “A jel može obratno?“ 


To je bijo moj tata. Tata je imao žute mudantine sa 
palmama i nacalijo je ruke na kukove. Moj dida je 


okrenijo se prema njemu i rekao je: “O, zete, otkud ti?... 
Evo ja baš učin našeg Robija da je to sve isto!“ Tata je 
složijo koljačku facu i rekao je: “E znan, čuja san... Pa 
kad je sve isto, onda može i obratno, jel tako?“ Didi je 
uletila zbunjoza: “Šta obratno?“ Tata je rekao: "Može 
mala pantagana zamislit i da mu je mater Srpkinja, a 
ćaća Hrvat! Jel tako?“ Dida je rekao: “Naravski da može, 
šta ne bi moga! Pogotovo šta u slučaju moje ćeri uopće 
nije bitno koje je ona narodnosti, nego je bitno da je 
glupa ka maca!“ Tati je uletilo čudilo: “A zašto je glupa 
ka maca?“ Dida je rekao: “Zato šta se od svih ljudi na 
svitu odlučila udat za Hrvata!“ 


Tata je zaškarpunijo se po faci ka grancigula. Onda je 
prema dvoru. Ja i dida smo nastavili gledat u plovke na 
tunjama. Samo onda su na muliću prikoputa ekipa opet 
počeli sa skakalom u more i sa skričanjem i sa štrapa- 
lom. Dida njima viknijo: “A daj, dosta više tog divljanja, 
ekipa! Svu ste mi ribu rastirali, jebavan ja mater češku!“ 
Samo onda su dvoje barbi šta su skočili u more krenili 
plivat prema našem muliću. Kad su barbe doplivali 
onda je jedan iz mora didi doviknijo: “Je li, bre, čilageru, 
šta se ti dereš?“ Drugi barba je rekao: “Kako te nije 
sramota! Mator čovek, a tako se izražava!“ Prvi barba 
je rekao: "Ako smo ko normalan svet iz Beograda 

došli ovde na letovanje, ne mora da nam psuješ majku 
češku!“ Dida je njemu rekao: “Dobro, šta se odma 
vriđaš! Maloprije san jednom šta je doša iz Praga jeba 
mater srpsku!“ Prvi barba je rekao: “A, onda dobro!“ 
Drugi barba je rekao: “Izvinite na smetnji!“ 


Onda su barbe otplivali nazad. Dida je meni rekao: 
“Viš, unukiću, o čemu ti ja pričan! Svaki narod je hepi 

kad skuži da su ti drugi narodi jednako ogavni ka i on!“ 
Onda sam ja njega pitao: “A iz kojeg si ti naroda, dida?“ 
Dida je rekao: “Iz nikojeg! Taj je jedini normalan!“ Ja 
sam pitao: “A ja?“ Dida je rekao: “A ti, ti... Ako je suditi 
po ćači ti i materi, ti si dite iz mišanog mraka! Srića tvo- 
ja da ti je dida normalan i da ima žilave gene!“ Ja sam 
pitao: “Šta su to žilavi geni?“ Dida je rekao: “Žilavi geni 
su oni šta priskoče jednu generaciju! Ne prinose se sa 
roditelja na dicu, nego sa dida na unuke!“ Ja sam pitao: 
“Znači da ću i ja bit iz nikojeg naroda?“ Dida je rekao: 
“Naravska stvar! To je miljon posto!“ Ja sam pitao: “A 
di živi taj nikoji narod?“ Dida je rekao: “Kako di živi, 
unukiću, ali si slip kod očiju? Živi na muliću i baca tunje 
u more! A mulić je smješten na potezu između Triglava 
i Vardara!“ 


Moj tata je kroz to vrime dogibao do mame u kužini. 
Mama je kod lavandina rezala pome i kukumare za u 
salatu. Tata je njoj rekao: “Eno ti na muliću ćaća govori 
Robiju da mu je mater glupa ka maca!“ Mama je zinila: 
“Zašto da san glupa?“ Tata je rekao: “Jerbo da si se 
udala za Hrvata!“ Mama je skriknila: “Molin?!“ Plus je 
u roku odma ona uzelenila u facu. Onda je cijuknila: 
"Stvarno je to reka?!" Tata je rekao: “A je, znaš da staro 
prdilo nonstop nešto bali...“ Onda je mama u šoku 
strovalila se na katrigu. Onda su njoj oči se napunile 
sa suzama. Onda je ona pokrila facu sa rukama i za- 
cendrala je: “Gospe moja, zašto ti čovik mene toliko ne 
voli?“ Tata je nju išao tješkat: “Ma nije baš da te ne voli, 
mišu, nemoj odma tako...“ Mama se razdrevila: “Ne voli 
me, ne voli! Stari kretineto me mrzi ka pasa!“ Tata je 
rekao: “Ma voli te, mišu, samo je malo iša na kvasinu, 
ostarija je i rebambija..“ Mama je dreknila: “Da me voli, 
nebi mi tek sad reka da san se udala za Hrvata!“ 


Robi K. (lita) 


MILANOVIĆEV DIDA 6/1X/2016 


Mama i tata su u primaćoj gledali televiziju. Ja sam na 
tapetiću igrao se sa franjama. Mama je iz kauča rekla: 
“Ma viš ti ovog Milanovića, molinte lipo! Niko ga ništa 

ne pita, a on se hvali da mu je dida bija ustaša! Koji mu je 
to đir, jebate?" Tata je iz hotelje rekao: “Đir mu je da idu 
izbori, mišu! Mora se čivik kvalificirat za daljnje natjeca- 
nje! Nije lud da ispadne u prvim kolima!“ Mama je rekla: 
“Čoviče božji! Znači, bez dide ustaše više nemoš bit ni 
ljevičar, a kamoli desničar!“ Tata je rekao: “Bez dide 
ustaše si promašen slučaj! Nula od čovika! U Hrvackoj 
ti jebolje neimat obe noge, nego neimat didu ustašu!“ 


Onda je mama sa tugicom pogledala prema meni i rekla 
je: "Jadni naš Robi! Budućnost mu je čista koma!“ Ja 
sam skupijo franju sa tapetića i pitao sam: “Zašto mi 

je budućnost koma?“ Tata je rekao: “Zato, sinak, šta ti 
dida nije bija ustaša! Lipo te stari partizančina zajeba 

u životu!“ Mama je rekla: “Neće te, sinak, primit ni u 
mladež esdepea, a kamoli u mladež hadezea!“ Tata je 
rekao: “A ako ne prođeš kroz neku mladež, u zreloj dobi 
si jeba ježa! Osuđen si bit niko i ništa!“ Mama je rekla: 
“Čista koma!“ 


Malo poslje sam ja utiho izgibao iz primaće. Onda sam 
ja u hodniku ćopijo telefon i nazvao sam mog dida na 
Šoltu. Ja sam njega pitao: “Dida, jesil ti bija ustaša?“ 
Dida je rekao: “Da jesan li ubija ustaše? Naravski da 

san ih ubija, unukiću! Taraca san ih leva-leva! Ono, od 
Neretve do Dravograda! Di je prošla moja brigada, tu 
nije osta kamen na kamenu!“ Ja sam rekao: “Ma ne pitan 

jesil ih ubija, nego jesil bija ustaša?“ Dida je rekao: 
"Dobro, neke san i samo bija, ono, pribija bi ih na mrtvo 
ime, al ih ne bi skroz ubekija! Znaš kako se u nas u 
brigadi govorilo — boj ne bije svijetlo oružje, već boj 
bije motka u junaka!“ 


Ja sam još malo spikao sa didom i vratijo se u primaću 
na tapetić. Plus mi je u glavi bijo teži oššamut. Mama i 
tata su gledali televiziju. Samo onda je malo poslje u 
hodniku zazvoncao telefon. Tata je odgibao da će se 
javit. Na telefonu je bila neka teta. Teta je rekla: “Dobar 
dan, radimo telefonsko istraživanje povodom izbora! 
Biste li bili voljni odgovoriti nam na nekoliko kratkih 
pitanja?“ Tata je počeškao se po jajima i rekao je: “Pa 
ono, može, ako će bit stvarno kratko...“ 


Teta je rekla: “Prvo pitanje — koliko vam je važno šta je 
Zoran Milanović obznanio da mu je djed bio ustaša?“ 
Tata je rekao: “Pa ono, boli me neka stvar šta je bija 
njegov dida..." Teta je rekla: “Drugo pitanje — bi li vam 
bilo draže da je Milanović rekao da mu je djed bio 
partizan?“ Tata je rekao: “Ne bi, bija bi mi isti klinac...“ 
Teta je rekla: “Treće pitanje — ako bi se vaš unuk jednog 
dana kandidirao na izborima, da li bi vam smetalo ako 
javno prizna da mu je djed bio njemački ovčar?“ Tata je 
rekao: “Čekaj malo, jebate... Zašto bi ja bija njemački 
ovčar?!“ Teta je rekla: “Zato šta van punac poručuje da 
jebavan pas mater!“ 


Tata je držao sluju na uvu sa zinutim ustima i iskobeče- 
nim očima. Onda je iz telefona javio se moj dida: “Šta 
kažeš, zete, na malu Mirandu, a? To ti je od mog Tonina 
unuka! Još nije ni punoljetna, a već radi telefonske 


ankete!" Tata je njemu podviknijo: “A sram te bilo, staro 
prdilo! Vriđaš me iz čista mira, i to priko neke balavice!“ 
Dida je rekao: “Iz čista mira, je li? A zašto je mene moj 
unukić maloprije nazva i pita me jesan li bija ustaša, a? 
Jedva san se nekako izvuka u odgovorima! Pivaj, gubo!“ 


Tata je u telefon rekao: “Otkud bi ja to zna, jebate? Toš 
morat njega pitat!“ Dida je rekao: “Ma nemoj? A viš, ja 
bi reka da su mu prije toga mater i ćaća malo oprali 
mozak!“ Tata je rekao: “la? Šta bulazniš, fosilac, kako 

bi mu ja to opra mozak?“ Dida je rekao: “Naprimjer 
primjera tako šta si mu reka da mu je dida sjeba karijeru 
zato šta nije bija ustaša!“ Tata je rekao: “Dobro, to su 
činjenice, jebemu sveca! Ne znači da ja ditetu peren 
mozak ako ga suočavan sa istinom!“ Dida je viknijo: “Ja 
san, zete, u partizane iša zbog ideala!“ Tata je rekao: “E 
znan! Al saće tvoj unuk patit zbog tvojih ideala!“ Dida je 
dreknijo: "Ja san se s puškon u ruci borija za bolje sutra, 
majmune!“ Tata je rekao: “Kužin ja to, prika, al štaš sad 
kad je posli sutra došlo preksutra?“ 


Tata je tuta forca poklopijo sluju i rekao je: “Sad sam mu 
ga lipo brokva!“ Onda je on ugibao nazad u primaću i sijo 
je u hotelju. Tata je rekao: “Pun je meni kurac njegovih 
brigada i ofanziva!“ Onda je mama okrenila se prema 
meni i rekla je: “A ti, mala pantagano, ne moraš odma 
okolo špijavat šta se u ovoj kući govori! Kapito?“ Ja sam 
turao franje po tapetiću i držao sam začepljenu labrnju. 
Mama i tata su nastavili gledat televiziju. Samo onda je 
za kvarat od ure opet zazvoncao telefon. Tata je skočijo 
prema hodniku i rekao je: “Ako je opet šesta lička, odma 
ću ga složit u pizdu materinu!“ Samo na telefonu je bijo 
neki barba. Barba je rekao: “Mogu li dobit Robija?“ Tata 

je pitao: “Koga?“ Barba je rekao: “Robija! Živi li na tom 
broju dječak po imenu Robi?" Tata je pitao: “A ko ga 
triba?“ Barba je rekao: “Djed od Zorana Milanovića!“ 


Onda sam ja sa barbom spikao na telefon. Plus sam 
svako malo u spiki ja rekao: “Dobro! Fala van lipa!“ 
Mama.i tata su se u izneredu došaptavali u primaćoj. 
Mama je tati rekla: “Ovo je stara ulješura opet namisti- 
la neku brumu!“ Tata je rekao: “Ne znan, nije mi poznat 
glas...“ Mama je rekla: “Biće kreten nagovorija Tonina 
da glumi starog ustašu!“ Tata je rekao: “Neam blage, 
nije mi zvučalo ni ka Toninov glas...“ Mama je rekla: 
“Ne može Milanovićev dida bit živ, jebaga irud! Mora 
bi imat minimum devet ipo banki!“ Tata je rekao: “Ja 
isto mislin, mišu, al žilavi su ti ustaše, naročito danas...“ 
Onda sam ja sa barbom završijo spiku na telefoni 
rekao sam: “Okej, fala van lipa! Želin van ugodan dan!“ 


Mama i tata su mene čekali u primaćoj sa upitnicima u 
očima. Mama je pitala: “I? Šta je reka?“ Ja sam rekao: 
“Pa neću sad ić špijavat...“ Samo tata je dreknijo: “Aj ne 
seri, klipane! Brže pivaj!“ Onda sam ja rekao: “Prvo mi 
je reka da mu je unuk teški imbecil šta se hvali da mu je 
dida bija ustaša... Drugo je reka da ga je nazva moj dida 
i zamolija ga da me nazove da mi malo sredi komatozu 
u glavi... Treće je reka da ja mogu uspit u životu i ako 
mi dida nije bija ustaša, jerbo je to sasvim svejedno... 
Četvrto je reka da je drugi svjecki rat odavno završija 
i da oni šta su nekad bili ustaše i partizani danas mogu 
bit skroz dobri frendovi, a njihovi unuci pogotovo... 
Peto je ponovija da mu je unuk teški imbecil i da ne 
pada mu na pamet glasat za njega!“ 


Mama je u roku munja skočila u hodnik i nazvala je dida 
na Šoltu. Onda je ona viknila u sluju: “Čako, kakvi to 
cirkus opet izvodiš?! Koji ti je ovo kretineto glumija 
Milanovićevog dida?“ Dida je rekao: “E ovi put nije 
cirkus, ćerce! Lipo san nazva čovika i zamolija ga da mi 
smiri unukića, jerbo su ga gube roditeljske ispizdile!“ 
Mama je viknila: "Ma kako moš tako lagat, jebate! Pa ti 
čovika ni ne znaš!“ Dida je rekao: “Naša san ga u ime- 
niku! Bogami san se iznenadija da je još živ, ima priko 
devet ipo banki! Žilavi su ti ustaše, naročito danas...“ 


Mama je zarežala: “Čako, ti nisi zdrav u glavu, majkemi 
mile!“ Dida je rekao: "Bogami san ja ovde jedini čist 

u glavu! Ić malom ditetu govorit da će mu život bit 
sjeban zato šta mu dida nije bija ustaša! Pa kako vas 
nije stid, i tebe i tu škovacu za koju si se udala!" Mama 
je cijuknila: “Ama to je bila zajebancija, čako!“ Dida 

je rekao: “Jebeš ti takvu zajebanciju ako ti dite padne 
u komu! Vi ste zviri, a ne roditelji! Mora san hitno 
intervenirat! Osin toga, čovik je skroz normalan! Odma 
je skužija di je problem, pa san mu da broj da nazove!“ 
Mama je rekla: “Oho, vidin ja da si se ti skompa sa 
starin ustašom! Šta je to. pomirba u điru, a?“ Dida je 
rekao: “Ako nisi znala, ćerce, drugi svjecki rat je zavr- 
šija prije mali miljon godina! | plus toga je čovik prva 
liga, reka san ti, skroz smo lipo proćakulali! Bacili smo 
i dogovor da se za koji dan nađemo na kavi!“ Mama 

je pitala: “Šta, doće on na Šoltu?“ Dida je rekao: “Ma 
ne, poću ja gori!“ Mama je pitala: “Di gori? U Zagreb?“ 
Dida je rekao: “U Blajburg!“ 


Robi K. (lila) 

ARITMETIKA VEĆINE 19/1X/2016 


Nama u školi je zvonilo za kraj nastave. Rulja iz razreda 
su o roku odma potrčali prema vratima. Samo ona 
očiteljica Smilja je meni rekla: “Robi, ti malo ostani!“ 
Onda smo ja i ona ostali sami u razredu. Uča Smilja je 
sila u klupu prikoputa mene i gledala me. Ja sam isto 
gledao i šutijo sam. Onda je uča rekla: “Čuj me, Robi, 
vrime je da tii ja ozbiljno popričamo! Evo je počela 
nova školska godina, a ti opet ideš u treći razred!“ 
Ona je zapiljila se u mene sa dignutim ombrvama. Ja 
sam rekao: “E, i?“ Učiteljica Smilja je rekla: “Šta e i? Pa 
već triesidvi godine ideš u treći razred, čoviče božji!“ 
Ja sam spustijo ćunku prema doli i šutijo sam. Uča je 
rekla: "Nemoš mi reć da je normalno da neko triesidvi 
godine zaredom ide u treći razred! Ja nikad za takvi 
slučaj nisan čula! Šta sa tim oš postić?“ Ja sam sle- 
gnijo sa ramenima i rekao sam: “Ništa! Tija bi utvrdit 
gradivo!“ 


Učiteljica Smilja je lupkala sa vrhom kemijske po klupi. 
Onda je ona meni rekla: “Slušaj me dobro, Robi! Vrime 
je da konačno skužiš da više nisi dite, nego da si odra- 
sla i zrela osoba!“ Ja sam rekao: “Ali nisam, učiteljice! 
Ja sam mali dječak! Imam mamu i tatu, idem u školu 

i igram se sa frendovima i frendicama!“ Uča je rekla: 
“Okej, možda si malo retard, ali to ne minja na stvari! 
Nakon šta triesidvi godine zaredom ideš u treći razred, 
nema šanse da i dalje moš bit mali dječak! Mora ti 

to postat kjaro! Krajnji je čas da se počneš ponašat 

ka odrasli i zreli muškarac!“ Meni je uletila tupaja od 
nekužitisa: “Šta to znači?“ Uča Smilja je nagnila se 

naprid skroz do moje face. Onda je ona rekla: “Znači da 
možda moš kresnit učiteljicu!“ 


Ja sam zaškarpunijo se po faci tuta forca. Učiteljica 
Smilja je gingala se na katrigi i sa kažimprstom je 
motala pramen od frizure. Onda sam ja pitao: “Kako 

to mislite, učiteljice?“ Uča je rekla: “Mislin onako 

kako sam kazala, učeniče!“ Ja sam rekao: “Ali ja sam 
mali dječak! Ja ne znan kako se to radi!“ Uča Smilja je 
nakeserila se: “He-he, pa čemu drugo služe učiteljice 
nego da nas nauče one stvari koje ne znamo?“ Onda je 
ona dignila se iz klupe i otpičila je do vrata od razreda. 
Onda je okrenila ključ i zaključala ih je. Onda je ona 
stala isprid ploče i rekla je: “Za početak možemo skinit 
bluzu, jer pošto je ovde zapopizdit vruće!“ Onda je 
učiteljica Smilja otkopčavala botune na lila bluzi. Onda 
su iz lila bluze iskočili revijski limuni u crnom ređipetu. 
Onda je meni pala mrakuša na oči. 


Onda je mama svom forcom zveknila tatu po ramenu. 
Tata je skočijo se u krevi i viknijo je: “Bogte jeba!“ 
Mama je njemu rekla: “Prestani više stenjat i krivit 
se! Ne mogu od tebe oka sklopit! Ili idi ća iz postelje 
na kauč, pa se tamo glupiraj!“ Tata je podignijo se 
na kušinu. Onda je on obrisao znoj sa čela i rekao je: 
“Bogte dragi jeba šta san sanja!“ Mama je rekla: “Baš 
me briga šta si sanja, samo to radi malo tiše!“ Tata je 
rekao: “Nemoš virovat, čoviče! Sanja san da san Robi 
i da trjesidvi godine zaredom iden u treći razred! Jel 
moš to zamislit?“ 


Mami je uletilo čudilo: “Pa šta si toliko vrimena činija 
u školi?“ Tata je rekao: “Pa ono, ništa, utvrđiva gradivo 


sa učiteljicom i te gluposti..." Mama je pitala: “Koje 
gradivo?“ Tata je rekao: “Pa ono, standardno, mate- 
matiku i te stvari..." Mama je dreknila: “A zašto si onda 
u snu vika — Ajme, koji revijski limuni, učiteljice!? Jeli, 
majmune?!“ Tata je zarumenkijo se po faci i rekao je: 
“Pa vježbali smo računanje, mišu... ono, četri naranče, 
plus šest mandarinki, plus dva limuna... ono, zbrajali 
smo sve moguće agrume...“ Samo onda je mama 
fljasnila se po čelu i viknila je: “Asti muku irudovu... 
Kresnija si Smilju!?“ 


Tata je zamuckao: "Molin?“ Mama je skriknila: “Ne 
mogu virovat, majkemi! U snu si kresnija učiteljicu 
Smilju!“ Tata je govorijo: “Ama nisan, ženska glavo, ne 
znan o čemu pričaš...“ Ali mama je arlauknila: “Aj mrš 
mi iz postelje, gubo jedna gubava!“ Tata je zacvilijo: 
"Nemoj tako, mišu, pa ne može čovik birat snove...“ 
Mama je dreknila: “Sram te bilo, bludniče! Kakoš sinu 
sutra u oči pogledat!?"“ Onda je mama tatu više puta 
puntala sa nogama u rebra. Tata je skupijo kušin i 
odgibao je na kauč u primaću. 


Sutra moji mama i tata nisu razgovarali. Mama je 

sa namušenom facom muvala se po kužini. Tata je 
sa namrgušenom ćunkom sidijo za stolom i čitao je 
novine. Ja sam za stolom piljio u otvorenu bilježnicu 
da rješavaću domaći iz matuše. Plus sam glasno 
uzdahnijo jer pošto mi je zadatak bijo koma od ne- 
skužljivosti. Mama je meni rekla: “Šta ti uzdišeš, koji 
kurac?“ Ja sam rekao: “Pa kad mi je neskužljiv zadatak 
iz domaćeg!“ Mama je rekla: “Možda ti ćaća može 
pomoć oko matuše! On je sinoć bija na kursu kod 
učiteljice Smilje!“ 

Tata je koljački pogledao prema mami. Onda je on 
mene pitao: “Kako glasi zadatak?“ Ja sam pročitao: 
"Ako HDZ ima šezdesjednog saborskog zastupnika, i 
ako tome dodamo trinest zastupnika Mosta, koliko 
mandata im nedostaje da sastave parlamentarnu 
većinu od sedamdesišest zastupnika?“ Mama je zare- 
žala: “Koja kurbetina, čoviče! Već se ide utiravat vlasti, 
i to priko dice!“ Tata je nju opet pogledao koljački. 
Onda je on meni rekao: “Na koga si se ti, sine, uvrga 
tako glup? Znači, šezdesjedan plus trinest je — koliko? 
— sedamdesčetri! Znači, fali im dva do sedamdesišest! 
Al pošto će in pristupit osan manjinaca, imaće šest 
zastupnika više nego šta in triba! Pišeš li?“ Ja sam 
rekao: “Pišem, tata!“ 


Kad je u školi zvonilo za kraj nastave svi rulja su 
potrčali prema vratima. Samo učiteljica Smilja je 

meni rekla: "Robi, ti malo ostani!" Onda sam ja ostao 

u razredu i meškobeljio sam se isprid ploče. Onda je 
uča mene pitala: “Šta je to reć, Robi, da si uspija ovako 
precizno rješit zadatak iz domaćeg?“ Ja sam zaglumijo 
naivu: “Zašto ga ne bi rješija?“ Uča Smilja je prosikća- 
la: “Zato šta nikad dosad nisi tačno rješija zadatak iz 
matuše, klipsone! A sad si ga rješija ekstra supertač- 
no! Pa onda kužim da je tu nešto čudno!“ Ja sam rekao: 
"Ha, pa nije ništa čudno, nego san dobro naštreba 
gradivo...“ Samo učiteljica je naperila kažimprst prema 
meni i podviknila je: “Nastaviš li me lagat, isti sekund 
ću ti zavidat asa u dnevnik!“ Onda sam ja zapiljio se 

u parket i zatulijo sam: “Tata mi ga je rješio..." Uča je 
viknila: “Molin?!“ Ja sam uzdahnijo: “Tata mi je rješio 
zadatak..“ Uča Smilja je krvoločki stisnila oči. Onda 

je ona dreknila: “A sram te može bit, magarče jedan! 


Triesidvi godine ideš u treći razred i još uvik ti tata 
piše domaći!“ Ja sam šutijo i piljio sam u parket. Uča je 
rekla: “Saćeš za kaznu kresnit učiteljicu!“ 


Robi K. (ila) 


2471 


LJUBIČASTE TAJICE 3/X/2016 


Moja mama i moja mala sestra Damjana su đipale po 
velikom dućanu da kupe Damjanici nove tajice. Mama 
je Damjani govorila: “Najvažnije je da nan tajice budu 
tople i udobne i da dugo traju, a ne da neznankako 
izgledaju! Još si ti previše mala za modirat se! Jel tako, 
zlato?“ Damjanica je klimnila sa glavom. Onda je mama 
uzela sa police neke modre tajice i rekla je: “Evo, ove 
su baš smišne!“ Samo Damjana je pokazala sa prstom u 
neke ljubičaste i rekla je: "Maloj se sviđaju ove!“ Mama 
je rekla: “Te? Ma te su skroz bezveze, zlato! Te nose 
samo đikače i alapače! Ove modre su masu bolje, viruj 
ti svojoj mami!“ Damjanica je zatulila: “Pa kad se maloj 
sviđaju ljubičaste!“ Mama je rekla: “Znan, zlato, al ti 

si izabrala baš one tajice šta su duplo skuplje od svih 
ostalih! Ne kužin kako je to moguće, a još nisi naučila ni 
slova ni brojeve!“ 


Onda je jedna teta prodavačica pojavila se iza mame 

i rekla je: “Ja bi rekla da curica ima skroz dobar ukus!“ 
Mama je nju pogledala zlokobnički i zarežala je: “Šta 

se vi mišate u obiteljske razgovore i porodičnu inti- 
mu?“ Teta je rekla: “Ne mišan se, božesačuvaj, samo 
govorin...“ Mama je njoj rekla: “E pa bolje bi bilo da ne 
govorite, nego da gledate svoja posla!“ Teta se nakese- 
rila: "Pošto radin u dućanu ka pradavačica, onda ustvari 
i govorin zato šta gledan svoja posla!“ 


Mama je rekla: “Nije vaš posal unosit razdor između 


matere i ćeri! Damjanica je još previše mala za mo- 
dirat se! Jel tako, zlato?“ Teta je rekla: “Nije stvar u 

modiranju, gospođo, nego u tome da su ove ljubičaste 
tajice od čistog pamuka, a one modre imaju osandes- 
pet posto polimeroestera i drugih šporkarija!“ Mama 
je dreknila: "Ljubičaste su duplo skuplje!“ Teta je rekla: 
“E pa kvaliteta košta, gospođo! Al okej, možete vi ćeri 
kupit i ovu modru škovacu! Neću se iznenadit ako 

joj te tajice puknu za dva miseca i ako se maloj ojede 
koža na butinama!“ Damjanica je cijuknila: “Mala ne 
voli kad joj se ojedu butinice!“ 


Moja mama je stisnila oči i stavila je ruke na kukove. 
Onda je ona viknila: “Pa ja ću načisto popizdit, majke- 
mi! Pa jel ovo kapitalističko nasilje ima kraja i granica?! 
Ovi odvratni sistem je čak i dicu uvuka u potrošačku 
histeriju! | ja se onda ka roditelj moran osjećat krivom 
ako ćeri kupujen jeftiniji proizvod, je li!? Moran 

se osjećat ka kriminalac ako ne trošin dovoljno! 
Jebenlivan kapitalističku gospu, da van jeben! U 
stanju ste razorit obitelji da namaknete profit i služite 
krupnom kapitalu! Sram vas može bit! Samo ne dan 
se ja tek tako prcat u glavu! Ne da se meni bit pasivna 
žrtva bezdušnog i izrabljivačkog poretka!“ 


Eali teta je isto stisnila oči i stavila je ruke na kukove. 
Onda je ona viknila: “Nemojte vi meni, gospođo, srat 
o kapitalističkom izrabljivanju i eksplorataciji! Ja ovde 
radin ka stoka deset sati dnevno za pizdariju od plaće, 
koja mi ionako svaki drugi misec ne dođe! Neman 
slobodne ni nedilje ni praznika! A onda još ulete 
mušterije koje me jebu da san sluga krupnog kapitala! 
Krv pišan u ovom dućanu za golu crkavicu! Pa veću 
nadnicu od mene ima tovar kad ga isplate u sjenu! | 
onda nije dosta šta me tlači kapitalistički gazda, nego 


me još idu tlačit i kupci! Da ne govorin da ja doma 
takođe iman malu ćer kojoj triba kupit i tajice i barbike 

i druge pizde materine! Jesan li ja ti sistem koji vas gazi, 
gospođo?!“ 


Mama i teta su piljile jedna u drugu sa rukama na 
kukovima. Onda je mama rekla: “Dobro, možda san 
malo pretjerala...“ Onda je teta rekla: “Okej, i ja san 

se malo zanila..“ Mama je rekla: “Možda te ljubičaste 
tajice i nisu tako loše!“ Teta je rekla: “Lako za malu, 
gospođo, al ja san više vodila računa kako bi joj prista- 
jale u kombinaciji!“ Mami je uletila zbunjoza: “Kakvoj 
kombinaciji?“ Teta je rekla: “Pa, ono, kad skupa ka 
mater i ćer izađete u šetnju! Ona u ljubičastim tajicama, 
avi ulila jaketici! Divota!" Mama je pitala: “Kojoj lila 
jaketici?“ Teta je nanišanila sa kažimprstom i rekla je: 
“Onoj tamo!“ Mama je pogledala prema lila jaketi šta je 
visila na višalici. Onda je stavila ruku na usta i rekla je: 
“Aaasti mande, šta je smišna!“ 


Posli je mama stajala prid ogledalom u dućanu ulila 
jaketi. Ona je vrtila se livo i desno da se bolje razgleda. 
Teta je iza nje govorila: “Kakvi je to debilni đir, molinvas 
lipo, da se dici kupuje skupa roba, a mi žene okolo 
odamo ka štrace!“ Mama je rekla: “A baš! To su nan 
isprali mozak sa propagandom!“ Teta je rekla: “Ja kad 
vidin curicu u skupin ljubičastim tajicama, a uz nju 
mater u iznošenoj staroj jaketi, dođe mi za izrigat, 
časna rič!“ Mama je zavrtila se oko sebe i rekla je: “Al 
ova je baš lipa, jelda?“ Teta je rekla: “Faamoooozno 

van stoji, gospođo!“ Mama je rekla: “Samo mi je malo 
skupa!“ Teta je nagnila se prema njoj i šapnila je: “Da ne 
čuju drugi kupci, al možemo van je dat na dvanest rata!“ 

Mama je rekla: “Na dvanest rata? Pa to neću ni ositit!“ 
Teta je rekla: “Bome da nećete!“ 


Posli dvi ure mama je i dalje vrtila se prid ogledalom 

u lila jaketici. Damjanica je ležala na parketu i spavala 
je. Teta je bila strovaljena u katrigi i piljila je u mamu sa 
iznebušenom facom. Mama je primištala se sa jedne 
na drugu nogu i gledala se odsprida i odstraga. Onda 
je teta zarežala: “Oćete li više, gospođo?! Već se dvi 
ure kokite prid ogledalom, za gospu blaženu!“ Mama 
je rekla: “A jebiga bože, kad sam neodlučna!“ Teta je 
podviknila: “Ali nije normalno dvi ure isprobavat jednu 
jaketu, ženska glavo! Još nisan imala takvi slučaj u 
karijeri!“ Mama je rekla: “Šta fali? Život ide, vrime teče, 
a ja nosin ekstra robu i izgledan prva liga! Šta ženi više 
triba u životu? Morala bi bit glupa ka maca za ić se 
micat odavde u stvarnost!“ 


Teta se ukočenila u katrigi sa zinutim ustima i turbo 
ošamutom. Mama je isprsila se prid ogledalom i rekla 
je: "Kapitalizam je ostvarija mnoge zločine, al još nije 
smislija način kako da sjebe labilnog potrošača! Ako se 
ne uspijen odlučit do kraja radnog vrimena, mislin da 
ću navraćat sljedećih dana!“ Teta je arlauknila: “A da 
malo navratiš u psihijatriju?!“ Onda je mama okrenila 
se prema teti i prosikćala je: “Ako vlasnica dućana 
može glumit potlačenu prodavačicu, onda mogui ja 
zaglumit da kupujen skupu lila jaketu!“ 


Tu je teta u roku munja skočila se iz katrige. Ona je 
krvoločki unila se mami u facu. Samo mama je isto 
unila se teti u facu. Plus su i teta i mama stisnile šake 
na kukovima. Onda je teta odmaknila se unazad i rekla 


je: “Dobro, možda san malo pretjerala...“ Onda je mama 
rekla: “Okej, i ja san se malo zanila...“ Teta je žmirnila 

sa očima i pitala je: “I dokad ćemo onda ovako?" Mama 
je pitala: “Šta dokad ćemo?“ Teta je rekla: “Dokad ćeš 
glumit da kupuješ jaketu?“ Mama je rekla: “Dok mi ne 
daš modre tajice, kravo glupa!“ 


Robi K. (lita) 

FETUS IN FABULA 10/X/2016 


Ona sestra Melita iz Gospe od Cukra je skupila priko 
fejsa molitvenu zajednicu. U molitvenoj zajednici od 
sestre Melite ima masu teta i barbi. Među tetama i 
barbama su mama od one tuljanice Niveske i mama 
od one Nele Svinjogojstvo iz našeg razreda. Ekipa 

iz molitvene zajednice od sestre Melite su skupili se 
isprid ulaza u rodilište. Oni su nosili krunice i sličice 
blažene divice Marije. Plus su skupa mrmorili očenaše 
i zdravomarije. Plus su mavali sa tramsperentima. Na 
tramsparentima je pisalo: “Abortus je ubojstvo!... Doli 
ubojice nerođene dicel... Bolje drob nego grobl... Život 
počinje začećem!... Blagoslovljen plod utrobe tvoje!... 
Šta bi bilo da je divica Marija pobacila?!“ 


Onda je prema rodilištu pičila mama od mog druga 
Dina. Kad je Dinova mama dogibala do ulaza onda je 
prid nju skočila ekipa iz molitvene zajednice. Sestra 
Melita je njoj unila se u facu i viknila je: “Odustani od 
pobačaja, ćeri Kristova! Ne daj se uvuć u smrtni grij! 
Postani majka, a ne zlikovka!“ Dinova mama je iskobe- 
čila oči od strave i horora. Jedan barba je njoj viknijo: 
“Da se nisi usudila okrvavit ruke i ubit božje stvorenje! 
Bog će te sigurno kaznit!“ Dinova mama je zacvilila: 
“Ali oće?“ Mama od tuljanice Niveske je njoj rekla: 
“Oće stoposto! Ko ubije život začet začećem ide drito 
u pakal!“ Jedan barba je dodao: “Ne da ide, nego leti! 
Bog ga isti sekund kresne nogom u dupe i strmekne u 
had!“ Dinova mama je zajaukala: “Asti srce irudovo...“ 
Jedna teta je njoj rekla: "A u paklu te čeka vječni oganj! 
Frigaćeš se u vrilom ulju! Vrtićete na ražnju vrazi sa 

crvenim rozima i špicastim repima!“ Sestra Melita je 
rekla: “Al ako odustaneš od grija i sačuvaš plod utrobe 
svoje, čeka te kraljevstvo nebesko...“ 


Mama od mog druga Dina je duboko uzdahnila. Onda 
je ona rekla: “Aj dobro, uvjerili ste me...“ Sestra Melita 
se osmjehnila: “Šta? Znači neš ambortirat?“ Dinova 
mama je rekla: “A neću, jebiga, kad su posljedice tako 
drastične...“ Sestra Melita je uzviknila: “Bravo! Bravo, 
ćeri Kristova! Braćo, pozdravimo našu sestru koja je 
skupila snage da ne podlegne iskušenju najtežeg grija!“ 
Onda je ekipa iz molitvene zajednice razvalila revijski 
pljesak i skamdiralo. Mama od Nele Svinjogojstvo je 
Dinovoj mami rekla: “Svaka čast, mila! Bog će te primit 
u svoje kraljevstvo! Krist će te cilu obasut sa svojon 
milošću!“ Mama od tuljanice Niveske je rekla: “U raju 
ćeš se družit sa divicon Marijom! Skupa ćete pit kavicu 
sa šlagom i grickat bajadere!“ Onda je Dinova mama 
rekla: “Okej, ekipa, puno van fala na podrški... A sad 
me pustite da uđen unutra!“ Jedan barba je njoj rekao: 
“Štaš sad unutra, ženo božja?! Aj doma čuvat trudnoću!“ 
Sestra Melita je rekla: “Stvarno, sestro! Zaštoš ulazit 
unutra ako si odlučila da neš pobacit?“ Dinova mama 
je rekla: “Zato šta radin u bolnici ka čistačica!“ 


Poslje je mama od Dina sa ponistre gledala molitvenu 
zajednicu prid ulazom u rodilište. Do nje je bila ona 
sestra Jolanda sa kinegologije. One su pile kavicu i 
ćakulale su. Ekipa iz molitvene zajednice su klečali i 
zazivali su ime Gospodnje. Dinova mama je rekla: “ A 
stvarno san se raskvasala ako su ovi dole ludaši mislili 
da san trudna!“ Sestra Jolanda je njoj rekla: “Aj ne budi 
blesava! Ako si i nabacila dva-tri kila, baš ti super stoje! 


A ovi doli degenerici ionako misle da svaka ženska 
mora bit trudna! Koja nije gravidna, oni bi je najrađe 
otpremili u logor!“ Dinova mama je zavrtila sa glavom: 
“Taj film kod mene neće gledat! Zajebala san se jednom, 
bogami neću dvaput! Rađe i u logor, nego opet bit 
mater!“ Sestra Jolanda je rekla: “N bava kua?“ Dinova 
mama je rekla: “Nema tog Boga koji bi me natira da 
opet rodim nekog poput mog Dina! Ti mali mi je sjeba 
život do daske!“ Sestra Jolanda je rekla: “N bava kua?“ 
Dinova mama je rekla: “A oni njegov frend Robi je još 
gori! Oho, taj je tek mustra svoje vrste! Tribaš čut 
Robijevu mater šta govori!“ Sestra Jolanda je pitala: 
“Šta govori?“ Dinova mama je rekla: “Kaže — sin mi je 
prva liga, a ispa bi još bolji da san ga uspila ambortirat!“ 
Sestra Jolanda se nakeserila: “He-he, bogami se vi dvi 
ne bi uklopile u pro lajf pokret sestre Melite!“ Onda je 
neko odiza rekao: “la kad čujen pro lajf, odma me uvati 
pro liv!“ 


To je bila ona doktorica Rozarija sa kinegologije. Onda 
je iona sa kavicom dogibala do ponistre. Doktorica 
Rozarija je pokazala sa bradom i rekla je: “Imkvizicija 
opet zasjeda, a?“ Sestra Jolanda je rekla: “Nema od- 
mora dok traje duhovna obnova!“ Doktorica Rozarija je 
rekla: “Nemoš virovat, čoviče! Dvista godina se žene 
bore za pravo da same raspolažu svojin tilom, a onda 
dođu seljačine i fanatici da se na to poseru!“ Ekipa 

iz molitvene zajednice su zagrlili se i pivali su Sveta 
djevo kraljice Hrvata. Doktorica Rozarija je pitala: 

“A koja je ono švora među njima?“ Dinova mama je 
rekla: “Sestra Melita iz Gospe od Cukra! Ona je vođa 
ekipe!“ Doktorica Rozarija je zabuljila se kroz ponistru 
i rekla je: “Jebate patak, pa ta mi je bila prekjuče na 

pregledu!“ Sestra Jolanda je pitala: “Kakvom pregle- 
du?“ Doktorica Rozarija je rekla: “Papa testi te stvari... 
Čekaj malo, čini mi se da san joj zapisala broj mobitela!“ 


Onda je za pet minuti sestri Meliti zazvoncao mobitel. 
Ona je prikinila pivat i išla se javit. Iz mobitela se 
čulo: “Dobar dan, sestro! Ovde doktorica Rozarija iz 
kinegologije! Jel imate minutu?“ Sestra Melita je rekla: 
“Ajme, baš san usrid nekih aktivnosti sa molitvenom 
zajednicom! Jel nešto jako hitno?“ Doktorica Rozarija 
je gledala kroz ponistru i rekla je: “Ma ništa hitno, 
čućemo se posli! Tila san van samo reć da su gotovi 
nalazi!“ Sestra Melita je rekla: “Šta, već? | jel papa test 
okej?“ Doktorica Rozarija je rekla: “Više nego okej! 
Prvoklasan! I velika mi je čast šta mogu prva čestitat!“ 
Sestri Meliti je uletilo čudilo: “Na čemu čestitat? Na 
papa testu?“ Doktorica Rozarija je rekla: “Trudni ste, 
sestro! Čestitan! Fetus in fabula!“ 


Sestra Melita je u roku munja udalječila se od ekipe 

iz molitvene zajednice. Ona je uletila u parkić iza 
rodilišta i skriknila je u mobitel: “O čemu vi pričate?! 
Pomišali ste nalaze! Jerbo je to šta govorite nemo- 
guće!“ Doktorica Rozarija je rekla: “Ništa mi nismo 
pomišali, sestro! Iz nalaza se vidi da ste trudni tačno 
sedan tjedana i dva dana!“ Sestra Melita je rekla: “Ama 
o čemu govoriš, ženska glavo!? To je nemoguće, razu- 
miš, ja san časna sestra!“ Doktorica Rozarija je rekla: 
“A jebiga bože, kad je mogla zanit divica Marija, šta 

ne bi mogla obična švora?“ Sestra Melita je dreknila: 
“Zato šta ja neman kontakt sa Duhom svetim, a ni sa 
ikim drugim! Eto zašto!“ Doktorica Rozarija je rekla: “A 
čujte, ne mogu se ja sad u to mišati bilo šta nagađat! 


Ljudi koriste različite tehnike! Vi valjda najbolje znate 
šta ste činili na dan začeća! A prema vašim nalazima, 

to se desilo tačno petnajsti kolovoza, na Veliku gospu!“ 
Sestra Melita je rekla: “Na Veliku gospu? Nema šanse! 
Cilo jutro smo služili mise, a popodne išli na hodočašće 
u Sinj!" Doktorica Rozarija je pitala: “A naveče?“ Sestra 
Melita je rekla: “Ništa! Fra Ive me ispovidija i išla san 

u svoju sobu spavat!“ Doktorica Rozarija je rekla: “Fra 
Ive vas je ispovidija? E, pa onda je sve jasno!“ Sestra 
Melita je cijuknila: “Šta je jasno?“ Doktorica Rozarija je 
rekla: “Ispada da je velečasni prilikom ispovjedi zabo- 
ravija stavit goldun!“ 


Robi K. (lila) 

POVJEST BOLESTI 24/X/2016 


Moj dida sa Šolte je došao kod likara na pregled. On je 
sidijo u ambulanti kod doktorice Kuzmanić. Doktorica 
Kuzmanić je didi rekla: “Znači, imate problema sa 
stolicom?“ Dida je rekao: “Ogromnih! Za nevirovat!“ 
Doktorica Kuzmanić je pitala: “A kakvi su van tačno 
problemi?“ Dida je rekao: “Kako ću van opisivat proble- 
me sa stolicom, a da to ne bude gadljivo?“ Doktorica 
Kuzmanić je rekla: “Pa mislin, ono... jel van ide uritko 

ili utvrdo?“ Dida je rekao: “Utvrdo, utvrdo! Teže mi se 
pokenjat nego okopat vinograd! Oči mi oće ispast!“ 
Doktorica Kuzmanić je rekla: “A da niste štagod grubo 
izili, pa vas je začepilo?“ Dida je rekao: “Ja van, dokto- 
rice, jiden ka tić! Malo blitvice, malo leše ribe, nema 
šanse da je to od loše spize!“ Doktorica Kuzmanić je 
pitala: “A otkad van to traje?“ Dida je rekao: “A otkad 
traje... Traje deboto tries godina!“ Doktorica Kuzmanić 
se iznebušila: “Pa ste tek sad došli u likara?!“ Dida je 
rekao: “Sad mi se stanje naglo pogoršalo!“ 


Doktorica Kuzmanić je dignila livu ombrvu i rekla 

je: “Okej. aj mi malo opišite kako su van počeli prvi 
siptomi!" Dida je rekao: “Vidite, doktorice, ja i pokojna 
mi žena smo živili na Šolti ka dva goluba! Imali smo 
bokun kućice, oko nje vrtal i mrvu vinograda, plus 
mulić sa kajićom! Ja san lovija ribu, žena je kuvala, ono, 
teška idila... | onda sve krene u pizdu materinu! Banda 
sruši socijalizam, pošalju radničku klasu u rat, a u isto 
vrime uleti denacijonalizacija! | onda se ispostavi da 
je familja od pokojne mi žene nekad imala ogromni 
maslinik iznad Nečujma! Deset iljada kvadrata! | onda 

u denacijonalizaciji sve to pripadne mojoj ženi! | samo 
šta je dobila tu zemlju, žena mi umre, bog joj da pokoj! 
Strefija je moždani dok je kuvala brujet od grdobine! 

| tako ti je posli sprovoda i ostavinske cili ti ogromni 
zapušteni maslinik pripa meni! Deset iljada kvadrata! 
Čoviče, drob me zabolija!“ Doktorica Kuzmanić je 
rekla: “Znači, od tada van počinju probavne smetnje?“ 
Dida je rekao: “Tu je počelo i posli je išlo sve gore!“ 


Doktorica Kuzmanić je namistila cvike na nosu i 
pitala je: “Ali zašto, jebate?“ Dida je rekao: “Vidite, 
doktorice, ja san van cili život virova u socijalizam! 
Znači, od svakog prema mogućnostima, svakome 
prema potribama! Koji će meni kurac maslinik od 
deset iljada kvadrata, molinvas lipo!? Pa nisan ja iša u 
revoluciju zato da bi jednog dana posta kulak i buržu- 
azija! Jel kužite vi koja mi je to bila koma, doktorice?“ 
Doktorica Kuzmanić je rekla: “Pa ono, ne znan baš, 
nije to lako skužit...“ Dida je rekao: “Naravska stvar, 
ja san odma tija ti maslinik od deset iljada kvadrata 
poklonit državi! Ka ono, da to bude opće dobro! Al 
opet, sa druge strane, ja van, doktorice, ne mogu 
smislit hrvacku državu! Ne mogu, pa ne mogu! Da je 
Jugoslavija, ajde de, al nema više Jugoslavije, bogte 
jeba! A da poklonim maslinik hrvackoj državi, to mi je 
isto ka da iden davat humanitarnu pomoć NDH! Koma 
živa, čoviče!“ 


Doktorica Kuzmanić je složila mrgudnu facu i rekla 

je: “Slušajte, šjor, ovo je jedna pristojna likarska 
ambulanta! Nemojte mi ovde držat političke mitinge!“ 
Dida je rekao: “Koje političke mitinge, ženska glavo? 
Pa rekla si mi da ti opišen prve siptome!“ Doktorica 


Kuzmanić je rekla: “Znan, šjor, alne možete mi opi- 
sivat siptome od srednjeg vjeka, križarskih pohoda i 
izuma parnog stroja! Skratite malo!“ Dida je rekao: “A 
kakoš mi pripisat terapiju ako ne znaš povjest bolesti, 
a? Lipo ti tumačin da je sve počelo od tih deset iljada 
kvadrata! Tu me je ka poštenog komunistu prvi put 
zabolija drob!" Doktorica Kuzmanić je rekla: “Ako je 
od denacijonalizacije i moglo bit štetnih posljedica, to 
van je tribalo udrit na psihu, a ne na probavu!“ Dida 

je rekao: “E, to san i ja mislija! Al sa psihom mi je sve 
okej! Ono, virujen u društveno vlasništvo, preziren 
privatnu svojinu! Znači, osta san sa psihom prva liga, 
u glavi san skroz normalan!“ 


Doktorica Kuzmanić je zakolutačila sa očima. Onda je 
ona rekla: “Okej, i šta je onda bilo?" Dida je rekao: “I 
ništa! Zadrža san ti maslinik! Šta ću, jebiga bože, neću 
ga valjda poklanjat NDH! Obrađiva san i bra masline, 
pravija djevičansko ulje, dilija okolo prijateljima i 
susidima, svakom po litru-dvi, i tako godinama... Sve 
je bilo normalno, čak me i drob vrimenom počeja malo 
manje bolit, sve do pri misec dana kad je sve opet išlo 
u pizdu materinu!“ Doktorica Kuzmanić je pitala: “Šta 
je bilo pri misec dana?“ Dida je rekao: “Općina Šolta 
je donila novi GUP!“ Doktorica Kuzmanić je pitala: 
“Kakvi GUP?“ Dida je rekao: “Generalni urbanistički 
plan! A po tom planu je moj maslinik, tih deset iljada 
kvadrata, iz poljoprivrednog pretvoreno u građevin- 
sko zemljište! A to znači da ta zemlja, pošto je svega 
sto metri od mora, sad vridi dvista puta više nego 
prije! Znači da vridi priko miljon eura, bogte dragi 
jeba! Jel moš zamislit, doktorice, kako me od toga 
drob zabolija?!“ 

Doktorica Kuzmanić je piljila u dida sa zinutim ustima. 
Onda je ona pitala: “Ali zašto, za gospu blaženu?“ Dida 
je rekao: “Kako zašto? Pa koji će meni kurac miljon 
eura, molinvas lipo?! Jesan li ja iša u revoluciju i borija 
se za socijalizam i radničko samoupravljanje zato da 
posli svega iman miljon eura imovine ka zadnja bur- 
žujska guba?! A ne mogu je poklonit državi, rekli smo 
već kakva je hrvacka država...“ Doktorica Kuzmanić 
se nakeserila: “Okej, pa možete se malo provest po 
stare dane, možete malo arčit i bančit...“ Dida je rekao: 
“Klinac ću ja arčit i bančit! Ka da ja ne znan da mi je 
ostala još uvr glave godina-dvi života! Ne bi to sve 
stiga potrošit ni kad bi tija! A šta to uopće znači umrit 
sa miljon eura imovine, molinvas lipo?! Kako ću kad 
umren od sramote doć među svoje pale drugove? | 
otkud ja znan je li se smin gori pojavit sa tolikin kapita- 
lom?“ Doktorica Kuzmanić je rekla: “Dobro, pa imate 
valjda neke nasljednike...“ Dida je rekao: “A zašto ti 
drugo ja sve ovo govorin, doktorice?! Usrid cile drame 
još se ispostavilo da iman i nasljednike! To me dotu- 
klo! To mi je totalno začepilo organizam!“ Doktorica 
Kuzmanić je podviknila: “Ama o čemu ti pričaš, čoviče 
božji?! Kakve to ima veze sa lošom stolicom?“ Dida je 
nagnijo se prema njoj i rekao je: “Mislin da su mi se ćer 
i zet utirali u guzicu!“ 


Robi K. (lila) 


NAŠI GENERALI 6/X1/2016 


Tata je u primaćoj sidijo u hotelji i piljio je u televiziju. 
Mama je na kauču čitala Gloriju. Ja sam na drugom 
kraju kauča odvidavao glavu od robokapa. Tata je vrtijo 
sa glavom prema ekranu i rekao je: “Koji užas, jebate! 
Opet hapse naše generale!“ Mama je dignila glavu sa 
Glorije i pitala je: “Kako to generali mogu bit naši?“ Tata 
je okrenijo se prema njoj sa čudilom. Onda je on rekao: 
“Kakvo je to pitanje? Nego čiji su?“ Mama je rekla: 
“Otkud ja znan! Moji bogami nisu!“ Tata je podviknijo: 
“Zašto nisu, jebate irud?" Mama je rekla: “Zato šta ja 
nisan vojnik da bi imala svoje generale! Ja san obična 
žena!“ Tata je pitao: “Kakve to ima veze šta si žena?“ 
Mama je rekla: “Kako ne bi imalo veze? Ja ka žena, ako 
baš neman sriće u životu, mogu imat muža kretenoida, 
ili sina propalicu, ili herpes na usnama, al nikako ne 
mogu imat generale! A to znači da ne mogu ni govorit 
da su to “naši generali'!“ 


Tata je koljački gledao u mamu. Mama je složila kul facu 
i nastavila je čitat Gloriju. Onda sam ja sa drugog kraja 
kauča pitao: “A zašto su uhapsili generale?“ Mama je 
okrenila list od Glorije i rekla je: “Kažu da su pribekili 
neke civile!“ Tata je poskočijo iz hotelje i viknijo je: 

“Ne pizdi! Kako te nije sram govorit takve stvari prid 
ditetom!?“ Mama je zakolutačila sa očima i rekla je: 

“Okej, izvini dite! Uhapsili su ih iz čista mira!“ Tata je sijo 
nazad u hotelju. Ja sam pitao: “A ko je onda pribekijo 
civile?" Tata je meni dreknijo: “Šta to tebe briga?! Šta 
se ti mišaš koji kurac?!“ Ja sam rekao: “Pa nije me briga, 
samo onako pitam...“ Tata je rekao: “E pa nemoš ti pitat 


2489 


šta god ti padne napamet, utuvi si to u tu glupu tikvu... 
Osin toga, ionako se ne zna ko je pribekija civile!“ Onda 
je tata okrenijo se nazad prema televiziji. Ja sam pitao: 
“Ako se ne zna ko je, kako se zna da nisu generali?“ 


Tata je zaškarpunijo se u faci ka grancigula. Onda je 
on meni rekao: “Zna se da nisu generali, zato jer pošto 
su to naši generali! Naši generali ne ubivaju civile! 
Jel to sad kjaro?“ Ja sam rekao: “Okej, kjaro je!“ Tata 
je okrenijo se nazad prema televiziji. On je vrtijo sa 
glavom i mrmorijo je: “Čoviče, koji udav..." Onda sam 
ja pitao: “A di su ih uhapsili?“ Mama se nakeserila: 
“Odlično pitanje, he-he-he... U Bosni!“ Ja sam pitao: 
“Kako onda mogu bit naši?“ Tata je opet poskočijo u 
hotelji i podviknijo je: “Kako ne bi mogli bit naši, jebaga 
jarac?!“ Ja sam rekao: “Mi smo u školi učili da Bosna 
nije u Hrvackoj! Nego da je Hrvacka jedna država, a 
Bosna druga!“ Tata je rekao: “Pa šta to ima veze?“ Ja 
sam rekao: “Ima veze, jer pošto smo takođe učili da 
su naši generali branili Hrvacku! Pa mi je onda to 
neskužljivo!“ Tata je pitao: “Šta ti je neskužljivo?“ Ja 
sam rekao: “Kako su naši generali mogli branit Hrvacku 
u drugoj državi?“ 


Tata je koljački pogledao prema meni i nanišanijo je sa 
kažimprstom. Samo onda je mama uletila: “Ma gleaj ti 
molintelipo šta piše u Gloriji! Da je Bred Pit ima seksu- 
alsku avanturu sa nekon manekenkom!“ Ja i tata smo 
zapiljili se u nju sa zblentozom na kvadrat. Tata je re- 
kao: “Pa šta onda?“ Mama je rekla: “Kako pa šta onda? 
Pa on je još uvik službeno u braku sa Anželinom Žoli, za 
gospu blaženu!“ Tata je podviknijo: “Ali kakve to ima 
veze sa ovin šta smo pričali?“ Ja sam rekao: “Stvarno, 


jebate! Jel piše u Gloriji kako su to naši generali mogli 
branit Hrvacku u drugoj državi?“ Mama je rekla: “Pa 
piše, ako znaš čitat! Jerbo se takođe može reć da sui 
generali bili službeno u braku sa Hrvackom, a onda bi 
skočili u Bosnu u izvanbračne avanture! Jel tako?“ Ja 

i tata smo zinili sa ustima od turbo iznereda. Mama 
je rekla: “Samo šta je Bred Pit, ka normalni muškarac, 
kresnija manekenku, a generali su pribekili civile!“ 


Ja sam gledao u mamu sa raskobečenim očima. Tata 

je isto zableušijo se u nju sa teškom tupajom. Onda 

je tata okrenijo se prema meni i rekao je: “Okej, sine, 
skužija si da ti je mater šenila! Žuta štampa joj je popila 
mozak! Tuka se spustila toliko nisko da je čak uspore- 
dila nevino stradale civile sa nekon manekenkom! lel 
se slažeš da je to dno dna?“ Ja sam rekao: “Slažen se!“ 
Tata je meni rekao: “Da sad skratim cilu priču! Nama 
Hrvatima su naši generali svetinja! Mi Hrvati ne damo 
naše generale! Nama Hrvatima su naši generali donili 
slobodu! Znači, ko god ide hapsit naše generale, taj 
svima nama Hrvatima oduzima slobodu! Jel to kjaro?“ 
Ja sam rekao: “Kjaro je!“ Tata je rekao: “Znači, sinak, 
moš bit dobar Hrvat koji poštuje i brani naše generale, 
ka šta je tvoj ćaća, ili moš bit nikakav Hrvat, nula od 
Hrvata, ka šta je tvoja mater! Jel želiš u životu bit Hrvat 
ka tvoja mater?“ Ja sam rekao: “Ne želim!“ Tata je 
rekao: “Bravo, sine! Biće od tebe ipak nešto!" Ja sam 
rekao: “Želim bit Hrvat ka Bred Pit!“ 


Robi K. (Illa) 

FRANKO I ZORZI 21/X1/2016 


Ona odrasla ekipa sa Šolte se skuplja u šjor Bepovoj 
konobi. U šjor Bepovoj konobi oni igraju šah ili na 
briškule i trešete. Ili samo drinkaju i ćakulaju. Tu se isto 
skuplja i ekipa od mog dida. Ekipa od mog dida su onaj 
barba Tonino i onaj don Joso. Ekipu od mog dida svi 
zovu fosilni ostaci. 


Moj dida i njegovi frendovi su sidili za stolom u kan- 
tunu. Oni su drinkali po bilu bevandu i žnjopali su sir 

i slane srdele. Barba Tonino je rekao: “Čoviče, nisan 
moga virovat da će Amerikanci bit takvi debili da 
izaberu za presjednika onog Ronalda Trampa!“ Don 
Joso je rekao: “Ronald je bija Regan! A Tramp je Donald!“ 
Barba Tonino je rekao: “Donald, Ronald, isti kurac!“ 
Onda je moj dida rekao: “Meni su inače ti izbori totalna 
glupost! Pametan je bija drug Tito šta ih je ukinija!“ 
Don Joso je rekao: “Drug Tito je bija svjestan situacije! 
Tačno je zna da bi svi stalno glasali za njega, pa je 
odlučija da se ne gubi vrime na izbore!“ Barba Tonino je 
rekao: “Tačno! Da su bili izbori, i da je drug Tito stalno 
pobjeđiva, ispalo bi da se kurči! Da namjerno ponižava 
protukandidate!“ Dida je uzdahnijo i rekao je: “Eeee, 
nikad više takve skromnosti...“ Barba Tonino i don Joso 
su rekli: “Nikad, nikad...“ 


Onda je sa drugog stola di se igrala briškula i trešeta 
onaj barba Zorzi dobacijo: “A to šta je moj pokojni ćaća 
pod drugom Titom završija na Goli otok, to ništa, je 
li?“ Barba Tonino je rekao: “Šta sad ima veze jel bija 

na Šolti ilna Golom! Otok ovo, otok ono, isti klinac!“ 

Barba Zorzi je rekao: “Je, je, volija bi tebe vidit da si 
četresosme i četresdevete tuka stine na Golom!“ Moj 
dida je rekao: “la san u to vrime krčija vinograd iznad 
Šupjevine! Natuka san se stina do mile volje! Zato san 
sve do danas osta ovako skladno građen!“ Barba Zorzi 
je rekao: “Je, je, nije to isto...“ Onda je barba Tonino nje- 
ga pitao: “A jel ti znaš, Zorzi, zašto je tvoj ćaća završija 
na Golom?“ Barba Zorzi je rekao: “Naravski da znan! 
Zato šta je mrzija diktaturu! Išli su mu nakurac drug 
Tito i njegova ekipa!“ Barba Tonino je rekao: “Jako si loš 
iz historijografije, mladiću..“' Don Joso se nakeserijo: 
“He-he-he, prilično loš...“ Barba Zorzi je podviknijo: 
“Koja van je to spika, jebate?“ Onda je barba Tonino 
drinknijo guc bevande i rekao je: “Tvoj ćaća je, Zorzi, 
kresnija ženu tadašnjeg sekretara komiteta na Šolti! Pa 
ga je onda drug sekretar prijavija udbi, i ode tvoj ćaća 
na Goli...“ Don Joso je dodao: “A to znači da ti ćaći nije 
iša nakurac drug Tito, nego neko drugi!“ 


Barba Zorzi je zableušijo se prema stolu od didine eki- 
pe sa teškim ošamutom. Samo onda je sa trećeg stola 
di se igra šah skočijo se onaj barba Franko i viknijo je: 
“Čekajte malo! Pa u to vrime je sekretar komiteta bija 
moj ćaća!“ Don Joso je šapnijo: “Ups!“ Barba Franko je 
rekao: “Pokojni Jerko! Valjda ga se sićate?“ Moj dida je 
promrmorijo: “Tonino, jebenliti lajavu gospu...“ Barba 
Tonino je u roku odma napunijo usta sa fregulom sira 
i slanom srdelom. Don Joso je rekao: “Kako se ne bi 
sićali Jerka! Mlad je umra, bog mu da pokoj...“ Barba 
Franko je podviknijo: “A ja san se rodija u travnju 
četresdevete! Tačno kad je Zorzijev ćaća cipa stine na 
Golom!“ Moj dida je mrmorijo: “Tonino, jebenliti dvi 
lajave gospe...“ Barba Franko je viknijo: “Šta to onda 


znači?!“ Dida je mrmorijo: “Tri ti lajave gospe jeben, 
Tonino...“ Barba Franko je skriknijo: “Jel to znači da 
je meni Zorzi brat?!“ Dida se okrenijo prema njemu i 
rekao je: “Pa šta to ima veze! U vrime druga Tita svi 
smo bili braća!“ 


Za kvarat od ure su barba Zorzi i barba Franko sidili za 
posebnim stolom. Oni dva su držali se za ruke. Plus su 
im oči bile pune suzica. Barba Franko je rekao: “Brate!“ 
Barba Zorzi je rekao: “Brate!“ Šjor Bepo je njima stavijo 
na stol žmul vina i pijat sa sirom i slanim srdelama. Šjor 
Bepo je rekao: “Ovo je na račun kuće!“ Barba Franko je 
kroz suze gledao u barba Zorzija i govorijo je: “Brate!“ 
Barba Zorzi je barba Franku uzvratijo: “Brate!“ Onda su 
svi u šjor Bepovoj konobi digli čaše uzrak za nazdravit. 
Šjor Bepo je rekao: “Srića da su fosilni ostaci sačuvali 
arhivsku građu!“ 


Onda je onaj barba Rafo rekao: “A viš, Franko, meni je 
to uvik bilo sumnjivo da sin bivšeg sekretara komiteta 
može postat glavni hadezeovac na Šolti!“ Barba Tonino 
je rekao: “I to najtvrđa linija! Otočki ustaša!“ Barba 
Franko je okrenijo se prema ekipi. On je obrisao suzice 
i rekao je: “Pokojni Jerko je bija monstrum, čoviče! Još 
me ka malog cipa za svaku pizdariju! Više san batina 
od njega popija nego robijaši na Golom otoku! Već tad 
san iz dna duše zamrzija partiju i komunistički režim!“ 
Moj dida je rekao: “Ha, pa normalno da si posli puka na 
hrvatstvo!“ Barba Franko je rekao: “Devedesetih je u 
meni zakucalo hrvacko srce! | sve do danas san osta 
ponosni hadezeovac! Zato jer san srbokomunistička 
zvjerstva i zločine ositija u svojoj kući! Partijski moć- 
nici su nas Hrvate još ka dicu tlačili i gazili ka mrave!“ 

Barba Tonino je rekao: “Onda ti je, Franko, ka vodećen 
hadezeovcu i glavnome otočkom ustaši sigurno pa 
kamen sa srca kad se pokazalo da ti pokojni Jerko nije 
otac, nego da ti je pravi roditelj Zorzijev ćaća!“ Barba 
Franko je uzeo za ruku barba Zorzija i rekao je: “Sad je 
sve leglo na svoje misto!“ Moj dida je rekao: “Naravski 
da je! Pošto je Zorzijev ćaća bija Srbin!“ 


Robi K. (lila) 


KRAŠ JE NAŠT'' 13/X11/2016 


Bila je nedilja ujutro. Mama i tata su u pižamama sidili 
za stolom u kužini i pili su kavicu. Onda sam malo 
poslje ja u pižami isto dogibao u kužinu. Mama je meni 
stavila na stol ćikaru sa kakaom. Tata je mene pitao: 
“Šta je, malac? Šta si tako tunjav?“ Ja sam rekao: “Ma 
ništa! Grubo san sanja!“ Mama je pitala: “Šta si sanja, 
mišu?" Ja sam rekao: "Ma ništa! Sanja san da me neka 
teta cilu noć mučila!“ Tata je rekao: “Na bava kua? A 
kako te mučila? Nemoj mi samo reć da te dirala po...“ Ja 
sam rekao: “Na silu me šopala sa čokoladom!“ 


Mama i tata su zableušili se u mene. Tata je rekao: “To 
nas jebeš, je li? Naveče gledaš vjesti, pa nas ujutro 
prcaš?“ Ja sam rekao: “Časna rič! Uvukla mi se u krevet 
i počela vadit čokolade! Ja san joj reka da mogu izist 
samo dva reda! Samo onda je ona kleknila mi na prsi 

i uvatila me za vrat! Onda mi je utrpala cilu čokoladu 

u usta! Pa još jednu! Pa još jednu...“ Mama je rekla: 
“Čoviče, pa to je teški horor!“ Onda je tata pokazao 

sa prstom u mene i rekao je: “A viš ga da je musav od 
čokolade oko usta! To se krembil diza noću ždrokit, pa 
nas sad brumaje!“ la sam rekao: “To mi je stoposto 

od riganja! Teta mi je nonstop trpala nove čokolade 

u usta! Nisan moga disat! Neam pojma kako san 
preživija!“ 


Mamai tata su značajski se pogledali. Onda je mama 
mene pitala: “A kako je izgledala ta teta?“ Ja sam rekao: 
“Imala je pižamu na sidra i patkice!“ Tata je rekao: "Ne 

pitamo te kako joj je izgledala pižama, nego kako je 
izgledala ona!“ Ja sam rekao: “Imala je crvenu kosu!“ 
Mama je glasno izdahnila i rekla je: “Aj fala ti bože! 
Mislila san da je ona krava!“ Ja sam pitao: "Koja krava?“ 
Mama je rekla: “Nije važno!“ Onda je tata pitao: “A 
odakle su bile čokolade?“ Ja sam rekao: “Iz kese!“ Tata 
je zinijo: “Molin?“ Ja sam rekao: “Teta ih je vadila iz 
neke kese!“ Tata je rekao: “Ma ne to, nego čije su 
proizvodnje?“ Ja sam rekao: “Mislin da su bile dorine 

iz Kraša!“ Mama je rekla: “Aj bogu fala! Kraš je naš!“ 


Onda sam ja srknijo guc kakaa iz ćikare. Onda sam 
rutnijo jer pošto mi je još bilo slabo od horora šta 
san ga sanja. Onda je tata mene pitao: “1? Kako je to 
završilo?“ Ja sam rekao: “Ništa! Ujutro san se diga iz 
postelje. dogibao do kužine, sija za stol i onda priča 
vama šta san sanja!“ Mama je pitala: “A teta?" Onda 
je teta rekla: “Dobro jutro!“ Teta je stajala na vratima 
od kužine. Ona je na sebi imala pižamu sa sidrima i 
patkicama. 


Mama i tata su piljili u nju sa širom zinutim ustima. 
Onda je mama cijuknila: "Gospođo presjednice! Otkud 
vi?!“ Tata je pitao: “Kad ste to opiturali kosu u crveno?“ 
Teta je pogledala prema meni i rekla je: “To možete 
zahvalit divljaku od vašeg sina koji me takvu sanjao!“ 
Mama je rekla: “Šta fali, baš van lipo stoji! Masu bolje 
od one žute šta van pari slama!“ Tata je rekao: “A plus 
van se slaže sa sidrima i patkicama!“ Onda je mama 
okrenila se prema tati i pitala je: “Čekaj malo, šta sad 
sve ovo znači?“ Tata je rekao: “Znači da Robi i dalje 
sanja! | da smo mi svi kod njega u snu! Bereš, mišu?“ 


Onda je teta uletila: “A znači i da ja imam važnih 
državničkih obaveza! | da ih zbog ovog malog bezo- 
braznika ne mogu obavljat! Nego gubim vrijeme u 
nekoj nepoznatoj kuhinji sa smiješnom pidžamom i 
strašnom frizurom! Molim vas da naredite gospodinu 
sinu da se hitno probudi!“ Moja mama je zarežala: “A 
to šta si mi dite cilu noć mučila i šopala sa čokoladom, 
to ništa, je li?!“ Teta je rekla: “Pardon, gospođo, ja sam 
vašeg sina išla potplatit sa par kockica čokolade da me 
konačno oslobodi i pusti da radim svoj posao! A onda 
je to on u snu preuveličao u nekakvu torturu!“ Onda 
sam ja uletijo: “Lažeš, gubo! Išla si me udavit!“ Teta je 
podviknila: “Sram te bilo, drzniče mali! Znaš li ti s kim 
pričaš?!“ Onda je tata uletijo: “Priča sa jednom kozom, 
eto sa kim! Biće si mi plus svega dite šopala sa srpskim 
čokoladama?!" Teta je rekla: “To nikad! Ja ni u snu 
hrvatskome djetetu ne bih davala srpsku čokoladu! To 
su bile dorine od Kraša! A Kraš je naš!“ 


Mama je rekla: “Jebe se meni za Kraš! Pokušaj uboj- 
stva je pokušaj ubojstva!“ Samo teta je prosikćala: 
“Upozoravam vas da ja moram hitno na službeni put u 
Berlin! Imam važan sastanak sa predsjednicom Merkel, 
a zbog vašeg derišta ću ga propustiti! | to će imati 
strašne posljedice za Hrvatsku!“ Tata je rekao: “Šta si 
ti tako nabrijana, gospođo? Pa zar ti nije bolje sa nama 
pit kavu, nego u Berlinu Merkelici ljubit dupe?" Onda je 
teta arlauknila: “Ovo je prijetnja nacionalnoj sigurno- 
sti! Ovo je talačka kriza! Upozorite svoje neodgojeno 
derište da hitno sa ovim prestane, jer će sankcije biti 
grozne!“ Onda je tata okrenijo se prema meni. On je 
dignijo kažimprst i rekao je: “Znaš šta, Robi, probudiš li 

se sad, jebaću ti mater!“ Mama je unjela se meni u facu 
i pitala je: “Jel čvrsto spavaš, sine?" 


Onda sam ja rekao: “Ne samo da spavam, kevo, nego 
sad sanjam da smo mi ustvari jedna beogradska 

je tata nakeserijo se od uva do uva i rekao je: “Ej, bre, 
sine, to ti je odličan fazon! Razvaljuješ! Tačno sam znao 
da mi je dete genije!“ Ja sam rekao: “Fala, ćale!“ Mama 
je rekla: “Čudo je dečja mašta! Čudo nad čudima...“ 
Tata je pitao: “A u kojem delu grada stanujemo, sine?" 
Ja sam rekao: “Na Dorćolu, ćale, gde bi drugo!“ Tata je 
rekao: “Jooj, Dorćol...“ Mama je rekla: “Dečja mašta je 
prosto nenadjebiva..“ Onda je teta uletila: “Oprostite, 
što sad ovo znači?“ Tata je rekao: “Znači da se stvari 
ozbiljno komplikuju!“ 


Mama je rekla: “Znači da ćemo mi sad u jedan poro- 
dični provod, pošto je nedelja i pošto je lepo vreme! 
Idemo malo u šetnju po Kalemegdanu, pa posle do 
Skadarlije, pa posle u Tri šešira na karađorđeve šnicle 
i dimljene vešalice, a ti ćeš, srećo, da budeš sa nama 

u zarobljeništvu!“ Tata je rekao: “Znači, ne samo da si 
zaglavila u Robijevom snevanju, nego si pride zaglavila 
na teritoriju susedne i neprijateljske Srbije!“ Mama je 
rekla: “Ako, srećo! Nije svakodnevna pojava da imamo 
u gostima jednu ustašicu, poglavnicu susedne i nepri- 
jateljske Hrvatske, koja ne može da napusti Beograd, 
a žarko bi to želela!“ Tata je rekao: “I neće moći da ga 
napusti dok god nam dete ovako lepo sanja!“ Mama je 
rekla: “A sanjaće još dugo, pošto ću sad iz ormara da 
izvadim one konjske tablete za spavanje i otopim mu 
par komada u šolji kakaa! Bolje da se osiguramo i šta 
duže održavamo dečaka u nebudnom stanju!“ 


Onda je teta skriknila: “Stanite, pa to je zločin! To je 
ozbiljno kriminalno djelo! Nedopustivo je na takav 
se način iživljavati na usnulome maloljetniku!“ Mama 
je njoj rekla: “Ma nemoj! A kad si mi dete kljukala sa 
čokoladama i htela da ga ugušiš, onda nisi pevala o 
humanizmu, sunce ti jebem!“ Tata je dodao: “A to 

je povod, gospođo, da ozbiljno popričamo i rešimo 
neke dileme!“ Teti je uletila zbunjoza: “Koje dileme?“ 
Tata je pitao: “Čiji ono beše Kraš?“ 


Robi K. (lila) 

POSTOJI LI DIDA MRAZ? 1/1/2017 


Ujutro za novu godinu je moja mala sestra Damjana 
uletila u primaću. Onda je ona zalaufala se do okićenog 
bora. Tu je ona stala i ukipala se. Damjanica je sa 
čudilom raširila ruke i rekla je: “A zašto nema ništa 
ispod bora?“ Tata je dignijo glavu sa novina i pitao je: 
“A šta bi tribalo bit ispod bora?" Damjana je rekla: “Pa 
poklon od Dida Mraza!“ Tata je rekao: “Ajme, mila, pa 
zar nisu za poklone bili zaduženi najpri Sveta Luca, pa 
onda Sveti Nikola, a sad bi ti još tila i Dida Mraza?" 
Damjanica je rekla: “Ali Sveta Luca i Sveti Nikola mi 
nisu ništa donili!“ Tata je rekao: “Pa kad nisu oni, zašto 
bi Dida Mraz bija drukčiji?“ 


Mala Damjana je sa šokom piljila u tatu. Samo onda 
je mama njoj iz kužine rekla: “Ama zeki te tata, zlato 
mamino! Aj zadigni malo mahovinu ispod bora!“ Onda 
je Damjanica zadignila mahovinu ispod bora i našla je 
paketić. Onda je ona nabrzihen ga otvorila. Onda je 
mama nju pitala: “A? Šta kažeš?“ Damjanica je rekla: 
“Šta je ovo? Par bičvica i mudantice na mede?"“ Mama 
je rekla: “Zar nije poklon prva liga?“ Damjana je rekla: 
"Zašto je ovo poklon? Pa ovo bi mi svakako morali 
kupit!“ Tata je uletijo: “E, al Dida Mraz je tačno zna šta 
ti je najpotribnije! Zato je preteka roditelje i donija ti 
bičvice i mudantice!“ 


Moja sestra Damjana je stajala posrana isprid borića. 
Ja sam njoj sa kauča rekao: “Nemoj se puno žalostit, 
Damjanice! Ja san dobija kafenu pižamu! | to na glupe 
vjeverice i zeke!“ Tata je rekao: “Šta fali pižami?“ Ja 

sam rekao: “Pa to ste mi svakako morali kupit! Jerbo 
mi se stara pižama pokidala!“ Mama je uletila: “Eto viš 
kako je Dida Mraz mudar i pametan! Tačno je zna šta ti 
je najpotribnije! Gori u Laponiji je duma i duma, pa je 
onda reka - asti mande, oni dječak u Hrvackoj spava u 
pokidanoj pižami, ko je to vidija, pari izbjeglica iz Sirije, 
sto posto će ga najviše obradovat ako za novu godinu 
dobije novu pižamu!“ 


Onda je neko sa vrata od primaće rekao: “Sva srića 

da Dida Mraz ne ostavlja poklone ispod bora!“ To je 
bijo moj dida sa Šolte. Dida svake godine dođe kod 

nas za novu godinu. Dida je rekao: “Dida Mraz je 

noćas skužija da ispod bora nema mista, jer pošto su 
roditelji tamo ostavili svoje pizdarije za dicu! Zato je on 
poklone za Robija i Damjanu ostavija kraj mog kreveta!“ 
Onda je dida iza leđa izvadijo dvi kutije sa mašnicama. 
Jedna je bila veća roza i druga manja plava. Na rozoj je 
pisalo Damjana i na plavoj Robi. Dida je rekao: “Samo 
mi je reka jednu stvar da van kažen — Dida Mraz za 
poklon nikad ne donosi ono šta dici triba, nego ono šta 
dica žele!“ 


Prvo je Damjanica otvorila svoju kutiju. Onda je ona 
cijuknila: “Asti mande! Asti mande! Turbo Frozen! 
Prenosni dividi plejer sa naljama Snježne kraljice!“ 
Ona je okrenila se prema meni i skriknila je: “Pogleaj, 
Robi! Ima rotirajući elsidi ekran od sedam inča! Plus 
inkolporirane stereo zvučnike!" Mamai tata su zinili 
sa ustima. Onda sam ja otvorijo plavu kutiju. Onda 
sam arlauknijo: “Poasti mile mande! Ne mogu virovat! 
Smartfon samsung galaksi es osam!“ Ja sam okrenijo 
se prema sestrici i viknijo sam: “Pogleaj, Damjana! 


Ima i ugrađenu igricu Star vors — galaksi ov d hirouz!“ 
Onda smo ja i Damjanica skočili na didu i ljubili smo ga. 
Mami i tati su se usta obisila do parketa. 


Poslje smo se ja i Damjana igrali na tapetiću sa dividi 
plejerom i sa smartfonom. Veliki su sidili u kužini za 
stolom. Mama je didi rekla: “Oprosti, čako, al stvarno 
nisi normalan!“ Tata je didi rekao: “Ne samo da nisi nor- 
malan, nego si totalno bolestan!“ Dida je pitao: “Zašto 
bi bija bolestan?“ Mama je zarežala: "Kako zašto? Pa 
svaki od onih poklona košta par iljada kuna!“ Dida je re- 
kao: “Ha, pa nisan to ja donija, nego Dida Mraz!“ Tata je 
rekao: “Ma bravo, još nas malo i podjebavaj..“ Dida je 
rekao: “Jel vi to mislite da san ja sa svojom crkavicom 
od penzije iša kupovat poklone od par soma kuna?! Pa 
nisan debil, jebate led!“ Tata je rekao: “Nema toga šta 
ti neš potrošit da nas dvoje osramotiš i prikažeš nas 

ka zadnje škovace i škrtune!“ Onda je dida naperijo 
kažimprst prema tati i rekao je: “Dida Mraz! Po stare 
dane san se uvjerija da stvarno postoji!“ 


Tata je rekao: “Postoji ti kurac! Postoji samo bloketa 
u tvojoj blesavoj glavi!“ Dida je njemu rekao: “Ama 
časna rič, zete! Samo triba užasno jako nešto želiti 
Dida Mraz ti to pokloni za novu godinu! Uvjerija san 
se svojin očima!“ Onda je mama uletila: “Pa šta onda 
meni nije donija poklon, a? Baš mi triba nova mašina 
za robu!“ Dida je rekao: “Nisi svladala gradivo, ćerce! 
Dida Mraz ne donosi ono šta ti triba, nego ono šta 
želiš!“ Mama je stavila ruke na kukove i rekla je: “E pa 
žarko želin onu zelenu bundicu od Maksmare!“ Tata 
je rekao: “A ja grozno želin onu karampanu od škode 
zaminit sa audijem!“ Dida je raširijo ruke i rekao je: “E 

pa žalin slučaj, gospodo! Dida Mraz ne ispunjava želje 
roditeljima! Nego samo dici i starcima!“ Tata je pitao: 
“Šta starcima? Jel to znači da si i ti dobija poklon za 
novu godinu?“ Dida je rekao: “Naravski da jesan, zete!“ 
Onda je on nagnijo se prema tati i rekao je: “I da znaš 
da san dobija ono šta san najviše želija!“ Tata je pitao: 
“A šta to?“ 


Samo onda je neko pozvonijo na vrata. Tata je odgibao 
da će otvorit. Pred vratima su bila dva pandura. Prvi 
murac je tati rekao: “Oprostite, jel ono doli na par- 
kingu vaša žuta škoda? Ona karampana šta se skoro 
raspala?“ Tata je rekao: “Ja iman žutu škodu! Al nije baš 
karampana, nema joj ni dvajs godina!“ Drugi murac je 
pitao: “Registarska oznaka ST 1637-E?“ Tata je rekao: 
“Je, to je moj auto!“ Drugi murac je dignijo livu ombrvu 
i rekao je: “A šta van prestavlja ona oznaka na crvene 
i bile kockice posrid registracije?“ Tati je uletijo teški 
ošamut. Plus je skužnijo da panduri na kapama imaju 
petokrake. Prvi murac je dreknijo: “Jel to ideš usrid 
Jugoslavije provocirat sa šahovnicom, gubo ustaška?!“ 
Onda je dida iza tate rekao: “Onda, zete? Jel postoji 
Dida Mraz?“ 


Robi K. (lila) 


VELIKA PREPISIVAČINA' 16/1/2017 


Ona učiteljica Smilja je nama u razredu rekla da 
pisaćemo kontrolni iz prirode. Onda je ona dodala: “Ali 
po novom svi morate na kontrolnom prepisivat jedni 
od drugih!“ Nama rulji je uletilo čudilo. Uča je stala 
isprid ploče i rekla je: “Jer ako je ministar obrazovanja 
dokazani prepisivač i plagijator, onda su učenici dužni 
sljedit njegov svjetli uzor! Po novome, prepisivanje je 
majka znanja!“ Nama ekipi je uletila još luđa zbunjoza. 
Učiteljica Smilja je rekla: “Znači, ako neki od učenika 
ne prepisuje, smatraće se da ne poštuje autoritet i 
preporuke ministra obrazovanja!" Mi rulja smo gledali 
se među sobom sa izneredom. Uča je dignila kažimprst 
uzrak i rekla je: “Znači, ako nekoga na kontrolnom 
uvatim da ne prepisuje, dobiće smista asa u dnevnik!“ 


Onda je učiteljica Smilja nama podilila pitanja za kon- 
trolni. Moj drug Dino je u klupi meni šapnijo: “Šta sad 
ovo znači, jebate noj?" Ja sam njemu šapnijo: “Ništa! 
Učiteljica traži da se ponašamo ka inače, samo šta je 
to sad službeno!“ Uča je podviknila: “Nemojte pričat 
u klupama, nego u tišini prepisujte!“ Onda smo mi svi 
zamukli i rješavali smo kontrolni. To smo rješavali tako 
šta je pala teška prepisivačina. Uča Smilja je šetkala 
između klupa i govorila je: “Ministar obrazovanja 

nan svojin primjerom pokazuje da niko ne smi imat 
monopol na znanje! Ko svoje znanje ne dili sa drugima, 
iko tuđe znanje ne krade za sebe, taj nije ispravni 

član zajednice! Znači, sa prepisivačinom i razmjenom 
znanja se širi drugarstvo među učenicima i učvršćuje 
hrvacko zajedništvo!“ 


* Nakon otkrića da je ministar 2507 
obrazovanja Pavo Barišić 
plagirao znanstvene članke. 


Mi ekipa smo nastavili sa prepisivalom. Učiteljica 
je smješkala se i šetkala je po razredu. Onda je ona 
zaustavila se kod klupe od balibanice Lidije i pederice 
Sandre. Onda je ona pitala: “A zašto ti Lidija ne pre- 
pisuješ od Sandre? Jel se to nešto praviš pametna?“ 
Balibanica Lidija je rekla: “Ja ne prepisujem od Sandre 
zato šta Sandra prepisuje od mene!“ Uča Smilja je rekla: 
“Ma nemoj? A zašto Sandra prepisuje od tebe, a ne ti od 
nje?“ Lidija je rekla: “Zato šta san ja bolje naučila gradi- 
vo!" Uča je pitala: “Kakve to ima veze?“ Balibanica Lidija 
je rekla: “Pa ako ona koja zna manje prepisuje od one 
koja zna više, dobićemo bolju ocjenu nego da ona koja 
zna više prepisuje od one koja zna manje!“ Uča Smilja je 
rekla: “Bojin se, Lidija, da si se tu malo zajebala!“ 


Tu smo mi svi zakočili se i zapiljili u učiteljicu. Ona je 
raširila ruke i rekla je: “Jer ako svi učenici prepisuju kad 
pišu kontrolni, zašto onda učiteljica ne bi prepisivala 
kad kontrolne ispravlja? Znate kako se ono reče — ko 
sa dicom legne, prepisan se digne!“ Nama rulji je uletila 
turbo zbunjoza. Uča Smilja je rekla: “Znači, ja ću lipo 
ispravit i ocjenit samo kontrolni od onoga koji je prvi 
po redu u dnevniku, a onda ću svima ostalima prepisat 
ocjenu koju san dala njemu! Jer šta bi se ja mučila sve 
vaše pizdarije čitat i ocjenjivat, ako mogu prepisivat, i 
to prema preporuci ministra obrazovanja?“ Mi smo za- 
bleušili se u učiteljicu sa žešćom komatozom. Učiteljica 
je pitala: “A ko nam je ono prvi u dnevniku?“ Tu smo mi 
svi sitili se onog Rina Sajle jer pošto se Rino preziva 
Armanda. Onda smo cili razred tuto kompleto okrenili 
se prema njegovoj klupi. Samo klupa je bila prazna. Uča 
je rekla: “Ha, Rino nije doša na nastavu! Baš nezgodno!“ 


Učiteljica Smilja je dignila bradu i rekla je: “Koliko ja 
poznan Rina, nema greške da je on pica nastavu da bi 
izbjega kontrolni iz prirode! A već znan unaprid da će 
mi sutra doć njegova mater u školu i reć mi: Skužajte, 
učiteljice, mali mi je dobija gripu, nije nikako moga doć 
na nastavu! Samo ja ću joj reć: Kurac ti mali ima gripu! 
Mali ti je pica školu da ne piše kontrolni! Onda će ona 
meni reć: Zašto spominješ kurac? Kako ti to sa menom 
pričaš, kravo jedna? Jel ti to oš reć da ja lažen? A ja ću 
joj onda reć: Naravno da lažeš, prasice debela! Već si 
mi sedan puta došla govorit da ti mali ima gripu, i svaki 
put kad je bija kontrolni! E pa saću ti sinu zavidat asa, a 
ti mi odjebi iz razreda jerboš te puknit nogom koliko mi 
dižeš živce!... | onda ću ja lipo Rinu sašit asa u dnevnik! 
A posli ću se bacit na plagiranje i svima prepisat ocjenu 
koju san dala njemu!“ 


Mi ekipa smo gledali učiteljicu sa razrogačenim očima. 
Uča Smilja je stavila ruke na kukove i rekla je: “A da ne 
pričan da posli nas kontrolni iz prirode pišu bekavci i 
cekavci! Onda će njihove učiteljice reć: Čekaj malo, šta 
bi mičitali i ocjenjivali ove pizdarije šta pišu naši uče- 
nici, kad je naša kolegica Smilja već ocjenila kontrolne 
od akavaca? Šta bi se mi mučile ako možemo, u duhu 
politike plagiranja, lipo prepisat Smiljine ocjene! Pa će 
onda svi trećaši u školi dobit istu ocjenu iz kontrolnog 
ka i Rino, jerbo će učiteljice prepisivat jedna od dru- 
ge... A da ne pričan da će onda učiteljice iz škola na 
Pujankama, Trsteniku, Bačvicama itakodalje reć: Čekaj 
malo, štašmo se mi mučit ispravljat ove pizdarije šta 
pišu naši đaci kad možemo fino prepisat ocjene šta su 
ih već dale naše kolegice iz škole na Kmanu? I tako će 

svi trećaši u Splitu, zbog teške prepisivačine, dobit iz 
kontrolnog istu ocjenu ka i Rino!“ 


Mi rulja smo ukočenili se u klupama sa zinutim ustima. 
Učiteljica Smilja je rekla: “Da ne pričan da će onda 
kolegice iz Šibenika prepisat ocjene od kolegica iz 
Splita! Pa će onda kolegice iz Zadra prepisat ocjene 
od kolegica iz Šibenika! Pa će onda kolegice iz Rijeke 
prepisat ocjene od kolegica iz Zadra! Pa će onda 
kolegice iz Zagreba prepisat ocjene od kolegica iz 
Rijeke... Pa će onda tajnica donit ministru obrazovanja 
podatke! Pa će onda ministar to vidit i viknit će: Pa 

šta je ovo, u pizdu materinu?! Koji je ovo kurac?! Pa 

će mu onda tajnica objasnit da to su ocjene hrvackih 
trećaša iz kontrolnog i da svi imaju ase ka Rino! Pa 

će onda ministar zajauknit: Dobro, jebente bože, pa 
kakva je to Hrvacka država ako svi učenici imaju asa iz 
prirode?!“ Tu je u razredu uletila tišinčuga. Onda je ona 
Nela Svinjogojstvo uču pitala: “I?“ Onaj Kane Šteta 

je uletijo: “Šta će se onda desit?“ Učiteljica Smilja je 
rekla: 


Onda će ministar obrazovanja otić na Mirogoj po 
savjet od velikana koji je stvorija Hrvacku. Onda će 
pokojni profesor doktor emeritus Tuđman njega pitat: 
“Šta je, Barišiću, šta mi tu cmizdriš kraj grobnice?“ 
Onda će ministar njemu reć da svi hrvacki trećaši 
imaju asa iz prirode i da šta se sad oko toga triba 
napravit. Onda će pokojni Tuđman reć: “Pa šta to mene 
pitaš, Barišiću? Nisan ja ministar obrazovanja, nego 
ti!“ Onda će ministar reć: “Ali ja neman pojma, pre- 
sjedniče! Ja san obični plagijator! Nisan bija u stanju 
sastavit ni pišljivi znanstveni članak, nego san ga mora 


prepisivat od drugih!“ Onda će pokojni Tuđman njemu 
reć: “A jebiga, Barišiću, zato i jesi posta ministar! Da 

si ima mrvu morala i dvi čiste u glavi ne bi se ni bavija 
politikom!“ Onda će ministar reć: “Znan, presjedniče, 

al kakva je to Hrvacka država ako svi njeni učenici 
imaju asa iz prirode?“ Onda će pokojni Tuđman reć: “To 
ti, Barišiću, stvarno ne bi zna kazat!" Onda će ministar 
zajauknit: “Kako ne bi znali?! Pa vi ste stvorili Hrvacku!“ 
Onda će pokojni Tuđman reć: "Stvorija san je tako šta 
san je prepisa od Pavelića!“ 


Robi K. (lila) 

TRAMP NA BRIONIMA 30/1/2017 


Moj dida sa Šolte i onaj njegov frend barba Tonino su 
sidili u šjor Bepovoj konobi. Drugi ekipa u šjor Bepovoj 
konobi su drinkali travarice i igrali su na briškule i treše- 
te. Moj dida i barba Tonino su drinkali po bilu bevandicu. 
Plus su oni dva sa pijatića ćokali sa štikadentama po 
mrvu sira i pancete. Barba Tonino je didi rekao: “Znaš 
šta ne kužim? Kako to ti Tramp može bit toliki bolesnik, 
a nije hadezeovac?“ Dida je njemu rekao: “To ni ja ne 
mogu ubrat! Šta moš, moj Tonino, čuda se događaju!“ 
Ekipa za drugim stolovima su vrtili sa glavama i koluta- 
čili su sa očima. Plus su mrmorili: “Ajme majko, opet će 
ova dva fosilca udrit istu pilanu...“ 


Onda je moj dida rekao: “Da san samo pinku mlađi, ja 
bi časna rič iz ovih stopa spičija u Ameriku!“ Šjor Bepo 
je njemu rekao: “Štaš sad u Americi, jebate irud? Viš 
da je tamo teško sranje!“ Moj dida je podviknijo: "Dizat 
revoluciju! To je jasno ka dan! Triba bandu rušit dok je 
na vrime! A ne pustit da banda sjebe cili svit!“ Onda je 
onaj barba Zorzi njemu dobacijo: “Daj, čoviče, jedva u 
svojin godinama moš dignit čašu sa stola, a ti bi diza 
revoluciju! Umriću od smija!“ Dida je njemu rekao: “E 
moj Zorzi, sićan se ja da je tako bilo i kad se pojavija 
Ante Pavelić! Pa su mudraci ka ti govorili ne može se 
ovo, ne može se ono... | vidi šta se na kraju desilo!“ 
Barba Zorzi je pitao: "Šta se desilo?“ Dida je rekao: 
“Doša je hadeze na vlast!“ 


Tu su rulja u konobi zabrundačili i itali su karte od 
briškule i trešete na stolove. Onaj barba Rafo je didi 

rekao: “Zamolija bi gospodu mumije da prestanu lupat 
pizdarije! Pa stvarno nemoš Trampa uspoređivat sa 
Plenkovićem, jebemu jarca prasca!“ Moj dida je rekao: 
"Pa ko ih je uspoređiva? Tramp je ozbiljan svjecki 
problem, čoviče, a Plenković je zadnja rupa na svirali! 
Za njega niko u svitu nije čuja!“ Barba Tonino je uletijo: 
“Tu se moran složit sa kolegom! Ameriku vodi kurac od 
čovika, a Plenković vodi kurac od države!“ Tu su ekipa u 
šjor Bepovoj konobi opet zavrtili sa glavušama i zako- 
lutačili sa očima. Onaj barba Franko je promrmorijo: 
“Nemoš virovat, čoviče božji! Popiju po čašu bevande i 
ne vide dalje od druga Tita...“ 


Onda je barba Tonino rekao: “Eeee, da je drug Tito 
živ! Jeba bi on sad Trampu mater!“ Moj dida je rekao: 
“Stoposto! Odveja bi ga na Brione, nakljuka sa ribom 

i škampima, nalija sa ćivasom i konjakom, pa bi taj 
malo drukčije piva...“ Barba Tonino je rekao: “Reka bi: 
Ajme druže Tito šta je ovde lipo, ovo je totalni raj na 
zemlji...“ Dida je rekao: “Bome da je lipo, Donalde, sve 
je to stvoreno velikin trudom i političkom mudrošću...“ 
Barba Tonino je rekao: “Na pučini se gingaju barkice, 
u šumi trče jeleni i antilope, na teraci piva Tereza, mi 
ždrokamo škampe i drinkamo ćivas... Kako si to, druže 
Tito, postiga?“ Dida je dignijo kažimprst i rekao je: 
“Socijalizam, Donalde, socijalizam...“ 


Onda je barba Tonino nagnijo se prema naprid i pitao 
je: “Nemoj mi reć, druže Tito, da cili narod ovako živi?“ 
Dida je rekao: “A čuj, Donalde, nije baš da svi njupaju 
škampe svaki dan, al nema ko ne sluša Terezu! A da ne 
spominjen druge blagodati koje narod uživa — besplat- 
no školstvo, sigurno zaposlenje, rješavanje stambenog 


pitanja, besplatno zdravstvo...“ Barba Tonino je rekao: 
“Ja san to sve poukida!“ Dida je rekao: “E tu si se malo 
zajeba, Donalde!“ Barba Tonino je pitao: "Zašto, druže 
Tito?“ Dida je rekao: “Ako ukineš besplatno zdravstvo, 
cili bi se narod ubrzo moga razbolit! A bolestan narod 
bi onda moga na izborima glasat za nekog bolesnika ka 
šta si ti!“ 


Barba Tonino se nakeserijo i rekao je: “Aaaa, nije ti 

to dobra računica, druže Tito! Ja san ovima mojima 
unaprid bija reka da ću in ukinit besplatno zdravstvo, 
pa su me svejedno izabrali za presjednika!“ Dida je 
rekao: E znan, Donalde, al izabrali su te samo za jednu 
rundu! Narod je znatiželjan, jebemu miša, pa te tija 
malo isprobat, a onda će te potrošit ka čašu bevande! 
A mene su birali dvista puti zaredom! Tebe će već u 
drugoj rundi garant odjebat, ako te kogod prije ne 
upuca!“ Barba Tonino je dignijo ombrve: “Misliš, druže 
Tito?“ Dida je rekao: “Stoposto, Donalde! Tu je ta 
greška kapitalizma! Kapitalizam računa na trenutni 
profit, a socijalizam igra na vječnu dobit!“ 


Barba Tonino je počeškao se po bradi i rekao je: 

“Ha, imaš ti ćuka u glavi, druže Tito... Meni je to ka 
biznismenu dosta interesantno!" Moj dida je rekao: 

"Gleaj, Donalde, ja da sutra opet izađen na izbore 
dobija bi stodvajsosan posto glasova, a možda i više! 
Nema ko ne bi glasa za mene! Uključujući onu ekipu iz 
Libije, Sirije, Palestine, Iraka i Egipta šta se školuju na 
našim fakultetima!“ Barba Tonino je rekao: “Ja san tim 
Arapima dekretom zabranija ulazak u Ameriku!“ Dida 
je podviknijo: “Zašto, Donalde, pička mu materina?!“ 
Barba Tonino je zatulijo: “Misliš da san falija, druže 


2515 


Tito?“ Dida je rekao: “Naravski da si falija, Donalde! 
Temelj zdravog društva je maksimalna otvorenost 
prema svin rasama, nacijama i vjerama! Kapito?“ 


Barba Tonino je piljio u dida sa tupilom od nekuženje. 
Onda je dida nagnijo se prema njemu i rekao je: “Gleaj, 
Donalde, ja da kojin slučajen poživin još jedno sedan- 
des-osandes godina, šta prema doprinosu revoluciji 
svakako zaslužujen, učinija bi sve da šta više ljudi 

iz cilog svita ovde doveden!“ Barba Toninu je uletila 
zbunjoza: “Jel me to zajebavaš, druže Tito?“ Dida je 
rekao: “Časna rič, Donalde! Ne bi ih pita ni ko su, ni 
šta su, ni odakle su! Još bi in platija da dođu!“ Barba 
Tonino je rekao: “Znan, druže Tito, al tako bi jednog 
dana domaći svit ovde posta manjina, a manjinu niko 
ne jebe za suvu šljivu! Bilo bi više stranaca nego 
Hrvata, Srba, Slovenaca i ostalih!“ Dida je rekao: “A jel 
ti misliš, Donalde, da ima neki drugi način da se spasi 
Jugoslavija?“ 


Robi K. (lila) 


ZAŠTO IH NEMA? 13/11/2017 


Jednom će učiteljica Smilja nama u školi dat pisat 
kontrolni iz matuše. Uča će reć: “Zadala san van 

takve zadatke da će van proključat mozak! Unaprid 

se radujen pomoru!“ Onda će ona malo razgledat po 
razredu i pitaće: “A di su Robi i Dino?“ Rulja u razredu 
će slegnit sa ramenima i reće: “Nema ih!“ Uča će pitat: 
"A zašto ih nema? Pa moraju pisat kontrolni iz matuše!“ 
Ekipa u razredu će vrtit sa glavušama i reće: “"Neamo 
blagog pojma zašto ih nema!“ 


Onda će učiteljica Smilja nazvat moju mamu na 
mobitel. Ona će nju pitat: “Gospođo, jel možda znate 
di van je sin?" Moja mama će reć: “Triba bi bit u školi! 
Danas ima kontrolni iz matuše!“ Uča će reć: “E pa ja 
vas zoven iz škole! Al njega van ovde nema!“ Mama 
će pitat: “Kako to mislite, nema?“ Uča će reć: “Lipo 
mislin! Nema ni njega ni onog njegovog frenda Dina!“ 
Mama će reć: “Al nema ga ni doma!“ Uča Smilja će 
pitat: “Zašto ga nema ni doma ni u školi?“ 


Onda će moja mama nazvat na mobitel Dinovu 

mamu. Ona će nju pitat: “Jel možda moj Robi kod vas?“ 
Dinova mama će reć: “Nije! Ja san baš tila nazvat i 

pitat jel moj Dino kod vas! Maloprije me zvala ona 
debilka Smilja da mi kaže da ni Dino ni Robi nisu u ško- 
li!“ Mama će pitat: “Pa zašto ih nigdi nema?“ Dinova 
mama će reć: “Ne znan, al kad se ovi moj pojavi časna 
rič ću mu razbit pičku!“ Moja mama će reć: “Ja ću 

mom odvalit glavu!“ 

Samo mene i Dina neće bit cili dan i noć. Sutra ujutro 
će kod nas doma u kući bit barba iz pandurije. Plus 

će tu bit i Dinovi mama i tata. Barba iz pandurije će 
pisat u notes i pitaće: “Znači, nemate pojma di su išli?“ 
Mama će reć: “Tribali su ić u školu! Imali su kontrolni 

iz matuše!“ Murac će reć: “Bogami se ni ja ne bi ubija 
ić na kontrolni iz matuše!“ Mama će pitat: “Zašto onda 
nisu ostali doma?“ Murac će reć: “Tu bi ih svi tirali da 
idu u školu na kontrolni! Mišn imposibl!“ 


Dinova mama će reć: “Gospe moja, samo da ih nije 
kogod oteja!“ Murac će reć: “Gospodo, ko će ić otimat 
dicu od spliske sirotinje? Vi ne možete platit ni kavu, 

a kamoli otkupninu!“ Dinova mama će reć: “Možda 

ih je neko iša otet zato šta nema svoju dicu?“ Moj 

tata će reć: “Pa moga nan je javit, da spakujemo i 
štagod robe!“ Dinov tata će reć: “A baš, ka da bi ga 

mi išli ometat dok ih otima!“ Moja mama će pitat: “Al 
ako nisu oteti, zašto ih nema?“ Onda će moja sestra 
Damjana reć: “Zato šta su išli na snimanje!“ 


Onda će svi okrenit se prema njoj i pitaće: “Na kakvo 
snimanje?“ Onda će njima Damjanica reć: “Robi je 
reka da idu on Dino prijavit se za statiste u filmu!“ 
Svi će nju pitat: “U kojem filmu?“ Damjana će reć: 
“Gotovina!“ Moj tata će reć: “Gotovina je heroj, a ne 
film, jeben te glupu!“ Samo mama će tu uletit: “A je, 
čoviče, snima se film o Gotovini, čitala san u novina- 
ma!“ Tata će reć: “Ti film se zove General!“ Onda će 
on okrenit se prema Damjanici i reće joj: “Imaš četri 
godine u guzici i ne znaš osnovne stvari iz povjesti! 
Nemoj da te kogod čuje!“ 


Dinov tata će pitat: “A di se to snima?“ Murac će reć: 
“U Kninu, di bi drugo!“ Moja mama će reć: “Aj bogu 

fala, mislila san da je negdi u Bosni...“ Murac će mamu 
pogledat koljački. Dinov tata će pitat: “Kakvi je to film 
di uzimaju dicu za statiste i ne puste ih doma?“ Dinova 
mama će reć: “To triba pitat Vrdoljaka!“ Moj tata će 
pitat: “Ko je taj Vrdoljak?" Murac će reć: “Režiser, a ne 
otmičar!“ 


Posli će moji i Dinovi roditelji doć sa murcem i murij- 
skim kombijem u Knin. Tamo će njima isprid kombija 
uletit teta iz Produkcije i reće im: “Ne možete dalje! 
Ovde se snima!“ Samo barba iz pandurije će njoj poka- 
zat značku i reće joj: “Nemoj me zajebavat, gospođo! 
Ja san iz Si-es-aja Split! Tražimo nestale osobe!“ Teta iz 
Produkcije će se nakeserit: “Onda ste na pravon mistu! 
Knin je nakrcan sa nestalim osobama!“ 


Onda će moja mama vidit jednog barbu u maskirnoj i 
cijukniće: “Ajme, jestel to vi, gospodine Višnjiću?! Asti 
sveca, niko mi neće virovat da san vas vidila!“ Onda 

će barba u maskirnoj porumenkit po faci i počeškaće 
se iza uva. Onda će Dinova mama cijuknit: “A jel 

tačno, gospodine Višnjiću, da vi glumite generala 
Gotovinu?“ Barba u maskirnoj će zaklimat sa glavušom 
i reće: “Tačno je!“ Moja mama će se rascmoljit: “Aaasti 
mande šta je to famooozno! A jel možda mogu dobit 
autogram?“ 


Barba u maskirnoj će opet klimnit sa glavušom. Samo 


onda će njemu barba iz pandurije pokazat značku. Tata 
će mami reć: “Sram te bilo! Dite ti je nestalo, a ti se 

nabacivaš glumcima ka zadnja šiparical“ Mama će u 
sebi reć: “Pa veće su mi šanse bez diteta, glupsone!“ 
Onda će Dinov tata pitat barbu u maskirnoj: “A jel 

vi znate di su Robi i Dino?“ Barba u maskirnoj će se 
ukočenit i reće: “Ja ništa ne znan! Ja ništa nisan vidija!“ 


Onda će teta iz Produkcije pitat: “Jesul to možda ona 
dva malca šta su se juče došli prijavit za statiste?“ 
Murac će reć: “le, to su ti! Di su sad?“ Teta će reć: 
“Neam blage! Juče su tu statirali na snimanju i glumili 
Srbe, a danas ih nisan vidila!“ Onda će moja mama 
pitat: “Zašto bi naša dica glumila Srbe?“ Teta iz 
Produkcije će njoj reć: “Ne znan, gospođo, nisan ih ja 
odgajala!“ 


Onda će uletit jedan fosilac i podvikniće: “Dobro, oćel 
se ovde nešto raditil će se samo mitingovat, pizdamu 
strinina?! Nemamo sto dana za snimanje! Da je Bulajić 
ima ovakvu nedisciplinu dok je snima Neretvu, došli bi 
četnici do Zagreba! Pa bi danas imali kurac, a ne neza- 
visnu Hrvacku!“ Onda će se on okrenit prema barbi u 
maskirnoj i reće mu: “Gorane, sad tribaš snimit scenu 
di golin rukama ubijaš osan četnika, a ti šetkaš okolo i 
diliš autograme! Pa koji je to profesionalizam, jebaga 
dragi jarac!?“ 


Onda će murac fosilcu pokazat značku i reće mu: “Ja 
san iz Si-es-aja Split, šjor Vrdoljak! Tražimo dvojicu 
statista šta ih vodimo ka nestale osobe!“ Fosilac će 
njemu reć: “I šta se to mene tiče?“ Murac će pitat: “Pa 
jel slučajno znate di su?“ Fosilac će reć: “Ovo je velika 
produkcija, čoviče! Ovde je kiša isusova statista šta se 
vode ka nestale osobe!“ 


Onda će Dinova mama reć: “Al to su dva mala dječaka, 
šjor Vrdoljak! Robi i Dino, možda ih se sićate?“ Onda će 
fosilac tiltat sa očima: “Robi i Dino? Kako ih se ne bi sića, 
jebate prasac! To su rođeni talenti!“ Murac će pitat: “Pa 
di su?“ Fosilac će reć: "Juče su bili na snimanju! Bili su 
fenomenalni, to je čudo kako dica glume! A danas ih 
nisan vidija!“ Moj tata će reć: "Sinoć nisu došli doma! Di 
su onda nestali, u pizdu materinu?“ Fosilac će reć: "A 
neam pojma, čoviče! Gorane, jel možda ti znaš di su?“ 
Barba u maskirnoj će raširit ruke i reće: “Ja ništa ne 
znan! Ja ništa nisan vidija!“ 


Fosilac će podviknit: “Ljudi, nemojte se zajebavat! Neću 
da mi takvi talenti izostaju sa snimanja! To je zločin pre- 
ma umjetnosti! Mala, aj hitno zovi glavnog snimatelja!“ 
Onda će teta iz Produkcije u roku munja otrčat uzbrdo. 
Onda će se ona za minut vratit sa barbom sa kamerom. 
Fosilac će njega pitat: “Jure, di su nestala ona dva mala 
punjetara?“ Barbi sa kamerom će uletit čudilo: “Koja 
dva punjetara?“ Fosilac će reć: “Ona šta su glumili male 
Srbe!“ Barba sa kamerom će reć: “Neam blage! Zadnje 
šta san ih vidija je da su juče bili na traktoru!“ 


Fosilac će pitat: “Šta su radili na traktoru, koji kurac?“ 
Barba u maskirnoj će promrmorit: “Ja ništa ne znan! Ja 
ništa nisan vidija!“ Barba sa kamerom će reć: “Kako šta 
su radili na traktoru? Pa glumili su male Srbe, sami ste 
rekli!“ Fosilac će reć: “Dobro, jebaga irud, al valjda ste 
in dali dublere za te opasne scene?“ Barba sa kamerom 
će reć: “Pa tili smo, al oni su rekli da neće...“ 


Fosilac će dreknit: “Molin?! Šta san to čuja? Jel to znači 
da su Robi i Dino usrid scene Oluje glumili Srbe bez 


dublera?!“ Tu će svi začepit labrnje. Onda će uletit 
teška tišinčuga. Fosilac će ekipu streljat sa očima. 

uće se samo potočić kako žubori. Plus tičice kako 
cvrkuću. Plus šuštanje grančica breze šta se ljuljuškaju 
na blagom povjetarcu. Fosilac će se okrenit prema 
našim roditeljima i reće: 


"I vi se sad čudite zašto ih nema?!" 


Robi K. (lita) 


SLUČAJ NAZARET 28/11/2017 


Moja mama je u kužini pila kavicu i listala je novine. 
Onda je ona zagledala se u neki naslov i vrtila je sa gla- 
vom. Onda je ona zakolutačila sa očima. Mama je rekla: 
“Gospe moja, ne mogu virovat da će ovi debili zabranit 
abortus!“ Gospe je pitala: “Koji debili?“ Mama je rekla: 
“Ovi šta oće zabranit abortus!" Gospe je rekla: “Aaa ti 
debili... Pa nije vrag da će zabranit abortus?“ Mama je 
rekla: “Oće trista posto! To je sasvim kjaro! Samo je 
pitanje vrimena!“ Gospe je pitala: “Pa zašto, jebate?“ 
Mama je rekla: “Zato šta su debili!“ 


Onda je moja mama zagledala se prema vratima od 
primaće i rekla je: “A opet, kad se sitin ona svoja dva 
oškoprca...' Gospe je uletila: “... koji su sad već dosta 
porasli... Mama je rekla: “... kako jurcaju i kikoću se po 
stanu...“ Gospe je uletila: “... a to čine nonstop...* Mama 
je rekla: “... pitan se zašto davno ranije nisan iskoristila 
svoje zakonsko pravo na pobačaj! Kako san mogla bit 
tako glupa, Gospe moja?!“ Gospe je rekla: “A jebiga, 
sestro, svi mi u životu pravimo greške!“ Mama je rekla: 
"Pretvorila san se u njihovu sluškinju! Čistin za njima, pe- 
ren, brinen se jesuli šta izili, oće li ih vanka zgazit auto, 
oće li opet dobit asa u školi, jesu li piškili, jesu li kakili... 
Majke mi irudove, popeli su mi se navr glave! Satrali su 
me, ženo božja! Neman jedan sekund vrimena za sebe!“ 
Gospe je rekla: “Tako je to sa dicon, sestro! Postanu 
nepodnošljiva čim narastu malo više od embrija!“ 


Mama je zavalila se unatrag u katrigi i rekla je: “A 
zamisli dođeš doma umorna sa posla, i tu te, umisto 

divljaka Robija i ludašice Damjane, čeka troje-četvero 
abortirane dice! Nema vike, nema galame, nema 
jurnjave, legneš lipo na kauč, uzmeš knjigu, ili štekneš 
tursku seriju na televiziji, odmoriš se ka žena i budeš 
skroz zadovoljna roditeljka!“ Gospe je rekla: “Ili da ti ja 
i još par frendica navratimo na kavicu...“ Mama je rekla: 

“.. pa da posli pređemo na maraskino i prošek...“ Gospe 
je rekla: “... pa zaglavimo sve do ponoći i nalijemo 
ćuture...“ Mama je rekla: “... bez da mi male pantagane 
trču oko stola, ili da se krevelje i urliču, ili da me pilaju 
da in pričan priču prije spavanja...“ Gospe je rekla: “... a 
onda kad se pijane ka letve dignemo za poć doma, mi 
frendice ti reknemo: Ajme šta su ti divna dica! Nema ih 
čut ni vidit! Krasno si ih abortirala!“ 


Mama je uzdahnila i rekla je: “A saće ukinit i zakonsko 
pravo na pobačaj! Razumiš ti to? Odlučili su nama 
ženama oduzet čak i nadu!“ Gospe je rekla: “Strašno!“ 
Mama je rekla: “Dvista godina su se žene borile da 
mogu same raspolagat sa svojin tilon! A vidi sad ovo! 
Pa di ova zemlja ide, Gospe moja?!“ Gospe je rekla: 
“Ide unazad, sestro! U rikverc! Vraća se u moje vrime! 
Eeee da ti samo znaš šta san ja sve prošla...“ Mama je 
rekla: “A mogu zamislit...“ Gospe je rekla: “Raspolagat 
sa svojin tilon, la-la, kako da ne! Ne samo da me niko 
nije ništa pita, nego su me natirali da rodin dok san još 
bila divica! Jel moš zamislit takvu bolest uma?“ Mama 
je rekla: “Muko irudova!“ Gospe je rekla: “Jer jebalo 
se Duhu svetom za kontracepciju, nije on ni čuja za 
goldun i te stvari! A ja san in bila samo stroj za rađanje!“ 
Mama je rekla: “Jadna ti si, Gospe moja...“ Gospe 
je rekla: “Šta se mene tiče. to je bija klasični slučaj 
neželjene trudnoće! A bez prava da to prekinen... Biž, 
biž, nema ti ništa gore od nabrijanih katolika!“ 


Moja mama je još jače uzdahnila i nadolila je kavu u 
ćikaru. Onda je Gospe rekla: “A i ti moj mali, znaš... Taj 
me bogami dobro ispizdija u životu!“ Mama je rekla: 
“A jeli? Biće bija nestašan?“ Gospe je zakolutačila 
sa očima i rekla je: “Uf, da nestašan... Još ajde dok je 
bija skroz malešan, ono, bija je malo puknut u glavu, 
al dosta povučen, nije da je iša okolo krast i drogirat 
se! Al kad je malo odrasta, maaajko isusova šta je to 
bilo...“ Mama je rekla: “Biće teški dernek, a?“ Gospe 
je rekla: “Nonstop puna kuća, sestro! Nemoš zamislit! 
Ka na autobusnom kolodvoru! Apostol ovi, apostol oni, 
sljedbenik ovi, sljedbenik oni, sve to ulazi sa šporkim 
nogama, sve to galami, a moj mali izvodi neke vračbine, 
jebate led, glumi mađijoničara... | nonstop drobe o 
politici! Ruši vladu, sori crkvu, udri po svećenstvu, 
mobiliziraj mase... Parila mi je kuća komunistička 
ćelija!“ Mama je rekla: “Srceliti irudovo...“ Gospe je 
rekla: “Kažen ti, sestro, Lenjin i Trocki su bili pičkin dim 
prema mome malom i njegovoj ekipi! A ja san in, razumi 
se, bila sluškinja! Nosila in jist i pit, dvorila ih, čistila za 
njima, stavljala ih leć kad bi se oblokali! Rintala san ka 
stoka, a drugo vrime sidila u kantunu bez prava glasa!“ 
Mama je zinila: “Nemoj me zezat?“ Gospe je rekla: 
"Šta ti je, sestro, tretirali su me ka zadnju štracu! Po 
stare dane san išla da ću napisat knjigu pod naslovom 
Položaj žene u ranom kršćanstvu, pa mi je cili sadržaj . 
sta u jednu rič!“ Mama je pitala: “Koju rič?“ Gospe je 
rekla: “Zgažena!“ 


Mama je sa teškim bluzom zapiljila se u pjenu od kave 
u ćikari. Gospe je rekla: “Eeeee da je tad bilo abortirat! 
Ne bi spasila samo sebe, nego po čovječanstva!“ 
Mama je rekla: “Aj, tvoj mali je barenko napravija neku 
karijeru! Doduše, tek pošto je umra! Al ovi šta danas 


oće zabranit abortus su trista puti luđi! Ponašaju se 
ka da će svaki fetus bit mesija! Kuju embrije u svece!“ 
Gospe je rekla: “To ne osporavam! Moj mali je bija 
dosadan ka proliv, živa pila, al nije bija ni približno 
takvi bolesnik ka ovi šta se kunu u njega!“ Mama je 
zavrtila sa glavom i rekla je: “Sve je to odvratna muška 
spika!“ Gospe je rekla: “Najdublji smisao religije je da 
ženi omota lanac oko vrata! Ja san ti živi dokaz!“ 


Ja i moj tata smo virili kroz odškrinuta vrata iz primaće. 
Ja sam tati šapnijo: “Eno viš! Mama priča sa nekom 
prijateljicom, a sama je!“ Tata je šapnijo: “Jebate 
ćuk, dobro je išla na kvasinu!“ Ja sam šapnijo: “Pa 
štašmo napravit?“ Onda je tata širom otvorijo vrata iz 
primaće i rekao je prema mami: “Alo, ženac, s kim to 
pričaš?“ Mama je narogušila se prema njemu i rekla je: 
“Šta te kuri bolac!“ Tata je rekao: “Pa ništa! Samo vidin 
da s nekim razgovaraš uz kavicu, a sama si!“ Mama 
je viknila: “Iman ja pravo raspolagat sa svojin tilon 
kako god oću!“ Tata je rekao: “Ma ne brinen ti se ja za 
tilo, mišu, nego više za unutrašnje organe! Naprimjer 
mozak!“ Mama je dreknila: “Odjebi mi iz kužine, pa- 
pane!“ Tata je pitao: “I šta ti to uopće znači daš činit 
sa svojin tilon šta god oš?“ Mama je zarežala: “Znači 
tačno to šta san rekla!“ Tata je rekao: “Znan, mišu, al 
to se može svakako razumit! Može se razumit i tako 
da bi se ti mogla, štajaznan, kresnit sa vodoinstalate- 
rom?“ Tu je mama raskobečila oči od šokai zinila je sa 
ustima. Onda je ona pitala: “A zašto bi se ja, ka sretno 
udana žena, kresnila sa vodoinstalaterom?“ Tata je 
nakeserijo se oduva douva i rekao je: “Bravo, ženac! 
To je pravi odgovor!“ Mama je rekla: “Kad mi se masu 
više sviđa električar!“ 


Tu je moj tata u teškom bjesnilu odjurio nazad u prima- 
ću i zalupnijo je sa vratima. Gospe je vrtila sa glavom i 
rekla je: “Bogami nije ni tebi lako uz ovog kretenoida!“ 
Mama je njoj rekla: “Nemoj mi ništa govorit... Oš da 

ti dospen još malo kavice?“ Gospe je rekla: “Neću, 
sestro, moran poći Priša mi je!“ Mama je pitala: “A 

di žuriš?“ Gospe je rekla: “Moran stić u Međugorje! 
Ukazujen se svake tri ure! Saće mi skoro šihtal“ Mama 
je zagrintala: “N bava kua?“ Gospe je rekla: “A šta se 
čudiš? Viš da me ti fanatici raubuju i po stare dane! 
Rmbačim u tri smjene, sestro! Ja san ti jedna prekarna 
djevica!“ 


Mama je sa tugicom gledala u Gospu. Onda su njoj 
odjednom se zacaklile oči. Onda je ona cijuknila: 
“Čekaj malo! Pa kad se već ukazuješ u Međugorju, zašto 
ti ne bi od tamo cilom svitu poslala poruku?“ Gospi je 
uletila zbunjoza: “Kakvu poruku?“ Mama je rekla: “Da 
žene imaju pravo raspolagat sa svojin tilon! Da abortus 
nije ubojstvo! Da je hrvacka vlada ukurcu! Da je strava 
kad se brije na embrije! Da se više nećemo dat tlačit 
od klerofašista i pretvorit se u strojeve za rađanje!“ 
Gospe je rekla: “Viš, jebate, to je zanimljiva ideja...“ 
Mama je rekla: “Ne da je zanimljiva, nego je genijalna! 
Viruj mi, Gospe moja, to nan je velika promičbena 
šansa! Rulja će više slušat tebe nego onu tuku iz U ime 
obitelji!“ Gospe se zamislila: “Stvarno zvuči zgodno... 
Misliš da bi mogla, a?“ Mama je rekla: “Naravski da 

bi mogla! Zamisli molinte naslov u novinama: Gospa 

se ukazala u Međugorju i osrala hrvacku vladu zbog 
zabrane pobačaja! Pa di ćeš bolje!“ Gospe je dignila 
ombrve i rekla je: “Samo ne znan, sestro, bi li se ja to 
usudila...“ Mama je rekla: “Ali moraš, za Gospu blaženu! 

Tribamo razvit ženski front, razumiš! Naša tila su naša 
stvar! Mi žene se moramo same izborit za svoju slobo- 
du!“ Gospe je rekla: “Aj ti kreni prva, pa ću ja za tobon...“ 
Mami je uletilo nekuženje: “Kako bi ja mogla krenit 


prva, jebate?“ Gospe je rekla: “Tako da se kresneš sa 
električarom!“ 


Robi K. (Illa) 


ČUDNOVATE ZGODE 13/111/2017 
GENERALA LOŠE 


Učiteljica Smilja je ugibala u razred sa jednim fosilcom. 
Fosilac je imao bilu uniformu i špicastu frizuru. Uča je 
napečila se isprid ploče i rekla je: “Danas smo tribali 
imat nastavu iz matematike, al iz ministarstva su 
poslali generala Lošu da van tumači važnost, blistavost, 
veličanstvenost, svetost i svu drugu lipotu domovin- 
skog rata! Ja mislin da je to kretenski da dica umisto 
matematike uče o domovinskom ratu, al ko mene šta 
pita! Ja san samo glupo nastavno osoblje! Zato ću se 

ja sad povuć na svoje misto i daću rič generalu Loši!“ 
Onda je učiteljica Smilja sa bradom dignutom prema 
lusteru sila u svoju klupu i rekla je: “Izvolte, generale!“ 
General Lošo je rekao: “Fala, učiteljice!“ 


Onda je general Lošo nama rulji tumačio gradivo o 
domovinskom ratu. On je rekao da u domovinskom 
ratu su Hrvati satrali Srbe. Plus da su se Hrvati priko 
domovinskog rata izvukli iz stravične jugoslavenske 
tamnice naroda. Plus da mi đaci danas uživamo 
plodove slobode zahvaljujući herojskoj borbi hrvackih 
branitelja. General Lošo pitao: “Jel mi neko od vas 
onda može kazat ko su bili hrvacki branitelji?“ Onda je 
ona tuljanica Niveska dignila dva prsta. General Lošo 
je njoj rekao: “Izvoli, djevojčice!“ Tuljanica Niveska je 
rekla: “Moja mama kaže da branitelji su oni šta primaju 
povlaštene penzije, koje su tri puta veće od prosječnih, 
plus posebni dodatak na plaću ako su zaposleni, plus 
dionice u braniteljskom fondu, plus carinske, porezne 
i kreditne olakšice, plus popust na kupnju motornih 
vozila i kućanskih aparata, plus besplatne udžbenike 


za dicu, plus školske stipendije, plus prednost pri upisu 
na fakultete za potomke starijeg uzrasta... i još dosta 
stvari kojih se sad ne mogu sitit!“ 


General Lošo je piljio u tuljanicu Nivesku sa raskobe- 
čenim očima. Onda je on njoj rekao: “Vidin da ti je 
mater dobro upućena! Al sve te privilegije su ništa 
u odnosu na ono šta su nam hrvacki branitelji dali! A 
svojom junačkom borbom su nam donili slobodu čije 
plodove danas uživamo!“ Onda je ona balibanica Lidija 
dignila dva prsta i pitala je: “A koliko ima branitelja 
u Hrvackoj?“ General Lošo je rekao: “Ima ih mnogo, 
iako je neprijatelj bijo brojčano nadmoćan!“ Onda je 
učiteljica Smilja iz svoje klupe rekla: “Ima ih priko po 
miljona!“ General Lošo je okrenijo se prema njoj i rekao 
je: “Molin?“ Uča je rekla: “Petsto deset iljada, prema 
zadnjin podacima iz registra! S tin da se svake godine 
broj branitelja povećava za par iljada!“ Onda je ona 
pederica Sandra dignila dva prsta i pitala je: “Ako već 
sada ima priko po miljona branitelja, a svake godine se 
njihov broj poveća za još par iljada, za koliko godina 
će se broj branitelja izjednačit sa brojem punoljetnog 
muškog stanovništva?“ Onda je mala Teica rekla: 
“Za vrlo malo godina!“ Uča Smilja je rekla: “Ispravan 
odgovor, Teice!“ 


Onda je general Lošo raširijo ruke prema učiteljici 
Smilji i rekao je: “Dobro, šta je ovo?! Jesmol mi danas 
tribali tumačit gradivo iz domovinskog rata?“ Uča je 
rekla: “Skužajte, generale! Dica su očekivala nastavu 
iz matematike, pa su se malo previše pripremili!“ 
General Lošo je okrenijo se prema razredu i rekao je: 
“Ako izgleda da branitelja ima puno, to je zato šta se u 


Hrvackoj bija razvija široki front otpora srbočetničkom 
agresoru i jugokomunističkom okupatoru! A ako broj 
branitelja i dalje stalno raste, to je zato šta su tekovine 
domovinskog rata danas važnije nego ikad! Kapito?“ 
Onda je ona Nela Svinjogojstvo dignila dva prsta i 
pitala je: “A koliko među hrvackim braniteljima ima 
žena?“ General Lošo je rekao: “Ih, ima ih masu...“ Onda 
je uča iz klupe dobacila: “Tri posto!“ General Lošo je 
rekao: “Molin?“ Uča Smilja je rekla: “Prema zadnjin 
podacima iz registra, žena među braniteljima ima 
nešto manje od tri posto!“ Onda je Nela Svinjogojstvo 
pitala: “Koliko je tri posto od po miljona?" Mala Teica 
je rekla: “Zapopizdit malo!“ Uča je rekla: “Ispravan 
odgovor, Teice!“ 


General Lošo je gledao u nju sa zinutim ustima. Onda 
je balibanica Lidija uletila: “Ako više od po miljona 
branitelja, koje čine uglavnom muškarci, prima različite 
privilegije u vidu povlaštenih mirovina, plus posebnih 
dodataka na plaće, plus dionica u braniteljskom 
fondu, plus carinskih, poreznih i kreditnih olakšica, 
plus besplatnih udžbenika za dicu, plus stipendija, 
itakodalje, itakodalje, ko im te privilegije osigurava?“ 
Pederica Sandra je rekla: “Osigurava im ostatak radno 
sposobnog stanovništva, koji čine uglavnom žene, jer 
žene u devedeset sedan posto slučajeva ne spadaju 
među branitelje da bi mogle dobijat materijalne pri- 
vilegije!“ Uča je dobacila: “Ispravan odgovor, Sandra!“ 
General Lošo je blekasto žmirkao sa očima. Onda je 
Nela Svinjogojstvo rekla: “A kad se uz sadašnju stopu 
rasta od par iljada godišnje broj hrvackih branitelja 
jednog dana izjednači sa brojem punoljetnog muškog 
stanovništva, šta će to ustvari značit?“ Tuljanica 

Niveska je rekla: “Značiće da će dva miljona hrvackih 
žena ropski radit da bi hranile dva miljona hrvackih 
muškaraca šta se zovu hrvacki branitelji! Sve hrvacke 
žene će krvavo rmbačiti za braniteljske povlastice 
svih hrvackih muškaraca, osim onih tri posto žena šta 
takođe spadaju u branitelje!“ 


Onda je general Lošo skriknijo: “Pa kakvi je ovo cir- 
kus?!“ Tu su svi u razredu se ušutili. General Lošo je 
škarpunijo se po faci ka grancigula i vikao je: “Jesan li ja 
doša u školu slušat vaša pizdarije?! lI ste vi došli slušat 
moje?! Ne može se tolerirat ovakvo neodgovorno 
ponašanje kad je rič o domovinskom ratu!“ Onda je uča 
Smilja ustala iz svoje klupe i rekla je: “A stvarno, dico, 
malo previše brijete na aritmetiku i računske operaci- 
je! Kužin da ste se pripremili za nastavu iz matematike, 
al molinvas da malo smanjite doživljaj! General Lošo 
bi tija da govorite o suštini domovinskog rata, ane o 
njegovim tekovinama koje se mogu brojčano izrazit! 
Tribate mislit sa bojevim, a ne brojevim glavama! 
Jel tako, generale?“ General Lošo je rekao: “Tako je, 
učiteljice!“ Onda je mala Teica dignila dva prsta i rekla 
je: “Iz svih dosadašnjih izlaganja je jasno da je suština 
domovinskog rata u tome da su hrvacki branitelji 
oslobađali zemlju od srbočetničkog okupatora zato 
da bi mogli okupirat hrvacke žene!“ Onda je Nela 
Svinjogojstvo rekla: “Hrvati su veličanstvenom pobje- 
dom nad Srbima nanjeli težak poraz svojim ženama!“ 
Onda je pederica Sandra rekla: “Domovinskim ratom je 
izborena nacijonalna sloboda u vidu rodnog poroblja- 
vanja!“ General Lošo je ukipao se zaleđen isprid ploče. 
Onda je začulo se školsko zvono. Uča Smilja je rekla: 
“Oho, zvoni, gotov sat! Baš nezgodno! Jel možda imate 


još koje pitanje za naše učenice, generale?“ General 
Lošo je zalepršao sa frizurom. Onda je on pitao: “Zašto 
današnji četnici, umisto kokardi, nose suknje?“ 


Robi K. (illa) 

DEKLAMACIJA O 3/1V/2017 
ZAJEDNIČKOM JEZIKU“ 


Bili jednom Ustaša, Četnik i Balija. Ustaša, Četnik i 
Balija našli su se na sastanku radi važnog dogovora. 
Oni su sili za stol i otkopčali su botune na modrim 
sakoima. Onda su pritegnili kravate na bilim košu- 
ljama i otpili su po guc mineralne. Onda je Ustaša 
rekao: "Gespede. jeste vedele šte peše ene leđece e 
Deklereceje e zejednečkem jezeke? Pe te je strešnel!“ 
Četnik je rekao: “Služum su su kulugum Ustušum! 
Duklurucuju u zujudnučkum juzuku ju struvučnu u 
upusnu! Murumu su juku zubrunutu!“ Balija je rekao: 
“Pitpini si sližim! Ki gid kiži di mi imimi zijidnički jizik, tij 
ji jigislivinski dibri!“ 


Ustaša je rekao: “Tečne! Jegeslevenske gevne šere 
leže de me gevereme este jezek, mede se me međe- 
sebne nešte ne rezemejeme!“ Četnik je rekao: "Tučnu! 
Putpusujum uvu uzjuvu kulugu Ustušu!“ Balija je pitao 
Četnika: “Kiki ti mižiš pitpisit izjivi kiligi Istiši iki gi ni ri- 
zimijiš?“ Četnik je rekao: “Uuku gu nuštu nu ruzumum, 
ju vurujum u dubru numuru kulugu Ustušu!“ Balija je 
rekao: “Dibri, indi i ridi!“ Onda je Ustaša pitao Baliju: 
"E keke te zneš šte kelege Četnek gevere eke ge ne 


Čitniki!“ Četnik je rekao: “Dubru, tu smu ruzjusnulu!“ 


Ustaša je rekao: “Gespede, ed klječne je vežneste de 
se me međesebne ne rezemejeme! Ne teme mereme 
enzesterete!“ Balija je rekao: “Isprivni rizimišljiti, kiligi 
Istiši! Ni smijimi imiti ništi zijidnički, i pinijminji zijidnič- 
ki jizik!“ Četnik je rekao: “Numu Srbumu ju nuš juzuk 


* Povodom hajke na 
potpisnike Deklaracije o 2535 
zajedničkom jeziku. 


putunju nucuunuinug uduntututu! Numu šunsu du mu 
guvurumu ustu juzuk kuu Ustušu u Buluju!“ Ustaša je 
rekao: “E neme este! Bele be strešne de me Hrvete 
gevereme kee Četnece e Beleje!“ Balija je rekao: “I 

mi isti! Bili bi grizni di mi Bišnjici pričimi isti kii Istiši i 
Čitnici!“ Ustaša je rekao: “Eke be emele zejednečke 
jezek, gespede, te be znečele de sme džebe retevele!“ 


Balija je rekao: “Mini ji biš simpitični kiki si vimi Istišimi 
svi simiglisnici i, i vimi Čitnicimi si svi simiglisnici i!“ 
Četnik je rekao: “Munu ju u rutu puguduu šrupnul u du- 
nju usnu! Zutu su mu kud pručum svu sumuglusnucu u!“ 
Ustaša je rekao: “E mene je e rete pegedeje šrepnel! 
Seme e gernje esne! Zete se me sve semeglesnece e!“ 
Balija je rekao: “I mini ji mitik ilitiji izmiđi girnji i dinji 
isni! Ziti si mi svi simiglisnici i!" Ustaša je rekao: “Te je 
jeke debre! Te zneče de se sed međesebne rezleke- 
jeme mnege veše nege preje rete!“ Četnik je rekao: 
“Nušu juzucu su nušu rutnu tukuvunu!“ Ustaša je rekao: 
“Tečne! Zete sme me Hrvete ed neše geverne mene 
neprevele stenderdne knježevne jezeki!“ 


Balija je rekao: “I mi isti!“ Četnik je rekao: “U mu ustu! 
Nušu guvurnu munu su nušu nucuunulnu bugutstvu!“ 
Ustaša je rekao: “Sve sreće de sme e rete sve bele 
kveletetne renjene!“ Balija je rekao: “Iki ji niciinilni jizik 
pisljidici rinjivinji, ti zniči di niš idintitit priizlizi iz nišig 
invilidititi!“ Ustaša je rekao: “Te je meder zeklječek, 
kelege Beleje! Edentetet e jeste enveledeteti“ Četnik 
je rekao: “Mu Srbu smu nuučilu du ćumu su nujvušu 
ruzlukuvut ud druguh uku pustunumu bugulju!“ Ustaša 
je rekao: “E me Hrvete! Nešem edentetetem be se 
trebele bevete defekteleze!“ Balija je rekao: “Simi šti 


mnigi giviri di izglidimi mili nikizni i diginirični!“ Četnik 
je pitao: “Kuku tu musluš?" Balija je rekao: "Hi-hi-hi, pi 
ti, kiligi Čitnik, imiš isti kii mrivijid!“ Četnik je rekao: 
“Ku mu tu kužu! Pugluduj svuju ustu, Buluju! Uzgluduju 
ku šupuk ud vjuvurucu! Hu-hu-hu!" 


Ustaša je rekao: “Prestenete se sveđete, kelege! 
Ezbeljne je seteeceje! Mereme se sve skepe sepretste- 
vet jegeslevenskej đebrede keje heće de nem nemetne 
zejednečke jezek!“ Četnik je rekao: “Dubru, služum 
su!“ Balija je rekao: “I ji si sližim si kiligim mrivijidim!“ 
Ustaša je rekao: “Jer eke jegeslevenske đebred tvrde 
de sve gevereme este jezek, te ende zneče de neme 
rezleke ezmeđe Hrvete, Srbe i Bešnjeke, nege de sme 
sve este kerec!“ Četnik je rekao: “Nu mužumu svu but 
ustu kuruc! Pugutuvu jur su znu du Čutnucu umuju 
vuću kuruc ud Ustušu!“ Ustaša je rekao: “Se tem 
ecjenem se ne be sležee!“ Četnik je rekao: “Mu numuj? 
Ujdu gu uzvudu kud su junuk!“ Ustaša je rekao: “Melem 
kelege Četneke de ne bede bezebrezen!“ Balija je 
rekao: “Mini ji kiric ibrizin, nije bizibrizin!“ 


Ustaša je rekao: “Deste, kelege! Neje trenetek ze 
zejebenceje!“ Četnik je pitao: “Pu štu du rudumu?“ 
Ustaša je rekao: “Predležem de sesteveme zejednečke 
Deklereceje pretev Deklereceje e zejednečkeme 
jezeke!“ Balija i Četnik su zadivljeno gledali u Ustašu. 
Onda je Četnik rekao: “Tu ju udlučnu uduju!“ Ustaša 
je rekao: “Trebeme perečet nešem neredeme de se 
ekrene bedećneste, e ne de se preke neprejeteljske 
jezečne peleteke vrećeje e mrečne jegeslevenske 
prešlest!“ Balija je rekao: “Imim pitinji!" Četnik je 
pitao: “Kuju putunju?“ Balija je rekao: “Ni kijim jiziki di 

sistivimi zijidnički Dikliriciji pritiv Dikliriciji i zijidničkim 


Četnik je rekao: “Uh, tu bu muguu butu prublum!“ 
Balija je pitao: “Di zivnimi pirtizini zi prividiici?“ Ustaša 
je rekao: "Ne, ne, ne! Strečnjece keže de, ček e ked se 
neše jezece petpene rezlečete, eme nekeh reječe keje 
se este e Estešeme e Četneceme e Belejeme!“ Četnik 
je rekao: “Mu numuj? Pustuju ruču kuju su zujudnučku 
u Čutnucumu u Ustušumu u Bulujumu? Tu nusum 
znuu!“ Ustaša je rekao: “Teke keže strečnjece! Mereme 
pemeće teh reječe sestevete zejednečke Deklereceje 
pretev Deklereceje e zejednečkeme jezeke!“ 


Četnik je pitao: “Kuju su tu ruču?“ Balija je rekao: “Ti 

si rijiči biz simiglisniki! Imi ih jiki mili!“ Ustaša je rekao: 
“Mereme eh se sjetet, zbeg bedećnoste nešeh nerede!“ 
Četnik se češkao po čelu i rekao je: “Jubutu, ju su nu 
mugu sutut nu judnu ruču buz sumuglusnuku!“ Balija je 
“Mereme se sjetet ber jedne, kelege! Bedećnest nešeh 
nerede je e petenje!“ Balija je pitao: “Miži li zijidnički 
Dikliriciji pritiv Dikliriciji i zijidničkim jiziki imit simi jidni 
rijič?“ Četnik je rekao: “Štu fulu? Bulju du smu krutku 

u jusnu!“ Ustaša je rekao: “Teke je! Trebe nem kretke 

e jesne elterneteve jegeslevenskem mreke! Seme de 
se sjeteme..“ Onda su Balija, Ustaša i Četnik sidili za 
stolom i dumali su. Onda su odjednom zacaklile im 

se oči. Onda su svi troje dignili ruke u zrak i viknili su: 
“Smrt!“ 


Robi K. (lita) 


GOSPODA ROBIJEVI" 17/1V/2017 


* 


(Mama sidi u salonu. Isprid nje na stolu je prazna ćikara 
od kave. Mama ima velike crvene kolombare oko očiju. 
Nosi lila kućnu veštu priko žute spavaćice. Mama je 
naslonila čelo na dlan od desne ruke i tuli i cvili. Ja i 

moja sestra Damjana sidimo na tapetiću ispod stola. 
Damjanica se igra sa Barbikom. Ja slažem franje po 
šarama od tapetića.) 

MAMA: Ne mogu virovat, majkemi, da se ovo događa! 
Ovo nije stvarnost, nego noćna mora! Ovo je horor nad 
hororima! Po stare dane ću završit na prosjački štap. 
Skupljaću plastične boce po kontejnerima. Žicaću po 
ulici za koricu kruva. Dica će mi završit u domu. Neću 
moć otić ni kod frizera opiturat kosu, pa će svi vidit 
koliko san posidila... 

JA: Ne pretjeruj, mama. 

DAMJANICA: Ne pretjeruj, mama. 

MAMA: Kako neću, čoviče, sve se priko noći priokrenilo. 
Cilo poslovno carstvo je otišlo uprdec u roku keks. 

Sve šta smo godinama stvarali, šta smo golin rukama 
nakrali, sada ne postoji. Šta san ja bogu zgrišila da me 
toka ovakva nesrića?! Šta san to zgrišila, gospe moja 
blažena, da mi cili život u jedan sekund ode u pizdu 
materinu?! 

JA: Ne plači, mama. 

DAMJANICA: Ne plači, mama. 

MAMA: Kako neću, jebate irud! Dođe mi da uzmen konop 
i obisin se za luster. Ostaćemo i bez vozača! | bez 
domara! | bez sobarice! | bez kuvarice! | bez sluškinjice! 
Dica će mi rast bez guvernante! Jel vi znate koja je to 
strava? Dica bez guvernante su ka kruv bez marmelade! 

carstva Todorićevih. 


JA: Ne plači, mama. 
DAMJANICA: Ne plači, mama. 


(U salon ulazi Kragićka. Kragićka ima maju na plave 
pruge i gaće od tute. Prilazi mami i grli je. Mama još jače 
tuli i cvili.) 

KRAGIĆKA: Sve san čula na vjestima, mila, koja 
tragedija... 

MAMA: Kataklizma... 

KRAGIĆKA: Užas nad užasima... 

MAMA: Smak svita... 

KRAGIĆKA: Ne smiš sad klonit duhom, mila... 

MAMA: Lako je govorit, jebeš duh kad kloneš 
kapitalom... 

KRAGIĆKA: Sve su to krivi ruski bankari. Stoposto san 
sigurna da su sve isplanirali. Govna sovjecka! Navalili 
su na vas ka boljševici na Romanove! 

MAMA (nabrušeno): Ma krivo je ludilo od onog mog 
kretenčuge! A lipo san mu govorila: Zaustavi se više, 
pička mu materina! Dosta je s tin kreditima! Već imamo 
po Hrvacke, koji će nan klinac i po regije?! Zašto zoveš 
vraga? Zašto se kockaš sa sudbinon? Nisu ti svjecke 
berze briškula i trešeta, blento! Imamo sad sve šta nan 
triba! Ne triba nan povr kruva Merkator! Al nemoš ti 
kretenčugu urazumit, čoviče, ka da govoriš matunu! | 
vidi dokle je to dovelo... 

KRAGIĆKA (vrteći glavom): Tragedija... 

MAMA: Kataklizma... 


(Mama iz kogome uliva Kragićki kavu. Takođe i sebi 
nadosipa u ćikaru.) 

KRAGIĆKA: Užas nad užasima... 

MAMA: Smak svita... 


KRAGIĆKA: A da ne govorin da će iljade ljudi ostat bez 
posla... 

MAMA (nabrušeno): Šta me kuri bolac za iljade ljudi?! Ka 
da meni nije dosta moje brige?! 

KRAGIĆKA: Dobro, mila, samo sam spomenila... 

MAMA: Da smo tili živit ka iljade ljudi, šta bi se mučili 
sve ovo sticat? I ko je tim iljadama ljudi osigura radna 
mista i minimalne plaće? 

KRAGIĆKA: Pravo govoriš, mila, svaka ti je na mistu... 
MAMA (kroz suze, brišući maramicom nos): Kad se samo 
sitin koliko smo truda uložili da sve ovo postignemo. 
Koliko je političara tribalo potplatit, koliko zakona 
prikršit, koliko svita privarit, koliko javnog dobra 
uzurpirat, koliko konkurencije uništit, koliko radnika 
obespravit... To je bilo teško crnčenje, draga moja! To 
je bija danonoćni rad! Al nemoš ti u ovoj zemlji ništa 
korisno napravit. U Hrvackoj svi jedva čekaju da te 
zgaze i zavaljaju po blatu! 

JA: Zar mi ne živimo izvan Hrvacke, mama? 

MAMA: Ne živimo izvan, nego iznad Hrvacke! Sto puti 
san ti to rekla. Mi smo gori, a hrvacki narod je doli. Al 
šta ja to tebi iman objašnjavat. Igraj se tu sa franjama i 
ne seri! 

KRAGIĆKA (gledajući sućutno prema djeci): A di in je 
tata? 

MAMA: Neam pojma, nema ga danima. 

KRAGIĆKA: Biće se jadnik nateže sa ruskim bankarima? 
MAMA (histerično): Nateže se on sa onom svojom pro- 
fuknjačom! Sa onom flundrom i kurvetinom! Ka šta se 
kraj mene žive natežu već godinama... Jel moš ti uopće 
zamislit koja san ja nesritnica? Razbijan ovde glavu od 
očaja, umiren od straja dašmo završit na prosjačkon 
štapu, a kretenčuga ide okolo i jebe se! 

(U salon ulazi Bezmalinovićka. U desnoj ruci nosi pijat 
sa orahnjačom. Bezmalinovićka ima maju na karirane 
rombove i gaće od tute. Livom rukom grli mamu i lupka 
je po leđima. Mama još jače tuli i cvili.) 
BEZMALINOVIĆKA: Donila san malo orahnjače da se po- 
kripiš, mila. Sve san vidila na vjestima, koja tragedija... 
MAMA: Kataklizma... 

KRAGIĆKA: Užas nad užasima... 

MAMA: Čisti pakal... 

BEZMALINOVIĆKA: A kakvi će tek pakal nastat kad iljade 
ljudi ostanu bez posla... 

MAMA (nabrušeno): Šta me kuri bolac za iljade ljudi?! 
Samo mi još fali da se sad, kad moran mislit na sebe i 
svoju dicu, brinen o iljadama ljudi! Pa nisan ja tvornica 
osjećaja! 

BEZMALINOVIĆKA: Dobro, mila, samo san to bezveze 
spomenila. Više san tila bacit akcent na pakal, nego na 
ljude. 

MAMA: Pakal je za mene ono šta je za druge normalni 
život. Za iljade ljudi ovo će bit mali pomak nadoli, a za 
mene skok u ambis. 

BEZMALINOVIĆKA (gladeći je po ruci): Aj smiri se, mila, 
znan da ti je teška koma. Sve su to krivi ruski bankari. 
Govna sovjecka. Nakopizdili su se na vas ka crvena 
konjica. 

KRAGIĆKA (migajući prema Bezmalinovićki): A usrid cile 
frke, umisto da se nateže sa vjerovnicima, izgleda da 
se oni njen kretenoid nateže sa... znaš već... 
BEZMALINOVIĆKA (klimajući glavom): A je, to mi je 
poznato. 


(Mama i Kragićka sa čudilom gledaju u Bezmalinovićku. 
Bezmalinovićka sa nožem reže orahnjaču i stavlja fete 


na pijatiće od ćikara za kavu. Onda stavlja pijatiće pred 
mamu i Kragičku. One i dalje pilje u nju sa zbunjozom.) 
KRAGIĆKA: Otkud ti je poznato? 

BEZMALINOVIČKA: Vidila san ga prije uru ipo vrimena. 
MAMA: Di si ga vidila? 

BEZMALINOVIĆKA: Kako ulazi kod one svoje... 

MAMA (urlajući): Kod one kurvetine?! Kod one drolje?! 
Kod one štrace i kamenjarke?! Znala san! Tačno san 
znala, majkemi isukrstove! 

KRAGIĆKA (vrteći glavom): Nemoš virovat koja škovaca 
od čovika... 

BEZMALINOVIĆKA (punim ustima): Probajte orahnjaču, 
odlična je! 

MAMA (ustaje od stola, nervozno hoda po salonu, maše 
sa rukama): Ja ovde ronin suze i ubijan se od brige! 
Umiren od straja oćel nan dica završit u sirotištu! A 
majmun se nateže sa onon profuknjačom! Sa onon 
flundrom! Usrid nesriće i tragedije kroz koju prolazi 
cila familija njemu su na pameti blud i nemoral! Gospe 
moja, šta san ti zgrišila?! Zašto me juče nije udrila 
kap, zašto me strila nebeska nije spržila, da ne moran 
doživit ovi jad i sramotu! 

KRAGIČKA: Smiri se, mila, srce će ti puknit... 
BEZMALINOVIĆKA: Šta te briga šta kretenoid šara 
okolo? Ja bi se na tvon mistu svako malo prcenila sa 
nekin mlađim kadrom iz menadžmenta kompanije da 
poravnan račune i mirna bosna. 

KRAGIĆKA: A baš. lonako već godinama znaš za tu 
kravu... 

MAMA (naginjući se priko stola): Jebalo bi se meni s kin 
se on jebe, da prostiš, da je sve ostalo isto. Da iman 
vozača, da iman sobaricu, da iman kuvaricu, da si mogu 
kupit šta mi se napne, da mogu putovat po svitu kad 

me volja, da mi dica imaju guvernantu. Al šta kad toga 
više nema, a on sei dalje kreše sa štracon? Šta onda 
meni ostaje osin čiste nesriće? Osin čiste boli? 

JA: Mama, neko ulazi. 

DAMJANICA: Mama, neko ulazi. 


(U salon ulazi tata. Lice mu je bilo ka kreda. Mama, 
Kragićka i Bezmalinovićka gledaju ga ukočeno. Tata 
dolazi do stola i umorno sjeda na katrigu. Otkopčava 
gornji botun od košulje. Duga tišina. Tata dvaput uzdah- 
ne. Sporim pokretom uzima fetu orahnjače. Žvače.) 
MAMA (malkice zlobno): Onda? Kako je prošlo nateza- 
nje sa ruskim bankarima? 

TATA: Ko šiša ruske bankare... 

MAMA: Nego šta si činija? 

TATA: A ništa... Pokušava san spasit šta se spasit može. 
MAMA: 1? 

(Tata iznova uzdahne. Zagrize još jedan komad orahnja- 
če. Žvače.) 

BEZMALINOVIČKA: Jel totalna katastrofa il samo 
djelomična? 

TATA: Izgleda ipak samo djelomična. 

MAMA: Šta to znači? 

TATA: Kompanija ide na bubanj, ali je privatna imovina 
spašena. 

KRAGIĆKA: Asti miša, pa to zvuči ka dobra vjest! 
BEZMALINOVIČKA: Zvuči prva liga. Znači, moćete 
zadržat poslugu, vozni park, vrtlare, konjušare i te 
stvari? 

TATA: Naravski. Ne može mi žena živit bez vozača, 
sobarice i kuvarice, a dica bez guvernante. To bi ipak 
bilo malo previše. 

MAMA (sumnjičavo): A ko će dat novce za to? 


TATA (najprije puni usta orahnjačom, žvače, bojažljivo 
gleda prema mami): Pa sad, ovaj, ona je obećala da će... 
MAMA (urlajući): Tvoja kurva?! Tvoja droljetina?! (skače 
sa katrige, vata se sa obe ruke za glavu) Muko irudova, 
kolap će me udrit! Ne mogu ni zamislit da si od te krave 
nemoralne, od te droljetine i kamenjarke, iša tražit 
novce! Da si se spustija toliko nisko! 

TATA (šireći ruke): Pa šta ima veze, mačak, najvažnije je 
da se zaštiti imovina... 

MAMA: Umukni, škovaco! Bludniče jedan umobolni! 
Rugaće mi se cili svit! 

TATA: Skuliraj se, mačak, daj budi pametna, jebaga led, 
pa moramo sačuvat naš način života... 

MAMA (prkosno dižući bradu): Ne dolazi u obzir! Ne 
mogu ni mrtva prihvatit da nas spašava tvoja kurva! 
JA: Ko je tatina kurva? 

DAMJANICA: Ko je tatina kurva? 

MAMA (gledajući prema dici): Vlada Republike Hrvacke! 


(U salon ulazi moj dida sa Šolte. Stisnutim šakama briše 
krmelje sa očiju. Nema greške da je do maloprije spava. 
Onda sa dignutim ombrvama gleda u ostale, jednog po 
jednog. Ostali se meškolje i gledaju u pod. Srame se.) 
DIDA: Bogte jeba, jel to moguće da opet glumite one 
ludaše?! Jel to moguće, ljudi?! Pa jeste li vi, svitu, skroz 
propuvali?! Oćul zvat hitnu da vas zdekuju u ludaru? 
MAMA (cerekajući se): Dobro, čako, to je malo za 
zezanciju... 

KRAGIĆKA: Šala i razonoda... 

BEZMALINOVIĆKA: Više ka neka dramska sekcija... 
DIDA: Koja šala i razonoda, bogte jeba? Svaki dan se 
skupite na kavi, u gaćama od tute i probužanim ma- 
jama, i glumite multimiljonere. Jel to vama, svitu, nije 

imbecilno? Jel cili ovi portun skrenija na kvasinu? Jel 
van nije bolesno da se odrasli ljudi ponašaju gore od 
dice? Da od ove kuće pravite cirkus? 

TATA (šireći ruke): Ako u životu nemamo prebivene 
kinte, možemo bar na ovi način zaglumit da ih imamo... 
KRAGIĆKA: Kroz šalu i zezanciju... 

BEZMALINOVIĆKA: Kroz dramsku sekciju... 

DIDA (nabrušeno): Zašto bi normalni ljudi glumili kapita- 
lističke svinje?! 

MAMA: Možda zato jerbo in je dopizdilo da budu nor- 
malni ljudi... 

BEZMALINOVIĆKA: Koji ne mogu s plaćom izdurat do 
kraja miseca... 

KRAGIČKA: Koji si ne mogu platit likara... 

MAMA: Koji jedu meso svake druge nedilje... 

TATA: Koji ne mogu popravit karburator od stare 
škode... 

DIDA: E pa onda se lipo svi skupa primistite u ludaru! 
Tamo ćete imat sve šta tribate! (nervozno hoda po 
salonu) Ustvari, ne tribate se niti primištat, dosta je da 
na ulaznin vratima napišete “Ludara“i to je to. Bićete 
svoji na svome! 

MAMA: Čako, aj molinte skuliraj se malo... 

KRAGIĆKA: Rileks, tejk itiiiziiii... 

DIDA: Samo mi je užas šta ćete sa svojin ludilom 
sjebat i ovu jadnu dicu! Oni su previše mali da ulete 

u vaše mrakove. Ako in roditelji iz čista mira po kući 
glume odvratne kapitalističke zviri, onda ih triba hitno 
makniti od njih, da se i oni ne razbole. (gledajući prema 
tapetiću, energično) Robi, Damjana, aj odma spakujte 
stvari, pa ćete sa didom poć na trajekt! 


DIDA: Ko je spomenija Šoltu? 

JA: Pa reka si da idemo na trajekt. 

DIDA: Ne voze trajekti samo na Šoltu. Nego i na druge 
otoke. 

JA: Koje druge otoke? 

DIDA (lukavo gledajući publiku): Kajmanske! 


(zastor) 


Robi K. (Illa) 

PADA LI VLADA? 1/V/2017 


Mi smo za Prvi maja bili kod mog dida na Šolti. Veliki 
muški su sidili u dvoru od didine kuće. Plus je sa didom 
i tatom bijo onaj didin frend barba Tonino. Dida je 
sipnijo ekipi po bićerin travarice za nazdravit se i pitao 
je: "Onda, Tonino, jel ova vlada pala ili nije?“ Samo tu 
je barba Tonino skoro se zagrcnijo sa travaricom od 
smijade. Didi je uletilo čudilo: “Šta se smiješ, jebate 
patak? Ka da san te pita neznanšta!“ Barba Tonijo je 
obrisao se sa šudarom po bradi i rekao je: “Ma ništa! 
Sitija san se kako san jednom svoju pokojnu Jakicu 
usrid seksa pita jel mi pa ili nije!“ Dida je rekao: “Nemoj 
me jebat?“ Barba Tonino je rekao: “Časna rič!“ Tata je 
zakolutačijo sa očima. Dida je barba Tonina pitao: “| 
šta ti je Jakica rekla?“ Barba Tonino je rekao: “Rekla mi 
je: Kako ću ja, Tonino, znat jel ti pa ili nije, kad san ja u 
kužini, a ti si u sobi?“ 


Tu je moj dida uvatijo se za drob od teške smijačine. 
Barba Tonino je isto rikavela od kesa. Tata je uz koluta- 
čenje sa očima još i vrtijo sa glavom. Onda je on pitao: 

“A koja je poanta ove priče, jebate?“ Dida je raširijo 
ruke i rekao je: “Nema ti tu puno mudrosti, zete! 
Poanta je da je Toninovoj pokojnoj Jakici bilo svejedno 
jel Toninu pa il mu nije pa dok je imala kvalitetan seks 
sa mužem!“ Tata je rekao: "Ona u kužini, a Tonino u 
sobi?“ Barba Tonino je rekao: “Tačno! E tako je i nama 
svejedno jel vlada pala il nije pala dok smo mi na Šolti, 
a vlada u NDH!“ Dida je rekao: “Mi na Šolti ionako 
saznajemo šta se događa u NDH samo priko televizije! 
A televizija uvik laže!“ Barba Tonino je rekao: “To je 

bez greške! Ja pratin vjesti tako da čujen šta kažu na 
televiziji, pa znan da je sve obratno!“ Dida je rekao: 
“To je dobra taktika! Jedino još nisan ubra kako da se 
informiran kad mi je televizija ugašena!“ Tata je rekao: 
“A da je upališ?“ Dida je rekao: “Kurac ću je upalit! Ako 
je laživa, znači da je pokvarena!“ 


Tu je barba Tonino ligenzi na pod od smijade. Dida je 
isto varijo od kesa i lupao je sa rukom po stolu. Tata 
je rekao: “Okej, ekipa, sad bez zajebancije! Tehnički 
gledano, vlada se ponaša ka da nije pala! A zna se 

da ima manje od pola glasova u parlamentu! Šta se 

tu događa? Koji klinac čekaju?“ Onda je dida dignijo 
kažimprst i rekao je: “Možda vlada čeka Deveti maja, 
da padne kad i sve ostale nacističke sile zla?“ Barba 
Tonino je podviknijo: “Tako je! Možda vlada oće da 
svojom predajom obilježi Dan antifašističke pobjede!“ 
Dida je rekao: “To bi bija mudar državnički potez!“ 
Barba Tonino je rekao: “Slažen se! Vlada bi najbolje 
odala počast tekovinama antifašističke borbe tako da 
baš na Deveti maja svrgne fašistički režim!“ Tata je 
opet kolutačijo sa očima. Moj dida je počeškao se po 
glavi i rekao: “Bude li tako, Tonino, još koji dan pašmo 
se morat počet pakovat za putovanje!“ Barba Tonino 
je rekao: “Nema nan druge! Tribaće spremit pohanu 
piletinu, koji žmul vina, čiste bičve i duple mudante!“ 
Tati je uletila zbunjoza: “Koje putovanje?“ Dida je 
rekao: “Kako koje, zete? Pa neću valjda pad vlade NDH 
čekat na Šolti!“ Tata je pitao: “Nego di, jebate?“ Dida i 
barba Tonino su rekli: “U Blajburgu, razumi se!“ 


Onda su dida i barba Tonino opet blokavali od smijade. 
Plus su fljaskali sa rukama po stolu. Plus su kucnili se 


sa bićerinima. Tu je taman u dvor ugibala moja mama. 
Mama je nosila pijat sa narezanim sirom i pancetom. 
Mama je rekla: “Bojin se dašte vi dva malo sačekat sa 
svojin Blajburgom! Plenković bogami kaže da će skupit 
većinu u Saboru!“ Barba Tonino je obrisao suze sa 
šudarom i rekao je: “Moja pokojna Jakica je uvik govo- 
rila da joj, šta se seksa tiče, većina uopće nije važna!“ 
Mama je rekla: “Valjda veličina?“ Barba Tonino je 
dignijo livu ombrvu prema mami i rekao je: “Previše san 
ja star, draga moja, da bi me ti učila gramatiku!“ Onda 
je tata nagnijo se prema njemu i pitao je: “A kako ste 
majketi ti i pokojna Jakica, uz tako opičen odnos prema 
spolnon životu, uspili napravit sina i dvi ćere?“ Barba 
Tonino je rekao: “Moran napomenit da smo ih napravili 
prije nego je Jakica bila pokojna!“ Tata je pitao: “Tako 
šta je ona bila u kužini, a ti u sobi?“ Barba Tonino je 
raširijo ruke i rekao je: “A šta da kažen? Moga san se 
daleko dobacit!“ 


Onda sam ja ugibao u dvor sa fetom kruva i marmelade. 
Moj dida je mignijo prema meni i rekao je: “Šta ti kažeš, 
malac, na ovu situaciju oko vlade u NDH?“ Ja sam 
rekao: “Pičke štite Todorića!" Mama je cijuknila: “Robi! 
Sram te bilo!" Tata je podviknijo: “Sto puti san ti reka 
da ne govoriš šporke riči!“ Ja sam rekao: “Ispričavan 
sel Pičke štite Agrokor!“ Veliki su najprvo zamukli. 
Onda je dida rekao: “N bava kua? | kakve su procjene 
našeg političkog analitičara?“ Ja sam rekao: “lako 
zasad nema većinu u parlamentu, vlada će nastavit 
konzumirat vlast!“ Dida je pitao: “Ma nemoj? A kako će 
je konzumirat?“ Ja sam rekao: “Konzumiraće je tako šta 
će premijer uć u Sabor ka u Konzumovu poslugu i kupit 
si par kila zastupnika! Neki su baš na akciji i mogu se 

dobit za samo 29,99 kuna!“ Dida je pitao: “Ako je u điru 
takva trgovina, jel to znači da demokraciju možemo 
zaboravit?“ Ja sam rekao: “Pošto je cili pičvajz nasta 
oko Agrokora, odlučeno je da se demokracija zamini 
sa agrokracijom! Vlada u NDH, drugin ričima, neće bit 
demokratska, ali oće agrokratska!“ 


Veliki su sidili za stolom sa zinutim ustima i piljili su 

u mene. Onda je barba Tonino rekao: “Bogte jeba, 

ovi mali nije normalan! Priča ka da je sad doša iz 
Kembridža!“ Dida se keserijo: “He-he, moj unukić... 
Stoposto je gleda televiziju i sad govori sve obratno!“ 
Barba Tonino je okrenijo se prema mami i tati i pitao 
je: "Kako ste majketi vi dva tupadžije uspili napravit 
ovakvog genija?“ Tata je raširijo ruke i rekao je: “A šta 
da kažen? Moga san se daleko dobacit!“ 


Robi K. (lila) 


BAŠME BRIGA PROTIV 22/V/2017 
JEBE MESE 


Ona Bezmalinovićka sa trećeg je sidila u ordenaciji kod 
doktora Kurtovića. Doktor Kurtović je iskobečijo oči 

i dreknijo je: “Šta?! Opet ste glasali za Keruma?! Ne - 
mogu to virovat!“ Bezmalinovićka je gledala u parket i 
klimala je sa glavušom. Plus je sa šudarom brisala suzi- 
ce sa očiju. Doktor Kurtović je podviknijo: “Kako, jebe- 
mu jarca?! Pa jeste pili tablete koje san vam prepisa?“ 
Bezmalinovićka je rekla: “Jesan, doktore! Možda san 
samo koji put priskočila one zelene...“ Doktor Kurtović 
je dreknijo: “Priskočila?! Kako priskočila? Pa ne smite 
ne uzimat terapiju, jebaga dragi irud!“ Bezmalinovićka 
je cvilila: “Šta ću, doktore, kad sam puknuta u glavu...“ 
Doktor Kurtović je viknijo: “Ne smite se zajebavat 

sa zdravljem, gospođo Bezmalinović! Nemojte da 

vas opet moramo hospitalizirat ka prije koju godinu!“ 
Bezmalinovićka je pitala: “Zar je tako ozbiljno, dokto- 
re?“ Doktor Kurtović je rekao: “Naravski da je ozbiljno, 
ženo božja! Kad neko glasa za Keruma, to je dokaz da 
je bolest u visokom stadiju! Jedini gori stadij je kad se 
glasa za Oparu!“ Bezmalinovićka je rekla: “Ali sad su 
Kerum i Opara ušli u drugi krug, doktore! Znači da ću 
morat glasat za jednog od njih! Jel to znači da nema 

mi pomoći?“ Doktor Kurtović je nanišanijo sa prstom 
u Bezmalinovićku i rekao je: “To si ni u ludilu ne smite 
dopustit! Jeste me dobro razumili?“ Bezmalićki je 
uletila zbunjoza: “Pa šta da radin?“ Doktor Kurtović je 
rekao: “Ako triba, odselite se iz Splita!“ Bezmalinovićka 
je cijuknila: “Di da se odselin, čoviče božji?“ Doktor 
Kurtović je rekao: “Naprimjer na Šoltu! Tamo su skroz 
druga izborna pravila!“ 


2553 


Moj tata je u devet naveče nazva na telefon mog dida 
na Šoltu. Tata je rekao: “Onda, fosilac? Kako su kod vas 
prošli izbori?“ Dida je njemu rekao: “Ona dva su ušli 
u drugi krug!“ Tata je pitao: “Koja dva?“ Dida je rekao: 
“Oba su prva liga! Ne zna se koji je bolji! Ovi put kod 
izbora ne možemo falit!“ Tata je pitao: “A koji su to?“ 
Dida je rekao: “Bašme Briga i Jebe Mese!“ Tata je zinijo: 
“Molin?“ Dida je rekao: “Bašme Briga iz hadezea i Jebe 
Mese iz esdepea! Il je možda obratno? Čekaj časkon, 
zete, provjeriću kod Tonina...“ Tata je tuta forca zakolu- 
tačijo sa očima. Dida je okrenijo se prema barba Toninu 
u kužini i pitao je: “Tonino, jel Bašme Briga iz hadezea?“ 
Barba Tonino je srknijo guc bevande i rekao je: “Jebe 
Mese!" Onda je dida rekao tati u telefon: “Tonino kaže 
da je Jebe Mese iz hadezea! To onda znači da je Bašme 
Briga iz esdepea!“ Tata je mrmorijo u sluju: “Čoviče 
božji..." Dida je rekao: “lako mi je to malo sumnjivo! 
Tonino, jesi baš stoposto siguran da je Jebe Mese iz 
hadezea?“ Barba Tonino je rekao: “Bašme Briga!“ Dida 
je rekao u telefon: "Aha, znači ipak je kako san reka 
isprve! Bašme Briga iz hadezea i Jebe Mese iz esdepea! 
Jel tako, Tonino?“ Barba Tonino je rekao: “Bolime Kurac!“ 
Dida je rekao: “A ne, ne... Bolime Kurac je ispa u prvon 
krugu! Malo si se zbunija, Tonino...“ Tata je podviknijo u 
sluju: “Čoviče božji, pa vi ste oba teški bolesnici!“ Dida 
je rekao: “He-he, al ne toliki bolesnici da opet glasamo 
za Keruma!“ 


Kerum je gledao u Fani i češkao se po ćiverici. Onda je 
on rekao: “Jel ti, Fani, moš virovat da je ovi grad toliko 
bolestan da je opet glasa za mene?“ Fani je rekla: 
“Nemoš to mene pitat, Žele! Pa ja san se za tebe udala!“ 
Kerum je rekao: “Znan da jesi, Fani! Al ti si se za mene 
udala zato šta san ti napravija dite! A šta san napravija 


Splićanima?“ Fani je rekla: “Pa ne znan, Žele, koliko se 
sad mogu sitit napravija si in križna Marjanu i Tuđmanov 
spomenik na rivi!“ Kerum je rekao: “Dobro, to se vidi 
golin okom! Al šta osin toga?“ Fani je rekla: “Sve osin 
toga šta si Splićanima napravija je totalni krš, ludilo i 
iznered!“ Kerum je rekao: “N bava kua? Kako mi je to 
uspilo?“ Fani je rekla: “Bija si pijan, Žele, pa si zaboravija 
stavit goldun!“ Onda je moj tata skočijo se iz hotelje. On 
je urliknijo: “"Poasti muku! Poasti muku irudovu!“ Mama 
je njega pitala: “Šta ti je, čoviče? Šta se dreviš ka da te 
kolju?“ Tata je rekao: “Prikunja san samo minut u hotelji 
i sanja Keruma i Fani! Bogte jeba koji užas!" Mama je re- 
kla: “Brumaješ me?“ Tata je rekao: “Kunen ti se! Ćakulali 
su ka sad ja i ti! Ono, horor na kvadrat!“ Mama je pitala: 
“| šta kaže Žele?“ Tata je rekao: “Pa isto šta i ja, čoviče! 
Ne može virovat da je ovi grad toliko bolestan da opet 
glasa za Keruma!“ Mama je rekla: “A dobro čovik i go- 
vori! Konačno neko pametan!“ Tata je rekao: “Naravski 
da dobro govori! Dok je bija gradonačelnik, Kerum je 
napravija totalni krš, ludilo i iznered! Nije iša na posal, 
nonstop se opija, kra nan je iz očiju, zaposlija je mali 
miljon svojih rođaka... | bolesnici opet glasaju za njega! 
Pa jel ti to moš kužit?“ Mama je vrtila sa glavom i rekla 
je: "Tragedija! Ispada da kod ovakvog biračkog tjela Želu 
moš sašit na izborima samo ako si veći kretenoid od 
njega! Možda je to šansa za Oparu?“ Tata je podviknijo: 
“Ama pun je meni kurac tog đikanluka! Ispaliću od očaja, 
časna rič! Ako Kerum u drugon krugu opet dobije, ja 
ću se majkemi ubit!“ Mama je tatu pomilkila po obrazu 
i rekla je: "Ajme, mišu, pa ne smiš to govorit!“ Tata je 
zaglumijo patnika: "Zašto ne bi smija?“ Mama je rekla: 
"Zato šta me onda tiraš da glasan za njega!“ 


Robi K. (lila) 


DŽORDŽ I MAJKL 5/VI/2017 


Bili jednom dva američka turista. Američki turisti 

su se zvali Džordž i Majkl. Džordž i Majkl ugibali su 

u portun od naše zgrade jer pošto su tu rezervirali 
sobu. Njih je cili dan čekala ona Plazibatka iz prizemlja. 
Samo američki turisti su u portunu greškom pozvonili 
na vrata od one Domazetke iz prizemlja. Džordž je 
Domazetki rekao: “Haj! Vi ar Džordž end Majl, ame- 
riken tjurists! Did vi spik vid ju on d telifoun, ebaut d 
rum?“ Domazetka se zločesto nakeserila i rekla je: “les, 
jes, hau jes nou! Kam unutra, kam unutra!“ 


Malo poslje je Domazetka pokazivala sobu Džordžu 

i Majklu. Domazetka je rekla: “Uan ken slip in krevet, 
end ader na kauču! Ali ju ken i oba u krevet, šta se 
mene tiče, tojest in bed, end forget d kauč! Okej?“ 
Džordž i Majkl su gledali u nju sa lakšim nekuženjem. 
Domazetka je značajski nagnila se prema njima i 

rekla je: “Aj dont majnd d noiz! Morete guštat do mile 
volje!“ Majkl je rekao: "Okej, fajn! End hau mač iz for d 
rum?“ Domazetka je rekla: “Sevnti euros!“ Džordž je 
rekao: “Bat ju told as on d telifoun det d prajz iz siksti 
juros!“ Domazetka je porumenkila i rekla je: “Ovkors 
da je siksti euros! To san ti i rekla, glupane, samo mi je 
engleski malo loš!“ 


Plazibatki je bilo masu čudno šta američki turisti još ne 
dolaze. Zato je ona malo poslje pozvonila kod suside 
Domazetke. Ona je njoj rekla: “Skužaj, Domazetka, 
jesul kod tebe slučajno zvonili neki američki turisti?“ 
Domazetka je rekla: “Nisu!“ Plazibatka je rekla: "Ma 

nemoj! A kakvi ti se onda ono šušur čuje iz sobe? | to 

na engleskom!“ Domazetka je dignila bradu uzgor i 
rekla je: “To su mi rođaci iz Kanade! Maloprije su stigli!“ 
Plazibatka je dreknila: “To su ti rođaci iz pizde materine, 
kravo! Kako te nije sram krast mi turiste, kurbetino glu- 
pa!“ Domazetka je rekla: “Nemoj beštimat, dramfuljo 
jedna! Rekla san ti da su rođaci iz Kanade!“ Plazibatka 
je urliknila: “Škovaco jedna od žene! Može te bit stid!“ 
Samo Domazetka je njoj u roku munja zalupnila vrata u 
facu. 


Poslje je Plazibatka nonstop ćiribimbila kroz špijunku 
da vidi kad će američki turisti izgibat iz Domazetkinog 
stana u portun. Kad su oni izgibali onda je i ona izašla 

i pitala je: “Sori, gajs, ar ju bi kazns of Domazetka iz 
Kanade?“ Majkl je rekao: “Nou, vi ar ameriken tjurists!“ 
Plazibatka je rekla: “Znala san, pička joj materina!" 
Džordž i Majkl su pitali: “Uot?“ Plazibatka je njima 
rekla: “Ši iz stiling turists, kučka! Veri bed person! 

Ši stils ju from mi!“ Džordžu i Majklu je uletijo žešći 
ošamut. Plazibatka je mavala sa rukama i govorila 

je: “Domazetka je kurvina ćer, čoviče! Doter ov d bič! 
Krejzi maderfaker! Iskjuz maj frenč!“ 


Onda je Džordž slegnijo sa ramenima i rekao je: “Uel, 
medm, det iz not auer problem!“ Plazibatka je lukavo 
stisnila oči i rekla je: “Nou, jor problem iz det ju vil pej 
Domazetka siksti euros za rum! To je tu mač, čoviče! 
End aj hev rum for ju za samo forti euros! Skoro duplo 
manje, glupsone!“ Majkl je rekao: “Forti juros? Rili?“ 
Plazibatka je rekla: “Jes, jes! End soba je mač biger! 
End vid dva krevets! Forget d kauč! Kam unutra, kam 
unutra...“ 


Malo poslje su Džordž i Majkl otišli nazad kod 
Domazetke po stvari. Plazibatka je za svaki slučaj 
nazvala mene na telefon i pitala je: “Oš zaradit pedes 
kuna?“ Ja sam rekao: “Oću!"“ Dok smo mi pričali Džordž 
je Domazetki rekao: “Sori, medm, vi vil tejk auer begidž 
end muv tu d houtel nekst dor!“ Domazetka je rekla: 

“Zašto, jebate patak?“ Majkl je rekao: “Its mač ćiper! 
Onli forti juros!“ Domazetka je rekla: “Forti euros? Koja 
droljetina, pizdalijoj materina!“ Džordž je pitao: “Uot?“ 
Domazetka je nagnila se prema njima i rekla je: “Ju ken 
bi in Plazibatkas rum onli uan dej! Bat nekst dej, ju vil 
slip in hospital! Viruj mi!“ 


Majkl je pitao: “Uaj, for gad sejk?“ Domazetka je utiho 
rekla: “Plazibatka hejt homoseksuals! For Plazibatka, 
gej iz not okej! Ši lajks tu bit dem vid oklagija! Ven dej 
slip!“ Džordž je pitao: “Uot iz oklagija?“ Domazetka je 
rekla: “Tradišni kroejšn vepon! Last jer, ši smeš fejesis 
od dva homoseksuals vid oklagija! Ven dej ver sliping! 
Zato je provela siks mants in zatvor! Prizn Lepoglava, 
brale!“ Majkl je rekao: “Dijer gad!“ Domazetka je rekla: 
“Šta se čudiš, koji kurac! Ona ti je u onoj Markićkinoj 
hordi! Brije na Đizesa i obitelj, a mrzi pedere! Krejzi 
katolik bič! Hardkor fanatik!“ Džordž je počeškao se 
iza uva i rekao je: “Bat vi ar not gejs!“ Domazetka je 
rekla: “Ovkors! Ali Plazibatka bilivs ju ar!“ 


Malo poslje su Džorž i Majkl opet pozvonili kod 
Plazibatke. Kad je otvorila Džordž je njoj rekao sa 
vrata: “Sori, medm, bat vi vil kensl d rum! Vi disajd to 
stej in d houtel nekst dor!“ Plazibatka se nakeserila i 
rekla je: “Ou, jes, jes. mogu odma pogodit! Domazetka 
told ju det aj hejt homoseksuals, a? Rekla van je da aj 


vil bit ju vid oklagija, a?“ Majkl je pitao: “Hau du ju nou 
it?“ Plazibatka je rekla: “Bikoz ši iz olvejz teling det! Ši 
iz krejzi handrid posto! Aj told ju bifor da je luda ka ku- 
rac! Kako van to više ne ide u glavu, papani!“ Džordž je 
pitao: “Bat uaj iz ši lajing? Aj rili dont andrstend!“ Onda 
je Plazibatka dignila livu ombrvu i rekla je: “Domazetka 
hes sirius mentalik problems! Al to joj je sve zbog sina, 
bikoz ov her san, teška trađedi...“ Majkl je pitao: “Uot 
ebaut her san?“ 


Plazibatka je najprvo okrenila se livo i desno. Onda 

je ona američkim turistima šapućala: “Last jer san ov 
Domazetka đojin d Isis trups! Vent tu Sirija tu praktis 
kiling! Bikam islam muslamist, ili muslim islamist, ne 
znan više kako se reče! Ukratko, terorist!“ Džordž 

je zinijo: “Uot?!“ Majkl je razrogačijo oči: “Uot?!“ 
Plazibatka je utiho rekla: “Jes, jes! End den hi vent 

tu London end kil tventi pipl u podzemnoj! Mejbi 
terti! Učinija je ogromni masakr, bilo je na svin vje- 
stima!“ Džordž i Majkl su gledali sa teškom stravom. 
Plazibatka je govorila: “End den polis in London kil him 
nasmrt! Propucali su ga sa strojnicama, čoviče! End 
den Domazetka get krejzi! Propuvala je trista smista!“ 
Džordž je opet iskobečijo oči: “Rili?! Her san voz Isis 
terorist?!“ Plazibatka je rekla: “Jes! Hardkor fanatik! 
End Domazetka iz nau hanting ingliš end amerikan 
turists radi osvete, razumiš, for rivendž...“ Majkl je 
cijuknijo: “Rivendž? Uot kajnd ov rivendž?“ Plazibatka 
je stisnila oči prema njima i rekla je: “Rivendž vid e big 
kićn najf! Priklaće vas ka mlade kozline! Ven ju slip!“ 


Džordž i Majkl su sa ošamutom piljili u Plazibatku. 
Onda su oni pogledali jedan u drugog. Onda je Džordž 


nakeserijo se i rekao je: “Terorists in Kroejša? Ši iz mej- 
king đouk vid as, iznt ši? Ekording tu d gajd, der iz nou 
ivn maslims hier!" Majkl je rekao: "Ovkors ši iz! Ši vont 
as tu bi efrejd! €, c, c, tu krejzi old lejdiz ar fajting for 
tjurists...“ Džordž je rekao: “C, c, c, dej mast tink det ol 
amariken tjurists ar idiots...“ Plazibatka je rekla: “Okej! 
Kad ne virujete onda ništa! Inđoj jor holidejs!“ Ona je 
išla da će zatvorit vrata. Samo onda sam ja spuštao se 
niza skale od portuna u prizemlje sa kesom trišanja. 


Ja sam išao da ću pozvonit na Domazetkina vrata. 
Plazibatka je mene pitala: “A diš ti malac?“ Ja sam 
rekao: “Iden baki odnit po kila trišanja!“ Američki 
turisti su gledali sa čudancijom. Plazibatka je njima 
rekla: “It iz her grendsan! Tejking freš ćeris for gren- 
dmal! Hi livs apsters, na prvon katu! Vid d vidouv of her 
san!“ Džordž i Majkl su blekasto se smjehuljili. Ja sam 
isto blekasto se smjehuljio njima. Plazibatka je rekla: 
"Krasan momak! Veri, veri najs boj! Prima liga!“ Džordž 
je klimnijo sa glavom prema meni i rekao je: “Haj! Vi ar 
Džordž end Majkl, ameriken tjurists...“ Ja sam rekao: 
“Alahu ekber!“ 


Robi K. (Illa) 

MAKROEKONOMIJA" 19/Vi/2017 


Moj dida sa Šolte je našao se sa svojim frendovima 
barba Toninom i don Josom. Onda su njih tri odgibali 
u šjor Bepovu konobu. Tu je barba Tonino naručijo 
malo žešću marendu za ekipu. Šjor Bepo je njima na 
padelama donijo pršut i sira. Plus je donijo masline 

u salamuri i slane inćune. Plus je donijo pancetu sa 
mladom kapulicom. Plus je donijo kruv ispod peke. 
Plus je donijo dva bocuna vina. Onda su dida i njegovi 
frendovi mašili se da će marendat. 


Barba Tonino je žnjopnijo fetu pancete i rekao je šjor 
Bepu: “A gleaj malo ovi slučaj, Bepo... Zamisli naprimjer 
primjera da ja tebi prodan pet litri čuvenog šoltanskog 
estradjevičanskog maslinovog uja! I ti onda...“ Šjor 
Bepo je rekao: “Koji će meni kurac tvoje maslinovo 
uje?! Iman ja dvista puti boje uje od tebe! Nisan lud ić 
kupovat paštroć!“ Barba Tonino je rekao: "Dobro, Bepo, 
jebaga svetac! Ovo ti navodin samo ka primjer, čoviče, 
šta si tako nadrkan!“ Šjor Bepo je rekao: “Okej, okej... 
lako si moga smislit i nešto drugo! Na maslinovo uje 
san osjetljiv!" Dida je rekao barba Toninu: “Možda si 
mu ka primjer moga prodat pet pari mudanata?“ Don 
Joso je dodao: “Ili pet grama pameti?“ 


Barba Tonino je vrtijo sa očima kao da njegovi frendovi 
su mu teška tlaka. Onda je on šjor Bepu rekao: “Znači, 
ja ti naprimjer primjera prodan petlitri čuvenog 
šoltanskog estradjevičanskog maslinovog uja! | ti posli 
skužiš da to nije čuveno šoltansko estradjevičansko 


* Povodom odluke Hrvatske 

narodne stranke da “promijeni 

dres", napusti opozicijski 2563 
tabor i stupi u koaliciju s 

vladajućom Hrvatskom 

demokratskom zajednicom. 


maslinovo uje, nego da je to motorno uje! Šta bi ti, 
Bepo, onda napravija?“ Šjor Bepo je raširijo ruke i 
rekao je: “A ne znan, jebate! Osjeća bi se ka govno!“ 
Barba Tonino je rekao: “Okej, kužin da bi se tako osjeća, 
jerbo ti je to prirodno stanje! Al šta bi napravija? 
Nemoj mi reć da bi sipa motorno uje u salatu!“ Šjor 
Bepo je rekao: “Nema šanse! Reka bi ženi da spremi 
obid bez salate!“ 


Barba Tonino je fljasnijo se po čelu i rekao je: “Poala 
šta si ti konpliciran čovik, Bepo! Miroljubiv si do kre- 
tenizma, jebaga irud! Pa valjda bi popizdija, za gospu 
blaženu! Valjda bi tražija da ti vratin lovu! Valjda bi mi 
doša na vrata i reka mi: Slušaj me dobro, papane! Ja san 
od tebe pun vire i optimizma iša kupit čuveno šoltan- 
sko estradjevičansko maslinovo uje, a ti si mi proda 
motorno uje! Sad vrati lovu, gubo jedna lupeška!“ Šjor 
Bepo je piljio u barba Tonina sa raskobečenim očima. 
Onda je on rekao: “Dobro, okej, tako bi napravija... A 
zašto ti to meni pričaš?“ Barba Tonino je rekao: “Zato 
šta san glasa za Haenes!“ 


Šjor Bepo je zinijo: “O srceliti irudovo!“ Dida je rekao: 
“A jadan ti si, majko božja!“ Don Joso je rekao: “Časna 

rič nisan pametan koju bi ti pokoru razreza da si mi ovi 
grij ispovidija u crkvi! Uz dvista očenaša šta bi ih triba 
izmolit, mora bi se još bičevat sa kajišon po golin leđima! 
A možda i obisit!“ 


Barba Tonino je vrtijo sa glavom i rekao je: "Slažen se, 
ekipa! Ispa san imbećile na kvadrat! Ono, kupija san 
motorno uje!“ Sad su i drugi vrtili sa glavušama kao 
da žaluju sa barba Toninom u stravičnoj tragediji. On 


je rekao: “Jebiga, Bepo, ja nisan ima mudrosti ka ova 
dva moja frenda šta san ih doveja na marendu! Oni 

su lipo izašli na izbore i nacrtali na listićima po veliki 
kurac! Tako to rade ozbiljni ljudi!“ Dida je uletijo: “Moj 
je doduše ima goldun, a don Josin nije! Ipak mora 
postojat neka svjetonazorska razlika!" Don Joso je 
ždraknijo po fete pršuta i rekao je: “Nama iz klera je 
goldun neprihvatljiv! Kontracepcija je ozbiljan grij! Veći 
čak i od drkanja!“ 


Barba Tonino je potegnijo iz čaše tri guca vina. Onda 
je on rekao: “Ja san glasa za Haenes samo zato da bi 
bija kontra Hadezea! A sad je, skroz obratno od onog 
šta san ja tija, Haenes uša u koaliciju sa Hadezeon! Pa 
šta to znači, jebate?“ Šjor Bepo je rekao: “Znači da sad 
imaju zajedničku vladu!“ Barba Tonino je rekao: “Znan, 
čoviče, al šta to znači za mene?" Šjor Bepo se nakese- 
rijo: “Znači da si se malo zajeba, he-he-he...“ 


Barba Tonino je nanišanijo sa prstom i rekao je: “Nisan 
se ja zajeba, Bepo, nego su me zajebali! Jerbo su 

prije izbora u Haenesu govorili da će uvik bit najljući 
neprijatelji Hadezea! Jedino zbog čega je vridilo glasat 
za Haenes je šta si triba bit siguran daš tako bit kontra 
Hadezea! U svemu drugom je Haenes isti ka Hadeze, 
osin u tome šta je uvik protiv Hadezeal | sad je ispalo 
da san ja ustvari glasa za Hadeze, bogte jeba! Razumiš? 
Poša san u partizane, a završija u ustaše! Poša san u 
Prvu proletersku, a završija u Princ Eugen diviziju!“ 


Šjor Bepo je zaškarpunijo se po faci i podviknijo je: 


“Nemoj ti mene, Tonino, jebat sa Princ Eugen divizijon! 
Ja san moderni ugostitelj, mene kuri bolac za ustaše i 


partizane! To su tempi pasati!“ Barba Tonino je rekao: 
“Okej, Bepo, nemoj se žestit! To san ti samo iznija ka 
neku usporedbu! Da skužiš u kakvin san govnima!“ 
Dida je rekao: “Nije te Tonino ima namjeru podsjećat 
da ti je pokojni ćaća bija u Princ Eugen diviziji, Bepo! To 
smo svi odavno zaboravili!“ Don Joso je dodao: “Ja sa 
svakon feton pršuta dodatno zaboravljan...“ 


Šjor Bepo je dignijo livu ombrvu i pitao je: “I šta bi ti 
sad, Tonino, tija?“ Barba Tonino je rekao: “Kako šta bi 
tija? Tija bi da mi se vrati lova, naravska stvar!“ Šjor 
Bepu je uletila lakša zbunjoza: “Zašto lova, jebate? Pa 
ti si in da glas, a ne šolde!“ Barba Tonino je pitao: “A jel 
mi mogu vratit nazad moj glas?“ Šjor Bepo je rekao: 
“Ne mogu! Izbori su prošli!“ Barba Tonino je rekao: “E, 
al oni su ti moj glas prodali, jel tako? Nisu valjda džaba 
ušli u koaliciju sa Hadezeon!“ Šjor Bepo je zamahao 

sa glavom i rekao je: “Nisu trista posto! Neki kurac su 
morali dobit!“ Barba Tonino je rekao: “To ti ja govorin! 
Znači, ja san Haenesu da glas zato da bi bili kontra 
Hadezea, a oni su ti glas prodali! | sad se ja pitan — 
zašto bi moj glas prodava neko drugi? Zašto ja sam ne 
bi moga prodat ti glas Hadezeu i zaradit neke đenge?“ 


Onda je moj dida uletijo: “Viš, to ti nije loša logika, 
Tonino! Ako je već politika teški kurbaluk, bolje da šoldi 
idu seksualskim djelatnicima, nego svodnicima!“ Don 
Joso je klimnijo sa glavom i rekao je: “Mi iz klera smo 
strogo protiv prostitucije! Al ako se već neko jebe 

za lovu, masu je poštenije da profit ide neposrednin 
proizvođačima, nego trgovcima i farizejima!“ Barba 
Tonino je rekao: "Slažen se miljon posto! Meni je 
dopizdilo da cili život buden žrtva makroekonomije!“ 


Šjor Bepu je uletilo tupilo od nekuženja: “Šta ti je sad 
ta makroekonomija, jebate patak?“ Barba Tonino je 
rekao: “Makroekonomija je, Bepo, kad ja ispadnen 
nagužen, a zarada ode makrou!“ 


Šjor Bepo je žmirkao sa očima i gledao je ekipu sa re- 
vijskim čudilom. Dida je nagnijo se prema njemu rekao 
je: “Tonino ti oće reć da bi i on ka obični glasač mora 
imat neke koristi od koalicije sa Hadezeon! Jel bereš?" 
Barba Tonino je rekao: “Tako je! Zato san pozva svoje 
frendove na bogatu i kvalitetnu marendu kod čuvenog 
šoltanskog hadezeovca Bepa!“ Dida je dodao: “Ne 
samo čuvenog hadezeovca, nego takurekuć osnivača 
otočke podružnice Hadezea!“ Don Joso je dodao: “Ne 
samo osnivača podružnice Hadezea, nego zamalo 
jedinog člana te velike stranke na Šolti!“ 


Tu je u konobi uletila tišinčuga. Šjor Bepo je piljio u 
ekipu i ukočenijo se. Onda je on pitao: “Šta van to sve 
skupa znači?“ Barba Tonino je rekao: “Znači da, kad mi 
doneseš račun za marendu, ja ću se prema njemu ponit 
isto ka šta su se moji frendovi ponili prema izbornon 
listiću!“ Šjor Bepo je zinijo: “Molin?!“ Dida je pojasnijo: 
“Platićemo ti kurac!“ 


Robi K. (lila) 

ŠESTA PIČKA SPAŠAVA 17/V11/2017 
MARŠALA'* 


Mi obitelj na lito budemo kod mog dida na Šolti. Mama 
i tata i moja sestra Damjana su popodne otišli u selo 
na groblje. Tamo su oni išli da obađu grob od pokojne 
bake. Dida je bijo u svojoj sobi. Ja sam igrao se u dvoru. 
Dida u sobi na vitrini ima kafeni kipić. Kipić stoji do sli- 
ke od pokojne bake. Kipić ima visoke čizme i dugi kaput. 
Plus drži ruke na leđima i zamišljeno gleda u pod. Dida 
je sidijo na rubu od postelje i rekao je kipiću: “Vidiš 

li ti, druže Tito, šta se ovo događa? Banda se totalno 
pustila od kraja! Došlo je dotle da oće da ti maknu ime 
trga u Zagrebu! Mamicu in jeben ustašku, da in jeben 
ustašku mamicu...“ 


Ja sam didu ćiribimbijo kroz vrata. Dida je trljao se 

po čelu i uzdisao je. Onda je on rekao kipiću: “Samo 
reci, druže Tito, i mi krećemo u akciju! Cila šoltanska 
ćelija je spremna! Već smo podmazali i naoružanje šta 
smo ga posli rata bili sakrili u konobama, pojatama 

i gustirnama! Samo daj komandu i jebaćemo in milu 
mater...“ Onda sam ja dida pitao sa vrata: “A zašto on 
ne govori?“ Dida je okrenijo se i pitao je: “Ko?" Ja sam 
rekao: “Pa kipić!“ Dida je rekao: “Nije to obični kipić, 
unukiću, nego maršal Tito! | govori on, govori! Samo to 
šta on priča nije za svačije uši!“ Ja sam pitao: “A zašto 
ga ja ne mogu čut?“ Dida je rekao: “Zato šta si još 
previše mali i nisi član pokreta!“ Ja sam pitao: “A oćul 
ija bit član pokreta?“ Dida je rekao: “Oćeš, unukiću, 
oćeš, čim malo porasteš! Aj sad se pođi igrat u dvor da 
dida završi sastanak ćelije!“ 


* Povodom odluke da 2569 
se promijeni naziv Trgu 
maršala Tita u Zagrebu. 


Onda sam ja otpičio u dvor igrat se. Poslje su mama 

i tata i Damjanica vratili se sa groblja. Mama je itnila 
boršu na stol i rekla je: “Mi stigli! Šta ste radili ti i dida?“ 
Ja sam rekao: “Ja san se igra sa robokapom, a dida sa 
maršalom!“ Tata je rekao: “Prva liga! Damjana se na 
bakinom grobu igrala sa barbikom! Vi troje ste baš 
ekipa!“ Onda je mama ugibala kroz kužinu i pročirila 

je kroz vrata od didine sobe. Onda je ona okrenila se 

i rekla je: “Nemoš virovat, čoviče! Zaspa je u ciloj robi 
sa kipićom u naručju!“ Tata se nakeserijo: “Mogu samo 
zamislit šta bi ti rekla pokojna mater da ga vidi!“ Mama 
se kesila: “A nije bogami ni drugu Titu lako! Ženija se 
čovik pet puti, a onda je spa na to da završi u postelji sa 
starin kenjcom!“ Tata je rekao: “Znaš kako kaže narod- 
na poslovica — šesta pička spašava maršala!“ 


Moj dida je spavao sve do sutra. Samo prije nego šta 
se on probudijo su turisti pičili u dvor od kuće. Mi obi- 
telj smo svi zinili od ošamuta kad smo vidili da ima ih 
mali miljon. Jedna teta sa ljubičastim šeširom je rekla: 
“Mi pročitali oglas na internetu i došli!“ Onda je dida 
uletijo u dvor i pitao je: “Jeste svi iz Zagreba?“ Turisti 
su klimali sa glavušama i govorili su da jesu. Dida je 
rekao: “Okej, posli ćemo provjerit lične karte! A sad 
prvo da vas smistimo!“ Onda je on pokazivao sa rukom: 
“Vas pet u oni aparpman gori livo! Vas pet u oni aparp- 
man gori desno! Vas četri u onu sobu iza kužine!“ Tu je 
moja mama uletila: “Ali, čako, pa tu mi spavamo!“ Dida 
je njoj rekao: “Vama san namistija štramce u konobu! 
Interes turista je na prvon mistu!“ Tata je zatiltao sa 
očima i rekao je: “Pa šta ti je, čoviče, nemoj zajebavat...“ 
Dida je rekao: “Ti, zete, ne seri! Bolje bi ti bilo pomoć 
ljudima unit kufere!“ 


Poslje je mama sa teškim bjesnilom odjurila na mulić. 
Ona je vikala: “Ne mogu virovat da se ovo događa! 
Ne mogu majkemi virovat!“ Samo onda je prema njoj 
dotrčala ona teta Mirela šta je ćer od didinog frenda 
barba Tonina. Teta Mirela je rekla: “Bolje ti je viruj! 
Jerbo je kod mene ista stvar!“ Mama je pitala: “Koja 
stvar?“ Teta Mirela je zadihano i kroz suzice rekla: 
“Staro prdilo nas je izbacija iz kuće, skupa sa troje 
dice! | napunija kuću turistima! Svi iz Zagreba! Eno in 
sad provjerava osobne!" Mama je zinila: “Nemoj me 
jebat? Znači isto?" Teta Mirela je zajeckala: “Reka nan 
je da možemo poć spavat u pojatu! Mislila san da će 
mi muža šlag trevit! Ja san ga podsitila da u pojati drži 
kozu i da nećemo mi valjda poć spavat sa kozon! Znaš 
šta mi je stari kretenčina na to reka?“ Mama je pitala: 
“Šta?“ Teta Mirela je rekla: “Reka mi je - neće se Meri 
ljutit! Moja Meri je navikla na gužvu, samo je ujutro 
dobro pomuzite!“ 


Mama je iskobečila oči i rekla je: “Pa šta je ovo, bogte 
jeba? Koji se ovo kurac događa?“ Samo onda je neko 
sa ceste doviknijo: “Znan ja koji se kurac događa!“ To 
je bila ona teta Lucija šta je ćer od šjor Bepa šta drži 
konobu. Teta Lucija je spustila se do mulića i rekla je: 
“Turistička zajednica otoka je objavila oglas na interne- 
tu da poziva sve Zagrepčane na besplatno ljetovanje 
na Šoltu!“ Mama i teta Mirela su zinile turbo dizel. Teta 
Lucija rekla: “I sad od najranijeg jutra dolaze trajekti 
puni turista iz Zagreba! Ima ih na iljade! Razmilili su 
se po Šolti ka mravi! Ćaća mi je konobu pritvorija u 
motel, plus je napunija kuću, a mene je skupa sa mužon 
i dicon posla da možemo poć spavat u vinograd!“ 
Mama je rekla: “Nemoj me jebat?“ Teta Mirela je rekla: 

“Nemoj me jebat?“ Teta Lucija je rekla: “Svi aparpmani 
su nakrcani sa Zagrepčanima, jebate noj! Eno su ih 
porazmistili čak u školu i ambulantu! Don Joso je 
smistija njih dvista u župni ured! Sad mu se župni 
ured zove tržnica Dolac!“ 


Samo onda je neko sa ceste govorijo: “Kambumo ovo, 
kajbumo ono, kakbumo ovo i ono, bumo li sim, bumo 
li tam, ajd u pizdu mile matere, ja to ne razumin bože 
tebe! Vrhunski špreham engleski, njemački, francuski 
i češki, al zagrebački ne ide i ne ide!“ To je bio onaj 
barba Grgo iz pandurije. Moja mama je njega pitala: 
“Grgo, šta se ovo događa?“ Murac Grgo je rekao: “A 
šta se događa, ima ih ka gaštrapana, čoviče! Došli 
ljudi na besplatno ljetovanje, ko ne bi! Sve su napunili, 
od Rogača, priko Maslinice, do Stomorske! Nemaš 
di ugazit, jebate patak, di god zakoračiš zgnječićeš 
par Zagrepčana! A da ne govorin kako su me umeli sa 
bolesnim šprehanjem, kajbumo ovo, kakbumo ono...“ 


Mama je pitala: “Znan, Grgo, al ko je ovo ludilo orga- 
nizira?“ Teta Mirela je pitala: "Kome je moglo past na 
pamet da ih zove na besplatno ljetovanje?" Murac 
Grgo je rekao: “Ja se u to ne mišan! Ja san u panduriji, 
aneuturističkoj zajednici! Ja san samo dobija zada- 
tak da izlipin ove postere po borovima i banderama!“ 
Teta Lucija je pitala: “Koje postere?“ Onda je murac 
Grgo zalipijo poster na banderu. Na posteru je pisalo: 
“Pozor, pozor! Pozivamo sve drage goste iz Zagreba 
na Welcome Party, večeras na plaži u Nečujmu, isprid 
Beach Bara Choovita! Pripremili smo za vas tehno 
glazbu, vatromet i besplatni drink!“ 


Naveče je mali miljon rulje skupilo se na plaži u 
Nečujmu. Sa bine isprid bič bara Ćuvita je pičila 
tehno muzika. Plus je iz pravca Rogača krehao revijski 
vatromet. Rulja iz Zagreba su pljeskali i dizali su uzrak 
limenke sa žujom. Don Joso je dogibao do mog dida i 
barba Tonina i utiho je pitao: “Jesmol sigurni da među 
njima nema i nevinog svita?“ Dida je utiho rekao: “Šta 
ćemo sad poć cjepidlačit!“ Barba Tonino je utiho rekao: 
“Nevinost je ionako precjenjena!“ 


Onda su se kad je stao vatromet moj dida i barba 
Tonino popeli na binu i uzeli su nikrofone. Barba Tonino 
je prvi rekao u nikrofon: “Dobro nan došli dragi gosti 

iz Zagreba!“ Onda je dida rekao: “Nadan se da ste se 
svi lipo smistili!“ Barba Tonino je rekao: “Želimo van 
ugodan i nezaboravan boravak na našen prekrasnom 
otoku!“ Dida je rekao: “U vašu čast priredili smo 
besplatni drink i ovi veličanstveni vatromet!“ Barba 
Tonino je rekao: “A usput smo, dok je traja vatromet, sa 
četrdesosan kila dinamita sorili pristanište u Rogaču!“ 
Dida je rekao: “To znači da na Šoltu neće moć ni uplov- 
ljavat ni isplovljavat trajekti, pa ćete se kod nas zadržat 
na duži period!“ Barba Tonino je rekao: “Al šta nas boli 
kurac kad se odlično zabavljamo, jel tako?“ 


Ekipa u rulji su gledali se sa lakšom zbunjozom. Onda 
je dida rekao: “ Mi, turistički radnici Šolte, omogućili 
smo van ovo besplatno ljetovanje ka nagradu šta ste u 
Zagrebu odlučili prominit ime Trgu maršala Tita!“ Barba 
Tonino je rekao: “Cila Šolta se divi vašen herojskom 
dilu!“ Dida je rekao: “Maršal Tito je bija komunistički 
bandit koji ne zaslužuje imat trg u ustaškon Zagrebu!“ 

Barba Tonino je rekao: “U znak bracke solidarnosti sa 
vašin herojskim dilom i mi smo odlučili prominit ime 
Šolti!“ Dida je rekao: "Ne želimo da se naš otok zove 
isto ka šta se zva u jugoboljševičkoj satrapiji!“ Barba 
Tonino je rekao: “Rekli smo — ako su građani metropole 
imali hrabrosti raskinit sa mračnon prošlošću, e ona 
ćemo imi njihovin stopama!“ Jedan barba iz prvog 
reda je rekao: “Ljudi, ja ovo nemrem verovat! Menjali 
bute ime Šolte?! A kak se bu sad zvala?“ Dida je njemu 
veselo rekao: “Goli otok!“ 


Robi K. (illa) 


SESTRA MJURIEL 25/1X/2017 


Moj dida je ležao u šok sobi u bolnici. Dida je držao 
čvrsto zatvorene oči. Onda je dida vidijo onu medi- 
cinsku sestru sa frčkavom crvenom kosom. Dida je 
nju zvao sestra Mjuriel. Sestra Mjuriel je došla didi 
popravit postelju i raskuštrat mu kušin. Ona je pitala: 
“Onda? Kako smo danas?“ Dida je rekao: “A ono, može 
stat!“ Sestra Mjuriel je rekla: “Preživili ste teški 
infrakt, moj šjor! Sad se morate strogo pazit! Gotovo 
je sa zajebancijom!“ Dida je rekao: “A paziću se, šta 
mogu...“ Sestra Mjuriel je zategnila didi lancun priko 
droba i rekla je: “Najvažnije od svega je da se ne smite 
zbog ničeg uzbuđivat! Kapito? Morate bit maksimalno 
smireni!“ Dida je rekao: “Pa smiren san, ono, skroz san 
kul...“ Sestra Mjuriel je dignila ombrvu i podviknila 
je: “Ali nonstop van je dignut kurac!“ Dida je tiltao sa 
očima i porumenkijo je po obrazima. Onda je on pogle- 
dao nizbrdo i rekao je: “Bogami nije!“ Sestra Mjuriel 
je odgrnila lancun i rekla je: “Kako nije, čoviče božji! 
Pa pogleaj kolika je to zvir!“ Dida je rekao: “Eeee, lipa 
moja, ne znaš ti ni po istine...“ 


Onda je moj dida se probudijo. Sad je vidijo samo mali 
miljon žica šta su mu bile prikopčane na prsi. Plus je na 
krevetu desno od sebe vidijo onog barba Blaža. Barba 
Blaž je piljio u dida i rekao je: “A šta je? Nešto smolipo 
sanjali, a?“ Dida je rekao: “Ko, ja? Ma ništa, bezveze...“ 
Barba Blaž je rekao: “Aj, aj, nemoj mene brumavat! Cilo 
vrime si se keserija, tačno se vidilo da se topiš u snu!“ 
Dida je rekao: “Ma ništa, čoviče! Ono, obnavlja san 
uspomene na to kako san zajeba infrakt!“ Barba Blaž 

je rekao: “Nemoj mi ga spominjat! Mene je skoro ubija, 
mamu mu jeben ustašku!“ Dida je rekao: “I mene je tija 
dokrajčiti! Iša je kurbin sin drito prema meni! U zadnji 
čas san mu se uspija izmaknit!“ Barba Blaž je vrtijo sa 
glavom i rekao je: “Isti slučaj!“ Dida je rekao: “Dreknija 
san mu — neš me skinit, pizdati materina fašistička! | 
nije uspija! Je me malo striša, al me nije zdimija nasmrt!“ 
Barba Blaž je rekao: “Ustaše su uvik loše gađali! Ono, 
nanišane prema Jasenovcu, a pogode Novsku!“ 


Onda je dida okrenija se ulivo i pitao je: “A jel se možda 
kolega oglasija dok san ja spava?“ Barba Blaž je rekao: 
“Ma kakvi! Već treći dan ni zuc!“ Dida je vrtijo sa gla- 
vom: “Čoviče...“ Na krevetu livo od dida je ležao barba 
sa žutom facom. Barba sa žutom facom je imao širom 
zinuta usta i zatvorene oči. Dida je pitao: “A šta mu 
ono viri iz usta?“ Barba Blaž je rekao: “To mu je sestra 
jutros uvalila toplomjer i posli ga zaboravila!“ Dida je 
pitao: “Jel sestra Mjuriel?“ Barba Blaž je rekao: “Koja te 
Mjuriel spopala? Sestra Manda, bogati, ona trokrilna!“ 
Dida je gledao u barbu sa žutom facom i rekao je: “To ja 
zoven karakter, brale! Tri dana ne dat glasa od sebe i ne 
maknit se ni milimetra!" Onda je barba Blaž pridignijo 
se na kušinu i rekao je: “Jebate irud, zar on malo ne 
baca na Svetog Leopolda?“ 


Dida je opet se zapiljio. Onda je on dignijo ombrve i 
rekao je: “A bogati jarca, znaš da sliči...“ Barba Blaž je 
rekao: "Ja bi reka da je to on! Ima metar i lamicu, cili 
je žuti izgleda ka da je već duže vrime mrtav!“ Dida je 
rekao: "Možda ga ovde konzerviraju kad ga ne nose 
okolo prikazivat rulji! Nije lako ni mrtvacu izdržat one 
cirkuse! Mora i on negdi danit dušom!“ Barba Blaž je 


rekao: "Dobro govoriš, biće ga tu odlože kad završi 
sezona!“ Onda je barba sa žutom facom prokrkljao: 
“Je-hedite govna!“ Barba Blaž je cijuknijo: “O, izgleda 
da ipak nije Sveti Leopold!“ Dida je rekao: “Nije, nije! 
Izgleda da je u skroz drugon filmu!“ Barba Blaž je 
nagnijo se ulivo i pitao je: “Alo, prika, u kojen si ti 
filmu?“ Barba sa žutom facom je prokrkljao: “Je-hedite 
govna!“ Dida je rekao: “Lipo čovik priča, al ima malo 
ograničen repertoar! Moraš mu pametno postavit 
pitanje da skužiš u kojen je điru!" Onda je barba Blaž 
opet se nagnijo i pitao je: "Šta bi ti, prika, moga poručit 
organizatorima turneje Svetog Leopolda?“ Barba sa 
žutom facom je prokrkljao: “Je-hedite govna!“ Dida 

se nakeserijo prema barba Blažu: “Jesan ti reka! Naš 
čovik!“ 


Onda je u šok sobu ugibao doktor Kurtović. Za njim 

je valjala se sestra Manda. Doktor Kurtović je imao 
stisnuta usta i mrgudnu facu. On je dizao tabele na 
podan postelja i smrknuto je klimao sa glavom. Dida i 
barba Blaž su se ušutili. Onda je doktor Kurtović pitao 
sestru Mandu: “A kad ste onom tamo stavili toplomjer 
usta?" Sestra Manda je rekla: “Asti sveca, još jutros! 
Skroz san ga zaboravila!“ Doktor Kurtović je pitao: “1? 
Kolika mu je temperatura?“ Sestra Manda je uzela 
toplomjer i pogledala ga je. Onda je rekla: “Asti sveca! 
Sobna!“ Doktor Kurtović je pitao: “Šta to znači? Jel 
uređaj neispravan ili je pacijent neživ?“ Onda je barba 
sa žutom facom prokrkljao: “Je-hedite govna!“ Doktor 
Kurtović je rekao: "Uređaj je neispravan! Okej, pičimo 
u drugu sobu!“ Samo onda je moj dida zacvilijo: “A 
mi?“ Doktor Kurtović je pitao: “Šta vi?“ Barba Blaž je 
rekao: “Kakva je situacija sa nama dvojicon?“ Doktor 

Kurtović je rekao: “U tim godinama preživit srčani, to 
je bolesno!“ Dida i barba Blaž su piljili u njega sa težom 
komatozom. Doktor Kurtović je rekao: “Znači, tribate 
se ličit!" Onda je on otpičio iz sobe. 


Poslje je moj dida opet čvrsto zatvorijo oči. On je vidijo 
sestru Mjuriel kako mu ušuškava lancun priko droba. 
Sestra Mjuriel je govorila: “Gospe moja, ja još nisan 
vidila ovako nediscipliniranog pacijenta!“ Samo onda 
je mog dida neko drmnijo po ramenu. Dida je otvorijo 
oči i ustravio se od mamine face. Mama je došla u 
posjetu i u roku odma je zacendrala: “Čako moj, jesil 
mi živ?“ Dida je rekao: “Naravski da san živ! A sad san 
nažalost i budan!“ Mama se cmoljila: “Znan, čako, al 

za dlaku mi te moga đava odnit! Jadna ti san, ostala bi 
dite bez roditelja!“ Dida je rekao: “E znan, to bi ti masu 
teško palo! Ka i onom tvom!“ Mama je pitala: "Kojen 
mom?“ Dida je rekao: “Znaš ti dobro! Bolje da ti se u 
životu dogodi srčani udar, nego moždani udav, tojest 
zet!“ Mama je cvilila: “Aj ne pričaj gluposti, čako! Šta bi 
ja da mi ti partiš na oni svit?“ Dida je rekao: “E saću ti ja 
objasnit štaš u tom slučaju radit...“ 


Onda je moj dida pridignijo se prema mojoj mami i 
utiho je rekao: “Ako ja jednog dana slučajno krepucnen, 
ako me oni kurbin sin od infrakta, ono đubre ustaško, 
slučajno zdimi nasmrt, ne smite me ni slučajno po- 
kopat na groblju!" Mama je zinila: “Nego di?“ Dida je 
rekao: “Negošte me stavit u staklenu vitrinu i izložit 
nasrid kužine u kući na Šolti! Jel to kjaro?“ Mama 

je iskobečila oči: “Molin?!“ Dida je rekao: “Oću da 
počivan u staklenoj vitrini u svojoj kužini! To mi je 
zadnja želja!“ Mama je viknila: “Zašto, jebate?!“ Dida 


je rekao: “Zato da mogu kontrolirat situaciju!“ Mama 
je rekla: “Ma štaš kontrolirat, klipsone?“ Dida je 
rekao: “Eee, zna se ko će nasljedit kuću posli moje 
smrti! To bi ti i oni tvoj sve rasprčkali u roku keks bez 
mog nadzora! Ako ću možda umrit, ne znači da ću vas 
prestat držat na oku!“ Mama je rekla: “Ti nisi normalan, 
majkemi irudove! Oćeš da plašin svit sa ćaćinim lešom 
u kužini?!“ Dida je rekao: “Zaštoš plašit svit? Svit će 
bit oduševljen! Dolaziće ti masovno u posjetu! Ako 
rulja voli razgledavat Svetog Leopolda, razgledavaće 

i mene!“ Mama je dreknila: “Sveti Leopold je uzor za 
miljone nas hrvackih katolika, blesane! A po čemu si 
im ti interesantan!“ Dida je rekao: “Toš pitat sestru 
Mjuriel, čim ja opet zaspen!“ 


Robi K. (Itla) 

U IME OBITELJI 15/X/2017 


Mama i tata su u kužini pili kavicu i čitali su novine. Ja 
sam drinkao kakao sa udrobljenim baškotom. Onda je 
mama zavrtila sa glavom i rekla je: “A stvarno, jebate, 
pa nemoš virovat šta ovi ludaš Batarelo sere!“ Tata 
je spustijo novine i pitao je: “Ko je Batarelo?" Mama 
je rekla: “Oni bogomoljac iz Vigilarea!“ Ja sam pitao: 
"Šta je to Vigilare?“ Mama je rekla: “Vigilare je udruga 
katoličkih fanatika! Slični su ka oni bolesnici iz U ime 
obitelji! | jedni i drugi oće žene pretvorit u sluškinje 
i strojeve za rađanje!“ Tata je pitao: “| šta sere ti 
Batarelo?“ Mama je rekla: “Kaže da je dokazano da 
silovane žene čine manje pobačaja nego žene koje nisu 
silovane! Moš li to virovat?“ Tata je rekao: “U, jebate...“ 
Mama je prosikćala: “Šta to znači, za gospu blaženu?! 
Jel to znači da žene triba šta više silovat kako bi bilo 
šta manje ambortusa?!“ Tata je vrtijo sa ćivericom i 
rekao je: “Bogami ga je pretjera...“ Samo onda sam ja 
uletijo: “Sestra Melita kaže da Batarelo je prva liga!“ 
Mama je zinila: “Molin?!“ Tata je nagnijo se prema meni 
i pitao je: “A di to ona kaže?“ Ja sam rekao: “Na satu 
vjeronauka!“ 


Mamai tata su piljili u mene sa razrogačenim očima. Ja 
sam žnjopao kakao sa baškotom i šutijo sam. Onda je 
mama mene pitala: "Čekaj malo, jel ti to oš reć da van 
sestra Melita na satu vjeronauka fali onog manijaka 
Batarela?“ Ja sam rekao: “Oću!“ Tata je pitao: “Kako to 
da van ga je uopće spominjala?“ Ja sam rekao: “Pa kad 
je govorila o pobačaju!“ Mama je skriknila: “O pobača- 
ju?! Šta vi imate pričat o pobačaju?! Zašto bi dica od 

devet godina uopće morala znat šta je to pobačaj?!“ Ja 
sam rekao: “Pobačaj je ubojstvo!“ Mama je tiltala sa 
očima i zaledila se. Tata je mene pitao: “Zašto, jebate?“ 
Ja sam rekao: “Zato šta život počinje zečećem!“ Mama 
je fljasnila se po čelu i rekla je: “A u pičku materinu!“ 
Tata je utiho promrmorijo: “Onda ti je, sinak, mater 
višestruki ubojica!“ Onda je mama unila se meni u 
facu i podviknila je: “A zašto bi život počinja začećem, 
moliću lipo?“ Ja sam slegnijo sa ramenima i rekao sam: 
“Zato šta to kaže sestra Melita na vjeronauku!“ 


Mamai tata su gledali u mene sa zinutim ustima. Ja 
sam završijo sa žnjopom i gurnijo sam ćikaru sa 
kakaom od sebe. Onda je mama meni rekla: “A jadniče 
moj mali! Pa nisan imala blage da van u školi tako 
krvoločki peru mozak!“ Tata je njoj rekao: “Katolički 
agitprop je teški horor! Marksizam je bija kamilica 
prema vjeronauku!“ Mama je mene pitala: “Šta vas još 
uče na vjeronauku? Jel vas uče da muškarac je glava 
obitelji i da žena se mora pokorit volji muža?“ Ja sam 
rekao: “Uče!“ Tata je pitao: “Jel van govore da homo- 
seksualci su psihički bolesnici koje triba silom zatvorit 
u ludare i ličit, ako triba i do smrti?“ Ja sam rekao: 
“Govore!“ Mama je pitala: “Jel van tumače da bi ženama 
koje do svoje tridesete nisu rodile ni jedno dite bolje , 
bilo da se nisu ni rodile?“ Ja sam rekao: “Tumače!“ Tata 
je pitao: “Jel vas uče da je seks prije braka najteži grij i 
da će se svako ko iti pomisli na drkanje frigat u paklu?“ 
Ja sam rekao: “Uče!“ Mama je pitala: “Jel van govore 
da ako žena ne posluša muža, pa joj ovaj zavida trisku 
ili je punta nogon u prsi, onda to nije nasilje, nego je 
doprinos stabilnosti obitelji?“ Ja sam rekao: “Govore!“ 
Onda je mama skriknila: “Majko isukrstova, pa šta van 


ti monstrumi rade u školi?! Masovno štancaju male 
batareliće i imbecilčiće! Ima li, sine, išta dobro šta si 
čuja na tom vjeronauku?“ Ja sam rekao: “Ima! Da nije 
obavezan!“ Tata se zagrcnijo: “Molin?“ Ja sam rekao: 
“Čuja san da vjeronauk nije obavezan! Ako se roditelji 
slože, moga bi se ispisat!“ 


Tu je u kužini uletila mrkla tišinčuga. Mama i tata su 
gledali se i skupljali su usta. Onda sam ja pitao: “Ali 
niste znali da vjeronauk nije obavezan?“ Tata je počeš- 
kao se iza uva i rekao je: “Ma znali smo, nije da nismo 
znali...“ Onda je mama uletila: “Ali bi ti, sinak, neiša na 
vjeronauk?“ Ja sam rekao: “Naravski da bi neiša! Meni 
je vjeronauk turbo koma i pilana!" Mama je pogledala 

u plafon i rekla je: “Pa okej, ako ti je baš koma, onda bi 
možda moga i neić...“ Tata je gledao u luster i rekao 

je: “Samo je pitanje šta će ti onda bit sa roditeljima...“ 
Mama je rekla: “Oće li za menom sutra rulja vikat: A 
vidi one komunjare i crvene kurbetine! Nije njanke sina 
upisala na vjeronauk...“ Tata je rekao: “Ili će meni na 
ulici dobacivat: Alo, Jugoslavenčino! Sram te bilo, gubo 
velikosrpska, jedini si ti ispisa dite sa vjeronauka...“ 
Mama je rekla: “Mogu se pozdravit šta će mi Jozo u 
mesnici ostavljat friške bržole! Reće mi: Žalin slučaj, 
nema bržoli za crvene kmere...“ Tata je rekao: “Mene bi 
lako mogli šupirat sa posla! Reće mi: Žaj nam je, al kad 
tebi sinu ne triba vjeronauk, ne triba ni nama četnička 
radna snaga...“ Mama je uzdahnila i rekla je: “Eh, 

začas u Hrvackoj od nevidljivog građanina postaneš 
vidljivi neprijatelj...“ Tata je rekao: “Bili bi obilježeni ka 
Židovi u nacističkoj Njemačkoj...“ Mama je rekla: “Kad 
bolje promisliš, nikakva je razlika između katoličkog i 
kukastog križa! Samo izgledaju malo drukčije, a znače 

isto...“ Tata je rekao: “Nema ništa gore od crkvenog 
agitpropa! Najeba si ako mu se izložiš, a ako mu se ne 
izložiš onda si najeba skupa sa roditeljima...“ Ja sam 
šutijo i piljio sam u mamu i tatu. Mamai tata su isto 
začepili labrnje i gledali su u mene. Onda je moj tata 
nagnijo se prema meni i rekao je: “Skužija si, znači, 
zašto bi možda ipak moga ostat na vjeronauku?“ Ja 
sam pitao: “Zašto?“ Mama je raširila ruke i rekla je: “U 
ime obitelji!“ 


Onda sam ja dreknijo: “A šta sa tim šta će mi oprat 
mozak?! To vas sad nije briga, je li?! Šta će me u školi 
pretvorit u malog batarelića i imbecilčića?!“ Tata je 
rekao: “Ali neće, sinak! Pa za to služi obitelj!“ Mama je 
rekla: “Tako je! Šta god ti budu srali na vjeronauku, mi 
ćemo te doma učit obratno!“ Tata je rekao: “Ovkors! 
Ti u školi zaglumi da se slažeš šta god oni drobe, a kod 
kuće će te mamai tata potajno trovat na suprotnu ban- 
du!“ Mama je rekla: “Obitelj nije samo osnovna, nego 

i ilegalna ćelija društva!" Tata je rekao: “Sjebaćemo ih 
pozadinskim radom!“ Onda je mama rekla: “Evo, zar 
nismo već danas naučili nešto korisno! Na vjeronauku 
su ti govorili da žena nema pravo raspolagat sa svojin 
tilom i da je muž ima pravo ošajdarit kad ga ne sluša! A 
šta si od mame.i tate naučija o ravnopravnosti spolo- 
va?“ Ja sam malo se zamislijo i rekao sam: “Pa naučija 
san da su žene i muškarci totalno ravnopravni...“ Tata 
je pljesnijo sa rukama: “Tako je, sinak!“ Mama je 
cijuknila: “Bravo, sunce mamino!“ Ja sam dodao: “...jer 
pošto svi moraju bit iste pizde!“ 


Robi K. (Illa) 


TELEFONSKE ŽICE BRUJE 17/X1/2017 


Nama je doma kod kuće zazvoncao telefon. Ja sam 
hića odgibao u hodnik da dignem sluju. Kad sam ja nju 
dignijo sluja je rekla: “Doar dan! Ovdi Smilja, Robijeva 
učiteljica! Zoven vas zbog...“ Samo ja sam u roku 
odma uletijo: "Doar dan! Dobili ste telefonski broj od 
Robijevih roditelja! Robijevi roditelji trenutno nisu kod 
kuće! Molimo vas da posli zvučnog signala ostavite 


sam ja poklopijo sluju. 


U kužini su mama i tata piljili u mene sa lakšim ošamu- 
tom. Onda je mama meni rekla: “Kako se ti to ponašaš, 
čoviče božji?“ Tata je rekao: “E, jebate! Kako te nije 
sram tako đikanski glumit telefonsku sekretaricu!“ 
Mama je rekla: “Stvarno si propalitet na kvadrat! Pa jel 
nas još moraš sramotit i priko telefona?“ Tata je pitao: 

“Ko je to uopće bija zva?“ Ja sam rekao: “Neka teta iz 
Elektrodalmacije! Spominje neki račun šta ga niste 
platili...“ 


Roditelji su najprvo se ušutili. Onda je mama fljasnila 
se po čelu i zajauknila je: “Ajme majko, koja govna...“ 
Tata je rekao: “ Nemoš virovat! | odma idu ljude maltre- 
tirat na telefon!“ Mama je rekla: “Banda razbojnička...“ 
Tata je rekao: “Đubrad nad đubrivima...“ Samo onda 

je opet zazvoncao telefon. Ja sam mamu i tatu pitao: 
"Oćetel se sad vi javit?“ Mama je porumenkila po faci i 
rekla je: “Ma je, saćemo se poć javljat svakoj pizdunki 
na telefon, a imamo automacku sekretaricu...“ Tata je 

blekasto se nakeserijo prema meni i rekao je: “Javi se ti, 
sinak, kad ti tako dobro ide...“ 


Kad sam ja dignijo sluju ona je rekla: “Doar dan! Smilja 
ovdi, Robijeva učiteljica! Tila san vas obavjestit...“ 
Samo ja sam u roku munja uletijo: “Doar dan! Dobili 
ste telefonski broj Robijevih roditelja! Robijevi roditelji 
trenutno nisu kod kuće! Otišli su na izlet u Australiju 

i vratiće se za dva do tri miseca! Molimo vas da posli 
zvučnog signala ostavite poruku i oni će van se sigur- 


Mama i tata su se smjehuckali u kužini. Plus su mi dizali 
palce uzrak kao da ja sam prvoligaški maher. Tata je 
meni rekao: “Super si in uvalija šprehu, sinak! Ta banda 
i ne zaslužuje drugo nego da ih se prca u glavu!“ Mama 
je rekla: “Al viš ti koje su to čimavice, majku ti božju! 
Uporno zovu iako in je automacka sekretarica prvi 

put rekla da nas nema doma!“ Tata je rekao: “Ne bi 

se čudija da pošalju za nama imspekciju u Australiju! 
Kad in triba platit, gori su od gestapoa i kagebea! A 
kad ih pitaš da ti objasne zašto su in tolike rate od 
struje, nema ih za čit ni vidit!“ Mama je rekla: “Ma guba 
gubava...“ Samo onda je opet zazvoncao telefon. Ja 
sam okrenijo se da ću u hodnik. E ali tata je skočijo iz 
katrige i rekao je: “A ne, saću in ja jebat mater!“ 


Kad je moj tata dignijo sluju on je odma dreknijo: 
“Jeben tebe i tvoje račune! Čuješ li me, đikačol! Lipo ti 
je telefonska sekretarica rekla da nas nema doma, a 

ti i dalje pilaš! Koji ti je to dir da maltretiraš pošteni 
svit!?“ Sluja je rekla: “Skužajte, šjor, al ovo ima bit neki 
nesporazum...“ Tata je viknijo: “Kurac je nesporazum! 


Platićemo van dug kad mi legne plaća! Šta si se 

tako usprdecala da nonstop zoveš!“ Sluja je rekla: 
“Skužajte, al ja vas ništa ne razumin...“ Tata je viknijo: 
“Naravski da ne razumiš! Kako bi ti mogla razumit da 
ne mogu platit rate bez da mi stigne plaća! Jebe se 
vas kako živi običan pošteni svit!“ Sluja je rekla: “A 
kakve to veze ima sa tim šta ti je sin crnokošuljaš i 
ustaša?“ 


Tata je najprvo zamuknijo od šoka. Onda je on rekao: 

“Molin? Moj sin da je ustaša? Odakle tebi pravo da 
govoriš takve stvari?“ Sluja je rekla: “Odatle šta san 
mu učiteljica!“ Tata je zinijo: “Šta ti pričaš, jebate? 
Koja sad učiteljica?“ Sluja je rekla: “Smilja! Nema ti 
sin pet učiteljica!“ Tata je zamuckao: “Pa znan, al šta 
sad ona, ja san mislija da razgovaran sa gestapovkom 
iz... Sluja je rekla: “Zoven zato šta ti je sin na zidu od 
škole sa autolakom naspreja parolu 'Za dom spremni'! 
Velika je priko tri metra! Jel sad bereš, papane? A sad 
hitno dođi u školu, jerbo je ovde imspektor Marić iz 
pandurije!“ 


Tata je ukočenijo se sa slujom u ruci. Plus je uzelenijo 
od komatoze. Onda je on rekao: “Čekaj malo, to neliči 
na mog sina!“ Sluja je rekla: “Je, je, dođi pa vidi! Pari 
nan škola u Jasenovcu, a ne u Splitu!“ Tata je pitao: “A 
otkud znate da je to baš Robi našara?“ Sluja je rekla: 

“Cinkali su ga ekipa iz razreda! Nije ima sriće, he- 
he-he...“ Tata je zarežao: “A jebaću mu milu mater...“ 
Onda je on odvojio glavu od sluje i arlauknijo je prema 
kužini: “Robi, jebaću ti milu mater! Žigericu ću ti 
izvadit! Oči ću ti iskopat! Zube ću ti razvalit! Glavu ću 
ti odvidat!“ Ja sam iz kužine cijuknijo: “Zašto, tata?" 

Onda je sluja rekla: “To sve moš posli! Al prvo moraš 
doć vamo, jerbo te čeka imspektor Marić!" Tata je 
rekao: “Zašto bi ja dolazija, jebate? Pa nisan ja pisa 
ustaške parole po školi!“ Sluja je rekla: “Al valjda si ka 
roditelj odgovoran za dite od devet godina, jebaga 
irud! Plus toga, tu se postavlja pitanje kako je taj 
dečko doma odgajan, ako se ka maloljetnik upušta u 
teška kaznena djela!“ Tata je rekao: “A ne, ne, draga 
moja! Tu se postavlja pitanje šta ti trećaši uče u školi! 
Pogleaj malo školske učbenike, papanice! Sve vrvi od 
od ustaške propagande, a onda se svi čude šta dica 
briju na fašizam!“ Sluja je rekla: “Ne slažen se, kolega! 
Obitelj je osnovna ćelija društva! Ako taj konzervativni 
nukleus zastrani, cijelo društvo može trpiti posljedice 
od devijacija individualne svijesti!“ Tata je rekao: “Ne 
slažen se, kolegice! U kolektivističkome društvu 
obitelj je žrtva totalitarnog aparata države! Nema 
individualne svijesti izvan dirigirane masovne volje! Ne 
možete totalitarne tendencije tumačiti uz partikularne 
parametre!“ Sluja je rekla: “Znaš šta, prika, ne da mi se 
sa tobom natezat! Ostani časkom na vezi da ja pitan 
imspektora Marića, pa ti posli vidi oš dolazit il neš...“ 


Onda je za minut sluja rekla: “Kaže imspektor Marić da 
ne tribaš dolazit, nego da može on do tebe! Samo šta 
će onda morat doć sa maricom i specijalcima!" Tata 

je zacvrkućao: “Okej, okej! Doću ja tamo! Ne triba mi 
još pravit cirkus prid susidima!“ Sluja je rekla: “Fajn! 
Kaže imspektor Marić da poneseš ličnu kartu, pasoš i 
odrezak od plaćenog računa za struju!“ Tati je uletilo 
čudilo: “Zašto računa za struju?“ Sluja je rekla: “Zato 
šta struju niste platili već tri ipo miseca, nemoj se sad 
pravit blesav!“ Tata je zinijo: “Kako ti to znaš?“ Sluja je 


rekla: “Kako ne bi znala kad zoven iz Elektrodalmacije!“ 
Tata je skriknijo: “Molin?!“ Sluja je dreknila: “Šta moliš, 
koji kurac! Ako ti sin može zaglumit telefonsku sekreta- 
ricu, mogu i ja njegovu učiteljicu!“ 


Robi K. (lila) 


BALADA O OVCAMA" 30/X1/2017 


Ona učiteljica Smilja je nas rulju u razredu ispitivala 
gradivo iz poznavanja prirode i društva. Najprvo je 

ona prozvala onu Nelu Svinjogojstvo. Onda je uča 
Smilja nju pitala: “Nela, šta nam moš reć o sramotnoj, 
nepravednoj i neoprostivoj presudi Haškog suda protiv 
hrvackih odličnika i generala?“ Nela Svinjogojstvo je 
rekla: “Mogu reć da je ta presuda sramotna, nepravedna 
i neoprostiva!“ Uča je rekla: “Bravo Nela, sidi!“ 


Onda je učiteljica Smilja prozvala onu tuljanicu 
Nivesku. Ona je nju pitala: “Niveska, da li po tvom 
mišljenju naše heroje i mučenike šta su osuđeni u Hagu 
tribamo smatrat našim herojima i mučenicima ili rat- 
nim zločincima?“ Tuljanica Niveska je rekla: “Tribamo 
ih smatrat našim herojima i mučenicima!“ Uča je rekla: 
“Bravo Niveska, sidi!“ 


Onda je učiteljica Smilja prozvala onog Rina Sajlu. Ona 
je njega pitala: "Rino, šta ti misliš o teškoj neistini i 
neopisivoj kleveti da je hrvacki državni vrh planirao i 
proveo udruženi zločinački pothvat u susidnoj Bosni 

i Hercegovini?" Rino Sajla je rekao: “Mislin da je to 
teška neistina i neopisiva kleveta!“ Uča je rekla: “Bravo 
Rino, sidi!“ 


Onda je učiteljica Smilja prozvala onu balibanicu Lidiju. 
Ona je nju pitala: “Lidija, šta nam moš kazat o onim 
beštijama i odvratnim izdajničkim govnima koja se 
slažu sa sramotnom, nepravednom i neoprostivom 
presudom Haškog suda?“ Balibanica Lidija je rekla: 

presude šestorici čelnika 
"Herceg-Bosne" u Haagu. 


“Mogu reć da su to beštije i odvratna izdajnička 
govna!“ Uča je rekla: “Bravo Lidija, sidi!“ 


Onda je učiteljica Smilja prozvala onog Kanu Štetu. 
Ona je njega pitala: “Kane, da li su hrabre oslobo- 
dilačke akcije hrvacke vojske u susidnoj Bosni i 
Hercegovini bile hrabre oslobodilačke akcije ili čin 
agresije?“ Kane Šteta je rekao: “Bile su hrabre oslo- 
bodilačke akcije!“ Uča je rekla: “Bravo Kane, sidi!“ 


Onda je učiteljica Smilja prozvala onu pedericu 
Sandru. Ona je nju pitala: “Sandra, kako bi ti nazvala 
onu kravu i petokolonašicu Vesnu Pusić koja kaže da 
presuda u Hagu nije presuda protiv hrvackog naroda 
nego protiv grozne politike koja je vođena devedese- 
tih?“ Pederica Sandra je rekla: “Nazvala bi je kravom i 
petokolonašicom!“ Uča je rekla: “Bravo Sandra, sidi!“ 


Onda je učiteljica Smilja prozvala malu Teicu. Ona 
je nju pitala: “Teice, kako bi ti opisala neviđene izmi- 
šljotine i umobolne imsinuacije da su časni pripad- 
nici hrvackih obrambenih snaga u susidnoj Bosni i 
Hercegovini otvarali logore za muslimane?“ Mala 
Teica je rekla: “Opisala bi ih ka neviđene izmišljotine 
i umobolne imsinuacije!“ Uča je rekla: “Bravo Teice, 
sidi!“ 


Onda je učiteljica Smilja prozvala mog druga Dina. 
Ona je njega pitala: “Dino, šta se vidi iz presude 
Haškog suda koja je prepuna mržnje prema hrvackom 
narodu i hrvackoj državi?“ Dino je rekao: "Vidi se da je 
ona prepuna mržnje prema hrvackom narodu i hrvac- 
koj državi!“ Uča je rekla: “Bravo Dino, sidi!“ 


Onda je učiteljica Smilja prozvala onog Bešu Tableta. 
Ona je njega pitala: “Bešo, kakav je po tvom mišljenju 
bija hrvacki velikan, genijalni ratnik, heroj i humanista 
general Praljak, kojeg je zločinački sud u Hagu osudija 
na dvajs godina zatvora?“ Bešo Tablet je rekao: “On je 
po mom mišljenju bija hrvacki velikan, genijalni ratnik, 
heroj i humanista!“ Uča je rekla: “Bravo Bešo, sidi!“ 


Onda je učiteljica Smilja prozvala onog Mišu Jumu. 
Ona je njega pitala: “Mišo, šta nam moš reć o stravič- 
noj laži i gnjusnoj obmani da je general Praljak naredija 
rušenje starog mosta u Mostaru?“ Mišo Juma je rekao: 
“Mogu reć da je to stravična laž i gnjusna obmana!“ Uča 
re rekla: “Bravo Mišo, sidi!“ 


Onda je učiteljica Smilja prozvala onu degenicu Renči. 
Ona je nju pitala: “Renči, šta ti misliš o veličanstvenom 
i dostojamstvenom činu kada zastupnici u hrvackom 
saboru odaju počast osuđenom ratnom zločincu?“ 
Degenica Renči je rekla: “Mislin da je taj čin veličan- 
stven i dostojamstven!“ Uča je rekla: “Bravo Renči, 
sidi!“ 


Onda je učiteljica Smilja prozvala onog Šeru 
Blajburgera. Ona je njega pitala: “Šera, kakav je bija 
pravedan, obrambeni i oslobodilački rat šta su ga 
Hrvati pod vodstvom Franje Tuđmana vodili u susidnoj 
Bosni i Hercegovini?“ Šera Blajburger je rekao: “Taj 
rat je bija pravedan, obrambeni i oslobodilački!“ Uča je 
rekla: “Bravo Šera, sidi!“ 


Onda je učiteljica Smilja opet prozvala onu Nelu 
Svinjogojstvo. Ona je nju pitala: "Nela, za šta je general 

Praljak, hrabro položivši svoj život za hrvacki narod 

i hrvacku državu, hrabro položija svoj život u Hagu?“ 
Nela Svinjogojstvo je rekla: “Položija ga je za hrvatski 
narod i hrvacku državu!“ Uča je rekla: “Bravo Nela, sidi!“ 


Onda je učiteljica Smilja prozvala onu tuljanicu Nivesku. 
Ona je nju pitala: “Niveska, kako bi ti nazvala neustra- 
šivu i nadasve plemenitu odluku generala Praljka da će 
rađe popit otrov nego da popije dvajs godina robije?“ 
Tuljanica Niveska je rekla: “Nazvala bi je neustrašivom 

i nadasve plemenitom!“ Uča je rekla: “Bravo Niveska, 
sidi!“ 


Onda je učiteljica Smilja prozvala onog Rina Sajlu. Ona 
je njega pitala: “Rino, dali bi izrode koji ne misle da je 
presuda Haškog suda zločin protiv hrvackog naroda 
tribalo linčovat i razbit in pičke ili bi ih tribalo linčovat 

i razbit in pičke?“ Rino Sajla je rekao: “Tribalo bi ih 
linčovat i razbit in pičke!“ Uča je rekla: “Bravo Rino, sidi!“ 


Onda je učiteljica Smilja prozvala onog Kanu Štetu. 
Ona je njega pitala: “Kane, kakvo mora bit jedinstveno, 
istoznačno i nepodiljeno mišljenje svih Hrvata o 
domovinskom ratu?“ Kane Šteta je rekao: “Mora bit 
jedinstveno, istoznačno i nepodiljeno!“ Uča je rekla: 
“Bravo Kane, sidi!“ 


Onda je učiteljica Smilja prozvala onu pedericu Sandru. 
Ona je nju pitala: “Sandra, kako bi ti nazvala slobodno, 
demokracko i istinoljubivo društvo u kojem svi misle ka 
jedan?“ Pederica Sandra je rekla: “Nazvala bi ga slobod- 
nim, demokrackim i istinoljubivim!“ Uča je rekla: “Bravo 
Sandra, sidi!“ 


Onda je učiteljica Smilja prozvala malu Teicu. Ona 

je nju pitala: “Teice, ako postoje takve proklete zviri, 
takvi mentalni bolesnici i takvi mrzitelji Hrvacke 

koji o presudi Haškog suda ne govore isto šta na 
televiziji nonstop govore Ivo Lučić, Ante Nazor i Višnja 
Starešina, kako bi ih ti opisala?“ Mala Teica je rekla: 
"Opisala bi ih ka proklete zviri, ka mentalne bolesnike i 
ka mrzitelje Hrvacke!“ Uča je rekla: "Bravo Teice, sidi!“ 


Onda je učiteljica Smilja prozvala mene. Ona je mene 
pitala: “Robi, kako se zove to kad cili hrvacki narod 
udruženo širi istinu o domovinskom ratu?“ Ja sam 
pomislijo: “Zove se udruženi zločinački pothvat!" Samo 
nisam to rekao jer pošto sam čvrsto spavao. 


Onda je učiteljica Smilja glasnije podviknila: “Alo, 
Robi, čuješ li ti mene? Ponoviću pitanje ako sidiš na 
ušima: kako se zove to kad cili hrvacki narod na čelu 
sa presjednicom i premijerom udruženo širi istinu 

o domovinskom ratu?“ Ja sam pomislijo: "Zove se 
udruženi zločinački pothvat!“ Samo nisam to rekao jer 
pošto sam čvrsto spavao. 


Onda je učiteljica Smilja dreknila: “Robi! Jel mi ti to 
spavaš na satu, kretenčino jedna?! Pa ispaliću na 
ganglije, jebate irud! Cili razred je budniji nego ikad, a 
ti mirno hrčeš u zadnjoj klupi, pizdaliti materina!“ Ja 
nisam ništa rekao jer pošto sam čvrsto spavao. Samo 
onda je meni skriknilo isprid face: “Budi se više, čoviče, 
zakasnićeš u školu!“ 


To je bila moja moja mama šta je skriknila. Ja sam 
otvorijo oči i piljio sam u nju sa teškim ošamutom. 

Mama je pitala: “Šta si tako izneređen, sinak? Nemoj 

mi reć da si opet sanja da si crna ovca?“ Ja sam klimnijo 
sa glavom i brisao sam suzicu iz oka. Mama je rekla: 
“Ajme, jadničak moj! Ništa se ti ne brigaj, to ti je tako 
samo u snu!“ Onda je mama mene pomilkila po kosici. 
Ona je rekla: “Aj digni se sad, stvarno ćeš zakasnit! 


Mama ti je opeglala čistu bilu vunu! Idi je obuci i mrš u 
školu!“ 


Robi K. (Illa) 


BOŽIĆNA ISPOVJED 22/X11/2017 


Meni je moja mama naredila da prije Božića idem se 
ispovidit kod fra Ive u Gospe od Cukra. Mama je rekla 
da svi dobri i pristojni dječaci se pod obavezno ispo- 
vidaju prije Božića. Ja sam u Gospe od Cukra ugibao u 
ispovjedačnicu. U ispovjedačnici je sa druge strane iza 
guste mrižice sidijo fra Ive. Ja sam isto sijo i rekao sam: 
“Faljen Isus i Marija!“ Fra Ive je rekao: “Bolje vas našli!“ 


Fra Ive je nakašljao se iza mrižice i zagunđao je: “Ovi ka 
ti su mi najdraži, šta se dođu ispovidit samo prid Božić! 
A za ostali dil godine im se živo jebe! Jel te to mater tako 
naučila?“ Ja sam rekao: “Je!“ Fra Ive je rekao: “Moga 

san i mislit! Aj da čujen šta si zgrišija!“ Ja sam rekao: “Pa 
zgrišija san, ovaj...“ Samo fra Ive je mene prekinijo: “Al 
neću sad da mi drobiš di si se drpa, di si se drka, di si gle- 
da gole ženske na internetu, i te stvari! To su pizdarije! 

I Svevišnjeg i mene boli nika stvar di si se ti drpa i drka! 
Oću da ispovidiš samo ozbiljne grije, jerbo ja neman 
vrimene na bacanje! Kapito?“ Ja sam rekao: “Kapito!“ 


Fra Ive je rekao: “Okej, da čujen! Šta si ozbiljno zgrišija?“ 
Ja sam pokunjio se i rekao sam: “Iša san na vjeronauk!“ 
Fra Ive je poskočijo na katrigi: “Molin?!" Ja sam rekao: 
"Iša san na vjeronauk!“ Fra Ive je prosikćao: “Iša si na 
vjeronauk?! Pa jesi ti normalan, dite božje? Jel oš da se 
frigaš u paklu? Da završiš ka oni propaliteti u sodomi 

i gomori?“ Ja sam samo uzdahnijo od strave i jeze. Fra 
Ive je rekao: “Ne mogu virovat, majkemi! Dite od devet 
godina da ide na vjeronauk! To bi čak i za neku punoljet- 
nu konjusinu bija kapitalan grij!“ 

Ja sam zamrmorijo: “Pa šta san moga...“ Fra Ive je pod- 
viknijo: “Kako šta si moga? Moga si neić na vjeronauk, 
jebaga bog!“ Ja sam rekao: “Kako san moga neić kad je 
vjeronauk u školi?“ Fra Ive je rekao: “Nemoj me podje- 
bavat, malac, nisan ja od juče! Ka da ja ne znan da je 
vjeronauk izborni predmet! Moš izabrat jel oš na njega 
ić ili neš!“ Ja sam rekao: “Pa kad cili razred ide!“ Fra Ive 
je rekao: “Šta tebe kuri bolac za cili razred?! Ako se cili 
razred oće priklonit silama zla i Sotoni, zašto bi in sei 
ti priklonija? Je li, blesane?“ Ja sam opet zamuknijo od 
jeze i strave. Fra Ive je dignijo kažimprst iza mrižice i 
rekao je: “Kad ideš na vjeronauk, to je isto ka da ideš u 
kurbaluk! Samo šta u kurbaluku ti nešto krešeš, a na 
vjeronauku tebe krešu u mozak!“ 


Onda sam ja promuckao: “A evo, kajen se...“ Fra Ive je 
rekao: “Bome da se kaješ, imaš i zašto! Samo je veliko 
pitanje oćel to Svevišnji uvažit! Mogu samo zamislit 
kakve ste sve šporkarije učili na vjeronauku!“ Ja sam 
rekao: “Učili smo uglavnom da se molimo!“ Fra Ive je 
viknijo: “Da se molite?! Muko irudova... Ono baš, da se 
molite Isusu, Mariji, Josipu, i te stvari?“ Ja sam rekao: 
“Je!“ Fra Ive je zastenjao: “Majko isukrstova! Nema ti 
spasa, sinko! Frigaćeš se u paklu trista posto! To ni 
Svevišnji ne može oprostit!“ Meni je uletijo iznered: 
“Kako ne može? Mama mi je rekla da ću izmolit par 
očenaša i zdravomarija i da će sve bit fajn!“ Fra Ive je 
podviknijo: “Šta zna ta tuka! lljadu očenaša i zdravo- 
marija tebi ne mogu pomoć! Jel ti imaš blagog pojma, 
sinko, da je vjeronauk mrak nad mrakovima? | da je to 
najbolesnija stvar kojoj može bit izložena osjetljiva 
dičja psiha? I da je onaj ko se oda vjeronauku upa u 
najcrnji porok?“ 


Ja sam u teškom šoku piljio u mrižicu sa zinutim ustima. 
Fra Ive je pitao: “Biće ste na vjeronauku učili i da je 
pobačaj ubistvo?“ Ja sam rekao: “Jesmo!“ Fra Ive je 
pitao: "I da je seksanje prije braka zločin?“ Ja sam 
rekao: “Jesmo!“ Fra Ive je pitao: “I da od drkanja može 
otpast ruka?“ Ja sam rekao: “Jesmo!“ Fra [ve je pitao: “I 
da su pederi i lezbe bolesnici?“ Ja sam rekao: “Jesmo!“ 
Fra Ive je zlamenovao sei zastenjao je: “Ujmeoca, isina, 
iduha... Nema ti spasa, sinko! Ti si uletija u cilu mrižu 
poroka! Nadrogiran si sa ljutom propagandom! Nema 
šanse da će ti se Svevišnji tek tako umilostivit!“ Ja sam 
pitao: “Pa šta ćemo sad?“ Fra Ive je rekao: “A neam 
pojma, čoviče božji! Ne mogu se sad sitit pokore koja 
bi mogla otkupit toliki grij!“ 


Onda je meni iz oka kapnila suzica žalosnica. Onda 

sam ja šmrcnijo. Onda sam sa rukom brisao suzoke i 
slinoke. Onda je fra Ive rekao: “Aj, aj, nemoj mi sad tu 
kenjkat! Smislićemo nešto! Jesil štagod drugo zgrišija?“ 
Ja sam rekao: “Nisan!“ Fra ive je pitao: “Sigurno?“ Ja 
sam rekao: “Sigurno!“ Fra Ive je pitao: “Jesil ima kakvih 
kontakata sa klerom?“ Ja sam rekao: “Nisan! Samo san 
priko oka vidija kardinala Bozanića na televiziji!“ Fra Ive 
je opet poskočijo iz katrige: “Molin?! Gleda si Bozanića 
na televiziji?! Tog mračnjaka?! | to biće dok je recitira 
onu splačinu od božićne poslanice?“ Ja sam rekao: “E 
to!“ Fra Ive je arlauknijo: “Pa ti nisi pri sebi, dite božji! 
Ti si se skroz oda nastranosti i perverzijama! Uša si u 
srce zla! Nakupija si više grija nego Agrokor kredita! 
Imaš li ti imalo srama?!“ 


Ja sam raskobečijo oči od horora i piljio sam u mrižicu. 
Fra Ive je viknijo: “Jesil ti svjesan, tudume, da je 

kardinal katoličke crkve ka vođa mafije, a?“ Ja sam re- 
kao: “A nisan...“ Fra Ive je drečao: “Jel ti znaš da je cila 
katolička crkva jedna zločinačka organizacija, a?! Da je 
to sve puno teških konzervi i klerofašista, da pedofile 
ine spominjen?! Je li, klipsone? Objasni mi kako može 
dite od devet godina mirno gledat jednog klerofašistu 
i šefa kriminalne bande na televiziji?“ Ja sam cijuknijo: 
“Pa šta san moga napravit?“ Fra Ive je viknijo: “Moga 
si ugasit televiziju, majmune! A ne se prepuštat griju 
i porocima!“ Ja sam rekao: “Pa kad je tata drža daljin- 
ski...“ Fra Ive je rekao: “Onda biše onesposobit tatu, 
pa ugasit televiziju! Puntat ga ćikopelnicom ili vazom 
u glavu! Ili, ako tako ne ide, uzet cilu televiziju i itnit je 
kroz balkon! Ne brini, dočeka bi se Bozanić na noge!“ 


Ja sam uzdahnijo i zajeckao sam: “A jebiga bože, nisan 
se snaša...“ Fra Ive je rekao: “Moš se ti sad, sinko, po- 
sipat pepelom koliko oćeš, al ne znan oćel to Svevišnji 
uzet u obzir...“ Ja sam zatulijo: “Iskreno se kajen...“ Fra 
Ive je pitao: “Jesil slučajno ima kontakta sa kojin drugin 
pripadnikom klera?“ Ja sam rekao: “Nisan!“ Fra Ive je 
pitao: “Sigurno? Ne lažeš mi?“ Ja sam rekao: “Sigurno!“ 
Fra Ive je pitao: “Stoposto? Nisi slučajno čuja za onog 
biskupa Ko... Ko...“ Ja sam uletijo: “Košića?“ Fra lve 

je viknijo: “Ha, uvatija san te! Čuja si za Košića! Čuja 

si za Košića, jebenliti krvavu nedilju! I njega gleda na 
televiziji!“ 


Ja sam zamuckao: “Ma samo san ga ubra priko oka, 
časna rič...“ Fra lve je arlauknijo: “Pa Košić je teški 
ustaša, jebate led! Ono, ustaša na kvadrat! Biskup 
Košić ništa drugo ne radi nego sere protiv Srba, pe- 
dera i komunista! Ko sluša biskupa Košića ide drito u 


deveti krug pakla! Jel ti to može uć u glavu, papane?“ Ja 
sam zacendrao: “Pa nisan ga ja sluša! Al ne skida se sa 
televizije, nisan ga moga ne vidit!“ Fra Ive je dreknijo: 

"Već san ti reka šta se radi sa televizijom kad se pojave 
klerofašisti na ekranu!“ Ja san rekao: “Pa kad se nisan 
snaša...“ Onda je fra Ive počeškao se po glavi i uzdah- 
nijo je: “Znaš šta, sinko, aj briši mi iz ispovjedačnice! 

Ti si mi težak slučaj, moraću dobro produmat koju 
pokoru da ti pripišen!“ Ja sam pitao: “Pa kaćete mi reć?“ 
Fra Ive je rekao: “Naćemo se posli u parkiću iza crkve! 
Samo da malo dođen sebi!“ 


Onda sam ja izgibao iz ispovjedačnice. Isprid je bila 
ona Bezmalinovićka iz naše zgrade. Bezmalinovićka je 
meni mrgudasto rekla: “Ovo je bogami trajalo kišu isu- 
sovu! Čekan već po ure!“ Ja sam slegnijo sa ramenima i 
rekao sam: “Ima san malo duži spisak grija!“ Onda je iz 
ispovjedačnice izgibao i ispovjednik. To je bijo moj dida 
sa Šolte. Bezmalinovićka je njega pitala: "A koji ste 
vi?“ Moj dida je njoj rekao: “Nije bilo fra Ive, pa san ga 
malo zaminija!" Bezmalinovićka je pitala: “A kaće doć 
fra Ive?“ Dida je rekao: “To van ne bi zna reć, gospojo! 
Zavisi koliko će se dugo zadržat!" Bezmalinovićka je 
pitala: “A di je iša?“ Dida je rekao: “Iša je u kurac! Ka i 
ostatak crkve!“ 


Robi K. (tila) 

ČUDOMORSTVO 29/X11/2017 


Tata je rekao: “Jel ti to mene zajebavaš, sinak? Pa 
nemoš valjda u tim godinama virovat u Dida Mraza?" 
Ja sam pitao: “U kojin godinama?“ Tata je rekao: “Imaš 
devet godina, mamlazino jedna! Ideš u treći razred! 
Već ti je morala neka nauka uć u glavu! A ne virovat u 
vračbine, čudomorstva i slične pizdarije!“ Ja sam pitao: 
“Koje vračbine?“ Tata je rekao: “Vračbine ka šta je Dida 
Mraz!“ Ja sam pitao: “Il ka šta je Isus Krist?" Tata je 
zamavao sa prstom i rekao je: “Nemoj me, malac, po- 
djebavat! Ako bi i dalje virova u Dida Mraza, a imaš već 
devet godina i već si deboto momak za ženidbu, to bi 
značilo da si debil!“ Ja sam rekao: "Pa debil sam!“ Tata 
se nakeserijo i rekao je: “Aaaa, nisi, nisi! Pametan si ti 
dečko, samo šta se praviš glup! Ti perfektno znaš da 
Dida Mraza nema, al si zaglumija da viruješ da postoji! 
Samo ne znan zašto to radiš!“ Ja sam rekao: “Zato da 
dobijen poklon za Novu godinu! Nema tu tajne!“ Tata 
je raširijo ruke i rekao je: “A jebiga, sinak! Mišn impo- 
sibl! Ne može ti donit poklon neko ko ne postoji! Nema 
dara od izmišljenog darodavca!“ Ja sam rekao: “Znači 
ništa od poklona za Novu godinu?“ Tata je rekao: 
“Žalin slučaj! Mišn imposibl!“ Ja sam pitao: “A šta je 
onda bilo prije?“ Tati je uletila zbunjoza: “Kad prije?“ 
Ja sam rekao: “Pa kad san bija manji! | kad san dobiva 
poklone za Novu godinu!“ Tata je rekao: “A jebiga, 
mišu! Tad si još virova!“ Ja sam pitao: “I ko mi je onda 
kupova poklone?“ Tata je rekao: “Kako ko? Donosija ti 
je Dida Mraz!“ Ja sam rekao: “Kako kad Dida Mraz ne 
postoji?“ Tata je rekao: "Al onda si virova da postoji, 
miki! Nisi bija glumac ka danas! To ti je ta caka! Kad 

prestaneš virovat, automacki gubiš prava koja uživaju 
iskreni vjernici!“ Ja sam pitao: “A jel bi moga glede 
poklona neko uletit umisto Dida Mraza?“ Tata je pitao: 

“Naprimjer ko?“ Ja sam rekao: “Naprimjer ti!“ Tata je 
rekao: “la?! Šta ti pada napamet! Pa jel ti ja sličin na 
nekog ko bi se bavija vračbinama i čudomorstvima?“ 
Ja sam rekao: “Ali to mi je živa koma, čoviče!“ Tata je 
raširijo ruke i rekao je: “Ha, šta moš, život je proliv, 
sinak! Viš kako je zajebano ostarit! Zamisli kako je tek 
meni!“ Ja sam rekao: “Znači, samo će Damjanica dobit 
dar za Novu godinu?“ Tati je opet uletilo čudilo: “Zato 
bi ga ona dobila?“ Ja sam rekao: “Pa Damjana iskreno 
viruje u Dida Mraza! | ima masu manje od devet godi- 
na!“ Tata je rekao: “Damjanin slučaj je u nadležnosti 
mame!“ 


Moja mama je mojoj sestrici Damjani rekla: “Dida Mraz 
je ove godine odlučija zaobić Hrvacku!“ Damjanica je 
pitala: “A zašto?“ Mama je rekla: “Zato šta je ispravno 
zaključija da je Hrvacka jedna grozna zemlja! Strašno 
je Dida Mrazu digla živce! Bija je cili izvan sebe! 

Reka je: Ja u ovu klerofašističku jazbinu neću nogom 
kročit!“ Damjana je pitala: “Šta je to klemošavistička 
jazbina?“ Mama je rekla: “Pa Hrvacka, zlato, sad san ti 
rekla! Dida Mraz se na nju užasno naljutija! Popizdija je 
načisto! Reka je: Ja da putujen i da se štrapaciran kako 
bi dilija dici poklone u zemlji di vlada fašizam? Nema 
šanse! Nema žive šanse!“ Damjanica je pitala: “Šta je 
to šafizam?“ Mama je rekla: “Nije šafizam, zlato, nego 
fašizam! To ti je naprimjer primjera kad se veličaju ratni 
zločinci! Kad recimo sud u Hagu nekog osudi, pa mu se 
onda ovde drže mise i komemoracije, il mu se pale svi- 
će, il mu se dižu spomenici i proglašava ga se herojen! 


Sve je to Dida Mraz ubra! Reka je: Ja da iden u zemlju di 
su ratni zločinci heroji? Oću kurac! Udriću in sankcije 
ikoih jebe!“ Damjana je pitala: “Šta su to skancije?“ 
Mama je rekla: “Nisu skancije, zlato, nego sankcije! 

To je kad te ka zadnju gubu odjebe cili civilizirani svit, 
kojen pripada i Dida Mraz!" Damjanica je rekla: "Znači 
Dida Mraz će mene odjebat ka zadnju gubu?“ Mama 

je rekla: “Neće tebe, zlato, nego Hrvacku! Sad san ti 
lipo objasnila!“ Damjanica je rekla: “Onda ću ipak dobit 
poklon za Novu godinu?“ Mama je rekla: “Nećeš, zlato, 
jer pošto živiš u Hrvackoj! Hrvacka je jedna šporka 
baruština! Jedna barbarska diktatura! Dida Mraz je 

to tačno ubra! Reka je: Ja da iden dici dilit poklone u 
zemlju di oće zabranit abortus? Di mrze sve koji nisu 
Hrvati? Di crkva truje narod najgorin vračbinama i 
čudomorstvima? Di se brije na ustaše? Nema šanse! 
Nema jebene šanse!“ Damjana je pitala: “Ako neće doć 
Dida Mraz, oćel ga onda neko drugi zaminit?“ Mami 

je uletilo čudilo: “Zašto bi iko minja Dida Mraza?“ 
Damjanica je rekla: “Zato da mi da poklon za Novu 
godinu!“ Mama je pitala: “Naprimjer ko?“ Damjana je 
rekla: “Naprimjer ti!" Mama je rekla: “Ja?! Nou ćens, 
darling! Kako bi ja, molinte lipo, mogla nosit dici darove 
ako dilin iste stavove prema Hrvackoj ka Dida Mraz? 
Aj reci!“ Damjanica je pitala: “A Robi?“ Mami je uletila 
zbunjoza: “Šta Robi?“ Damjana je pitala: “Oćel Robi 
dobit dar od Dida Mraza?“ Mama je rekla: “O čemu ti 
pričaš, ćerce? Robi već ide u treći razred!“ Damjanica 
je rekla: “Pa šta onda?“ Mama je rekla: “Pa neće valjda 
u tim godinama virovat u Dida Mraza!“ 


Ja i moja sestrica Damjana smo ugibali u bus. Mi smo 
vozili se busom do zadnje stanice. Na zadnjoj stanici 

je bijo Siti Ultra Senzejšnal Šoping Mol. Onda smo ja 

i Damjanica ugibali u Siti Ultra Senzejšnal Šoping Mol. 
Onda smo u Siti Ultra Senzejšnal Šoping Molu ugibali 
u Ekskluziv Paradajz For Kids. U Ekskluziv Paradajz 

For Kidsu je Damjana uzela Barbiku u biloj vinčanici. Ja 
sam uzeo Ajronmena sa daljinskim. Onda smo mi dvoje 
odgibali do blagajne Ekskluziv Paradajz For Kidsa. Na 
blagajni je bijo jedan barba sa žutom kosom. Mi smo 
njemu dali Barbiku u biloj vinčanici i Ajronmena sa da- 
ljinskim da nam naplati. Barba je malo tipkao po kasi i 
rekao je: “Četristo osandeset i sedan kuna!“ Onda sam 
ja barbi dao pesto kuna. Barba je uzeo đenge i piljio je 
u mene sa lakšim zbunjitisom. Ja sam rekao: “Znači, vi 
meni nazad trines kuna!“ Barba je rekao: “Bogami nisi 
loš matematičar! A otkud tebi, dečko, tolika lovuša, a?“ 
Ja sam rekao: “Iz tatinog takujina!“ Barba je rekao: “Iz 
tatinog takujina? A kako je lovuša iz tatinog takujina 
završila u tebe?“ Ja sam rekao: “Tako šta san je uzeja!" 
Barba je rekao: “Tako šta si je uzeja? A zašto si je 
uzeja?" Ja sam rekao: “Zašto je ne bi uzeja? To je moj 
tata!“ Onda je Damjanica uletila: “Braci su tribale kune 
da meni i njemu kupi poklone za Novu godinu!“ Barba 
je nagnijo se priko kase prema nama i rekao je: “Tribale 
su van kune da si kupite poklone? Pa jel to vama, dico, 
normalno?“ Ja sam pitao: "Zašto ne bi bilo normalno?“ 
Barba je rekao: “Zato šta nije! Bilo bi normalno da van 
mama i tata kupe poklone!“ Ja sam nagnijo se prema 
njemu i rekao sam: “Alo, šjor, ja već iden u treći razred!“ 
Barba je rekao: “Pa šta onda?“ Ja sam rekao: "Pa neću 
valjda u ovim godinama virovat u roditelje! 


Robi K. (Illa) 


PITANJE SMRTI 19/1/2018 


Moj dida sa Šolte je bijo kod nas doma u Splitu. Dida 

je ujutro sidijo u kužini i gledao je u čikaru sa kavom. 
Moja mama je stavila na stol kogomu i čikaru za 

sebe. Dida je piljio u polumisec od pjene i čekao je 

da mu se kava oladi. Mama je njega pitala: “Šta si se 

ti tako zamislija? Jel sve okej?“ Dida je rekao: “Sve 
okej... Samo u zadnje vrime previše razmišljan o smrti!“ 
Mama je rekla: “Ajme, čako, pa ne smiš tako!“ Dida je 
rekao: “Zašto ne smin? Meni se čini da mi je to dobro!“ 
Mama je pitala: “Zašto bi ti to bilo dobro?“ Dida je 
rekao: “Zato šta je nikako ne mogu skužit! Ja san, ćerce, 
većinu stvari u životu svatija, al smrt nikako ne mogu 
dokučit! Šta više o njoj mislin, sve mi je dalja!“ Onda je 
dida nagnijo se prema mami i rekao je: “A dobro je šta 
mi je smrt sve dalja, jel tako?“ 


Moja mama je vrtila sa glavom i rekla je: “Čako, čako, 
nekad si, majkemi, ka malo dite...“ Onda je moj tata 
ugibao u kužinu. Tata je pitao: “Zašto je fosilac ka malo 
dite?“ Mama je tati sipnila kavu izkogome u čikaru i 
rekla je: “Govori da u zadnje vrime previše razmišlja o 
smrti!“ Tata je pitao: “Pa otkad to mala dica razmišljaju 
o smrti?“ Dida je rekao: “Nemoš svih mirit po sebi, 
zete! Ti si od malih nogu pokaziva daš teško razmiljat o 
bilo čemu!“ Tata je nakeserijo se i rekao je: “Moj po- 
kojni ćaća je uvik govorija da triba manje mislit, a više 
radit!“ Dida je rekao: “E znan, zato i je pokojan!“ Tata 
je zakočijo čikaru isprid ćunke i piljio je sa nekužitisom. 
Dida je rekao: “A ja lipo svako jutro uz kavicu barenko 
po ure razmišljan o smrti! Nekad i uru! Onda skužin da 


2607 


mi je neskužljiva! Šta više o njoj mislin, sve mi je dalja! I 
miran sam! Ne triba mi bolja terapija!“ 


Mamai tata su vrtili sa glavama i utiho su se smijuckali. 
Dida je i dalje gledao u čikaru. Tata je njemu rekao: 
“Znači, dok god ti radi glava, ti si na sigurnom!“ Dida je 
rekao: “Tako je, zete! Ja mislin da ću od danas početi 
posli večere razmišljat o smrti, barenko po ure! Bolje 
se osigurat!“ Tata je rekao: “Meni je to fenomenalno 
kako tebe u tin godinama još drži entuzijazam!“ Dida 
je pitao: “Kakvi entuzijazam?“ Tata je rekao: “Pa ono, 
mislin, još te drži volja, imaš neke životne planove, 
neostvarene želje i te stvari!“ Dida je rekao: “Ne radi 
se tu o volji i planovima, zete! Ja san sve želje u životu 
ispunija!“ Onda je on srknijo guc kave i rekao je: 
“Jedino šta bi još tija je da se prije smrti vratim u domo- 
vinu! Da umren na rodnoj grudi!“ Mama.i tata su zapiljili 
se u dida sa zinutim ustima. Onda je mama rekla: “Koja 
ti je to sad spika, čako? Pari da si gastarbajter!“ Tata je 
rekao: “E, jebate! Reka bi čovik da dirinčiš na bauštelu 
u Njemačkoj! A cili život se nisi maka sa svog otoka!“ 
Dida je rekao: “Ja san ti se, zete, rodija u Jugoslaviji! 
Za mene bi bilo stravično da me pokopaju u Hrvackoj!“ 
Onda je on nagnijo se prema tati i rekao je: “Nema ti, 
dragi moj, ništa gore nego umrit u tuđini!“ 


Onda je moja mama zakolutačila sa očima. Plus je 
mrmorila: “Gospe moja, opet će krenit sa pilanom...“ 
Onda je moj tata nakeserijo se prema didi i rekao je: “A 
čuj, fosilac, ja bi ti rado kupija voznu kartu da se vratiš 
doma! Al ne znan tačno koji avijon ili vlak ovih dana 
vozi za Jugoslaviju, he-he-he... Možda ide neka pod- 
mornica?“ Dida je rekao: “Ništa se ti ne brigaj, zete! 


Nema boljeg putovanja od čekanja!“ Tata je rekao: 

"E bogami ćeš se dobro načekat...“ Dida je rekao: 
“Izdržaću ja! Izdrža san dosad, pa ću još malo! Nisan lud 
umrit pri vrimena, pa da me pokopaju u stranoj zemlji! 
Miljama daleko od rodne grude!“ Onda sam ja uletijo u 
kužinu i pitao sam: “Zašto će dida pokopat?" Mama je 
meni rekla: “Nizašta, magarče! Šta lupaš gluposti!“ Ja 

sam pitao: “O čemu ste pričali?“ Tata je porumenkijo 

i rekao je: “Ma ništa, bezveze! Malo uz kavicu razgo- 
varamo o smrti!“ Ja sam cijuknijo: “Ali će dida umrit?“ 
Mama je rekla: “Neće, sine! Šta ti pada na pamet!“ Tata 
je rekao: “Kakve su ti to sumanute ideje!" Onda je dida 
zavrtijo sa glavom i rekao je: “Kako to razgovarate sa 
ditetom, ka da je debil!“ Onda je on pogledao u mene i 
rekao je: “Naravski da ću umrit, unukiću, kad mi dođe 
vrime! Samo tvoji glupi roditelji mogu virovat da će 
Hrvacka bit vječna!“ 


Onda je tata nasmješkao se prema didi i rekao je: “Viš 
u kojen si se ti problemu naša, fosilac! Sa jedne strane 
bi tija da Hrvacka traje šta kraće, da moš umrit u 
Jugoslaviji, a sa druge bi ti bilo drago živit šta duže! To 
je teški nesporazum, jebemu mater!“ Mama se keseri- 
la: “He-he, zajebano je kad čovik oće i stisnit i prdnit... 
Dida je prvo malo dumao i češkao se po čelu. Onda 

je on nagnijo se prema meni i rekao je: “Robi, ako se 
kojin nesretnim slučajen desi da ja umren pri vrimena, 
lipo ćeš me dat kremirat i prosut mi pepel u more! Da 
otplovin u pizdu materinu odavde! Jel dogovoreno?" 


Onda je dida srknijo guc kave i dodao je: “A sve san 
ti to napisa i u oporuki!“ Ja sam pitao: “Sta je to opo- 
ruka?“ Dida je rekao: “To je jedan papir di piše da kad 

dida umre, sve šta dida ima ostaje tebi!" Mama i tata 
su iskobečili oči. Dida je srknijo još guc kave i rekao je: 
“To ti je sa potpisom i pečatom pohranjeno kod advo- 
kata Kaliterne! Vidićeš, osin kuće, vinograda i kajića na 
Šolti, ima i nešto keša!“ Mama je pitala: “Kojeg keša?“ 
Tata je pitao: “Di ga držiš?" Dida je rekao: “Šta sad ima 
Veliki su srkućali kavu i šutili su. Plus su mama i tata 
imali nafunjene face. Ja sam drinkao kakao. Onda je 
mama didi rekla: “Znači, koliko san ja skužila, ćer si 
priskočija?“ Dida je rekao: “Zašto bi te priskočija?“ 
Mama je rekla: “Pa sad si reka da si napisa oporuku di 
sve ostavljaš unuku, uključujući keš, a ćeri ništa!“ Dida 
je rekao: “Ostavija bi ja tebi, ćerce, al svi znamo da 
će, u momentu kad ja umren, Robiju novci više tribat!“ 
Mama je pitala: “Zašta će mu tribat?“ Dida je rekao: 
“Pa šta ja znan, za razne stvari...“ Mama je pitala: 
“Naprimjer za koje stvari?“ Dida je rekao: “Naprimjer 
da kupi veću grobnicu za pokojne roditelje!“ 


Robi K. (lila) 


RIČ KRISTOVA 2/1/2018 


Neko je zvonijo na vrata. Kad sam ja otvorijo pred vrati- 
ma su bile dvije tete. Prva teta je rekla: “Dobar dan! Mi 
smo iz molitvene zajednice Rajske poljane! Širimo rič 
Kristovu! Imate li možda vrimena da malo popričamo?" 
Ja sam rekao: “Svakako! Udite, uđite...“ Onda sam 
ja tetama u kužini rekao da sidnu za stol i pitao sam: 
“Jestel za sokić?“ Druga teta je rekla: “Ma ne triba, fala 
lipa! Može samo po čašu vode!“ Onda je prva teta mene 
pitala: “A di su ti roditelji?“ Ja sam rekao: “Brzo će oni! 
Sad su malo zauzeti jer pošto se ovi čas jebu!“ Druga 
teta je cijuknila: “Šta rade?!“ Ja sam rekao: “Jebu se! Al 
biće gotovi za desetak minuta!“ 


Tete su sidile za stolom u kužini sa zinutim ustima. Plus 
su im isto bile i raskobečene oči. Ja sam dodao im po 
čašu vode. Onda sam ja isto sijo za stol i rekao sam: “I? 
Kakva je to rič Kristova?“ Prva teta je rekla: “Mi bi ipak 
sačekali da dođu roditelji!“ Druga teta je rekla: “le, je, 
bolje da o tim stvarima pričamo kad su i odrasli tu!“ Ja 
sam rekao: “Okej, nou frks! Mislija san da ne gubimo 
vrime dok se oni jebu, al kako vi oćete!“ Tete su opet 
zinile sa ustima. Samo onda je na vrata od kužine uletila 
moja mama. Mama je držala pune kese u rukama i govo- 
rila je: “Pa ovo je zapopizdit, čoviče božji, nateglila san 
se ka magarica! Jebneliti spizu irudovu da ti jeben!“ Ja 
sam njoj rekao: “Nemoj beštimat, mama, imamo goste!“ 


Mama je pogledala u tete i rekla je: “O! Skužajte, nisan 


vas vidila...“ Prva teta je pridigla se iz katrige i rekla 
je: “Dobar dan! Mi smo iz molitvene zajednice Rajske 

poljane! Širimo rič Kristovu! Mislile smo da možda ima- 
te vrimena da malo popričamo!“ Mama je rekla: “Kako 
ne, kako ne... Samo da ostavin ove kese, taman san se 
vratila iz dućana!“ Druga teta je rekla: “A vaš sin nam je 
reka da ste se... nije važno!“ Mama je pogledala u mene 
sa turbo strogoćom. Onda je ona podviknila: “Robi! Sto 
puti san ti rekla da ne govoriš ljudima kako se jeben 
kad iden u spizu! Pa jel to tako teško za zapantit?!“ 


Ja sam snuždijo se i rekao sam: “Sori, mamac!“ Mama 
je rekla: “Nemoj ti meni sori! Nego prestani nonstop 
balit gluparije! Više mi je toga puna kapa!“ Onda je ona 
okrenila se prema tetama i pitala je: “Jeste za kavicu?“ 
Prva teta je rekla: “Ma ne triba, gospođo, dosta nan je 
voda!“ Mama je rekla: “Ma kako ne triba, saću ja nama 
stavit kavicu!“ Onda je mama spremila kese i stavila je 
na špaher kogomu da skuva kavicu. Mama je tetama 
doviknila: “Nemojte vi mog Robija obadavat! Otkad 

su in u školi udrili presing na vjeronauku, on stalno 
ide u kontru! Cili je u seksu, da oprostite, puna su mu 
usta kuraca i pičaka! Meni se čini da će se ta vjerska 
nastava dat na zlo!“ Druga teta je rekla: “A šta ćete, 
dica su to...“ Mama je rekla: “Nikidan je, kad su in na 
vjeronauku rekli da je goldun vražja naprava, napuva 
tries golduna i baca ih sa balkona ka balone! Došlo mi 
se ubit od srama!“ Prva teta se mrgodila: “A šta ćete, 
gospođo, dičja posla...“ 


Onda je moja mama donila kogomu sa kavom na stol. 
Ona je tetama sipala u čikare i sila je. Onda je ona 
pitala: “1? Kakva je to rič Kristova?“ Druga teta je rekla: 
“Pa možda bi mogli počet sa onin kad je naš Gospodin 
ujaha na tovaru u Jeruzalem, praćen svojin apostolima 


i sljedbenicima, a na vratima grada su ga dočekale mase 
oduševljenih vjernika...“ Mama je uletila: “Šta, baš je 
jaha na tovaru?" Prva teta je rekla: “Je, je, na tovaru! 
Sveta zemlja je tad bila puna tovara! A oduševljene 
vjerničke mase su našen Gospodinu klicale i mavale su 
mu sa palminin granama...“ Mama je rekla: “Asti, šta je 
to zanimljivo! A da ipak sačekamo i mog muža, a? Bila 
bi živa šteta da ovo ne čuje!“ Druga teta je pogledala 
na uru i pitala je: "Oćel van muž skoro doć?“ Mama je 
rekla: “Ma saće on za dva minuta! U banju je! Uvik se 
ode otuširat posli jebanja!“ 


Tete su opet zinile sa ustima. Plus su im isto bile i 
raskobečene oči. Samo onda je na vrata od kužine 
ugibao moj tata. Tata je podviknijo: “Pa ovo je zapopizdit, 
čoviče božji! Na škodilaku je bilo pedalj rafe! Jedva san 
to ostruga, jebenliti rafu isukrstovu!“ Mama je njemu 
rekla: “Nemoj beštimat, mišu, imamo goste!“ Tata je 
okrenijo se prema tetama i rekao je: “O! Skužajte, nisan 
vas vidija...“ Prva teta je pridigla se iz katrige i rekla 
je: “Faljen Isus i Marija! Mi smo iz molitvene zajednice 
Rajske poljane! Širimo rič Kristovu! Navratile smo ako 
možda imate vrimena da malo popričamo!“ Tata je rekao: 
“Ma kako ne, kako ne... Skužajte šta san malo znojan i 
šporak, jerbo san riba škodilaka!“ Druga teta je rekla: “A 
vaša supruga nan je rekla da ste... ma nije važno!“ Tata je 
koljački se zapiljio prema mami. Onda je on podviknijo: 
“Mila, opet ti! Miljon puti san ti reka da ne govoriš ljudi- 
ma kako se jeben kad iden prat auto! Oš više prestat sa 
tin, za gospu blaženu?! Pa koja ti je to baza?“ 


Mama je blekasto se keserila prema tetama. Onda je ona 
pitala: “Jeste možda za po feticu štrudela?“ Prva teta je 

rekla: “Ne triba, fala lipa, dosta nam je kavica!“ Mama 
je rekla: “Ma kako ne triba! Saću ja nama narezat! Ka 
cukar mi je ispa štrudel!“ Onda je mama odgibala do 
rerne da nareže štrudel. Tata je sijo za stol. Onda je 

on tetama utiho rekao: “Nemojte vi obadavat moju 
ženu! Otkad oni biskupi briju i drže mise na televiziji, 
ona nonstop udara kontru! Stalno su joj, da oprostite, 
puna usta vagina, penisa i orgazama! Neam blage oćul 
to moć podnit!“ Druga teta je rekla: “A šta ćete, šjor, 
ženska posla...“ Tata je rekao: “Nikidan me, kad je neki 
pop na televiziji tumačija da je pobačaj ubistvo, molila 
da joj napravin dite samo zato da ga može abortirat! Jel 
možete zamislit to ludilo? Ja mislin da će se ti vjerski 
program dat na zlo!“ Onda je mama došla sa pijatom i 
rekla je: “Evo par fetica štrudela, da se malo zasladimo 
uz kavicu!“ 


Onda je prva teta rekla: “Ništa se vi ne brigajte, moj 
šjor, sve je nama kjaro! Znamo mi tačno o čemu se 
radi!“ Druga teta je mašila se za štrudel i rekla je: “Ljudi 
izmišljaju svakakve šporkarije i gadarije samo da se 
otarase napasnika iz molitvenih zajednica!“ Prva teta 
je rekla: “Igzaktli! Ljudi kažu — ajmo smislit nešto masu 
gnjusavo i bolesno da spizdimo one pile iz molitvene 
zajednice i potiramo ih ća!“ Druga teta je rekla: “Neki 
čak guštaju! Režiraju cile prestave samo da uvale šta 
luđu brumu davežima iz molitvenih zajednica!“ 


Tu je za stolom u kužini uletila revijska tišina. Onda je 
moj tata pitao: “To ka vama?“ Prvoj teti je uletilo čudilo: 

“Šta ka nama?“ Tata je rekao: “Pa vi ste iz molitvene 
zajednice!“ Prva teta je rekla: “Bože sačuvaj! Mi smo iz 
inspekcije!“ Mama je zinila: “Kakve inspekcije?“ Druga 


teta je rekla: “Iz inspekcije koja kontrolira ko od građa- 
na ima doma televiziju, a ne plaća televizijsku preplatu!“ 
Prva teta je mumala štrudel i rekla je: "Ljudi nas obično 
ne puste priko vrata kad in rečemo ko smo! Al kad 
smislimo dobar upad, ne samo da nas puste, nego još 
popijemo kavicu i izimo fetu-dvi štrudela!“ Druga teta 
je dodala: “I plus toga obavimo posal!“ 


Tata je zaškarpunijo se ka grancigula. On je zarežao: 

“Kakvi posal?“ Prva teta je rekla: “Tijekom očevida kroz 
otvorena vrata smo sinjali da u tinelu imate lipu televi- 
ziju! A ne plaćate televizijsku preplatu! Znači, teški pre- 
kršaj!“ Onda je mama dreknila: “Šta bi plaćali preplatu, 
koji kurac?! Kad na televiziji nonstop vise nadbiskup 
Bozanić i njegova ekipa! To je za neizdržat šta oni 
drobe, svaka se žena osjeća ka štraca kad ih sluša! To 
je gora propaganda nego u Sjevernoj Koreji! Još samo 
fali da plaćamo šta nan peru mozak!“ Druga teta je 
rekla: “E znan, gospođo, tako svi seru po nadbiskupu, a 
onda na televiziji gledaju turske sapunice!“ Prva teta je 
zapiljila se u tatu i rekla je: “Ili rukometno prvenstvo!“ 


Mama je vrtila sa glavom i šapućala je: “Čoviče, koju 
spiku su nan uvalile, te Rajske poljane, te rič Kristova...“ 
Tata je nagnijo se unazad na katrigi i rekao je tetama: 
“Ne mogu virovat da ste nan se ka službene osobe laž- 
no prestavile! Pa kakva je ovo država, za majku božju?!“ 
Prva teta se nakeserila: “Prevarantska!“ Druga teta je 
rekla: “Prilagođena strukturi stanovništva!“ Onda su 
tete dignile se iz katrigi. Prva teta je rekla: “Puno van 
fala na kavici i štrudelu, al mi bi sad pomalo tribale 
poć!“ Druga teta je rekla: “Čeka nas još i sastavljanje 
zapisnika!“ Onda je mama pogledala tatu i pitala je: “A 

šta ćemo mi posli ovakve prevare?“ Prva teta je rekla: 
“Vi se sad možete jebat!“ 


Robi K. (illa) 


UZAVRELI KONTROLNI" 16/11/2018 


Mi smo u školi pisali kontrolni iz prirode. U razredu je 
bijo teški muk i trepet. Učiteljica Smilja je sa rukama 
iza leđa šetkala oko klupa i isprid ploče. Mi rulja smo 
piljili u bilježnice i dumali smo. Onda je uča Smilja sila 
u svoju klupa. Plus je lupkala sa kemijskom po stolu i 
gledala je u nas. Ona je rekla: “Imate cili školski sad 

za rješit kontrolni! Pišite mirno i bez šušura! Uvatin li 
koga da prepisuje, smista ću mu zbičit asa!“ Meni je 
uletijo teži iznered. To je zato jer pošto nisam znao 
odgovor na nijedno pitanje. Učiteljica Smilja je grickala 
kemijsku i piljila je u luster. Onda je njoj došla poruka 
na mobitel. Uča Smilja je uzela ga i pročitala je. U 
poruki je pisalo: “Šta radiš, mišu?“ Onda je uča napisa- 
la poruku u mobitel: “Nemoj ti meni mišu!“ Onda je njoj 
opet došla poruka: “Šta je bilo? Ali si se nešto ljutnila?“ 
Učiteljica Smilja je napisala: “Nemoj se pravit tudum! 
Koliko se sićan, sinoć smo tribali izać vanka!“ Onda 

je došla poruka: “Joj, mišu, pa znaš da mi je sinoć igra 
Real na televiziji!“ Onda je uča napisala: “A jeli? Dobro 
ću razmislit o tome kakva je prespektiva naše veze ako 
ti je Real draži od mene!" Onda je došla poruka: “Niko 
mi nikad neće bit draži od tebe, mišu! Prespektiva nan 
je fenomenalna!“ Onda je uča napisala: “Žalin slučaj, 

al triba bi dat i neke dokaze za tu tvrdnju! A sad me 
ispričaj, jerbo iman posla!“ Onda je učiteljica Smilja 
opet lupkala sa kemijskom po stolu i gledala je u nas sa 
strogoćom. Mi smo blejali u bilježnice sa oššamutom i 
češkali smo se po ćivericama. Onda je učiteljici Smilji 
opet došla poruka na mobitel. U poruki je pisalo: “Šta 
radiš, mišu?“ Onda je uča Smilja napisala: “Dosadan si! 


* Povodom službenoga 
susreta izmađu pradsjadnice 2617 
Hrvatska i predsjednika Srhije. 


Na nastavi san!“ Onda je njoj opet došla poruka: “Znan 
da si na nastavi, al šta radiš?“ Onda je uča napisala: 
“Ovi moji pišu kontrolni iz prirode! Kad in vidin one 
debilne poglede, mislin da će svi popit ase!“ Onda je 
došla poruka: “Ne bi bilo lipo da podiliš svima ase zato 
šta si ljuta na mene!“ Onda je uča napisala: “Nemoj ti 
mene učit kako da radin svoj posal... Ako nemaš šta 
dodat diskusiji oko Reala, skini mi se sa mobitela!“ 
Onda je došla poruka: “Užasno mi je krivo šta san 
gleda Reala, umisto da san sa mojin zlatom izaša vanka! 
Neće se više nikad ponovit!“ Onda je uča napisala: 
“To zvuči ka ljuta fraza! Malo baca na proliv! Moš ti 
to i bolje...“ Onda je došla poruka: “Ispričavan se u 
svoje ime i u ime ciloga srpskog naroda!“ Onda je uča 
napisala: “Oho, zaglumili smo Vučića, je li?“ Onda je 
došla poruka: “Mišu, ti si moja omiljena ustašica!“ Uča 
Smilja se nasmješkala i napisala je: "Jel bi ja sad tribala 
reć da si ti moj omiljeni četnik?“ Onda je došla poruka: 
“Tija bi samo dogovorit jedan bilaterarni susret! Može 
li večeras kod tebe? Naši narodi će nan bit zahvalni! A 
ja ću donit bočicu ladnog šardonea!“ Uča je napisala: 
“Ali večeras ne igra Real?“ Onda je došla poruka: “Ko 
jebe Real, mišu! Real je za tebe zonska liga!“ Uča Smilja 
je smjehuckala se i napisala je: “A šta bi radili na bila- 
terarnom susretu? Oćemol rješavat problem nestalih 
osoba? li da možda rješavamo problem granice na 
Dunavu?“ Onda je došla poruka: “Pa možemo ijednoi 
drugo! Ja san spreman na najveće žrtve! A posli ćemo 
malo čingi-mingi, a?“ Onda je uča napisala: “A šta je 
to čingi-mingi, moliću lipo?“ Onda je došla poruka: 
“To je ono šta ti zoveš ćoksi-boksi i hujla-lujla, mišu! 
Kad ti već moran prevodit sa srpskog...“ Uča Smilja je 
zarumenkila se i napisala je: “Gospodine presjedniče! 


Kakvo je to ponašanje!? Pa ja san ipak jedna dama!“ 
Onda je došla poruka: “Ispričavan se, gospođo pre- 
sjednice! Al pošto ste jedna prvoklasna dama, baš zato 
van i predlažen čingi-mingi! Plus šardone! Plus lagana 
mjuza... a?" Onda je uča napisala: “Pa ne znan baš, to 
mi je malo naglo... Mislila san da će nan u prvom planu 
bit rješavanje vitalnih problema naših naroda!“ Onda 

je došla poruka: “Okej, to se podrazumjeva! Šta ima 
normalnije nego da ustašica i četnik rješavaju proble- 
me koji nastaju zbog ustašovanja i četnikovanja! Al ko 
nan smeta da se posli malo opustimo uz laganu mjuzu?“ 
Onda je uča napisala: “Pa ne znan baš, kad se sitin 
Reala... Ko zna di bi nas to uz mjuzu i šardone odvelo...“ 
Onda je došla poruka: “Odvelo bi nas u popuštanje 
napetosti, mišu! Nema bolje stvari za stabilnost u regiji 
nego da se službena Srbija i službena Hrvacka prenu 
u službenoj spavaćoj! Moramo se uvatit u koštac sa 
svin spolnim pitanjima koja opterećuju odnose među 
našim narodima!“ Onda je uča napisala: "Čekaj časkom, 
čini mi se da neki kretenoid prepisuje kontrolni!“ Onda 
je učiteljica Smilja skočila iz klupe i viknila je: “Kane, 
majmune! Vidin li te opet da se naginješ prema Nelinoj 
klupi, isti čas ću ti zbičit asa! Jel to jasno?“ Kane Šteta 
je rekao: “Jasno, učiteljice!“ Onda je učiteljica Smilja 
sila nazad u svoju klupu. Mi rulja smo sa teškom 
vunom piljili u bilježnice i dumali smo. Onda je uča 
napisala poruku: “Mislin se šta bi mogla obuć za ti 
važni međudržavni susret?“ Onda je došla poruka: 

“Joj, ja bi najrađe nešto od čipke, mišu... Al po principu, 
šta manje, to bolje!“ Učiteljica Smilja je keserila se i 
napisala je: “Možda oni novi crni ređipet šta san ga 
kupila? Baš san dala da mi na njemu sa žutin koncem 
izvezu nešto na glagoljici!“ Onda je došla poruka: 

“Gospođo presjednice! Pa to je famoooooozno! Aj reci 
šta piše, ŠTA PIŠE?“ Onda je uča napisala: “Piše: PAZI 
STRUJA!“ Onda je došla poruka: “Asti muku! Kunen ti 
se da ću pustit da mi se sprže obe ruke na toj struji... 
Ne znan oćul uspit izdržat do večeras, mišu!“ Uča 
je mljacnila sa usnama i napisala je: “Ne znan ni ja! 
Pošto me ovi ligambi grozno stežu!“ Onda je došla 
poruka: “Koji ligambi?“ Onda je uča napisala: “Ovi šta 
ih sad iman na sebi!“ Onda je došla poruka: “Nemoj mi 
reć da usrid nastave nosiš ligambe? One sa crvenin 
fjokićima?“ Onda je uča napisala: “A šta mogu kad mi 
dobro stoje...“ Onda je došla poruka: “Pa kolješ me, 
mišu, kolješ me naživo... Normalno da će ti cili razred 
dobit ase iz kontrolnog! To su sve slineše i drkadžije!“ 
Uča je kesila se i napisala je: “I baš san primjetila da mi 
nekako čudno šuškaju najlonke kad prebacivan nogu 
priko noge... šuš-šuš-šuššš...“ Onda je došla poruka: 

“Oćeš da eksplodiran, je li, ustašice jedna šporka? 
Oćeš da ovi četnik pukne ka crvčak?... Nemoj da bi mi 
do naveče skidala te ligambe, kapito?“ Onda je uča 
napisala: “A dobro, ako je to u interesu pomirenja naših 
zavađenih naroda...“ Onda je došla poruka: “A može 
li sad jedno ozbiljno pitanje?“ Onda je uča napisala: 

“Jel to znači su ova dosad bila neozbiljna?“ Onda je 
došla poruka: “Al ovo je stvarno ozbiljno, mišu: smijen 
li večeras donit lisice? Pliiiiz?“ Onda je uča napisala: 

“Ooo, gospodin presjednik bi se malo igra sa lisicama, 
jeli?“ Onda je došla poruka: “Molin te, mišu! Molinte- 
molinte-molinte!" Onda je uča napisala: “Njam!“ Onda 
je došla poruka: “Njam! Njam!“ Onda je uča napisala: 

“Njam! Njam! Njam!“ Onda je došla poruka: “A bil bila 
spremna za večeras učinit i nešto još luđe, a?“ Onda je 
uča napisala: “Šta bi moj omiljeni četnik tija da mu ludo 


učinin?“ Onda je došla poruka: “Naprimjer da onom 
musavom iz zadnje klupe daš duju iz kontrolnog!“ Uča 
Smilja je uozbiljila se i napisala je: “Kojem iz zadnje 
klupe?“ Onda je došla poruka: “Onom do Dina!“ Onda 
je uča napisala: “Robiju? Pa on mi je najgori učenik u 
razredu! Zašto bi Robiju davala duju?“ Onda je došla 
poruka: “Zato šta se sa njim upravo dopisuješ! Mišu!“ 


Robi K. (lila) 

ZA LJUBAV DOMOVINE" 2/111/2018 


Moj drug Dino je rekao: “Što ostaje nama, koji nismo 
sudjelovali u Domovinskom ratu, a također želimo 
izražavati svoje fašističke osjećaje?“ 

Učiteljica Smilja je pitala: “O čemu ti, Dino, pričaš?“ 
Dino je rekao: “Pričam o sramotnome zaključku 
premijerova Vijeća za suočavanje s posljedicama 
vladavine nedemokratskih režima.“ 

Uča Smilja se čudila: “Kakav je to zaključak?“ 

Dino je rekao: “Vijeće je zaključilo, a premijer se s 

tim složio, da je fašistički pozdrav 'Za dom spremni' 
neustavan, dakle protuzakonit, ali da njegovo korište- 
nje treba omogućiti ratnim veteranima HOS-a. Zato jer 
su Branitelji!“ 

Tuljanica Niveska je rekla: “Tako je dugogodišnja 
prešutna praksa po prvi put legitimirana u pisanoj 
formi." 

Ja sam rekao: “Ustanovljena je i formalizirana iznimka 
koji otuđuje pravilo." 

Učiteljica Smilja je pitala: “Iznimka koja što?“ 

Ja sam ponovio: “Iznimka koja otuđuje pravilo.“ 
Pederica Sandra je rekla: “Želim da i meni, a ne samo 
Braniteljima, bude omogućeno nekažnjeno korištenje 
ustaških parola i simbola!“ 

Kane Šteta je rekao: “Želim i ja, iako nisam Branitelj, 
slobodno uzvikivati 'Za dom spremni! a da mi zbog 
toga ne prijeti zatvorska kazna!“ 

Nela Svinjogojstvo je rekla: “Nismo mi krivi što 

smo se rodili prekasno da bi se mogli uključiti u 
Domovinski rat, te nam je sada uskraćena mogućnost 
da nesputano artikuliramo svoja proustaška čuvstva.“ 

za suočavanje s posljedicama 

vladavine nedemokratskih 

režima pri Vladi RH. 


Učiteljica Smilja se čudila: “Djeco moja, kako vi to 
pričate...“ 

Mala Teica je rekla: “Kao što moj djed nije kriv što 

se rodio prerano, pa kao nemoćni starac nije mogao 
sudjelovati u Domovinskom ratu, i sada mora sakrivati 
ustaški grb i Pavelićevu sliku, jer je njihovo isticanje, 
kako kaže vlast, neustavno i protuzakonito ako nisi 
Branitelj.“ 

Rino Sajla je rekao: “Nevjerojatno je to ekskulpiranje 
Branitelja iz ustavno-pravnog poretka Republike 
Hrvatske.“ 

Uča Smilja se čudila: “Djeco moja, kakve su to riječi... 
Otkud ti, Rino, znaš šta je to ekskulpiranje?“ 
Balibanica Lidija je pitala: “Kakav je to ustav koji ne važi 
za jednu kategoriju stanovništva?“ 

Bešo Tablet je pitao: “I kakva je to struktura stanovniš- 
tva za koju ne vrijede zakoni zemlje u kojoj živi?“ 

Ja sam rekao: “Krajnje je nepravedno dijeliti građane na 
fašiste prvog i drugog reda.“ 

Dino je rekao: “Očigledno, mirnodopska moć 
'Domovinskog rata' je takva da mrvi sve zakone pred 
sobom.“ 

Pederica Sandra je rekla: “Jasno, jer Branitelji su 
izvanzakonska kategorija.“ 

Kane Šteta je rekao: “Štoviše, Branitelji su i izvan- 
društvena kategorija, budući da oni smiju ono što je 
ostatku društva nedopušteno.“ 

Nela Svinjogojstvo je rekla: “Branitelji su Nadhrvati!“ 
Pederica Sandra je rekla: “U nekoj normalnoj zemlji bi 
se Branitelji morali pridržavati zakona, a u Hrvatskoj se 
zakoni pridržavaju Branitelja.“ 

Rino Sajla je rekao: “Kao što su preko svake mjere 
privilegirani u socijalnom pogledu, tako im se bez 


srama dodjeljuju ideološki ustupci, pa jedino oni smiju 
legalno deklarirati svoje ustaštvo.“ 

Učiteljica Smilja je rekla: “Dajte, djeco, pričajte 
normalno. Pa kakve su to riječi, “ideološki, “deklarirati', 
'privilegirani'..?“ 

Mišo Juma je viknuo: “Želim i ja biti ustaša! Ako nisam 
Branitelj, ne znači da sam gubav!“ 

Balibanica Lidija je rekla: “A javlja se i dodatni problem. 
Ako samim činom sudjelovanja u Domovinskom ratu 
stječeš pravo da legalno propagiraš fašizam, znači, 
logično, da je Domovinski rat motor aktualne fašizacije 
hrvatskoga društva. Je li pretjerano reći da je fašistički 
sam po sebi?“ 

Mala Teica je rekla: “Zastrašujuće je to sužavanje izvo- 
rišta hrvatskog fašizma na Domovinski rat, a upravo to 
čini premijerovo oktroirano Vijeće.“ 

Dino je rekao: “Što kada Branitelja jednom ne bude? 

A mi, koji smo jedina realna budućnost ove zemlje, ne 
smijemo slobodno uzviknuti 'Za dom spremni!“ 

Bešo Tablet je rekao: “Kada pokoljenje Branitelja odseli 
na onaj svijet, suočit ćemo se s ozbiljnim deficitom 
nacističke promidžbe u ovozemaljskoj Hrvatskoj.“ 
Nela Svinjogojstvo je rekla: “Mada je neobičan trend 
da s vremenskim udaljavanjem od Domovinskog rata 
Branitelja ima sve više.“ 

Mišo Juma je rekao: “Možda Domovinski rat ima to 
svojstvo da se zahuktava sve snažnije što je dublje 
uronjen u prošlost?" 

Rino Sajla je pitao: “Treba li to brinuti ili ulijevati nadu?“ 
Pederica Sandra je rekla: "Nema nama nade uz ovakvu 
hegemonijsku ulogu Branitelja.“ 

Tuljanica Niveska je rekla: “Nepodnošljivo je da ljubav 
prema NDH bude privilegija društvene elite.“ 

Balibanica Lidija je rekla: “U drugim zemljama se 
ekskluzivni dio društva kurči sa guccijevim odijelima, 
a kod nas sa ustaškim značkama." 

Ja sam ponovio: “Tužno je kada se građani dijele na 
fašiste prvog i drugog reda...“ 

Učiteljica Smilja je zatulila: “Dajte, djeco, lakše 
malo...“ 

Dino je rekao: “Želim i ja, iako nisam Branitelj, ići na 
misu za Pavelića bez bojazni od progona!“ 

Mala Teica je pitala: “Kako je Crkva stekla status 
Branitelja?“ 

Kane Šteta je rekao: “Ako za Branitelje ne vrijede 
državni zakoni, znači da su oni moćniji od države i da 
je drže u rukama. A ako je drže u rukama, znači da su 
Branitelji vlasnici hrvatske države.“ 

Pederica Sandra je rekla: “Branitelji vole Hrvatsku 
zato što je posjeduju.“ 

Rino Sajla je rekao: “Najtočnije bi bilo ustvrditi da je 
Hrvatska neka vrsta logora, s Braniteljima u svojstvu 
logorskih čuvara.“ 

Balibanica Lidija je rekla: “Točno. Oni su stražarski 
kadar za koji ne važi kućni red kakav je ustanovljen za 
zatočenike lagera.“ 

Ja sam rekao: “Mene to podsjeća na Jasenovac. Gdje 
samo Branitelji smiju postaviti spomen ploču s 
natpisom 'Za dom spremni“ 

Mala Teica je rekla: “A svima ostalima je uskraćena 
sloboda javnog izražavanja.“ 

Ja sam dodao: “Zato jer su smješteni s pogrešne 
strane žice.“ 

Uča Smilja je zakukala: “Djeco, nemojte tako...“ 
Nela Svinjogojstvo je rekla: “Ispada da se Branitelji 
nisu, kao što piše u našim školskim udžbenicima, 


borili za slobodnu i samostalnu hrvatsku državu, nego 
za svoje vlasništvo nad njom.“ 

Dino je rekao: “Domovinski rat nije bio, kao što piše u 
našim školskim udžbenicima, oslobodilačka epopeja, 
nego proces privatizacije hrvatske države.“ 

Mišo Juma je rekao: “Nakon što su Branitelji postali 
njeni vlasnici, Hrvatska nije ni slobodna ni samostalna, 
nego je zarobljena i braniteljska.“ 

Pederica Sandra je rekla: “Hrvatska je pod čizmom 
Branitelja neusporedivo jače zgnječena nego što je to 
bila pod čizmom Jugoslavije.“ 

Nela Svinjogojstvo je rekla: “Ono što se u našim 
školskim udžbenicima naziva oslobođenjem, ustvari je 
bila okupacija Hrvatske od strane Branitelja.“ 

Ja sam rekao: “Nije li došao krajnji čas da hrvatski 
narod digne glavu, precvika bodljikavu žicu i oslobodi 
se od osloboditelja?“ 

U tom času otvorila su se vrata učionice. Na vratima je 
stajala direktorica. Direktorica je podviknula: “Smiljo, 
kakva je to galama?! Cijela škola se trese od dreke i 
vike!“ 

Učiteljica Smilja je raširila ruke i rekla je: “A što mogu, 
djeca galame, nikako ih ne uspijevam umirit...“ 
Direktorica je rekla: “Kakva djeca, Smiljo?! Pa tu ste 
samo ti i taj bradati muškarac! | oboje goli kao od 
majke rođeni!“ 

Učiteljica Smilja je rekla: “Ako premijerovo Vijeće 
glumi otklon prema totalitarnim režimima dok pred- 
laže legalizaciju nacizma, mogu i ja glumiti da držim 
nastavu dok se jebem sa svojim partnerom.“ 
Direktorica se zgranula: “Jebeš se usred razreda?!“ 
Uča Smilja je rekla: "Dobro, krenuli smo da ćemo se 
pojebat, ali onda se to izrodilo u diskusiju. | to grupnu.“ 

Direktorica je viknula: “Smiljo! Pa ne možeš se jebat u 
školskoj učionici!“ 

Učiteljica Smilja je pitala: “Što, zar je to nedopušteno?“ 
Direktorica je dreknula: “Naravno da je nedopušteno! 
Kako bi moglo biti dopušteno?!“ 

Partner je rekao: “Oprostite, gospođo, ali ja sam 
Branitelj.“ 


Robi K. (Ilta) 


OPERACIJA BISTA" 15/111/2018 


Moj dida sa Šolte i onaj njegov frend barba Tonino 
su bili kod nas doma na obidu. Oni su došli u Split jer 
pošto su imali neke sastanke i dogovore. Samo mojoj 
mami su rekli da došli su kod doktorice Fulgozi na 
pregled. Mama je za obid skuvala punu teću tripica sa 
kumpirima. Ona je vadila sa kacijolom tripice u pijate i 
pitala je: “1? Šta kaže doktorica Fulgozi?“ Dida je rekao: 
“Ništa dramatično! Da iman umor na mozgu!“ Mama je 
podviknila: “Čako!" Dida je rekao: "Doktorica Fulgozi 
kaže da je umor na mozgu u mojin godinama skroz 
normalan! I plus nije zloćudan!“ Barba Tonino je rekao: 
“Kad mozak skoro cilo jedno stoljeće radi punon parom, 
normalno da se pojavi umor!“ Dida je rekao: “Šta znači, 
zete, da ti moš bit miran!“ Tata je zakolutačijo sa očima 
i rekao je: “Ha-ha-ha, pun si baza! Ka govno vitamina!“ 
Mama je rekla: “Aj nemojte se zajebavat na bazi zdrav- 
lja!“ Onda je moj dida pronjuškao iznad punog pijata i 
rekao je: “Ajme ćerce, ove tripice ti govore šest jezika!“ 
Barba Tonino je dodao: “Uključujući srpskohrvacki!“ 


Onda smo mi svi za stolom zafastali se u tripice. Onda 
su malo posli veliki uz žnjopu bacili i ćakulu. Mama je 
rekla: “A stvarno je teška gadarija ono šta su u Zagrebu 
napravili Ivi Loli Ribaru!“ Tata je rekao: “Slažen se! 
Odnit bistu sa spomenika, pa našta to sliči? To mogu 
samo teški propaliteti!“ Mama je rekla: “I to ne obični, 
nego ustaški propaliteti! Šta in je Lola kriv, koji kurac? 
Kriv je jedino zato šta se ka mladi partizan borija za 
slobodu! To mu je jedini grij!“ Tata je rekao: “Apsalutno! 
Nije se, jadničak, stiga ni šporkat u komunizmu, jerbo 

Ive Lole Ribara u Zagrebu. 


je zaginija prije kraja rata!“ Moj dida i barba Tonino su 
njupali tripice i šutili su. Plus su se pogledavali ispod 
oka. Tata je rekao: “Kako je krenilo, ne bi se čudija da 
nan sutra crnokošuljaši marširaju po ulicama!“ Mama 
je rekla: “Ako već sad imamo razna poglavarstva i 
stožere, sutra ćemo imat i Glavni ustaški stan!“ Tata je 
rekao: "Ko danas skida glave sa spomenika, sutra će 
ih skidat sa ramena!“ Mama je rekla: “A još Lola onako 
mlad i lip... Koji fašistički horor, čoviče! To je meni isto 
ka da makneš bistu od Bred Pita!“ 


Dida i barba Tonino su ždrokili tripice i gledali su se. 
Onda je barba Tonino didi rekao: “Šta je reć da ovi tvoji 
imaju tako ispravnu spiku, a?“ Dida je rekao: “A evo, i 
ja san ugodno preneražen...“ Barba Tonino je rekao: 
“Govore sve isto ka i mi, jebate patak! Ovo mi je leglo 
ka dodatni začin na tripicama!“ Dida je rekao: “Ko zna, 
ako mi je zet počeja mislit svojon glavom, možda će 
i on u dogledno vrime dobit umor na mozgu!“ Barba 
Tonino je rekao: “Da im onda kažemo, a?“ Dida je rekao: 
“A ne znan, možda bi i mogli...“ Mama i tata su sa zbu- 
njozom gledali u dida i barba Tonina. Onda je moj dida 
obrisao se sa tavajolom oko usta. Onda je on nagnijo 
se prema mojim roditeljima i utiho je rekao: “Ivu Lolu 
niko nije maka!“ Tata je zinijo: "Molin?“ Dida je ponovio: 
"Lolu nisu odnili ustaški propaliteti!“ Mama je rekla: 
"Kako nisu, čoviče božji? Pa nema ga na spomeniku!“ 
Dida je još više se nagnijo i rekao je: “Sam je otiša!“ 


Mama i tata su zakočili sa žvakanjem i piljili su u dida 

i barba Tonina. Barba Tonino je rekao: “Čovik je lipo 
skupija svoje prnje i poša ća sa memorijalnog objekta! 
Udrija in je klanfu!“ Dida je rekao: “Reka je: Ako na 


spomenicima nema više nikog od mojih partizanskih 
drugova, koji ću ja kurac radit u ovoj Endehaziji? Neću 
valja bit crna ovca u oslobodilačkon pokretu!“ Barba 
Tonino je rekao: “Reka je: Ako su makli i Trg maršala 
Tita, pa neću valjda ja sam ovde ostajat! Ja san uvik 
druga Tita sljedija u stopu, pa ću tako i nastavit!“ Dida 
je rekao: “Reka je: Ostat na spomeniku u ustaškoj 
Hrvackoj značilo bi opravdavat zločimački fašistički 
režim! Još bi mi samo falilo da me moji drugovi optuže 
za kolaboraciju!“ Barba Tonino je rekao: “Reka je: Ovi 
se opći ustašluk ne može podnit čak ni kad umisto 
mozga imaš pet kili metala! Ako san izliven u bronci, 
ne znači da san osta bez morala!“ Dida je rekao: “Reka 
je: Ovin činom odlaska iskazujen punu solidarnost sa 
iljadama svoje partizanske braće!“ Barba Tonino je 
rekao: “| čovik je lipo skupija svoje prnje i poša ća sa 
memorijalnog objekta! Zavida in je brokvu!“ 


Mama i tata su gledali u dida i barba Tonina sa zinutim 
ustima. Onda je mama zavrtila sa glavom i rekla je: 
“Nemoš virovat, čoviče božji...“ Tata je isto vrtijo sa 
glavušom i rekao je: “Nema šanse da kreneš nešto 
ozbiljno pričat, a da stara prdila to ne izvrnu u totalno 
bolesnu spiku...“ Dida je pitao: “Koju sad bolesnu spiku, 
jebate?“ Tata je podviknijo: “Daj ne tupi! Ivo Lola je 
mrtav prepun kurac godina!“ Dida je podignijo kažim- 
prst i rekao je: “Drug Lola, ka i drug Tito, živi vječno!“ 
Tata je rekao: “Aj ne pravi se blesav, molinte lipo! 
Govorimo o dvajs kila bronce!“ Dida je rekao: “Ka da ja 
to ne znan, jebate! Zašto ti, zete, pričaš sa menom ka 
da san debil?“ Tu je tati uletila lakša zbunjoza. Dida je 
nagnijo se prema njemu i rekao je: “Zar ti misliš, zete, 
da je drug Lola samoinicijativno otiša sa spomenika 

bez pomoći svojih drugova?“ Barba Tonino je dodao: 
“Zar viruješ da je naša zagrebačka ćelija sidila skrštenih 
ruku?“ 


Tata je rekao: “A tooo...“ Dida je klimnijo sa glavom: 

"E, to! Jel možda misliš da je bilo jednostavno otet od 
dušmana bistu i prebacit je sa legalnog spomenika 

u ilegalu?“ Barba Tonino je dodao: “| onda tajnim 
kanalima Lolu sakrivat u skloništima da ga ne otkrije 
ustaško redarstvo!“ Dida je dodao: “| onda se bacit 

na propagandni rad i proširit glasine da su Lolu odnili 
ustaški vandali po nalogu fašističke vlasti!“ Barba 
Tonino je dodao: “I onda druga Ribara pribacivat priko 
Like, Banije i Korduna do oslobođenog teritorija!“ Dida 
je dodao: “Cila armija drugova je bila uključena u tu 
operaciju, moj zete!“ Tata je rekao: “O muku ti irudo- 
vu...“ Onda je moja mama uletila: “I di je sad?“ Dida je 
pitao: “Ko di je sad?" Mama je rekla: “Pa Lola!“ Dida je 
rekao: “Eee, di je sad, di je sad... Na sigurnom je mistu! 
Nije važno!“ Mama je rekla: “A daj, čako, pa moš mi reć!“ 
Dida je rekao: “Kakvi bi ja bija pripadnik pokreta da tek 
tako okolo serem tajne imformacije!“ Mama je rekla: 

"Pa ćer san ti, jebemu mater!" Dida je rekao: “A otkud ja, 
ćerce, znan da ti nisi ustaška špijunka, a? Naročito mi 
je ovi tvoj muž sumnjiv!“ 


Mama je podviknila: "Čako! Kako moš govorit takve 
bljezgarije!“ Onda je tata mami rekao: “Ma šta se pališ, 
ženska glavo, viš da nas fosilci brumavaju leva-leva! 
Smislili su umobolnu priču i prcaju nas usrid ručka! 
Samo šta te jeftine baze ne bi popila ni mala dica!“ 
Onda je dida rekao: “Jeftine baze, jeli?“ Onda je on 
okrenijo se prema barba Toninu i rekao je: “Druže 


Tonino donesi ruksak!“ Onda je barba Tonino dignijo se 
od stola i odgibao je u hodnik. Onda je on u roku odma 
dogibao nazad u kužinu sa zelenim ruksakom. Onda je 
on iz ruksaka izvadijo brončanu glavušu. To je bila bista 
od Ive Lole. Onda je on nju stavijo nasrid stola. Mama 

i tata su sa razjapljenim ustima i iskobečenim očima 
gledali u Lolu. Onda je dida nagnijo se prema tati i 
rekao je: "Šta sad kažeš, miki?“ Tata je rekao: “U pizdu 
materinu...“ Dida je rekao: “Jel to, majketi, sve šta 

imaš reć o borbi hrvackih partizana protiv fašističkog 
terora?" Tata je rekao: “U tri pizde materine...“ Mama 
je sklopila ruke na prsi i rekla je: “Isti je Bred Pit!“ Lola 
je pogledao prema njoj i rekao je: “Onda mi izvadi pijat 
tripica i ne pizdi!“ 


Robi K. (illa) 

JADNA MARIJA" 29/11/2018 


Doma kod moje mame su došle na kavicu ona 
Bezmalinovićka sa trećeg i ona Gospodnetićka sa 
prvog. Gospodnetićka je donila pijatić sa orahnjačom. 
Bezmalinovićka je donila pijatić sa londonerima. 
Mama je stavila na pijatić par fetica štrudela šta ga je 
ispekla. Onda su frendice drinkale kavicu i žnjopale 
kolače i ćakulale su. Moja mama je rekla: “A cure, ja 
časna rič ne mogu virovat da je oni ministar zdravstva, 
profesor doktor gospon primarijus Kujundžić, reka 

da će Crkva sudjelovat u izradi Zakona o pobačaju!“ 
Gospodnetićka je rekla: “Pa Crkva je protiv pobačaja!“ 
Mama je rekla: “To ti i govorin! Kako Crkva može 
sudjelovat u izradi Zakona o pobačaju ako je ona protiv 
pobačaja?“ Bezmalinovićka je rekla: “Ona bi mogla 
sudjelovat u izradi Zakona protiv pobačaja, il Zakona o 
zabrani pobačaja, al nikako u izradi Zakona o pobačaju!“ 
Gospodnetićka je rekla: “To je ka da ja sudjelujen u 
izradi atomske bombe, a zna se da san ljuti protivnik 
atomskog naoružanja!“ Mama i Bezmalinovićka su 
pogledale u nju sa lakšim čudilom. Gospodnetićka je 
rekla: “Rekla bi in — okej, ekipa, mogu ja sudjelovat 

u izradi atomske, al samo ako ćete je itnit drito na 
Vatikan!“ Onda su frendice keserile se i kucnile su se 
sa čikarama kave. Onda je moja mama rekla: "Najpri 
će bit da će se Zakonom o pobačaju ustvari zabranit 
pobačaj, al ga nisu tili odma nazvat Zakonom o zabrani 
pobačaja, da ne zvuči grezo!" Gospodnetićka je rekla: 
*Al ovako zvuči lažno!" Bezmalinovićka je rekla: “To 

je isto ka da se Zakonom o vjerskim zajednicama 
zabranjuju vjerske zajednice! Al se to onda ne nazove 

Zakona o pobačaju. 


Zakon o zabrani vjerskih zajednica nego Zakon o 
vjerskim zajednicama!“ Gospodnetićka je pitala: 
“Kome bi uopće moglo past na pamet zabranit vjerske 
zajednice?“ Mama je rekla: “Moglo bi past na pamet 
meni, he-he-he...“ Bezmalinovićka je rekla: “A bogami 
i meni, hi-hi-hi...“ Gospodnetićka je pitala: “A zašto bi, 
moliću lipo, tribalo zabranit vjerske zajednice?“ Mama 
je rekla: "Zato da vjerske zajednice ne zabrane poba- 
čaj!“ Onda su frendice za stolom opet se kucnile sa 
čikarama od kave. Gospodnetićka je mamu pitala: “Da 
moš birat između Crkve i pobačaja, ti bi znači izabrala 
pobačaj?“ Mama je rekla: “Naravska stvar! Bez dileme! 
Pogotovo šta o pobačaju ja sama odlučujen, a Crkva mi 
je nametnuta!“ Bezmalinovićka je rekla: “Odlučivaćeš 
ti sama moj klinac... To ti je, mila, prošlo svršeno vrime! 
Viš da Crkva uzima stvar u svoje ruke!“ Gospodnetićka 
je rekla: “Ne kužin, jebate, zašto je Crkva toliko na- 
drkana na pobačaj? Šta joj to toliko smeta?“ Mama je 
rekla: “Eeee, lipa moja, aj časkom zamisli da je Marija 
pobacila...“ Tu su se frendice sa zanimacijom zagledale 
u moju mamu. Mama je rekla: “Da je Marija recimo 
naprimjer kojin slučajen pobacila, i da nije rodila onog 
klipana, ne bi bogami bilo ni Crkve ni vjerskih zajednica, 
jel tako?" Bezmalinovićka je rekla: “A tako je!“ Mama je 
rekla: “Znači, mogli smo izbjeć dvi iljade godina horora 
i užasa!" Gospodnetićka je rekla: “Koji zajeb, jebate! 
Misliš da si rodila dite, a posli se sve to izrodi u masov- 
ni i stravični zločin!“ Mama je rekla: “Ideš dobit bebu, 
a dobiješ katastrofu!“ Bezmalinovićka je rekla: “Jadna 
Marija..." Gospodnetićka je rekla: “Jadna Marija...“ 
Mama je rekla: “Jadna Marija...“ Gospodnetićka 
je mašila se za londoner i rekla je: “Ako je zabrana 
pobačaja već jednom dovela do strašne tragedije 


i kataklizme, zašto opet oće ponovit istu grešku?“ 
Mama je rekla: “Ne misle oni da je to greška! Dok god 
Marija nema izbora! Jer najglavnija stvar u svemu je 
da Mariju niko ništa nije pita!“ Bezmalinovićka je vrtila 
sa glavom: “Jadna Marija...“ Gospodnetićka je vrtila 
sa glavom: “Jadna Marija...“ Mama je rekla: “Ne samo 
da je niko nije pita želi li rodit il će rađe pobacit, nego 
je nisu pitali ni želi li ostat trudna! Pa molinte lipo!“ 
Bezmalinovićka je rekla: “Zanila po Duhu Svetom, moš 
mislit! To je samo drugi izraz za silovanje!“ Mama je 
rekla: “Apsalutno! A kad su je jadnicu zvjerski silovali, 
onda su to još prikazali ka sveti čin! Guba jedna muška!“ 
Bezmalinovićka je rekla: “Gadljivo! Riga mi se od te 
priče, majkemi!“ Mama je rekla: “Zamisli koji monstrum 
moraš bit da najgore nasilje prestaviš ka milost božju!" 
Onda je Gospodnetićka rekla: “Dobro, postoji i mo- 
gućnost da su sve to skupa izmislili!“ Bezmalinovićka 
je pitala: “Šta da su izmislili?“ Gospodnetićka je rekla: 
“Pa cilu tu spiku oko bezgrešnog začeća, Isusova 
rođenja, itakodalje, itakodalje! Ogromna je šansa da 
ništa od toga nije istina, nego su sve izmislili da navuku 
ljude na religiju!“ Mama je rekla: “Pa šta nisu izmislili 
da Duh Sveti siluje Josipa!? Nego je baš mora silovat 
Mariju!“ Gospodnetićka je rekla: “Dobro, Josip ne bi 
bija moga posli toga rodit...“ Bezmalinovićka je rekla: 
“Ha, pa moga ga je Duh Sveti silovat iz gušta! Moga ga 
je prenit iz čiste zabave!“ Mama je rekla: “I ja kažen! 
Da ta ekipa nije tako katolički zatucana, znali bi da 
postoji i seks bez oplodnje!“ Gospodnetićka je vrtila 
sa glavom i rekla je: "Jadna Marija...“ Bezmalinovićka je 
rekla: “Iadna Marija...“ Mama je rekla: “Jadna Marija...“ 
Onda je jedna teta na vratima od kužine rekla: “Reka 
mi je da ima poršea!“ Frendice za stolom su zableušile 

se u nju sa zinutim ustima. U kužini je bila mrkla tišin- 
čuga. Onda su mama i frendice rekle: “Zdravo, Marijo!“ 
Marija je pitala: “Jel me primate na kavicu?“ Mama je 
njoj rekla: “Naravski, mila, sidaj vamo! Imamo i fine 
kolačiće! Aj maši se, prva liga su!“ Onda je Marija sila 
za stol. Mama je njoj sipnila izkogome kavu u čikaru. 
Marija je uzela iz pijata fetu Gospodnetićkine orahnja- 
če. Bezmalinovićka je nagnila se prema njoj i pitala je: 
“Ko ti je, mila, reka da ima poršea? Duh Sveti?“ Marija 
je mumala orahnjaču i klimnila je sa glavom. Mama 
je rekla: “O jebate te dragi irud...“ Gospodnetićka je 
pitala: “Pa jel ga ima?“ Marija je pogledala sa tragič- 
kom tugicom i rekla je: “Ma ima je kurac!“ 


Robi K. (lila) 


DOLI ISTANBULSKA! 13/1V/2018 


Mi smo u školi imali sat vjeronauka. Na satu vjerona- 
uka je ona sestra Melita šetala se isprid ploče i priko 
razreda sa rukama na leđima. Sestra Melita je rekla: 
“Za početak vas pozivan da sutra svi do jednog, skupa 
sa svojin roditeljima, dođete na rivu na veliki masovni 
prosvjed protiv zločinačke Istanbulske konvencije!“ 
Onda je sestra Melita pitala: “Zašto triba prosvjedovat 
protiv Istanbulske konvencije?" Sestra Melita je rekla: 
“Zato šta smo već rekli da je ona zločinačka!“ Sestra 
Melita je pitala: "A zašto je zločinačka?" Sestra Melita 
je rekla: "Zato jerbo ona promiče mračnu i opasnu 
rodnu ideologiju!“ Sestra Melita je pitala: “Šta je to 
rodna ideologija?“ Sestra Melita je rekla: “To je ideo- 
logija koja je mračna i opasna, ka šta smo već utvrdili!“ 
Sestra Melita je pitala: “A zašto je mračna i opasna?“ 
Sestra Melita je rekla: “Zato jerbo ona zagovara pojave 
koje nisu prirodne, tojest, drugin ričima, tira nas da 
prihvatimo ono šta je protuprirodno!“ Sestra Melita 
je pitala: “Šta je to protuprirodno?“ Sestra Melita je 
rekla: “Protuprirodno je kad hrvacka vlada, na čelu 
sa onim govnom, donosi odluke kontra onog šta joj 
zapovida crkva!“ Sestra Melita je pitala: “I šta je još 
protuprirodno?“ Sestra Melita je rekla: “Protuprirodno 
je. ka šta zagovara rodna ideologija, da curice i dečkići 
mogu sami izabrat svoj spol, umisto da prihvate 
spol sa kojin su se rodili i koji in je odredija Dragi 
Bog!“ Sestra Melita je pitala: “Do čega to onda može 
dovest?“ Sestra Melita je rekla: "Može dovest do 
toga da neki dečkići govore da su curice, a da curice 
govore da su dečkići!“ Sestra Melita je pitala: “I dalje?“ 

Sestra Melita je rekla: “I dalje se onda neki dečkić 
može zaljubit u dečkića, a curica u curicu, tojest, 
drugin ričima, mogu se upustit u nezamisliv smrtni 
grij!“ Sestra Melita je pitala: “Šta je to nezamisliv 
smrtni grij?“ Sestra Melita je rekla: “Nezamisliv smrtni 
grij je kad od dečkića i curice postaneš pederčina i 
lezbijska kravetina!" Sestra Melita je pitala: “A kakva 
je situacija sa odraslima?“ Sestra Melita je rekla: “Još 
gora nego sa dičicon!“ Sestra Melita je pitala: “Zašto 
je još gora?“ Sestra Melita je rekla: “Zato jerbo prema 
rodnoj ideologiji dica više ne bi tribala imat mamu i 
tatu, nego bi mogli imat dvi mame, ili dva tate, ili neku 
treću kombinaciju, i više se ne bi znalo ni ko koga jebe 
ni ko koga rađa, šta je užasno, grozno i stravično!“ 
Sestra Melita je pitala: “Zašto je to užasno, grozno i 
stravično?“ Sestra Melita je rekla: "Zato šta je Dragi 
Bog stvorija muškarca i ženu, i to sa ciljen da stvaraju 
dičicu, tojest, drugin ričima, da žena sluša muža i rađa, 
a rodna ideologija pokušava uništit to veličanstveno 
Božje djelo!“ Sestra Melita je pitala: “Jel to znači da je 
Istanbulska konvencija, koja promiče rodnu ideologiju, 
uperena direktno protiv Dragog Boga?“ Sestra Melita 
je rekla: “Naravski da znači!“ Sestra Melita je pitala: “1 
šta iz toga možemo zaključit?“ Sestra Melita je rekla: 
“Možemo zaključit da je Istanbulska konvencija djelo 
Sotone!“ Sestra Melita je pitala: “Pa kako se tome 
sotonskom djelovanju mi ka štovatelji i sluge Dragog 
Boga možemo suprostavit?“ Sestra Melita je rekla: 
“Tako šta ćemo sutra svi do jednog, skupa sa rodite- 
ljima, doć na rivu na veliki masovni prosvjed protiv 
zločinačke Istanbulske konvencije!“ Sestra Melita je 
pitala: “A šta ako neko eventualno kojin slučajen sutra 
ne dođe na prosvjed?“ Sestra Melita je rekla: “Tome će 


sestra Melita sasvin sigurno zbičit asa iz vjeronauka, i 
to za do kraja godine!“ Sestra Melita je pitala: “Zašto 
do kraja godine?“ Sestra Melita je rekla: “Zato šta će 
sestra Melita pravilno zaključit da je takvi neodgovorni 
pojedinac, koji ne osjeća potrebu da stane u obranu 
Dragog Boga i njegova veličanstvena djela, zapravo 

u službi Sotone! A nemoš služit Sotoni i neimat asa iz 
vjeronauka!“ Sestra Melita je pitala: “A šta ako neko 
ne dođe na prosvjed, al pokuša zajebat sestru Melitu, 
pa kaže da je tamo bija, iako nije?“ Sestra Melita je 
rekla: “Tu bi se malo žešće privarija! Jer još je i moguće 
zajebat sestru Melitu, pošto sestra Melita nije svevi- 
deća, al u tom slučaju će ga sustić mnogo gora kazna!“ 
Sestra Melita je pitala: “Koja kazna?“ Sestra Melita 

je rekla: “Kazna koju dosuđuje Dragi Bog!“ Sestra 
Melita je pitala: “Jel to znači da će oni koji ne dođu na 
prosvjed protiv zločinačke Istanbulske konvencije 
završit u paklu?“ Sestra Melita je rekla: “Naravski 

da znači! Frigaće se u ognjenom plamenu na miljon 
stupnjeva, pantagane će in glođat utrobu, a zmije će 
in izist oči, jer pošto Dragi Bog najoštrije kažnjava one 
koji ne staju u Njegovu zaštitu nego podupiru djelo 
Sotone!“ Sestra Melita je pitala: “A šta ako neko ide 
zajebat Dragog Boga, pa ne dođe na prosvjed, a posli 
čak i na svetoj ispovjedi tvrdi da je bija?“ Sestra Melita 
je rekla: “To je malo teži slučaj, jer pošto je Dragi Bog 
nezajebljiv! On sve vidi, sve čuje i sve zna! Dragi Bog 
ubere i samu pomisal da se ne ide na prosvjed protiv 
Istanbulske konvencije i automacki te utefteri za u 
pakal!“ Sestra Melita je pitala: “A jel može možda Dragi 
Bog nekome oprostit grij nedolaska na prosvjed? Jel 
se može možda smilovat zabludjeloj ovčici ako se ova 
posli pokaje?“ Sestra Melita je rekla: “Nema šanse! 

Dragi Bog nema milosti prema onima koji sade tikve sa 
Sotonom i njegovom rodnom ideologijom! Ako je Dragi 
Bog bez premišljanja potaraca cilu vojsku egipackog 
faraona da ne uvati Mojsijev narod, šta ne bi potaraca 
i posla u pakal pizdunćiće iz trećega razreda koji ne 
dođu na prosvjed!“ Sestra Melita je pitala: “Koji je, 
znači, jedini način da se spasiš od paklene buktinje, 
od toga da ti pantagane ne izglođu utrobu, a zmije ne 
izidu oči?“ Sestra Melita je rekla: “Jedini način je da 
sutra, skupa sa svojin roditeljima, dođeš na rivu na 
veliki masovni prosvjed protiv zločinačke Istanbulske 
konvencije!“ Sestra Melita je pitala: “Robi, jel ti to 
spavaš u zadnjoj klupi?“ Niko nije odgovarao. Svi u 
razredu su okrenili se prema meni. Sestra Melita je 
dogibala do moje klupe i arlauknila je: “Robi, majmune 
jedan!“ Ja sam u roku odma se probudijo i skočijo sam 
iz katrige: “Tu san!“ Sestra Melita je dreknila: “Pa kako 
mi moš spavat na nastavi, jebenliti krvavu nedilju!? | 
to dok tumačin ovako važno gradivo!“ Ja sam rekao: 
“Skužajte, sestro!“ Sestra Melita je rekla: “Nemoj ti 
meni skužajte! Za početak ću ti zdimit asa, a posli će 
te Dragi Bog dokusurit!“ Ja sam rekao: “U svoju obranu 
mogu reć da san sanja kako prosvjedujen protiv 
Istanbulske konvencije!“ Sestra Melita je dignila ombr- 
ve i gledala me detektivski. Onda je ona rekla: “Aj, tu si 
se pinku škapula... | di si prosvjedova? Na rivi?“ Ja sam 
rekao: “Ne, nego u školi! Na satu vjeronauka!“ Sestri 
Meliti je uletilo čudilo: “Zašto na satu vjeronauka?“ Ja 
sam rekao: “Zato šta se Istanbulska konvencija strogo 
protivi nasilju nad ženama! A ja se strogo protivin 
Istanbulskoj konvenciji!“ Sestra Melita je pitala: “Šta to 
znači?“ Ja sam rekao: "Znači, ženo, da ću te sad puntat 
sa katrigom u glavu!“ 


Robi K. (ilta) 


PRILOG ZA HATEVE 27/1V/2018 


Nama je priko velikog odmora došla isprid škole ekipa 
iz Hatevea. U ekipi iz Hatevea su bili jedna teta sa 
žutom frčkavom kosom i jedan kamerman. Mi rulja iz 
razreda smo sidili na zidiću i žljopali smo smokije i kra- 
fne. Onda je teta dogibala do nas i pitala je: “Alo, mališi, 
jel može po jedna izjavica za Hateve?“ Onaj Kane Šteta 
je rekao: "Može, kako ne bi moglo!“ Onaj Rino Sajla je 
rekao: “Prva liga!" Nela Svinjogojstvo je rekla: “Samo 
da malo popravin frizuru...“ Moj drug Dino je rekao: 
“Srića da mi je mater jutros dala obuć čistu majicu...“ 


Onda je barba nacalijo se sa kamerom za snimanje. 
Teta je pružila nikrofon prema Kani Šteti i pitala je: 
"Dečko, možeš li za gledaoce Hatevea reć šta bi ti naj- 
više želija postat kad porasteš?“ Kane Šteta je rekao: 
“Ja bi kad porasten najviše želija postat Irac!“ Dino je 
uletijo: “A ja Njemac!“ Ja sam rekao: "Meni bi najveća 
gula bila da buden Belgijanac!“ Nela Svinjogojstvo je 
rekla: “Ja bi kad odrasten volila da buden Šveđanka!“ 
Mala Teica je rekla: “A ja bi tila postat Norvežanka!“ 
Teta je sa zbunjitisom zatrepćala sa očima i rekla je: 
“Kakvi su to odgovori, jebaga svetac?“ Rino Sajla je 
rekao: “Šta fali odgovorima?“ Teta je pitala: “Pa želi 
li iko od vas kad poraste možda ostat Hrvat?“ Tu je 
nama ekipi uletijo živi kes. Dino je rekao: “To je malo 
teži slučaj!“ Teta je pitala: “Zašto je teži slučaj?“ Ja sam 
rekao: "Hrvat budeš samo dok si još mali glup!“ 


Onda je teta spustila nikrofon i okrenila se prema 
barbi sa kamerom. Ona je njemu rekla: “Neće nan ovo 

emitirat, a?“ Kamerman je zavrtijo sa glavom i rekao 
je: “Nema šanse!“ Onda je teta okrenila se prema 
nama i rekla je: “Okej, ruljo, skužajte šta smo sa vama 
gubili vrime! Idemo mi isprid neke druge škole!“ Nela 
Svinjogojstvo je pitala: “Jel to znači da nećemo bit 

na televiziji?“ Teta je rekla: “Nou ćens, darling!“ Rino 
Sajla je pitao: “Ali zašto, jebate?“ Teta je rekla: “Nemoš 
za Hateve davat izjave koje će uznemirit gledaoce 

i političko vostvo zemlje, a onda očekivat da se to 
emitira! To je prosta matematika, ka šta su dva i dva če- 
tri!“ Ja sam uletijo: “Ali sve šta smo rekli je živa istina!“ 
Kamerman je dobacijo: “Pa o tome se i radi, mladiću...“ 


Nama je na zidiću uletila teža komatoza. Teta je nama 
rekla: “Vidite, mališi, gledaoci Hatevea i političko 
vostvo zemlje su željni malo optimizma i vedrine! Žele 
malo vire, nade i radosti! A ne da se samo širi mrak i 
beznađe!“ Dino je pitao: “Šta to znači?“ Teta je rekla: 
“Znači da kad te ja pitan šta bi tija postat kad odrasteš, 
onda mi odgovaraš ka normalno dite! Da bi tija postat 
astronaut, ili avijatičar, ili likar, ili advokat, ili, štajaznan, 
neki drugi kurac... A ne da mi prosipaš spiku kako bi 
samo želija uteć iz Hrvacke! Kapito?" Rino Sajla je 
rekao: “Aaaa, pa šta nisi odma rekla...“ Kane Šteta je 
rekao: “Nije nikakvi problem...“ Mala Teica je rekla: 
“Došlo je do manjeg nesporazuma...“ Ja sam rekao: 
“Ljudi smo, dogovorićemo se...“ 


Onda je uletijo dogovor da sve ide ispočetka. Barba 

sa kamerom je nacalijo se za snimanje. Teta je pružila 
nikrofon prema Kani Šteti i pitala je: “Dečko, možeš li 
za gledaoce Hatevea reć šta bi ti najviše želija postat 
kad porasteš?“ Kane Šteta je rekao: “Ja bi kad porasten 


najviše želija postat engleski avijatičar!“ Dino je uletijo: 
“A ja američki marinac!“ Rino Sajla je rekao: “Meni bi 
najveća gula bila da buden francuski biznismeni Ili 
katarski šeik!“ Nela Svinjogojstvo je rekla: “Ja bi volila 
bit nizozemska likarica!“ Mala Teica je rekla: "A ja bi 

tila postat švicarska bankarica! Ili glumica u turskoj 
sapunici!“ 


Teta je vrtila sa glavom i kolutačila je sa očima. Onda 
sam ja uletijo: “Ja bi kad porasten ipak želija po svaku 
cjenu ostat u Hrvackoj!“ Teta je uzdahnila: “Aj, fala 
kurcu!“ Onda je ona okrenila se prema kamermanu i 
rekla je: “Ovo ćemo izrizat! Greškon san zabeštimala!“ 
Onda je opet okrenila se prema meni i pružila je nikro- 
fon: “Dečko, oš molinte ponovit ovo šta si maloprije 
reka?“ Ja sam rekao: “Ja bi kad porasten po svaku cjenu 
nastoja da ne oden iz Hrvacke!“ Teta je pitala: “A šta 

bi tačno tija postat u Hrvackoj?“ Ja sam rekao: "Tija bi 
postat jugoslavensko đubre i izdajnik!“ 


Teta je spustila nikrofon i rekla je: “E jebiga bože...“ 
Onda je okrenila se prema barbi sa kamerom i dobacila 
je: “Krešo, ajmo isprid druge škole!“ Moj drug Dino je 
pitao: “Šta je sad?“ Teta je podviknila: “Šta šta je sad?! 
Lipo san van objasnila da gledaoci Hatevea i političko 
vostvo zemlje žele čut malo optimizma i vedrine! A ne 
da in se sa ekrana sipa mrkla mrakuša! Da već i dica 

iz trećeg razreda osnovne govore kako in je najveći 
životni san uteć iz Hrvacke! Nemoš imat takvu spiku i 
očekivat da ti je Hateve emitira! To je čista matematika, 
ka petišest su... šta ja znan!" Rino Sajla je rekao: “Ali 
mi van govorimo istinu!“ Barba Krešo je dobacijo: “Pa o 
tome sei radi, mladiću...“ 

Onda sam ja teti rekao: “Ali zar nije normalno, šjora no- 
vinarka, šta svi žele pobić iz ove pripizdine i otić negdi 
di mogu živit ka ljudi? Negdi di će te pošteno platit za 
posal koji napraviš?“ Teta je stavila ruke na kukove i 
rekla je: “Ma koji to posal, molinte lipo?“ Ja sam nagnijo 
se prema njoj i rekao sam: “Naprimjer primjera ako 
daješ izjavu za Hateve koja neće uznemirit gledaoce i 
političko vostvo zemlje, normalno je da ti se to pošte- 
no plati! Minimum deset kuna!“ Teta je raskobečila oči 
i zapiljila se u nas. Mi smo isto zapiljili se u nju. Teta 
je dalje piljila u nas. Mi smo dalje piljili u nju. Onda je 
ona zavrtila sa glavom i rekla je: “C, c, c, c, nećete vi sa 
takvin pogledom na život nikad otić odavde! Nou ćens, 
miki...“ Mi smo nastavili piljit u nju. Onda je teta pitala: 
“Jel može umisto đengi svakom po kola?“ Mi smo rekli: 
"Može!“ 


Onda je barba Krešo izvadijo iz ruksaka limenke kole i 
podilijo nam je svakom po jednu. Mi smo odma ih otvo- 
rili i drinknili smo po guc. Teta je rekla: “Okej, idemo 
sve ispočetka! Al saćemo bogami prvo uvježbat izjave! 
A ne da opet sa vama izgubin tri ure!“ Onda smo mi 
nabrzihen uvježbali izjave. Onda je barba Krešo naca- 
lijo se sa kamerom za snimanje. Mi rulja smo namistili 
se isprid zidića sa limenkama u rukama. Onda je teta 
ispružila nikrofon i rekla je: “Dico, izvolte!“ Kane Šteta 
je rekao: “Život nije...“ Rino Sajla je rekao: “... nigdi 
tako...“ Nela Svinjogojstvo je rekla: “... lip i ugodan...“ 
Mala Teica je rekla: “... ka u našoj...“ Svi smo viknili: “... 
voljenoj Hrvackoj!“ 


Teta je cijuknila: “Bravo! Prva liga! Perfektamisimo! 
Gotovi smo!“ Onda je barba Krešo skinijo kameru sa 


ramena. Teta je dodala mu nikrofon. Barba Krešo ga je 
spremijo u ruksak. Teta je nama rekla: “Puno van fala, 
ekipa! Izjave su van nom plus ultra! Ovo će bit idealno 
za Hateve!“ Dino je pitao: “Oćel prilog ić u dnevniku? 
Da znan doma reć kad da me gledaju!“ Teta je rekla: 
“Neće baš u dnevniku, nego malo posli dnevnika!“ Ja 
sam pitao: “Kakvi je to prilog koji ide posli dnevnika?“ 
Teta je nama namignila i rekla je: “Reklama za kokakolu!" 


Robi K. (ila) 

TONINO I FRANINO 11/V/2018 


Onaj barba Franino sa Šolte je sidijo u kamcelariji od 
načelnika pandurije. Načelnik pandurije je rekao: “Aj 
sad pivaj! Oću da čujen cilu priču!“ Barba Franino je 
uzdahnijo i počeškao se po ćiverici. Onda je on rekao: 
“Cila je ova drama počela kad mi je Tonino izložija svoj 
poslovni predlog...“ Načelnik je pitao: “Kakvi poslovni 
predlog?“ Barba Franino je rekao: “Pita me je da bil ja 
obuka ustašku uniformu i nacalija se u njegov vinograd 
da mu strašin tice!“ Načelnik je rekao: “N bava kua?“ 
Barba Franino je rekao: “Časna rič! | ja san na prvu bija 
bloka od šoka!“ Načelnik je pitao: “I? Šta si mu ti reka?“ 


Barba Franino je barba Toninu rekao: “Šta ti ne strašiš 
tice u partizanskoj uniformi?“ Barba Tonino je rekao: 
“Pa prova san, Franino, al ne jebu me tice dva posto! 
Isto ka da nisan tu! Kljucaju po vinogradu leva-leva i 
još mi se, da oprostiš, seru po uniformi!“ Barba Franino 
se nakeserijo: “He-he, to je zato šta i tice na grani 
znaju da su partizani pičkice! Šta bi ih se bojale kad je 
općepoznato da su to strašila od kurca!“ Barba Tonino 
je rekao: “A jebemu jarca, to san i ja skužija! A onda 
računan, ako se ne boje partizana, valjda će in ustaša 
dat straja!“ Barba Franino je rekao: "Pa onda obuci 
ustašku uniformu!“ Barba Tonino je podviknijo: “Ja?! 
Jesi ti, Franino, pri sebi?! Pa znaš da ja ni mrtav ne bi 
moga na sebe navuć ti smrad od uniforme!“ Barba 
Franino je rekao: "A ja bi moga, je li?“ Barba Tonino je 
rekao: “Naravski da bi moga! To je kod tebe obiteljska 
tradicija, jebaga led, nešto skroz naturalmente! Ti 
si u ustaškoj uniformi ka bajam u ljuski! Moga bi sad 

lipo spojit ugodno sa korisnim!“ Barba Franino je 
pitao: “A šta bi to, moliću lipo, za mene bilo korisno da 
strašin tice u tvon vinogradu?“ Barba Tonino je rekao: 

“Dnevnice, Franino, dnevnice... Plaćan deset kuna po 
uri!“ Barba Franino je rekao: “Deset kuna nije neznan 
šta... Barba Tonino je rekao: “A čuj, ako odstojiš deset 
uri dnevno, to ti je sto kuna! Da ne spominjen bonus od 
po dvi kune za svaki prikovremeni sat...“ 


Načelnik je barba Franina pitao: “I? Šta si mu ti na to 
reka?“ Barba Franino je rekao: “A jebiga, načelniče, 

sto kuna je sto kuna!“ Načelnik je rekao: “Iša si znači 

u ustaškoj uniformi strašit tice u Toninov vinograd?“ 
Barba Franino je rekao: “Tuka san nadnice, načelniče! 
Mislite da je nama penzijonerima lako preživit na 
nerazvijenin otocima? Kurac moj je lako! Moramo izmi- 
šljat razne žmorfije za zaradit koricu kruva!“ Načelnik 
je rekao: “Dobro, dobro, i šta je onda bilo?“ Barba 
Franino je rekao: “A ništa, posal je teka normalno! Tice 
su odlično reagirale! Razbižale su se u tri pizde mate- 
rine! Nije ji bilo za čut ni vidit! Normalna stvar, he-he, 
drukčije je to kad ti u vinograd umaršira pripadnik crne 
legije. a ne neka partizanska pičkica...“ Načelnik je 
rekao: “A onda?“ Barba Franino je rekao: “Sve je bilo ka 
bog dok se nije pojavija oni mali debil sa svojin didom!“ 
Načelnik je pitao: “Koji mali debil?“ 


Ja sam mog dida pitao: “Dida, koji je ono barba u barba 
Toninovom vinogradu?“ Dida je rekao: “Ne vidin baš 
najbolje. al odavde mi sliči na ustašu!“ Ja sam pitao: 
“Šta je to ustaša?“ Dida je rekao: “Ustaša je, unukiću, 
greška u procesu evolucije!“ Ja sam pitao: “Šta je to 
proces evolu...“ Dida je rekao: “Ne seri!" Onda smo 


mi dva ugibali u barba Toninov vinograd. Onda je dida 
barbi rekao: “Franino! Pa jel moguće da opet ideš okolo 
u ustaškoj uniformi?!“ Barba Franino je rekao: “A evo, 
he-he, spajan ugodno sa korisnim!“ Dida je rekao: 

“Pa di si se naša takvi šetat u Toninovom vinogradu, 
čoviče božji! Vidi li te on, spičićete iz lovačke trista 
posto!“ Barba Franino je rekao: “Pa on mi je i reka da 
mu stojin u vinogradu!“ Dida je pitao: “Zašto, jebate 
patak?“ Barba Franino je rekao: “Da mu strašin tice!“ 
Dida je rekao: “A to... Pa jesi ih uspija pristrašit?“ 
Barba Franino je rekao: “Totalmente! Razbižale su 
se utri pizde materine!“ Onda je moj dida izvadijo iz 
žepa mobitel. Onda je on priko mobitela nazva barba 
Tonina. Kad je barba Tonino se javio dida je njemu 
rekao: “Tonino, ovi ustaša je rastira sve tice iz tvog 
vinograda!“ Barba Tonino je rekao: “Aj bravo! To san i 
tija!“ Dida je rekao: “E znan, a na čiji će onda vinograd 
te tice doć?“ Barba Tonino je pitao: “Kako to misliš?“ 
Dida je podviknijo: “Doletiće na moj, Tonino! Nisan ja 
kriv šta u mom vinogradu nema ustaških snaga!“ Barba 
Tonino je rekao: “Uuuu, jebate jarac... Skužaj, o tome 
nisan vodija računa!“ Dida je pitao: “| šta ću ja sad 
činit?“ Barba Tonino je rekao: “A nemaš izbora, prika! 
Ubij ustašu!“ Onda je moj dida spremijo mobitel u žep. 
Onda je on skupijo veliki bovan sa zemlje i zafrljacnijo 
ga je prema barba Franinu. 


Načelnik je barba Franina pitao: “I jel te pogodija?“ 
Barba Franino je rekao: “Zdimija me u rebra, mater mu 
jeben! Bija bi se onesvjestija sto posto, al vidija san da 
se kurbin sin saginje po novi bovan!“ Načelnik je pitao: 
"I šta si napravija?“ Barba Franino je rekao: “Uteka san, 
šta san drugo moga! Biža san koliko me noge nose! 

Šprinta san barenko dva kilometra!“ Načelnik je pitao: 
“1 dokle si stiga?“ Barba Franino je rekao: “Do Bepove 
konobe! To mi je bija prvi sigurni objekt u blizini!“ 
Načelnik je pitao: “I?“ Barba Franino je rekao: “I ništa, 
sija san u dvor da popijen pivu! Cili san se bija uspuva 
i opotija, jedino me ladna piva mogla spasit! Samo 
tarapana je ispala jerbo se u Bepovoj konobi zateka i 
gazda!“ Načelnik je pitao: “Koji gazda?“ Barba Franino 
je rekao: “A ko bi moga bit gazda u Bepovoj konobi? 
Pa valjda Bepo, jebaga noj!“ Načelnik je rekao: "Dobro, 
dobro, skužija san to! Nego, šta je Bepo učinija?“ 


Barba Bepo je barba Franinu rekao: “A zašto ti, Franino, 
misliš da bi ja triba posluživat pivo jednom ustaši?“ 
Barba Franino je pitao: “Ali neš?“ Barba Bepo je rekao: 
“Ne pada mi na pamet!“ Barba Franino je rekao: “Okej, 
onda mi donesi dva deca bile bevande!“ Barba Bepo je 
rekao: “Nisi me skužija, Franino! Zašto bi ja ustašama 
posluživa bilo kakva alkoholna pića?“ Barba Franino 
je rekao: “Jebemu sveca, Bepo, pa neš me valjda tirat 
da pijen sokiće i limunadu?“ Barba Bepo je rekao: 
"Nemoj se pravit tudum, Franino! Sto puti san ti reka 
da u ustaškoj uniformi ne prilaziš mojoj konobi!“ Barba 
Franino je rekao: “Ali ovi put me Tonino nagovorija da 
je obučen!“ Barba Bepu je uletilo čudilo: “Zašto bi te 
on nagovorija?“ Barba Franino je rekao: “Da mu strašin 
tice u vinogradu!“ Barba Bepo je rekao: “A to...“ Samo 
onda je barba Bepova žena Varija skriknila: “Bepo, 
nešto nije u redu sa Mericom! Šta joj je, za gospu 
blaženu?!“ Meri se zvala barba Bepova papigica. Ona 
je bila u ćibi šta je visila na grani od murve. Meri je 
tuta forca kreštala i lupala je sa krilima po rešetkama 
od ćibe. Barba Bepo je viknijo: “Asti muku irudovu, 


sad si mi pristrašija Mericu! Pogleaj je, srce će joj 
puknit!“ Meri je for gas lamatala sa krilima i itala se 

po ćibi. Barba Franino je rekao: “Nemoš baš reć da je 
lipo držat papigice u logorima! A onda nas jebu zbog 
Jasenovca...“ Barba Bepo je dreknijo: “Umukni, nacisto! 
Dobije li Merica infarkt, majkemi ću ti izvadit žigericu!“ 
Barba Franino je rekao: “Skužaj, Bepo, al ja san samo 
doša popit pivu!“ Barba Bepo je arlauknijo: "Evo ti tvoja 
piva, gubo ustaška!“ Onda je barba Bepo spičijo barba 
Franina sa bocom od malog ožujskog u glavušu. Barba 
Franino je strovalijo se na pod ka svića. 


Načelnik je pitao: “Šta je onda bilo?" Barba Franino je 
rekao: “Onda me ekipa iz Bepove konobe dok san bija 
u nesvjesti ubacila u trajekt! Čujen da su govorili da 
neće oni trpit ustašu na svon otoku! Plus i da me Varija 
dvaput puntala sa nogom! Doša san sebi tek kad je 
trajekt uplovija u Split!“ Načelnik je pitao: “I?“ Barba 
Franino je rekao: “I ništa, uša san u neki kafić kod 
Lučke kapetanije za popit pivu! Bija san skroz zaman- 
tan, jedino me ladna piva mogla spasit! Samo tu je isto 
zbog ustaške uniforme ispa teški pičvajz, tako da san 
mora bižat prema Dugopolju! U Dugopolju je takođe 
došlo do žešćeg iznereda, pa san brisnija u pravcu 
Sinja! U Sinju je bija još luđi ršum nego u Dugopolju, 
pa san uteka za Dicmo! U Dicmu je nasta...“ Načelnik 
je uletijo: “Oho, vidin ja da si ti učinija lipu turneju po 
Hrvackoj! Aj skrati to malo i reci mi šta je posli bilo!“ 
Barba Franino je rekao: “Pa sve je bilo tako, čoviče 
božji! Biža san, i biža, i biža, i biža... dok nisan stiga na 
čelo države!“ 


Robi K. (llla) 

RASA I NOĆ“ 1/Vi/2018 


Mama je u primaćoj sidila na kauču. Tata je sidijo u 
hotelji. Ja sam sidijo na tapetiću i igrao sam se sa 
Ajronmenom. Na televiziji su pičile vjesti. Tata je rekao: 
“U, jebate! izgleda da su ovi bolesnici skupili potpise za 
referendum!“ Mama je rekla: “Muku ti isukrstovu! Pa 
jel tim fašistima iko može stat na kraj?“ Ja sam pitao: 
“Kojin fašistima?“ Tata je odbrusijo: “Šta te briga!“ 
Mama je rekla: “Šta se ti mišaš!“ Tata je rekao: “Dok 
mama i tata pričaju, gledaj svoja posla!“ 


Ja sam začepenzi i nastavijo sam se igrat sa 
Ajronmenom. Mama je rekla: “Pa to je strašno, čoviče! 
Prođe li in ovo na referndumu, u Hrvackoj će se obe- 
spravit sve nacijonalne manjine!“ Tata je rekao: “Tačno! 
Manjinski zastupnici više neće smit glasat o najvažnijin 
stvarima!“ Mama je rekla: “O pičkaliin materina faši- 
stička!“ Tata je rekao: “Zamisli ti sramote! Sabor će se 
dilit na one koji su Hrvati i na one koji su suvišni!“ Ja 
sam pitao: “Ko je suvišan?“ Mama je odbrusila: “Šta te 
briga!“ Tata je rekao: “Šta se ti mišaš!“ Mama je rekla: 
“Dok tata i mama pričaju, gledaj svoja posla!“ 


Ja sam zavida labrnju i nastavijo sam se igrat sa 
Ajronmenom. Tata je rekao: “Isti princip su imali 
Hitlerovi naciji sa Židovima! Počelo je sa smanjivanjem 
prava, a završilo u logorima!“ Mama je rekla: “Samo 
šta su ovima Židovi svi koji nisu Hrvati!“ Tata je rekao: 
“Jeba in ja mater nacističku! Oće da podile ljude na 
građane prvog i građane drugog reda!“ Mama je rekla: 
"Ja, majkemi, ne mogu ni zamislit takvu diskriminaciju!“ 

Ja sam pitao: “Šta je to diskriminacija?“ Tata je odbrusi- 
jo: “Šta te briga!“ Mama je rekla: “Sta se ti mišaš!“ Tata 
je rekao: “Dok mama i tata pričaju, gledaj svoja posla!“ 


Ja sam ušutijo i nastavijo sam se igrat sa Ajronmenom. 
Mama je rekla: “Koji to mora bit mrak u glavi, jebate 
irud, da sve koji nisu Hrvati tretiraš ka škovace!“ Tata 
je rekao: “Šta ka škovace, tretiraju ih ka zadnja govna! 
Ne bi se čudija da ih uskoro krenu hapsit ili upucavat!“ 
Mama je rekla: “Fašisti bi tili etnički čistu državu! A sve 
šta su za njih strani elementi mršnit napolje!“ Tata je 
teška patologija!“ Ja sam pitao: "Šta je to patologija?“ 
Mama je odbrusila: “Šta te briga!“ Tata je rekao: “Šta 
se ti mišaš!“ Mama je rekla: “Dok tata i mama pričaju, 
gledaj svoja posla!“ 


Ja sam zamuknijo i nastavijo sam se igrat sa 
Ajronmenom. Tata je rekao: “Al mi, normalni građani, 
stvarno više ovo ne bi smili trpit! Tribali bi izać na ulice 
i glasno tim fašistima poručit da odjebu!“ Mama je 
rekla: “Slažen se! Tribalo bi in reć: Dosta je bilo, gubo 
nacistička! Mi, normalni građani, nećemo van dozvolit 
da gazite druge i drugačije!“ Tata je rekao: “Slažen 
se! Tribalo bi in reć: Nema šanse sa van mi, normalni 
građani, dopustimo da samo Hrvate tretirate ka 
ljude! Svaki je ljucki život jednako vridan, bez obzira 
nacijonalnost, viroispovjest i boju kože!“ Mama je 
rekla: “Slažen se! Tribalo bi in reć: Gonite se u trokurac, 
fašisti! Mi, normalni građani, nećemo više ni sekunde 
trpit vašu ogavnu rasističku politiku!“ Ja sam pitao: 
"Šta je to rasistička politika?“ Tata je odbrusijo: “Šta te 


briga!“ Mama je rekla: “Šta se ti mišaš!“ Tata je rekao: 
“Dok mama i tata pričaju, gledaj svoja posla!“ 


Ja sam zašutijo i prekinijo sam se igrat sa Ajronmenom. 
Onda sam ja dignijo se sa tapetića i odgibao sam do 
police od regala. Onda sam ja sa police od regala uzeo 
telefon. Tata je mene pitao: “Šta to radiš?“ Ja sam 
rekao: “Idem časkom nazvat panduriju!“ Mami je uletila 
zbunjoza: “Zaštoš zvat policiju?“ Ja sam rekao: “Zato 
šta je hrvacka pandurija napucala dvoje dice!“ Tata je 
pitao: "Koje dice?“ Ja sam rekao: “Dvoje dice iz Iraka 

i Afganistana! Hrvacka murija je pucala u kombi šta je 
prevozija izbjeglice, a kombi je bija pun dice iz Iraka 

i Afganistana! Pa su jedan dječak i jedna djevojčica 
fasovali po metak u glavu!“ Tata je dignijo bradu i rekao 
je:“A jel... nisan za to čuja...“ Mama je rekla: “I meni 

je to skroz nepoznato...“ Ja sam rekao: “Kako van je 
nepoznato kad je maloprije bilo na vjestima?“ 


Tata je slegnijo sa ramenima i rekao je: “Ha, biće san se 
bija zamislija pa mi je promaklo...“ Mama je gledala u 
luster i rekla je: “I ja san bila dosta rastresena dok su 
išle vijesti...“ Tata je rekao: “Samo sam nešto priko uva 
čuja da je murija pucala u gume...“ Ja sam podviknijo: 
“Nisu dica bila u gumama! A zdimili su ih u glavu!“ Onda 
sam ja išao pritiskat broj na telefonu. Tata je skočijo iz 
hotelje: “Čekaj malo, jel to stvarno zoveš panduriju?“ 
Ja sam rekao: “Zoven!“ Tata je cijuknijo: “Pa zašto ih 
zoveš, jebaga jarac?!“ Ja sam rekao: “Da ih pošaljen 
u pičku materinu fašističku! Da in glasno reknem da 
se gone u trokurac sa svojom ogavnom rasističkom 
politikom!“ 


2657 


Mama je skočila iz trosjeda: “Jesil ti, sine, pri sebi, za 
gospu blaženu?! Jel oćeš da nan murija pokuca na 
vrata?“ Tata je rekao: “Pa da nas izvrgnu sumnjalu 
iispitivalu...“ Mama je rekla: “Možda nas i skupe u 
maricu i odvedu sa lisicama u stanicu...“ Tata je rekao: 
“Da susidi pomisle da smo kriminalci...“ Mama je rekla: 
“Ko je to još vidija da se građani mišaju u rad pravne 
države...“ Tata je mene mrko pogledao i rekao je: “Aj 
ostavi taj telefon! Jesil ti uopće svjestan šta radiš?“ Ja 
sam rekao: “Dok mama i tata šute, gledan svoja posla!“ 


Robi K. (Illa) 


OSTVARENJE DNA“ 22/V1/2018 


Ja i moj tata i moj dida smo sidili u primaćoj da gleda- 
ćemo tekmu. Tata je naginjao se prema naprid u hotelji 
u kockastoj maji i kockastim kratkim gaćama. Plus je 
svako malo potizao iz limenke po guc pivuše. Dida je 
meni rekao: “Jelda da ti tata u onim kockicama malo 
baca na kretena?“ Ja sam šutijo i gledao sam u televi- 
ziju. Dida je mene pitao: “Šta je, ali ne čuješ dobro?“ Ja 
sam rekao: “Ne smin govorit ništa protiv tate! Jerbo 
bi posli moga popit peščurinu!“ Dida je rekao: “Okej, 
okej! Onda ti samo šuti ako se slažeš!“ Onda je dida po- 
češkao se iza uva i rekao je: “Unukiću, jelda da ti tata u 
onim kockicama malo baca na kretena?" Ja sam šutijo 
i piljio sam u televiziju. Onda je tata okrenijo se prema 
meni i dreknijo je: “Tiš mali dobit takvu peščurinu da 
će ti se glava raspast!“ Ja sam cijuknijo: “Zašto?! Nisan 
rič reka!“ Tata je zamavao sa kažimprstom i rekao je: 
“Čujen li te još jednom da šutiš protiv tate, najeba si ka 
žuti!“ 


Onda smo mi svi tri ušutili jer pošto je spiker rekao da 
počinje utakmica. Tata je u hotelji skakućao na gujici 
i mavao je sa stisnutim šakama. Onda je dida mene 
pitao: “A ko je tebi, unukiću, najdraži igrač na svitu?" Ja 
sam rekao: “Leo Mesi! On mi je turbo dizel! On mi je 
genije na kvadrat!“ Dida je rekao: “E, pa oš onda sad 
navijat za Mesija iliš se priklonit primitivnim nagonima 
krda?“ Tata je okrenijo se i podviknijo je: “Prikloniće 
se primitivnim nagonima krda!“ Dida je njemu rekao: 
"Šta se ti mišaš, koji kurac?“ Tata je rekao: “Ne, nego 
ću pustit da mi stari bolesnik odgaja dite... Postavija 

si pitanje i čuja si odgovor — unuk će ti se priklonit 
primitivnim nagonima krda!“ Dida je rekao: “A i nema 
drugog izbora ako mu je ćaća tovar!“ Tata je odmahnijo 
sa rukom i okrenijo se nazad prema televiziji. Dida je 
rekao: “Leo Mesi je drug Tito u nogometu! Ne može 
normalan čovik navijat protiv druga Tita!“ 


Onda je tata opet okrenijo se prema didi i rekao je: 
“Drug Tito je lapan, govno i škovaca! | plus toga ima 
dvi live noge!“ Dida je rekao: “Nemoš tako govorit, 
zete! Pa siti se kako je drug Tito predribla Švabe na 
Neretvi...“ Tata je skupijo ombrve i podviknijo je: “Drug 
Tito je lapan, govno i škovaca! U ovoj kući se već tries 
godina navija protiv druga Tita, pa nema razloga da 
to sad minjamo!" Dida je rekao: “E znan! Zato šta tako 
navijate, zato van i je tako lipo!“ Tata je pitao: “Šta sa 
tim oš reć?“ Dida je rekao: “Oću reć da je država u 
totalnom kurcu, čovičel! Ljudi ostaju bez posla, ne pri- 
maju plaće, žive ka zadnja guba i jadnici, ako se razbole 
ne mogu doć na red u likara nego ih se pusti da umru, 
mladi svit biži glavon bez obzira u emigraciju, crkva 
narodu ispire mozak, ženama će zabranit abortus, na 
vlasti side fašisti i crnokošuljaši, ekonomija je totalno 
sjebana, po naroda kopa po komtejnerima za prehranit 
se...“ Tata je uletijo: "Šta ti drobiš, jebate irud? Kakve 
to ima veze?“ Dida je rekao: “Ima veze zato šta sve to 
postaje nevažno ako će Hrvacka uspit u nogometu!“ 


Tata je stisnijo oči i piljio je u dida. Onda je on njemu 
rekao: “Šta si se ti mene nadoveza, čoviče božji? 
Namjerno me dekomcentriraš dok gledan utakmicu!“ 
Dida je rekao: “Nije, zete, nego vidin di to ide! Evo, 
priznaj pošteno, jel tebi važnije da Hrvacka večeras 


sašije Argentinu il da ti ovi misec dobiješ plaću?“ Tata 
je dignijo kažimprst uzrak i rekao je: “He-he, neš mene 
prcat na te baze! Jednom u životu se sašije Argentina!“ 
Dida je rekao: “Eto viš! Ako Hrvacka dobiva u nogo- 
metu, tebi je skroz nevažno štaš živit ka govno! Tebi 
je, znači, draže da budeš zadovoljen ka navijač, nego 
ka čovik!“ Tata je rekao: “Jebeš čovika koji nije navijač!“ 
Dida je rekao: “Pa to ti ja i govorin! Kad se otpuste 
primitivni nagoni krda, moš sa krdom činit šta te volja! 
Moš ga odvest drito u klaonicu!“ Tata je dreknijo: “Moš 
ti sebe odvest u trokurac, fosilac! Pusti me da gledan 
utakmicu, jebaga bog!“ Dida je rekao: “Dobro, zete, 
šta se ljutiš! Samo ti tumačin vezu između ostvarenja 
nogometnog sna i ostvarenja životnog dna!“ 


Onda je u primaću uletila moja mama. Ona je tati 
rekla: “Mišu, oš da ti donesen i onu kakiranu traku za 
oko glave? Odlično bi ti se slagala sa majom i kratkim 
gaćama!“ Tata je u nju gledao sa zblentozom. Onda 
je on rekao: “Jel me to zajebavaš?“ Mama je rekla: 
“Normalno da te zajebavam, papane! Tila bi da se 
kompletiraš u kretenoida!“ Tata je rekao: “Pa zašto 
me zajebavaš?“ Mama je podviknila: “Cila zemlja je u 
kockicama, jebate jarac! Samo mi je još doma to falilo! 
Ovo nije normalno! Di god se okreneš kockaste glave 
nose kockastu robu i ukrase! Moš se Hrvatima posrat 
na glavu, moš ih pljačkat i cidit, moš ih držat gladne i 
žedne, moš im nametnit fašističku vlast, može in crkva 
ispirat mozak, al samo in daj da nose kockice i oni su 
sritni ka guzice! Toliko je u ovoj zemlji sve poglupilo 
da se masovno viruje da je zemlja ravna ploča! | to 
šahovska!“ Dida je rekao: “Uzalud ti je govorit, ćerce! 
Ja san ti mužu već tumačija da je Leo Mesi drug Tito u 

nogometu! | da normalni ljudi ne navijaju protiv druga 
Tita! | to već skoro tries godina!“ 


Onda je moj tata ustao se iz hotelje sa zaškarpunjenom 
facom i prosikćao je: “Evo ovako ćemo! Dabogda ja ovi 
misec ne dobija plaću, dabogda više nikad ne dobija 
plaću, dabogda svi u Hrvackoj ostali bez posla, dabog- 
da se svi hranili po komtejnerima, dabogda mi se dica 
iselila u Irsku, dabogda nas do kraja života pljačkali i 
cidili, dabogda se proveli ka Sodoma i Gomora... samo 
da večeras sašijemo Argentinu! Jel to sad kjaro?!“ Ja 
sam rekao: “Nije kjaro! Jer pošto je sviralo poluvrjeme, 
a još je nerješeno!“ Tata je rekao: “Jeben vas sve u 
glavu! Zbog vas ništa nisan vidija!“ Onda je on u teškoj 
bjesnoći izjurio iz primaće. Tata je odgibao na balkon 
da zapali španjulet i smiri ganglije. Dida je odgibao u 
hodnik na telefon. On je okrenijo broj i rekao je u sluju: 
“Alo, druže Tito, Hrvati su zreli za kataklizmu! Puštaj 
utakmicu!“ Sluja je rekla: “Koliko golova da primimo?“ 
Dida je rekao: “A šta ja znan, ti procjeni!“ Sluja je pitala: 
“Jel dosta jedan?“ Dida je rekao: “Malo je to, druže Tito! 
Triba nastat malo žešća euforija, da Hrvacka ode dublje 
u provaliju!“ Sluja je pitala: “Onda dva?“ Dida je rekao: 
“Ma nek ide u tri pizde materine!“ 


Robi K. (Illa) 


BUDUĆNOST RODITELJA 8/V1/2018 


Mama i tata su mislili da ja u spavaćoj spavam u drugoj 
krevi. Samo nisam ja spavao nego sam se samo pravio. 
Meni nije dolazilo za zaspat jer pošto su mama i tata u 
svojoj krevi odvalili ozbiljnu spiku. Oni su bili dignuti na 
kušinima svaki na svom kraju i složili su mrgudske face. 
Plus je tata škrgućao sa zubima i gledao je koljački. 
Plus je mama prekrstila ruke priko limuna. Tata je nju 
pitao: “Jesil ti o tome dobro promislila, majketi?“ 
Mama je rekla: “Naravski da san promislila! Ne želin 
ovu groznu agoniju više produžavat niti dana!“ Tata je 
rekao: “Dobro, jebemu iruda, pa nije valjda baš sve 
ljuta agonija?!“ Mama je rekla: “Je, sve je! Baš sve mi je 
totalni horor i mrkli mrak! Zašto bi, moliću lipo. ja bila u 
braku sa nekin ko me tretira ka zadnju štracu? Nema 
šanse, čoviče! Iman ja još godina za poživit! Pa rađe ću 
ih proživit sama, nego sa nekin ko me po cili dan tlači i 
gnječi!“ Tata je zarežao: “lovako ti proživljavaš sama, 
draga moja! Ima bi ja puno toga za reć, samo mi se ne 
da!“ Mama je rekla: “Ma šta bi ti ima za reć?“ Tata je 
rekao: “Ne jebeš me za suvu šljivu, čoviče! Ne čuješ me 
i ne vidiš! Evo i sad, dok san sa tobon u postelji, tebi je 
isto ka da kraj tebe leži komad cipanice! Nema tu više 
ni trunke ljubavi, srce ti je led ledeni..." Mama je rekla: 
“Ma vidi ko mi se naša govorit! Ti si se ubija od emocija i 
romantike! Ne sitiš mi se rođendana, majmunčino, a 
kamoli išta drugo!“ Tata je rekao: “Kako normalan čovik 
može volit nekoga ko u njemu vidi komad balvana?“ 
Mama je rekla: “E pa odlično! Onda ti razvod neće 
teško past!“ Onda sam ja zaspao. Čim sam zaspao na 
igralištu se pojavijo Žoze Murinjo. Ja sam taman spičijo 

treći gol u rašlje za kraj utakmice. Rulja na tribinama su 
vikali: "Poala koja golčina, jebate! Nije čudo da je Žoze 
Murinjo doputova iz Engleske za gledat Robija!“ Onda 
je posli utakmice barba Murinjo dogibao do mene i 
rukovao se. Barba Murinjo je rekao: “Prva liga si, 
momak! Žogaš zapopizdit dobro! Ja u pedes godina 
svoje bogate i blistave karijere još nisan vidija takvog 
talenta! Sve šta su mi pričali o tebi pokazalo se više 
nego tačno!“ Ja sam rekao: “Aj baš van fala! Jeste to 
doputovali čak iz Engleske?“ Barba Murinjo je rekao: 
“Ma jesan, al ne mislin se vratit! Pun mi je kurac 
Mančester Junajtida! Odlučija san preć u Real!“ Ja sam 
cijuknijo: “N bava kua?! Najbolji trener na svitu će 
trenirat najbolji klub na svitu?!“ Barba Murinjo je 
rekao: “Je, al ne mislin se tamo pojavit bez nekog jakog 
pojačanja! A ti bi nan, momak, sa svojin fenomenalnim 
talentom, moga bit vrhunsko pojačanje!“ Onda sam se 
ja opet probudijo. U susjednoj krevi je tata mami rekao: 
"Oćul bar moć vidit dicu za vikend?“ Mama je rekla: “O 
čemu ti pričaš, jebate? Zašto bi ih viđa samo za vi- 
kend?“ Tata je pitao: “Nego kad ću ih viđat ako budemo 
razvedeni?“ Mama je rekla: “Zašto ih ja ne bi viđala 
samo za vikend?“ Tata je podviknijo: “Kako to misliš, 
ženska glavo?! Jel bi ti to tila da se mi dva razvedemo, a 
da dica ostanu samnom?“ Mama je rekla: “A zašto bi 
ostala samnom?" Tata je zarežao: “Zato šta si in mater, 
jebemu mater!“ Mama je rekla: “Eto viš! Jel ti sad jasno 
zašto se oću razvest od takvog grezuna i gnjusavca!? 
Ja san za tebe mater, sluškinja i kuvarica! Ukratko 
— štraca! Al neš taj film više gledat, moj miki, finili su 
mare bali! Iman ja pravo na malo mira i sriće u životu!“ 
Tata je podviknijo: “Pa kako bi ja moga sam sa dicom, 
bog ga dragi jeba!? To je mišn imposibl! Damjana još ne 


ide ni u školu!“ Mama je rekla: “Pusti ti Damjanicu! Oko 
nje se još možemo dogovorit!“ Tata je pitao: “Kako 
dogovorit?“ Mama je rekla: “Možemo lipo ka pristojni 
ljudi podilit dicu, ka štašmo podilit i ostalu imovinu! Da 
Damjanica živi sa menon, a Robi sa tobon!“ Tata je 
iskobečijo oči i dreknijo je: “la da živin sam sa 
Robijem?! Ja?! Pa jesi ti umobolna?! Tako me moš odma 
i ubit! Kad bi ja na tako nešto prista, bija bi zadnji 
kretenoid!“ Mama je viknila: “Eto viš! Znači, ja bi tribala 
bit kretenoid, je li?! Jel sad bereš kako ti mene tretiraš, 
majmunčino?!“ Onda sam ja opet zaspao. Čim sam 
zaspao meni se Žoze Murinjo unijo u facu i rekao je: 
“Mislin, nije Real loš, nemoj me krivo svatit, al sve se to 
pomalo potrošilo, počelo je škripat na sve strane, 
momčad se rasklapala ka staro auto...“ Ja sam rekao: 
“A je, to sani ja skužija...“ Barba Murinjo je rekao: 
“Mislin, oni Ronaldo se vuče ka krepalina! Svaka njemu 
čast, al svi su mu već ubrali sve baze, može još jedino 
driblat sam sebe! A i Modrić je, ono, ajme majko, nije 
on ta forca za vodit ekipu! Tu triba mlade krvi, neko 
jako pojačanje, neko ko bi ka prednji vezni poveza 
konce! Kako ti paše igrat prednjeg veznog?“ Ja sam 
rekao: “To mi najviše paše!“ Barba Murinjo je rekao: 
“Prva liga! Skupi se ti lipo sa menon u Real, pašmo sa 
tvojin fenomenalnim talentom i mojin stručnin vod- 
stvon postić čuda!“ Onda sam se ja opet probudijo. U 
susjednoj krevi je tata mami rekao: “Okej, slušaj, 
slažen se da ka pristojni ljudi podilimo dicu! Al ta 
podjela mora bit obratna od one koju si ti predložila! 
Rađe ću živit sa osandeset i dvi Damjanice nego sa 
jednin Robijem!" Mama je rekla: “Nema šanse, čoviče! 
Ti bi, znači, tija takvi razvod i podjelu imovine di bi tebi 
pripalo ono šta vridi, a mene bi dopale škovace?! Koja 


ti je to logika? Nou ćens, darling!“ Tata je podviknijo: 
“Kakva si ti to mater koja o rođenom ditetu govori ka o 
škovaci?!" Mama je rekla: “Realistična! Ti mi je mali 
bolesnik skratija život za barenko deset godina! Al 
neće više, isukrsta mi! Da ja sad raskinen brak tako da 
Robi ostane živit sa menon, aj reci — za koji bi se onda 
kurac uopće razvodila? To mi je ka tranzicija iz pakla u 
pakal!“ Tata je dreknijo: “Pa jel se ti oćeš razvest od 
muža ili od sina, jebaga irud?!“ Mama je rekla: “Oću se 
razvest tuto kompleto! Ne pristajen na polovična 
rješenja! Iman ja pravo na malo mira i sriće u životu!“ 
Onda sam ja opet zaspao. Čim sam zaspao meni je 
Žoze Murinjo rekao: “Znači, za potpis ugovora ti je 
dvajspet miljona eura! Plus plaća od miljon eura svaki 
misec, razumi se! Jel ti to okej?“ Ja sam rekao: “Skroz 
okej! Jedino šta su mi oni iz Barcelone prekjuče nudili 
tries miljona...“ Barba Murinjo je rekao: “N bava kua? 
Čekaj malo, saću ja nazvat svog frenda Zidana! On još 
ima jak uticaj na upravu!“ Onda je barba Murinjo 
maknijo se sa strane i okrenijo je broj na mobitelu. 
Onda je on rekao: “Alo Zinedin, neš virovat, oni šupci iz 
Barcelone daju malom Robiju tries miljona...“ Onda 
sam se ja opet probudijo. U susjednoj krevi je tata 
mami rekao: "E neće ti to proć, da znaš! Boriću se svin 
srestvima da mi ne uvališ malu pantaganu! Kunen ti se 
da ću ić u centar za socijalni rad i reć in da san alkoholi- 
čar i kockar! Onda nema šanse da mi daju skrbništvo 
nad Robijem!“ Mama je podviknila: “E pa ja ću in reć da 
san teška drogašica! | plus da svaki dan umlatim sina 
sa batipanom! | plus da se za nabavit drogu svaki dan 
jeben sa svin susidima! Tu i neću baš puno slagat!“ Tata 
je skriknijo: “Šta neš slagat, kurbetino?!" Mama je 
zarežala prema njemu: “Neću puno, rogonjo!“ Tata je 


viknijo: “Ti se ne želiš samo razvest od mene! Nego mi 
oćeš pomoću diteta uništit život!“ Mama je viknila: “Ti 
si moj već uništija, debilu!" Onda je u spavaćoj uletila 
tišinčuga. Ja sam prestao sa disalom da roditelji ne 
skuže da sam budan. Onda je tata rekao: “Čekaj malo, 
skulirajmo se... Ako se oćemo razvest, a niko od nas ne 
želi uzet Robija, onda smo se malo zagropali, jel tako?“ 
Mama je skupila usta i zamislila se. Onda je ona rekla: 
“A je. jebate, ta ti nije skroz blesava... Umisto šta se 
koljemo oko toga ko neće dobit dite, pametnije bi nan 
bilo da smislimo neko treće rješenje...“ Tata je pitao: 
“Koje treće rješenje?“ Mama je rekla: “Ka odgovorni 
roditelji, moramo mislit na budućnost nas, a ne na 
budućnost diteta! Možda san se sitila trećeg rješe- 
nja..." Onda sam ja opet zaspao. Čim sam zaspao Žoze 
Murinjo je meni rekao: “Kaže Zinedin da uprava Reala 
pristaje dignit cjenu! Znači, za potpis ugovora triespet 
miljona eura! lel ti to okej?“ Ja sam rekao: “Prva liga!“ 
Barba Murinjo je rekao: “Ajmo onda smista potpisat 
ugovor, nemamo šta čekat! Samo pošto si još malolje- 
tan, moraće ti ga potpisat roditelji, razumi se! Njima 
automacki ide deset posto, to znaš, sitnica, a drugo 
šta im ti daš!“ Ja sam pitao: “Može li umisto roditelja 
ugovor potpisat zakoniti skrbnik?“ Barba Murinju je 
uletilo čudilo: “Ali ne živiš sa mamom i tatom?“ Ja sam 
rekao: “Živim sa didom na Šolti!“ 


Robi K. (lila) 

BILJEŠKA O AUTORU 


Viktor Ivančić je rođen 1960. godine u Sarajevu, u Jugo- 
slaviji. Jedan je od osnivača i dugogodišnji glavni ured- 
nik splitskoga tjednika Feral Tribune. Objavio je trinaest 
knjiga od kojih se izdvaja: Jugoslavija živi vječno (2011). 
Nakon pada Ferala, knjige objavljuje u, naravno, Beo- 
gradu, a odnedavno i u, naravno, Rijeci. 


Za svoj rad primio je nagradu Sedam sekretara SKOJ-a. 
Robi K. je nadživio jedan režim, a vjeruje da će nadživje- 


ti i ovaj. Također, nada se da će primiti istu nagradu kao 
i njegov tvorac. 

Novine koje ilustriraju Rahijev dnavnik kupljena su u petak 26. listopada 
2018. godine na Dan oslobođenja Splita od fašističkog okupatora (1944), 
a dva dana prije objavljivanja prvog Robija K. u Nedjeljnoj Dalmaciji (1984). 


Ova izdanje osmislio je i oblikovao kraativni tim: Damir Bralić, Rijeka (koncepcija 

i dizajn), Lana Grahek, Zagrahb (art dirakcija i tipografija), Isidora Nikolić, Beograd 
(oblikovna akzpartiza), Pero Mrnarević, Dubrovnik (istraživanje i ilustracija), Marina 
Škrabalo. Zagreb (organizacija i razvoj) / Podrška: Artur Šilić (računalna analiza); Mato 
i Hrvoje Marković, Zagreb (tehnička ekspertiza); Dejan Kršić (kronologija); Frano 
Tomičić, Busovača; Eldin Hadžović, Sarajevo; Ana Benačić i Ladislav Tomičić, Zagreb; 
Xhabir Deralla i tim, Civil — Centar za elobadu, Skopje: Dragan Koprivica i tim, Centar 
za damokratsku tranziciju, Podgorica: Lana Zdravković, Ljubljana: Dane Pribić, Novi 
Sad; Ivan Blažević, Solidarna, Zagreb; Una Hajdari i obitelj, Priština. 


Tisak: Grafomark. Zagreb. 2018. 

